
Forord 

og 

Indledning. 


I  den  til  Samfuiidsraadet  i  „Samfundet  til  den  danske  Litte- 
raturs Fremme"  af  de  Herrer  Dr.  Edv.  Lembcke,  Dr.  G. 
Ploug  og  Kollaborator  C.  P.  Christensen  Schmidt  af- 
givne Komitebetænkuing  hedder  det: 

,,Yi  ere  enige  i  at  anerkjende,  at  denne  Brevvexling 
„har  en  betydelig  Interesse,  ved  det  klare  og  levende  Billede, 
„den  giver  af  to  mærkelige  Mænds  saa  højst  forskjellige  Per- 
„sonligheder,  og  det  Lys,  den  kaster  over  en  Del  af  Sam- 
„tidens  aandelige  Bevægelser  og  deres  Delagtighed  deri;  og 
„vi  tro,  at  den  vil  blive  modtagen  med  Tilfredshed,  baade  af 
„de  fleste  af  Samfundets  Medlemmer  og  af  en  stor  Del  af 
„Publikum." 

Udgiveren  tror,  at  det  første  er  uimodsigelig  rigtigt,  og 
kan  kun  ønske,  at  det  andet  maa  vise  sig  at  være  ligesaa. 

Det  mangeaarige  fortrolige  Yenskab  mellem  de  to  Digtere 
har  i  og  for  sig  Krav  paa  Interesse,  ogsaa  bortset  fra  den 
Betydning,  der  kan  tillægges  deres  Udtalelser  om  mangt  og 
meget.  Uden  da  i  mindste  Maade  her  at  tilsigte  nogen 
Karakteristik  eller  Vurdering  af  de  to  Personligheder  og  deres 
Virksomhed,   skal  Udg.   i  dette  Forord  give  en  Kække   sup- 

plereucle  Bidrag  til  Bel3siiiug  af  de  to  Mæuds  Veuskabsforhold 
i  Løbet  af  et  halvt  Aarhundrede. 

Fonid  for  disse  rent  historiske,  efter  Tidsfølgen  ordnede 
Bilag,  skal  Udg.  kun  tillade  sig  et  Par  Bemærkninger  om 
Karakteren  af  dette  Venskabsforhold  og  om  den  Plads,  det 
indtog  i  enhver  af  de  to  Venners  personlige  Liv. 

Det  er  da  for  det  første  utvivlsomt,  at  Venskabsforholdet 
til  Ingemann  spillede  en  stor  Rolle  i  Grundtvigs  Liv.  Ikke 
saaledes,  at  hans  eget  Aaudsliv  væsentlig  paavirkedes  af  Sam- 
livet og  Tankeudvexlingeu  med  Vennen,  eller  at  (4.  hos  ham 
søgte  eller  fandt  Støtte  for  sine  Meninger  og  Handlinger  i 
sin  altid  staaende  Kam]i  —  dertil  var  han  en  alt  for  stærk, 
udpræget,  oprindelig  og  selvstændig  Personlighed,  og  jo  des- 
uden sex  Aar  ældre  end  Vennen  — :  men  han  følte  sig  tidlig 
inderlig  hendragen  til  den  unge  svæimeriske  Digter,  lige  saa 
meget  af  Forskjellen  som  af  Ligheden  i  deres  aandelige  Syn 
og  Væsen;  han  saa'  i  ham  ligesom  sit  aandelige  Komplement 
og  vilde  i  Venskabets  Vaartid  paa  en  Maade  have  den  hele 
poetiske  Verden  delt  imellem  sig  og  ham,  saaledes  at  han 
selv  overtog  Menneskehistoriens  Afspejling  i  Poesien,  medens 
Ingemann  foniemmelig  skulde  varetage  Naturens,  ogsaa  Men- 
neskenaturens, Oi)tagelse  i  Aandens  Sfære,  i  det  de  begge 
fandt  den  væsentlige  Enhed  i  den  religjøse,  kristelige  Be- 
tragtning af  Tidsløbet  og  den  hele  Tilværelse.  G.  følte  sig 
lykkelig  ved  at  have  vundet  den  milde  Digters  Venskab  og 
Sympati:  han,  den  ensomme  Kæmpe,  uvant  til  Forstaaelse  af 
nogenlunde  jævnbyrdige  Aander,  betragtede  denne  Sympati 
som  en  kostelig  Skat,  den  han  altid  vedblev  at  glædes  ved 
og  at  væiTie  om.  Det  var  ham  en  Hjærtetrang  at  elske  I. 
og  at  elskes  af  ham;  og  ved  Siden  deraf  var  det  ham  en 
dyrebar  Bevidsthed,  at  han,  som  af  de  fleste  ansaas  for  saa 
kold  og  haard,   stræng  og  stridbar,    havde  vundet  den  vanne 

og  bløde,  blide  og  fredelige  Digters  Hjærte.  Eu  Tanke,  som 
derfor  oftere  kommer  til  Orde,  saa  vel  i  lians  Breve  til  Inge- 
mann som  i  haus  offentlige  Udtalelser,  er  den,  som  i  et 
Referat  af  G.'s  Ord  ved  sit  Sølvbrvllup  1843  (i  „Breve  til 
og  fra  I.,  udg.  af  Y.  Heise",  Nr.  194)  gjengives  saaledes: 
„Hau  (G.)  havde  kæmpet,  det  var  sandt,  dog  ikke  af  Strids- 
„Ij'st,  men  af  Kjærlighed  til  Fred;  og  et  Vidnesbyrd  derom 
„var  det,  at  den  mildeste,  den  kjærligste,  den 
„Danmarks  Hjærte  kjæreste  Digter  aldrig  havde 
„ophørt  at  være  hans  Ven,  hvorpaa  han  ogsaa  i  Dag 
„gav  ham  et  Bevis"  (ved  den  af  I.  forfattede  Sølvbryllups- 
sang).  ^)  Grundtvigs  Udtalelser  lige  overfor  Ingemann  vidne 
alle  —  fra  den  første  til  den  sidste  —  om  denne  stærke  og 
omme  Kjærlighed.  Ligesom  han  i  Ingemaims  Ungdom,  uaar 
Kritikken  saarede  den  bløde  Digter,  strax  var  rede  til  at 
drage  Sværdet  eller  svinge  Svøben  til  hans  Undsætning  og 
da  at  tage  for  sin  Part,  hvad  der  fulgte  paa,  saaledes  greb 
han  bestandig  siden  enhver  Lejlighed  til  at  fremdrage  og 
hylde  „Hjærteskjaldeu". 

For  det  andet  er  det,  uaar  man  læser  denne  Brevvexling, 
lige  saa  umiskjendeligt,  at  Forholdet  ogsaa  fra  Ingemanns 
Side  var  sandt,  varmt  og  inderligt,  og  at  det  for  ham  maa 
have  været  af  væsentlig  Betydning.  Han  føler  sig  løftet, 
støttet  og  oplivet  ved  dette  Venskab,  i  det  han  i  højeste 
Grad  anerkjender,  beundrer  og  sympatetisk  bøjer  sig  for  G. 's 
stærke  levende  Aand,  selv  hvor  han  efter  sin  Natur  ikke  kan 
følge  den,  men  maa  hævde  afvigende  Synsmaader.  Det  er 
for  saa  vidt  endog  ham,  der  er  den  aktive  Part,  som  han 
idelig  spørger  til   G. 's  Arbejder   og   udtaler   sig   om   dem  og 


')  Et  Par  smaa  sproglige  Kettelser  har  uærv.  Bogs  Udg.  fundet 
det  fornødent  at  foretage  i  dette  Referat  af  G. 's  Ord. 

deres  Virkning  paa  sig,  ligesom  han  ogsaa  altid  længes  efter 
at  faa  en  gunstig  Dom  af  ham  om  sine  egne  Arbejder.  Han 
hentyder  gjentagne  Gange  i  sine  Breve  til  den  Betydning, 
G.  har  haft  for  ham  ved  at  drage  ham  hen  til  poetisk  Be- 
handling af  hjemlige  historiske  Æmner,  og  til  den  oplivende 
Virkning,  deres  personlige  Møder  havde  for  hans  hele  aande- 
lige  Liv.  Det  er  ogsaa  altid  ham,  der  paa  ny  knytter  Brev- 
traaden,  naar  den  er  ved  at  briste.  Men,  om  end  Ingemann 
saaledes  sandt  og  inderlig  har  gjengjældt  det  Venskab,  Grundt- 
vig nærede  for  ham,  saa  er  der  dog  en  ikke  uvæsentlig  For- 
skjel.  Medens  G. 's  Kjærlighed  er  som  den  stærkeres  til  den 
svagere,  fuld  af  Ømhed  og  Omhu,  saa  er  der  i  I.'s  Kjærlig- 
hed til  G.  vistnok  en  hel  Del  Frygt:  baade  nogen  Frygt  for 
G.'s  „Pederssværd",  som  han  stadig  kommer  tilbage  til,  ikke 
uden  derved  tillige  at  tænke  paa  Malkus'  Øre,  ogsaa  den 
svagere  Aands  Frygt  for  at  tabe  sin  Selvstændighed  og  over- 
vældes af  den  stærkere,  samt  tillige  —  det  tør  ikke  dølges  — 
en  hel  Del  Frygt  for  Omverdenen  og  for,  hvad  den  vilde 
sige.  Xaar  vi  ikke  havde  den  her  udgivne  Brewexling,  saa 
vilde  man  ikke  let  falde  paa,  at  G.  havde  spillet  nogen  be- 
tydelig Kolle  i  I.'s  Liv.  Grunden  hertil  kan  ikke  let  være 
nogen  anden  end  den,  at  I.'s  Forhold  til  G.  dog  altid  havde 
en  vis  nikodemisk  Karakter:  han  har  —  heri  ganske  ulig 
G.  —  kun  meget  sparsomt  vedkjendt  sig  dette  sit  Venskab 
lige  overfor  en  Verden,  hvor  han  længe  var  vel  set,  medens 
G.  var  det  modsatte.  Endskjønt  I.  ellers  ingenlunde  var  spar- 
som med  at  offentliggjøre  rent  personlige  Digte,  saa  lod  han 
dog  aldrig  noget  til  G.  rettet  Digt  trykke  før  de  fire  Linjer 
under  hans  Portræt  1832,  og  foruden  dette  kun  Sølvbryllups- 
sangen  1843  og  det  meget  resen'erede  Digt  i  „Fædrelandet" 
paa  G.'s  Jubelfest  1861.  Han  lod  ikke  det  Digt  trykke, 
hvormed  han  i  1815   sendte  G.  sin  „Køsten  i  Ørkenen",    ej 

heller  det  dog  vel  egentlig  for  Offentligheden  bestemte  Svar 
paa  G.'s  Kimbrev  i  Skilderiet  for  1816^),  og  ikke  heller  — 
hvad  der  er  særlig  mærkeligt  —  det  varme  Hyldingsdigt  til 
G.  ved  hans  Ansættelse  i  Præstø  1821^).  Yed  at  gjennem- 
læse  de  296  af  V.  Heise  1879  udgivne  „Breve  til  og  fra 
Ingemann"  og  de  64  Breve  i  den  af  samme  1881  udgivne 
..Brevvexling  mellem  Ingemann  og  Fru  Rosenørn",  maa  man 
—  naar  man  kjender  de  mellem  G.  og  I.  vexlede  Breve  — 
højlig  undres  over  kun  at  finde  G.  nævnet  i  saadanne  af  I. "s 
Breve,  som  ere  rettede  til  G. 's  nærmeste  Venner;  men  der- 
imod aldrig  i  noget  Brev,  som  er  stilet  til  en  af  I. 's  mange 
Korrespondenter,  som  ikke  saa'  mildt  til  G.,  at  finde  et  Ord 
til  Yedkjendelse  af  Forholdet  eller  beregnet  paa  at  stemme 
nogen  gunstig  for  G.  eller  at  hævde  og  forsvare  ham  mod 
Miskjendelse.  —  Og  gjennemlæser  man  Ingemanns  efter  hans 
Død  udgivne  „Tilbageblik  paa  mit  Liv  og  min  Forfatter- 
virksomhed fra  1811  til  1837",  saa  vil  man  vel  dér  (S.  15, 
27,  29—30,  64)  finde  udtalt  Anerkjendelse  af  G/s  Betydning 
i  Ahniudelighed,  ogsaa  Erkjendelse  af  G.'s  trofaste  Yenskab 
for  ham,  men  ingen  Fremhævelse  af  ham  som  fortrolig 
Hjæi-tensven  og  intet  Ord  om  G.'s  Indvirkning  paa  eller  Be- 
tydning for  ham,  som  paa  nogen  Maade  kunde  svare  til  hans 
direkte  Udtalelser  i  Breve  til  G. 


')  Dette  Digt  er  først  optaget  i  den  1863,  efter  I.'s  Død,  ud- 
komue  2deu  Udg.  af  I.'s  Samlede  Romanzer  osv.  II,  201.  (Det  er 
et  meget  foiTildende  Brud  paa  litterær  Orden,  naar  denne  2den  Udg. 
optrykker  I.'s  tyve  Aar  gamle  Fortaler,  uden  med  et  Ord  at  gjøre 
opmærksom  paa,  at  der  hist  og  her  indskydes  nye  Digte,  tilmed 
udeu  al  Angivelse  af  Kilde  eller  Hjemmel.)  ^)  Det  er  højst  sand- 
synligt, at  der  fra  Tiden  for  1821  maa  have  været  fiere  nu  tabte 
poetiske  Tiltaler  og  Tilskrifter  ft-a  I.  til  G.  —  I  den  efter  I.'s  Død 
udgivne  9de  Del  af  Samlede  Eomanzer  osv.  er  optaget  Digtet  ved 
Elisa  Grundtvigs  Baare  18-51  og  det  til  G.'s  70de  Aarsdag  1853. 


Selv  bevarende  i  kjærligt  og  taknemmeligt  Minde  den 
elskelige,  milde  og  joviale  Digter,  i  hvem  han  fra  sin  tid- 
ligste Barndom  saa'  sin  Faders  altid  med  Jubel  hilsede 
Hjærtensven,  —  har  Udg.  kun  modstræbende  kunnet  ned- 
skrive disse  Bemærkninger,  der  synes  at  blotte  en  Svaghed 
hos  den  afdøde  Ædling;  men  han  har  trot  at  skylde  den 
historiske  Sandhed,  ikke  at  holde  dem  tilbage. 


Det  første  bevarede  Brev,  vexlet  mellem  Grundtvig  og 
Ingemann,  er  fra  Juli  1821,  da  I.  havde  været  G. 's  Gjæst  i 
hans  daværende  Hjem  i  Præstø.  Deres  Bekjeudtskab  er  dog 
ældre.     I  Brev  33   siger   I.,    at   de   mødtes  hos  Povel  Dons 

1812.  1812,  og  at  G.  da  gav  ham  sin  i  Slutningen  af  samme  Aar 
udkomne  lille  Yerdenskrønnike  med  en  venlig  Tilskrift,  til 
hvilken  han  atter  kommer  tilbage  i  Brev  145.  Denne  Til- 
skrift lyder:  „Til  Digteren  Ingemann  med  det  aabne 
Øje  for  det  guddommelige  i  Skriften  og  Mennesket, 
med  de  inderligste  Ønsker  om  Gudsvelsignelse  til 
at  stride  den  gode  Strid  og  fuldkomme  Løbet,  ven- 
skabelig fra  Forfatteren."     I  et  Evemplar  af  Verdens- 

1814.  krønniken  1814  (udkom  i  Juni)  skrev  G.:  „Til  den  fromme 
Skjald  Bernhard  Ingemann  venligst  fra  Forf."  — 
Venner  blev  de  dog  først,  efter  at  G.  var  bleven  helt  greben 
og  vunden  af  Digtet  „de  sorte  Eiddere",  som  udkom  i  Juni 
1814,  og  som  G.  læste  samme  Sommer,  hvad  han  endnu  mindes 
i  Brevet  af  7de  Juni  1859  (her  Nr.  146),  hvor  det  hedder: 
„Jeg  husker  ogsaa  grandt,  at  da  du  med  venlig  Hu  havde 
„foræret  mig  dine  sorte  Riddere,  og  jeg  —  endnu  lidt  tvivl- 
„raadig  om,  hvorvidt  din  kjønue  Musik  var  til  mer  end  at 
„danse  efter  —  sad  og  læste  Bogen  ovre  i  Pilehaven  ved 
„Torkildstrup  Præstegaard,  som  du  nok  husker,  da  gik 

„det  op  for  mig,  at  din  Musik  var  i  samme  Toneart  som 
„Kæmpevisens,  som  jo  Færingerne  endnu  danser  efter,  men 
„som  man  dog  ogsaa  godt  kan  baade  synge  og  slaas  og 
„tænke  og  elske  efter.'-  I  en  utrykt  Afhandling  af  Gr.  fra 
1822,  bestemt  for  et  udenlandsk  (svensk?)  Tidsskrift,  med 
det  Formaal  særlig  at  henlede  Opmærksomheden  paa  Inge- 
mann som  Digter^),  hedder  det:  „født  1789  i  Landsbyen 
„Torkildstrup  paa  Falster,  hvor  hans  Fader  var  Præst,  ind- 
„traadt  offentlig  paa  Digterbauen  1811,  [var  han]  hartad  fra 
„samme  Øjeblik  især  de  danske  Læserinders  erklærede  Tnd- 
„ling.  Allerede  dette  er  i  mine  Tanker  et  gyldigt  Yidnes- 
„byrd  for,  at  hans  Bøst  var  liflig  og  hans  Toner  søde:  men 
„derfor  kunne  Mændene  vel  have  Eet,  naar  de  fandt,  og 
„finde  det  til  Dels  endnu,  at  hans  Syn  var  svagt,  haus  Teg- 
„ning  mat,  og  hans  Billeder  taagede.  Selv  hørte  jeg  en 
„Stund  til  dem,  med  hvad  Eet,  véd  jeg  ikke,  da  jeg  aldrig 
„siden  er  kommen  til  at  læse  hans  første  Digte;  men  hans 
„„sorte  Eiddere",  et  romantisk  Epos  i  ni  Sange,  udgivet 
„1814,  skilte  mig  for  bestandig  fra  dem,  der  kun  vilde  høre 
„Fuglen  sjunge  højt  i  Sky  over  Kæmpehøje,  men  ej  med 
„Glæde  se  i  Dalen  smile  bly  Yaarfiolens  Øje,  som  den  elske- 
„lige  Digter  kvæder  i  Danmarks  Vise.  Jeg  kjender  intet 
„Digt,  hvormed  jeg  kunde  sammenligne  dette  besynderlige 
„Værk,  og  saare  faa,  der  aabnede  mig  saa  nye  og  store  Blik; 
„jeg  har  ikke  læst  det  i  otte  Aar,  ej  siden  jeg  første  Gang, 
„kun  med  smaa  Forventninger,  aabnede  Bogen,  baade  aandelig 
.,og  legemlig  under  de  høje  Popler,  Digterens  Fader 
.,havde  plantet,  —  thi  visselig  anser  jeg  Ingemann  for  en 
„poetisk  Søn  af  Øhlenschlæger,  i  hvis  Skov  ogsaa  jeg  fandt 
„min  Hytte,  paa  hvis  Harpe  jeg  greb  min  Tone,  og  af  hvis 
„Vinge  jeg  trak  min  Pen."  —  Ingemann  véd  ogsaa,  at  det 
var   hans   sorte  Eiddere,    som  vandt  G.  for  ham,    naar  han  i 


')  Mere   om  og   af  denne  Afhandling  længere  fremme  i  dette 
Forord,  ved  Aar  1822. 

sit  „Tilbageblik"  siger  derom  (S.  26 — 27):  „Denne  mit 
„Ungdomslivs  mærkeligste  Udgydelse  er  kun  bleven  set  og 
„erkjendt  med  poetisk  Blik  af  faa;  men  blandt  dem  kan  jeg 
„nævne  nogle  af  mine  aandrigste  og  mest  geniale  Venner, 
„blandt  andre  Digteren  Grundtvig,  som  fra  den  Tid  sluttede 
„sig  til  mig  og  min  hele  følgende  aandelige  Virksomhed  med 
„trofast  og  uforandret  Kjærlighed." 

I  Grundtvigs  Efterladenskab  er  forefundet  et  udateret  og 
ufuldendt  Digt  i  hans  Haandskrift  fra  denne  Tid,  med  Over- 
skrift „Til  Bernhard  Ingemann."  Det  er  uden  Tvivl  skrevet 
om  Sommeren  1814  i  Torkildstrup  Præstegaard,  hvor  G.'s 
ældre  Broder  da  var  Præst,  og  det  lyder  saa: 

„Hisset,  hvor  Poplerne  stande 
ranke  i  Krins  og  i  Kad 
og  over  vædskende  Vande 
ryste  det  raslende  Blad, 
dér  under  løvfulde  Grene 
sad  jeg  i  Limden  alene, 
og,  for  at  lyde  paa  Kvad, 
dér  i  det  grønne  jeg  sad. 

Ikke  fra  Poplernes  Kroner 
Sang  af  de  bedrede  smaa 
denne  Gang  lyded  jeg  paa: 
nej,  paa  de  vexlende  Toner, 
Skjald!  af  den  Fugl,  som  i  Haand 
fløj  mig  fra  Valkendoifs  Have;  ^) 
den  som  et  Bud  fra  din  Aand 
bar  mig  den  venlige  Gave, 


^)  I.  var  da.    som   G.   forhen,    Alumuus   paa  Valkendorfs  Kol- 
legium. 


XIII 

hilste  fra  Løvhytten  fin 

og  fra  det  Loftskammer  lille, 

hvor  nu  for  Sangfuglen  din 

du  monne  fløjte  og  spille, 

hvor,  mens  du  skuer  og  lytter  saa  stille, 

Tonerne  avles  og  Taarerne  trille. 

Hvor  i  de  forrige  Dage 

toued  mit  Kvad  og  min  Klage, 

hvor  jeg  med  Staalhandsker  paa 

greb  i  de  brusende  Strænge, 

lysted  med  Sværdet  at  slaa 

Spydstagers  Væv,  —  ak!  for  længe, 

indtil  mig  Harpen  af  Haanden 

faldt  mellem  Helvedes  Helte, 

og,  sønderknuset  i  Yaanden, 

blodige  Taarer  jeg  fældte,  — 

dér  fra  din  Fløjte  og  Citar,  o.  Skjald! 

Tonerne  strømme  i  rislende  Fald. 

Over  de  helliges  Grave 

alt  i  den  Kirkegaards  Have 

atter  til  Hvile  sig  lægge 

under  den  tonende  Sky 

de,  som  med  Bulder  og  Gny 

jeg  til  en  Kamp  vilde  vække. 

Hvad  mon  har  virket  og  voldt, 
at  jeg  saa  længe  opholdt 
Fuglen  den  fa\Te  og  fine, 
Tolken  af  Tonerne  dine: 
at  over  Lund,  over  Bølge 
hun  maatte  flyve  og  følge, 
før  hende  venlig  jeg  bad 
sjunge  sit  tonende  Kvad? 

Vidt  var  det  over  miu  Evne, 
Ven!  dig  den  Løndom  at  nævne, 
havde  paa  underlig  Maade 
selv  jeg  ej  gættet  den  Gaade; 
men,  der  din  Fugl  under  Sky 
kvæded  i  Poplernes  Ly, 
raslede  vævre  og  glade 
over  mig  Poplernes  Blade. 
Og,  som  jeg  kunde  forstaa, 
hvisked  de  saa: 

Hører  du,  Søster! 

tonende  Eøster? 

Kan  du  fornemme, 

her  haver  Sangeren  hjemme? 
Tit  over  Tag 

hen  til  den  hærskeste  Længe! 
Tit  gjennem  Glarret  i  Glugge 
hist,  hvor  de  Linklæder  hænge! 
Dér  haver  standet  hans  Vugge, 
standet  og  rokket  paa  Gænge, 
alt  som  vi  vugge  og  gynge 
Eeden  med  Fuglene  smaa, 
indtil  de  Vingen  udslaa, 
flagre  og  flyve  og  synge. 
Ja,  vores  Frænde  med  Ære 
monne  den  Sanger  end  være. 
Tit  over  Pilenes  Toppe! 
Tit  over  Muren  dér  oppe!"  ^) 


')  Digtet  er  optaget  i  den  samtidig  hermed  udkommende  3dje 
Del  af  G.'s  Poetiske  Skrifter  som  Nr.  18,  dér  urigtig  henført  til 
Åaret  1813,  hvilket  er  berigtiget  i  Forordet  S.  XI. 

Fra  samme  Aar  1814,  uvist  om  for  eller  senere  end 
ovonstaaende ,  dog  snarest  det  første,  er  G. 's  Tilskmft  til  I. 
i  Eoskilde-Kim    (der  ndkom  i  Marts): 

„Dig  dufte  mere  nær 

til  hjærteligt  Behag, 

dig  vorde  Dag  for  Dag 

den  Eose  mere  kjær, 

hvis  Pris  jeg  her  mon  kvæde! 

Og  naar  da  toner  mere  from  og  sød, 

o.  Skjald!  din  Sang  om  Eosen  purpurrød, 

da  lyttende  jeg  viger  dig  med  Glæde. 

I  Sang  jeg  viger;  men  i  Verden  her 

jeg  favner  dig  alt  som  en  Broder  kjær; 

og  hist,  hvor  Stjærnen  udi  Rosenhjem 

staar  evig  stille  over  Betlehem, 

dér  favner  os  den  rette  Rosenkilde 

med  favre  Kranse  og  med  Bølger  milde: 

ja,  han,  i  hvem  Guds  Rosenvæld  udsprang 

før  Morgenstjærnernes  den  første  Sang, 

den  Rosenrod  til  hvert  et  Rosenskud, 

som  knoppes  her,  og  springer  hisset  ud."^) 

Samme  Aar  1814  tilhører  da  ogsaa  det  Sted  i  G.'s 
Skrift  .,Imod  den  lille  Anklager,  det  er  Prof.  H.  C.  Ørsted" 
(Fortalen  dateret  5te  Januar  1815),  hvori  G.  første  Gang  1815. 
offentlig  hilsede  og  hyldede  Ingemann,  naar  det  hedder 
(S.  196 — 97):  „Glæde  for  Danmark,  at  hun  har  fostret  en 
„Søn  i  de  sorte  Ridderes  kjærlige  Skjald,  som  er 
„Broder  til  Xovalis,  men  som  i  Gudsfrygt  frelstes  fra  hans 
„Vildfarelse  og  synes  beskikket  til  at  afbilde  det  Naturens 
„gaadefulde  Tempel,  Novalis  stirrede  paa,  afbilde  det  som 
„en  sand  Guds  Kirke,   hvor  Morgenstjærnens  Sang  gjenlyder 


')  Først  trykt  i  3dje  Del  af  G.'s  Poetiske  Skrifter,  Nr.  29. 


XVI 


„i  hellige  Toner,  hvor  bag  det  flygtende  Mørke  Morgenrøden 
„forkynder  det  evige  Lys,  som  brødes  paa  Korset,  men 
„sprængte  Dybets  Lænker,  fordunklede  Solens  Skin  og  lyser 
„evig  ene  i  det  ny  Jerusalem.  Ja,  et  Omrids  har  han  alt  i 
„Havkirken  tegnet,  hvis  Mage  endnu  ingen  saa'  fra  Skjald- 
„  skabs  Pensel.  Gud  bevare  ham  i  Ydmyghed  og  barnlig 
„Hengivenhed  og  stadfæste  ham  i  Jesu  Kristi  Sandheds  Tro! 
„Da  skal  han  se  større  Ting  end  disse  og  vorde  den  kom- 
„mende  Tids  Seer  i  Xaturens  Spejl,  som  han  alt  var  dens 
„Herold;  da  skal  Harmoniens  fuldbaarne  Tone  klinge  liflig 
„i  hans  Øre  fra  det  i^ærne;  han  skal  opgive  den  daarlige 
., Forventning :  at  høre  den  fra  Dybet,  at  høre  den  i  denne 
„Verden;  men  des  vissere  skal  han  skjelne  dens  brudte  Lyde 
„fra  Sirenestemmerne,  des  vissere  skal  han  høre  den  klarlig 
„i  sig  og  om  sig,  naar  han  som  en  forklaret  Støvharpe 
., svinger  sig  til  det  forjættede  Land,  hvor  Tonen  som  Længslen 
„har  hjemme  og  gjennemklinger  Evigheden  som  en  Jubelsang 
„for  den  gamle  af  Dage,  som  en  Brudesang  om  Sønnens 
„evige  Bryllup  i  Faderens  Hus,  om  Sandheds  og  Skjønheds 
„evige  sammensmeltende  Formæling,  som  en  Takkesang  af 
„Bruden  til  den  sande  Herkules,  der  hengav  sig  i  Døden, 
„for  at  udrive  hende  af  Plutos  Vold  og  Mørkets  Fængsel." 

Senere  hen  paa  Aaret  1815  udkom  Ingemanns  „Eøsten 
i  Ørkenen".  Det  til  G.  skjænkede  Exemplar  har  denne  hidtil 
utrykte  Tilskrift: 

„Til  Digteren  og  Eeligjonslæreren  Grundtvig  venskabe- 
ligst fra  Forfatteren. 

I  Aanden  jeg  et  Verdensdrama  saa', 

i  Tidens  Fylde  det  sig  aabenbared. 

Før  Morgnens  Glans  den  frelste  Jord  opklared, 

jeg  saa'  i  Strid  med  Natten  Dagen  staa. 

Men  gjennem  Skumringsstunden  Længslen  vanked 

forventningsfuld  i  Haabets  Stjærneskjær. 

Saa  gik  jeg  selv  en  Gang  i  Verden  her, 

og  saa'  ej  ham,  for  hvem  mit  Hjærte  banked. 

Men  med  hans  Engel  jeg  fortrolig  blev, 

—  som  han,  jeg  ogsaa  Verdens  Frelser  savned;  — 

til  Ørknen  mig  Johannes'  Røst  henrev, 

det  var,  som  dér  hans  store  Aand  mig  favned. 

Se!  derfor  tegned  jeg  et  Grmidrids  her 

af  Billedet,  som  ingen  Pensel  maled; 

ej  Jorden  anden  Gang  Johannes  ser, 

kun  én  Gang  Eøsteu  gjennem  Ørknen  tåled. 

Dog,  lad  det  staa  et  Helgentræsnit  her, 

med  kjærlig  Haand  til  Bibelmærke  givet! 

Forarges  ej  derpaa,  men  hav  det  kjær! 

Det  higer  dog  jo  stille  op  mod  Livet. 

Ingemann." 

Sidst  paa  Aaret  1815  udkom  Grundtvigs  „Hejmdal,  dansk 
Nyaarsgave  for  1816,"  og  i  det  deri  til  sidst  optagne  „For- 
slag til  iSTorges  Heltedigt"  anvendes  og  til  Dels  anføres  I.'s 
„Eejnald  Underbarnet"  (der  vel  bærer  Aarstallet  1810. 
men  som  da  maa  være  udkommet  forinden),  og  her  forekom- 
mer denne  Tiltale  til  Ingemann  S.  263 — 65): 

„Ja,  kjære,  danske  Broderaand 

med  Æolsharpen  i  det  fromme  Hjærte! 

vil  andre  Skjalde  end  forsmaa  den  Haand, 

jeg  rækker  dem  i  Skin  af  Danmarks  Kjærte,  ^) 

du  vil  det  ej,  om  end  din  Muse  bly 

sit  Blik  fordølger  under  Gaadesløret 

for  Verdens  Øjne,  og  bortvender  Øret 

fra  Sagavalens  høje  Vaabengny. 


')  Hentydning    til    G. 's    øjeblikkelige    Stilling    til    Baggesen    i 
„Vallialslegen." 

b 

Gak  trøstig  kun  med  Gud  i  Tiylleskoveu ! 

Sænk  med  hans  Lejde  dig  kun  dybt  i  Yoven! 

Gak  under  Slør  af  Himlens  Fuglevinger! 

Udsjung  kun  from,  hvad  sødt  i  Hjærtet  klinger! 

Udsend  i  Verden  kun  som  Æventjr 

de  dybe  Kvad  om   Blomst  og  Fugl  og  Dyr! 

Men  vogt  dig  vel  for  Verdens  Tryllelyst! 

Og  klyng  dig  fast  til  Sandheds  rene  Bryst! 

til  hans,  som  blev  i  Fattigdom  vor  Lige, 

for  os  med  Himlens  Dressel  at  berige! 

til  Guds  enbaarne,  til  den  Helt  saa  stærk, 

der  ene  Faderens  Forløsningsværk 

ved  Kjærlighedens  Gaadekraft  fuldkommer, 

som  Verdens  Frelser  og  som  Verdens  Dommer! 

Klyng  dig  til  ham  i  from  og  barnlig  Tro! 

Da  skal  hans  Aand  i  Hj ærtetemplet  bo 

og  luende  paa  Æolsharpen  aande, 

saa  den  udtoner  Kreaturets  Vaande, 

saa  den  udtoner  Fangenskabets  Gaade 

og  Haabet  om  Forløsning  ved  Guds  Xaade, 

som  er  forjættet  i  al  Sandheds  Bog: 

om  Frihed  fra  Forfængeligheds  Aag, 

naar  Herren  løser  Støvets  mørke  Bælte, 

naar  Himle  vige,  Elementer  smelte, 

naar  A'erden,  igjenfødt  for  Aandens  Sans, 

forklaret  deler  Kristi  Legems  Glans. 

Du  lyver  ej,  naar  Sandhed  du  adlyder, 
om  og  du  klæder  den  i  mystisk  Billedflor; 
jeg  lyver  ej,  naar  jeg  din  Sang  udtyder 
med  Sagastaveu  efter  Sandheds  Ord. 
I  samme  Aand  vi  Herrens  Komme  haabe, 
forenede  vi  \\\  i  Ørken  raabe 
og  jublende  det  Underbarn  bebude, 
hvis  Glans  vi  skimte  gjennem  Støvets  Bude, 
hvis  Kørelse  alt  under  Moderhjærte 

i  dit  forkynder  sig  saa  underlig, 

hvis  Lignelse  afbilder  sig  for  mig 

paa  Sagas  Skjold  i  Skin  af  Ordets  Kjærte. 

Ja,  vist  vor  Moder  føde  skal  den  Helt, 
der  paa  Guldmanken,  som  din  Viduvelt, 
i  Pagt  med  hver  hensovet  Herrens  Kæmpe 
skal  Mørkets  Overmod  i  Verden  dæmpe." 

Grundtvig  skjænkede  Ingemann   sin  Hejmdal    med  denne 
hidtil  utrykte  Tilskrift: 

,,Af  saa  mangt  et  Vennemøde 
lærte  jeg  med  Fryd  og  Lyst, 
at,  naav  vore  Kinder  gløde, 
blandes  vore  Aanders  Eøst, 
og  som  danske  Hjærtefræuder 
samme  Lue  os  antænder, 
og  alt  mer  den  danske  Tunge 
stræber  os  at  sammensjunge. 

Om  da  end  en  Stund  henrinder, 
før  sit  favre  Rosenbaand 
Kjærlighod  i  Sløjfe  binder 
trofast  mellem  Sjæl  og  Aand, 
det  en  Gang  os  dog  skal  binde, 
glæde  med  sin  Løndomsglans 
mer,  end  om  vi  kunde  vinde 
Verdens  største  Digterkrans. 

Ja,  en  Gang,  om  ej  før  hist, 
i  den  store  Morgenrøde, 
sarales  vore  Sjæle  vist, 
som  naar  Straaler  sammengløde. 
Men  jeg  véd,  det  Ønske  flammer, 
ja,  jeg  véd,  det  Ønske  bor 
i  mit  varme  Hjærtekammer: 
gid  vi  enes  alt  paa  Jord ! 

b* 

ja,  gid  vore  Hjærter  gløde 
ømt  i  Vennekj ærlighed, 
før  end  Nyaars  Morgenrøde 
overskinner  vore  Fjed!" 

I  det  af  C.  Molbech  udgivne  Maanedsskrift  „Athene" 
begyndte  Peder  Hjort  i  Juli  1815  en  vidtløftig  anonym  Ar- 
tikel „Om  Digteren  Ingemann  og  hans  Værker'",  fortsat  i 
1816.  Oktoberhæftet  samme  Aar  og  fremdeles  i  Februarhæftet  1816, 
da  „de  sorte  Riddere"  maatte  holde  for  paa  40  Sider.  Denne 
Anmeldelse  kaldte  Grundtvig  frem,  og  han  traadte  i  Skranken 
i  Nyeste  Skilderi  af  Kbhvn.  f.  16de  Marts  1816  (14  Dage 
efter,  at  „Valhalslegen"  med  Baggesen  var  afsluttet  med 
G. 's  „Fejdebrev"  sammesteds)  med  Digtet: 

„Til  Bernhard  Ingemann 
i  Anledning  af  ingenting. 
Hør  mig,  Frænde  kjær  i  Brage! 
Hør  min  Sang  om  ingenting! 
Ingenting  i  vore  Dage 
er  den  store  Tryllering, 
hvori  alt  sig  rører,  spejler, 
hvormed  Aanden  alt  besegler. 

Ingenting  for  Muldvarpvrimlen 
er  det  største  Tndersyn, 
ingenting  er  Gud  i  Himlen. 
Ordets  Eøst  og  Aandens  Lyn, 
og  som  ingenting  opvejer 
Tiden  alt,  hvad  Tiden  ejer. 

Ingenting  heraf  du  lære! 

lære  Tiden  at  forstaa : 

agte  for  din  største  Ære 

af  dens  Aaud  at  nævnes  saa! 

Ingenting  paa  Tidens  Tunge 

er,  hvad  Skjalden  skal  udsjuuge. 

Hør  Athene  da  berømme 
Ridderskaren  hærdebred, 
Serafines  Kirke-Drømme, 
og  Balsores  Kjærlighed! 
Et  og  alt,  jeg  skulde  mene. 
ingenting  er  i  Athene. 

Lad  kun  Ugle-Ungen  flyve 
fornem  over  Kirketag, 
sig  i  Mosedvnd  fordybe, 
deri  finde  Hold  og  Smag! 
Serafine  ej  om  Smagen 
strides  vil  paa  Fastedagen. 

Lad  kun  andre  kunstig  bygge 
Kroppe  ret  med  Kjod  og  Blod, 
mens  du  tegner  from  en  Skygge 
af,  hvad  dig  for  Øje  stod! 
Vi  paa   Sandheds   Legera   bygge, 
naar  vi  tegne  tro  dens  Skygge. 

Mal  du  trøstig  kun  ,,i  Vandet"  ! 
tegn  kun  du  i  Tidens  Vand, 
paa  den  0,  hvor  du  er  strandet. 
Skyggen  af  dit  Fædreland! 
Vist  den  skal  i  Ebbestunden 
findes  klar  og  fast  i  Grunden. 

Vær  du  kun  dig  selv  en  Gaade, 
som  en  Blomst  paa  Havets  Bund! 
Aldrig,  hvo  sig  selv  vil  raade, 
vorder  Hjærtegaadens  Mund; 
Glimt  af  Herrens  Gaadekjærte 
er  det  Lys,  vi  har  i  Hjærte. 

Gud  indaandet  har  af  Naade 
Støvet  Gnist  af  Guddomsliv, 
læse  kun  vi  kan,  ej  raade, 
Kimen  i  det  Skaberbliv; 
kun  som  Kjær  lighede  ns  Gaade 
Støvet  foler  Herrens  Naade. 

Vist  i  Tidens  Morgenrøde, 
som  et  Spejl  af  rent  Krystal, 
maatte  skues,  maatte  gløde 
Aandesjælens  Gaadehal; 
men  ak!  den  sig  lod  fordunkle, 
kan  i  Anelser  kun  funkle. 

Kun  med  Længsler,  rene,  ømme, 
blundende  i  Herrens  Fred, 
Hjærtet  kan  i  Gaadedrømme 
ane  Støvets  Herlighed 
og,  i  Tro  paa  Tidens  Fylde, 
se  det  sig  i  Glans  forgylde. 

Kjærlighed  er  Livets  Kilde, 
raabes  nu  fra  Syd  til  Nord, 
og  kun  i  dens  Straaler  milde 
klarer  sig  den  mørke  Jord. 
Ak!  men  det  er  Vellyst  eue^ 
Verdens  Folk  i  Hjærtet  mene. 

Tro  kim  ej,  at  Kj ærligheden 
har  sit  Legeme  paa  Jord! 
Synligt  var  det  kun  her  ueden, 
der  det  straalende  opfor; 
og,  til  det  igjen  nedfarer, 
kun  i  Aanden  aabenbarer 
Kjærligheden  sig  paa  Jord. 

Kun  naar  vi  i  Tro  fortrolig 
favne,  hvad  vi  aldrig  saa', 
kan  i  Aandens  Gaadebolig 
fødes,  hvad  vi  ej  forstaa, 
fødes,  hvad,  naar  Tid  bortfarer, 
legemlig  sig  aabenbarer. 

Lad  da  sig  i  Tro  forklare, 
fromme  Skjald!  din  Kjærlighed! 
Da  skal  Aanden  aabenbare 
for  dig,  hvad  du  end  ej  véd: 
hvad  Balsore  hed  her  neden, 
og  hvorlunde  hun  for  heden. 

Da  du  skal  i  Vuggen  finde, 
hvad  du  aldrig  drømte  om; 
Barnet  lege  skal  dér  inde, 
som  du  dunkelt  ihukom; 
Tonen,  du  ej  kan  frembringe, 
skal  dit  Hjærte  gjennemklinge. 

Da  skal  Billeder  du  tegne, 
som  har  Liv  og  Kraft  og  Glans, 
skjønt  al  Vift  fra  Himlens  Egne 
er  kun  Luft  for  Kjødets  Sans; 
Barnet,  som  i  Hj  ærtet  bygger, 
leger  da  i  Lundens  Skygger. 

Men,  o,  Frænde!  bi  saa  længe! 
Hold  din  Skygge  klar  og  ren, 
om  saa  hele  Verdens  Drenge 
raabte  efter  Kjød  og  Ben! 
Selv  de  svage  Glimt  og  Skygger 
glæde  Barnet,  hvor  det  bygger. 

Frænde!  tør  jeg  end  dig  raade: 
spild  paa  Fyrværk  ej  din  Ild! 
Udspind  ej  diu  Hjærtegaade, 
Verden  til  et  Skuespil! 
Skyggen,  der  sig  A'il  fordoble, 
brister  som  en  Farveboble.  ^) 

Hvad  vil  du  i  Brynjesærke? 
Hvad  gjør  du  paa  Kæmpeval? 
Hvad  vil  Nattergal  og  Lærke 
lære  i  den  Riddersal? 
A'il  de  Miunesangen  nemme, 
som  har  ret  i  Kjødet  hjemme? 

Vil  du  vel  i  Kampens  Bulder 
døve  Øret  for  den  Sang, 
Fuglen  kvæder  paa  din  Skulder 
med  saa  dyb  en  Vemodsklang? 
Vil  du  under  Panserringe 
sønderknuse  spæden  Vinge? 

Hører  du  den  Røst  fra  oven? 
du,  din  Moders  sidste  Søn! 
Hører  du  det  Suk  fra  Skoven? 
Hører  du  ej  Bjærgets  Drøn? 
Kan  du  slige  Røster  glemme 
over  Døgnets  Daare-Stemrae  ? 

Aldrig  lærer  du  at  sjunge, 
hvad  dit  Øje  aldrig  saa'; 
Runerne  paa  Sagas  Tunge 
sent  du  lærer  at  forstaa; 
hvo  som  tale  skal  med  Helte, 
fødes  maa  med  Sværd  ved  Bælte. 


')  Hcntj'dning  til  Baggesen  og  hans  Gaade. 

Ser  du  ej,  hvor  Lavra  græder 
ved  Massaniellos  Grrav? 
Havde  han  i  Fiskerklæder 
stille  stirret  dybt  i  Hav, 
hau  da  havde  vist  i  Sundet 
Perler  til  sin  Lavra  fundet. 

Stenen  vilde  hau  bortvælte, 
som  i  Drømme  den  kun  saa': 
mente  ej,  at  Herrens  Helte 
Røverdolkeu  maa  forsmaa, 
vilde  sig  med  Trods  i  Sinde 
Martyr-Navn  og  Krone  vinde. 

Stakkels  Blanka!  hvor  hun  bøder 
haardt  for  sit  Heltindenavn, 
søger,  ihvor  fromt  hun  gløder. 
Frelse  i  en  Niddings  Favn ! 
Var  hos  Blomsterne  hun  blevet, 
havde  hun  som  Dronning  levet. 

Arme  Hyrde  fra  Tolose! 

Hvi  blev  du  Al  Mahoms  Søn? 

Medens  Eiddere  dig  rose, 

du  fortvivler  selv  i  Bøn. 

Hvorfor  blevst  du  ej  hos  Hjorden? 

Dér  du  varst  en  Konning  vorden. 

Ingemann!  o,  hør  mig,  Frænde! 
visselig  du  farer  vild, 
ved  paa  Pinebænk  at  spænde 
Hjærtet  til  et  Sørgespil. 
Lader  du  det  længer  bløde, 
sørger  det  sig  brat  til  Døde. 


XXVI 

O!  gid  standse  jeg  dig  kunde 

i  det  djre  Væddeløb: 

vende  dig  til  Bøgelunde, 

og  til  Kosen  i  sit  Svøb! 

Men  ak!  end  i  Blod  du  kvæder. 

Skaren  klapper,  Barnet  græder. 

O !  hvor  skulde  det  mig  smerte, 
om  du  over  Daarers  Eos 
glemte  Kosen  i  dit  Hjærte: 
kongelige  Arvegods, 
eller  vided  ud  den  spæde 
Til  et  Sommerfugle-Sæde! 

Nej,  o,  Ven!  som  Ædelstene, 
bedre  end  din  Skjald  sin  King, 
gjera,  hvad  Tiden  og  Athene 
kalde  Tant  og  ingenting! 
Hvis  du  taber,  hvad  de  vrage, 
ingenting  du  har  tilbage. 

Stir  paa  Rosen  i  dit  Hjærte! 
Elsk  den  i  sit  grønne  Svøb, 
til  den  under  Himlens  Kjærte 
springer  ud  i  Tidens  Løb! 
Runer  paa  dens  Blade  findes 
om.  hvad  Saga  ikke  mindes. 

Runer  paa  dens  Blade  stande, 
ristede  af  Fimbultyr: 
om  de  gamle,  stærke  Vande 
og  om  Midgaardsormens  Byrd, 
ja,  om  Balders  Banetue 
og  om  Surturs  lumske  Lue. 

Dog,  langt  mer  eud  slige  Stave 
gjemmer  Rosen  i  sit  Skjød; 
staar  den  bly  i  Herrens  Have, 
er  dens  Duft  og  mannasød: 
Hiramelperler  den  bedugge, 
skjænke  venlig  Sang  for  Sukke. 

I  de  Perler  aabenbarer 
Edens  Eose  sig  med  Glans, 
Støvets  Rose  sig  forklarer 
efter  den  for  Aandens  Sans, 
og  forklaret  Rosen  svinger 
sig  fra  Jord  paa  Fuglevinger. 

N.  F.  S.  Grundtvig." 

Paa  denne  otfentlige  Tiltale  gav  Ingemann  intet  offentligt 

Svar;    skjønt  følgende   Digt   (indskudt  1863   i  2den   Udg.  af 

I.'s  Samlede  Romanzer,  Sange  o.  s.  v.  II,  201)  har  Udseende 
af  at  være  bestemt  for  Offentligheden. 

.,Til   X.  F.  S.  Grundtvig. 

Du,  som,  selv  i  Kampens  Hede, 
rækker  mig  din  djær\e  Haand, 
for  at  værne  og  vejlede 
en  fortrolig  Frændeaand! 

Ej  du  mig  til  Kamp  fremkalder, 
fredelig  jeg  for  dig  staar; 
og,  hvad  Ord  end  blandt  os  falder, 
venlig  Aand  til  Aand  dog  naar. 

Fro  i  Lys  af  Sandheds  Kjærto 
jeg  din  Broderhaand  modtog 

og  miskjendte  ej  dit  Hjærtc, 
som  i  hede  Barm  dig  slog.  M 

At  en  Genius  dig  fører 
vældig  frem  med  Kæmpehaaud, 
naar  du  Stræug  og  Tunge  rører, 
vidner  selv  hver  fjendtlig  Aand. 

At  du  ej  paa  Skrømt  opflammer, 
dei-paa  trygt  jeg  sværge  kan: 
saadan  som  dit  Glavind  rammer, 
rammer  ingen  død  Forstand. 

Men,  om  stundum  ej  i  Blinde 
du  med  Peters  Sværd  slog  til, 
og  ej  skjelned  Ven  fra  Fjende, 
derpaa  ej  jeg  sværge  vil. 

Dog,  det  maa  du  selv  forsvare, 
dertil  ej  du  æsked  mig; 
selv  du  kom  jo,  at  advare 
mig  for  Pauserring  og  Krig. 

Vel!  som  du  jeg  ej  kan  stride; 
jeg  er  kun  en  Fredens  Tolk, 
vandrer  ogsaa  ved  min  Side 
Melpomene  med  sin  Dolk. 

Skjønt  paa  Sagas  Skjold  ej  slebet, 
den  afridser  Tidens  Krans; 
tro  dog  ej,  jeg  den  har  grebet, 
for  at  spejles  i  dens  Glans! 


')  Jfir.  G.'s  forud  gjengivne  Tiltale  til  I.  i  „Forslag  til  Norges 
Heltedigt"  i  Hejmdal. 

Selv  —  du  véd  det  —  aabenbarer 
Aanden  sig  i  Skjaldens  Bryst; 
visselig,  hau  ej  vildfarer, 
uaar  han  følger  tro  dens  Røst, 

lugen  anden  mig  kan  vise 
Vejen  gjennem  Prøvens  Dal; 
Verden  dadle !  Verden  prise ! 
ej  deus  Stemme  blev  mit  Kald. 

Er  kun  Lyset  ej  udslukket, 
som  os  evig  lede  maa, 
heller  ingen  Dør  er  lukket, 
som  vor  Længsel  banker  paa. 

Gak  da  du  til  Kirkevalen! 
Kæmp  du  med  dit  Flammesværd! 
Jeg  gaar  fredsom  gjennem  Dalen, 
fredsom  blandt  den  hele  Hær. 

Søg  du  ej  mig  at  afvriste 
Sorg-Kamønens  blanke  Staal! 
Om  det  Runerne  kan  riste, 
se  vi  først  ved  Løbets  Maal. 

Frygt  ej,  Staalet  Barnet  saarer, 
som  du  elsker  i  mit  Bryst! 
Vel  det  græder;  men  dets  Taarer 
smelte  hen  i  salig  Lyst. 

O,  har  du  saa  kjan-  dets  Stemme, 
kjcnd  den  da  i  hver  dens  Klang! 
og  lad  ej  dit  Hjærte  glemme: 
det  var  Barnet  dog,  som  sang! 

Rosen  det  i  Haanden  svinger, 
sjungende  i  Tidens  Løb, 

spørger  ej,  naar  den  udspriiigei', 
gj emmer  tro  den  i  dens  Svøb. 

Stands  det  ej  i  sine  Drømme! 
Tryg  det  selv  paa  Fj ældet  gaar, 
svømmer  over  Tidens  Strømme, 
til  det  Barnehimlen  naar. 

Did  vi  begge  trøstig  hige, 
Herren  vise  selv  os  Vej! 
Gaar  vor  Gang  til  Himlens  Rige, 
Vejen  vi  afmaale  ej! 

I  et  Exemplar  af  sine  „Bibelske  Prædikener",    som  ud- 
kom 1816,  skrev  G.: 

.,Til  den  milde  Digter  B.  S.  Ingemann. 

Billedpragt  og  Kunst  er  ej  her  inde, 

her  er  kun  enfoldig  Kristendom : 

men  dog  haaber  jeg,  du  Aand  skal  finde, 

Køsten  levende  og  Tonen  from; 

thi  jeg  stræbte,  som  naar  Skjalde  sjunge, 

ydmyg  kun  at  være  Ordets  Tunge; 

og  hans  Kraft,  som  ter  sig  i  det  svage, 

vil  til  Hjærterne  det  Ord  ledsage. 

som  er  talt  i  Jesu  Kristi  Navn. 

Inderlig  venligst  fra 
28de  Juni  1816.  N.  F.  S.  Grundtvig." 

En  besk  Julegave  fik  Ingemann  1816  i  Heibergs  kaade 
Satyrspil  „Julespøg  og  Nyaarsløjer",  hvor  Spasen  i  det  hele 
gaar  ud  over  ham ,  om  end  Grundtvig  ej  heller  gaar  Ram 
forbi.  Grundtvig  var  da  strax  ved  Haanden  med  sit  „Rim- 
brev  til  Bernhard  Ingemann"  i  sit  Tidsskrift Danevirke 
1817.     (først  i  ilarts)  1817,    hvori  han   i  sin   fra  Valhalslegen  med 

Baggesen  kjendte  Strøtanke- Stil  spiller  med  Heiberg  og  de 
andre  unge  Galfranse,  som  vil  gjøre  I.  Livet  surt.  Heiberg 
svarede  strax  med  sin  „A-B-C-Bog  for  don  unge  Grundtvig'-, 
hvoi-paa  fulgte  G.'s  „Pegepind  til  den  uv  Abc"  i  Kbhvn.s 
Skilderi  f.  5te  og  8de  April,  hvori  det  hedder,  at  G.  ikke 
vilde  holde  sig  tilbage,  da  han  saa',  at  Heibergs  Julespøg 
og  Nyaarsløjer  „skulde  være  et  Hovedangreb  paa  Ingemann, 
„en  Digter,  som  man  vist  ikke  skal  sige,  jeg  har  forgudet, 
„men  som  dog  virkelig  har  gjort  noget,  man  skal  respektere, 
„og  som,  uden  at  fortørne  nogen,  gaar  med  ædle  Følelser  og 
„Forsætter  sin  stille  Tej,  en  Digter,  som,  efter  min  fuldeste 
„Overbevisning,  endnu  ikke  er,  hvad  han  kan  og  vil  blive, 
„som  har  vist,  at  selv  overdreven  Eos  ej  gjorde  ham  for- 
„fængelig,  som  upaatvivlelig  af  alt  kan  mindst  bære  Mis- 
„kjendelse  og  Forhaanelse,  og  som  ej  ustraffet  maa  forhaanes 
„af  nogen,  endsige  af  dem,  der  ikke  er  værd  at  nævne. 
„Derfor  erklærer  jeg  herved  i  Prosa,  som  paa  Eim,  [at]  hvem 
„der  offentlig  forhaaner  Ingemann  som  Digter,  skal  have  med 
„mig  at  bestille,  og  ingen  Dreng  skal  herefter  ustraffet  vove 
„at  laste  haus  Værk.  Han  er  en  besynderlig  duftende  og 
„sjungende  Blomst  i  Skoven;  han  er  sig  selv  enGaade;  hvad 
„han  fattes  og  hvad  han  fejler,  véd  i  det  mindste  Drengene 
„ikke;  og  hvad  der  ene  i  sin  Udvikling  kan  helbrede  og 
„styrke  ham:  den  dybe,  rene  Længsel  efter  Aauders  Kjær- 
„lighed  og  Sfærers  Harmonier,  den  er  det,  de  angribe  og 
„haaue;  det  eneste,  som  gjør  ham  til  Digter,  vil  de  true  eller 
„drille  ham  til  at  forsage :  hin  forborgne  Aaud ,  der  i  hans 
.,Sang  som  i  Naturens  Blomsterrige  røber  sig  ved  Duften, 
..men  synes  at  forsvinde,  saa  snart  den  vil  paatage  sig  en 
..Skikkelse,  den  vilde  de,  om  muligt,  forføre  liani  til  at  for- 
„agte.  Her  er  ikke  Stedet  til  at  sige  stort  om  den  besyn- 
.,derlige  Aand;  men  ligesom  hele  Ingemanns  Bane  viser  en 
„naturUg  Hang  til  Allegorien,  saaledes  tør  jeg  nok  sige,  at 
„hans  Aaud  kun  i  den  vil  finde  sin  rette  Skikkelse;  og  i 
„saa  dunkle  Egne,    som  Allegoriens  endnu  ere,    kan   enkelte 

„Misgreb  vist  ikke  undre  den  forstandige  eller  forføre  liam 
„til  at  nedsætte  Bestræbelsen,  endsige  at  man  —  som  alle 
„de,  der  have  recenseret  Ingemann  —  skulde  søge  at  for- 
„vilde  ham  fra  den  Vej,  hvorpaa  han  ene  kan  tinde,  hvad 
„han  søger."  —  I  Heibergs  følgende  „Pegefinger  mod  Pege- 
pind" i  Skilderiet  f.  12te  April  fik  Ingemann  Lov  at  være 
den  han  var;  det  var  Grundtvig,  Heiberg  gjorde  sit  bedste 
for  at  stikke.  Fejden  slutter  med  G-.'s  „Erklæring"  i  Skilde- 
riet f.  6te  Maj,  der  begynder:  „Under  én  Betingelse  skal  det 
„indtil  videre  være  samtlige  litterære  Drenge,  saa  vel  som 
„den  snurrige  Patron,  Athenes  Udgiver,  fra  min  Side  ufor- 
„ment  at  pege  Fingre  og  række  Tungen  ud  ad  mig,  min 
„Poesi  og  al  min  Skrift,  efter  Hjærtens  Lyst.  Betingelsen 
„er  den,  at  de  afholde  sig  fra  kaad  Leg  med  det  hellige  og 
„Spot  med  Ingemanns  Følelse;  og  vil  de  ikke  det,  da  tage 
„sig  Skade  for  Hjemgjæld!" 

IForaaret  1818  tiltraadte  Ingemann  med  offentlig  Under- 
støttelse en  Udenlandsrejse  til  Tyskland,  Frankrig,  Svejts  og 
1818.  Italien.  Samme  Efteraar  sendte  Grundtvig  ham  da  et  langt 
og  smukt  Digt,  Kjær  mind  e-Bladet,  trykt  i  Danevirke  IV, 
155  og  optrykt  i  Nordiske  Smaadigte  (Kristiania  1838)  S.  146. 
Af  dets  68  Strofer  skal  hidsættes  disse  31: 

„O,  var  hun  vaagen  nu,  mit  Hjærtes  Broder! 
hvis  Hjærtesuk  var  Sang,  hvis  Graad  var  Guld! 
o,  var  hun  vaagen  nu,  vor  søde  Moder, 
ja.  Moder  til  saa  mangt  et  bedre  Kuld, 
som  røber  os  i  Skin  af  Sagas  Kjærte, 
at  liende  laa  en  ædel  Sten  paa  Hjærte! 

O,  var  hun  vaagen  nu,  hun  sikkert  vilde 

tilhulke  dig  det  ømmeste  Farvel, 

som  kan  udrisle  af  en  Hjærtekilde, 

hvis  Liv  og  Lyst  er  kun  dens  Afkoms  Held, 

hvis  Bølge  er  en  Taare  fra  det  høje, 

neddryppet  af  en  Bårne -En  gel  s  Øje. 

Men  ak!  hun  sover  under  Bøgeløvet, 
som  visnet  skjuler  hendes  hvide  Bryst: 
at  vække  hende,  jeg  omsonst  har  prøvet, 
skjønt  jeg  med  Graad  opløftede  min  Eøst; 
utrøstet  har  det  yderste  jeg  vovet, 
hun  sover,  ak!  som  den,  der  er  hensovet. 

O,  lod  maaske  af  Fordom  jeg  mig  blænde? 
o,  skuffed  mig  det  kjære  Moder-Navn, 
saa  Navnet  er  det  eneste  af  hende, 
som  blev  tilbage  i  vor  Fødestavn, 
da  sorrigfuld  hun  over  salten  Vove 
Bortsvømmede  en  Gang  fra  Danmarks  Skove' 

O,  drog  maaske,  for  hende  at  opsøge, 
man  fordum  skarevis  fra  Norden  ud, 
Og  plantede  i  Syd  de  røde  Bøge 
til  Taare-Minder  over  Ottars  Brud? 
Hvad  heller  for  hun  over  Land  og  Bølge, 
som  Skjoldmø  selv,  med  Lcdiugstrop  i  Følge? 

O,  er  det  saa?  o,  lever  i  det  fjærne 

vor  hulde  Moder  under  Slør  i  Løn, 

o,  vinkede  hun  med  sin  milde  Stjærne 

til  Syden  ned  sin  kjære,  yngste  Søn: 

da  far,  da  flyv  med  Kys  i  hendes  Arme! 

dér  bryder  ud  i  Blomst  din  bundne  Varme!  — 

3Ien  tro  mig!  fjj  med  Ebbe  og  med  Aage 
vor  bedste  Moder  drog  af  Landet  ud, 
ej  bort  hun  stævnede  i  An  giers  Kaage, 
Med  Lodbrogs  Sønner  eller  Gamle -Knud; 
hun  lever  kun,  hvor  levende  hun  mindes: 
1  Danmark  eller  ingensteds  hun  findes! 

c 

o,  hev,  kun  her,  hvor  end  paa  Modersmaalet 
dog  stuudum  løfter  sig  vor  Moders  Eøst, 
trods  Lungesoten,  og  trods  Morderstaalet, 
her  Mindet  lever  end  i  Søune-Bryst; 
her  sover,  ak,  sin  Kraft,  sin  Krans  berøvet, 
men  dog  ej  død,  vor  Moder  under  Løvet. 

O,  Ven!  o,  vent  da  aldrig  hist  at  fiude, 
i  Alpers  Skjød,  ved  Apeuniners  Fod, 
din  Længsels  Moder  og  din  Sangs  Præstinde, 
den  savnede,  den  sande  Danebod! 
O,  bliv  her,  bliv!   du  kanst  dog  ej  undvære 
din  Blanka,  Torkild,  alle  dine  kjære!  — 

Men  ak!  forgjæves  løfter  sig  min  Stemme! 
Hvor  er  min  Ven?    o  hvor  er  Blankas  Skjald! 
Han  er,  jeg  véd  ej  hvor,  kun  ikke  hjemme, 
ej  i  Kong  Frodes  grønne  Bøgehal; 
ak!  medens  jeg  paa  Klagebrevet  staved, 
i  Stavnen  for  min  Broder  over  Havet. 

Forgjæves  dog  er  ingen  Ting  paa  Jorden, 
forgjæves  lyder  intet  kjærligt  Ord, 
forgjæves  et  Kjærmindeblad  fra  Norden 
kan  aldrig  svømme  i  Sessruraners  Spor, 
og  Afrodite  skal  min  Ven  ej  gjække 
til  at  forlade  Signe -Frej  as  Snække. 

Saa  svøm  kun  bly,  men  trøstig,  over  Havet, 
Kjærmindeblad,  som  det  vor  Moder  bød! 
thi  kun  paa  Følgesedlen  jeg   har  stavet, 
du  selv  udsprang  jo  af  vor  Moders  Skjød, 
og  finder  Venskab,  hvor  du  finder  Tungen, 
som  af  vor  Moders  Hjærte  er  udsprungen. 

o,  naar  og  hvor  du  kommer  liam  for  Øje, 
hvor  tit  han  møder,  finder  dig  igjen: 
ved  Maros  Grav,  paa  Romas  Taagehøje, 
da  hils  ham  kj ærligst,  ej  blot  fra  en  Ven, 
men  fra  den  Mark,  hvis  himmelblaa  Kjærminde 
ved  dig  sig  lægge  vil  ham  sødt  paa  Sinde! 

Ja,  møder  du  ham  hos  Vav lunders  Broder^), 

som  tegner  Jupiter,  og  hugger  Tor, 

da  hils  dem  begge  fra  vor  hulde  Moder: 

fra  Maler-Dronningen  ved  Issefjord! 

Da  lægger  Hj ærtet  Rejnald  vist  i  Munden, 

hvad  Nattergalen  slog  kun  paa  i  Lunden. 

Modtag  da,  Ven!   hvad  jeg  forraaar  at  sende: 

et  venligt  Ord  og  et  Kjærminde-Blad! 

Det  Ord  mig  faldt  i  Mund,  det  Blad  i  Hænde, 

da  i  det  brune  Bøgeløv  jeg  sad, 

og  stirred  paa  Kjærminden,  som  du  kjeuder, 

opskudt  af  Moders  sammenlagte  Hænder, 

O,  kunde  jeg  den  Blomsterbusk  omspænde 

og  sammenslynge  til  en  Brudekrans: 

til  en  Guldbryllups-Mindekrans  for  hende, 

hvis  Øje  sænked  sig  i  Himmelglans! 

O!  gid  jeg  kunde  det,  og  Kransens  række 

til  dig,  og  til  hver  Frænde  af  os  begge! 

Ja,  naar  i  Lund  de  himmelblaa  Kjærminder 

ombølge  duftende  vor  Moder  tæt, 

da  staar  hun  op  med  hvide  Rosenkinder, 

og  kranses  favert  af  en  kjærlig  Æt: 

i  Issefjorden  skal  da  Maanen  gløde, 

omblaanet  sødt  i  Tidens  Aftenrøde. 


Thorvaldsen. 

O!  er  det  saa,  kan  hist  i  fjærne  Egne 
det  lille  Blad,  fra  Bøgelund  udsendt, 
vor  Moders  Øje  venligt  dig  betegne, 
med  Taareperlen,  klart  og  himmelvendt, 
da  skal  det  Blad  end  fastere  dig  binde 
til  Bøgelunden  og  til  Dans  Kjærrainde. 

O,  hvo  som  staar,  se  til  han  ikke  falder! 
thi  kun  for  hvem  som  ræddes,  er  der  Raad. 
Fortornes  ej,  min  Ven,  men  tænk  paa  Balder, 
paa  Lokes  Argelist,  paa  F riggas  Graad! 
Ak!  alle  Vætter  hun  omsonst  besværgei-, 
naar  Ur  das  Skjold  det  ømme  Sted  ej  værger. 

Hvad  gavncd  fordum  det  vel  Longobarden, 
at  Frigga  sikrede  ham  Odins  Gunst! 
I  Støvet  dog  han  sank  med  Savojarden 
for  Billedskygger  og  for  Romas  Kunst; 
for  Rosenskyggerne  paa  Skjøgekinder 
han  skrev  i  Glemmebogen  Dans  Kjærminder! 

Om  under  Kind  igjen  han  satte  Haanden, 
og  kom  i  Hu  sin  Ungdoms  Kjærlighed, 
ak,  tabt  var  dog  hans  Fyrighed  i  Aanden, 
trods  Fjederhammen  sank  dog  halvt  han  ned: 
fra  Ørneblik  paa  Kampen  og  paa  Sejren 
til  Hjæniespind  om  Æventyr  i  Lejren!^) 

Hvad  hjalp  X^or manne n  selv  det,  at  saa  længe 

han  kom  i  Hu  det  danske  Tungemaal! 

Hau  tabte  lige  fuldt  i  Blomstersenge 

sit  danske  Guld,  om  ej  sit  norske  Staal; 

og  blev  end  Ridder  han  af  Danner-Sproget, 

i  Sadlen  dog  han  sad  kun  løst  og  kroget!^) 


1)  Øhlenschlæger.  ^)  Baggesen. 

o,  hvor  du  færdes  da,  og  hvor  du  stedes: 

i  Rosenluuden  og  paa  Fjældetind, 

hvor  sødt  der  smiles,  og  hvor  ømt  der  grædes, 

o,  blæudes  ikke  af  det  favre  Skiu! 

O,  aldrig  glemme  Blanka-Frejas  Sanger, 

at  Danmark  er  Historiens  Pol  kvanger! 

O,  kom  i  Hu,  at  paa  sit  Sted  er  Glansen 

kun,  hvor  med  Tiden  ej  den  slides  af, 

kun  hvor  den  straaler  paa  Kjærmiude-Kransen, 

i  Sagas  Hænder  over  Rosens  Grav; 

vel  Kjødet  kan  en  Stund  med  den  opfarves, 

men  kun  i  Aand  og  Sandhed  kan  den  arves! 

O,  kom  i  Hu,  at  Velklang  har  kun  hjemme, 
hvor  ej  den  trænger  til  et  Fuglebrj^st, 
hvor  uforgængelig  i  Sagas  Stemme 
den  gjenuemtoner  Folkets  Daad  og  Eost! 
Kun  lejet  er  den,  hvor  den  koster  noget: 
thi  dér  ej  hører  den  til  Hjærtesproget! 

O,  mærk  det  vel,  at,  hvad  i  Rom  man  skuer, 

det  er  ej  Aand  ens,  men  kun  Haandens  Kunst! 

Som  i  dens  Krønnike,  saa  i  dens  Buer, 

man  søger  Aand  og  Hjærte  kun  omsonst. 

Og  Haandens  Værk,  er  det  vel  mer  i  Grunden 

end  Vidnesbyrd  om,  hvad  der  gik  fra  Munden! 

Med  Farver  kan  mau  ingen  Kristus  male, 

endsige  ham  af  Stene  hugge  ud: 

kun  Ordet  skildrer  ham,  naar  Aand  er  tale, 

og  billedlig  han  ses  kun  i  sin  Brud; 

og  Bruden,  som  hun  dannes  efterhaauden, 

i  Sagas  Spejl  sig  viser  kun  for  Aanden. 

Ja,  Skjalden  kim  kan  Mennesket  afmale, 
oprejst  af  Støv  i  Himmellegems-Dragt ; 
thi  kun  i  Ord  kan  Aander  sig  udtale, 
og  Mennesket  er  Aand  med  Støv  i  Pagt; 
kun  Saga  er  den  sande  Billedhugger: 
hun  danner  Billeder,  ej  Drage-Dukker. 

Jeg  véd  det  godt:   at  i  den  sorte  Skole 
enhver,  som  ej  det  kalder  Salighed 
med  Klang  og  Farve  og  med  Sten  at  bole. 
til  Kunstens  Helvede  fordømmes  ned, 
at  tage  Lod  med  Skj'ter  og  Barbarer 
og  Faarehovedernes  fi'omme  Skarer. 

Jeg  véd  det  godt;  men  ikke  stort  jeg  regner 
de  sorte  Brætter  og  de  spodske  Smil; 
jeg  som  Barbar  mig  trøstig  selv  betegner, 
og  kaarer  tryg  den  gamle  Kirkes  Stil; 
jeg  siger:   det  er  J'æiskhed,  naar  Sjæle 
sig  bøje  for,  hvad  ej  en  Gang  kan  mæle. 

Jeg  siger  højt,  at  hvad  den  tine  Verden 
nu  kalder  Sans  for  Kunst  og  Poesi, 
netop,  naar  det  af  Andagt  har  Gebærden, 
er  et  opsminket,  fult  Afguderi; 
det  klassisk  er:  at  Kjødets  Lyst  her  nede 
vil  under  Skin  af  Aand  sig  selv  tilbede." 

Det  er  næsten  utænkeligt,  at  Ingemann  ikke  skulde 
have  kvædet  et  Svar  paa  denne  Tiltale:  men  noget  saadant 
kjendes  ikke. 

Da  Grundtvig  senere  i  samme  Aar  traadte  op  imod 
„Tylvten",  fandt  han  ogsaa  (i  Skilderiet  f.  10de  Xovbr.) 
Lejlighed  til  at  minde  om  „Ungersvenden  med  det  ømme 
Hjærte,  Bernhard  Ingemann",  som  man  nys  „saa'  drage  tavs, 
vemodig  bort,    da  Haabet   syntes   rent  udslukt  om  [Aandens] 

Keduiug'-.  Og  atter  taler  lian  (i  Skilderiet  f.  15de  Decbr.)  ora 
„l^fattergale-Sangeu"  fra  „de  sorte  Ridderes  og  TJnderbariiets 
gruaddanske,  velsignede  Skjald".  —  Der  blev  da  Glæde  i  Gaarde, 
da  Ingemann  i  Efteraaret  1819  kom  tilbage  fra  sin  Eejse. 

I  det  her  meddelte  4de  Brev  minder  Ingemann  1823,  1819. 
da  han  arbejdede  paa  sin  „Valdemar  den  store  og  hans 
Mænd",  om  „den  Time,  da  du  ved  min  Hjemkomst  kjærlig 
„rakte  mig  din  Saxo  i  Haand  og  lagde  mig  ham  og  hans 
„danske  Mænd  paa  Hjærtet".  Og  endnu  1859  i  sit  sidste 
Brev  til  G.  (Nr.  145)  erindrer  I.  om,  at  det  var  G.,  „som 
„ved  min  baade  aandelige  og  legemlige  Hjemkomst  1819  rakte 
„mig  din  Saxo,  med  den  kjærlige  Opfordring  til  at  ride  Som- 
„mer  i  By  med  hans  og  Danmarks  Helte,  som  jeg  kunde 
bedst".  Den  Tilskrift  i  første  Del  af  Saxo,  hvortil  her  sigtes, 
er  trykt  i  „For  Idé  og  Virkelighed"  I  (1869),  S.  42,  og 
lyder  saa: 

„Til   Bern  h  ard   Ingeman  n 
(som  de  sorte  Ridderes  Skjald). 

Her  kommer  Torkild  Dåne 
med  Skaren,  du  har  meldt, 
for  paa  hans  Heltebane 
at  følge  Viduvelt. 
Jeg  smodded,  som  jeg  kunde, 
dem  Sværd  af  Sagamalin; 
jeg  skjæfted  nogenlunde 
de  gamle  Spyd  med  Alm; 
jeg  stræbte  paa  det  bedste 
at  blanke  Hjælm  og  Skjold; 
jeg  udtog  Rytterheste 
af  Syvs  og  Laales  Fold. 
En  Hvirvel  jeg  paa  Trommen 
med  mine  Stikker  slaar 
for  Kæmpe-Alderdommen 
med  Retfærds  Sølverhaar. 

Ej  har  til  Kidderkapper 
jeg  Tøj,  som  kau  forslaa, 
og  samnienstukue  Lapper 
maa  hele  Mænd  forsmaa. 
Ej  Guld  og  grønue  Skove 
jeg  har  til  Maj  og  mer; 
til  Hjælmeus  Busk  for  vove 
er  mine  PenncQer. 
Til  Anskrig  fik  jeg  Bringe, 
men  intet  Bryst  til  Sang; 
en  Klokke  kau  jeg  ringe, 
men  Luth  ej  laane  Klang. 

Oplad  da  Gjemmer  dine 
for  Danmarks  bedste  Kuld! 
Giv  du  dem  Kapper  fine, 
med  Kors  af  røden  Guld! 
Giv  du  dem  Fuglefjere, 
som  vaje  kan  i  Sky! 
Giv  du  dem  Maj  og  mere, 
som  gror  i  Bøgely! 
O,  mød  dem  under  Lide 
med  liflig  Sang  og  Klang! 
Da  vil  vi  Sommer  ride 
ad  By  i  Danevang. 

Venligst 

N.  F.  S.  Grundtvig." 

I  Grundtvigs  Efterladenskab  er  ogsaa  fundet  haus  egen- 
hændige Opskrift  til  den  Tale,  hvormed  G.  i  en  større  Kreds 
af  Venner  bød  I.  velkommen  hjem,  i  det  han  samtidig  over- 
rakte ham  det  første,  da  nylig  udkomne  Bind  af  sin  Over- 
sættelse af  Saxo.     Denne  Opskrift  lyder  som  følger. 

„At  tale  det  bedste  jeg  kunde  om  Iiigemauu  og  hvad  der  af 
han.s  er  Danmarks  tillige,  det  var  mig  immer  kjært,  og  at  tale  deroin 

i  en  Kreds  af  hans  Venner  og  Kyudiuger,  maatte  være  mig  saare 
behageligt,  da  jeg  var  aldrig  sikrere  paa  at  tale  med  Bifald,  end 
naar  jeg  talte  blandt  Digterens  Kvndinger  om,  hvad  der  hos  ham 
og  af  ham  tiltalte  mit  Hjærte. 

Her  imidlertid  at  sige  ham  i  Øjnene,  hvordan  jeg  gjærne  vil 
bagtale  ham,  var  næppe  smukt,  endskjøut  jeg  ingen  véd,  til  hvem 
jeg  mere  trøstig  turde  sige,  hvad  jeg  tænker  om  ham,  og  hvordan 
hans  Hjærtes  som  hans  Læbers  Eøst  har  tonet  i  mit  Øre.  Ved  at 
lade,  mens  jeg  talte,  som  han  selv  var  ikke  her  til  Stede,  var  med 
ham  vel  næppe  noget  vovet,  men  sommer  sig  dog  ikke,  al  den 
Stund  vi  netop  samledes,  for  samlede  at  se  ham  og  glade  gjen- 
kjende  det  uforandrede  Aasyn,  der  immer  i  vor  Forestilling  ledsagede 
Tanken  om  ham,  som  Glæden  over,  hvad  af  hans  der  og  er  vores, 
i  den  Grad  vi  elske  det. 

Ja,  vel  ubedet,  men  dog  ej  ukaldet,  træder  jeg  jo  netop  frem  i 
Kredsen,  for  aabenly.st  at  byde  Digteren  med  Haand  og  Mund  vel- 
kommen hjem,  vel  kommen  hjem  fra  de  fremmede  Lande,  Folk  og 
Tungemaal,  hjem,  ej  blot  til  Jomfi-uen,  som  plejede  Rosen  vemodig 
glad  til  den  vidt  omvandrende,  men  dog  vist  hjemvendende  Sanger, 
ej  blot  til  hende  og  til  os,  men  først  og  sidst  til  den  gamle  med 
Kjærmindekransen  paa  de  snehvide  Haar  og  medHjærte-Tuugemaalet 
paa  de  blege  Læber:  til  Dana,  vor  Moder,  til  hende,  hvem  Skjalden, 
vi  elske,  tilegnede  sønlig  hver  Sang,  han  lod  tone  i  Skoven,  til 
hende,  om  hvem  vi  med  Sandhed  tør  sige,  hvad  der  ved  NUen  blev 
ymtet  om  Isis:  at  hun  er  Moder  i  tusende  Skikkelser:  thi  hvad  er 
højt,  hvad  er  dejligt  i  Aand  og  i  Sandhed,  som  ej  udtryk-te  sig  i 
hendes  Børn,  og  som  ej  blandt  dem  fandt  kjærlige  Præster  og  kraf- 
tige Tolke!  noget  vi  saa  meget  mere  maa  iliukomme  her,  da  vi  tør 
spørge:  hvad  Øje  har  vel  den  for  de  dejlige  Skikkelser,  Skjalden,  vi 
elske,  fi-emsang,  som  i  dem  alle,  selv  de  mest  tilslørede,  ej  snart  op- 
dagede de  Hjærtet  vel  bekjendte  moderlige  Træk!  hvad  Øre  har  vel 
den  for  Danas  Røst,  hvem  Modersmaalet  ej  robede,  hvad  Dragten 
vilde  skjule! 

Derfor  har  jeg  ikke  Lyst,  mig  synes,  heller  ikke  Lov,  til  her  at 
tale,  uden  netop  med  Øjet  fæstet  paa  ham  som  den  vandrende,  ventede, 
vel  hjemkomne  Skjaldeson  af  Dana.  hjærtelig  velkommen  i  Kreds  af 
hendes  Børn,  i  den  Kreds,  hvortil  det  er  vort  Kald  og  ventelig  vor 
Lyst  at  høre. 

Til  dig,  altsaa,  velkomne  Skjald,  hvem  ogsaa  jeg  med  Eftertryk 
tør  kalde  Ven!  til  dig  ma;i  jeg  tale;  og  hvad  jeg  kunde  have  Lyst 
til  her  at  sige  dig,  det  var,  hvordan  jeg  tænker  mig  din  Vandring 
fra  Daners  Mark  hist  ud  i  det  Qærno,  hen  over  Alper  ogApemiiner, 
din  Standsning  ved  Seine,  ved  Tiber,  ved  Donau  og  Spree,  og  saa 
endelig  dm  Hjemkomst  til  de  ombæltede  Øer,  —  i  mine  Øjne,  som 

du  véd:  til  Søstrene  af  Faetou,  der  satte  sig  mellem  Kjærminder  paa 
Oceanets  Bred,  for  at  begræde  Broderen,  for  at  danne  med  Eavperle- 
taarer  i  Bølgen  et  Spejl  til  hans  dejlige,  altid  i  Mindet  nærværende 
Aasyn. 

Derom  havde  jeg  Lyst  til  at  tale,  ja,  Lyst  til  at  sværme  en 
Stund,  om  sværme  endog  skulde  lindes  at  være  det  passende  Navn 
paa  Forsøget:  billedlig  at  betragte  din  Vandring  i  Spejlet,  hvor  jeg 
med  Øjnene  saa  gjærne  rejser  udenlands,  ej  sjælden  for  at  føle 
Hjemve,  og  kunne,  hjemvendt,  des  bedre  betragte,  des  mere  inderlig 
glæde  mig  over  det  dejlige  Fædreland  og  over  Folket,  som  Danernes 
Mark  historisk  tilhører. 

Men  jeg  tør  ikke  glemme,  vi  er  mange  her,  som  have  lige  Eet 
til  efter  Hjærtens  Lyst  at  glædes  ved  din  Hjemkomst,  og  jeg  tør 
ingenlunde  tro  at  møde  alles  Ønske  ved  at  følge  mit.  Saa  meget 
mindre  tør  jeg  det,  som  det  ved  Tankerejsen  blev  en  Nødvendighed 
at  dvæle  længst  ved  Stedet,  hvor  du  længst  lod  Vandringsstaven 
hvile:  ved  Højene,  hvis  rette  Plads  er  i  Historien  endnu  langt 
mer  omtvistelig  end  i  Naturen,  og  viser  sig  for  mine  Øjne  dér,  hvor 
det  er  ikke  manges  Lyst  at  finde,  men  efter  manges  Mening  en 
Forblindelse  at  søge  dem. 

Vel  er  mig  Vingtors  Hammer,  som  nødte  selv  de  haarde  Stene 
til  at  bære  Præg  af  Nordens  Kæmpeaand.  og  hvis  underfulde  Kræfter 
deltes  i  hans  Aikom  mellem  Mode  og  Magne,  —  vel  er  den  og  Bifrost- 
Bro  og  Amlets  Skjald  mig  alt  for  kjære  til,  at  jeg  med  Munden 
vilde,  om  jeg  kunde,  hvad  man  beskylder  Goter  og  Vandaler  for  at 
have  gjort  med  Haandeu ;  men  ej  des  mindre  maa  jeg  dog  bekjende, 
jeg  er  en  nær  paarørende  af  Goter  og  Vandaler,  og  vil  ej  gjøre 
mine  Frænder  Skam  ved  her  at  tilsnige  mig  Ørenlyd  for  en  bar- 
barisk Tale,  som  ved  sin  Skurren  kunde  —  var  det  ogsaa  kun  et 
Øjeblik  —   hos  nogen  afljryde  den  Stemning,  vi  her  vilde  dele. 

Vel  er  det  heller  ikke  smukt  at  tage  Ordet,  for  ingen  Ting  at 
sige;  men  lykkeligvis  kan  jeg  forebygge  denne  Beskyldning  ved  et 
Ord,  som  ingen  her  vilde  kalde  ingen  Ting;  thi  Ordet  er:  vi  sige 
ej:  o,  Ven!  du  gjorde  ilde  i  at  gribe  Vandringsstaven,  men  vi  sige 
højt:  du  gjorde  vel  i  at  vende  den  atter  mod  Hjemmet,  og  vel  gjør 
hver  en  Dannemand,  som  følger  dig  i  dette.  Ja,  vel  gjør  enhver, 
som  udsprang  af  Moderfavnen ,  dreven  af  sin  Hu  til  Qærne  Steder, 
naar  han,  tilbagedreven  af  sit  Hjærte,  stævner  hid  tilbage  med,  hvad 
han  vandt  paa  Vikiugstoget,  stævner  hid,  for  at  nedlægge  det  som 
Vuggepenge  i  Skjødet,  der  har  baaret  ham,  ja,  ofi-e  det  som  Dane- 
gjæld  paa  Alteret,  hvis  Ild  opglødede  hans  Barm,  optændte  hans 
blussende  Attraa,  indstraalede  i  ham  den  Kraft  og  den  Varme,  der 
fra  ham  udstrømmer  i  Værker  med  Aandens  Præg  og  med  Følelsens 
Liv.    Frit  tør  vi  sige:  de  gjør  vel,  som  gjøre  saa;  thi  Sølv  og  Guld 

blev  ej  vor  Moders  Del,  Glans  og  Ære  i  deu  store  Yerdeus  Øjne 
vindes  ej,  meu  tabes  før,  ved  uopløselig  at  knytte  sig  01  et  af  de 
mindste,  et  af  de  mest  oversete  Folk  i  den  dannede  Verden:  vor 
Moders  røde  Guld  er  Frejas  Graad,  kun  Hjærte  har  hun,  og  kuu 
Hjærter  kan  hun  lønne! 

Men  hvem  er  ogsaa  Dansk  og  kræver  anden  Løn!  ja,  er  der  for 
en  Dansk,  som  Dansk,  vel  nogen  større  end  den,  de  vandt,  de 
hedenfarne  ædle,  som  følte  sig  i  deres  Levnedsløb  opglødede  af 
Danas  Kjærlighed  til  kraftig  at  virke  for  det  velsignede  Fædrelands 
Vel  og  værne  om  dets  Ære,  og  som  end  i  Graven  ej  forglemmes: 
ere  ikke  døde ,  men  skal  leve  i  et  kjærligt  Minde ,  saa  længe  Dan- 
mark staar:  saa  længe  der  er  Kridt  i  Skjoldmoklinten  til  at  afmale 
Fædrene,  saa  længe  Nattergalslag  vækker  i  Skoven  de  slumrende 
Kjærminder  og  med  dem  den  indslumrede  Kraft  til  Dagværk  i 
Dannemænds  dejlige  Spor! 

Som  en  Skygge  af  den  Løn,  jeg  véd,  o,  Skjald,  du  skatter  højt 
og  høster  sikkerlig,  modtage  du  her  af  Vennehaand,  hvad  denne 
Dag  tUbyder!  Som  et  gyldigt  Vidnesbyrd  om,  hvad  jeg  sagde,  mod- 
tage du  en  Del  af  Fædrenes  kjærlige  Mindesagn  om  Oldtids  Daner ! 
Ej  mægte  Sagnene  at  vække,  hvad  der  sover  i  Danemarks  Hjærte, 
men  gjøre  dog  vitterligt,  hvad  det  var,  som  indsov,  og  kræve  med 
Stærkodders  Stemme  Hjærtets  Bjarkemaal  af  Danmarks  Skjalde, 
raaber  og  til  dig:  velkommen  hjem!  bliv  ved!  syng  højt,  syng  sandt 
og  sødt  til  Danmarks  Pris,  til  mer  end  Pris:  til  gamle  Danmarks 
Trøst  og  Glæde!" 

Det  næste  bevarede  Vidnesbyrd  om  de  to  Venners  For- 
hold, endnu  forud  for  den  bevarede  Brevvexling,  er  det 
efterstaaende  hidtil  utrykte  Digt  af  Ingemann,  her  aftrykt 
efter  Forfatterens  Original. 

„Til  N.  F.  S.  Grundtvig, 

ved  hans  Indsættelse  i  Præsteembedet  i  Præstø 

Palmesøndag  1821. 

I  Fred  nu,  Hyrde  djærv  og  tro, 
hos  egen  liden  Hjord  du  bo ! 
I  Fred  du  løfte  mægtig  Eøst, 
til  Kjærlighed,  til  Haab  og  Trøst! 

Adskilt  fra  Hjorden  før  du  stod, 
en  ensom  Kristi  Kæmpe  god; 

hvor  Fjeudeu  kom  med  Blus  og  Staug, 
du  Peterssværdet  mod  ham  svang. 

Fløj  hist  og  her  et  Ore  af, 
det  Herren  lægte  og  tilgav; 
men  Fjenderne,  hvis  Øren  sved, 
tilgive  ej  i  Evighed. 

Dog  magtesløs  mod  Kraftens  Aand 
opløfter  Verden  visne  Haaud: 
hver  Dag  den  Krist  korsfæste   vil; 
men  Kræfterne  er  ej  dertil. 

Hver  Dag  den  skifter  snild  sin  Dragt, 
vil  synes  nu  med  Gud  i  Pagt; 
—  men  Overmod  og  Vold  og  Svig 
sig  skjuler  under  hellig  Flig. 

Hvo  kæmpe  vil  for  Evighed, 
med  Verden  slutter  aldrig  Fred; 
dog  hvil  nu,  Kæmpe  djærv  og  tro! 
nu  har  du  for  en  Stund  vel  Eo. 

Hvil  from  dig  ved  den  Hyrdestav, 
som  Verden  ej,  men  Gud  dig  gav! 
Og  hæv  i  Herrens  Fred  din  Eøst, 
til  Kjærlighed,  til  Haab  og  Trøst! 

Halvknuste  Fjendes  Vanmagtsfærd 
er  mer  ej  Ordets  Glavind  værd. 
Se,  Palmens  Gren  er  paa  din  Vej! 
Fred  med  dig!     Gud  forlod  dig  ej. 

Ingemann.'- 

1822.  1  Aaret  1822  forfattede  Grundtvig,  som  før  berørt  (S.XIj  en 

større,  i  flere  Henseender  meget  mærkelig  Afiiandling,  bestemt 
for   et  udenlandsk   Tidsskrift.     Den   havde   først  Overskriften 


XLV 


„Blik  paa  Poesiens  Historie  og  Bernhard  Severin 
Ingemann";  men,  skjont  den  virkelig  svarer  til  denne 
Titel,  har  Forfatteren  dog  strøget  dens  første  Del  og  beholdt 
Navnet  alene.  Hvor  bredt  den  end  er  anlagt,  er  det  nemlig 
dens  Øjemed  at  fremdrage  og  belyse  Ingemann  som  Digter, 
og  kun  for  at  kunne  stille  ham  paa  sin  rette  Plads,  tager 
den  saa  meget  med  af  Verdenspoesiens  Historie.  Denne  Af- 
handling bør  naturligvis  en  Gang  fremdrages  i  sin  Helhed  — 
i  Forbindelse  med  mange  andre,  nu  forglemte,  men  ikke 
mindre  mærkelige,  æstetiske  og  filosofiske  Afhandlinger  af  G. ; 
her  skal,  foruden  det  foran  anførte,  endnu  meddeles  de  I. 
nærmest  vedkommende  Partier  af  den.  Det  her  først  anførte 
større  Afsnit  slutter  sig  umiddelbart  til  det  her  foran  S.  XI — XII 
meddelte;  det  andet  kortere  slutter  Afhandlingen. 

„For  langt,  sagtens  ogsaa  imellem  for  mat,  maa  Digtet  [de 
sorte  Eiddere]  vel  have  forekommet  mig,  siden  jeg  saa  længe  har 
forsømt  at  læse  det  paa  ny;  og  det  maatto  jeg  dog,  for  at  vide,  hvis 
Fejlen  var;  men  netop  den  lange  Fraværelse  overbeviste  mig  om, 
at  jeg  ikke  tog  fejl  i  at  ophøje  Digtet,  thi  hvad  der  slog  mig,  staar 
endnu  lyslevende  for  mit  Øje  og  har  avlet  den  Betragtning  af  Natur- 
poesien, jeg  nys  fremlagde.  To  Kvinder  udgjore  Digtets  Brænd- 
punkt som  Gjenstanden  for  tvende  Bejleres  Kjærlighed,  hvoraf  den 
ene  er  en  Helt,  den  anden  en  Sanger:  en  sjungende  Hyrde. 
Helten  tilkæmper  sig  ved  Hjælp  af  sin  Faders  Åand  og  den  ham 
følgende  Ridderskare  Riget  og  sin  Fæstemø;  og  er  nogen  Del  af 
Digtet  mat,  maa  det  vist  være  denne,  da  jeg  Inisker  meget  lidet  af 
det  enkelte,  og  det  staar  for  mig  som  en  afgjort  Sag,  at  Ingemann 
er  ikke  skabt  til  at  støde  i  Luren,  skjont  dens  Kæmpetoner  nød- 
vendig maa  begejstre  ham  som  gamle  Danmarks  Søn.  Viduvelts 
Kamp  for  Riget  og  Balsora  tænker  jeg  mig  derfor  som  en  Ind- 
ledning og  Indfatning,  der  uden  Skade  kunde  været  smallere  og 
kortere,  men  hørte  dog  nødvendig  til,  som  Blik  paa  Illaden,  naar 
man  læser  Odysseen.  Den  anden  Del  af  Digtet,  som  beskriver 
Teobalds  Omvandring  i  den  vide  Verden  for  at  finde  Serafine, 
som  bestandig  undrykkes  fra  hans  Øjne,  og  har  mangfoldige  ind- 
vortes Kampe  o:  Fristelser  at  bestaa,  for  at  blive  ham  og  Dyden 
tro,  denne  Del  er  det  især,  som  aabuede  mit  Øje  for  Ingemanns 
Digterkald  og  for  Naturpoesien  i  det  hele.  Man  ser,  at  Omridset 
ligner  temmelig  Odysseens  det  gamle,  meget  muligt  den  ogsaa  har 

svævet  for  Digteren,  thi  i  Opfindelse  har  lian  ikke  sin  Styrke,  men 
netop  i  Forædling  og  Fordybning  af  bekjendte  Spor  og  Skikkelser, 
ret  som  det  maa  være  med  alle  den  ny  Tids  Digtere,  og  da  især 
med  dem,  der  betragte  Naturen,  hvis  Overflade  har  været  saa  almin- 
delig en  Tumleplads,  og  i  hvis  sanselige  Udvortes  der  næppe  er  et 
Træk,  som  jo  ofte  er  set  og  besjunget.  Fremfor  alt  er  det  nod- 
vendigt,  at  naar  S  tovøjet  med  det  klareste  Syn,  som  Grækernes 
var,  har  i  de  troeste  Farver  og  mod  de  fineste  Fingre  afbildet  sin 
Betragtning  af  hele  Menneskelivet,  som  Tilfældet  unægtelig  er  i 
Illaden  og  Odysseen,  da  maa  de  yderste  Omrids  altid,  for  at 
være  de  rette,  blive  omtrent  de  samme.  Man  véd,  at  Grækerne  selv 
betragtede  de  homeriske  Digte  som  store  Allegorier,  og  at  de  vir- 
kelig ere  det.  maa  enhver  kjnidig  Læser  sande,  da  Illaden  unægtelig 
er  en  mytisk  -  dramatisk  Fremstilling  af  Heltelivet,  og  Odysseen  en 
tilsvarende  æventyrlig  -  idyllisk  af  Hverdagslivet ,  det  hele  altsaa  en 
Lignelse  af  Mennesketilværelsen  under  alle  Omstændigheder.  Det 
samme  i  Grunden  skulde  de  sorte  Riddere  være,  men  staar  i 
Udførelsen  vistnok  langt  derunder,  allerede  fordi  det  mangler  den 
faste  historiske  Grundvold  og  de  med  sikker  Haand  efter  Naturen 
udkastede  Skildringer,  kort  sagt,  fordi  Gestalterne  svæve  i  det  ube- 
stemte. Jeg  anmærker  dette,  kun  for  ikke  at  vække  vrange  Fore- 
stillinger hos  den  fremmede  La>ser,  ej  for  at  gaa  i  Rette  med  Dig- 
teren: thi  af  ham  maa  ingen  fordre,  hvad  han  ikke  vilde  give,  men 
skal  takke  ham,  naar  han  gav  noget,  som  er  Taks  værd,  og  det  er 
efter  mine  Tanker  til  visse  den  Oplysning,  han  skjænkede  os  om 
den  sande  Naturdigters  Attraa  og  Vilkaar,  og  om  de  særegne  Fri- 
stelser, han  i  sin  Digten  og  Tragten  er  udsat  for,  i  det  han  hvert 
Øjeblik  fi-istes  til  at  favne  nuhem  pro  JtDwne:  den  i  fusende  af- 
vexlende  tillokkende  Skikkelser  omflagrende  Circe  i  Steden  for  den 
Jiimmelskjønne,  ærbare  Penelope.  Teobald  med  sin  dybe  vemodige 
Længsel  efter  at  gribe  den  Tone,  som  udtrykker  Verdensharmonien, 
og  hvorpaa  han  uophørlig  nynner,  Havkirken,  som  spaar  om  det 
forklarede  Naturens  Tempel,  hvor  Skabningen,  udløst  af  Forkrænke- 
ligheds  Baand,  forkynder  Skaberens  Pris,  og  Serafine,  der  omsider 
skjuler  sig  under  Sløret,  fordi  hun  føler,  at  Forklaringen  er  her 
umulig,  og  vil  dog  ej  i  Kjødet  række  Hyrden  Haand,  —  dette  og 
hvad  dertU  hører  staar  stadelig  for  mig  som  et  Forvarsel  om  en 
Fabel  og  Idyl,  anderledes  værd  at  høre,  end  alt  det  Klingklang 
af  Oder,  Hymner,  Elegier  til  Sol  og  Maane,  Bakkus  og  Selene, 
Roser  og  Tulipaner,  Floder  og  Bække,  Bjærge  og  Dale,  som  man 
har  kjøbt  og  solgt  i  Aarhundreder  for  Naturpoesi,  uden  at  der 
var  det  mindste  andet  deri  og  derunder,  end  hvad  i  det  højeste 
Sanserne  kildres  af,  medens  Aanden  kjedes  og  for  det  meste  væmmes 
derved. 

Meu  tør  jeg  mi  sige,  at  Forvarselet  er  begyadt  at  gaa  i  Op- 
fyldelse: at  den  elskelige  Digter  har  svaret  til  den  Forventning,  jeg 
gjorde  mig,  at Begjndelsen  af,  hvad  han  anede,  skulde  skjænkes  os 
ved  ham?  Ærlig  raaa  jeg  tilstaa:  jeg  véd  det  ikke.  Sm  dybe 
Anelse  har  han  siden  udtrykt  i  de  sødeste  idylliske  Toner,  mit  Øre 
har  hørt,  da  han  besang  Rejnald  Vidunderbarnet,  som  ved  Skov- 
hornet i  Pagt  med  Aandernes  Verden  uddrog  at  gjæste  sine  solgte 
Søstre  og  løse  deres  forvandlede  Brudgomme:  Ørnen.  Bjørnen  og 
Havmanden,  af  de  Tryllebaand,  der  omsnode  dem.  Det  underlige 
Frændskab,  der  nødvendig  er  imellem  Naturen  og  os,  for  saa  vidt 
vi  ere  Støv,  og  hele  Verden  Virkning  af  haiis  Aandepust,  som  blæste 
Livsaande  i  vor  Xæse,  saa  vi  blev  levende  o:  aandelige  Sjæle,  — 
dette  Frændskab,  især  med  Blomsten  og  Fuglen,  følte  Digteren 
levende,  derom  vidner  den  Blomsterduft,  som  omsvæver,  den  Fugle- 
sang, som  omtouer  Eejnald  og  os  med  ham  overalt;  men  man 
raaatte  vel  snarere  sige,  at  Anelsen  her  havde  fundet  sin  velbehage- 
lige Form,  end  at  den  gik  i  Opfyldelse:  thi  Knuden  løses  ej,  men 
overhugges  med  et  Sværd,  der  i  den  rette  Haand  vel  kan  dræbe 
Jætter,  men  ej  Trolde,  har  med  Helten  hjemme  paa  Valen,  men 
svinges  i  Trylleskoven  altid  forgjæves. 

Som  om  Digteren  selv  følte  dette,  havde  han  alt  forhen  vendt 
sig  til  Historien,  og  lod  til  at  ville  opslaa  sin  Bolig  dér:  thi  lige- 
som de  sorte  Riddere  var  fulgte  af  Tragedierne  Masaniello  og 
Blanka,  saaledes  fulgte  nu  paa  Eejnald  Hyrden  af  Tolosa  og 
Løveridderen,  og  aldrig  siden  har  Ingemann  indviet  noget 
egentligt  Digt  til  Naturens  Betragtning-  kun  i  ÆventjTet:  de 
underjordiske  og  i  Fortællingen:  Sfinx  slog  han  paa  Strængen 
mere  som  i  Forbigaaende ,  end  som  for  at  røre  den  til  nye  Toner. 
3Iaaske  den  spændte  Fon'entning.  hvormed  jeg  saa'  disse  i  Møde, 
gjør  mig  ubillig  mod  Digterens  Tragedier:  men  jeg  kan  ikke 
tinde,  at  den  historiske  Poesi  enten  i  det  hele  eller  i  Fædernelandet 
har  vundet  betydeligt  ved  dem:  thi  jeg  savner  i  dem  den  Kraft  og 
^lan-.  Sammenhæng,  Mangfoldighed  og  Klarhed,  som  jeg  fordrer  her, 
hvor  disse  Ting  har  hjemme.  Der  er  for  mine  Øjne  kuu  én  poetisk 
Karakter  i  dem  aUe,  Løveridderen  undtagen,  hvor  jeg  slet  ingen 
tinder,  og  det  er  den  inderlig  elskværdige,  med  Kjærlighed  og  med 
al  Dejlighed  fortrolige  Digters  eget  Billede,  set  fra  forskjellige  Sider, 
klarest  i  Blanka  og  Hyrden  ft'a  Tolosa. 

Dette  er,  hvad  jeg  i  Korthed  véd  at  sige  om  en  Digter,  som, 
hvad  enten  hans  følgende  Bane  opfylder  eller  skuffer  de  Forvent- 
ninger, jeg  som  poetisk  Litterator  nærede,  altid  vil  staa  for  mig 
som  en  af  de  venligste  Gestalter,  jeg  paa  min  historiske  Vandring 
har  mødt,  og  tillige  som  et  af  de  uformodentligste  Syn  i  vor  Tids- 
alder;  thi  en  saa  barnlig  elskende  og   sjungende  Natur  som  den. 

der  aabenbarer  sig  i  hvert  hans  Digterord,  maa  vel  kaidos  et  Vid- 
under i  vor  kolde  og  selvkloge,  opskruede,  opblæste  Tid.  En 
Sanger  i  Ordets  ædleste  Betydning,  om  hvem  man  maa  sige:  han 
sætter  selv  sine  Kvad  i  Musik,  sætter  dem  alle  paa  levende  Xoder, 
saa  de  kan  sjunge  sig  selv,  en  saadau  Sanger  bærer  Naturens  Løs- 
nings Ord  i  sig,  om  det  end  aldrig  times  ham  at  udtale  det:  han 
har  tilhvisket  os  Naturens  Hemmelighed,  ora  end  forst  Tiden  kan 
forklare  den.  Ja,  en  saadan  Sanger  burde  være,  hvad  han  til  Dels 
og  er:  Danmarks  Lyst  og  Glæde,  om  han  end  aldrig  havde  skjænket 
os  mer  end  den  livsalige  Vise: 

Danevang!  med  grønne  Bred 
ved  den  blanke  Vove  — 

Visen,  der  som  Hjærtefuglens  Svanesang  ogsaa  med  underlig  Vælde 
har  grebet  Danmarks  Sønner  og  Døtre,  saa  det  toner  paa  den  brune 
Hede  som  i  Enge: 

Blomsteroer,  grønne  Strand, 
lyse  Bogeskove, 
her  er  Troskabsfuglen  graa. 
Fædres  Høje  grønne. 
Vennen  trofast.  Himlen  blaa. 
Slettens  Møer  skjøune. 

Her  er  Sang  og  Harpeklang, 
her  er  Eryd  og  Gammen, 
hor  vi  slumre  skal  en  Gang 
broderlig  tilsammen. 

Maaske  manglede  der  ikke  Ingemann  andet,  for  i  høj  Grad  poetisk 
at  afslore  Naturen,  eller  rettere  til  poetisk  at  forvandle  dens  Dække 
til  et  gjennemsigtigt  Slør,  end  Lysten  til  at  bespejde  den  i  Old- 
tidens Myter  og  i  dens  videnskabelige  Historie:  men  maaske  var 
ogsaa  Lysten,  især  til  det  sidste,  der  aandelig  talt  er  en  Eejse  til 
Sydhavsøerne,  uden  Haab  selv  ikkiin  om  at  lande  paa  et  Otahejti, 
maaske  var  Lysten  dertil  uforenelig  mod  Digterens  Natur;  og  vod 
et  Skaar  i  den  var  mere  tabt,  end  der  ved  Eejsen  kunde  vindes: 
maaske  kunde  han  ogsaa  uden  Tab  blive  hjemme,  eller  dog  slippe 
med  en  sand  Lystrejse,  hvis  han  i  den  hellige  Skrift  stiftede  et 
fortroligere  Bekjendtskab  med  den  Aand,  han  knæler  for,  men  synes 
oj  at  have  flittig  fulgt  med  Øjet,  hvor  han  svæver  over  Sion  og 
slaar  de  levende  Æolsharper,  saa  de  udtone  hans  Syn  af  Himlen  og 
Jorden  og  Havet  med  aUe  de  Ting,  som  ere  i  dem;  thi  han  er 
Sandheds  Aand  i  Naturen  saa  vel  som  i  Historien,  i  Poesi  og 
Videnskab,  saa  vel  som  i  Tro  og  Haab  og  Kjærlighed.    Det  kalder 

,Verdeu  Kjætteri;  men  de  sorte  Eidderes  Skjald  er  en  af  de  faa, 
som  høre  det  gjærne ;  og  jeg ,  som  alt  i  halvandet  Decennium  følte 
mit  Kald  tU  Poesiens  og  historisk  Videnskabeligheds  Vaabendrager. 
hæver  ej  for  en  Bandsættelse,  som  Aanden  lærte  mig  at  kalde  f ni  men 
brutum.  Historieskriverne  have  længe  nok  gjort  sig  en  Ære  af  at 
være  Kjættere  i  Kirken,  Muldvarper  i  Syn  og  Aandsfornægtere  i 
alt:  den  Ære  maa  jeg  frabede  mig,  men  tager  mig  derimod  den 
Frihed  at  være  Kristen  i  alt." 


„Vist  nok  kunde  Ingemann  sige  til  mig  som  den  olympiske 
Sejervinder  til  Simonides,  der  besang  ham,  kun  som  i  Forbi- 
gaaende,  med  Kastor  og  PoUux:  men  jeg  véd,  han  gjør  det  ikke, 
thi  det  hører  til  hans  Ejendommelighed,  langt  heller  at  høre  Mu- 
sernes Pris  end  sin  egen,  ja,  han  ser  sig  gjærne  skjult  under  Poe- 
siens Tvillingvinger  i  Naturen  og  Historien.  Selv  er  han  maaske 
ogsaa  den  eneste  af  sin  Muses  villige  TiUiørere,  som  vil  tro,  jeg 
bedømte  ham  som  en  Ven;  men  alle,  hvem  der  kjender  hans  Sang, 
skal  nødes  til  at  sande:  jeg  roste  ham,  om  ej  som  en  Fjende,  saa 
dog  som  en  fremmed,  en  Pligt,  jeg  som  Historiker  maaske  for  stærkt 
indskær2)er  mig,  hvor  Talen  er  om  min  eneste  Ven  meUem  Danmarks 
Ski'ibenter,  ved  hvis  Haand  jeg  stammer  i  Poesiens  Historie  som  i 
Fædernelaudets : 

Her  vi  slumre  skal  en  Gang 

broderlig  tilsammen." 

Strax  efter  at  Grundtvig  havde  læst  Ingemanns  i  Som- 
meren 1824  udkomne  Epos  „Valdemar  den  store  og  1824. 
hans  Mænd,"  sendte  han  ham  det  Rimbrev,  som  er  op- 
taget i  denne  Samling  som  Nr.  6,  og  som  danner  Udgangs- 
punktet for  fiere  følgende  Breve.  Senere  i  samme  Aar,  da 
samme  Kong  Valdemar  havde  mødt  en  iiblid  Kritik  i  „Aften- 
bladet," skrev  Grundtvig  i  Kbhvns.  Skilderi  f.  16—23.  Novbr. 
sit  lange  „Trøstebrev  i  Sorgen  over  Kong  Valdemar  og 
hans  Mænd,"  der  er  undertegnet  ikke  med  hans  eget  Navn, 
men  „Gjengangereu".  Mærkelig  nok  synes  Samtiden  ikke 
at  have  gjenkjendt  Forfatteren,  der  heller  ikke  navngives  i 
Erslevs  Forfatterlexikon.  Ingemann  har  dog  kjendt  Røsten, 
hvilket  fremgaar  af  Brev  15  af  26de  Novbr.  1824,  hvor  G. 
takker  I.  for  et  Vennebrev  (som  nu  fattes)  „og  for  Haandtaget 

„til  Gjengaugeren  i  Haabet,  som  jeg  ej  kan  nægte,  hører  til 
„mit  indskrænkede  Bekjendtskab ;  skjønt  Folk,  jeg  hører  ogsaa 
„i  Sorø,  vil  sige,  jeg  kjender  ham  yderlig  slet"  —  o.  s.  v., 
hvori  G.  da  ligefrem  vedkiender  sig  Forfatterskabet  til  dette 
ganske  vist  brede,  men  vittige  og  aandfiilde  polemiske  Digt, 
ved  hvilket  vi  dog  ikke  her  skulle  opholde  os. 

1825.  Aaret    efter,    1825,    udkom   Ingemanns    „Højmesse- 

.  salmer",  som  anmeldtes  af  G.  i  det  af  ham  og  Rudelbach 
udgivne  „Teologisk  Maanedsskrift"  III,  156.  Denne  indholds- 
rige og  betydningsfulde  Udtalelse  af  den  store  Salmedigter 
skal  her  kun  nævnes. 

1832.  Fra   Aar   1832    er    de    fire   Linjer   af  Ingemann    under 

Grundtvigs  Portræt  (Saml.  Romanzer,  Sange  osv.  2.  Udg. 
VIII,   141): 

Med  Sagastav  og  Peterssværd  i  Haand 
han  arved  Saxos  Blik  og  Kingos  Aand. 
Fra  gamle  Nord  hans  Øje  saa'  mod  Østen, 
og  Aander  har  han  vakt  med  Kæmperøsten. 

1838.  Saa  snart  Grundtvig  fik  Munden  opladt  til  offentlig  Tale 

udenfor  Kirken:  da  han  1838  holdt  sine  Foredrag  over  det 
sidst  forløbne  halve  Aarhundredes  Historie,  som  han  selv 
kaldte  „Mands  Minde"  (udgivne  1877),  undlod  han  da  ikke 
heller  mere  end  én  Gang  at  bringe  det  „Fredens  Barn",  den 
„Danmarks  Kjæledægge",  sin  „synderlig  gode  Yen  Bernhard 
Ingemann"  paa  Tale  (S.  479)  og  fremhæver  da  som  det  første 
Livstegn  efter  en  lang  Døs  her  hjemme  Aaret  1824,  da 
„Ingemann  sendte  mig  sin  Valdemar  den  store  og  hans  Mænd, 
„der  vel  stødte  mig  for  Hovedet  ved  Bjælderne  paa  Saxo 
„Grammaticus,  men  rev  mig  dog  snart  saaledes  med  sig,  at 
„jeg  glemte  baade  Saxe  og  Valdemar  ved  det  glædelige  Syn: 
„at  Folkehj ærtet  igjen  havde  vendt  sig  til  sine  historiske 
„Helte;  thi  Ingemann  var  mig  allerede  den  Gang  Termo- 
„metret  for  Danmarks   Hjærte"  (S.  482);   og  i  sit  føl- 

gende  Poredrag   kommer   han  igjen  tilbage  til  Harpetonerne 
fra  „Danmarks  Livskjald"  (S.  499). 

Fra  dette  Aar  er  ogsaa  et  Indfald,  G.  henkastede  paa 
Papiret,  da  han  skrev  Versene  under  Øhlenschlægers,  under 
Ingemanns  og  under  sit  eget  Billede  (trykte  i  Høgsbros  Folke- 
tidende 1867,  Nr.  38).     Ingemanns-Rimet  er  dette: 

„Se  her  en  Mand,  saa  lig  en  Kvinde, 
som  uden  Skam  han  være  kan! 
Se  her  den  største  Digterinde, 
der  blomstret  har  i  noget  Land! 

Som  Elvedronning  hun  tilhyller 
med  Straahat  Diademets  Glans; 
som  Hyrdepige  hun  omtryller 
til  Krone  sin  Kjærmindekrans." 

I   September   1843    sang   Ingemann   ved   Grundtvigs  1843. 
Sølvbryllupsfest  (Saml.  Eomanzer  osv.    2den  Udg.    VIII, 
241;  jfr.  Brev  i  Heises  Samling  Nr.  194): 

„Der  bor  en  sjælden  Fugl  i  Danmarks  Have: 
den  sang  med  Rørdrum-Eøst  ved  Kæmpegrave. 

I  Bavtastene-Lunden 

den  risted  Runer  frem, 

og  højt  paa  Kirkegrunden 

den  sang  om  Fædres  Hjem. 
Nordens  Aand  toned  i  dens  Stemme; 
hvor  den  sang.  Slægter  skal  fornemme 

Nordens  Aand. 

I  Skjaldekoret  fra  Kong  Fredriks  Dage 

hin  Rørdrum-Røst  var  Arv  fra  gamle  Brage, 

Den  runged  gjennem  Norden 

med  kæmpestærk  Natur; 

den  ruiled  frem  som  Torden 

med  Klang  af  Hejmdals  Lur. 

Kjærlighed  raildned  Kæmpesangen, 
i  dens  Malm  toned  Orgelklaugen 
Kjærlighed. 

Der  sad  en  Due  from  i  Danmarks  Have, 
hun  lytted  til  hin  Røst  fra  Kæmpegrave. 

Fra  sjunkne  Bavtastene 

fløj  Sangfugl  over  0; 

paa  Duens  Bøgegrene 

han  sang  om  Nordens  Mø. 
Troskabssang  klang  i  Lundens  Sk3'gger; 
mangen  Høst  klang,  hvor  Pan-et  bygger, 

Troskabssang. 

Sølvbryllupssangen  toner  nu  med  Glæde, 
hvor  gamle  Kjærlighed  er  ung  til  Stede. 

Hos  graanet  Sangfugl  sidder 

hin  Due  from  og  tro; 

han  blev  en  Aaudeus  Ridder, 

og  hun  en  Moder  fro. 
Aandens  Høst!  du  med  Hæder  kommer: 
i  din  Krans  straaler  evig  Sommer, 

Aandens  Høst!" 

1844.  Da  Grundtvig   den   paafølgende  Vinter  holdt  den  Række 

Foredrag  om  græske  og  nordiske  Myter,  som  han  udgav  under 
Navn  af  Bragesnak,  fandt  han  ogsaa  Lejlighed  til  i  Slut- 
ningsforedraget  at  prise  Ingemann  som  „Holger  Danskes" 
Sanger. 

1847.  Den   30te   Juli    1847    holdt   lugemanu    Sølvbryllup    med 

sin  Lucie;  og  paa  Festdagens  Morgen  lød,  som  I.  skriver  i 
Brev  127,  for  deres  Øren  denne  G. 's  Sang: 

„Ved  den  blanke  Sø  i  Bøgeskygge 
dejlig  er  den  sommerlauge  Dag, 
løber  let  med  Munterhed  og  Hygge, 
Fuglesving  i  Sky  og  Harpeslag; 

men  der  er  dog  ej  paa  hele  Jordeu 
nogen  Plet  med  Sorølundens  Kaar: 
thi  paa  denne  Bøgeholm  i  Norden 
varer  Dagen  femogtyve  Aar. 

Ja,  saa  længe  vared  Sommerdagen 
med  Guldregnen  og  med  Kosenflor, 
liflig  toned  Nattergale-Klagen 
med  en  Morgenlærke-Sang  i  Kor, 
smelted  under  Hyrdefløjten  sammen, 
hvor,  i  Skygge  og  i  Sommerglans, 
Bernhard  og  Lucie  sad  med  Gammen, 
bandt  hver  Morgen  sig  en  Brudekrans. 

Hil  da  eder:  Skjald  med  din  Hyrdinde! 
som  sad  her  den  lange  Sommerdag 
i  Løvsalen  under  Bøg  og  Linde, 
mellem  Fuglesang  og  Harpeslag, 
og  saa  med  al  Dejlighed  for  Øje, 
og  med  Øje  for  al  Dejlighed, 
som  fra  Dybet  og  som  fra  det  høje 
til  os  stiger  op  og  daler  ned! 

Sommerkvælden  nu  paa  Sløret  væver, 

tæt  besaat  med  gyldne  Stjærner  smaa, 

Lærken  stille  om  sin  Rede  svæver, 

lader  Nattergalen  ene  slaa; 

men,  som  i  en  dejlig  Sommeraften 

Sangens  Toner  over  stille  Sø, 

let  hensvævende  sig  hviler  Kraften 

her  paa  Nordens  mageløse  0. 

Sommerkvæld  med  Nattergale-Klagen, 
Med  Dagrødmen  under  Slør  i  Nord! 
lign  kun  du  i  Længde  Sommerdagen! 
lign  i  Yndighed  det  stille  Sor! 

Brudeln-ans  af  immerfriske  Blommer! 
duft  om  hvide  som  om  gule  Haar! 
mageløs  som  Bøgeholmens  Sommer, 
duft  nu  sødt  i  femogtyve  Aar!" 

1849.  I  Grundtvigs  Ugeblad  „Danskeren"  f.  8de  Septbr.  1849 

staar  en  Eække  saakaldte  Krønnike-Eim  om  fremragende 
danske,  ældre  og  nyere.  Det  sidste  af  dem  er  i  Kæmpe- 
visetone om  „Bernhard  Ingemann".  I  dette  Digt,  omtalt  i 
Brev  129,  hedder  det: 

„Og  det  var  ungen  Svegder, 
sit  Navn  saa  skifted  han, 
at  nu  han  kaldes  „Underbam" 
og  Bernhard  Ingemann. 

Han  blæser  i  Skovhornet, 

saa  Blomster  ham  forstaa; 

og  hvor  han  gaar,  dér  vrimler  det 

af  dem  og  Fugle  smaa. 

Af  Æventyr  Bedrifter 

paa  Marken  fødes  skal, 

alt  som  af  Kæmpevisens  Klang 

der  blev  en  Hj ærteskjald. 

Ja,  det  i  Dage  sene 
skal  kvædes  vidt  om  Land: 
at  Dannekvindens  Underbarn 
er  Svegder-Ingemann." 

Yed  Festen  for  Øhlenschlæger  paa  haus  Sjvtiaarsdag  d. 
14de  November,  da  der  var  udbragt  Skaaler  for  „den  yngre 
danske  Digterskole",  for  Madvig,  for  Heiberg  og  for  Brødrene 
Ørsted,  tog  Grundtvig  Ordet  som  følger:  „Naar  De  har  tømt 
„Adam  Øhlenschlægers  Skaal,  da  har  De  denned  efter  mine 
„Tanker  drukket  alle  de  følgende  Skjaldes  og  Kunstneres  Skaal 
„i  Norden;  thi  som  Skjald  taaler  ingen  at  nævnes  ved  Siden 

„ad  ham;  men  da  vi,  ved  en  lille  venlig  Uorden,  er  kommet  til 
„at  nævne  flere  Navne,  beder  jeg  om  Lov  til  ogsaa  at  nævne 
„ét,  og  gjør  det  saa  meget  dristigere,  som  det  egentlig  er 
„Navnet  paa  en  Skjaldinde,  der  kan  staa  ved  Siden  ad  den 
„største  Skjald,  uden  at  bilde  sig  det  mindste  ind;  fordi  Skjald- 
„inden  er  ikke  Skjaldens  Medbejler,  men  hans  Medhjælp,  som 
„Idnn  var  Brages.  Jeg  skjønner  nemlig  ikke  rettere,  ond  at 
„Bernhard  Ingemann  forholder  sig  omtrent  til  Adam 
„Øhlenschlæger  som  Idnn  til  Brage,  som  Kæmpevisen  til 
„Asamaalet,  som  Middelalderen  til  Oldtiden,  og  med  ét  Ord: 
„som  Guldæblerne  i  Skjødet  til  Guldharpen  i  Favnen."^) 

Aar   1851    kvad  Ligemann  ved  Elisa  Grundtvigs   Baare  1851. 
det  i  denne  Brevvesling  under  Nr.  134  optagne  Digt. 

To  Aar  senere  kvad  han  (jfr.  Brev  138)  til  1853. 

„Nikolaj    Frederik    Severin    Grundtvig 
paa  hans  70de  Aarsfest  d.  8de  Septbr.  1853. 

Nordens  Aand  paa  Kæmpetunge 
risted  Eunen  dyb  og  stærk, 
og,  som  Kirkeklokker  runge, 
toned  Sjælens  Orgelværk. 
Sang  om  gyldne  Tid  i  Norden, 
fløj  mod  Sky  fra  Oldtids  Grav; 
Aandelyn  med  Ordets  Torden 
lysned  over  Klint  og  Hav. 

Hvo  var  Kæmpen  mellem  Skjalde, 
som,  med  Orgelsang  i  Bryst, 
kunde  Liv  i  dødt  fremkalde 
med  sin  Kirkeklokkerøst? 
Hvo  var  han,  som  i  det  flærne 
saa'  med  Glans  fra  Evighed 
Danmarks  gyldne  Lykkestjærne, 
Nordens  Sol,  som  ej  gaar  ned? 


')  Jfr.  Brevet  131  med  Anmærkning  S.  'r>06. 

Her  lian  staar  med  hvide  Lokker, 
syvti  Vintre  har  han  set, 
end  ham  Jættemagt  ej  rokker, 
hvad  han  skued,  alt  er  sket: 
store  Glimt  af  Gj'ldentiden 
lysned  alt  med  evig  Glans, 
Nordens  Aand  i  Jættestrideu 
vandt  sin  største  Sejerskrans. 

Daumarks  Stjærne  skal  ej  dale, 
trods  hver  giftig  Dragesky; 
Livet  trodser  Dødens  Dvale, 
Aandens  Eøst  blev  Tordengny. 
Over  Kæmpeskjaldens  Pande 
flammer  Aandens  Lyn  endnu; 
hver  Gang  Kæmper  her  opstande 
kommes  skal  hans  Navn  i  Hu." 

1859.  Da   Ligemanu   sex   Aar  senere   naade   de   syvti  Aar,   da 

lod  Grundtvigs  Røst  (jfr.  Brev  145): 

„Til  Skjalden  Ingemann 

med  Guldhornet  fra  den  danske  Ungdom 

den  28de  Maj  1859. 

Yndig  end  sig  Bøgen  grønner 
i  den  gamle  Sorø  Skov, 
Danmarks  Døtre,  Danmarks  Sønner 
glade  synge:  Gud  ske  Lov! 
Som  den  gamle  Ørn  paa  Halden 
længe  leve  Majdags-Skjalden! 

Hornet,  som  vi  her,  til  Minde 
om  Skovhoiuets  gyldne  Klang, 
række  Skjalden  under  Linde: 
Grand  af  Guld  for  Glans  i  Sang, 

samlet  er  af  de  Guldtaarer, 
som  er  Danevangs  Guldaarer.  ^) 

Synker  atter  nogen  Sinde 
end  Guldhornet  under  Muld, 
sikkert  det  sig  lader  finde 
af  en  Glut,  der  græd  for  Guld, 
som  sig  immer  gyldne  Minder 
skyder  op  hos  Dannekvinder.-) 

Har  hver  Eune  da  udslettet 
Muldets  Tryk  og  Tidens  Tand, 
Guldet  findes  dog  uplettet, 
Billedværket  godt  i  Stand, 
trænger  ej  til  Lys  i  Skolen, 
klarer  selv  sig  brat  i  Solen. 

Som  de  store  Valdemarer, 
kjender  Glutterne  de  smaa, 
der  igjennem  Kæmpeskarer 
smutte  let,  som  Vindpust  gaa: 
Dagmar,  Kirstin  og  Margrete 
bedst  de  fandt,  som  ikke  ledte. 

Danske  Piger,  danske  Drenge 
kjende  altid  paa  en  Prik 
over  dejligst  Vang  og  Vænge 
Alferne  med  Stjærneblik, 
som  til  Enden,  mer  og  mindre, 
over  Bølgen  blaa  skal  tindre. 

Majdags-Skjald,  som  vel  kan  ældes, 
men  forynges  brat  i  Vaar! 
Gud  ske  Lov,  at  lydt  det  meldes, 
du  har  fyldt  de  syvti  Aar! 


1 )  •  Frejas  Graad  •  er  et  af  Guldets  poetiske  Navne  i  oldnordisk  Digt- 
ning. -)  Hentydning  til  Gallehus-Guldhoniet,  fundet  af  en  Bondepige 
1639,  og  til  Ordsproget:  „Den  græder  ej  for  Guld,  som  aldrig  Guld  aatte". 

thi,  med  Danmarks  Ungdom  levet, 
Skjaldens  Liv  er  gammelt  blevet. 

Det  i  Stjærnerne  staar  skrevet: 
Ungdom  trindt  i  Daneland! 
førend  du  er  helt  udlevet, 
dør  ej  Skjalden  Ingemann; 
han  i  Folkemunde  Prisen 
vinder  let,  som  Kæmpevisen. 

1861.  Endnu  engang  hilsede  Ingemann  sin  gamle  Ven  med  et  Digt, 

indrykket  i ., Fædrelandet"  paa  Præstejubilæums-Dagen  den  29de 
Maj  1861  (jfr.  Brevene  Nr.  287—88  i  Heises  Samling): 

,,Ei  blot  de  Venner  hædre  dig  i  Dag, 
som  skrev  dit  Navn  paa  deres  Valfartsflag 
og  fulgte  hvert  dit  Trin  paa  Tankens  Stige, 
fordi  dit  Liv  var  Kamp  for  Himlens  Rige. 

Selv  Aander,  som  bestred  din  Tankes  Gang, 
naar  sig  din  Aand  paa  Stormens  Vinger  svang, 
har  set  din  Kraft,  i  hver  en  Kamp  den  samme, 
med  Ordets  Lyn  og  Livets  Nordlysflamme. 

Et  halvt  Aarhundred  standsed  ej  din  Flugt; 
Den  Sol,  du  fløj  imod,  blev  ej  udslukt; 
om  den  du  sang,  paa  den  du  tro  har  peget, 
og  Aanden  i  dit  Blik  har  ej  dig  sveget. 

Mod  samme  Lyshav  saa'  din  ældste  Ven, 
naar  han  i  Himmeldybet  stirred  hen; 
fra  samme  Sol  for  levende  og  døde  — 
kun  anderledes  —  Straalerne  sig  brøde. 

Vær  hilset  og  velsignet,  gamle  Skjald! 
Dit  Billed  staar  i  Mindets  Tempelhal. 
Lad  Vennerøsten  fra  de  gamle  Dage 
det  uraodsagte  Sandhedsord  gjentage: 

Med  Sagastav  og  Pederssværd  i  Haaud, 
du  arved  Saxos  Blik  og  Kingos  Aand. 
Fra  gamle  Nord  dit  Øje  saa'  mod  Østen, 
og  Aander  har  du  vakt  med  Kæmperøsten." 

Den    24de    Februar    1862    sluktes    Ingemanns   Livslys.     1862. 
Den  sex  Aar  ældre  Skjald,  som  endnu  i  ti  Aar  skulde  over- 
leve ham,   sang  da  ved   hans  Baare   („Fædrelandet"  f.  27de 
Februar) : 

t 

„Bernhard  Severin  Ingemann. 

Mellem  Nordens  Hovedskjalde, 
som  jeg  hilsed  fjærn  og  nær, 
ingen  turde  „Ven"  jeg  kalde, 
uden  ham,  som  daaned  her; 
mellem  Højolds  Bavtastene 
staar  med  Luren  jeg  alene. 

Intet  dog  har  jeg  at  klage: 
i  halvtredsindstyve  Aar, 
med  de  mange  tusend  Dage, 
jeg  i  Yinter  som  i  Yaar 
fandt  hos  Ingemann  en  Broder, 
Søn  af  gamle  Skjaldemoder. 

Prise  maa  jeg  da  min  Lykke, 
vel  som  Danmarks  Lykke  stor; 
thi,  som  mer  end  Skin  og  Skygge, 
dyrt  er  Venskab  trindt  paa  Jord, 
sjældnest  vel  imellem  Skjalde, 
som  ej  Muser  ens  paakalde. 

Derfor  skal  paa  vore  Grave 
Venskabsblomsten  yndefuld, 
runden  op  i  Frejas  Have, 
længe  dufte  over  Muld, 

vidne,  at  i  Danevangeu 
Blomsterduft  har  Fuglesangeu. 

Hjærtets  Sauger  dér  oplives 
ved  de  boldes  Yaabenbrag, 
Daadsherolden  dér  henrives 
ved  det  ømme  Hjærtes  Slag; 
her  jævnsides  Løbebaner 
har  med  Aser  altid  Vaner." 


Augaaende  den  her  udgivne  Brevvexling  har  Udg. 
endnu  kun  at  tilføje,  at  her  findes  alle  de  mellem  de  to 
Digtere  vexlede  Breve,  som  kjendes,  og  de  meddeles  i  deres 
Helhed,  alene  med  den  Indskrænkning,  at  i  ét  af  Ingemanns 
Breve  (Nr.  30)  en  Omtale  af  en  Privatmand,  som  kunde  støde 
hans  endnu  levende  Børn,  er  udeladt,  samt  at,  i  Følge  Sam- 
fundsraadets  Henstilling,  de  i  Brevenes  Slutning  forekommende, 
især  hos  Ingemann  noget  stereotype,  „almindelige  Venskabs- 
ytringer  og  Hilsener"  i  mange  Tilfælde  ere  udeladte.  Paa 
det  nær  er  her  altsaa  givet  alt,  hvad  der  er,  og  alt,  som 
det  er.  Kun  Retskrivning  og  Tegnsætning  tilhører  Udg.,  som 
ogsaa,  hvor  det  fandtes  fornødent,  har  i  skarpe  Klammer 
indsat  enkelte  manglende  Ord  i  Texten,  samt  tilføjet  de 
ligesaa   betegnede  Anmærkninger. 

Kjobenliavn.    September  1882. 

Svend  Grundtvig. 

Ingemanu  til  GmndtTig. 

Store  norske  Løve.    Juli  1821. 

Først  et  ret  hjærteligt  Tak-for-sidst  til  dig  og  din  Koue, 
og  saa  en  venlig  Hilsen  til  eder  begge  fra  os  begge  ber 
iude  (mig  og  min  Kjærest)  og  fra  mange  fiere,  som  jeg  nok 
skal  komme  til.  Nu  véd  jeg  da  omtrent,  kjære  Yen,  bvor- 
dan  du  og  din  Kone  har  det  til  daglig  Brug,  med  Bugten  fra 
Neapel  for  Øje,  fordansket  og  forskjønnet  med  sælandske  Bøge- 
Bjærge  og  fri  for  Vulkaner  og  vulkanske  Mennesker^).  Nu 
skal  jeg  tit  sidde  hos  dig  blandt  Boghylderne  paa  din  stille 
Studeresal  og  høre  Duen  kurre  neden  under,  til  det  banker  i 
Loftet,  og  vi  gaa  ned  til  den  (vel  lille)  Familie,  som  jo  dog, 
om  Gud  vil,  kan  blive  større  ad  Aare.  Nu  Fred  og  Vel- 
signelse i  det  nye  Hus  —  Tilfredshed  og  Glæde  med  Menig- 
heden og  Lykke  til  al  god  Gjeruing! 

Jeg  sidder  nu  som  sædvanlig  i  min  gamle  Løve-)  og 
traf  Gud  ske  Lov  alting  vel  hjemme.  Povline  Schmidt^) 
har  jeg  bragt  en  Hilsen  fra  Familien;  de  ere  alle  friske  der 
i  Huset.  Men  for  noget  siden  havde  Povline  den  Forskræk- 
kelse i  Dyrehaven  at  tabe  en  af  sine  Drenge  i  Folkevrimlen; 
han   fandtes   dog   snart  igjen   og   er   ikke   løbet   bort   siden. 


')  [Grundtvig  var  da  Præst  i  Præst  o,    hvor  Ingeraaim  havde 
besøgt   ham.]  -)  [Gjæstgivergaarden  ,, Store    norske  Løve"    ved 

Vestervold,  hvor  I.  da  bode.]  ^)  [Søster  til  Grimdtvigs  Hustru.] 

Treschow^)  skal  jeg  hilse  saa  meget  fra;  hans  Kone  har  haft 
Slimfeber,  men  er  nu  i  god  Bedring. 

Ussing  har  atter  begyndt  Krig  med  Professorerne  (det 
er  denne  Gang  et  Program  af  Thorlacius,  som  maa  holde  for) ; 
jeg  har  ikke  læst  Pjecen-),  den  er  sagtens  uforskammet  nok: 
men  jeg  tror  dog  ikke,  man  vil  relegere  ham  derfor.  Maaske 
indser  man  dog  nu  det  urigtige  i  det  Slags  Forsvar  med 
Avtoriteter. 

Jeg  véd  ellers  intet  Nyt,  uden  at  man  har  afskediget  en 
stor  Del  af  Teatrets  Personale;  men  det  interesserer  ikke 
dig  og  herefterdags  heller  ikke  mig;  thi  jeg  har  nu  i  Sinde 
ganske  at  trække  mig  tilbage  fra  det  Væsen. 

Med  Sorø  —  siger  man  nu  —  skal  der  intet  begynde, 
førend  til  Foraaret,  saa  jeg  kommer  nok  til  at  blive  her  i 
Vinter  paa  min  Pebersvendefod. 

Stenersen^)  har  været  hos  mig;  han  er  nu  rejst  fra 
Byen  igjen  og  bad  mig  hilse  dig,  naar  jeg  skrev. 

I  Dag  skal  Brevet  jo  paa  Posthuset  Kl.  4;  du  maa  der- 
for nøjes  med  dette  Hjaskebrev  denne  Gang.  Hils  din  Moder, 
Stamperne  og  —  forstaar  sig  —  din  Kone,  samt  din  Broder, 
hvis  han  endnu  er  hos  dig! 

Gud  velsigne  dig!     Lev  vel! 

Din  Ven 

B.  S.  Ingemann. 

2. 
Grundtvig  til  Ingemann. 

Prastø.    d.  16.  April  1822. 
Kjære  Ingemann! 

Vel  er  Tiden  knap  i  disse  gode  Dage;  men  med  et  Par 

Ord   maa  jeg   dog  melde,   hvad  jeg  véd  er  ogsaa  for  dig  en 


•)  [Daværende  Højesteretsadvokat ,  siden  Gehejmeraad  F.  \V. 
Treschow.]  ^)  [„Nok  et  Universitetsprogram,  drøftet  af  T.  Ålgreu- 
Ussing".  Kbhra.  1821.  —  Forud  udkom  1820:  „Bevis,  at  Adam 
Oehleuschlæger  er  gaaet  fra  Sans  og  Samling".]  'j  [S.  J.  Stener- 
sen,  Prof.  theol.  ved  Kristianias  Universitet.] 


glædelig  Nyhed:  at  min  Lise  i  Søndags  Morges  blev  lykkelig 
forløst  med  en  lille  Søn;  og  hun  siger,  der  er  intet  Spørgs- 
maal  om,  at  Ingemann  jo  i  sin  Tid  smukt  holder  Ord  og 
staar  Fadder,  skjønt  jeg  paaminder  hende  om,  at  Digtere  er 
ej  at  tro.  Hun  befinder  sig.  Gud  ske  Lov!  efter  Omstændig- 
hederne ret  vel. 

Hils  venligst  din  Kjæreste,  med  hendes  ærværdige  Fader, 

og  ihukom  venlig  ^. 

Dm 

K  F.  S.  Grundtvig. 

3. 

Ingemann  til  GrundtTig. 

-ry.  TT      ,  Kjøbenhavn.    d.  25.  Juni  1822. 

Kjære  \en! 

Skjønt  jeg  jo  om  faa  Dage  kan  vente  at  se  dig  her 
inde,  kan  jeg  dog  ikke  opsætte  at  takke  dig  og  din  Kone  og 
hele  Familien  for  de  alt  for  gode  Dage,  jeg  havde  i  Præstø. 
Papirer  og  Bøger  har  jeg  bragt  uoppakkede  tilbage,  og  jeg 
vilde  skamme  mig  mere  over  min  Dovenskab,  hvis  ikke  dine 
Samtaler  og  den  hele  Omgængelse  med  dig  og  dine  var  mig 
lige  saa  god  Undskyldning  for  mit  far  niente  som  Erstatning 
for  alle  de  opera,  jeg  lod  urørte.  Vi  kom  her  til  Byen  i 
god  Tid  i  Løverdags,  men  jeg  traf  des  værre  ikke  alt  her, 
som  jeg  ønskede  det.  Min  Kjæreste  laborerer  igjen  af  et 
gammelt  Onde,  som  jeg  i  Fjor  trode  var  Følgen  af  et  Fald, 
men  som  nu  snarere  synes  at  være  en  Svækkelse  i  Under- 
livet; kunde  vi  kun  faa  det  ganske  helbredet,  at  det  ikke  i 
Fremtiden  skal  have  farlige  Følger!  Hun  maa  saa  meget 
muligt  nyde  frisk  Luft  og  styrkende  Midler,  og  det  var  vel, 
jeg  kom  ind,  for  at  se  hende  til  bedste.  Hun  hilser  dig  og 
din  Kone  paa  det  venligste. 

Schouw^)  var  kun  halv  frisk  paa  Indrejsen.  I  Kjøge  be- 
saa  vi  Kirken;    der  findes  et  meget  godt  Maleri,    som  fore- 


*)  [Professor   Joakim  Frederik  Schouw,    Svoger   til   Baron  H. 
Stampe,  da  paa  Kristinelund.] 

stiller  Gravlæggelseu ,  strax  paa  venstre  Haand,  naar  man 
staar  for  Orgelet;  det  skulde  du  ved  Lejlighed  dog  tage  i 
Betragtning.     Det  er  en  Sjældenhed  i  vore  Kirker. 

Vanskelig  vil  du  faa  Kongen  i  Tale;  man  ser  ham  vel 
nu  kjøre  ud,  og  han  taler  vel  ogsaa  med  enkelte,  men  egentlig 
Avdiens  giver  han  ikke  endnu. 

Her  er  intet  mærkeligt  sket  i  min  Fraværelse.  Taubers 
Udnævnelse  staar  i  Dag  i  Kollegialtidenden,  men  om  os  andre 
har  jeg  endnu  intet  hørt\). 

Hils  den  stampeske  Familie,  men  først  og  sidst  din  egen! 
Hils  din  Kone  fra  mig,  at  jeg  har  en  Snes  Æg  til  Drengen, 
men  som  jeg  ikke  kan  faa  i  Brevet! 

Tag  nu  til  Takke  med  dette  Sjaskebrev !  ISTaar  du  kommer 
selv,  kan  der  blive  talt  fornuftig.     Gud  være  med  dig! 

Din  hengivneste 

Ingemann. 

4. 

Ingemann  til  GruudtTig. 

Soro.    28de  Sept.  1S2-3. 
Kjæreste  Yen! 

De  sidste  Dele  af  din  Saxo  og  Snorro  har  jeg  allerede 
for  nogen  Tid  siden  modtaget,  og  har  blot  opsat  at  takke 
dig  derfor  saa  længe,  til  jeg  var  vis  paa,  at  du  var  kommen 
tilbage  fra  din  Rejse.  Jeg  glæder  mig  saa  meget  des  mere 
over  Fuldendelsen  af  dette  Værk,  da  jeg  her  hverken  har 
Originalen  eller  Vedels  Oversættelse  ved  Haanden,  men  har 
maattet  behjælpe  mig  med  SchousbøUes  slette  Prosa  og  Thuras 
Alexandriner. 

Den  sidste  Del  af  Saxo  er  mig  nemlig  netop  i  denne 
Tid  uundværlig ,  da  jeg  har  et  episk  Digt  under  Arbejde : 
„Valdemar  den  store  og  hans  Mænd",  som  fornemmelig  om- 
fatter  Tidsrummet   under   de  borgerlige   Krige   mellem   Knud 


»)  [E.  G.  Tauber  blev  11.  Juni  1822  Dii-ek-tor  ved  Sorø  Akademi 
og  Skole.  —  23.  Juli  s.  A.  ansattes  I.  som  Lektor  ved  Sorø  Akademi.] 


Magnussen  og  Svend  Grate,  fra  Valdemars  første  Fremtrædelse 
til  han  sad  ene  og  sejerrig  paa  Danmarks  gjenrejste  Trone,  og 
Forbandelsen  syntes  udslettet,  som  fra  Hertug  Knuds  Mord  til 
hans  Beatifikatjon  saa  mærkelig  hvilede  over  Folk  og  Eige. 

Danmarks  dybe  Fald  og  Gjenoprejsning  ved  Valdemar 
med  hans  store  JæMiinger,  Folkeaandens  Død  og  Opstandelse 
ved  de  store  Kæmper,  Herren  opvakte,  naar  Nøden  var  størst,  — 
se  denne  Folkets  historiske  Gjenfødelse,  som  bestandig  gjen- 
tager  sig  hos  ethvert  Folk,  saa  længe  det  ikke  skal  gaa 
aldeles  til  Grunde,  —  kunde  det  lykkes  mig  at  afbilde  dette, 
som  jeg  ser  det,  og  i  en  levende  dansk  Fremstilling  i  vor 
Middelalderpoesis  simple  Former  at  anskueliggjøre  hin  Tidsalder 
med  dens  "Usselhed  og  Storhed,  med  dens  Sæder  og  Karak- 
terer, og  tillige  med  den  Helhed  og  Enhed,  som  jeg  ønsker: 
saa  haaber  jeg  vist,  at  du  en  Gang  med  Glæde  skal  erindre 
den  Time,  da  du  ved  min  Hjemkomst  ^)  kjærlig  rakte  mig  din 
Saxo  i  Haand  og  lagde  mig  ham  og  hans  danske  Mænd 
paa  Hj  ærtet. 

Tak  for  det  dejlige  Kvad  foran  sidste  Del  af  Saxo !  Noget 
skjønnere  og  sandere  (vil  jeg  haabe)  er  ikke  sagt  om  Dan- 
mark, end  hvad  du  der  siger  i  2det  og  3dje  Vers. 

Jeg  havde  haabet  at  se  dig  og  din  Kone  i  Sommer,  saa 
vel  som  min  lille  Gudsøn,  som  jo  begynder  med  at  blive  be- 
rømt som  en  af  Kristjanshavns  ^)  Skjønheder;  —  men  der  blev 
intet  af.  Til  Julen  —  vil  Gud  —  kommer  jeg  en  8  Dags 
Tid  til  Kjøbenhavn,  og  saa  faar  du  mig  i  det  mindste  en 
Dag  paa  Halsen  fra  Morgen  til  Aften. 

Karl  Molbechs^)  ulykkelige  Tilbagefald  til  den  sorteste 
Melankoli  og  Sindsforvirrelse  er  dig  vist  allerede  bekjendt; 
han  synes  vel  nu  noget  mindre  forvirret  end  i  de  første 
Dage,    men   har  nu  den  fixe  Ide,    at  man  stræber  ham  efter 


')  [Hjemkomst  fra  Udlandet  i  Effceraaret  1819.]  =)  [Gr.  var 

6.  Nov.  1822  kaldet  til  residerende  Kapellan  ved  Vor  Frelsers  Kirke 
paa  Kristjanshavn.]  ^)  [Karl  Frederik  Molbech,  ansat  som  Lektor 
ved  Sorø  Akademi  samtidig  med  I.] 


Livet,  og  ingen  uden  Lægen  kan  komme  til  ham.  Det  er 
en  frygtelig  og  sørgelig  Begivenhed,  som  her  opvækker 
almindelig  Deltagelse.  —  Gud  staa  ham  bi  og  tilgive  den 
vist  nok  endnu  mere  afsindige  Moder,  som  uden  Tvivl  kan 
tilregne  sig  meget! 

Hils  din  gode  Kone  mange  Gange  saa  vel  som  Fni 
Blicher,  Jomfru  Jane  ^)  og  alle  gode  Venner  fra  din 

hengivne  Ven 

Ingemann. 

5. 
GruDdtvig  til  Ingemann. 

Kristjanshavn.     5te  Ohtbr.  1823. 
Kjære,  gode  Ven! 

Eet  hjærtelig  Tak  for  dit  Brev,  som  jeg  længe  forgjæves 
tænkte  paa  at  forekomme!  og  skjønt  jeg  i  Brevskrivning  kan 
maale  mig  med  de  dovneste,  vil  jeg  dog  ikke,  ved  selv  nu 
at  nøle,  stræbe  at  overgaa  dem,  da  det  jo  dog  er  en  for- 
fængelig Ære.  —  At  det  var  ret  smukt,  vel  ogsaa  ganske 
godt,  om  vi  lidt  tiere  med  Pennen  stilede  paa  at  tale  sam- 
men, vil  jeg  ingenlunde  nægte,  men  heller  ikke  videre  ud- 
lægge, da  alle  slige  pia  desideria  ej  træuge  til  Bevis,  men 
kun  til  Bekræftelse  under  Haand  og  Segl. 

At  du  har  vendt  dit  Øje  til  Danmarks  Historie,  eller, 
paa  mit  Bondesprog,  vendt  Næsen  hjem,  véd  du  nok  for- 
nøjer mig.  At  du  havde  det  i  Sinde,  vidste  jeg  vel  længe, 
og  at  du  var  i  Færd  dermed,  havde  jeg,  eller  rettere  Ven- 
nerne paa  Kristinelund-),  hørt  en  lille  Fugl,  nemlig  Søtoft^). 
synge  om;  men  det  var  mig  dog  lige  kjært  at  høre  det  af 
dig  selv,  til  Dels  fordi  jeg  derved  fik  Anledning  til,  —  hvad 
du  nok  véd,  er,  baade  som  Historiker  og  Æstetiker,  min 
Lyst,  —  at  kriticere  Kyllingen  i  Ægget  o:    underkaste   den 


')  [Jane  Blicher,  den  jTigste  af  de  fire  „falsterske  Søstre",  af 
hvilke  G. 's  Hustru  var  den  3dje  i  Eækken.]  ■■^)  [Baron  Henrik 
Stampes.]  ^)  [Digteren  Nikolaj  Søtoft.  G. "s  Eftermand  som  Sogne- 
præst i  Præstø  1828.] 


Vandprøven  og  tale  højt  om,  hvad  jeg  ikke  forstaar.  Det 
er  nu  kanske  hos  mig  kun  en  slem  Vane;  men  da  gammel 
Vane  bider  bedst,  vil  det  imidlertid  ikke  undre  dig,  jeg  følger 
den;  og  stadfæster  det  end  Tidens  Dom:  at  jeg  er  en  grov 
Mosjø,  vidner  det  dog  ogsaa  om,  hvad  jeg  véd,  du  i  vort 
Forhold  ønsker:  at  jeg  er  den  gamle. 

Saa  inderlig  kjært  som  det  nemlig  er  mig,  af  du  vil 
synge  Danmarks  Sang,  ja,  saa  fuldelig  overbevist  jeg  end  er 
om,  at  dertil  havde  ingen  i  mange  Aarhundreder  saa  lovligt 
Kald,  saa  lidet  kau  jeg  dog  sige,  det  fornøjer  mig,  at  du 
skriver  paa  et  episk  Digt.  Maaske  er  det  til  Dels  kun 
Ordsky,  fordi  det  runger  i  mit  Øre,  hvad  min  poetiske 
Barndoms  Lærer,  Henrik  Steffens,  udtordnede  og  iudlynede  i 
mig,  sigende:  at  skrive  et  Epos  er  en  sand  Misforstand, 
og  bliver  det  i  al  Evighed.  Historien  selv  formaar  blot  at 
producere  det  ved  en  poetisk,  episk  Tidsalder;  og  den  efter- 
ladte Klang  er  det  eneste  sande  Epos  selv;  og  atter:  den 
episke  Tidsalders  historiske  Betydning  var  tabt,  og  Virgil 
trode  at  kunne  skrive  et  Epos.  —  Imidlertid  kan  jeg  dog 
nok  tænke  mig  et  episk  Digt  i  Norden,  der  ej  behøvede  at 
være  en  Ilias  post  Homerum,  og  kunde  just  derfor  have 
ejendommeligt  Værd;  kun  tror  jeg,  det  er  ikke  din  Muse, 
som  kan  indgive  det;  det  er  den  Idunna,  sent  fra  Ygdrasil 
neddalet,  som  Brage  fordum  sendtes  at  udspørge,  ja,  som 
blot  ophørte  at  svare  Brage-Øhlenschlæger,  da  han  holdt  op 
at  spørge  og  stoppede  hendes  Øren  med  sine  KjødboUer;  det 
er  Historiens  episk  -  dramatiske  Muse,  som  efter  min  Over- 
bevisning ej  til  produktiv  Begejstring  har  hvilet  over  nogen 
af  os,  men  kun  over  ham,  ved  hvis  Harpeslag  vi  vaagnede, 
og  hvem  vi  vel,  des  værre,  nu  kan  overse,  men  ingenlunde 
overstemme,  som  vi  dog  maatte,  for  værdelig  at  udføre  det, 
hvoj-til  han  kun  præluderede.  —  Jeg  véd  det  godt,  at  Formen 
ej  er  Hovedsagen,  og  jeg  kan  aldrig  tvivle  om,  at  naar  dit 
Hjærte  slaar  højt  for  Valdemar  og  Absalon,  ja,  for  Danebrogs 
Vajen  paa  Arkonas  Volde,  at  det  da,  under  hvilken  som  helst 

Form,  vil  skaffe  sig  Luft  i  rørende,  herlige  Toner;  men  har 
jeg  Ret  deri,  at  din  Strengeleg  er  en  Cithar,  og  Harpen,  du 
aauder  paa,  [er]  vel  i  din  Haand,  men  —  som  en  Æols-Harpe  — 
ej  til  din  Tjeneste,  —  har  jeg  Eet  deri:  at  du  som  Skjald  føler 
langt  mer  end  du  ser,  og  indtager  langt  mer  end  du  over- 
vinder, da  er  det  ogsaa  vist,  at  du  under  Bestræbelsen  for 
at  fyldestgjøre  en  Opgave,  der  ej  er  for  dig,  vil  efterligne, 
hvad  du  ej  kan  skabe,  indskrænke,  hvad  der  skal  have  Lov 
til  at  raade  sig  selv,  og  frembringe  ej  uden  Møje  et  Værk, 
som  med  alle  sine  enkelte  Skjønheder  vil  i  det  hele  af  Poe- 
siens Historie  erklæres  for  mislykket  og,  hvad  der  endnu  er 
langt  værre,  i  sin  Virksomhed  virkelig  være  det.  Sandelig, 
jeg  siger  det  ikke  for  min  egen  Skyld;  thi  skjønt  jeg  saa- 
ledes,  baade  som  Læser  og  Æstetiker  anser  din  „Rejselyre" 
i  det  hele  for  mislykket,  hindrer  det  mig  hverken  fra  at 
skimte  det  herlige  i  Baggrunden,  eller  fra  med  inderlig  Glæde 
at  dvæle  ved  de  velsignede  Toner,  hvor  de  bryde  ud,  og  at 
betragte  Værket  i  dem;  men  saaledes  er  det  ikke  og  kan 
det  ikke  være  med  Mængden  selv  af  de  Læsere,  der  fortjene 
Hensyn;  enten  trættes  de  og  overspringe  eller  overse  det 
bedste,  eller  de  tvinge  sig  til  at  finde  skjønt  og  højt,  hvad 
der  i  Gnmden  ikke  er  det,  og  tabe  i  begge  Tilfælde  mer 
end  de  \'iude. 

Du  ser  let,  min  Ven !  at  Rigtigheden  af  alt  dette  egentlig 
beror  paa,  om  jeg  har  Ret  i  Grunden;  og  selv  om  jeg  har 
det,  véd  jeg  godt,  min  Klogskab  er  kun  anvendelig,  hvor  den 
ikke  blot  er  min,  men  ogsaa  mine  Venners.  Tror  du  altsaa 
endnu,  jeg  har  TJret,  da  vil  jeg  ingenlunde  trættes,  men  sige : 
gjør  du  i  Guds  Navn,  hvad  du  ej  kan  lade,  og  tro,  at  ingen 
inderligere  ønsker,  at  du  maa  dybt  beskæmme  min  Vantro 
og  i  den  Form,  der  huger  dig,  frembringe  et  Værk  til  alle 
Dannemænds  Lyst  og  Glæde!  Herren  være  med  dig,  hvad 
du  end  gjør!  da  skal  dit  Hjærtes  Betænkning  og  din  Munds 
Tale  være  til  Behag  for  hans  Ansigt,  din  Sang  klinge  lystelig 
i  hans  Folks  Øren. 

Skulde  du  imidlertid  spørge,  hvilken  Forui  jeg  tror  bedst 
vilde  sammensmelte  med  din  Sang  om  Danmarks  Helte,  da  er 
jeg  i  det  mindste  vis  paa  alle  Dannekvinders  Bifald,  naar  jeg 
svarer:  den  historisk  -  dramatiske  Idyl;  thi  forstaa  de  end  ej 
de  barbariske  Kunstord,  føle  de  dog  godt,  at  „Høstgildet" 
er  usigelig  dejligt,  og  tro  dig  nok  til  at  give  det  Søskende, 
det  stakkels  mageløse  Freja -Barn,  der  saa  gjærne  vil  synge 
i  Kor  med  en  majkranset  Flok  af  Brødre  og  Søstre,  som 
synes  at  slumre,  en  i  hver  Kjærminde,  og  kun  vente  paa  en 
orfisk  Tone  for  at  vaagne  til  Liv  og  Lyst,  sjunge  med  Liv 
og  Lyst  i  Vangen,  saa  længe  Danmark  staar.  Ser  jeg  ret, 
da  er  nemlig  den  historiske  Idyl  Danmark  saa  ejendommelig, 
som  den  naturlige  er  Grækenland;  og  skjønt  vi  kun  i  Høst- 
gildet se  den  afrundet,  kan  man  dog  umulig  kjende  Kæmpe- 
viserne, uden  at  se,  at  Sjælen  i  dem  er  Helte- Kj ærlighed, 
som  frembringer  idel  historisk-idylliske  Optrin,  i  det  en  histo- 
risk Begivenhed  staar  i  Forgrunden  og  indaander  det  dag- 
lige, stille,  venlige  Liv  en  Betydning,  saa  det  i  Sammenhæng 
med  Heltelivet  bliver  inderlig  poetisk.  For  Exempels  Skyld, 
saa,  naar  jeg  kimde,  hvad  jeg  ikke  kan,  men  hvad  der  sik- 
kert vilde  lykkes  dig  fortræffelig,  var  der  intet  i  Valdemars 
Dage,  jeg  saa  gjærne  gad  fi-emstilt,  som  det  indvendige  hos 
Absalons  Moder  og  Søstre  i  Fjenneslevlille.  Dette  Hus,  hvor 
Heltehjærtet  saa  aabenbar  havde  hjemme,  kan  umulig  have 
undgaaet  din  Opmærksomhed,  og  maaske  har  du  alt  fulgt 
Absalon  og  Valdemar  did  fra  Mordergruben,  vist  ej  uden 
at  røres  inderlig  og  laane  Søstrene  din  Cithar;  men  hvad 
mener  du  om  at  tage  Herberge  hos  dem  og  dér  lade  dig 
besøge  af  Heltene,  naar  de  komme  flygtende  fra  Roskilde,  og 
sejerrige  fra  Gratehede?  At  du  ikke  vilde  kjede  dig  i  deres 
Selskab,  derfor  borger  mig  din  afgjorte  Lyst  til  at  tale  med 
kjønne  Piger,  for  hvem  Kogebogen  ej  er  den  hele  Historie; 
og  du  kan  tro,  der  var  fler  end  jeg,  som  gjærne  gad  staaet 
paa  Lur  og  hørt,  hvad  I  forslog  Tiden  med,  medens  Kæm- 
perne svedte,  og  hvor  kjøut  I  tog  imod  dem  og  frittede  dem 

ud,  naar  de  kom  hjem.  —  Ja,  det  vil  jeg  sige  dig,  skal  ri 
være  gode  Yenner  den  Dag,  jeg  første  Gang  læser  din  Sang 
om  Valdemar  og  Absalon,  da  maa  du,  hvad  du  saa  end  ellers 
gjør,  skaffe  mig  Absalons  herlige  Søstre  i  Tale  og  lade  mig 
se,  hvor  kjønt  du  kysser  de  velsignede  Hænder,  som  forbandt 
Valdemars  Saar  og  borede  Huller  i  de  Kjøle,  der  vilde  ned- 
pløje Danmarks  Eos  i  Havet.  —  Til  Sorø,  hvor  jeg  for  det 
første  ikke  kom,  maa  du  ogsaa  kjønt  drage  mig;  thi  Ab- 
salon i  Brynje  som  Vendernes  Ski'æk  og  Danmarks  Vogter 
kan  jeg  nok  tænke  mig  til,  naar  jeg  læser  Saxo;  men  hvor- 
dan han  egentlig  saa'  ud,  og  hvad  han  sagde,  da  han  lagde 
Grundstenen  i  Sorø  til,  hvad  vi  har  set,  og  hvad  vi  haabe 
skal  komme  til  Syne:  til  et  Fristed  for  Dane-Fromhed  og  et 
Værksted  for  Danmarks  Saga,  det  staar  kun  meget  dunkelt 
for  mig;  thi  han  havde  ingen  Brynje  paa,  men  heller  ingen 
Messehagel,  han  talt«  ej  som  Kæmpe  og  ej  som  Bisp,  men 
som  den,  der  kom  fra  Valen  og  var  paa  Vej  til  Alteret;  og 
hvordan  det  var,  kan  jeg  ikke  sige,  men  tror  vist,  jeg  kunde 
mærke,  om  det  var  rigtigt,  hvis  nogen  vilde  prøve  paa  at 
skildre  det,  og  jeg  har  den  Mistanke,  at  du  véd  det  saa  om- 
trent, men  vil  ikke  ret  ud  med  Sproget;  derfor  maner  jeg 
dig,  og  vil  du  ikke  agte  det,  saa  tag  dig  i  Agt,  at  han  ikke 
rejser  sig  bag  Alteret  med  den  brudte  Stav  og  bruger  Stum- 
perne til  Kjæpperyggedans,  naar  du  en  Aften  sildig  gaar  igjen- 
nem  Klosterporten!  Dog,  det  maa  kanske  ogsaa  være,  for  at 
han  kan  staa  lyslevende  for  dig;  og  er  der  da  noget,  du  ikke 
ret  véd,  kan  du  da  nemt  komme  til  at  spørge  ham  ad;  thi 
saa  snart  du  kun  lover  at  gjøre  Bod,  tager  han  dig  kjærlig 
under  Armen  og  følger  dig  hjem  til  din  idylliske  Bolig;  og 
kjender  jeg  ham  ret,  kan  han  sige  dig  meget  i  faa  Ord. 

Dog,  blev  du  end  ikke  bange,  er  du  dog  vel  nær  ved 
at  svede  lidt  over  det  sære  Følgeskab,  jeg  vil  skaffe  dig  paa 
Halsen,  og  jeg  vil  da  for  denne  Gang  lade  det  være  nok,  og 
lade  det  være  din  Trøst,  at  jeg  kommer  kun  sjælden  og  titter 
dig  saa  groft  i  Øjnene,    med  det  plumpe  Forlangende:   at  vi 

skal  derfor  være  lige  gode  Venner,  ja.  med  den  Snak,  som 
man  kan  .bilde  Børn  ind:  at  det  er  af  særdeles  Venskab  for 
dig  og  Danmark,  saa  vel  som  for  mig  selv  og  for  alle  de 
Jærn,  jeg  har  i  Uden.  Imidlertid,  var  det  end  vel  meget 
forlangt  af  Tro  i  vore  Dage,  saa  véd  jeg,  du  er  dog  god- 
troende nok  til  at  antage,  at  er  det  end  ikke  lutter  Venskab, 
som  driver  mig  til,  hvad  man  kalder  ved  gammel  Strand  at 
bruge  en  beskidt  Kjæft,  saa  er  dog  virkelig  lidt  Venskab  i 
Spillet  med. 

Stakkels  Karl  Molbech!  først  af  dit  Brev  saa'  jeg,  at 
han  er  falden  tilbage  i  den  ulykkelige  Tilstand,  jeg  dog  vir- 
kelig haabede,  han  havde  overstaaet.  Ak,  dér  hvor  han  søgte 
H\ile,  hvor  han  ventede  saa  vist  at  finde  den,  dér  skulde 
Slangerne  vaagne,  som  fra  hans  Vugge  saa  besynderlig  have 
forfulgt  ham!  Dog,  Herren  er  god.  og  hans  Miskundhed  varer 
evindelig,  hans  Eaad  er  uransagelige  og  hans  Veje  usporlige, 
men  haus  Kjærlighed  tillige  et  bundløst  Dyb;  han  kan  og 
han  vil  hjælpe,  han  vil  ikke  bryde  det  knækkede  Eør  eller 
slukke  den  rygende  Tande;  hans  Aand  er  nær,  som  gjør 
alle  Ting  levende! 

!N'u  Gud  befalet!  Fra  min  Lise,  der  var  nær  ved  at 
skylde  Sympatien  for,  at  dit  Brev  var  skrevet  paa  hendes 
Fødselsdag,  fra  hende  og  din  Gudsøn,  som  snakker  daarlig, 
men  løber  godt  og  trives  ligesaa,  har  jeg  flere  Hilsener,  end 
Eummet  tillader  at  give  Tal  paa.  Din  Kjære  maa  jeg  bede 
tage  til  Takke  med  en  fra  mig,  saa  tør  jeg  er  (skjønt,  hvad 
jeg  dog  beder  bemærket,  jeg  for  Øjeblikket  ej  har  Piben  i 
Munden);  thi  Hilsener  fra  aldeles  ubekjendte,  kan  vel  have 
Indhold,  men  fattes  al  Skikkelse.  At  vi  skal  tales  ved  til 
Jul,  er  mig  et  glædeligt  Haab,  og  kan  vi  overtale  vore  Koner 
til  at  stifte  Bekjendskab,  vil  de  -vist  selv  finde  det  sært,  at 
det  ej  er  sket  for  længe  siden. 

Din  trofaste  Ven 

N.  F.  S.  Grundtvig. 


12 


6. 
Grundtrig  til  lugeinann.  ^) 

Kristjanskavn.     3.  Juli  iS24. 
Et  Bud  nu  saa  fage 
jeg  fik  med  dit  Ord, 
fra  Valdemars  Dage, 
fra  Klostret  i  Sor, 
som  vidnefast  meldte, 
jeg  saa'  ikke  fejl; 
thi  Dannemarks  Helte 
sig  selv  saa'  i  Spejl 
i  levende  Bølger, 
hvor  Kjærlighed  dølger, 
hvad  end  de  kan  fattes  i  Kraft. 

Velsignet,  min  Broder, 
for  Budskabet  vær! 
Cxud  give  vor  Moder 
af  Sønner  en  Hær, 
som  saa,  hvor  de  stedes, 
bevise  paa  Stand: 
om  Blodet  end  spædes, 
det  vorder  ej  Vand; 
skjøut  Kjærlighed  ældes, 
som  Blad  den  ej  fældes 
og  ruster  slet  ikke  med  Staal. 

Saa  fandt  du  i  Flinten 
dog  døende  Gnist, 
saa  fandt  du  paa  Klinten 
dog  Sigrid  til  sidst, 


')  [Dette  Eimbrev,  skrevet  strax  efter  Læsningen  af  „Valdemar 
deu  store  og  hans  Mænd",  hvortil  de  to  her  følgende  Breve  ere  nøje 
knyttede,  forefindes  knn  i  Gjenpart  i  Gr."s  Efterladenskab.  Den  til 
Ingemann  sendte  Kenskrift  savnes;  derfor  er  her  ingen  Underskrift.] 

opstegen  med  Solen 
af  Bølge  saa  tit 
paa  Dronningestolen 
af  Danemarks  Kridt, 
med  Øjet  paa  Skoven, 
der  svømmer  paa  Voven, 
trods  Syndflod,  som  Fuglenes  Ark! 

Men,  hvor  var  dn  henne, 
da  selvraadig  Haand 
—  hvad  ingen  maa  nænne  — 
slog  Danemarks  Aand, 
ja,  ham,  som  i  Skolen    ■ 
med  Liv  og  med  Lyst 
paa  Dronningestolen 
har  bygget  saa  tystV 
Vil  Skarnet  du  gotte, 
hvis  Lyst  er  at  spotte 
med  Sagas,  med  Bølgernes  Aand! 

Mon  han,  som,  før  Dagen 
nedgravet  i  Muld, 
har  kæmpet  med  Dragen 
om  Danemarks  Guld: 
mon  han  spændte  avet 
sin  Skede  for  Sværd? 
Om  alt,  hvad  han  staved, 
end  ej  var  det  værd, 
om  Syn  ham  end  brister,  — 
var  han  en  Filister? 
var  han  en  naragtig  Pedant! 

Ja,  Saxo  du  spotter, 
skjønt  ikke  du  vil, 
og  Skarnet  du  gotter, 
som  skabtes  dertil. 

Skal  Veteman  pryde 
som  Hofnar  din  Sang! 
o,  lær  at  fortryde 
det  Uskjel  i  Vang! 
Hvor  kan  du  dog  glemme: 
i  Saxo  kmi  Stemme 
har  Dana  paa  Bølgerne  blaa! 

Ak!    Saxo,  vor  Fader, 
min  Fader  og  din, 
skal  spottes  paa  Gader 
for  Kloster-Latin, 
som  Sønnen  i  Lunden, 
der  er  ham  saa  kjær, 
har  lagt  ham  i  Munden, 
stokblind  for  hans  Yærd! 
O,  bedre  dig.  Broder, 
vil  ikke  vor  Moder 
for  Glæde  du  end  gjøre  Sorg! 


iDgemanii  til  Gruudtrig. 

Soro.     d.  8.  Juli  1824. 
Kjære  trofaste  Ven! 

Hvorledes  du,  med  din  Kjærlighed  til  Danmark  og  dets 
Historie,  i  det  hele  vilde  beskue  min  Valdemar,  og  at  du  i 
det  mindste  vilde  lade  min  Stræben  vederfares  sin  fulde  Ret, 
derom  kunde  jeg  ikke,  med  mit  Kjendskab  til  din  Aand  og 
dit  Hjærte,  være  i  Tvivl;  og  dit  kjærlige,  broderlige  Digt 
har,  trods  hvert  et  haardt  Ord,  du  deri  siger  mig,  dog  venlig 
stadfæstet  min  Formodning.  Vel  vidste  jeg,  især  efter  vor 
Samtale  i  Paasken,  at  min  Behandling  af  Saxos  Person- 
lighed vilde  mishage  dig ;  men  at  den  i  den  Grad  vilde  saare 
dig,  som  jeg  ser  den  har  gjort,  havde  jeg  dog  ikke  trot;   og 

har  jeg  saaledes  forgrebet  mig  paa  den  gamle,  at  jeg  kan 
synes  stokblind  for  hans  Værd  og  anses  for  virkehg  at  have 
spottet  ham,  saa  maatte  jeg  vel  bedrøves  og  bitterlig  fortryde 
min  Gjerning.  Men,  kjæreste  Grundtvig!  ser  du  da  ikke,  at 
jeg  netop  vil  vise  Aandens  rene  Uafhængighed  af  det  til- 
fældige og  uvæsentlige  i  de  udvortes  Fonner  og  Lader,  som 
ofte  synlig  individualisere  den  mest  udmærkede  Genius,  og  som 
kun  den  aandelige  Pøbel  forhaaner,  men  som  den  besindige 
Beskuer,  med  Øjet  stadig  henvendt  paa  det  sande  væsentlige, 
kun  godmodig  smiler  ad,  medens  han  endnu  hjærteligere  og 
inderligere  erkjender  og  hylder  det  ædle  og  herlige  i  dets 
menneskelige,  af  Tider,  Sæder  og  Vaner  ensidig  formede 
Hylster!  Hvor  mangen  herlig  Aand  har  du  selv  ikke  kjendt, 
som  du  ikke  kan  tænke  dig  i  et  livligt  og  sandt  Fantasi- 
billede, uden  at  du  maa  medtage  smaa  Forkertheder,  Lader 
og  Fagter,  som  du  godmodig  smiler  ved,  i  det  du  inderligst 
skatter  Mandens  sande  Væsen  og  Værd!  Fordres  det  med 
rette  af  Digteren,  ikke  blot  at  fi-emstille  Aander,  men  Per- 
soner, og  tier  Historien  om  en  Karakters  Personlighed,  er 
det  da  saa  stor  en  Uret  mod  en  historisk  Person,  at  Digteren, 
for  at  individualisere  ham,  tillægger  ham  visse  af  hans  Stand 
og  Tidsalder  laante  Smaatræk,  som  ikke  fornedre  ham  eller 
konti-astere  med  hans  historisk  bekjendte  Karakter?  For  nu 
at  anvende  dette  paa  Saxo,  hvad  er  da  rimeligere,  end  at 
han  i  sit  ydre  Væsen  maa  have  baaret  nogle  af  Klosterlivets 
og  det  ensomme  lærde  Stuelivs  mod  Ridderlivet  afstikkende 
Lader  og  Manerer !  og  vover  nogen  at  udle  ham  derfor,  da  vil 
jeg  svare  enhver,  som  jeg  lader  Axel  svare  Asbjørn  Snare. 

Her  har  du,  hvordan  jeg  har  ment  det;  og  at  jeg  ikke 
har  været  blind  for  Saxos  Værd  og  Aand,  haaber  jeg  du  ser, 
da  jeg  selv  lader  Valdemar  rødme  for  hans  Sanddruhed  og 
hylde  hans  overvejende  Aand,  i  det  han  revses  af  ham. 

Videre  vil  jeg  ikke  forsvare  mig  mod  en  Bebrejdelse, 
som  kommer  af  Kjærligked  til  histonsk  Sandhed  og  til  vor 
Histories  Fader,  som  jeg  med  dig  højt  agter  og  elsker.    Har 

jeg  syndet  mod  hans  Eftermæle,  saa  maa  han  tilgive  mig  det; 
thi  han  maa  se  i  sin  Klarhed,  at  jeg  hverken  har  villet 
spotte  ham,  eller  fremstilt  ham  til  Spot  for  noget  Øje,  som 
skjelner  mellem  Skal  og  Kjærne. 

Hvad  Veteman  angaar,  da  tror  jeg  med  langt  større 
Sikkerhed,  at  hvis  han  stod  for  mig,  vilde  han  intet  have 
paa  mig  at  klage;  thi  som  en  from,  tapper  og  ærlig  Søhelt 
og  en  trofast  Fædernelandsven  har  jeg  ladet  ham  fremtræde; 
og  fordi  jeg  har  antaget,  at  han  var  en  iihehændig  Rytter, 
hvorover  han  selv  smiler,  i  det  han  dog  rider  fra  alle  de 
andre,  derfor  er  han  ingen  Hofnar,  og  over  hin  Mangel,  selv  om 
den  var  aldeles  paadigtet,  behøvede  ikke  den  største  Admiral 
at  ærgre  sig.  Og  nu,  kjære  Yen,  har  jeg  talt  min  Sag  saa 
godt  jeg  kan  det;  kald  mig  derfor  ingen  forstokket  Synder! 
men  vil  du  alligevel  dømme  mig  skyldig,  saa  tag  din  Kone 
og  Svigerinderne  med  blandt  de  svorne!  og  Dommen  turde 
maaske  blive  noget  mildere.  Men  vil  du  ordentlig  lade  mig 
bøde  mine  tre  Mark  for  Saxo  og  Veteman,  saa  appellerer  jeg 
til  dig  selv  og  spørger:  har  du  da  ikke  lagt  Saxo  noget  Ord 
i  Munden,  som  man,  nøje  taget,  mindre  kunde  tiltro  den  sir- 
lige Grammatikus,  end  de  Floskler,  jeg  har  tillagt  ham?  Hvad 
du  dertil  kan  og  vil  svare,  véd  jeg  vel,  og  jeg  har  heller 
intet  derimod  at  indvende,  naar  jeg  betragter  Sagen  fra  dit 
Synspunkt;  se  den  nu  i  mit  Arbejde  fra  mit  Stade! 

Imidlertid  hj  ærtelig  Tak  ogsaa  for  din  oprigtige  og  alvor- 
lige Formaning!  Varligere  skal  den  gjøre  mig  i  Fremtiden  med 
enhver  historisk  Person,  jeg  vil  fremstille;  og  før  jeg  skulde 
gjøre  Fædrelandet  og  dets  bedste  Venner  Sorg.  naar  jeg  mener 
dem  det  bedst,  før  vil  jeg  give  Individualiseringen  en  god 
Dag  og  nøjes  med  de  Karaktertræk,  som  Historien  uden  al 
vilkaarlig  Tilsætning  begrunder. 

Og  hermed  Gud  befalet,  kjære  Ven!  hils  din  Kone  og 
den  hele  Familie  paa  det  venligste  fra  din 

hengivne 

Ingemann. 

Grundtvig  til  Ingemanu. 


Kristjansliavn.     Ode  Juli  1824. 

Kjære  gode  Veu! 

At  du,  netop  fordi  jeg  ikke  er  dig  ligegyldig,  vilde  med 
din  Godmodighed  finde  dig  mere  saaret  end  fornærmet  ved 
mine  haarde  Ord,  maatte  jeg  vente,  og  har  derfor  virkelig 
fortrudt  Brugen  af  dem,  skjønt  jeg  ikke  kan  fortryde  den 
Bedrøvelse,  jeg  følte  over  Saxos  Fremstilling  i  det  for  Kesten 
saa  dejlige,  mig  inderlig  dyrebare  Digt;  thi  den  var  nød- 
vendig; og  det  vil  vist  en  Gang  —  om  ej  før,  saa  naar  du 
ser,  hvad  ventelig  vil  ske,  dit  Ord  misbrugt  til  Saxos  Ned- 
sættelse —  bedrøve  dig  selv  at  have,  vel  ikke  vitterlig, 
men  dog  ej  heller  uskyldig,  givet  Anledning  dertil. 

I  Henseende  til  Ve  t  em  an  har  du  aldeles  misforstaaet 
mig;  thi  ham  finder  jeg  herlig  fremstillet,  og  det  er  Saxo, 
som  du  let  vil  se,  jeg  kalder  Veteman,  fordi  han  var  aande- 
lig,  hvad  hin  var  legemlig:  den  store,  heltemodige  Søhane, 
som  afværgede  Danmarks  fulde  Ødelæggelse  i  Mørkets  Time 
og  forberedede  dets  Oprejsning.  Og  det  véd  jeg:  havde  du 
set  ham  saaledes,  da  kunde  du  ikke  skildret  ham  som  en  vel 
lærd,  godmodig  og  sanddru,  men  dog  aandløs  og  kejtet  Bog- 
orm, som  han  unægtelig  er  i  dit  Digt,  hvor  du  blot  behøver 
at  sammenligne  ham  med  Arnold  Islænder,  for  at  se,  hvor- 
ledes du  vilde  have  skildret  dette  lige  saa  vel  i  poetisk  som 
i  lingvistisk  Henseende  mageløse  danske  Underværk  fra  vores 
Middelalder.  Det  var  haardt,  uvenlig  baardt  klingende,  at 
sige,  du  var  stokblind  for  Saxos  Værd;  men  sandelig:  jeg 
kunde  ikke  skrevet  et  venligt  Ord  til  den  Digter,  der,  uden 
at  være  blind  for  Saxos  Storhed,  havde  skildret  ham  som  du, 
skildret  ham  som  en  tør  Annalist;  thi,  med  Syn  for  det 
uendelig  mere,  han  var,  havde  der  jo  hørt  aabenbar  Fjendt- 
lighed mod  Danmarks  Aand  til  saaledes  at  nedsætte  ham.  O, 
kjære  Ven!  betænk  dog,  hvad  en  saadan  Annalist  og  kloster- 
lærd  kunde  og  vilde  gjort  af  alle  de  store,  poetiske,  ubetale- 

lige  Sagn,  som  fjlde  Saxos  første  ni  Bøger!  og  se  saa  dog, 
det  er  ikke  Munke -Latinen,  i  og  for  sig  selv  betragtet,  det 
er  ikke  et  enkelt  Træk  i  Individualiseringen,  det  er  ikke  en 
enkelt  Trækning  paa  Smilebaandet  —  som  jeg,  især  hos  dig, 
inderlig  gjæme  ser,  da  vi  har  og  faar  Surmulere  nok  — ,  det 
er  intet  saadant,  men  det  er  den  hele  Karakterisering  af  den 
aandelige  Valdemar,  af  Absalons  højre  Haand,  som  i  hans 
Sted  førte  Pennen  og  frelste  Danmark,  med  Guds  Hjælp,  fra 
den  aandelige  Død,  som  —  trods  Arnold  Islænder  i  hele 
hans  store  Individualitet  som  Islands  Eepræsentant,  hvori  du 
aldeles  rigtig  har  set  ham,  —  uden  Saxo,  maatte  blevet  dets 
Lod!  Og  skulde  jeg  da  ikke  sørge,  naar  jeg  ser  alt  i  Dane- 
mark bevæge  sig  levende  i  de  Gjenfødelsens  Dage,  der  svæ- 
vede for  dine  Øjne,  undtagen  Saxo,  der  for  dine  Øjne  bor  i 
Graven  og  maa  vises  did  igjen  som  til  sit  Hjem,  saa  snart 
han  rører  sig,  altid  forkert,  blandt  de  levende! 

Vil  du  sige,  at  min  Sorg,  maaske  halv  uvitterlig,  især  rejser 
sig  af,  at  jeg  føler  i  mig  selv  en  Gjenlyd  af  Saxo,  da  er  det  meget 
muligt,  du  har  Eet;  men  jeg  véd,  at  du  i  saa  Fald  ikke  vilde 
forsvare  din  Skildring  af  ham;  thi  vist  nok  kunde  man  langt 
lettere  skildre  mig  end  Saxo  som  en  Gravbo,  bagvendt  ind- 
trædende og  indgribende  i  det  nærværende;  men  jeg  véd,  du 
vilde  ikke  være  den,  som  greb  det  virkelig  eller  tilsyneladende 
bagvendte  og  pudserlige  i  min  Individualitet  som  det  egentlig 
karakteristiske,  der  gjorde  mig  ubrugelig,  undtagen  hos  Hel; 
og  skulde  jeg  da  ikke  sørge  over,  at  du  uvitterlig  har  gjort 
det  samme,  som  om  du  saaledes  havde  skildret  min  historisk- 
poetiske Side !  Visselig,  det  er  ikke  for  at  bringe  eUer  trænge 
min  Personlighed  ind,  hvor  den  intet  har  at  gjøre,  men  for 
fra  alle  mulige  Sider  at  lægge  dig  Miskjendelsen  af  Saxo  paa 
Hjærte,  at  jeg  siger  dette;  thi  var  ogsaa  jSTutidens  Dom  mig 
af  langt  mere  Vigtighed  end  den  er,  vilde  jeg  dog  let  kunne 
trøste  mig  over  en  Parallelisme,  som  vel  ingen  drager,  uden 
jeg  selv,  og  som  desuden  kun  løselig  berører  mig,  hartad  som 
min  Fordanskning  Bogen,  der  straaler  af  Saxos  Sejerstegn! 

Dog,  kun  vise  dig  vilde  jeg,  hvad  det  var  for  en  vemodig 
Følelse,  der  overvældede  mig  ved  at  se  det  eneste  Organ  for 
Danmarks  Oldtid  og  gamle  historiske  Skole,  Faderen  for  al  ægte 
dansk,  poetisk-historisk  Videnskabelighed,  saa  miskjendt  af  en 
inderlig  elsket  Ven,  i  hvis  Øje  jeg  ser  det  mest  danske  Syn 
i  Tiden.  Tvistes  eller  trættes  med  dig,  nej,  visselig,  det  vil 
jeg  ikke,  og  selv  i  at  dadle  skal  jeg  herefter  blive  meget 
forsigtigere;  thi  trode  jeg  end  at  turde  eller  burde  overse  det 
upassende  i  min  Skolemester-Tone,  saa  indser  jeg  nu,  indsaa 
det  faa  Dage  efter  mit  sidste  Brev : ,  at  jeg  maa  ikke  sige 
dig,  hvad  der  kun  kan  forstemme,  aldrig  omstemme  dig;  thi 
sandelig,  dertil  skal  anderledes  fine  Fingre  end  dem,  jeg  har 
paa  Skaftet.  Maaske  burde  jeg  da  heller  ikke  sende  dig 
dette  Brev;  men  mig  synes  dog,  det  er  et  B,  der  maa  følge 
paa  A;  og  jeg  tør  ej  engang  sige,  om  jeg  ikke,  selv  med 
min  nærværende  Indsigt,  burde  gjøre  en  Undtagelse  for  Saxos 
Skyld,  som  visselig  i  alle  Maader  er  en  Undtagelse,  og  gjorde 
selv  gjennem  flere  Aarhundreder  en  ærbødig  Undtagelse  i 
Udlændingers  Dom  om  Danmarks  Skrift.  Ja,  kjære  Ven, 
næppe  kunde  jeg  nu  gjort  en  saadan  Undtagelse;  men  sande- 
lig, jeg  tror,  jeg  burde,  og  maa  da  være  glad  ved,  det  skete 
i  en  Kuf,  om  jeg  end  derved  fortjente  en  skarp  Irettesættelse ; 
og  den  fortjener  jeg  virkelig  for  de  Ord,  hvormed  jeg  endte, 
og  hvorpaa  det  rette  Svar  vel  turde  være:  du  Øjenskalk! 
drag  først  Bjælken  ud  af  dit  eget  Øje,  og  siden  kan  du  se 
til  at  uddrage  Skjæven,  som  er  i  din  Broders!  Men  dette 
vil  du  jo  venlig  tilgive,  har  du  jo  venlig  tilgivet  mig,  og 
fundet,  hvad  Gud  ske  Lov!  og  er  sandt:  at  hvor  slemt  det 
end  var,  var  det  dog  mere  Overilelse  og  Mangel  paa  fin 
Følelse  end  hovmodig  Daarlighed.  Altsaa,  tilgiv  min  ube- 
sindige Grovhed !  Kan  du  en  Gang  føle  dig  stemt  til  at  give 
Saxo  en  levende  Æres-Erklæring,  saa  vær  forsikret  om,  at 
du  gjør  en  god  Gjerning  mod  vor  Moder!  men  bryd  dig  for 
Resten  ikke  om,  hvad  jeg  siger!  thi  i  Forhold  til  dig  er  jeg 
virkelig  ikke  saa  lidet  pedantisk.     For  Danmarks  Skyld,  gjør 

2* 

i  Guds  Navn  mange  af  hendes  Børn  levende,  som  Valdemar, 
Absalon,  Æsbem,  Veteman,  Inge,  Ingefrid,  Huldfrid,  Kirstine, 
kort  sagt  som  alle  i  det  velsignede  Kvad,  undtagen  Saxo!  og 
vær  kun  ikke  bange  for,  du  skal  forse  dig  paa  nogen !  thi 
Saxo  var  sikkerlig  den  eneste,  du  kunde  miskjende ,  fordi 
han  var  en  Undtagelse  fra  sin  Tid  og  vel  fra  sit  Folk,  fra 
de  egentlig  danske.  Du  har  aldeles  Ret  i,  at  den  Stilling, 
du  giver  ham,  er  rimelig;  ja,  den  er  saa  aldeles  passende 
med  Tiden,  at  du  blot  behøvede  at  have  taget  hans  sam- 
tidige og  ligesom  Medbejler:  Svend  Aagesen,  i  Steden  for 
ham,  og  den  hele  Skildring  vilde  da  udgjøre  en  sand  Prydelse 
i  Kvadet,  ja,  findes  at  høre  uadskillelig  med  til  Skildringen 
af  Valdemars-Dagene;  thi  netop  en  saadan  boglærd  Munk  af 
Eidderæt,  hvem  Sværdet  var  blevet  for  tungt,  og  som  tog  sig 
Bogen  let,  sprang  Oldtiden  over  og  holdt  sig  til  Valdemars- 
Dagene,  —  netop  en  saadan  er  Svend  Aagesen,  saa  det  er 
et  sandt  Uheld,  at  du  en  eneste  Gang  har  nævnet  Saxo; 
thi  ellers  vilde  jeg  lade  Svend  Aagesen  hedde  „Mester 
Lange".  —  Naar  jeg  saaledes  ret  betænker  mig,  er  det  i 
Grunden  kun  ét  Ord,  jeg  skulde  beklage  mig  over,  og  hvad 
er  det  iblandt  saa  mange!  thi  at  Saxo  ikke  er  skildret,  skader 
paa  ingen  Maade;  meget  mere:  du  kunde,  saa  vidt  jeg  nu 
skjønner,  slet  ikke  bnigt  ham,  og  maatte  derfor  nødvendig 
enten  udelade  ham  eller  se  fejl,  naar  han  ikke  skulde  for- 
styrret hele  dit  Anlæg.  Nu,  ligesom  rent  overse  ham,  vilde 
du  næppe  kunnet  nænne,  og  havde  du  for  hans  Skyld  opgivet 
din  Skildring,  der,  med  ham,  vist  ikke  kunde  faaet  Enhed,  da 
mener  jeg,  det  vilde  været  langt  større  Skade,  end  en  uvitterlig 
Fejltagelse,  der  ved  andet  Oplag  kan  ændres  med  et  Penne- 
strøg, og  som  han  selv  vist  for  Valdemars  og  Absalons  Skyld 
vilde  smilet  ad  og  sagt:  ret  saa!  naar  man  skildrer  disse 
Dage,  maa  man  for  et  Øjeblik  glemme  Oldtidens  Storhed; 
det  gjorde  jeg  selv  og  maatte  gjøre  det,  for  ej  at  blive 
ubillig  mod  de  herlige,  der  hverken  kunde  omskabe  sig 
selv    eller   Folket,    men    gjorde    deres    bedste,    og    det   med 

saadant  Held,    at  de  skal   æres  i  Graven,   saa  længe  Dane- 
mark staar! 

Nu,  Herren  opholde  dig  i  din  levende,  umistænkelige, 
kjærlige  Betragtning  af  det  danske  Hjærte  i  sin  udvortes 
som  i  sin  indvortes  Heltedaad,  ved  og  paa  den  blanke  Vove! 
Trods  alle  Skolemestemykker  er  det  mig  dog  i  Grunden  kjærere, 
ligesom  det  i  Sandhed  er  langt  mere  gavnligt  og  glædeligt, 
end  al  min  Eumstering,  som  endog  vilde  være  splittergal, 
dersom  den  ikke,  Gud  ske  Lov!  dog  hængte  sammen  med  en 
vel  langtrukken,  men  dog  velment  Fordanskning  af  det  saxo- 
niske  Latin  i  mig.  Vær  derfor  vis  paa,  jeg  skal,  som  min 
lille  Dreng  siger,  vist  „aldrig  mere"  hos  dig  saaledes  falde 
med  Døren  ind  i  Huset!  thi  er  det  end  ikke  saa  ilde  ment, 
saa  er  det  dog  lidt  Bersærkegang,  som  det  er  bedst  at 
spare  til,  hvor  den  kan  gjøres  behov,  og  stedes  vel  aldrig 
værre  end  til  at  mørkne  min  Vens  Døre  i  det  dejlige,  ven- 
lige Sorø,  han  aandelig  bebygger. 

Nu  kjærligst  Hilsen  fra  min  Lise  til  dig  og  din  Kone. 
hvem  jeg  ogsaa  beder  hilset  fra  mig,  om  hun  ellers  vil  høre 
noget  fra  en  saadan  Vildmand,  som  jeg  dog  virkelig  tror  i 
øvrigt  er  din  ærlige  Ven 

Grundtvig. 


9. 
Ingemanu  til  GruudtTig. 

[Juli  J824.] 
Kjæreste  Ven! 
Med  inderlig  Glæde  har  jeg  læst  dit  kjærlige  og  hjærte- 
lige  Broder-Brev;  og  havde  du  i  din  varme  Iver  for  vor  her- 
lige Saxo  endogsaa  saaret  mig  langt  haardere,  end  du  med 
din  Kjærlighed  til  mig  og  min  velmente  Stræben  kunde  og 
•vilde,  behøvedes  der  ikke  et  halvt  saa  husvalende  Balsom- 
plaster  for  aldeles  at  læge  Saaret  igjen.  At  jeg  ikke  har 
set   Saxo,    som   du   ser  ham,    og   at  min   Skildring  af  ham 

maaske  langt  bedre  havde  kunnet  passe  paa  Svend  Aagesen, 
vil  jeg  gjærne  tilstaa  dig;  og  mit  Misgreb  da  af  Personen, 
saaledes  som  jeg  behøvede  ham  for  at  svare  til  Tiden  og 
Digtets  hele  Anlæg,  har  du  langt  bedre  og  skaansommere 
undskyldt  og  forklaret,  end  jeg  selv  havde  været  i  Stand  til. 
Læs  da  kun  paa  d&t  eneste  Sted,  hvor  jeg  tager  Saxos  gode 
Navn  forfængeligt:  Sveno  Agonis!  og  jeg  vil  forbeholde  mig 
at  nævne  Saxo,  til  jeg  ser  ham  saaledes,  at  jeg  kan  nævne 
ham  igjen,  uden  at  bedrøve  hans  bedste  og  nærmeste  Frænde. 
At  jeg  ikke  i  fjærneste  Maade  har  forbundet,  hvad  jeg  ser  i 
dig  af  Saxos  Aand,  med  den  dig  aldeles  modsatte  Personlig- 
hed, jeg  har  tillagt  ham,  er  saa  iøjnefaldende,  at  det 
umulig  kan  falde  noget  Menneske  ind,  som  har  set  og  hørt 
dig  eller  læst  én  Linje  af  dig. 

Hermed  være  denne  Sag  da  i  al  Kjærlighed  og  Minde- 
lighed bilagt!  Ogsaa  uden  dit  sidste  Brev  havde  der  intet 
uklart  været  mellem  os  for  et  haardt  Ords  Skyld;  jeg  er 
ikke  saa  ømskindet,  som  du  tror,  og  nogle  Skrub  kan  jeg  vel 
have  godt  af.  Hvad  en  ældre  og  i  saa  mange  Maader  dyg- 
tigere Broder  af  et  kjærligt  og  oprigtigt  Hjærte  siger  imod 
mig,  om  det  er  nok  saa  drøjt,  kan  vel  smerte  mig,  men  lige 
saa  lidet  fornærme  mig,  som  svække  min  Kjærlighed  til  ham. 
Kun  en  hjærteløs,  haanende  Kritik  af  aandløse  Modstandere, 
som  de,  jeg  har  haft  nok  af  i  den  senere  Tid,  kan  virkelig 
forstemme  mig  og  for  en  Tid  virke  skadelig  paa  mig;  men 
den  Ømfølsomhed  har  jeg.  Gud  ske  Lov!  for  det  meste  lært 
at  overnnde;  og  er  min  Valdemar  i  det  hele  det  Skudsmaal 
værd,  du  giver  ham,  vil  jeg  ikke  bekymre  mig  stort  om. 
hvad  Modesmagens  sædvanhge  Ordførere  vil  dømme  om  ham. 

Hjærtelig  har  det  glædet  mig,  at  du  med  dit  historisk- 
poetiske Øje  har  gjenfundet  og  gjenkjendt  gamle  gode  Venner  og 
danske  Mænd  og  Kvinder  i  Digtet.  Er  det  virkelig  lykkedes 
mig  at  oplive  hin  gamle  Tid  og  dens  Heroer,  saa  staar  min 
Hu  nu  ikke  længer  til  Æventyr  i  fremmede  Feslotte;  men  saa 
vil  jeg  —  om  Gud  vil  —  her  i  det  hjemlige,  fredelige  Sorø 


23 

arbejde  paa  Friser  og  Basreliefs  til  Sagatemplet,  mens  du  gjen- 
opretter  dets  Grundstene  og  rejser  de  mægtige  Piller. 
Hils  din  Kone  og  min  liden  Gudsøn 

fra  din  hjærtelig  hengivne 

Ingemann. 

10. 
(irundtyig  til  Ingemann. 

Kristjanshavn.     3dje  Septbr.  1824. 
Kjære  Ingemann! 

Eet  hjærtelig  Tak  for  dit  Brev,  som  vel  især  er  for  saa 
vidt  blevet  ubesvaret,  fordi,  hvad  jeg  følte  Trang  til  at  sige 
mine  Venner,  og  dig  iblandt  dem,  sammentrængte  sig  i  det 
Eimbiev,  som  hermed  følger^). 

Det  glæder  mig  saare,  at  hvor  jeg  hører  tale  om  din 
Valdemar,  er  det  dog  paa  en  skikkelig  Maade;  det  glæder 
mig,  uagtet  jeg  vel  véd,  hvad  det  har  at  betyde  med  de 
flestes  Læsning  og  Behag  i  Digterværker;  thi  det  er  dog 
altid  et  lille  Tegn  til,  at  den  danske  Følelse  ej  ganske  er 
uddød  i  Læseverdenen;  og  Erfaringen  maa  vel  have  lært  os 
at  være  nøjsomme;  men  dog  opstaar  min  Glæde  egentlig  af 
den  Eegning,  jeg  gjør  paa,  at  hvad  der  selv  rører  de  let- 
sindige lidt,  skal  røre  enkelte  til  Hjærtens  Grund. 

Steffens  er  da  kommet,  ventelig  i  Gaar,  jeg  har  endnu 
ikke  set  ham,  og  mit  Hjærte  banker  underlig  ved  Ønsket  og 
ved  Tanken  derom;  thi  i  flere  Aar  har  jeg  ret  meget  længtes 
efter  at  tale  med  ham,  og  i  dette  Aar  har  jeg  levende 
haabet  at  finde  ham  som  jeg  ønskede;  men  nu,  da  Øjeblikket 
nærmer  sig,  da  det  skal  vise  sig,  da  jeg  skal  se  Lodden 
kastet,  se  det  afgjort,  om  vore  Frændehjærter  skal  kjærlig 
sammensmelte,  eller  om  det  kun  er  vore  Hoveder,  der  skal 
paa  en  Maade  lægges  sammen.  —  [nu  gribes  jeg  af  Tvivl  og 
Frygt]  2).     At  den  Kreds,  hvori  han  her  først  og  mest  rører 


')  [o:  „Nyaars-Morgen.    Et  Eim'-.    1824.]       *)  [Ordene  efter  — 
ere  tilføjede  af  Udg. ;  Brevskriveren  har  glemt  at  slutte  sin  Sætning.] 

sig,  ej  er  mig  gunstig,  bør  i  sig  selv  vist  nok  ikke  ængste 
mig;  thi  jeg  tror  og  véd,  at  hvad  Gud  har  sammenføjet,  kan 
intet  Menneske  adskille;  men  da  vor  øjeblikkelige  Stilling  er 
et  tro  Billede  af  det  Forhold,  vi  hidtil  aandelig  stod  i  til 
hinanden,  synes  dog  virkelig  Spørgsmaalet  om  ham  næsten  at 
falde  sammen  med  det  om  hans  næimeste  Kreds,  og  da 
navnlig  om  Mynster  og  Sibbern:  hvor  vidt  de  vil  mødes  med 
mig,  og  da  maa  jeg  jo  vel  tvivle. 

Dog,  Herren  regerer,  og  hans  Yilje  ske  som  i  Himmelen, 
saa  og  paa  Jorden!  At  det  er  mit  inderlige  Ønske  at  hare 
Samkvem  og  Samfund  med  alle  dem,  [der]  elske  Herrens  Aaben- 
barelse,  det  véd  jeg;  at  jeg  med  Guds  Hjælp  for  dette  Øje- 
med vil  opofre  alt,  hvad  Sandhed  tillader,  det  haaber  jeg;  og 
at  Gud  vil  virke  det  samme  Sind  i  alle  sine  Børn,  det  er 
hævet  over  al  Tvivl.  Derfor  vil  jeg  rolig  og  frimodig  bie 
efter  Herren  og  lade  ham  sørge.  At  dette  Aar  vil  blive 
mærkeligt  i  Kristi  Kirkes  Historie,  har  jeg  under  dets  Løb 
stedse  dybere  følt  og  klarere  skimtet;  og  er  da  Herrens 
Tanker  og  Herrens  Veje  anderledes  end  vore,  saa  er  det  dog 
kun,  fordi  de  ere  højere,  som  Himlen  er  over  Jorden;  og 
lovet  være  da  han,  som,  naar  han  gjør  sin  Vilje,  gjør  den 
eneste  i  Sandhed  gode  Yilje !  Han  røre  og  styre  kun  os,  saa 
vi  glæde  os  derved!  Han  lade  lyse  for  os,  saa  vi  kjende 
og  se  hans  Veje!  Han  lade  sin  Gjeniing  ses  for  sine  Tjenere 
og  sin  Herlighed  over  deres  Børn! 

Kommer  du  ikke  her  ind,  medens  Steffens  er  her,  eller 
kommer  han  maaske  til  Sorø?  Ses,  synes  mig,  skulde  I  dog 
ogsaa.  Gud  kjender  Fremtiden;  men  altid  synes  mig  dog,  det 
er  godt,  man  har  set  hinandens  Ansigt,  naar  vore  Virkninger 
paa  nogen  Maade  skal  berøre  hverandre. 

Min  Lise  venter  sig  hver  Dag;  Gud  lade  Forløsningen 
være  til  glad  Taksigelse!  Hun  beder  kjærligst  hilse  dig  og 
din  gode  Kone,  og  jeg  beder  mig  bevaret  i  venligt  Minde  som 

Din  Ven 

Grundtvig. 

Drengen  kommer,  efter  sin  Moders  Indskydelse,  og 
spørger,  om  jeg  har  hilst  Onkel  Ingemann  fra  den  lille  Søn; 
og  da  jeg  ikke  maatte  lyve,  maatte  jeg  love  Bod,  som  du  ser. 


11. 
IngemauD  til  ClrundtTig. 

Sorø.    d.  5.  Septbr.  1824. 
Kjæreste  Ven! 

En  herlig  Søndag-Formiddag  har  du  skjænket  mig  i  Dag. 
I  min  stille  Løvsal  her  ved  Søen  har  jeg  drømt  din  store, 
underlige  Nyaarsmorgen-Drø'm  med  dig  og  hjærtelig  glædet 
mig,  ikke  alene  over  de  herlige  Orgel-  og  Kirkeklokketoner, 
som  klang  for  mig  fra  dit  Liv  og  din  Sang;  men  fornemmelig 
over  det  nye  Liv  og  det  nye  store  Haab,  Gud  har  vakt  i  dit 
Hjærte,  om  Danmarks  Gjenfødelse  og  om  en  ny  Dag  og  et 
nyt  velsignet  Aar  i  Guds  Eige  paa  Jorden.  Jeg  kaldte  din 
INyaarsmorgensang  en  Drøm,  skjønt  jeg  tror  og  haaher,  den 
er  mere;  thi  den  satte  mig  i  en  besynderlig  drømmeagtig 
Stemning,  hvor  dit  hele  Liv  med  dets  Kamp  og  Uro,  dets 
Sejer  og  Fred,  dets  store  Haab  og  Anelser,  gik  vidunderlig, 
men  ofte  dunkelt  og  gaadefuldt,  forbi  mig.  For  mig  og  dine 
nærmeste  Venner  kan  vel  din  Sang  i  det  hele  ingen  mørk 
Tale  være;  men  naar  du  fordyber  dig  i  det  gamle  Nord  og 
farer  med  Gubben  paa  Slejpner  over  Dybet,  da  maa  du  ikke 
fordre,  at  mange  skal  følge  dig;  dog  derfor  bryde  du  ikke 
Staven  over  nogen  Landsmand  og  Frænde!  Den,  som  ikke 
kan  og  tør  ride  med  dig  paa  den  ottebenede  Ganger,  vende 
du  derfor  ikke  Eyggen;  ej  heller  kalde  du  Dalen  forhexet  og 
styre  mod  Klippen  i  Harme,  fordi  de  Godtfolk  i  Dalen  sove 
vel  længe  og  tro,  det  er  Nat,  hvor  du  skimter  Morgen!  Giv 
dem  Tid  til  at  gnide  Søvnen  af  Øjnene!  og  de  komme  med 
Guds  Hjælp  nok  paa  Benene  og  tage  Dagsværket  fat. 

Hvor  du  paa  din  haabfulde  Morgenflugt  venlig  og  bro- 
derlig rører  mig  med  din  Fjederham,  frygter  jeg  kun  for,  at 

jeg  med  rette  maa  blues;  thi  jeg  fik  visselig  ikke  en  Stemme 
i  Bryst,  som  mægtede  at  vække  ret  mange,  hvis  de  ikke, 
hvad  jeg  haaber,  dog  vare  temmelig  vaagne,  inden  jeg  be- 
gyndte min  sidste  Sang.  Derfor  takker  jeg  dig  og  andre 
gode  Venner,  som  jeg  kun  vilde  ønske  vare  nu  saa  lys- 
vaagne  som  du. 

Steffens  har  jeg  Haab  om  at  se  her  i  Sorø,  hvis  han, 
som  man  siger,  vil  til  Fyn. 

Gud  give  din  Kone  en  lykkelig  Sejer  med  Datteren,  hvis 

Ankomst  jeg  snart  haaber   at  høre  om!     Hils  hende  og  den 

hele   Familie  venligst   saa   vel   fra  mig   som   fra   min   Kone! 

glem   heller   ikke    at   give  Drengen   et  Kræmmerhus  Kosiner 

fra   mig!      Jeg   havde    meget   mere    at   skrive,    men   Møller 

venter  paa  mig,   og  Brevet  skal  af  Sted. 

Gud  velsigne  dig! 

Din  Yen 

Ingemann. 

12. 
Grundtvig  til  Ingemann. 

Kristjanshavn.     7de  Septbr.  1824. 
Kjære  Ven! 

Vel  har  jeg  i  Dag  en  Gjæst,  som  jeg  forgjæves  viser 
Døren,  ja,  som  er  uforskammet  nok  til  at  sidde  mig  paa 
Hovedet;  men  desuagtet  vil  jeg  dog  se  til  et  Øjeblik  at 
glemme  det  ubehagelige  Selskab  og  bilde  mig  ind,  jeg  sidder 
i  Ennim  hos  dig  ved  den  venlige  Sø,  hvor  du  lod  dig  kjærlig 
omsvæve  af  mine  Minder  og  Anelser,  gjærne  tiltale  af  mit 
Hjærtes  Stemme.  Det  var  dig  som  en  Drøm,  —  ja,  hvad 
kunde  det  andet  være!  hvad  er  vore  Minder  om  det  forbi- 
gangne, hvad  er  vore  Ajielser  om  det  tilkommende,  hvad  er 
de  vel  at  ligne  ved  af  alt  det  naturlige,  der  vederfares  Men- 
nesket, [andet]  end  Drømme!  Ja,  saa  længe  vi  ej  kan  være 
hjemme  i  Legemet,  uden  for  saa  \ddt  at  være  fremmede  fra 
Hen-en,  saa  længe  Sjælen  maa  rejse  af  By,  for  at  komme  til 

det  hellige  Laud,  saa  længe  er  al  vor  Aandelighed  en  Drøm. 
Ilden  for  saa  ^'idt  Hjærtets  skjulte  Menneske  derv'ed  oplives 
og  bevæges;  thi  kun  i  den  kjærlige  Blodsdraabe,  som  gløder 
for  Aanden,  har  Aand  og  Legeme  hos  os  et  virkeligt  Sam- 
fund. Kun  derfor  kalder  jeg  noget  af  det  sære,  jeg  siger, 
mere  end  en  Drøm,  fordi  jeg  véd,  at  det  Ord,  hvori  jeg  føler 
Hjærtet  ligesom  hensmelte,  det  er  mer-,  men  for  andre  kan 
og  skal  det  ikke  være  mer,  undtagen  de  gjøre  samme  Er- 
faring, eller  Tiden  en  Gang  giver  det  et  højere  Vidnesbyi-d. 
Der  er  kun  ét  for  alle,  og  som  giver  alle  nok:  det  er  Guds 
Aand  og  Ord;  og  alt,  hvad  der  skal  være  sandt  og  godt, 
maa  være  udsprunget  deraf  og  strømme  tilbage  dertil,  det 
er  vist;  men  paa  Vejen  skal  vi  ikke  gruble,  om  Syn  og 
Følelse  maa  vi  ej  trættes,  om  ej  for  andet,  saa  fordi  det  er 
forgjæves. 

At  mit  Maal  er  baade  tungt  og  haardt,  naar  jeg  taler 
i  Lignelser,  er  ganske  vist;  og  det  bør  derfor  ikke  komme 
Folk  til  mindste  Forklejnelse,  at  de  finde  Talen  dunkel.  Men 
derfor  er  det  ogsaa  kun,  naar  man  ej  havde  Øren  for  Guds 
Ords  Prædiken  og  for  din  klare  danske  Sang,  at  jeg  vilde 
kalde  Marken  f or h exet;  og  det  var  den  unægtelig,  thi  det 
var  tvært  imod  den  danske Xatur,  og  det  unaturlige  er  altid 
Hexeri.  Saa  vel  det  onde  som  det  gode  paa  Jorden  nærmer 
sig  øjensynlig  Fuldendelsen  i  den  skarpe,  evige  Skilsmisse: 
og  ved  at  betragte  de  sidste  Dage  kunde  det  slet  ikke  falde 
urimeligt,  at  al  sand  Aandelighed  vilde  i  det  mindste  en 
Stund  blive  husvild  paa  Marken,  og  jeg  er  sikker  paa,  det 
en  Gang  vil  ske;  men.  Gud  ske  Lov!  jeg  tror  Faren  er  for 
denne  Gang  overstaact;  og  naar  midt  i  Forkyndelsen  af  mit 
glade  Haab  nu  klinge  Toner,  som  aande  bitter  Vemod,  da  er 
det  kun,  fordi  jeg  føler  mig  drevet  til  at  udtale,  hvad  der 
stumt  har  pint  mig,  dels  fordi  denne  Udtalelse  vel  ogsaa  skal 
bidrage  til  at  forsinke  Ulykken,  og  dels  fordi  den  som  et 
Varsel  kan  formindske  den;  thi  naar  jeg  tænker  mig  i  deres 
Sted,    som  en  Gang  med  min  Følelse  skal  fly  her  fra,    føler 


28 


jeg,  det  vilde  lette  usigelig,  naar  jeg  af  en  gammel  Frændes 
Kvad  saa',  at  det  alt  havde  svævet  for  ham,  og  det  ikke 
blot  i  en  mørk,  men  i  en  lys  og  haabfuld  Stemning.  Maa- 
ske  skal  jeg  snart  (thi  saa  forekommer  det  mig  endnu)  lige- 
som sige  Danmark  Farvel;  men  det  forvexler  jeg  ingenlunde 
med  den  Flugt  eller  Eømning,  jeg  frygtede;  thi  det  staar  for 
mig  som  en  Episode  i  mit  særdeles  Præsteliv,  der  ingenlunde 
spaar  ilde;  og  det  venlige  Sorø,  som  min  Hug  stod  længe 
til,  vil  da  vist  favne  mig  i  en  Skikkelse  saa  ønskelig,  som 
vi  maa  haahe  at  se  vore  Ønsker  opfyldte  her  neden.  —  Det 
siger  jeg  kun,  for  at  du  skal  vide,  hvad  min  Arkesang  be- 
tyder; thi  for  de  andre  var  det  godt,  om  netop  den  greb 
dem;  thi  det  har  ingen  Nød,  de  blive  for  bange. 

Men  —  er  det  ikke  dog,  som  jeg  immer  har  sagt:  at 
der  stikker  lidt  slavisk  i  de  Falstringer!  Hvad  havde  nu 
Æsbem  dér  at  bestille,  hvor  han  paa  et  hængende  Haar  var 
bleven  en  Lækkerbidsken  for  Zemebog!  Tak  imidlertid  for 
dit  Program !  ^)  det  var  ikke  ueffent ;  og  vel  bander  man  her 
paa,  det  er  nu  bevist,  at  alle  de  Uglebilleder  er  falske;  men 
det,  mener  jeg,  kommer  af,  man  kjender  sig  selv  saa  slet;  thi 
ellers  vilde  man  upaatvivlelig  i  dem  se  den  store,  mytiske 
Urtypus  til  den  højberømte  nordtyske  Filosofi,  for  hvilken 
man  end  paa  ægte  slavisk  tilbedende  knæler,  og  bragte 
hjærtens  gjæme  Uglebilledet  det  største  MenneskeofFer,  man 
kan  tænke  sig:  Menneske-Ligheden  selv,  ja,  bringer  jo 
efter  Evne  dette  blodige  Offer,  hver  Gang  man  skildrer  Men- 
nesket som  et  Dyr  i  Grunden,  med  en  skuffende  Aande- 
Lighed,  altsaa  en  Vanskabning  og  et  Uhyre.  Sikkert  kommer 
derfor  denne  Mytologi  i  Dyrets  Time  til  stor  Værdighed; 
derfor  er  min  videnskabelige  Interesse  blandet  med  en  hem- 
melig Gysen;  det  er  den  aandelige  Eøverkule,  fuld  af  Tyve- 
koster fra  Syden  og  Norden. 


[„Grundtræk  af  ea  nordslavisk  og  vendisk  Gudelære".    1824.] 

Kjærlig  Hilsen    til    eder    fra    os.     Husk   ogsaa   med   et 

Brev  imellem  venlig  paa  din  Ven  „         ,,    . 

*  ^  Grundtvig. 

Jeg  skrev  sidst,  at  Steffens  var  kommet,  men  det  var 
Løgn  eller  dog  en  besynderlig  Misforstaaelse ;  han  ventes 
endnu.      Vale ! 

13. 
Gruudtvig  til  Ingemann. 

Eristjanshavn.  Ilte  Septbr.  1824. 
Kjære  Ven! 
Til  at  skrive  Breve  er  her  vel  just  ikke  den  bedste 
Lejlighed  i  disse  Dage,  men  dog  saa  god,  som  det  efter  Om- 
stændighederne var  muligt;  thi  i  Torsdags  blev  min  Kone 
lykkelig  forløst  med  en  stor  Dreng,  og  begge  befinde  sig, 
Gud  ske  Lov !  hidtil,  særdeles  vel.  Vi  havde  rigtig  nok  halv- 
vejs gjort  Eegning  paa  en  lille  Pige,  især  da  det  baade  i 
Hytter  og  Paladser,  hvor  vi  kjendte  nogen,  var  Pige-Aaret; 
men  man  bør  vel  kalde  det  en  hæderlig  Undtagelse,  uaar 
der  ingen  Damer  er  nærværende;  og  vist  er  det  i  alt  Fald 
[at  naar  vi  var  som  vi  skulde  være]  ^) ,  da  kaldte  vi  det 
altid  glædeligt,  hvad  Gud  gjør,  om  det  end  stred  ganske 
anderledes  mod  vore  Ønsker,  eud  det  kan:  at  se  en  stor  vel- 
skabt Dreng,  hvor  man  ventede  lidt  mindre,  om  ikke  i  Fylde, 
saa  dog  i  Fyld. 

Lidt  vanskeligt  er  det  jo  rigtig  nok  at  finde  paa,  hvad 
man  skal  kalde  en  saadan  uventet  Gjæst,  især  naar  man,  som 
vi,  har  Hgesom  overlæsset  den  førstefødte  med  alle  Fædre- 
Navnene;  men  man  har  da  Almanakken,  ej  blot  den  lille, 
men  den  store;  og  Gud  ske  Lov!  man  behøver  ikke  at  lede 
længe  i  den  danske  Almanak,  for  at  finde  Folk,  man  gjærne 
for  Alvor  vil  opkalde  i  sine  Børn,  og  det  gjælder  kun  om 
Valget,   ja,    gjælder  kun  derom,    fordi  jeg  nødig  vilde  kalde 


•)  [Tilføjet  efter  Formodning.    Ingen  Lakune  i  Originalen.] 

min  Søn  noget  godt,  som  han  ikke  skulde  komme  til  at  ligne. 
Da  sligt  imidlertid  ej  lader  sig  afgjøre,  faar  man  gætte  saa 
godt  man  kan  og  trøste  sig  ved,  at  skikkelige  Folk  dog  i 
Grunden  aldrig  gjør  deres  Navn  Skam,  ligesom  heller  aldrig 
Kjeltringer  gjør  det  Ære. 

Nu  er  da  Steffens  kommet;  jeg  var  i  Gaar  samlet  med 
ham  hos  Bang  ^) ,  som  gjorde  Familiens  honores.  Ved  et 
Middagsbord  ser  man  vel  ikke  stort  mere,  end  hvordan  Folk 
spiser  og  drikker;  men  dog  fandt  jeg  ham  meget  elskværdig 
og  venter  mig  megen  Fornøjelse  af  at  tale  med  ham  under 
fire  Øjne.  Lidt  gammel  er  han  blevet  af  Udseende  og  lidt 
mere  lavmælet;  men  Liv  og  Ild  er  der  i  ham,  og  det  er  den 
egentlige  Ungdom. 

Med  kjærlig  Hilsen  fra  min  Kone  med  Moder  og  Søster 

til  dig  og  din  ,.    ^ 

venligst 

Grundtvig. 

14. 
Ingemauu  til  Gnindtrig. 

,,      ,  8or0.    d.  12.  Sepibr.  1824. 

Kjære  Ven ! 

Til  Lykke  og  Velsignelse  med  den  lille  og  dog  i  flere 
Henseender  store  Dreng!  thi,  uden  Hensyn  paa  hans  Væxt, 
har  han  jo  allerede  vist  sig  som  en  dygtig  Karl,  i  det  han 
ikke  har  fulgt  Strømmen,  men  har  dristet  sig  til  at  vise  sig 
som  Dreng  i  et  Pigeaar  og  derved  med  det  haandgribeligste 
Argument  reduceret  baade  dig  og  din  Kone  og  mig  ad  ab- 
surdum i  vor  uforgribelige  Mening,  at  han  skulde  være  en 
Pige.  At  jeg  ingen  Profet  er,  har  han  helt  og  uimodsigelig 
bevist,  men  derved  tillige  svækket  Troværdigheden  i  min 
Paastand:  at  han,  paa  Grund  af  sin  tidlige  Oppositjon  mod 
den  almindelige  Mening,  vil  blive  en  ivrig  og  sejerrig  Op- 
ponent mod  den  nærværende  Tidsalders  Fordomme. 


')  [Professor  Oluf  Lundt  Bang,  G.'s  Søskendebarn.] 

Uden  derfor  at  give  mig  af  med  at  stille  Drengens 
Nativitet,  ønsker  jeg  dig  og  din  Kone  ret  megen  Glæde  og 
Velsignelse  af  ham.  Gud  ske  Lov,  at  din  Kone  befinder  sig 
saa  vel!  hils  hende  ret  hjærtelig  baade  fra  mig  og  min  Kone! 
Fra  Blicher  og  Jomfru  Jane  vil  vel  nok  sørge  for,  at  hun 
ikke  springer  for  tidlig  ud  af  Dynerne  for  at  danse  med  sine 
tvende  Drenge. 

I  Onsdags  var  jeg  hos  Olsen  i  Lynge  ^),  hvor  Præsten 
Tryde  ogsaa  var,  og  hvor  vi  venlig  erindrede  din  Fødselsdag 
og  klinkede  for  dig,  saa  det  maa  have  sjunget  for  dine  Øren. 

Hvad  du  i  dit  fonige  Brev  siger  om  Drømmepoesien, 
hvortil  jeg  ogsaa  henregner  en  stor  Del  og  maaske  det  bedste 
af,  hvad  jeg  har  skrevet,  derom  er  jeg  aldeles  enig  med  dig, 
som  ogsaa  deri,  at  Guds  Ord  er  Kilden  til  alt  sandt  og  godt 
og  følgelig  til  alt  skjønt.  At  vi  ikke  skal  gruble  over 
Vejene,  naar  de  kun  føre  til  Guds  Rige,  og  at  det  er  lige 
saa  forgjæves  som  urigtigt  at  gaa  i  Rette  med  hinanden  om 
Syn  og  Følelse,  deri  har  du  visselig  ogsaa  Ret;  men  just 
derfor  kan  jeg  ikke  altid  faa  Øje  paa,  hvad  du  fra  dit  højst 
ejendommelige  Stade  ser  i  og  uden  for  Tiden;  og  derfor  kan 
jeg  ikke  begribe,  at  det  nogen  Sinde  i  hvilken  som  helst 
Betydning  kan  blive  dit  Ønske  eller  din  Lod  at  sige  Dan- 
mark Farvel,  saa  længe  dit  Hjærte  banker  levende  i  Fædrenes 
Land;  thi  hvad  Gud  har  forenet,  kan  jo  intet  Menneske  og 
ingen  Menneskeslægt  adskille. 

Du  kalder  højst  træffende  den  vendiske  Afgudstro  en 
aandelig  Røverkule,  fyldt  med  Tyvekoster  eller  Vikingsrov  fi-a 
Syden  og  Norden.  Dens  Slægtskab  med  den  nye  nordtyske 
Filosofi  kan  jeg  ikke  bedømme;  men  at  den,  saaledes  som 
jeg  har  set  den  selv  i  den  nyeste  nordtyske  Poesi,  har  umis- 
kjendelige  Familietræk,  synes  mig  især  den  genialske  Hoff- 
manns dæmoniske  Poesi  og  hans  dybe  smertelige  Ironi,  selv 
over    det    guddommeligste    i   Livet,    at   være    et  interessant, 


^)  [G.'s  Ven,  Præsten  Kristen  Olsen  i  Ljunge  ved  Sorø.] 

skjønt  i  Grunden  frygteligt,  Bevis  paa.  Hvad  den  formentlige 
Opdagelse  angaar  af  de  Mindesmærkers  Uægthed,  hvorpaa  jeg 
til  Dels  grunder  min  Formodning  om  denne  Gudelæres  Be- 
tydning, da  maa  først  Tysklands  bedste  Antikvarers  saa  vel 
som  Arendts  Vidnesbyrd  kuldkastes ;  og  det  kan  ikke  Kancelli- 
raad  Thomsen,  ved  at  bevise,  at  et  Par  Offerknive  og  ubetyde- 
lige Bradepander  i  Badegasts  Køkken  savne  den  ægte  gamle 
Eust.  I  alt  Fald  kan  han  ikke  afskrabe  den  ægte  Eust  i 
Billederne  hos  Saxo,  Helmoldus  og  Botho;  og  stort  mere  be- 
høvede man  maaske  ikke  til  at  faa  de  samme  Kesultater. 

Gid  du  nu  maa  finde  Steffens,  som  du  ventede  ham! 
Eders  Fætterskab,  ogsaa  det  aandelige,  kan  der  ingen  Tvivl 
være  om.  Jeg  er  egentlig  for  lidet  indviet  i  hans  filosofiske 
Mysterier  til  at  kunne  vente  mig  noget  væsentligt  aandeligt 
Udbytte  af  at  se  ham  og  tale  en  Gang  med  ham.  For  hans 
Aand  og  Geni  har  jeg  stor  Højagtelse.  Dersom  han  véd 
noget  af  mig  at  sige,  saa  bring  ham  en  Hilsen  fra  mig  som 
en  læg  Beundrer  af  den  verdslige  Visdom,  helst  hvor  den, 
som  hos  ham,  tager  Gud  og  Kristus  med  sig! 

Mange  Hilsener  til  Barselkonen,  hendes  Moder  og  Søstre 

og  den  hele  Familie  fra  ,.     ,       .        ,^ 

dm  hengivne   ven 

Ingemann. 

15. 
Gruudlrig  til  Ingemann. 

^.  -.      ,  Kristjanshavn.     26.  Novbr.  1824. 

Kjære   ven! 

Tak   for  dit  Vennebrev  i)    og   for  Haaudtaget   til  Gjen- 

gangeren  i  Haabet,    som  jeg   ej   kan    nægte    hører    til    mit 

indskrænkede  Bekjendtskab;    skjønt  Folk,   jeg  hører   ogsaa  i 

Sorø,   vil  sige,   jeg  kjender  ham  yderlig  slet.     Deri  kan  vel 

være  noget   sandt,    men  at  jeg  dog  kjender  ham  ti   Gange 


^)  [Det  Brev,   hvortil  her  sigtes,    findes  ikke.    Det  maa  have 
været  senere  end  det  her  foregaaende.] 


33 


bedre  end  de  C4odtfolk.  lader  jeg  mig  dog  ikke  aftrætte,  især  da 
det  kuu  siger  meget  lidt.  —  Hvor  let  det  under  nærværende 
Omstændigheder  er  at  blive  forstemt  eller,  rettere  sagt,  hvor 
vanskeligt  det  er  ikke  bestandig  at  være  det,  véd  jeg  af 
Erfaring  for  godt  til,  at  det  skulde  undre  mig,  du  føler  dig 
forstemt  ved  det  første  Blik  i  den  vist  nok  ubet3-delige ,  men 
dog  højst  uforskammede  Kimst-Snak^);  og  hos  dig  at  formilde 
det  ubehagelige  Indtryk,  var  Hovedhensigten  af  Trøstebrevet  ^), 
den  nemlig,  som  jeg  turde  haabe  mindst  at  forfejle,  og  hvis 
Opnaaelse  skal  trøste  mig,  hvis  det  mislykkes  derved  at  give 
den  jammerlige  Kritikaklen  et  Knæk,  eller  dog  dens  Heroer 
en  gavnlig  Advarsel  for  Fremtiden.  I  øvrigt  vil  jeg  dog 
haabe,  at  vedkommende  ej  ganske  forgjæves  have  sværtet 
Papir,  men  givet  Kong  Valdemar  og  hans  Mænd  et  Løbe- 
pas, der  ikke  vil  blive  ubenyttet  og  vist  højlig  kunde  be- 
høves paa  en  Tid.  da  Læserne  synes  saa  sysselsatte  med 
deres  egen  lille  Person,  at  de  slet  ikke  kan  tro,  at  nogen 
kan  skrive  for  andre  end  for  sig  selv.  Under  saadanne  Om- 
stændigheder kunde  man  da  vist  godt  forsvare,  hvad  man 
lægger  mig  til  Last:  kim  at  skrive  om  sig  selv;  thi  den 
Bog,  man  selv  er  ene  om  at  skrive  og  bekoste,  og  hartad  ene 
om  at  læse^),  maa  man  dog  sagtens  have  den  Fornøjelse  af, 
de  andre  har  af  deres  egen  Snak,  som  ingen  Ting  koster 
dem,  ikke  engang  Hovedbrud!  —  Dog,  naar  selv  Steffens  ej 
kan  forstaa,  at  man  taler  allermindst  om  sig  selv,  naar  man 
taler  om  sin  Aand,  og  at  man  dog  umulig  kan  kaste  Lys 
paa  sin  aandelige  Bane,  uden  at  betragte  den,  eller  meddele 
Betragtningen  uden  at  udtrykke  den,  hvad  skal  man  da  sige! 
At  man  udraabes  for  en  mageløs  Egoist,  medens  de,  der  i 
alt  dreje  sig  om  deres  egen  lille  Personlighed,  deres  huslige 


M  [Kritik  af  „Valdemar  den  store"  i  Xyt  Aftenblad  f.  1824, 
Isr.  41 — 44.]  ^)  [o:  Grundtvigs :  ,, Trøstebrev  i  Sorgen  over  Valde- 
mar den  store  og  hans  Mænd",  undertegnet  ,,Gj engangeren",  i 
Nyeste  Skilderi  af  Kbhvn.  1824,  Nr.  92—94,  f.  1(3—24.  Novbr.] 
')  [Vistnok  med  særlig  Tanke  paa  ,,Nyaars-Morgen".] 

og  økonomiske  Stilling,  udvortes  og  indvortes,  kaldes  beskedne, 
—  som  de  paa  en  Maade  ogsaa  ere,  —  det  var  vel  at  taale; 
men  at  udgrunde,  hvad  man  skal  tale  med  de  Godtfolk  om,  naar 
man  ikke  gider  talt  enten  om  sig  eller  om  dem  selv,  det  falder 
mig  for  svart.  Dog  ogsaa  det  skal  man  lade  Herren  sørge  for ! 
Ellers  om  Steffens  at  tale,  da  er  jeg  des  værre  omtrent 
enig  med  dig,  hvad  enten  det  nu  blot  var  hans  Forfænge- 
lighed, der  under  Stadsen  kom  til  at  spille  Mester,  eller  han 
virkelig  kun  spøger  i  Euinerne  af  Borgen,  han  en  Gang  be- 
bodQ.  At  han  endelig  vilde  bedømme  og,  som  Skribent,  for- 
dømme mig,  uden  først  at  kjende  mig,  var  i  det  mindste  intet 
Livstegn;  men  jeg  tænkte,  det  var  kanske  en  Høflighed,  han 
trode  at  skylde  den  Kreds,  der  feterede  ham,  og  til  Dels 
Professjonen,  de  andre  vel  ansaa  ham  for  en  Fusker  i, 
men  ønskede  dog  nok  ved  et  Dommedags-Slag  af  ham  at  se 
hævnet  paa  mig,  da  man  vidste,  jeg  ænsede  ham  mer  end 
dem  alle  til  Hobe.  At  det  virkelig  var  saaledes  anlagt,  lærte 
jeg  omsider;  man  sagde  mig  snart,  at  han  udlod  sig  med 
sligt,  men  jeg  trode  det  kun  haM,  og  Udladelsen  end  mindre ; 
jeg  besøgte  ham  saa  tit  jeg  kunde,  sagde  ham  rent  ud  min 
Mening  og  bad  ham  dog  en  Gang  fra  Gilderne  at  tage  sig 
Tid  til  at  tale  ordentlig  med  mig.  Jeg  fandt  ham  stedse 
venlig,  men  oftest  mat,  og,  paa  en  ubetydelig  Visit  nær,  var 
han  ej  hos  mig,  før  den  sidste  Søndagaften.  I  to  Søndage 
meldte  han  sig  som  min  Tilhører,  men  kom  ikke,  og  det  er 
mig  end  uvist,  om  Skylden  var  hans  eller  andre  gode  Venners. 
Endelig  kom  da  den  længe  forventede  Aften,  og  temmelig 
sent  paa  Aftenen  kom  Steffens  fra  Schimmelmanns  Middags- 
bord, ledsaget  af  Ørsted  og  Sibbern  til  Porten,  hvor  der 
endnu  en  Stund  om  mig,  efter  hans  eget  Udsigende, 
afhandledes,  jeg  véd  ikke  hvad.  Det  faldt  mig  lidt  mis- 
tænkeligt, men  jeg  begyndte  desuagtet;  som  jeg  ofte  havde 
sagt  ham,  var  mit  Ønske,  at  afhandle  med  ham,  hvor  vidt 
vi  var  enige,  og  hvor  vidt  vi  var  det  ikke;  men  lærte 
snart,  at  derfor  var  han  ikke  kommet:  [han]  var  blot  kommet 

for  at  dutte  mig«  paa,  at  hele  min  litterære  Virksomhed  —  den 
rent  teologiske  ej  undtaget,  men  til  Side  sat  —  vai;,  en  stor 
Vildfarelse,  med  en  flov  patriotisk  og  lastværdig  egoistisk  Ten- 
dens, og  især  en  utilgivelig  Forbrydelse  baade  mod  Naturens 
Majestæt,  mod  historisk  Grundighed  og  mod  den  ren-poetiske 
saa  vel  som  den  ren-videnskabelige  Form;  saa  at,  naar  jeg 
ikke  vilde,  eller  formedelst  en  Naturfejl  ikke  kunde,  i  alle 
disse  Henseender  forbedre  og  forandre  mig,  da  skulde  jeg 
tie.  —  Jeg  har  ofte  forundret  mig  over,  at  jeg  havde  Taal- 
modighed  til  at  høre  paa  alt  det  Sludder  og  besvare  det 
rolig;  meu,  Gud  ske  Lov!  det  var  jo  det  bedste;  thi  Sagen 
fik  nu  den  bedste  Vending,  der  var  mulig.  Paa  hans  Tavs- 
heds-Bud svarede  jeg  ham  nemlig,  at  jeg  vilde  tale,  i  Guds 
Navn,  efter  min  bedste  Overbevisning,  som  den  poetisk- 
videnskabelige Blanding,  jeg  var,  hvad- jeg  fandt  det  under- 
ligt, han  kunde  misbillige,  der  dog  maatte  være  enig  med 
mig  om,  at  Poesiens  ilaal  var  at  blive  videnskabelig,  og 
Videnskabens  at  blive  poetisk.  Da  han  derpaa,  uden  at 
nægte  denne  Enighed,  paastod,  at  en  saadan  Blanding  slet 
intet  virkede,  svarede  jeg  ham:  Det  mest  blandede,  jeg  har 
skrevet,  var  min  Verdenskrønnike  af  1812,  og  den  har  dog 
virket  noget  til  at  nedbryde  Troen  paa  deres  Klogskab,  der 
fandt  Kristendommen  dum.  Det  indrømmede  han,  føjende 
til,  at  om  den  Bogs  Virkning  havde  han  fuldkommen  Vished; 
og  dermed  afbrød  jeg  den  unyttige  Samtale  med  Spørgsmaal, 
om  han  vilde  høre,  hvad  han  om  Formiddagen  skulde  hørt  i 
Vor  Frelsers  Kirke.  Det  syntes  han  gjærne  at  ville,  og  da 
det  var  sket,  faldt  han  mig  med  megen  —  vel  alt  for 
megen  —  Patos  om  Halsen  og  lovede  Præsten  højlig,  naar 
han  vilde  blive  ved  sin  Læst.  Jeg  tog  ham  nu  ind  til  min 
Kone,  hvor  han  ved  Fortællinger  om  sine  Fata  kom  i  sit  Es 
og  morede  saa  vel  Lise  og  Jane  som  mig  selv  kostelig, 
skjønt  vel  lidt  paa  Sandhedens  Bekostning.  —  Siden  saa"  jeg 
ham  kun  et  Øjeblik,  da  jeg  sagde  ham  Farvel,  men  sendte 
ham  skriftlig  mit  IJltimatum  til  Sorø,  som  jeg  bad  ham  over- 

veje  i  Breslau^).  —  Visselig  gjør  det  mig  ondt,  at  det  syues. 
som  vi  ^kal  være  himmelvidt  adskilte,  og  som  om  lians 
aandelige  Bane  er  sluttet;  men,  er  Herren  med  os,  da  er 
vi  ikke  alene,  og  det  glæder  mig  at  have  gjort  alt  det  lidet, 
der  stod  i  min  Magt,  for  at  komme  i  levende  Berørelse  med 
en  Mand,  jeg  føler  mig  saa  nær  beslægtet  med,  at  min 
historisk -poetiske  Virksomhed  i  Grunden  kun  er  en  Fort- 
sættelse af  hans  1803. 

Venligst  Hilsen   til  din   gode  Kone  og  dig  fra  min,    og 

fra  din 

Grrundtvig. 

16  2). 
(iiiindtrig  til  logeinanii. 

Kristj anahavn.    27de  Novhr.  1824. 
Kjære  Ingemann! 

Mit  Brev  af  Gaars  Dato  kan  være  godt  nok  til  at  vise 
dig,  hvad  jeg  syntes  om  Steffens,  da  han  var  her,  og  hvor 
gnaven  jeg  bliver,  naar  jeg  egentlig  kommer  i  Tanker  om 
mig  selv  og  den  respektive,  d.  e.  den  reputerlige,  Del  af  den 
danske  Læseverden;  og  derfor  vil  jeg  heller  ikke  undertrykke 
det;  men  i  øvrigt  er  det  dog  lidt  for  tomt  til  at  opveje 
Postpengene,  og  meget  for  mørkt  til  at  betegne,  hvad  der. 
Gud  ske  Lov!  er  min  herskende  Stemning.  Jeg  glæder  mig 
saare  til  Julen,  ogsaa  i  det  glade  Haab  at  samles  med  dig, 
skjønt  det  ej  kan  være  mange  Timer,  man  ses  i  faa  Dage, 
der  have  mangesteds  Ærende;  thi  det  er  visselig  et  af  mine 
største  Savn  i  denne  By,  at  jeg  fattes  en  i  Grunden  lige- 
stemt  Ven,  som  er  inde  i  den  store  Kamp,  der  nu  om 
Stunder  føres  mellem  Liv  og  Død  overalt,  hvor  Døden  ikke, 
som  i  Aftenbladet, .  har  vundet  afgjørende  Sejer.     Langt  er 


M  [Dette  Brev  til  Steffens  af  6.  Oktbr.  1824  er  bevaret  i  G."s 
egenhændige  Gjenpart.]  *)  [Dette  Brev  er  afsendt  sammen  med 

det  foregaaeude  Nr.  15.] 

det  fra  mig  at  misunde  dig  din  Lykke,  den  store  Lykke:  at 
kunne  tiltale  det  gode  og  ædle  overalt,  hvor  det  findes,  ud- 
trykke klart,  hvad  du  har  til  fælles  med  os  alle,  og  skjule  dig 
deri;  meget  mere  glæder  det  mig  ret  inderlig,  og  gid  du 
dybt  bevæget  maa  altid  føle  det!  det  er  det  eneste,  der  kan 
overveje  den  bitre  Følelse,  som  er  uuudgaaelig  for  Varmen, 
naar  den  mødes  af  skærende  Kulde,  for  Hj ærteligheden,  naar 
den  tørner  af  paa  det  stive,  latterlig  fornemme,  men  sørgelig 
stødende  Væsen!  Men  med  mig  er  det  nu  en  Gang  ikke  saa: 
jeg  er  Aandens  Vaabendrager,  langt  mere  skikket  til  at  gjøre 
mig  forstaaelig  for  Fjender  end  for  Venner,  kan  klart  ud- 
trykke min  Ejendommelighed,  min  strænge,  bevidste  Mod- 
sætning til  det  gemene,  selvkloge,  aandløse  i  Tiden,  men  kun 
saare  dunkelt  mit  Fællesskab  med  alle  dem,  der  have  Hjærte 
forAand;  kun  i  Kirken  lykkes  det  mig.  Gud  ske  Lov!  efter- 
haanden  lidt  bedre;  og  det  maa  da  slet  ikke  undre,  skulde 
slet  ikke  forstemme  mig,  at  min  Tale  og  Sang  ej  sjælden 
støder  hartad  alle,  de  gode  med  de  slette;  thi  det  kan  ej 
anderledes  være;  dels  fordi  faa  kan  skjelne  mellem  kjødelig 
og  aandelig  Personlighed,  og  dels  fordi  det  er  umuligt,  at 
jeg  selv  skulde  trække  saa  skarpe  Grænser,  at  de  jo  stundum 
spillede  over  i  hinanden.  Men  just  derfor  trænger  jeg,  end- 
ogsaa  langt  mer  end  jeg  mangen  Gang  føler,  til  gode  Venner 
—  ej  til  Jabrødre,  som  af  iSTaturen  er  mig  modbydelige  og  vilde 
være  en  Pestilens  for  min  Virksomhed  —  og  kan  hartad  aldrig 
fattes  i  det  mindste  én,  som  lader  min  Hensigt  og  Virksom- 
hed vederfares  Ret,  kan  hjælpe  mig  til  at  le  ad  det  forvendte 
og  undgaa  det  stødende,  der  ej  er  nødvendigt,  —  ej  fattes  en 
saadan,  uden  tit  at  blive  enten  bitter  eller  modfalden.  Ja, 
sandelig,  ingen  trænger  mer  til  deltagende,  baade  revsende 
og  trøstende  Venskab  end  den  Skribent,  der,  som  jeg  i  det 
hele,  maa  være  fortrolig  med  det  tyranniske  Valgsprog:  oderint. 
dum  metuantl  Og  at  dette  dog  maa  være  mit  Valgsprog 
mod  den  hele  Klynge  af  selvgjorte  Statholdere  i  Aandens 
Rige,    derom    kan    intet   stærkere   overbevise  mig,    end   den 

gemene  Maade,  hvorpaa  man  alt  mer  og  mer,  og  ret  øjen- 
synlig sidst  i  Aftenbladet,  stræber  at  lamme  og,  om  muligt, 
tilintetgjøre  din  poetiske  Virksomhed;  thi  naar  jeg  her  ser 
det  samme  dødelige  Fjendskab,  som  jeg  har  fristet,  vise  sig 
mod  den  allerfredeligste  Aabenbarelse  af  Aanden,  da  er  det 
mig  soleklart,  at  alt  hvad  man,  med  eller  uden  Føje,  be- 
brejder mig  for  Maaden,  hvorpaa  jeg  taler  Aandens  Sag, 
er  kun  et  velkomment  Paaskud  for  det  Fjendskab  mod 
Aanden  selv,  man  ogsaa  uden  det  føler  og  maa  vise.  Ja, 
det  er  aabenbart :  vist  nok  ikke  af  Visdom,  men  af  Natui-drift, 
har  man  mer  og  mer  .grebet  de  Vaaben  imod  vor  Virksom- 
hed, som  efter  vor  Egenhed,  d.  e.  vor  Skrøbelighed,  vare  os 
de  farligste:  fornem  Kritik  mod  dig  og  fornem  Ignoreren, 
Ligegyldighed  mod  mig;  men  saa  snart  Kunstgrebet  er  op- 
daget, er  det  som  alle  Mørkets  Eedskaber  afbrugt,  det  er, 
som  Bønderne  sige,  kun  en  Videnskab ;  thi  naar  enhver  Kritik 
over  dig  avler  et  Angreb  af  mig,  maa  de  velvise  Herrer 
snart  indse,  der  er  ikke  andet  for,  end  at  ignorere  dig  og 
bekæmpe  mig  eller  rømme  Marken;  og  i  begge  Tilfælde  er 
det  Aanden  og  os,  for  saa  vidt  vi  ere  dens  villige  Eedskaber, 
som  sejrer.  —  At  jeg  ikke  har  sat  mit  Navn  under  Trøste- 
brevet, kan  maaske  hos  Fjenderne  vække  den  Tanke,  at  jeg 
er  bange  for  min  Trøje,  og  det  skader  ikke;  selv  om  det 
vækker  samme  Tanke  hos  en  Del  halve  Venner  og  Be- 
kjendtere,  siger  intet;  kun  hos  min  Ingemann  maatte  det 
ikke  vække  den,  og  skjønt  det  vist  ikke  heller  er  Tilfældet, 
vil  jeg  dog  sige  dig,  hvad  der  bestemte  mig  dertil,  og  hvad 
jeg  nu  lover  mig  deraf.  Lise  og  Jane,  mine  eneste  Eaad- 
givere  for  Øjeblikket,  vare,  som  du  nok  kan  vide,  uagtet 
al  deres  Fredelighed,  enige  om,  at  her  maatte  føres  Krig; 
men,  som  det  vel  gaar  i  alle  Krigsraad:  om  Operatjonsplanen 
vare  Stemmerne  delte;  men  dog  vandt  jeg  (uden  at  gjøre 
Brug  af  mine  to  Eeservestemmer)  de  fleste  Stemmer  for,  at 
Krigen  burde  føres  med  lette  Tropper;  og  selv  den  dissen- 
tierende  Stemme   vandt  jeg  ved   den  Eftergivelse   i   Formen, 

at  jeg  ej  selv  skulde  træde  frem  for  alles  Øjne  som  Anfører 
for  Friskytterne,  hvortil  jeg  ogsaa  ved  nøje  Overlæg  fandt 
mig  bevæget,  fordi  det  jo  virkelig  var  at  vente,  at  en  Del 
Øjne,  der  kun  er  vant  til  at  se  mig  i  Præstekjole,  og  som 
er  blinde  for  Kampen,  kunde  synes,  jeg  spillede  Harlekin. 
Da  jeg  nu  til  Lykke  forud  i  Nyaarsmorgen  har  ladet  Grundt- 
vigs Mening  om  Valdemar  trykke  saa  tydelig,  at  det  kan 
læses  uden  Glarøjne  —  som  den  Bogs  Læsere  ellers  højt  kunde 
behøve  — ,  fandt  jeg,  der  var  intet  tabt  ved  at  lade  6j en- 
ganger en  trøste  de  døende,  som  ikke  Ail  tale  med 
Præsten,  og  lover  mig  nu  stor  Fordel  deraf,  hvis  ved- 
kommende nu  eller  en  anden  Gang  forlanger  mere  Trøst;  thi 
da  staar  Doktor  Stagefyr,  Bedemanden,  Graveren,  Klokkeren 
etc.  til  Tjeneste;  og  vil  de  saa  endelig  tale  med  Præsten, 
nu  da,  saa  faar  han  vel  at  komme  paa  Embeds  Vegne,  skjønt 
hans  Tale  ved  en  saadan  Grav  næppe  vil  finde  synderligt 
Bifald! 

Dog,  de  døde  begrave  deres  døde!  nok  om  dem!  Hvor- 
ledes lever  du?  I  hvad  Selskab,  mener  jeg,  tilbringer  du  nu 
dine  glade  Timer?  Vel  maa  du  være  lidt  betænkelig  ved  at 
aabenbare  det  for  mig,  der,  som  en  ægte  Eecensent,  er  værst 
ved  de  Bøger,  jeg  ikke  har  læst,  og  hxis  Eecensjon  af  Val- 
demar som  et  Epos,  før  jeg  vidste,  hvad  jeg  talte  om,  vel 
ved  Aftenbladet  er  rundet  dig  i  Tanker;  men  nu,  da  Valdemar 
har  lært  mig,  at  Dronningen  lige  saa  godt  kan  sidde  paa 
Blomster,  som  Blomster  paa  Dronningen,  naar  du  blot  lemper 
dem  efter  hinanden,  nu  tror  jeg  dog,  jeg  vilde  lade  Recen- 
sjonen  bero,  til  jeg  havde  læst  Bogen,  og  overlod  da  sagtens 
Aftenbladet  Æren.  Dog  herom  og  om  mere,  vil  Gud,  tales 
vi  vel  ved  til  Jul.  —  Nu,  min  Ven!  er  da  Brevet  blevet 
tykt  nok ,  om  ikke  andet ,  og  i  Morgen  begynder  det  tredje 
Kirkeaar  her;  det  maa  jeg  ogsaa  betænke,  at  Apostelen  ej 
forgjæves  skal  sige  i  Texten:  nu  skinner  det  sande  Lys.  — 
Hilsen  og  Broderskab! 

'  Grundtvig. 

17. 
lugemaun  tii  Clrundtvig. 

Soro.     d.  29.  Novhr.  1S24. 

Kjære  Ven! 
Tak  for  den  kjærlige  Udgydelse  af  dit  varme,  broderlige 
Hjærte,  som  jeg  inderlig  vilde  ønske,  enhver  sandhedskj ærlig 
Ven  eller  Uven  kunde  og  vilde  se  saa  klart  som  jeg;  saa  vilde 
dine  Venner  aldrig  misforstaa  og  miskjende  dig,  og  dine 
Uvenner  aldrig  hade  dig,  men  blive  i  alt  Fald  dine  ærlige 
Modstandere.  Jeg  tror,  du  kjender  mig  saa  meget,  at  jeg 
ikke  behøver  at  forsikre  dig,  at  min  Erkjendelse  af  din  Aand 
og  dit  Hjærte  og  min  Kjærlighed  til  det  væsentlige  i  din 
aandelige  og  videnskabelige  Færd  —  selv  hvor  jeg  i  Fonnen 
og  Maaden  ikke  kan  være  enig  med  dig  —  ikke  grunder  sig 
videre  i  din  venlige  Synsmaade  af  mit  aandelige  Liv,  end 
den  nødvendige  Fordring  begrunder:  at  Aander  maa  forstaa 
og  kjende  hverandre  gjensidig,  for  at  have  hverandre  ret  kjær. 
Din  Kamp  mod  mine  Modstandere  skulde  derfor  visselig  ikke 
i  Aand  og  Sandhed  bringe  os  et  Haarsbred  nærmere  hin- 
anden, hvis  vi  ikke  for  Guds  og  Sandhedens  Skyld  ofte  havde 
Fjender  og  Modstandere  til  fælles,  som  jeg  haaber  vi  have 
Venner  til  fælles,  hvor  der  ikke  spørges  om  Navn  og  Person 
og  om,  hvad  vi  skulle  gaa  og  gjælde  for  i  Verden,  men  om 
den  Aand,  hvis  Tjenere  vi  ere,  og  som  vi  ret  kunde  prise  os 
lykkelige  ved  at  tjene,  om  endog  vor  Sold  derfor  i  Verden 
blev  Spot  eller  Forglemmelse.  Vistnok  er  det  pinligt  og  for- 
stemmende at  se  Varme  modtaget  med  Kulde  og  Kjærlighed 
med  Had;  du  har  prøvet  det,  og  jeg  har  heller  ikke  været 
forskaanet  derfor,  skjønt  jeg  hidtil  dog  har  gaaet  frem  som 
den,  der  af  Naturen  er  kastet  vaabenløs  ud  blandt  Venner  og 
Fjender.  Vel  sandt,  der  gives  et  Skjold,  hvorpaa  hverken 
Papirskugler  eller  gloende  Pile  kan  bide,  og  uden  det  havde 
det  set  galt  ud  med  os  begge;  men  unaturligt  vilde  det 
være,  om  selv  den,  som  var  født  i  en  Panser-  og  Sejers- 
skjorte,  ikke  fandt  Kulden  kold  og  Galden  bitter.  Jeg  undrer 
mig  derfor  ikke  over,   at  ogsaa  du  har  formimmet,   hvad  jeg 

maaske  lidt  vel  ømskindet  har  krympet  mig  ved,  naar  jeg 
ikke  som  du  har  kunnet  fare  i  Harnisk  og  varme  mig  i 
Kampen;  men  til  at  blive  bitter  og  forstemt  har  dog  ingen 
af  os  Lov;  og  har  Steffens'  aandelige  Visit  (thi  et  rigtigt 
Besøg  kan  jeg  ikke  kalde  det)  efterladt  nogen  Bitterhed  og 
Forstemthed  hos  dig,  saa  vilde  jeg  gjæme,  om  muligt,  drage 
dig  den  Torn  af  Hj ærtet,  om  det  ogsaa  skulde  gjøre  dig  lidt 
ondt,  at  der  pirredes  op  deri.  Den  Fortrolighed,  du  skjænker 
mig,  giver  mig  Ret  til  at  tåle  til  dig  som  til  eu  ældre 
Broder.  Just  den  store  Forskjel,  der,  med  alt  vort  aandelige 
Slægtskab,  er  i  vor  ejendommelige  Natur  og  derfor  ogsaa  i 
Maaden  og  Vejene,  hvoii)aa  vi,  Gud  være  lovet,  kjærlig  og 
broderlig  søge  ét  og  samme  Maal,  —  denne  højst  forskjellige 
Maade,  vi  nødvendig  maa  bevæge  os  paa,  vilde  gjøre  det  til 
en  Daarlighed,  om  vi  vilde  lære  hinanden  at  gaa;  men  da 
vi  dog  kjønt  maa  følges  ad  og,  med  al  vor  Subjektivitet  (for 
at  tale  i  Kunstsproget),  dog  kun  tage  Subjektet  først  for  at 
finde  Objektet,  tror  jeg  vist,  at  enhver  af  os,  i  det  mindste 
for  Øjeblikke,  bedre  kan  se  den  anden  end  sig  selv,  og  at 
vi  derfor  vel  kunne  sige  hinanden  et  Ord  paa  Vejen,  selv  om 
Rigtigheden  i  vor  forskjellige  Gang,  som  vi  kunne  have  Ret  i. 
Den  Forskjel,  du  gjør  paa  aandelig  og  kjødelig  Person- 
lighed, kan  jeg  godt  forstaa,  og  at  jeg  heri  skulde  være 
klogere  end  Filosoffen,  kan  jeg  ikke  begribe.  Er  det  Egoisme 
at  udtale  sin  aandelige  Personlighed,  saa  vare  Kristus  og 
Apostlerne  de  største  Egoister,  saa  er  enhver  lyrisk  og  sub- 
jektiv Digter  eu  forfængelig  Gjæk;  er  det  Egoisme  hos  en 
Kristen  at  betragte  Verden  og  Historien  med  et  kristeligt 
Øje  —  saa  gid  Verden  var  fuld  af  Egoister!  Den  For- 
vandling af  din  Natur  som  af  din  hele  særegne  Maade  at 
virke  og  ytre  dig  paa,  Steffens  fordrede  af  dig,  var  vistnok 
en  Urimelighed,  gi'undet  paa  aldeles  Miskjendelse  af  din  hele 
Virksomhed,  eller  snarere  paa  andres  Beretninger  derom;  thi 
den  nyere  danske  Literatur  var  ham  en  lukket  Bog;  men 
hvad  der  har  avlet  og  fremdeles  nærer  denne  Miskjendelse, 
selv  hos  mange  af  din  Aands  varme  og  trofaste  A'enner,  det 

stod  det  maaske  dog  i  din  Magt  at  bort^ærne,  og  det  be- 
staar  efter  min  Overbevisning  alene  i  eu  vis  Ubehændighed, 
hvormed  du  ofte  uden  Nødvendighed  kommer  til  at  saare  den 
almindelige  Egoisme,  i  det  du  begejstret  taler  Sandhedens 
Sag  og,  ubekymret  om  alle  Anstød  mod  Smaaligheden ,  For- 
fængeligheden og  bon  ton,  siger  hvad  du  -vil  og  som  du  vil. 
At  du  ængstelig  skulde  veje  hvert  Ord  og  undgaa  hvert 
kraftigt  Udtryk,  som  kunde  støde  en  Gjæk,  er  naturligvis 
ikke  min  Mening,  og  jeg  vilde  aldrig  gjentage  denne  gamle 
forslidte  Bebrejdelse  mod  din  literære  Manerlighed,  dersom 
det  ikke  just  var  denne  Ubetydelighed,  der  oftest,  selv  hos 
de  bedre,  hindrede  Virkningen  af  din  bedste  Skribentvirksom- 
hed, og  dersom  du  ikke  havde  vist,  at  du  saare  let  kunde 
forhindre  dette  forstyrrende  Indtryk  paa  dine  Læsere.  For 
at  nævne  dig  et  paafaldende  Exempel  paa,  hvad  jeg  mener, 
saa  vil  jeg  blot  erindre  dig  om  de  tvende  Stykker,  du  skrev 
imod  Høst  om  Steffens  i  Skilderiet^):  skjønt  det  var  samme 
Aand,  der  udtalte  sig  gjennem  begge,  forfejlede  det  første 
Virkningen  paa  de  fleste,  fordi  Tonen  stødte  dem,  da  der- 
imod det  sidste  aldeles  opnaade  Hensigten.  Den  paafaldende 
Forskjel,  der  ogsaa  i  denne  Henseende  er  paa  din  skriftlige 
og  mundtlige  Tale,  har  aldeles  overbevist  mig  om,  at  du  lige 
saa  godt  uden  mindste  Anstød  vilde  kunne  komme  til  Eette 
med  og  forstaas  af  dine  Læsere  og  virke  usigelig  mere 
kjærlig  overbevisende  paa  dem,  naar  du  vilde  skrive  til  dine 
Venner  og  Modstandere  i  Publikum,  som  du  vilde  tale  til 
dem  i  din  Stue,  hvis  de  besøgte  dig. 

Naar  jeg  hertil  føjer,  at  du  stundum,  ved  ikke  at  erindre, 
til  hvem  du  taler,  ved  allegoriske  Vendinger  og  mytiske  og 
historiske  Allusjoner  undertiden  bliver  dunkel  selv  for  de 
saa  kaldte  dannede  og  oplyste,  og  derved  ogsaa  saarer  deres 
Egenkj ærlighed  og  gjør  dem  dumme  i  deres  egne  Øjne,  uden 
at  give  dem  Erstatning  for  denne  Ydmygelse  ved  at  gjøre 
dem  klogere  —  da  de  ikke  kunne  blive  kloge  paa  dig  — ,  saa 


1)  [Nyeste  Skilderi  af  Kbhvn.  1824,  Nr.  33  og  36.] 

har  jeg  sagt  alt,  hvori  jeg  tror.  det  var  dig  muligt  at  føje 
dig  efter  Verden  og  Publikum,  uden  at  fornægte  din  Natur 
og  Ejendommelighed.  Dit  Kald  til  kraftig  at  bekæmpe  det 
aandløse  i  Tiden,  saa  vel  som  din  Dygtighed  til  at  røgte 
dette  Kald,  har.  du  vistnok  for  længe  siden  bevist;  men  du 
har  ogsaa  bevist  —  til  Trods  for,  hvad  du  selv  i  et  forstemt 
Øjeblik  har  kunnet  mene  om  dig  selv  — ,  at  du  klart  og  kjær- 
lig kan  røre  de  Strænge,  som  finde  venlig  Gjenklang  i  alle 
ædle  dauske  og  fromme  Hjærter;  hvad  der  med  den  gode 
Kraftens  og  Kjærlighedens  Aand,  som  besjæler  dig,  lykkes 
dig  i  Kirken,  det  er  ogsaa  mangen  Gang  lykkedes  dig  vel- 
signet i  fromme  og  begejstrede  Sange ;  og  naar  du  i  et  mørkt 
Øjeblik  kunde  tvivle  derpaa,  saa  tag  dine  Kvædliuger  i  Haand 
og  lad  dem  vidne  imod  dig!  saa  kom  og  hør,  med  hvilken 
Varme  mange  af  mine  Drenge  ft-emsige  dine  Sange  om  Ville- 
moes og  om  Prins  Kristjan  Avgust,  og  hvorledes  din  Sang 
om  Ordets  Kæmpe  i  Saxenland  toner  over  Absalons  Grav. 

Naar  Gud  er  med  os,  hvo  er  da  mod  os!  Medens 
Verden  gaar  sin  skjæve  Gang,  som  det  synes,  gaar  Aauden 
jo  rolig  sin  lige  Vej  over  Jorden  til  Himlen;  og  hvor  den 
har  hvilet  i  Støvet,  skal  ingen  Tidsvind  udslette  dens  Spor. 

Over  dit  Ki'igsraad  i  Fruerstuen  har  baade  jeg  og  min 
Kone  moret  os  kostelig,  og  det  har  glædet  mig  at  se  Fru 
Inge  og  stolt  Ingefrid  gaa  igjen  i  deres  Døtre  og  tage  sig 
af  Kong  Valdemar  med  samme  Mod  og  Snildhed  som  tilfoni. 
At  du  som  Axels  og  Esbems  Frænde  bruger  den  førstes 
Sværd  og  den  andens  Kappe,  kan  vist  Valdemar  intet  have 
imod;  men  naar  han  er  i  Land,  saa  lad  kun  Svend  og  hans 
Lanseknægte  ruste  sig!  og  kan  de  maaske  denne  Gang  drukne 
paa  Vejen  i  deres  egen  Sø,  inden  de  naa  Gratehede  —  saa 
spar  det  imge  Blod,  hvis  du  kan!  —  det  er  jo  dog  Lands- 
mænd paa  en  Maade. 

Hvad  mit  nye  Selskab  ved  Pulten  angaar,  da  har  jeg 
rigtig  nok  en  Del  Betænkeligheder  ved  at  sladre  derom  i 
Utide,  helst  da  jeg  véd,  du  strax  vil  rympe  Næse  ad  de  Godt- 
folk, naar  jeg  siger  dig,  at  de  denne  Gang  besøge  mig  uden 

Spil  og  Klang  og  i  ganske  dagligdags  Klæder  og,  i  det 
mindste  hvad  Formen  angaar,  tale  jævn  Prosa.  Den  første, 
som  imidlertid  besøgte  mig,  var  gamle  Saxo,  som  dog  vilde  vise 
mig,  at  han  ingen  Pedant  og  Skolefux  var,  og  som  jeg  saa' 
lukke  sin  Krønnike  og  sit  klare  Øje,  og  hvem  jeg  tog  en 
kjærlig  Afsked  med  ved  hans  Grav,  inden  jeg  kunde  se,  hvad 
den  næste  Slægt  tog  sig  for,  og  om  første  Valdemars,  Axels, 
Esbems  og  Sunos  Frænder  i  det  13de  Aarhundrede  gik  i 
Fædrenes  Spor  eller  ikke.  Da  kom  Andreas  og  Gunner,  da 
kom  alle  de  kjække  Sunesønner,  da  kom  den  dristige  og 
ærgjemge  Yngling  selv  med  det  stolte  Sejersnavn;  da  kom 
den  dejlige  Dagmar,  og  Torgejr  Danaskjald  sagde  mig,  hvo 
hun  var;  da  kom  Bengerd  og  sorte  Grev  Henrik,  —  og 
Kuliemanden  truede  paa  sit  Fjæld,  men  Albert  og  Otto 
glinsede  i  lyse  Klæder.  Jeg  saa'  en  svar  Strid  mellem  Dan- 
marks gode  og  onde  Engel,  —  og  den  stolte  SejerheiTe 
maatte  ydmyges,  inden  han  bøjede  sig  for  Herrens  straffende 
Haand  og  gav  Danmark  Fred  og  Velsignelse. 

Der  vrimler  en  Hær  af  danske  Mænd  og  Kvinder  i  min 
Stue,  saa  jeg  næppe  kan  rumme  dem;  mange  ere  halv  døde 
endnu,  og  mange  véd  jeg  endnu  ikke  hvad  vil  mig;  —  men 
vil  Gud,  der  kommer  rigtigt  Liv  baade  i  dem  og  i  mig,  saa 
kan  vi  maaske  om  et  A^s  Tid  tale  nærmere  om  dette 
Spøgeri.  Men  det  er  imidlertid  Alvor:  at  jeg  ikke  agter  at 
gjøre  Sandhed  til  Løgn  eller  Løgn  til  Sandhed;  dog  tror  jeg, 
at  en  poetisk  Historie,  en  livlig  Fortælling  af  hin  hele  Tids- 
alder med  dens  mærkelige  Karakterer  og  Begivenheder,  er 
mulig,  —  og  at  baade  Sang  og  Saga  kan  gaa  Skridt  for  Skridt 
ved  Sandhedens  Haand  uden  at  gaa  i  Stykker  eller  blive 
upoetisk.  En  walter-scottsk  Eoman  skriver  jeg  ikke:  i  det 
mindste  er  det,  han  i  Grunden  mindst  agter  paa,  i  mit  Øje 
Hovedsagen;  men  derfor  vil  man  maaske  netop  sige,  at  jeg 
forgjæves  griber  efter,  hvad  han  har  fundet.  At  han  imid- 
lertid har  lært  os  alle  noget,  kan  ikke  nægtes:  Kolorit  og 
Tegning  nemlig,  det  er  saa  at  sige  et  Haandgreb,   som  ikke 

vel  kan  undværes,  og  som  man  gjærne  kan  være  bekjendt  at 
lære  af  den  største  Mester  deri  for  Øjeblikket,  —  uden  at 
man  derfor  laaner  en  eneste  Idé  af  ham.  - —  Men  nok  om  det 
ufødte  Foster!  Ser  det  endogsaa  aldrig  Lyset,  lever  jeg  dog 
et  lykkeligt  Liv,  mens  jeg  tænker  paa,  hvordan  det  skulde 
blive.  Til  1826  ser  jeg  endnu  et  uforstyrret  poetisk  Liv  for 
mig;  men  naar  jeg  saa  skal  til  at  præke  over  Kunsten,  da 
er  jeg  bange  for.  Teoretikeren  skal  komme  til  at  holde  Lig- 
talen over  Poeten.  Dog  Yorhen-e  raader  for  alt,  maaske 
hjælper  han  mig  ogsaa  den  døde  Sø  forbi. 

Men  hvad  arbejder  du  paa?  Brudstykket  af  dit  Axels- 
drapa  ^)  saa'  jeg  —  den  Karl  fortjener  vel  et  Drapa  for  sig 
selv  — ;  herlige  Toner  klang  mig  alt  i  Møde;  men  før  jeg 
vidste  det,  fik  den  jævne  Ganger  Yinger  og  iløj  bort  i  Skyen. 
Du  kommer  i  det  mindste  til  at  binde  Yingerne  noget,  skal 
Godtfolk  følge  med.  Sig  mig  din  Plan  med  det  hele!  — 
Intet  skulde  glæde  [mig]  mer,  end  at  se  det  Familieportræt  af 
ham,  det  maaske  dog  er  dig  forbeholdt  at  finde  i  dit  Arve- 
gods. Og  nu  lev  vel,  kjæreYen!  Hils  alle  de  kjære  falsterske 
Koner  og  Jomfruer  (tilgiv  Sprogmesteren  den  sidste  Pluralis! 
i  alt  Fald  faar  Jomfru  Jane  at  gaa  for  to,  som  hun  vel, 
uden  Skoser  for  sin  Højde,  kan  optage  i  en  god  Mening). 
Hils  ogsaa  Svogi-ene  og  alle  andre  gode  Yenner  fra  din 

hengivne 

Ingemann. 

18. 

Grundtrig  til  lugeinanD. 

Kristjanshavn.     4de  Decbr.  1824. 

Kjære  Ingemann! 
Inderlig  Tak   for  Yenuebrevet,    der   i  alle  Maader  skal 
være   mig   et  kjært  Yidnesbyrd   om   din  broderlige,    mig  saa 
dyrebare  Følelse  for  mig,  baade  som  Menneske  og  Skribent! 


M  [..Sigersted.    Af  Axels  Drape".    Xreste  Skilderi  af  Kbhvn. 
1824.    Nr.  89.1 

Vist  nok  vil  det  hverken  lykkes  dig  eller  mig  eller  nogen, 
at  forlige  saa  uforligelige  Ting  som  Verden  og  den  Aand,  der 
driver  mig;  men  det  er  derfor  lige  sandt,  at  jeg  med  min 
Ejendommelighed  bestandig  staar  Fare  for  baade  at  støde,  hvem 
jeg  ikke  vilde,  og  mer  end  jeg  skulde;  og  jeg  har  virkelig  det 
Haab,  at  Mindelserne  derom  med  Guds  Hjælp  ej  skal  være 
ganske  frugtesløse.  Naar  jeg  derfor  gjør  en  Indsigelse  mod 
noget  i  dit  Brev,  da  skal  det  kun  være,  fordi  jeg  føler,  at 
adskilligt,  som  du  anser  blot  for  vedhængende,  er  saa  dybt 
indgrot,  at  det  kun  i  en  fuld  Opløsning  kan  skilles  fra  mig; 
thi  det  er  baade  min  teologiske  Hvashed  og  min  poetiske 
Dunkelhed.  —  At  jeg  i  min  Stue  og  til  daglig  Brug  kan  være 
handelig,  er  ikke  at  takke  mig  for,  og  det  er  en  Kristens 
hellige  Pligt  i  personlig  Omgang  at  lempe  sig,  saa  meget 
som  Sandhed  taaler,  efter  alle,  kommende  vel  i  Hu,  at  han 
er  selv  et  skrøbeligt,  paa  mange  Maader  fejlende  Menneske; 
og  i  Henseende  til  Betragtningen  af  de  store  menneskelige 
Anliggender  er  jeg  sædvanlig  dertil  kun  alt  for  tilbøjelig, 
saa  jeg  tit  maa  bebrejde  mig  derved  at  have  styrket  Folk  i 
deres  Lunkenhed,  eller  dog,  af  overdreven  Fiygt  for  at  støde, 
forsømt  Lejligheden  til  at  give  Sandheden  et  varmt  Vidnes- 
byrd. Vist  nok  er  det  ogsaa  vigtigt,  i  den  offentlige  Kamp 
for  Sandhed  at  vogte  sig  for  den  modsatte  Overdrivelse;  men 
dels  er  det  vist:  den  maa,  fornemmelig  i  vore  Dage,  ej  tragte 
efter  et  fredeligt  Skin,  og  kan,  ligesom  den  daglige  Omgang, 
ej  gestalte  sig  ret  ved  Tilbageholdenhed  i  det  enkelte,  som 
gjør  det  hele  mat  og  tvungent,  men  kun  ved  Væxt  i  Kjær- 
ligheden, som  er  det  eneste,  der  formaar  at  lempe  sig  efter 
alt,  uden  at  svække  Xidkjærheden  eller  gjøre  Sandhed  Afbræk. 
I  det  jeg  derfor  nødes  til  at  indrømme  min  store  Fattig- 
dom paa  ret  baade  gudelig  og  menneskelig  Kjærlighed,  maa 
jeg  savne  den  lige  saa  meget  i  min  Føjelighed  som  i  min 
Strænghed,  skjønt  andre  naturligvis  savne  den  mest  heri,  og 
jeg  maa  protestere  mod  Muligheden  af  med  kristen  Kjærlighed 
at  tækkes  Verden,    ja,    som  Ordets  Tjener,    at  undgaa  dens 

bitre  Had,  da  jeg  hører  Kjærlighedens  Apostel  erklære,  at 
Verden  hadede  ham,  ja,  da  jeg  hører  Herren  forkynde,  at  saa 
skal  det  være  med  alle  hans  Sendebud,  fordi,  siger  han, 
Verden  hader  mig  og  hader  min  Fader  (Kjærligheden  selv), 
hader  alt,  hvad  der  vidner  om  den,  at  dens  Gjerninger  ere 
onde.  Min  eneste  Bestræbelse  i  denne  Henseende  maa  da 
kun  gaa  ud  paa,  at  det  stedse  kan  blive  sandere  og  øjen- 
synligere, at  jeg  hades  uforskyldt;  thi  Hadet  selv  er  uund- 
gaaeligt,  naar  jeg  vil,  som  jeg  maa,  uden  Skaansel  vidne  om 
Verden,  at  dens  Gjerninger  ere  onde  og  deus  Ende  For- 
dærvelse. Ulykken  er  kun,  at  min  Harme  over  det  forkerte 
Væsen  sædvanlig  er  lang-t  større  end  min  Sorg;  og  ene  hvad 
der  udspringer  af  dette  Misforhold,  ene  det  tjener  Verden  til 
Undskyldning,  og  andet  maatte  ikke  støde  nogen;  men  vel 
véd  jeg,  at  Ordets  Tugt  støder  os  alle,  uden  at  jeg  dog  derfor 
enten  tør  skaane  mig  selv  eller  andre;  og  om  dette  Anstød 
skal  det  være  nok  til  min  Trøst  at  vide,  [at]  det  er  nødvendigt, 
især  i  en  saa  forrykket,  fordrejet  og  forkjælet  Tidsalder,  og 
—  at  det  er  endeligt! 

I  det  hele  er  det  kun  en,  vel  mellem  os  undskyldelig, 
men  dog  i  Grunden  uforsvarlig  Utaalmodighed ,  som  gjør, 
at  jeg  klager  over  Miskjendelse  selv  af  de  bedre;  thi 
dels  maa  jeg  jo  selv  bekjende,  at  jeg  er  meget  for  haard- 
haandet  til  ret  at  behandle  danske  Hjærter,  og  dels  ligger 
det  saa  vel  i  Sagens  Natur  som  i  min  Ejendommelighed, 
at  min  Skrift  kun  sent,  og  vel  først  naar  den  ligger 
paa  min  Grav,  vil  blive  læst  med  de  samme  Tanker,  den 
skulde  betegne,  og  betragtet  i  sit  historiske  Lys.  Da  først 
tør  jeg  haabe,  mit  Ord  vil  befindes  at  have  været  en  Læge- 
drik, mere  besk  end  sød,  stundum  beskere,  tit  mere  ilde- 
smagende  og  surere,  end  det  sig  burde,  men  i  det  hele  nød- 
vendig og  ej  værre,  end  at  jeg  drak  selv  først,  hvad  jeg 
skjænkede  for  andre,  og  maatte  endda  tært  en  Tilsætning, 
som  Verden  gav  mig  oven  i  Kjøbet.  —  Om  jeg  kunde  være 
skikket  til  i  en  enkelt  aandelig  Retning  at  frembringe  noget. 

der  var  værdt  at  gjemme,  det  véd  jeg  ikke,  og  t\ivler  næsten 
derom,  da  jeg  aabenbar  er  en  Blanding,  en  Gjæring,  der 
mister  Livet,  saa  snart  den  vil  klare  sig;  men  det  véd  jeg, 
at  mit  Kald  er  det  ikke:  mit  Kald  er  at  udtrykke  Gjæringen, 
saa  kraftig  levende  og  dog  i  Grunden  saa  kjærlig  som  muligt, 
udtrykke  den  som  det  [,  den]  er:  Virkning(m  af  den  liden  Surdej, 
som  Guds  Eige  lignes  ved,  og  [som]  syrer  hele  Dejen,  livoraf 
Mennesket  er  dannet.  —  Gud  gav  mig  et  poetisk-historisk  Øje, 
hvormed  jeg  i  Herrens  Lys  skuer  ud  over  det  store  Kaos, 
som  dea  menneskelige  Virksomhed  paa  mer  og  mindre  vilde 
Veje  udgjør;  jeg  ser  en  vidunderlig  Sammenhæng  i  det  hele, 
men  i  det  meste  skimter  jeg  den  kun  dunkelt,  og  mine 
Læsere  skimte  tit  kun  dunkelt,  hvad  der  staar  klart  for  mig, 
og  se  da  kun  idel  Mørke,  hvor  jeg  skimter  dunkelt.  Det  er 
et  urimeligt  Forlangende  af  mig,  at  det  skal  være  anderledes : 
men  det  er  ogsaa  et  nbilligt  Forlangende  af  mine  Læsere,  at 
jeg  skal  udtrykke  noget  klarere,  end  jeg  ser  det,  eller  fortie, 
hvad  stort  eller  vidunderligt  jeg  ser,  fordi  det  er,  hvad  det 
nødvendig  maa  være:  dunkelt,  og  uagtet  det  klarede  sig 
aldrig,  hvis  det  ej  fremtraadte  af  Mørket  i  sin  nødvendige 
Dunkelhed,  til  Betragtning  af  dem,  der  føle,  det  er  dog  mer 
end  Luftsyn:  er  dog  udsprunget  af  en  historisk  Virkelighed, 
der  efterhaanden  maa  kunne  oplyses.  • —  l^aar  man  nu  oven  i 
Kjøbet  vil  forbyde  mig  at  bruge  det  eneste  Billede,  hvori 
jeg  kan  fremstille  Synet  med  nogen  Klarhed,  nemlig  mig 
selv,  og  fordyber  sig  heller  i  den  ørkesløse  Betragtning 
over,  hvor  store  Tanker  jeg  vist  har  om  mig  selv,  end  i  den 
saare  lærerige:  hvad  Mennesket  i  sin  Personlighed  dog  har 
vidunderlig  store  Ting  at  betyde  og  betegne,  naar  han 
ser  sig  skabt  i  Guds  Billede,  —  nu,  saa  kan  jeg  vist  nok 
aldrig  gjøre  mig  forstaaelig  for  saadanne  Læsere,  men  maa 
vente  paa  et  bedre  Sæt,  som  med  Guds  Hjælp  ogsaa  fødes: 
thi  i  alt  Fald,  naar  vi  er  døde,  blive  Læserne  dog  ikke 
staaende  ved  Tanken  om,  hvad  vi  trode  om  vor  lille  Person, 
men  smile,  hvis  de  synes,  vi  havde  Lidbildninger,  og  tænke 

saa  efter,  hvad  Ordet  med  eller  uden  vort  Vidende  betegner 
og  udtrykker.  —  Du  mener,  jeg  kunde  nok  synge  klart,  og 
synes,  det  er  tilstrækkelig  bevist  derved,  at  jeg  virkelig  har 
sunget  saa.  Men  Tingen  er  den,  at  med  temmelig  Lethed  kan 
jeg  tilegne  mig  en  Del  historiske  Sangformer  og  deri  sige 
min  Mening,  mine  Tanker;  men  da  er  jeg  ikke  begejstret: 
saa  snart  jeg  er  det,  da  briste  alle  de  Former,  jeg  kan  til- 
egne mig,  da  griber  jeg  Brudstykker  af  dem  alle  og  betegner 
derved  hieroglyfisk,  hvad  jeg  derigjennem  umulig  kan  ud- 
trykke. Siden,  naar  Sj'net  efterhaanden  har  klaret  sig,  da 
kan  jeg  i  en  livlig,  halv  skjæmtende  Tone  udvikle  det  og 
være  paa  en  Maade  min  egen  Kommentator;  men  det  er  noget 
andet  og  gjælder  naturligvis  kun  det  mindste  og  nærmeste,  jeg 
saa':  hvad  jeg,  saa  at  sige,  kan  faa  Fingre  paa.  —  Mit  poetiske 
Timgemaal  maa  jeg  da  enten  se  til  at  glemme,  eller  tale  saa 
dunkelt,  knudret  og  tit  skurrende,  som  det  nu  en  Gang  er; 
og  da  det  første  nu  i  det  mindste  for  mig  selv  vilde  være 
et  Tab,  som  det  af  Livet,  gjælder  det  kun  om,  at  jeg  kan 
blive  taalmodig :  høre  taalmodig  paa,  at  man  kalder  mine  Rim 
formløse ,  meningsløse ,  smagløse  o.  s.  v. ,  ja ,  finde  mig  i ,  at 
selv  poetiske,  venlige  Læsere  ryste  paa  Hovedet,  —  taale 
det,  uden  enten  at  harmes  eller  tabe  Modet;  thi  i  begge  Til- 
fælde taber  jeg,  dog  mest  i  sidste,  thi  da  taber  jeg  Be- 
gejstringen. —  Du  kan  tro,  jeg  slaas  tit  nok  med  mig  selv 
om  en  klar  og  tækkelig  Form ;  thi  hvem  ønsker  ikke ,  at 
hans  Sang'  maatte  tækkes  og  forstaas!  men  altid  har  jeg  kun 
Valget  mellem  Liv  og  Død,  og,  slaas  jeg  for  længe,  ej  en 
Gang  det,  saa  i  den  Henseende  er  jeg  lovlig  undskyldt.  Saa- 
ledes  er  det  ogsaa  med  Axels  Drape  og  med  et  Eim  til  Grev 
Danneskjolds  Ihukommelse,  som  jeg  har  længe  syslet  med: 
vil  jeg  lade  det  gaa  i  sine  egne  Klæder  og  i  sin  egen  Tumme- 
rumme,  op  og  ned,  fra  Fjæld  til  Fjæld  som  Gemsen,  og  lukt 
over  Havet  som  Slejpner,  da  gaar  det,  saa  Hjærtet  hopper 
mig  i  Livet;  og  finder  jeg:  nej,  det  er  dog  alt  for  galt,  der 
maa  dog  være  Maade  med,  da  staar  det  og  lader  mig  al  Mag 

til  at  udgrunde,  hvor  jeg  vilde  hen,  i  Fald  jeg  kunde 
komme.  —  At  nu  mine  tøjleløse  Udsvævelser  ej  kan  tækkes 
dig,  det  er  i  sin  Orden;  men  at  jeg  ret  inderlig  ønskede,  du 
syntes,  de  dog  i  Grunden  ikke  klædte  mig  saa  ilde,  og  havde 
adskillige  gode  Følger  i  uadskillelig  Forening  med  sig,  det 
er  ogsaa  i  sin  Orden,  og  derom  er  ej  mer  at  sige  end:  hvem 
der  er  skabt  til  Sælandsfar,  bli'r  aldrig  Jyde,  og  hvem  der 
er  skabt  til  noget  af  begge,  og  noget  af  et  tredje,  bliver 
ingen  af  Delene. 

Nu  om  dit  Forehavende  at  tale,  da  er  jeg  alt  for  pro- 
saisk til  at  rympe  Næse  ad  Prosa,  som  Krønnikerne  kan  be- 
vidne; og  det  er  for  kort  siden,  jeg  lovede  ej  mer  at  recen- 
sere Kyllingen  i  Ægget,  til  at  jeg  ikke  mandig  skulde 
modstaa  Fristelsen,  om  jeg  end,  hvad  det  ej  nytter  at  dølge, 
virkelig  føler  den.  Det  er  nu  ingenlunde  saaledes  at  forstaa, 
som  om  jeg  nødig  saa' Danmarks  Krønnike  fortsat  af  dig;  thi 
tvært  imod  har  jeg  i  den  sidste  Tid  ret  for  ramme  Alvor 
tænkt  derpaa,  at  du  kunde  gjøre  det  langt  bedre  end  jeg, 
naar  du  blot  ret  fik  Lyst  dertil;  men  —  Mellemting  af 
Historie  og  Roman,  det  vil  endnu  ikke  ret  ind  i  mit  historiske 
Hoved,  skjønt  jeg  godt  indser,  at  alle  de  gale  Forsøg  ej  be- 
vise mer,  end  at  man  bar  sig  galt  ad,  og  maa  naturligvis 
indrømme,  at  et  historisk  Digt  godt  kan  tænkes  uden  Eim, 
da  vi  i  Saxos  første  Bøger  have  mange  saadanne.  Altsaa 
tier  jeg  bomstille,  lader  dig  i  Guds  Navn  gjøre,  hvad  din 
Haand  falder  paa,  ønsker  dig  af  Hjærtet  Lykke  og  Velsignelse 
dertil  og  glæder  mig  ved  den  Tanke  at  se,  hvorledes  godt 
gammelt  kan  blive  saa,  godt  som  nyt  igjen  paa  langt  flere 
Maader,  end  jeg  havde  tænkt. 

Kunde  du  ellers  ikke  ved  denne  gode  Lejlighed  give  os 
et  Skilderi  af  Henrik  Løve,  som  vel  havde  nærmest  Ad- 
komst til  at  staa  ved  Siden  ad  Valdemar  den  store,  men  tog 
sig  næppe  værst  ud  ved  Siden  ad  Sønnen!  Farver  kunde  du 
vel  til  Dels  faa  til  Laans  hos  Henrik  Steffens,  der  i  mine 
Øjne  [ej]  er  gamle  Henrik  ulig,  og  det  i  flere  Maader  end  jeg 

ønskede!  Hvad  du  siger  om  Walter^),  er  jeg  for  saa  vidt 
enig  med  dig  om:  at  han  virkelig  er  en  god  Tegnemester, 
skjønt  jeg  ikke  kan  lide  ham,  fordi  hau,  som  det  Slags  Folk 
ofte,  lige  saa  gjærne  tegner  Kvæg  som  Mennesker,  og 
tegner  unægtelig  det  døde  langt  bedre  end  det  levende. 
Ideer  fristes  vel  ingen  Aand  til  at  borge  hos  ham;  thi,  ser 
jeg  ret,  er  selv  den  fattigste  Aand  derpaa  langt  rigere  end 
han,  som,  naar  hver  faar  sit,  næppe  beholder  mer  end  sin 
Blyant  og  —  det  forstaar  sig:  Guineerne;  thi  Aand  er  for 
ham  hverken  mer  eller  mindre  end  en  naturlig,  livagtig  Gjen- 
ganger,  hvormed  han  kyser  Børn  og  kyser  Penge  af  Gnierne ; 
det  er  Aanden  i  Hamlet,  han  spiller,  og  gjør  meget 
snildt  Shakspeares  Historier  i  Penge,  og  det  til  udødelig 
Ære  for  britisk  Fabrikflid  og  mekanisk  Talent.  Saaledes 
tænker  jeg  selv  i  disse  Dage  om  Sir  Walters  Poesi, 
skjønt  han  ikke  kan  leve  et  mere  prosaisk  Liv,  end  jeg  i 
disse  Dage,  som  forløbe  mest  ved  Avktjonsbordet  over  Mol- 
denhawers  Bøger,  hvor  de  britiske  Pund  Sterling  spøge,  saa 
knap  Sorø  Akademi,  endsige  da  Kapellanen  paa  Amager,  kan 
komme  til  Orde.  Det  er  imidlertid  min  Lykke,  at  hvad  jeg 
helst  vil  have,  er  der  faa  eller  ingen  Kommissjoner  paa, 
saasom  Irenæus,  Gesta  Dei  per  Francos  og  sligt,  hvoraf  jeg 
har  faaet  en  Del  og  venter  mere. 

Nu  venligst  Hilsen  til  dig  og  kjære  Kone  fra  Lise,  og 
fra  Jane,  som  var  her  et  Øjeblik  i  Dag  og  fik  netop  at 
vide,  hun  skulde  som  en  Jomfru  i  Folio  gaa  for  to. 

Du  maa  ellers  ikke  gjøre  mig  de  Falsterinder  storagtige 
ved  at  ligne  dem  med  ægte  sælandske  Heltinder;  thi,  foruden 
al  anden  deraf  flydende  Ulejlighed,  bliver  jeg  da  til  en  Nat- 
hue i  Raadet.  Hils  ogsaa  venligst  fra  mig,  og  taal  ham 
venlig  som  han  er,  poetisk  talt,  din  sære  Yen 


N.  F.  S.  Grundtvig. 


')  [Walter  Scott. 

19. 
Ingemann  til  Grundtvig. 

Soro.     d.  23.  Juni  1S25. 

Kjære  Yeii! 

Du  overraskede  mig  ret  glædelig  ved  dit  venlige,  kun 
alt  for  korte  Besøg.  At  det  har  været  for  kort,  kan  du 
ogsaa  se  deraf,  at  jeg  allerede  maa  tage  Pennen  til  Hjælp 
for  at  bøde  derpaa.  Hvad  der  egentlig  ligger  mig  paa 
Hjærtet,  og  hvad  jeg  ikke  tror,  jeg  fik  ordentlig  sagt  dig, 
egner  sig  maaske  ogsaa  mere  til  en  rolig  skriftlig  Meddelelse, 
end  til  mundtlig  at  afhandles;  og  det  er  mig  særdeles  om 
at  gjøre,  at  du  rolig  og  i  Sammenhæng  hører,  hvad  jeg  ikke 
kan  og  bør  fordølge  dig,  og  hvad  min  Kjærlighed  til  dig  og 
til  Sandheden,  saa  vel  som  min  Agtelse  for  din  redelige  og 
kristelige  Iver  for  alt  ædelt  og  godt,  gjør  mig  til  en  Venskabs- 
pligt at  sige  dig  rent  ud,  enten  du  kan  billige  min  Mening 
eller  ikke. 

Efter  hvad  du  et  Par  Gange  i  vore  Samtaler  ytrede,  har 
jeg  nemlig  med  megen  IT  rolighed  befrygtet,  at  din  djæive 
og  kristelige  Kamp  for  Aands-  og  Samvittigheds-Frihed  har 
taget  en  Eetning,  som  lettelig  vil  kunne  lede  dig  til  en  far- 
lig og  aabenbar  Modsigelse  med  dig  selv  og  den  Aand,  hvor- 
for du  i  Andagt  og  Kjærlighed  bøjer  dig;  og  jeg  har  frygtet 
for,  at  du  i  din  retfærdige  Iver  og  Harme  var  nær  ved  selv 
at  omstøde  de  ufravigelige  Regler  for  al  kristelig  og  aaudelig 
Kamp.  Til  du  nemlig,  som  du  ytrede,  for  at  betrygge  Med- 
kristne  mod  Lovens  Misbrug  til  borgerlige  Forfølgelser  af  saa- 
danne  gejstlige,  som  selv  staa  lovfældte  ved  Tale  og  Skrifter, 
ikke  tage  i  Betænkning,  som  Nødværge  at  gribe  til  Lovens 
Sværd  mod  Aandsfrihedens  blinde  Forfølgere,  —  saa  gjør  du 
visselig  i  samme  Øjeblik  et  højst  farligt  og  fordærveligt  Brud 
paa  den  Lov,  som  du  med  rette  fordrer  fulgt  som  Aandens 
og  Sandhedens,  naar  Talen  er  om  Meninger  i  Trossager,  om 
kristelig  og  aandelig  Frihed.  Al  Indblandelse  af  den  verds- 
lige og  borgerlige  Magt  i  Aandssager   og   al  verdslig  Tvang 

for  at  fremme  aandelig  Frihed  erkjender  du  jo  selv  for  selv- 
modsigende, fordærvelig  og  fanatisk.  Hvad  du  hos  Kristen- 
dommens og  Sandhedens  Fjender  maa  fordømme  som  en  for- 
mastelig Indgribelse  med  verdslig  uretfærdig  Haand  i  Aandens 
og  Sandhedens  Eige,  det  er  selv  i  Sandhedens  og  Kristen- 
dommens Tjeneste  fordærveligt  og  maa  nødvendig  i  sine  Følger 
imdergrave  Grundpillerne  for  al  sand  protestantisk  -  kristelig 
Aandsfrihed.  Et  saadant  Selvforsvar  og  Nødværge  bevare  Gud 
os  for !  Det  maa  i  mine  Tanker  nødvendig  føre  til  Inkvisitjon, 
til  borgerlig  Forfølgelse  i  Trossager,  til  Samvittighedstvaug, 
til  Hykleri  hos  dem,  der  frygte  for  at  forkjætres,  og  til  en 
oprørende  Forbitrelse  mod  Eeligjonens  og  Sandhedens  For- 
fægtere hos  Folket. 

Skal  Ordet  og  Aanden  behøve  Lovens  verdslige  Sværd 
til  Forsvar  og  Nødværge,  saa  er  det  store,  ulykkelige  Skridt 
gjort,  der  gjør  Kristendommens  hellige  Sag  til  en  Eetssag, 
og  Prokuratorerne  til  dens  Stridsmænd;  saa  skal  et  verdsligt 
Magtbud  sætte  Kristendommens  og  Protestantismens  Aaud 
Grænser;  —  saa  har  vi  atter  et  Pavedømme  midt  iblandt  os, 
og  det  er  forbi  mod  al  sand  aandelig  Kamp  og  med  al  kristelig 
Frihed,  saa  vel  i  Videnskaben  som  i  Kirken. 

At  benytte  sig  af  Lovens  Medhold  og  den  Overvægt,  Stats- 
forfatningens lovmæssige  Forbindelse  med  en  vis  Norm  for  Guds- 
dyrkelsen for  Øjeblikket  giver  Forfægterne  af  den  lutherske  Tros- 
bekjendelses Ufejlbarlighed,  det  strider  i  mine  Tanker  saa  aldeles 
mod  Protestantismens  Aand  og  al  sand  Kristendom,  at  det 
endogsaa  synes  mig  højst  urigtigt  og  skadeligt  i  flærneste 
Maade  at  true  dermed,  om  man  endog  ved  en  saadan  Trusel 
kunde  indjage  de  heterodoxe  Fanatikere  Frygt  for  Gjen- 
gjældelsen  og  befri  hele  Menigheden  fra  en  Trængsel  og 
Forfølgelse,  der  dog  jo  i  sig  selv  —  uden  Hensyn  paa  For- 
følgerne —  ikke  kan  være  lovstridig. 

Den  Trængsel,  Kristne  for  Guds  og  Sandhedens  Skyld 
lovmæssig   maa  lide,    skal   de  jo  efter  Kristi  og  Apostlernes 

Exempel  med  Ydmyghed  og  Taalmod  bære;  Kristendommen  i 
Hjærtet  kan  jo  dog  ingen  Lov  eller  Magt  fratage  dem. 

Kunde  de,  som  forfølge  andre  med  Loven,  endogsaa  selv 
fældes  af  den,  det  berettiger  dog  ingenlunde  efter  Kristen- 
dommens Aand  den  forfulgte  til  gjensidig  at  forfølge,  og  paa 
anden  Maade  kan  han  jo  ikke  gjøre  den  verdslige  Lov  gjæl- 
dende  mod  Forfølgerne. 

Det  nytter  ikke,  at  man  kalder  det  Forsvar  og  Nød- 
værge ;  det  maa  dog  nødvendig ,  naar  det  ikke  er  et  tomt 
Krigspuds,  tillige  i  sine  Følger  blive  et  Angreb  og  en  virke- 
lig inkvisitorisk  Forfølgelse,  hvorved  Eeligjousmeuinger  og 
Trossager  ville  faa  den  verdslige  Lovbog  i  Stedcn  for  Guds 
Ord  til  Voldgiftsmand. 

Men  ved  at  forfolge  dem  med  verdslig  Lov  i  aandelige 
Sager,  som  paa  samme  Maade  forfølge  andre,  handle  Sand- 
hedens Forsvarere  i  Henseende  til  Stridsmaaden  næsten  lige 
saa  uretfærdig  som  Modstanderne;  og  gives  der  intet  andet 
Værge  for  Aand  og  Sandhed  end  de  samme  Vaaben,  Aanden 
og  Sandheden  i  Fjendens  Hænder  fordømme,  saa  synes  Guds 
og  Lysets  Kæmper  ikke  mægtigere  og  retfærdigere  end  de, 
der  ville  uddrive  Djævle  ved  den  onde. 

Se,  det  er  min  Overbevisning  i  denne  Sag,  og  den  har 
hidtil  i  al  din  Tale  og  Skrift,  som  i  din  hele  aandelige  og 
videnskabelige  Færd,  ogsaa  vist  sig  at  være  din.  Har  jeg 
aldeles  misforstaaet  dig,  kjære  Ven!  eller  har  du  et  Øjeblik 
set  Sagen  fra  et  Synspunkt,  hvorfra  du  har  tabt  din  hele 
foregaaende  Gang  af  Syne?  Vredes  ikke  paa  mig,  fordi  jeg 
denne  Gang  saa  stærkt  og  hæftig  maa  modsige  dig!  Jeg 
kan  umulig  tro  andet,  end  at  du  et  Øjeblik  har  set  fejl,  og 
dette  ene  Fejlblik  synes  mig  i  sine  mulige  Følger  saa  grue- 
ligt og  saa  modsigende  med  dit  klare,  herlige  Syn.  for  det 
aandelige,  at  din  egen  Tale  og  Skrift  langt  bedre  vil  kunne 
bestride  dig  her,  end  jeg  eller  nogen  anden  formaar. 

Nu  Gud  velsigne  dig,  kjære  trofaste  Ven!  Optag  med 
venligt  og  broderligt  Sind,  hvad  jeg  her  med  kjærligt  Hjærte 

af  min  inderste  Overbevisning  har  sagt  dig !  Dersom  jeg  ikke 
vidste,  at  du  med  Kjærlighed  kunde  høre  og  med  Selv- 
fornægtelse indrømme  et  oprigtigt  Venneord,  havde  jeg  denne 
Gang  tiet.  Men  aahenhjærtig  og  frimodig  kan  vi,  Gud  ske 
Lov,  sige  hinanden,  hvad  der  ligger  os  paaHjærtet;  og  naar 
\i  gjøre  det  fremdeles,  vil  vi  aldrig  misforstaa  og  miskjende 
hinanden. 

Din  tro  hengivne  Ven 

Ingemann. 


20. 
ClriindtTig  til  Ingeinauu. 

Kristjanshavn.     27de  Juni  1825. 
Kjære  Ingemann! 

Venligst  Tak  til  dig  og  din  Kone  for  Dagene  under  eders 
Tag!  Og  saa  rig  paa  Venner  ønsker  jeg  ikke  engang  at 
blive,  at  jeg  skulde  fristes  til  ej  at  skjønne  paa  det  broder- 
lige Sindelag,  jeg  under  hel  mislige  Forhold  fandt  hos  dig 
og  finder  lige  saa  umiskjendelig  i  dit  Brev  som  i  al  din  Færd. 
Aldrig  kunde  jeg  heller  ønske,  at  du  skulde  fortie  mig  det, 
naar  du  saa  fuldelig  misbilligede  et  Skridt,  jeg  stod  i  Begreb 
med  at  gjøre  eller  dog  aabenbar  erklærede  mig  for;  men 
skjønt  du  vist  vil  tro  mig:  at  der  er  ingen  i  Landet,  jeg 
nødigere  vil  miskjendes  af,  kan  jeg  dog  umulig  forandre  min 
Overbevisning,  som  du  bestrider,  da  den  har  udviklet  sig  hos 
mig  under  den  højeste  Rolighed  og  har  naat  en  Klarhed, 
der  slet  ikke  tillader  mig  at  tvivle  om  dens  Eigtighed. 

Du  \11de  ikke  gjøre  mig  Uret,  det  véd  jeg  godt;  men 
det  synes  at  skulle  være  vort  Uheld,  hver  Gang  vi  vil  under- 
vise hinanden,  at  gribe  fejl  og  saare  hinandens  Hjærte,  medens 
vi  dog  kim  visselig  tænke  paa  at  blæse  hinanden  lidt  Taage 
fra  Øjnene.  Du  véd,  jeg  desaarsag  har  foresat  mig,  hvad  jeg 
imidlertid  maaske  ej  er  i  Stand  til  at  holde,  aldrig  mere  at 
mønstre  dine  Tanke-Tropper,  men  derimod  stedse  af  al  Magt 

understøtte  dem  og,  hvor  jeg  finder  Betænkeliglied  derved, 
lade  dem  staa  ved  deres  Værd.  Det  kan  gjærne  være,  at 
min  Færd  skal  behandles  anderledes  af  mine  faa  Venner; 
men  i  nærværende  Tilfælde  gjør  du  mig  sandelig  Uret  ved 
at  tænke,  jeg  kunde  give  noget  min  Stemme,  endsige  da  være 
Formand  for  noget,  der  maatte  lede  til  Samvittighedstvang, 
Keligjonsforfølgelse  eller  i  det  hele  verdslig  Magts  Anven- 
delse i  Trossager. 

Jeg  maa  hverken  fordre  af  dig  eller  nogen,  at  hvad  der 
staar  klart  for  mig,  ogsaa  skal  staa  saaledes  for  dig,  og  det 
alleiinindst ,  naar  Talen  er  om  noget,  der  besynderlig  hører 
til  min  Virksomhed;  men  da  du  selv  indrømmer,  at  jeg  har 
fulgt  de  lempeligste  Eaad,  hvor  Modstanderne  aabenbar  op- 
æggede  mig  personlig  til  at  gribe  de  haardeste,  saa  er  det 
TJret  af  dig  at  forudsætte  Lidenskabelighed  hos  mig  som 
Granden  til,  at  jeg  under  visse  Betingelser,  hvor  min  Person- 
lighed netop  tilraader  Lempning,  vil  fare  strængere  af  Sted. 
Det  er  derfor  kun  herimod  jeg  protesterer,  og  fordrer  af  min 
kristelige  Ven  ej  at  fælde  en  overilet  Dom  over  mine  Grund- 
sætninger og  Foretagender,  om  det  end  ej  kan  lykkes  mig  at 
gjøre  ham  Eigtigheden  deraf  indlysende.  Opfordrede  jeg  dig 
til  Samvirkning  med  mig  i  noget,  der  stod  for  dig  som  urig- 
tigt, da  havde  du  Ret  til  at  fordre,  jeg  enten  skulde  over- 
bevise dig  eller  respektere  din  Vægring;  men  naar  jeg  gjør 
noget  ret  aabenbar  paa  egen  Fare,  da  er  det  mig  tungt,  at 
mine  Venner  lige  saa  lidt  som  mine  Fjender  vil  respektere 
mit  Sindelag,  men  fordre,  at  jeg,  uden  at  overbevises  af  dem, 
skal  rette  min  Overbevisning  efter  deres  Hoved,  hvad  jeg  dog 
aldrig  kunde  forsvare. 

Det  staar  saaledes  klart  for  mig,  at  den  eneste  Vej  til 
at  forhindre  Samvittighedstvang  og  Keligjonsforfølgelse,  og 
udvirke  et  Tolerance-Edikt,  medens  det  endnu  tør  ventes,  er 
at  true  de  Forfølgere,  der  misbruge  Loven,  med  Loven,  og 
hvis  det  ikke  frugter,  da  at  udføre  Truselen.  Det  er  en 
Indsigt,  jeg,  ved  gjennem  en  Række  af  Aar  taalmodig  at  have 

baaret  borgerlig  Forfølgelse  og  studeret  Historien,  omsider 
har  naat;  og  det  er  meget  rimeligt,  at  selv  de  bedste  Ho- 
veder, som  ej  have  gjennemgaaet  netop  samme  Skole,  ej  fatte 
Sammenhængen,  men  finde  Strid  i  min  Tankegang,  og  der- 
over maa  jeg  ikke  knurre;  —  men  derfor  at  mistænke  mig 
for  Jesuitisme  eller  sligt,  det  skal  mine  Venner  dog  visselig 
overlade  til  Fjenderne,  hos  hvem  det  er  i  sin  Orden.  Ud- 
faldet, véd  jeg,  skal  retfærdiggjøre  mine  kirkelige  Grund- 
sætninger, saa  Historien  skal  vidne,  at  ingen  stræbte  mere 
stadig  og  planmæssig  efter  at  befordre  den  kirkelige  Frihed 
i  sin  størst  mulige  Udstrækning,  og  derfor  ler  jeg  kun  ad 
Fjendernes  Snak  om  min  Intolerance ;  men  mine  Venners  Be- 
skyldninger for  det  samme,  for  Herskesyge  og  Mangel  paa 
Kjærlighed,  dem  kan  jeg  ikke  le  ad,  dem  skulde  jeg  maaske 
græde  over,  i  Steden  for  at  blive  vranten  ved;  men  saa  vidt 
er  jeg  endnu  ikke  kommet  og  er  dog  derfor  intet  ukjærligt 
3Ienneske. 

Naar  du  vil,  at  jeg  skulde  lade  de  finske  Præster,  saa 
pavelig  som  dem  lystede,  spille  Mester  over  deres  Menigheders 
Tro,  og  ved  alle  Haande  Kroglove  faa  dem  gjort  til  For- 
brydere, der  i  Grunden  have  danske  Lov  aldeles  paa  deres 
Side,  —  at  jeg  saaledes  skulde  lade  Præsterne  øve  Samnttig- 
hedstvang  og  Trosforfølgelse ,  uden  at  benytte  de  Midler, 
Loven  frembyder  til  at  forhindre  det,  —  da  har  du  ikke 
grundig  eftertænkt  den  Sag;  thi  mig  er  det  klart,  at  jeg  skal 
elske  de  uretfærdig  undertrykte  langt  højere  end  Under- 
trykkerne, og  kunde  lige  saa  lidt  for  Kjærligheds  som  for 
Sandheds  Eet  forsvare  at  dølge  Sagens  sande  Sammenhæng, 
naar  jeg  kjender  den.  Og  hvad  gjør  jeg  andet,  naar  jeg 
nøder  Eegeriugen  til  at  se,  der  leges  med  Lovene  og  udstrøs 
ved  Samvittighedstvang  en  Sæd,  der  maa  bære  beske,  der 
kan  bære  blodige  Fnigter!  Naar  du  siger,  at  jeg,  ved  at 
anklage  de  heterodoxe,  borgerlig  intolerante  Præster,  gjør  det 
samme,  som  jeg  laster  hos  dem,  og  afstedkommer  Inkvisitjou, 
Samvittighedstvang     og    Religjonsforfølgelse ,     da    staar    det 

ogsaa  klart  for  mig,  at  du  tager  aldeles  fejl;  thi  jeg  anklager 
jo  ikke  Præsterne,  fordi  de  har  en  anden  Tro  end  jeg  og 
Staten,  men  fordi  de  lære  tvært  imod  Loven  og  deres  Emheds- 
Ed,  hvad  en  Præst  jo  lige  saa  lidt  maa,  som  en  Dommer 
maa  dømme  imod  Loven,  om  han  end  misbilliger  den.  Heri 
er  der  ikke  mindste  Samvittighedstvang  eller  Keligjons- 
forfølgelse,  men  kim  stræng  Retfærdighed,  der  efter  min 
kristelige  Overbevisning  ej  maa  øves  uden  Nødvendighed, 
men  bliver  nødvendig,  naar  et  saadant  Præsteskab  vil  tvinge 
Folket  til  at  agte  dem  for,  hvad  de  ikke  er:  kristelige,  efter 
Landets  Love  eneberettigede  Lærere;  og  det  er  dem  selv, 
der  for  Øjeblikket  vinde  mest  ved  denne  min  Fremfærd;  thi 
endnu  er  de  saa  mange,  og  Øvrigheden  saa  gunstig  stemt  for 
dem,  at  den  rimelig\'is  frelser  dem  ved  et  Tolerance-Edikt,  i 
Steden  for  at,  hvor  de  faa  Lov  til  endnu  en  liden  Stund  at 
misbruge  Lovene  og  deres  borgerlige  Stillicg  til  Samvittigheds- 
tvang,  vil  de  være  borgerlig  forlorne  og  faa  Eftermænd,  der 
næppe  vil  have  den  Selvfornægtelse  at  udvirke  et  Tolerance- 
Edikt,  de  ikke  selv  behøve,  men  som  det  er  Kristi  Menighed 
af  yderste  Vigtighed  at  erholde,  som  en  Modvægt  mod  Hykleri, 
Sovesyge  og  deslige. 

Naar  du  endelig  vil,  at  jeg  skal  blive  ved  at  føre  Stri- 
den med  ren  aandelige  Vaaben  og  ligge  borgerlig  død,  medens 
Modstanderne  aldeles  spille  Striden  over  i  den  borgerlige 
Verden,  og  at  jeg  skal  se  ligegyldig  paa  Menigmands  For- 
følgelse, fordi  Lidelse  er  de  Kristnes  Lod,  —  da  kan  dit 
Hjærte  umulig  bifalde  denne  ukristelige,  julianske  Tankegang; 
thi  hvor  var  min  Kjærlighed  til  Sandhed  og  til  Medkristne, 
naar  jeg,  blot  for,  om  muligt,  at  roses  af  Fjenden  som  en 
liberal  Teolog,  lod  ham  uhindret  drive  sit  Spil  og  friste 
Menigmand  til  Affald  eller  til  borgerlig  Opstand  som  i  Bonde- 
krigens Dage!  Havde  vi  hedenske  Love,  og  handlede  Præ- 
sterne i  Overensstemmelse  dermed,  da  skulde  vi  lide  uden 
Knur,  men  dog  ej  uden  Forsvar;  men  da  vi  har  kristelige 
Love,  kan  ingen  kristelig  Præst  forsvare  at  lade  vantro  Præ- 

ster  foranstalte  borgerlige  Forfølgelser;  og  ved  at  paatale  dette 
Uvæsen,  er  det  saa  langt  fra,  han  unddrager  sig  selv  fra 
Lidelse,  at  han  tvært  imod,  som  Ret  er,  stiller  sig  selv  i 
Gabet  for  Menigheden.  Eller  tror  du  ikke,  jeg  for  Øjeblikket 
staar  mere  Fare  for  ved  Klage  over  Præsterne  at  miste  mit 
Levebrød,  end  de,  jeg  anklager!  Det  tror  i  det  mindste  jeg, 
og  kan  da  vist  ikke  efter  Kjødet  have  mindste  Lyst  til  at 
spille  en  Anklagers  altid  tvetydige  og  forhadte  Eolle.  Tvært 
imod  er  det  en  Kalk,  jeg  beder  Gud,  om  muligt,  skaane  mig 
for,  og  tør  kun  ikke  vægre  mig  ved  at  drikke,  naar  det  er 
nødvendigt :  naar  mine  Oplysninger,  Advarsler  og  Trusler  intet 
frugte,  naar  Modstanderne  ikke  vil  paa  anden  Maade  komme 
for  Lyset,  men  vedblive  i  Mørket  at  plage  de  adspredte  og 
stræbe  hos  de  troende  af  Menigmand  at  nedbryde  al  Agtelse 
for  Lærerstanden  og  vække  Harme  mod  Øvrigheden. 

Dog,  som  sagt,  det  er  meget  muligt,  at  du  ikke  for  Øje- 
blikket kan  overbevise  dig  om,  at  jeg  som  Kristen  og  Danne- 
mand er  forpligtet  til  at  tale  i  denne  Tone;  og  jeg  maa 
derfor  ikke  fordre,  at  du  skal  billige  den;  men  det  maa  jeg 
fordre  af  dig  og  alle  mine  kristelige  Venner:  at  I  ikke,  for  at 
kaldes  upartiske  af  Fjenden,  skal  istemme  hans  Fordømmelses - 
dom  over  en  kristen  Broder,  der  følger  sin  bedste  Overbens- 
ning,  eller  mistænke  mig  for  en  hierarkisk,  pavelig,  ukjærlig, 
ugudelig  Stræben,  som  min  Adfærd  i  Fristelsens  Tid  dog  vel 
har  aabenbaret  min  Afsky  for.  Ja,  det  maa  jeg  fordre  af 
Medkristne,  at  da  jeg  aldrig  har  anklaget  mine  Anklagere 
og  ej  kaldt  Loven  til  Hjælp,  da  jeg  mod  Loven  udeluktes  af 
Kirken,  maa  de  ikke  mistænke  mig  for  slette  Hen- 
sigter, naar  jeg  nu,  da  det  er  aabenbart,  man  vil  lade  mig 
staa  og  hævne  sig  paa  de  smaa,  der  tro  paa  HeiTen,  —  naar 
jeg  nu,  med  egen  Fare,  kalder  Loven  til  Hjælp  mod  Under- 
trykkerne. Dog,  maaske  skal  det  høre  til  min  Lidelse  at 
miskjendes  selv  af  mine  bedste  jordiske  Venner,  og  jeg  maa 
da  ikke  klage,  men  skal  vaage  og  bede,  for  ej  at  falde  i 
Fristelse,    hvad    der   for   en  Mand   med  Kone  og  Bøm  under 

nærværende  Omstændigheder  let  kunde  ske,  ja,  kan  kun  al- 
vendes  ved  guddommelig  Trøst  af  den  himmelske  Ven,  dér 
er  dem  alle  nær,  som  ham  paakalde,  paakalde  i  Sandhed. 

Hellere  end  tale  saaledes  til  dig,  broderlige  Ven!  langt 
hellere  havde  jeg  tiet;  men  det  sømmede  sig  ikke,  det  kimde 
jeg  ikke,  uden  selv  at  kaste  Skygge  paa  den  Lysets  Gjer- 
ning,  jeg  med  Guds  Hjælp  haaber  at  udføre;  og  sandelig, 
min  Skyld  maa  det  ej  heller  være,  om  du  imod  din  inderste 
Vilje,  blændet  af  Kjærligheds  Skin,  fordømmer  en  sand 
Kjærlighedsgjerning,  hvis  Godhed  er  mig  saa  klar,  at  jeg  kun 
frygter  for  at  mangle  Kjærlighed  til  at  udføre  den  ret. 

Men,  Fredens  og  Kjærlighedens  Gud  være  med  os!  da 
komme  vi  til  Guds  Børns  herlige  Frihed,  om  end  her  kun 
under  Strid,  i  et  levende  Haab. 

Er  mit  Forsvar  skærpet  af  min  Egenkjærlighed,  da  for- 
milde Herren  det  med  sin  Kjærligheds  Aande!  saa  det  ikke 
saarer,  hvad  jeg  inderlig  skal  elske,  saa  jeg  ikke  mister  et 
Grand  af  det  Venskab,  der  evig  skal  være  mig  dyrebart,  saa 
intet  noget  Øjeblik  skal  adskille  vore  Hj ærter,  om  vi  end 
ryste  lidt  paa  Hovedet,  saa  du  i  Grunden  dog  aldrig  mis- 
Igender 

Din  knortede,  men  dog  redelige  Ven 

N.  F.  S.  Grundtvig. 


21. 

iDgemauii  til  Gruudtvig. 

[Sorø.  d.  30.  Juni  1825.] 
Kjære  Ven! 
Det  er  ikke  for  videre  at  bestride  din  Overbevisning,  at 
jeg  iler  med  at  besvare  dit  Brev;  men  jeg  vilde  nødig,  at  du 
noget  Øjeblik  længer  end  nødvendig  skulde  staa  i  den  for- 
underlige og  mig  ubegribelige  Formening:  at  jeg  havde  eller 
kunde  have  fældet  nogen  ukj ærlig  overilet  Dom  over  dine 
Grundsætninger  og  dit  Sindelag,    at  jeg   havde  mistænkt  dig 

for  Jesuitisme,  beskyldt  dig  for  Herskesyge  og  Ukjærlighed 
og,  for  selv  at  kaldes  upartisk  af  dine  Fjender,  istemt  deres 
Fordømmelsesdom  over  dig  og  din  Stræben.  Hvor  eller  naar 
har  jeg  nogen  Sinde  skrevet  eller  sagt  et  Ord,  som  du  saa- 
ledes  kunde  udtyde?  For  Guds  Skyld,  kjæreste  Ven!  lader 
os  dog  ikke  saaledes  misforstaa  hinanden!  Det  har  gjort  mig 
inderlig  ondt,  at  du  saaledes  et  Øjeblik  har  kunnet  udlægge 
mine  Ord;  og  den  Kjærlighed,  du  desuagtet  viser  mig,  har 
bevæget  mig  saa  meget  mere,  da  du  dog  efter  hin  Formening 
om  Grunden  til  mine  Indvendinger  imod  din  Synsmaade, 
maatte  have  anset  mig  for  lige  saa  anmassende  som  uretfær- 
dig og  lavt  tænkende,  havde  din  Kjærlighed  ikke  været  min 
Talsmand.  Fordi  jeg  ser  en  Sag  fra  en  anden  Side  end  du, 
og  fremsætter  dig  min  Synsmaade  deraf,  med  de  skadelige 
eller  farlige  Følger,  din  Synsmaade  deraf  efter  min  Over- 
bevisning vil  have,  paastaar  jeg  jo  ingenlunde,  at  min  Spis- 
maade  er  den  ufejlbarlig  rette,  eller  gjør  den  anmassende 
Fordring  til  dig,  at  du,  uden  at  billige  min  Mening,  skal  rette 
din  Overbevisning  efter  mit  Hoved.  Saa  længe  du  ser  Sagen 
fra  en  anden  Side  end  jeg,  kan  jeg  jo  umulig  tillægge  dig 
en  Billigelse  af  det  farlige  og  skadelige,  jeg  ser  deii ;  og  saa 
længe  du  ikke  deler  min  Overbevisning,  var  det  jo  en  Af- 
sindighed at  tilregne  dig,  hvad  du  kun  under  den  Forudsæt- 
ning kunde  erkjende  for  Uret,  og  hvad  du  da  lige  saa  lidt 
vilde  billige  som  jeg. 

At  jeg  endelig  uopfordret  og  uden  at  der  har  været 
Spørgsmaal  om  nogen  Medvirkning  fra  min  Side,  har  sagt 
dig  min  Mening  om  et  for  dig  og  flere  saa  højst  vigtigt 
Foretagende,  det  synes  mig,  efter  det  Venskab  og  den  gjen- 
sidige  Oprigtighed  og  Frimodighed,  der  saa  længe  har  fundet 
Sted  imellem  os,  hverken  at  maatte  kunne  saare  eller  fortrædige 
dig:  —  og  dog,  kjære  Ven!  ser  jeg  kun  alt  for  tydelig,  at 
det  har  været  Tilfældet.  Maaske  har  jeg  udtrykt  mig  uheldig; 
men  mit  Hjærte,  som  du  selv  venlig  frikjender,  har  aldrig 
miskjendt  dine  Hensigters  Renhed  og  dit  kjærlige,   kristelige 

Sindelag.  At  jeg  søgte  Grunden  til,  hvad  der  i  din  Syns- 
maade  syntes  mig  stridende  mod  dit  eget  klare  Syn  for  kirke- 
lig og  aandelig  Frihed,  i  en  saa  ædel  Lidenskabelighed,  som 
ingen  ivrig  Herrens  Tjener  behøver  at  blues  ved,  var  dog 
sandelig  ingen  Miskjendelse  af  din  Aand  og  dit  Hjærte.  Selv 
den  Omstændighed,  at  du  ogsaa  for  mine  Øjne  vovede  mer 
end  nogen  anden,  og  mer,  end  jeg  trode  var  Nødvendighed 
og  Pligt,  selv  denne  dog  vist  nok  tilgivelige  Bekymring  for 
dit  og  dines  timelige  Vel,  hvor  jeg  ikke  indsaa,  at  Sandheden 
og  Kristendommen  vandt  ved  din  Opofrelse,  —  jeg  vil  oprigtig 
tilstaa  dig  det,  kjæreVen!  —  denne  Bekymring  var  jeg  ikke 
fri  for;  men  jeg  lod  den  ikke  komme  til  Orde,  da  jeg  meget 
vel  vidste,  at  du  derpaa  hverken  kunde  eller  vilde  tage 
mindste  Hensyn.  Jeg  er  mig  ogsaa  til  fulde  bevidst,  at  denne 
Tanke  aldeles  ingen  Indflydelse  har  haft  paa  min  Synsmaade 
af  Sagen;  thi  da  maatte  jeg  have  bedet  Gud  bevare  mig  for 
at  sige  dig  et  Ord,  som  skulde  friste  dig  til  at  elske  denne 
Verdens  Fred  højere  end  Freden  med  Gud  og  din  Sam- 
vittighed. 

Er  det  lykkedes  mig  at  overbeAise  dig  om,  at  jeg  hver- 
ken nu  eller  nogen  Sinde  har  miskjendt  dig,  men  kun  i  et 
vigtigt  Anliggende  har  villet  meddele  dig  min  Synsmaade, 
hvor  jeg  ikke  fuldelig  kunde  være  af  din  Mening,  saa  lad 
mig  ogsaa  være  overbevist  om,  at  du  ikke  derfor  anser  mig 
for  en  svag,  frygtsom  Sjæl,  som  vil  hænge  Kappen  paa  begge 
Skuldre,  og  som,  for  at  synes  upartisk  i  dine  Fjenders  Øjne, 
mod  min  Overbevisning  kunde  modsige  dig,  hvor  jeg  i  mit 
Hjærte  maatte  give  dig  Ret!  Følg  i  Guds  Navn  din  Over- 
bevisning! men  bortvis  ikke  som  Miskjendelse,  anmassende 
Modsigelseslyst,  smaalig  Verdeusfrygt  og  Karaktersvaghed, 
hvad  nu  og  da  en  redelig  Ven  med  Kjærlighed  og  Agtelse  for 
dit  Sindelag  maatte  indvende  mod  dine  Synsmaader! 

Hvad  Sagen  selv  angaar,  hvorom  vore  Meninger  denne 
Gang,  om  ikke  i  Grunden,  saa  dog  i  Henseende  til  den  her 
saa  vigtige  Form,    ere  forskjellige ,  saa  skulde  du  have  over- 

bevist  mig,  hvis  jeg  i  Lærerstanden  kunde  antage  nogen 
gavnlig  Adskillelse  mellem  Læren  og  Troen.  3Ien  herom 
har  jeg  alt  sagt  langt  mere,  end  jeg  ønskede,  hvis  jeg  med 
noget  ovei-flødigt  Ord  uden  Nytte  har  plaget  og  fortrædiget 
dig.  Gud  velsigne  og  styrke  dig  fremdeles  til  al  god  Gjer- 
ning!  Med  Guds  Hjælp  skal  ingen  Taage  eller  Menings- 
forskjel  adskille  vore  Hjærter,  om  jeg  end  støder  mig  nogle 
Buler  i  Panden  paa  dit  Hoved.  Hils  alle  dine  kjære  fra 
din  oprigtige  og  uforanderlige  Yen 

Ingemann. 


22. 
Grundtvig  til  lugemaiin. 

Kristjanshavn.  2den  Juli  1825. 
Kjære  Yen ! 
Om  os  selv  vil  vi  paa  ingen  Maade  tvistes;  thi  vi  er 
Yenner  og  véd  godt,  det  har  i  den  Henseende  slet  intet 
at  betyde,  hvad  vi  under  Forfægtelsen  af  modsatte  Menin- 
ger sige  hinanden;  og  derfor  er  det  saa  langt  fi-a,  at  jeg 
i  dit  første  Brev  vil  søge  Hjemmel  for  slette  Tanker  om  dig, 
at  jeg  meget  mere  fi'agaar  alle  slige,  hvad  jeg  end  har  sagt 
om  dine  Ytringer;  thi  din  Tænkemaade  i  Grunden,  baade  mod 
mig  og  hvad  langt  mere  er,  betvivler  jeg  lige  saa  lidt,  som 
jeg  véd,  du  betvivler  min.  Altsaa,  alt  sligt  til  Side!  derom 
kan  \i  pukkes  en  Gang,  naar  vi  mødes,  om  vi  har  Lyst;  — 
men  Sagen,  Sagen  er  den,  at  du  tror,  jeg  staar  i  Begi-eb  med 
at  gjøre  noget,  der  ikke  blot  strider  mod  min  klarest  udtalte 
Overbevisning,  men  mod  Sandhed  og  Kjærlighed,  mod  Kristen- 
dommens klare,  kjærlige,  velsignede  Aand,  strider  saa  aldeles 
derimod,  at  det  konsekvent  maatte  føre  til  Aandstyranni, 
Samvittighedstvang,  Inkvisitjon,  Eeligjonsforfølgelse  og  alt 
hvad  skammeligt  Historien  lærer  om  Herskesyge  og  Hjærte- 
løshed,  udklækkede  under  falsk  Beraabelse  paa  Guds  og  vor 
Herres  Jesu  Kristi  hellisre  Xavn ! 

Indse  dog,  kjære,  gode  Ven!  det  kan  og  maa  jeg  ingen- 
lunde tage  mig  let:  kan  og  maa  ingenlunde  berolige  mig 
derved,  at  du  tror  en  aldeles  ukristelig  Adfærd  forenelig  med 
sand  kristelig  Nidkjærhed!  thi  det  véd  jeg,  den  ikke  er,  og 
maa  derfor,  som  jeg  gjorde  i  mit  Brev,  klart  fremstille,  hvad 
det  er,  du  i  Grunden  sigter  mig  for,  skjønt  jeg  godt  vidste, 
som  jeg  og  sagde,  at  det  var  ikke  dine  Tanker.  Mig  er  det 
soleklart,  at  dersom  mit  Forsæt  aahenbar  fører  til  Aands- 
undertrykkelse  etc,  da  vidner  det  enten  om  et  antikristeligt 
Sindelag  eller  om  en  gruelig  Forblindelse  af  Egenkj  ærlighed, 
eller  om  en  uhyre  Letsindighed  og  Tankeløshed  i  de  vigtigste 
Ting.  For  det  sidste  véd  jeg  mig  fri;  for  det  mellemste  er 
jeg  befriet,  i  det  Egenkj  ærligheden  netop  fraraader;  og  hvad 
blev  da  tilbage,  uden  det  første!  Jeg  tvivlede,  og  som  dit 
Svar  siger  mig  med  Føje,  om,  at  Kristeligheden  og  Nød- 
vendigheden af  min  Beslutning  for  Øjeblikket  kunde  blive  dig 
indlysende;  og  da  din  stærke  Misbilligelse  dog  ingenlimde 
maatte  være  mig  ligegyldig,  valgte  jeg  det  eneste  end  øvrige 
Middel  til  at  formilde  den,  ved  at  erindre  dig  om  den  kriste- 
lige Pligt:  naar  vi  ingen  Grund  har  til  at  mistænke  vore 
Venner,  og  deres  Adfærd  dog  synes  os  ukristelig,  da  at  tænke : 
det  er  dog  nok  os,  der  se  fejl,  da  Gud  naturligvis  skjæu- 
ker  ethvert  Menneske  mest  Klarhed  i,  hvad  der  ligger  ham 
nærmest,  i,  hvad  der  særdeles  angaar   hans  Virksomhed. 

Du  véd,  jeg  kjender  og  bekjender  min  sædvanlige  Lyde: 
i  slige  Tilfælde  at  udtrykke  mig  skarpere  end  nødvendigt;  og 
skjønt  jeg  stræber  at  aflægge  den,  spores  den  sagtens  ogsaa 
i  mit  sidste  Brev;  men  det  véd  jeg,  din  Kjærlighed  tilgiver, 
og,  det  fraregnet,  véd  jeg  intet  at  forandre,  heller  ikke  syn- 
derligt at  tilføje.  Ej  da  for  at  paatvinge  dig  min  Overbevis- 
ning, eller  i  den  falske  Tanke,  at  det  maa  være  Modvillighed, 
som  fordunkler,  hvad  der  maaske  i  dette  Øjeblik  ej  behøver 
at  staa  klart  for  dig,  men  kun  fordi  det  ikke  maa  være  min 
Skyld,  om  min  Adfærd  højlig  miskjendes  af  dig,   som  Kristen, 

som  Skribent  og  som  min  gode  Yen,    —    kun   derfor  vil  jeg 
fremstille  Sagen  i  det  Lys,  hvori  den  synes  mig  klarest. 

Sæt,  at  en  vantro  Præst  anklagede  en  Del  af  sine  Sogne- 
folk for  Fanatisme,  fordi  de  ikke  vilde  lade  deres  Børn  kon- 
firmere af  ham  og  ej  gaa  til  Alters  hos  ham,  men  holdt 
derimod  paa  egen  Haand  gudelige  Forsamlinger!  Sæt,  de  fik 
en  kristelig  Sagfører,  som  indsaa,  at,  efter  Dommernes  Sindelag 
og  Rettens  sædvanlige  Gang,  maatte  de  uskyldige  komme  til 
at  lide,  skjøat  de  i  Grunden  efter  Landsloven  havde  Eet,  da 
Præsten  ved  Konfirmatjons  -  Undervisningen  nedrev,  hvad  han 
skulde  opbygge,  og  tilsidesatte  ved  Sakramentet  Indstiftelsens 
Ord!  Maatte,  ja,  burde  nu  ikke  de  anklagedes  Sagfører,  naar 
han  kunde  bevise  Præstens  Uværdighed  til  den  Embedsstilling, 
han  paa  dobbelt  Maade  misbrugte,  —  maatte  og  burde  han 
da  ikke  føre  dette  Bevis,  hvoiTed  naturligvis  Sagen  hævedes, 
da  det  kun  er  de  efter  Loven  lærende  Præster,  Loven  be- 
skytter i  Læreprinlegiet?  Kunde  og  maatte  den  kristelige 
Sagfører  lade  sig  afholde  fra  dette  Skridt  ved  den  Betænk- 
ning, at  det  sandsynlig  vilde  koste  Præsten  hans  Levebrød, 
at  han  mulig,  ved  at  beraabe  sig  paa  andre,  kunde  føre 
flere  i  lige  Ulejlighed,  og  at  en  Del  vantro  Præster  maaske 
af  Frygt  for  samme  Skæbne  kunde  faa  i  Sinde  at  skjule 
deres  sande  Mening  og  blive  Hyklere!  Kunde  han  af  denne 
Betænkning  lade  sig  drive  til  mere,  end  først  at  advare 
Præsten  og  Dommerne,  vise  dem  Faren  og  raade  dem  til  i 
Tide  at  neddysse  Sagen  og  lade  Folkene  med  Fred!  Herpaa 
mener  jeg  nu.  Svaret  kan  aldrig  være  tvivlsomt,  og  for  mine  Øjne 
er  Anvendelsen  lige  saa  klar;  thi,  fordi  jeg  er  Præst,  er  jeg 
jo  ogsaa  en  kristelig  Dannemand,  der  skal  gjøre  for  sine 
Medkristne,  hvad  han  af  kristelig  Taalmodighed  ej  maa  gjøre 
for  sig  selv:  skal  til  Medkristnes  lovlige  Forsvar  bruge  en 
Strænghed,  det  var  skrøbeligt  af  ham  at  anvende  til  sit  eget 
Forsvar,  men  er  hans  Pligt  at  anvende  for  andre,  paa  det  de 
ej  skal  fristes,  maaske  over  Evne!  Jeg  skal,  som  kristelig 
Historiker,  der  véd,  hvad  Følgerne  kan  blive,  true  saa  længe 

muligt.,  før  jeg  slaar  til,  men  visselig  slaa  til,  naar  det  ikke 
hjælper. 

Dog,  du  tror,  allerede  Truselen  er  en  Fejl,  og  forvexler 
Nødværge  til  de  enfoldige  Kristnes  Fred,  borgerlige  Fred, 
med  Planer  til  Kristendoms  Udbredelse,  forvexler  Eettergang 
mod  utro  Embedsmænd,  der  misbruge  deres  Stilling  ved  Krog- 
love  til  Forfølgelse,  med  Inkvisitjon  og  Menings-Forfølgelse, 
—  og  jeg  maa  da  i  Herrens  Navn  helst  slutte,  med  Hilsen 
og  broderligt  Yenskab. 

Grundtvig. 


23. 
Ingemann  til  GrundtTig. 

Juli  1825. 
Kjære  Ven! 

Hensigten  af  dette  Brev  er  egentlig  kun  at  ledsage  mine 
Salmer')  til  dig  og  sige  dig  et  venligt  Broderord  i  denne 
Anledning.  Du  er  af  alle  mine  Venner  den,  jeg  nødigst  vilde 
række  en  Salmebog,  hvorom  jeg  ikke  i  det  mindste  selv 
haabede  og  trode,  at  den  var  en  tro  kristelig  Gjenklang  af 
mine  bedste  og  inderligste  Følelser,  og  at  den  med  Guds 
Hjælp  kunde  være  til  Opbyggelse  og  Velsignelse  for  fromme 
kristelige  Gemytter.  Hvomdt  jeg  i  det  hele  har  opnaaet 
Hensigten,  ni  Fremtiden  lære.  Hvad  Bogen  medbringer  af 
mine  Mangler  og  Skrøbeligheder,  kan  jeg  des  værre  ikke  selv 
vide,  førend  jeg  har  grebet  det  Lysets  og  Sandhedens  Kleuod, 
jeg  stræber  efter.  Meget,  kan  jeg  vel  vide,  kunde  have  været 
frommere  og  opbyggeligere,  hvis  jeg  havde  haft  Evne  som 
Vilje,  eller  rettere,  hvis  jeg  altid  havde  haft  Kjærlighed  og 
Sjælsstyrke  nok  til  at  fremkalde  og  fastholde  Aanden.  Man- 
gen Gang  har  jeg  dog  med  Vished  og  Glæde  følt,  at  den 
var  mig  nær;    og  det  er  min  Trøst  og  mit  Haab,    naar  jeg 


')  [Højmesse-Salmer  til  Kirkeaarets  Helligdage.    Kbhvn.  1825.] 

tæuker  paa,    hvor  lidet  menneskelige  Ord  ere   i  Stand  til  at 
ophøje  den  Mester  og  Herre,  vi  lovprise. 

At  Bogen  vil  blive  en  Anstødssten  for  mange,  ■sil  jeg 
haabe ;  havde  den  ikke  det  til  fælles  med  det  Sandhedens  Ord, 
hvorpaa  den  er  grundet,  da  kunde  den  vist  ikke  have  Liv  og 
Aand  i  sig  til  Velsignelse. 

Og  nu  i  Guds  Navn  læs,  og  sig  mig  din  Mening  uden 
Porheholdenhed  og  uden  Skaansel,  hvor  du  tror,  jeg  har  fejlet 
eller  slumret! 

Hvad  vor  sidste,  maaske  fra  min  Side  vel  i\Tige  Yenne- 
strid  angaar,  saa  har  jeg,  ved  at  læse  den  omtalte  Trnsel  i 
teologisk  Maanedsskrift  ingen  Forargelse  kunnet  tage  deraf, 
men  maa  tilstaa  dig,  at  jeg  saaledes  mere  betragter  det  som 
en  venlig  Advarelse  til  de  blinde  om  at  se  sig  for,  end  som 
en  Trusel  mod  de  uretfærdige  med  Sværdet.  Jeg  haaber, 
det  vil  være  tilstrækkeligt  og  ikke  forfejle  sin  gode  Virkning. 

Hvorledes  du  betragter  Sagen,  ser  jeg  nu  vel  med  fuld- 
kommen Klarhed;  mindre  heldig  maa  jeg  have  været  i  at 
stille  dig  paa  mit  Synspunkt;  thi  jeg  forvexler  ikke  Eetter- 
gang  mod  utro  Embedsmænd  med  Meningsforfølgelse ;  men  jeg 
mener  kun,  at  de  i  det  givne  Tilfælde  i  Udførelsen  let  vil 
kunne  smelte  sammen. 

Tak  for  Anmeldelsen  af  Gieselers  Kirkehistorie!  du  har 
deri  med  ét  heldigt  og  dygtigt  Slag  viftet  den  tomme  Lær- 
domstaage  bort  fra  manges  Øjne,  som  saa"  lutter  Glorier  i 
Bøger  med  I^Toter  uden  Text,  —  og  som  trode  at  se  levende 
Aander,  hvor  de  saa'  døde  Gjengangere. 

Vi  har  nylig  haft  Besøg  her  af  Gejer  og  Atterbom,  den 
sidste  saa'  jeg  mest  til;  han  er  et  livligt,  elskværdigt  Men- 
neske og  har  vist  en  hel  Del  Poesi  i  sig;  Skade,  at  den  kun 
endnu  har  kunnet  vise  sig  i  Brudstykker.  Saa  vel  hans  blaa 
Fugl  som  hans  Lyksalighedsø  ere  Fragmenter;  den  sidste  har 
jeg  kun  læst;  men  hvad  der  mangler,  er  netop  det.  der  skulde 
sige  os,  hvad  Digtets  Betydning  var,  og  hvis  Tjener  Digte- 
ren var. 

5* 

Gejer  skal  være  eu  god  Historiker,  han  agter  at  behandle 
hele  den  svenske  Historie,  og  rejser  nu  i  Tyskland  for  at 
efterse  Bibliotekerne  i  den  Anledning. 

Er  der  taget  nogen  endelig  Beslutning  med  vore  Scrip- 
tores y  Svenskerne  havde  allerede  hørt  derom;  deres  historiske 
Kilder  samles  nu  ogsaa,  véd  du,  endnu  er  dog  kun  ét  Folio- 
bind  udkommet.     Nu  Gud  velsigne  dig! 

Din  hengivne  Ven 

Ingemann. 

E.  Sk.  Dette  Brev  har  ligget  nogen  Tid  uafsendt;  siden 
har  jeg  endnu  en  Gang  talt  med  Atterbom,  som  meddelte 
mig  Planen  til  hint  ufuldendte  Digt.  Saa  vel  deraf  som 
af  hans  hele  Beskuelse  af  Livet  og  Poesien  holder  jeg  ham 
for  en  Digter  med  en  dyb  alvorlig  Følelse  og  et  kristeligt 
Sind;  naar  han  kun  ikke  bliver  siddende  i  sin  Filosofi! 


24. 
Grundtrig  til  Ingemauu. 

[Avgust  1825.]*) 

[Jeg  vil  da  nævne,]  hvad  jeg  tænker,  Danmark  vil  gjøre 
til  sin  uforanderlige  Skriftemaalssalme :  „Gud,  Ketfærds  Gud, 
du  hellige,  du  høje!"  og:  „Troens  Pris,  som  flytter  Bjærge", 
og:  ...Jesu  Graad  ved  Verdens  Latter",  som  det,  der  — 
Langfi-edagssalmen  og  Paaskeverseue :  „Englen  i  de  hvide 
Klæder",  dog  uforglemt  —  mest  har  slaaet  mig. 

Og  nu  da  ogsaa  inderlig  Tak,  fordi  du  ikke  miskjeuder 
mig!  Herren  bevare  mig  fra  at  glemme,  hvad  vi,  selv  med 
Troen  til  at  flytte  Bjærge,  er  uden  Kjærlighed  i  Gjerning  og 
Sandhed!  Og  han  bevare  dig  fra  at  tro,  jeg  har  glemt  det, 
naar  han  ser,  jeg  mindes  det,   om  saa  end  hele  Verden  for- 


')  [Brevets  første  Blad  fiittes.] 

dømmer  mig,  om  saa  end  Skinnet  er  imod  mig !  Det  vil  li  a  n 
høre,  lade  dig  se  Taaren  i  mit  Øje,  naar  Sværdet  blinker  i 
min  Haand,  og  bevare  mig  under  alle  Omskiftelser  en  Ven 
i  dig,  ved  hvis  Hjærte  mit  kan  føle,  at  den  Kjærlighed, 
jeg  kæmper  for.  er  ikke  blot  i  Himlen,  men  ogsaa  paa 
Jorden ! 

Det  er  eu  besynderlig  Time,  vi  have  oplevet,  og  daglig 
drages  jeg  dybere  ind  i  en  Strid,  jeg  sandelig,  om  jeg  nogen 
Sinde  gjorde  det,  ej  mere  elsker  for  dens  egen  Skyld,  men 
maa  ikke  undvige,  skal  nu,  som  jeg  ser,  i  Jesu  Navn  sejer- 
rig  udføre.  Kirkens  Fjender  rase  nu  frem  i  Blindhed,  og  det 
er  mig  klart,  Kristi  Kirkes  Tusendaarsfest  i  Xordeu  vil  blive 
Kristne  uforglemmelig.  Den  gamle  Hornemann  har  anklaget 
Egge  for  [at  være]  en  fanatisk,  Staten  farlig,  Præst ;  og  han 
maa  da  falde  paa  sine  Gjeminger.  Den  unge  Clausen  har 
udgivet  en  Bog,  hvori  han  saa  øjensynlig  trodser  baade  Kirken 
og  Staten,  at  hans  Fald  er  uundgaaeligt ;  men  maaske  falder 
han  kun  til  Oprejsning. 

Gud  være  lovet,  at  jeg  før  denne  store  Time  fik  Øje 
paa  den  Kirkens  Klippe,  vi  med  Luther,  Gud  ske  Lov,  have 
bygget  paa,  men  som  i  mange  Aarhundreder  dog  har  været 
skjult  for  Menighedens  Øje:  det  er  de  kristnes  oprindelige, 
altsaa  uforanderlige  Trosbekjendelse  (vore  ti-e  Tros -Artikler), 
som  ved  Sakramenterne  aabenbar  har  gjort  alle  Kirkens  Gjer- 
ninger, og  nu  er  dens  Vidnesb}Td ;  thi  nu  staar  jeg  ikke  mere 
Fare  for  at  dømme  nogen  eller  noget  efter  min  Skriftfortolk- 
ning, der,  naar  den  er  sikrest,  dog  ej  siger  mig  bestemt, 
hvor  Grænsen  er  mellem  Kristenhedens  og  Kjætteriets  Ene- 
mærker. O,  lær  ogsaa  du  igjen  med  Andagt  den  Bekjeudelse, 
der  med  Martyrblodets  Segl  har  baaret  Daaben  og  Nadveren 
til  os!  tilegn  dig  disse  Kirkens  almægtige  Naademidler  med 
uindskrænket  Tro!  og  du  skal  ikke  savne  Aanden,  men  af 
ham  indføres  i  Skriftens  store  aandelige  Skatkammer,  hvor 
der  er  nok  til  at  gjøre  os  alle  rige,   naar  først  Øjet   oplades 

og  Hjærte-Haanden   skabes   til   at  fatte   de   himmelske   Kle- 
nodier.    Herren  velsigne    din  Indgang   og  Udgang   e\'indelig! 

Din  Ven 

G-  r  u  n  d  t  V  i  g. 


25. 
Ingemann  til  Gruudtygg. 

Sorø.     d.  3dje  Novhr.  1825. 
Kjære  Yen! 

Midt  i  din  Kamp  og  din  krigeriske  Færd  for  Kirken  og 
dens  Lære,  ni  det  maaske  dog  ikke  være  dig  ukjært  at  mod- 
tage en  venlig,  fredelig  Hilsen  fi-a  din  stille  sorøske  Ven, 
som,  uagtet  han  ikke  blev  fød  og  baaren  til  Stridsmand,  dog 
med  Deltagelse  og  Varme  følger  enhver  tro  og  ærlig  Kors- 
ridder, som  Minnesangerne  fordum  fulgte  Gotfred  og  den 
hæftige  Løvehjærte.  Tak  for  dit  sidste  kjærlige  Brev  og  for, 
hvad  du  sagde  mig  om  Salmerne!  At  de  kun  vare  stille 
Hjærtesuk,  og  at  min  Længsel  efter  Aanden  og  Guds  Kige 
deri  var  stærkere  end  mit  Haab  om  at  have  fundet  Kingos 
Orgel  eller  Da\ddsharpen,  det  er  vist  nok,  og  jeg  er  langt 
fra  at  fordre,  at  min  Skjærv  til  Kirkens  Kiste  skal  gjælde 
for  en  Skat;  jeg  gav,  hvad  jeg  havde,  og  jeg  vil  takke  Gud, 
om  det  Sennepskorn,  jeg  udkastede,  kun  kan  blive  en  Kvist, 
hvori  én  af  de  fattigste  Fugle  kan  bygge  sig  Rede. 

Hvad  nu  den  store,  vigtige  Kamp  angaar,  som  du  i 
Herrens  Xavn  har  begyndt,  saa  haaber  jeg,  den  skal  have 
gode  og  vigtige  Følger.  Den  fortrædelige  borgerlige  Vending, 
Sagen  fra  sin  uvæsentlige  Side  har  taget,  gjør  i  Grunden 
hverken  til  eller  fra;  men  den  kunde  efter  min  Formening  ved 
Udeladelsen  af  et  Par  Ord  eller  Linjer  i  Indledningen  til 
Kirkens  Gjenmæle  være  undgaaet.  „At  Clausen  staar  i  Spid- 
sen etc."  kan,  som  man  i  Skjæmt  har  bemærket,  modbevi- 
ses, naar  hans  Fader  eller  Hornemann  eUer  hvilken  som  helst 
anden  ældre  Høvding  erklærer  sig  for  Generalen.    Aflæggelsen 

af  Kristennavnet  tror  jeg  heller  ikke,  man  kan  fordre  af 
nogen,  som  vil  bære  det,  om  han  endogsaa  tager  det  i  samme 
Betydning  som  Platonikere  og  Kautianere ;  og  skjønt  man  vel 
maa  kunne  erklære  og  bevise,  at  den,  der  modsiger  eller  be- 
strider Lærdommen,  har  exkommuuiceret  sig  selv,  tror  jeg 
dog  ikke,  nogen  anden  end  Kirkens  Overhoved  er  berettiget 
til  i  Kirkens  Navn  at  exkommnnicere ;  og  et  saadant  Kirkens 
Overhoved,  mener  jeg,  vi  Protestanter  kun  har  i  dens  usyn- 
lige Herre  og  Mester. 

Se,  det  er  de  Punkter,  hvori  jeg  tror,  du  er  gaaet  for 
vidt;  Hovedsagen  selv:  den  billige  Fordring,  at  Kirkens  Læ- 
rere maa  holde  sig  til  dens  Bekjendelse,  begriber  jeg  ikke, 
at  der  kan  være  to  Meninger  om. 

Hvad  Udfald  altsaa  Sagen  end  faar  med  Heusyn  til  den 
verdslige,  blot  juridiske  Bedømmelse  af  Ord  og  Udtryk,  saa 
er  Kirken  og  Kristenheden  unægtelig  her  kun  Dommer,  og 
dens  Kjendelse  vil  kun  Tiden  og  dens  Historie  en  G-ang 
kunne  aabenbare. 

Den  nye  saakaldte  Kirke,  som  aabenbart  har  vist  sig 
ved  Siden  af  den  gamle  og  vil  udgive  sig  for  den  samme, 
maa  nødvendig  en  Gang  aldeles  løsrive  sig ;  og  da  først  mener 
jeg,  en  gjensidig  fri  og  aabenhjærtig  Aandskamp  om  Sandhed 
og  Kristendom  vil  kunne  finde  Sted,  som  med  Guds  Hjælp 
vil  føre  de  frafaldne  og  forvildede  tilbage,  om  de  endogsaa 
ere  Jtusende  mod  én.  En  Forberedelse  til  en  saadan  Skils- 
misse, som  Betingelse  for  en  mulig  Gjenforeniug  i  Sandhed 
og  Kjærlighed,  ser  jeg  i  denne  Kirkestrid.  Af  hvor  mange 
end  din  Iver  og  dine  Bestræbelser  miskjendes,  og  hvor  stort 
Skriget  nu  endogsaa  bliver  mod  dig  og  enhver  den  gamle 
Kirkes  Forsvarer,  saa  kan  du  dog  glæde  dig  ved,  at  der  gives 
Hjærter,  som  kjende  dig,  og  at  Kjærligheden  er  støiTe  og 
mægtigere  end  Hadet.  Gud  styrke  og  velsigne  dig! 
Din  hj  ærtelige  og  hengivne  Ven 

Ingemann. 

26. 
Grundtrig  til  Ingemann. 

Kristjanshavn.     4de  Novbr.  1825. 
Kjære  Ingemann! 

Takket  og  velsignet  være  du  for  dit  kristelige  Venne- 
brev, som  er  det  første  skikkelige  Ord,  jeg  endnu  under 
Striden  har  hørt  fra  ældre  Venner  og  Kyndinger;  thi  enten 
fnyse  ogsaa  de  imod  mig  eller  tie  bomstille,  eller  omtale 
Sagen  med  en  Kulde,  der  end  er  mere  utaalelig.  Uagtet  jeg 
nu  vist  nok  haabede,  at  du,  om  end  utilfreds  med  noget  af 
min  Skrivemaade,  vilde  skjelne  Kjærnen  fra  Skallen  og  Sagen 
fra  de  mishagelige  Udtryk,  saa  er  jeg  dog  inderlig  glad  ved 
at  se  mere  end  sort  paa  hvidt  derfor,  at  se  Segl  derpaa  i 
dit  Brev;  thi  naar  Verden  raser  som  nu,  og  naar  selv  de, 
om  hvilke  man  mindst  skulde  tro  det,  istemme  Fjendens 
Anathema,  da  bliver  Troen  paa  det  modsatte  selv  hos  ens 
Venner  lettelig  [saa]  svag,  at  den  i  det  mindste  ingen  Trøst 
bereder;  og  naar  jeg  ser  en  Fjende,  hvor  jeg  trode  at  have 
en  sandhedskjærlig  Ven,  da  er  det  mig  en  saadan  Lidelse,  at 
jeg,  for  ikke  at  friste  den  to  Gange,  forestiller  mig  det 
værste,  jeg  maa,  om  alle  mine  Venner,  nemlig  Muligheden  af 
en  uhyre  Forblindelse.  Dog,  Gud  være  lovet!  min  Bøn  er 
hørt,  du  miskjender  mig  ikke;  thi,  med  alle  Forestillinger  om 
Muligheder,  vilde  det  dog  uden  Tvivl  bøjet  mig  til  Jorden, 
om  jeg  havde  set,  at  ogsaa  du  vendte  mig  Ryggen  som  en 
Forbryder  mod  Menneskeheden. 

Under  disse  Omstændigheder  kan  jeg  allermindst  føle 
Drift  til  at  tvistes  med  dig  om  de  paaankede  Linjer  og  Ud- 
tryk; men  hvad  der  er  sandt  derom,  vil  jeg  lige  fuldt  ven- 
ligst sige  dig,  og  det  er  da  først,  at  jeg,  Gud  ske  Lov!  ikke 
fortryder  at  have  skrevet  dem,  skjønt  det  synes  at  være  dem, 
der  tildrage  mig  noget  af  det  haardeste  og  afskyeligste,  jeg 
kjender:  en  Injurieproces.  Grunden,  hvi  jeg,  under  de  mest 
brændende  Ønsker  om  at  undgaa  dette  store  Huskers,  dog 
aldrig  noget  Øjeblik  har  kunnet  ønske  hine  Udtryk  anderledes, 

er  ingenlunde  den,  at  de  efter  min  fuldeste  Overbevisning  er 
i  alle  Henseender  forsvarlige;  thi  derfor  var  det  ikke  sagt, 
jeg  skulde  brugt  dem ;  men  Grunden  er,  at  det  er  mig  moralsk 
umuligt  at  udslette  dem,  da  de  faldt  mig  i  Pennen,  uagtet 
jeg  godt  saa",  det  var  ved  dem,  man  vilde  gribe  mig.  Det 
er  paa  anden  Dansk,  hvad  jeg  véd,  du  ikke  misforstaar: 
Bogen  har  jeg  paa  en  Maade  selv  skrevet,  men  Fortalen  har 
vor  Herre  gjort;  saa  under  alt,  hvad  jeg  tænker,  og  alt,  hvad 
der  times,  føler  jeg,  at  Fortalen  staar  sig  nok,  hvordan  det 
saa  gaar  med  Bogen.  Da  en  saadan  Tale  imidlertid  klinger 
sværmerisk,  og  var  det  virkelig,  naar  jeg  hverken  kunde  be- 
vise min  Inspiratjon  eller  Talens  Sandhed,  bør  jeg  ogsaa  her 
kortelig  forsvare  den;  thi  kun  da.  naar  vi  klarlig  indse  Sand- 
heden af,  hvad  der  uvilkaarlig  paatrænger  sig  os,  kun  da  kan 
vi  rettelig  sige,  det  er  moralsk  umuligt  at  holde  det  tilbage. 

Hvad  nu  Sandheden  af  det  paa  fusende  Tunger  forslidte 
Udtryk  angaar,  da  ser  jeg,  at  heller  ikke  du  har  undgaaet 
den  herved  almindelige  Læsefejl;  thi  jeg  skrev  ikke,  han 
staar  i  Spidsen,  men:  han  har  ved  denne  Bog  stillet 
sig  i  Spidsen,  og  det  kan  hverken  hans  Fader,  Hornemann, 
eller  Højesteret  gjøre  til  Løgn;  thi  denne  Bog  er  unægtelig 
den  første  videnskabelige  af  en  dansk  Teolog,  hvor  man  finder 
det  attende  Aarhuudredes  Protestatjoner  mod  Kristendommens 
og  Bibelens  Sandhed  in  corpore;  saa  alle  den  kristelige  Kirkes 
Fjender  og  Guds  Ords  Fornægtere  i  Landet  maa  nødvendig 
betragte  denne  Bogs  Forfatter  som  deres  teologiske  Pro- 
fessor eller  videnskabelige  Høvding,  hvad  da  ogsaa  alt  Er- 
faringen viser,  virkelig  er  Tilfældet,  saa  jo  stærkere  Ukristne 
skjælde  paa  mig  for  disse  Udtryk,  des  mere  stadfæste  de  dem. 

I  Henseende  til  Exkommunikatjonen,  finder  jeg  den  ogsaa 
saaledes  udtrykt  og  modificeret,  at  den  for  Kristendommens 
Domstol,  hvorunder  jeg  højtidelig  har  indskudt  Sagen,  er 
uanfægtelig.  Det  er  nemlig  kun  en  Erklæring  fra  mig  som 
Kristen  og  Lærer  i  Kirken,  at  jeg  ikke  kan  eller  vil  have 
Kirkesamfund  med  ham,  naar  han  ikke  tilbagekalder  sin  mod 

Kirkens  Bekjeudelse  og  Bibelens  Sandhed  aabeubar  stridende 
Lærdom;  og  eu  saadan  Erklæring  har  jeg  unægtelig  Eet  til 
at  gjøre,  naar  jeg  kun  er  vis  paa,  at  en  oplyst  kristelig 
Menighed  ej  kan  underkjeude  min  Dom  om  Lærdommens 
Uforenelighed  med  Tro  og  Bibel;  thi  kun  ved  en  saadan 
Underkjendelse ,  der,  som  Fortalen  bestemt  udtrykker  sig, 
stemplede  mig  enten  selv  til  en  falsk  Lærer  eller  dog  til  en 
blind  Ivrer,  kun  derved  kunde  jeg  forpligtes  til  enten  at 
revocere  eller  udtræde  af  Samfundet  som  en  Troens  For- 
virrer og  Fredsforstyrrer.  Da  du  nu  selv  siger,  at  du  ingen 
anden  Udvej  ser  til  et  ærligt  og  rent  Forhold  mellem  de 
uforligelige  Elementer,  end  en  aabenbar  Skilsmisse,  er  det 
mig  uforklarligt,  hvorledes  du  kan  misbillige  mit  dertil  aldeles 
nødvendige  Skridt;  thi  det  er  jo  aabenbart,  at  Modstanderne 
ikke  vil  opgive  det  kristne  Navn,  saa  længe  Staternes  Lov- 
givning er  kristelig,  og  saa  længe  der  er  en  eneste  troende 
Kristen,  de  kan  vente  at  forføre;  og  der  er  da  for  troende 
Kristne  kun  to  Midler  til  at  bevirke  den  for  Kristendommen 
nødvendige  Skilsmisse:  enten  at  aftrætte  Modstanderne  det 
kristelige  Navn,  eller  selv  aflægge  det.  At  det  sidste  ej 
bør  ske  uden  i  yderste  Nødsfald,  indses  let,  og  altsaa  maa 
det  andet  i  Guds  Navn  alvorlig  og  dristig  prøves,  med  den 
Vished,  at  vor  Gud,  som  er  en  lige  saa  almægtig  som  erklæret 
Fjende  af  al  Løgn  og  Falskhed,  ej  uden  særdeles  vigtige  Grunde, 
der  blive  Sandheds  Venner  indlysende,  vil  tillade  Modstanderne 
at  anmasse  sig  Guds  Folks  velsignede  Navn,  til  hvilket  alle 
de  store  Vidnesbyrd  med  hele  Kirkehistorien  er  næsten  uop- 
løselig knyttede. 

Du  mener,  vi  kan  ikke  aftrætte  nogen  det  kristne 
Navn,  som  vil  bære  det,  om  end  kun  i  samme  Betydning 
som  Platonikere  efter  Plato;  og  det  er  vist:  at  afnøde  ham 
det,  kan  vi  ikke,  om  han  saa  bespottede  Kristus;  men  at  han 
uden  kristelig  Tro  ej  har  mindste  Eet  til  at  bære  det,  det 
kan  vi  soleklart  bevise,  og  at  han  altsaa  ved  at  ville  være  en 
vantro  Kristen  gjør  sig  selv  til  en  falsk  Kristen,  hvad  Kirken 

kalder  en  Kjætter;  thi  medens  det  er  ham  uforment  at  kalde 
sig  Jesmt,  Kristolog  eller  hvad  der  ellers  kan  betegne  et 
eget  frit  Forhold  til  Kristus,  maa  han,  efter  Fortalens  Udtryk, 
som  ærlig  Mand,  nødvendig  opgive  enhver  Fordring  paa 
at  hedde  Kristen,  naar  han  vrager  den  Tro,  for  hvis  Be- 
kjendere  det  kristne  Navn  gjennem  Historien  er  ejendomme- 
ligt; ja,  det  kan  umulig  være  andet  end  egennyttige  Grunde 
eller  bedragerske  Hensigter,  der  bevæge  nogen  til  ved  Navnet 
at  ville  sammenblandes  med  et  Kirkesamfunds  Lemmer,  hns 
Tro  han  forskyder  og  bestrider,  da  ellers  alt  maatte  byde 
ham  med  Flid  at  undgaa  Mistanke  for,  at  han  dog  i  Grunden 
ansaa  for  noget  godt,  hvad  han  forkaster  som  noget  ondt. 

At  oplyste  Kristne  nu  maa  hade  og  [af]  al  Magt  be- 
stride en  Falskhed,  der  udsætter  de  umyndige  og  ubefæstede 
for  under  Kristendoms  Skin  at  forføres  fra  kristelig  Tro,  og 
som  gjør  Historiens  Vidnesbyrd  om  Kristendommens  velsignede 
Virkninger  til  et  Skalkeskjul  for  dens  Fjender,  det  er  jo  dog 
indlysende.  For  Udfaldet  raader  Herren,  som  vist  nok  ene 
paa  sin  Trone  kan  udføre  Skilsmissedommen,  men  fælder  den 
naturligvis  i  sine  troende. 

Gjør  mig  nu  den  Tjeneste,  gode  Ven!  at  læse  Fortalen 
en  Gang  endnu,  og  se  da,  om  du  ikke  finder  den  ret  for- 
svarlig! I  øvrigt  er  jeg  nær  ved  at  tro,  at,  havde  Fortalen 
ikke  været  som  den  er,  vilde  Modstanderne  ligegyldig  overset 
det  hele;  og  saa  lad  dem  i  Herrens  Navn  dog  heller  larme  og, 
ved  at  svare  med  Stævninger,  ret  klart  bevise,  de  er  aandelig 
forlorne!  At  det  juridiske  Helvede  er  mig  en  gruelig  Ting, 
skal  jeg  aldrig  nægte;  men  i  al  min  Angest  er.  Gud  ske 
Lov!  som  skrevet  staar,  i  Granden  ingen  Angest,  og  jeg 
nynner  med  de  gamle:  vore  Fjender  ere  ,alle  i  din  Haaad, 
dertil  hvad  de  monne  tænke! 

Din 
Grundtvig. 

27. 
Ingemann  til  Grundtyig. 

Sorø.     d.  17de  Maj  1S26. 
Kjære  Ven! 

I  de  sidste  otte  Dage  har  jeg  været  mere  hos  dig,  end 
du  maaske  har  tænkt.  Ejgtet  om,  at  du  har  søgt  Afsked,  og 
om  en  hel  Del  højst  forskjellige  Grunde  dertil,  har  beskjæftiget 
mange  Tunger  og  Brevpenne;  og  endnu  véd  jeg  dog  ikke, 
hvad  jeg  af  alt  det  skal  tro  eller  ikke.  I  Gaar  gik  jeg  til 
Olsen  i  Lynge,  for  at  høre,  hvad  han  vidste  derom;  han 
havde  hørt  det  samme  som  jeg,  med  nogle  Forandringer,  og 
jeg  tvivler  nu  ikke  paa,  at  det  er  sket  —  hvad  der  gjør  mig 
og  mange  danske  Hjærter  ondt  —  og  at  du  maa  have  haft 
vægtige  Grunde  til  et  Skridt,  der  berøver  den  danske  Kirke 
en  saa  kraftig  og  levende  Stemme.  Gud  styrke  og  velsigne 
dig,  hvad  der  saa  er  hændet!  Hvad  du  som  Præst  har 
virket,  skal  den  danske  Kirke  aldrig  glemme,  og  forlader  du 
nu  Alteret  og  den  hellige  Talerstol,  saa  maa  det  vel  saa 
være,  og  saa  sker  det  med  Guds  Hjælp  ikke  forgjæves.  At 
du  ikke  ukaldet  forlader  din  Post  eller  viger,  fordi  Fjenderne 
trænge  og  larme,  derom  behøver  du  ikke  at  overbevise  mig; 
men  har  du  Lyst  og  Tid  dertil,  og  er  jeg  dig  den  fuldtro 
Ven,  som  du  altid  var  mig,  saa  lad  mig  fortrolig  og  broderlig 
ogsaa  denne  Gang  skue  klart  i  dit  Indre!  Hvad  du  med 
vemodig  Forudfølelse  sagde  mig  sidste  St.  Stefans  Dag  efter 
Gudstjenesten,  er  i  disse  Dage  ofte  faldet  mig  ind,  og  hvad 
du  syntes  at  ane  i  dit  Nyaars-Kvad,  er  maaske  nu  nær  ved 
at  opfyldes;  ikke  uden  Vemod  kan  jeg  tænke  derpaa.  Men 
maa  det  saa  ske,  og  hører  du  en  stærkere  Eøst  end  Ven- 
nemes  og  Fædernelandets ,  saa  i  Guds  Navn!  du  har  Kraft 
til  at  følge  den,  om  dit  Hjærte  end  bløder  derved;  men  det 
Ail  det  visselig,  thi  intet  Hjærte  hænger  sønligere  ved  Moder- 
landet end  dit. 

Tak  for  dine  gudelige  Folkesange  til  Tusendaarsfesten ! 
At   de  maatte   støde  Provst   og  Bisp,    faldt  af  sig   selv   og 

forundrede  mig  ikke.  I  Dag  har  jeg  glædet  mig  over  din 
Harald  og  Ansgar  og  takket  dig  hjærtelig  paa  vor  gamle 
Moders  Vegne  for  dit  kjærlige  Kirkekvad.  Jeg  har  nylig 
læst  din  Snorro  og  Saxo  helt  i  Sammenhæng  og  ret  glædet 
mig  over  det  Liv,  du  har  gjengivet  de  gamle  Heltekonger 
og  Skjalde.  Nogle  enkelte  mig  ubekjendte  Ord  og  Udtryk 
har  jeg  optegnet,  som  jeg  en  Gang  ved  Lejlighed  vil  bede 
dig  udtyde  mig,  skjønt  jeg  formodentlig  burde  kjeude  dem. 
Med  dine  Bemærkninger  ved  Haauden  skal  jeg  nu  snart  have 
ordentlig  fat  paa  Eimkrønniken ;  ogsaa  Kæmpeviserne  agter 
jeg  i  Sommer  at  gaa  lidt  til  Bunds  i;  maaske  lodder  du 
ogsaa  i  det  Farvand  før  jeg;  saa  meget  des  bedre! 

Det  gjorde  mig  ret  ondt,  at  jeg  ikke  fik  set  din  gamle 
gode  Svigermoder  endnu  en  Gang,  inden  jeg  rejste,  allerhelst 
da  hun  ventede  mig;  at  jeg  ikke  skulde  se  hende  mere  i 
denne  Verden,  tænkte  jeg  ikke  paa,  skjønt  det  var  helt  rime- 
ligt.    Hils  alle  hendes  Døtre  venligst  fra  mig! 

Med  Trykningen  af  min  Valdemar  Sejers  Saga  gaar  det 
Sneglegang,  den  kommer  maaske  først  hen  imod  Efteraaret. 

Fra  vor  Direktor  har  jeg  en  Anmodning  til  dig,  som 
maaske  nu  kommer  dig  ubelejlig,  og  som  du  i  saa  Fald  kan 
lade  flyve  Vintervejen  som  en  anden  Grille;  skulde  den  imid- 
lertid hændelsesvis  mødes  med  en  af  dine  egne  venlige 
Erindringer  om  Broder  Nielses  Kilde,  om  Valdemars,  Absalons 
og  fjerde  Kristjans  Værker  eller  femte  Frederiks  og  hans 
sidste  Ætlings  Fønix,  saa  lad  det  nye  Akademi  ved  dets 
Indvielse  ogsaa  styrkes  ved  et  venligt  og  velsignende  Ord  fra 
dig!  At  det  ikke  blot  er  Direktøren  (som  gjærue  pyntede 
sit  Program  med  et  saadant  Digt),  du  derved  vilde  glæde, 
det  véd  du  da  nok;  men  synger  det  gladelig  i  dig,  naar 
Sorø  synger  'Te  deuvi,  saa  faar  det  nok  Køst  uden  Op- 
fordring. 

Gud  velsigne  dig,  kjære  Ven!  og  lad  mig  snart  høre 
fra  dig!  Din 

B.  S.  Ingemann. 

28. 
Gmndtrig  til  Ingemann. 

Kristjanshavn.     '20de  Maj  1826. 

Inderlig  Tak,  kjære,  fuldtro  Ven !  for  dit  rørende,  trøste- 
lige Ord,  som  jeg  i  denne  Tid  kunde  højlig  behøve;  thi  det 
er  græsseligt,  saa  uskikkede  de  fleste  Menuesker  er  til  at 
behandle  Hjærter,  saa  naar  de  endog,  med  Tanke  til,  hvad  de 
kalde  vort  eget  Bedste,  vil  under  dybe  Eørelser  bringe  os 
fra,  hvad  de  kalde  Lidenskabelighed,  til,  hvad  de  kalde  For- 
nuft, arbejde  de  aabenbar  paa  at  bringe  os  i  Daarekisten, 
saa  vi  maa  dobbelt  takke  Gud,  naar  vi,  om  end  med  sønder- 
revet Hjærte,  saa  dog  med  besindig  Kolighed,  kan  sige:  Gud 
ske  Lov!  nu  har  de  vel  studerte  Læger  dog  opgivet  dig, 
overgivet  dig  til  ham,  hos  hvem  du  er  i  gode  Hænder! 

Du  vil,  kjære  Ingemann!  allerede  heraf,  eller  rettere  selv 
uden  dette,  slutte,  at  jeg  i  denne  Tid  har  saa  tit  maattet 
gjentage  de  nærmeste  udvortes  Grunde  til  mit  Sidespring,  og 
høre  dem  saa  veltalende  gjendrevne,  at  jeg  selv  begynder  at 
finde  dem  smaalige  og  gider  næppe  nævnet  dem-,  men  skjønt 
du  nok  véd,  det  er  alt  store  Ting,  naar  det  staar  klart  for 
os,  hvad  vi  skal  gjøre,  saa  vi  maa  finde  os  i,  at  det  sidste 
store  hvorfor  er  os  meget  dunkelt,  saa  deler  jeg  dog  gjærne 
baade  min  Klarhed  og  min  Dunkelhed  med  en  af  de  faa,  som 
føler,  at  Lyset  her  neden  besøger  os  i  begge  Skikkelser,  og 
mest  i  den  sidste,  som  Morgenrøden  fra  det  høje  klædt  i 
Støvskyen,  som  Gud  aabenbaret  i  Kjød. 

Saa  længe  jeg  mindes  mig  som  Hen-ens  Tjener,  har  det 
aldrig  været  mit  Ønske  til  Varighed  at  være,  hvad  man 
kalder  Præst  i  dette  Babel,  og  maatte  jeg  blot  efter  min 
Faders  Død  frit  forkyndt  Guds  Ord  her  inde,  da  havde  jeg 
næppe  nogen  Sinde  søgt  gejstligt  Embede  paa  en  Tid,  da 
det,  fornemmelig  i  Hovedstaden,  har  saa  mange  Byrder,  ej 
blot  for  den  aandelige  Virksomhed,  men  ogsaa  for  Samvittig- 
heden.   Under  hine  Omstændigheder  derimod  følte  jeg  dunkelt, 

men  clytt,  at  jeg  baade  turde  og  burde  tragte  efter  et 
Præstekald  i  Hovedstaden,  men  naturligTis  med  den  Betænk- 
ning, saa  snart  Øjemedet:  Ordets  fri  Forkyndelse,  en  Tidlang 
var  opnaaet,  da  gjæme  at  afkaste  Byrden,  om  end  Velfærden, 
verdslig  talt,  hængte  ved  den. 

Jeg  vil  ikke  gjeutage,  hvad  du  véd,  eller  hvad  dog  her 
er  ubetydeligt,  men  kun  eiindre,  at  i  min  første  Embedstid 
her  var  Byrden  mig  umaadelig  tung,  især  fordi  jeg  følte  mig 
for  svag  til  at  kaste  den;  men  siden  Xyaarsmorgen,  da 
jeg  igjen  følte  Herrens  kraftige  Næi-værelse,  blev  Byrden  mig 
efterhaanden  saa  let,  at  jeg  næppe  følte  den,  indtil  den  ved 
Injurie -Stævningen  faldt  paa  mig  med  Klippevægt.  Det  var 
nu  ikke  Embedsførelsen,  der  betyngede  mig  som  saadan,  men 
det  var  Følelsen  af,  at  min  præstelige  Agtelse  laa  i  Hednin- 
gers Hænder,  det  var  Levningen  tillige  af  min  kjødelige 
Æresfølelse,  og  endelig  den  Møllesten,  Procesakter  og  Ea- 
bulisteri  er  for  mig.  Herren  styrkede  mig,  saa  jeg  for- 
rettede mit  Embede  med  Liv  og  Kraft,  maaske  bedre  end 
nogen  Sinde;  men  det  fraregnet,  var  jeg  de  sidste  tre  ITaa- 
neder  af  forrige  Aar  som  den,  der  ligger  i  Graven,  og  fik  af 
saakaldte  Venner  sædvanlig  kun  den  dræbende  Trøst,  at  ogsaa 
i  deres  Øjne  havde  jeg  begaaet  en  ubesindig,  ukjærlig  Hand- 
ling, da  jeg  tjente  min  Herre  saa  trolig  og  handlede  med 
saa  megen  Besindighed  og  Kjærlighed,  som  det  nogen  Sinde 
har  været  mig  muligt.  Dog,  den  Gud,  der  vil  prises  af  Død- 
ninger, han  lod  mig  ikke  utrøstet,  men  oprejste  mig  i  den 
Følelse,  at  han  regerer,  han,  af  hvem  al  Faderlighed  haver 
Xavn  i  Himlen  og  paa  Jorden,  saa  enten  skulde  det  værste 
ikke  times  mig,  eller  noget  endnu  langt  overvejende  godt 
vederkvæge  mig,  og  hans  Engel  tilsmilede  mig  paa  hvert 
Blad  af  Eimkrønniken ^) ,  saa  den  blev  Figenbladet,  der 
lagdes  paa  min  Hjærtebyld  og  lægte  den. 


')  [Se  G.'s  Afhandling  om  den  gamle  danske  Rimkrønnike  i  N}i; 
Aftenblad  f.  1826,  Xr.  13—18.] 

Lige  siden  den  Tid  har  jeg  mere  og  mindre  hver  Søn- 
dag., men  især  med  den  dybe,  usvigelige  Følelse  siden  Paaske, 
ved  Konfinnatjonen  —  først  den  anden  jeg  har  holdt  i  mit 
Præsteliv;  den  første  var  i  Udby  — .  og  ved  alt  hvad  der 
kun  kommer  igjen  ad  Aare,  vemodig,  men  sødt  og  salig  følt 
Parvel,  og  saa  vel  Himmelfartsdagen  som  6te  Søndag  maatte 
jeg  saa  godt  som  sige  mine  Tilhørere  Farvel,  jeg  kunde  ikke 
andet,  skjønt  jeg  af  mit  Hjærtes  Fylde  ønskede  dem  en 
glædelig  Fest,  og  havde,  som  du  véd,  med  inderlig  Glæde 
beredt  mig  paa  at  holde  den  med  dom.  Hvad  mig  skulde 
times,  det  vidste  jeg  ikke,  men  at  jeg  var  færdig  her,  det 
følte  jeg  dybt,  og  med  denne  Følelse  gik  jeg  den  8de  Maj 
til  Majestæten,  første  Gang  i  et  Aar,  vel  for  at  overlevere 
ham  Filmbladene  ^) ,  men  egentlig  for  ved  denne  gode  Lejlig- 
hed at  vise  ham,  hvorledes  en  kristelig  Præsts  Stilling  nu 
til  Dags  var,  og  høre,  hvad  han  dertil  vilde  svare.  Alt 
føjede  sig,  jeg  følte  Mod  og  Besindighed  til  at  sige,  hvad  jeg 
kunde,  og  han  optog  det  meget,  endog  vidunderlig  venlig, 
men  vedkjendte  sig  paa  det  bestemteste  Fjendernes  Syns- 
maade  for  mit  Kirkeforsvar  og  Injuriesagen;  og  nu  var  jeg 
intet  Øjeblik  tvivlsom  om,  hvad  jeg  skulde  gjøre,  kunde  saa 
meget  mindre  være  det,  som  Bandsættelsen  i  Bispernes  Hyrde- 
brev, den  i  al  sin  Smaalighed  gruelige  Salmehistorie-),  og 
en  ny  Injurieproces,  hvormed  jeg  trues,  fordi  jeg  paa  Embeds 
Vegne  har  lastet  Keligjons-XJndervisningen  i  et  Institut,  hvor 
den  dreves  galt,  —  som  alle  disse  Ting,  uden  ene  tagne  at 
kunne  mer  end  drille  mig,  samlede  mindede  mig  om  intet 
Øjeblik  at  opsætte,  hvad  jeg  nu  klarlig  saa',  skulde  ske  i 
Dag  eller  i  Morgen. 

Her,  min  Yen!  har  du  Historien,  vel  ikke  saa  klar,  end- 
sige saa  varm,    som  jeg  Ansigt  til  Ansigt  vilde  meddele  dig 


')  [.,Kong  Harald  og  Ansgar.  Rimblade  af  Danmarks  Kirkebog 
til  Jubelaaret'-.  Kbhvn.  1826.]  ^)  [Forbudet  mod  Benyttelsen  af 
G.'s  ., Salmer  til  Tusendaarsfesten".] 


81 


den,  men  dog  vel  saaledes,  at,  hvad  du  ej  kau  forklare  dig 
af  det  s}Tilige,  føler  du,  har  dog  sin  gyldige  Grund  i  det 
usynlige  i  og  over  os.  At  han,  der  nys  iskold  bandsatte 
mig,  nu  tager  varmt  Del  i,  hvad  der  kaldes  min  Ulykke,  og 
at  Kancelliet,  der,  saa  vidt  det  stod  til  dem,  har  nødt  mig 
til,  hvad  jeg  gjør,  nu  kalder  mig  en  Perle,  det  anmærker  jeg 
kun  som  noget,  vi  skal  takke  den  HeiTe  for,  der  vender 
Strøm  i  Tanke-Sind,  naar  og  som  han  vil. 

Om  Fremtiden  véd  jeg  naturligvis  intet,  og  afholder  mig, 
saa  vidt  muligt,  fra  at  gætte,  da  jeg  i  den  sidste  Tid  ret 
har  lært,  at  denne  Gættelyst,  uden,  til  Maade,  at  være  gal, 
dog  er  min  svage  Side,  saa  Herren  tiltalte  mig  mer  end  jeg 
tænkte,  da  jeg  ved  den  sidste  Grav,  hvorover  jeg  stod,  ud- 
raabte  i  hans  Navn:  mine  Tanker  og  mine  Veje  ere  ikke 
eders,  men  højt  over  dem  som  Himlen  over  Jorden.    Han  raade ! 

Saa  snart  jeg  kan  sige  dig  noget,  skal  du  høre  fra  mig. 
Gud  ske  Lov!  min  kjære  Lise  blev  langt  snarere  og  lettere 
beroliget,  end  jeg  turde  ventet;  dobbelt  ser  jeg  hans  Visdoms 
og  Godheds  Finger  i  Dødsfaldet,  som  gik  tæt  foran  dette; 
thi  havde  den  gamle  ^)  levet  nu,  véd  jeg  ej,  hvorledes  jeg 
skulde  kunne  gjort,  hvad  dog  maatte  sket;  og  aldrig  kunde 
hendes  Daatter  bedre  baaret  det  nærværende  og  forbigangne, 
end  ved  nu  ligesom  at  drages  til  og  fra  Moderens  Grav. 
Maaske  var  endog  denne  haarde  Trækning  nødvendig;  thi, 
hvad  vist  nok  nu  er  en  sjælden  Fejl:  de  Døtres  Sorg  var 
overdreven,  og  frygtelig  for  os,  der  ønske  dem  at  leve  og  se 
gode  Dage.  Lise  har  læst  dit  Brev  og  takker  inderlig  med 
mig;  alle  Søstrene  hilse  venligst,  hils  saa  din  elskelige  fra 
dem  og  din 

Grundtvig. 


M  [G.'s    Svigermoder,    Eukeprovstiude    Blicher,    død   28.  April 
1826.] 

29. 

Grundtvig  tii  lugemanu. 

Kvist janshavn.     22.  Ang.  1827. 
Kjære  Ingemanu! 

Af  Baronens^)  Indbydelse,  som  jeg  vil  bede  dig  takke 
ham  for  (da  jeg  i  mit  Brev  til  ham  har  ikke  glemt,  men 
undladt  det,  fordi  ét  Ord  dér  var  for  lidt,  og  tier  ^ilde  blevet 
for  mange),  kan  jeg  ikke  benytte  mig,  hvor  gjærne  jeg  end 
tilbragte  nogle  Dage  i  en  saadan  Vennekreds;  thi  min  Kone 
erklærer  det  for  umnligt  at  komme  med,  og  kim  Hensyn  paa 
hende  og  Børnene  kunde  bevæge  mig  til  en  Eejse,  alt  andet 
fraraader  mig.  Men  paa  en  Maade  at  hilse  paa  dig  i  den 
gamle  kjære  Egn,  kimde  jeg  dog  ikke  undlade,  skjønt  jeg 
derved  maa  bekjende  som  en  Synd,  hvad  jeg  har  forsømt  at 
melde  dig  som  en  Lykke:  at  min  Kone  har  faaet  en  Daatter, 
som  alt  er  et  Fjerdingaar  gammel  og  indtager  sin  Moder 
daglig  mere,  saa  Moderen  daglig  mindre  vil  tilgive  mig,  at 
jeg  ikke,  da  Tid  var,  anmeldte  en  saadan  Prinsesses  Fødsel 
for  Spaamanden  i  Sorø,  at  han  ret  kunde  stillet  hendes  iSTa- 
tivitet.  Imidlertid,  da  hun  er  født  omtrent  under  samme 
Konjunktjon  som  den  højbaame  Dame  i  Sorø  2),  vilde  dennes 
Nativitet,  om  det  liavde  behaget  Spaamanden  at  meddele  mig 
den,  ej  alene  kunne  tjent  mig  til  et  godt  Exempel,  men 
ogsaa  givet  en  velkommen  Oplysning. 

Efter  saaledes  —  som  du  ni  se,  ikke  uden  Vanskelig- 
hed —  at  have  hævet  Konflikten  mellem  Pligterne:  dem 
imod  iN'æsten  og  dem  imod  mig  selv,  som  laa  mig  alt  for 
nær  til,  at  jeg  kunde  undskylde  mig,  hvis  jeg  glemte  dem, 
overlader  jeg  mig  trøstig  til  det  Haab,  at  du  vil  se  mere 
paa  den  Umage,  det  kostede  mig,  ej  ganske  at  glemme  eller 
fortie,   hvad  jeg  skyldte  dig,  end  paa  Ufuldkommenheden  af 


*)  [Baron  H.  Stampe  paa  Elristinelund.  Brevet  er  seudt  I., 
medens  han  opholdt  sig  dér  i  Besøg.]  *)  [Sorøs  nye  Akademi- 
bygning,  højtidelig  indviet  21.  Maj  1827.] 

den  ufuldkomne  Kjærlighedspligts  Opfyldelse,  og  med,  hvad 
jeg  kalder  Eetfærdighed ,  hvor  det  gjælder  mig  selv,  belønne 
min  Dyd  med  en  tilsvarende  Lykke  (da  mange  desuden  ere 
værre  end  jeg)  og  smukt  melde  mig,  hvad  der  fødtes  i  Sorø, 
uden  at  ydmyge  min  til  Dydens  Udøvelse  nødvendige  Selv- 
følelse og  Agtelse  for  mig  selv,  ved  at  lade  mig  høre,  jeg 
burde  sagt  dig,  hvad  der  fødtes  paa  Kristjanshavn,  og  burde 
have  Smæk  over  Fingrene,  fordi  jeg  ikke  gjorde  det.  Bedes 
ydermere  vel  at  mærke,  at  min  Dyd  næppe  her  kunde  bedre 
bevise  sin  Styrke,  end  ved  at  sætte  mig  i  den  fortvivlede 
Nødvendighed  at  forsvare  mig  med  Per  Tots  Moral  og  ind- 
vrævle  mig  i  Almenfornuftighedens  Uskyldighed!  Hvad  er 
det  vel  derimod,  naar  Nød  lærer  nøgen  Kone  at  spinde! 

Spørger  du  endehg,  min  Ven!  hvi  jeg  byder  baade  dig 
og  mig  saa  fattigt  et  Morskab,  da  er  mit  Svar:  fordi  kun 
en  Skjælm  giver  noget  bedre  end  han  har,  og  for  Øjeblikket 
er  jeg  ikke  rigere.  Skrive  vilde  jeg  dog  nu  en  Gang,  og 
bart  Papir  er  dog  det  fattigste  Brev,  og  hvad  der  laa  mig 
nærmest:  Øjeblikket  i  det  hele,  og  Kristinelund  i  Særdeleshed, 
er  mig  for  indviklet  en  Ting  til,  at  jeg  skriver  mer  derom, 
end  nødvendigt.  —  Canniugs  Død  har  nu  ogsaa  virket 
ubehagelig  paa  mig;  Gud  véd,  hvad  Mand  han  var,  og  de 
Redskaber,  han  ej  vil  bruge  mer,  er  altid  opslidte  og  altsaa 
ingenlunde  uerstattelige;  men  —  naar  jeg  ser  en  Mand  stillet 
ved  Eoret  paa  Evropas  næsten  forliste  Statsskib,  der  havde 
Øje  for  det  i  mine  Øjne  eneste  Eedningsmiddel ,  og  Forstand 
til  at  anvende  det,  naar  jeg  ser  ham  under  det  første  Slag 
styrte  over  Bord,  da  maa  jeg  nødvendig  tænke:  altsaa  skal 
det  Skib  ikke  reddes,  og  det  er  en  sørgelig  Tanke,  uagtet 
det  er  aldeles  vist,  at  Styrmanden  hist  oppe  ikke  lader  noget 
gaa  til  Grunde,  som  det  lønnede  Umagen  at  redde. 

Dog,  hvi  vil  jeg  plage  dig  med  mine  imyttige  og  egentlig 
verdslige  Sorger?  Naturligvis  for  at  vise  dig,  du  maa  være 
glad  ved,  jeg  ikke  kommer  ud  til  jer,  men  lader  dig  slippe 
med  et  Brev,    som   man  dog  immer  har  Haand  i  Hanke  med 

6* 

og  kan  holde  Styr  paa.  I  øvrigt  vide  Vennen,  at  jeg  ikke 
er  mismodig,  men  kun  ligesom  under  Censur,  saa  jeg  ikke 
ret  véd,  hvad  jeg  tør  sige,  og  duer  derfor  indtil  videre  ej 
stort  at  tale  med,  og  skriver  meget  nødig  Vennebreve,  hvad 
da  ogsaa  var  den  eneste  mig  vitterlige  Grund,  hvi  du  intet 
fik,  da  Gud  Ottendedagen  før  Pinse  velsignede  os  med  en 
lille  Pige,  jeg  længe  ønskede  min  Lise!  Hun  og  Børnene 
ere  raske,  og  paa  hele  Husets  Vegne  hilses  du  og  din  gode 
Kone  og  Vennerne  om  eder  kjærligst  ved  din  Ven 

N.  F.  S.  Grundtvig. 


30. 
Iiigcmanu  til  Grundtvig. 

[Først  i  September  1827.] 
Kjære  Ven! 

Tak  din  Kone  for  dit  Brev  til  mig  paa  Kristinelund!  og 
selv  skal  du  have  Tak,  fordi  du  skrev,  hvor  nødig  du  gad. 
Til  Lykke  og  Velsignelse  med  den  lille  Datter!  hendes  An- 
komst til  Verden  havde  Olsen  fortalt  mig,  og  jeg  har  nogle 
Gange  tænkt  paa  at  tage  Skriver-Timils-Støvlerne  paa,  for  at 
bringe  dig  og  din  Hustru  den  Lykønskning,  jeg  har  bragt 
eder  i  mit  Hjærte.  At  det  er  gaaet  mig  som  dig  i  dette 
Stykke,  har  du  mærket.  Er  din  lille  Pige  født  under  samme 
Konstellatjon  som  vor  højlærde  Dame  her  ude,  haaber  jeg, 
du  af  Faderkj ærlighed  herefter  vil  haabe  bedre  om  dette  vort 
underlige  Plejebarn,  som  vor  Herre  vel  ogsaa  vil  lade  blive 
noget  af  med  Tiden.  Kongens  Nærværelse  her  ude,  hans 
aabne,  glade  Ansigt  og  forunderlig  elskværdige  Personlighed 
gjorde  Stadsen  til  en  virkelig  Fest.  Olsen  var  med,  og  vi 
vare  begge  i  en  Solennitets-Stemning,  som  vi  ikke  vilde  have 
undværet  for  meget. 

At  Canning  var  en  stor  Mand,  erfarede  jeg  —  med 
Skam  at  tilstaa  —  først,  da  han  var  død;  jeg  har  siden 
1807  haft  et  patriotisk  Horn  i  Siden  paa  ham.  Det  store 
Skib  kan  med  Guds  Hjælp  vel  reddes  uden  ham;  førend  hele 
Mandskabet  faar  Øjnene  op,  hjælper  det  dog  kun  lidt,  hvad 
enkelt  Mand  ser. 

Besøger  du  ikke  mig  og  Olsen  i  denne  smukke  Septem- 
ber? Kone  og  Børn  kunde  have  godt  af  Landlufteu,  og 
andre  Folk  godt  af  eder.  Thi  at  du  lige  saa  nødig  taler 
med  gode  Venner  som  skriver  dem  til,  tror  jeg  ikke,  og 
Ubehageligheden  i  det  Motto,  Eberlin  sætter  over  din  Skrift^), 
er  dog,  nøje  beset,  ikke  stort  mere  end  en  Fantasi,  da  du 
under  sligt  Motto  dog  i  det  væsentlige  kan  sige  alt,  hvad 
du  vil,  og  ingen,  som  kjender  dig  og  din  Aand,  agter  paa 
de  to  ubetydelige  Ord. 

Nu  Gud  være  med  dig!  Hils  din  Kone  og  de  vel- 
signede Børn,  saa  vel  som  hele  Familien,  venligst  baade  fra 

min  Kone  og  mig! 

Din  hengivne 

Ingemann. 


31. 
Ingemann  til  drundtrig. 

Sorø.  d.  27.  Septbr.  1829 
Velkommen  tilbage  til  Danmark  og  dine  Venner,  kjære 
trofaste  Ven!  Jeg  havde  begyndt  paa  et  Folio -Brev  til  dig, 
som  jeg  trode  endnu  skulde  træffe  dig  i  London,  da  jeg  fik 
at  vide,  du  var  kommen  hjem.  Hvad  deri  stod  og  skulde 
staa,  faar  du  nu  ikke  —  gamle  Efterretninger  fra  Hjemmet, 
naar  man  allerede  er  hjemme,  er  tilovers.  Den  8de  Septbr. 
var  jeg  med  min  Kone  hos  Olsens,   hvor  vi  venlig  erindrede 


[o:  „Maa  trykkes. 

I  Kjøbenhavns  Politiret.  P.  Eberlin."] 

diu  Fødselsdag  og  drak  paa  din  lykkelige  Hjemkomst.  Yed 
Olsen  og  ved  Glahns  har  jeg  af  og  til  hørt  fra  dig,  medens 
du  var  ene  i  det  fremmede  Land,  og  mangen  Gang  har  jeg 
ønsket  at  kunne  afbryde  dit  Eremitliv  blandt  de  angelsaxiske 
Haandskrifter  og  træde  ind  ad  Døren  til  dig  med  din  kjære 
Lise  og  Børnene;  thi  jeg  véd  ogsaa,  hvad  det  er  at  være  i 
Udlændighed,  med  Hjærtet  paa  ét  Sted  og  for  Eesten  paa 
hundrede  andre  Steder. 

Nu  Gud  velsigne  dig  blandt  dem,  du  savnede!  Fra  den 
enlige  Sommer  har  du  vel  medbragt  en  velsignet  Høst  til  et 
videnskabeligt  Vinterliv  i  de  gamle  kjære  Forhold.  Udbyttet, 
du  medbringer,  vil  vor  gamle  Moder  takke  dig  for,  og  hvad 
du  udretter  og  døjer  for  hende,  vil  med  Guds  Hjælp  ikke 
være  forgjæves.  Jeg  længes  nu  efter  at  høre  noget  ordent- 
ligt fra  dig.     Kommer  du  ikke  her  ud  i  dette  Efteraar? 

Hvad  der  i  din  Fraværelse  har  tildraget  sig  paa  den 
teologiske  Kampplads,  véd  du  sagtens.  Det  er  beklageligt 
med  deu  Ende,  enhver  aandelig  Strid  her  tager.  I  den 
poetiske  Verden  her  finder  du  intet  nyt  af  Betydenhed;  dot 
sidste  Bind  af  Øhlenschlægers  nye  poetiske  Skrifter  inde- 
holder kun  et  Par  ubetydelige  Syngespil,  og  det  er  nok  det 
eneste,  her  er  udkommet  i  Sommer.  Hvad  mig  selv  angaar, 
da  har  jeg  i  denne  Sommer  været  skammelig  skinddoven,  til 
Dels  af  en  lige  saa  skammelig  Forstemthed  og  en  Indignatjon 
over  Ordførerne  i  vor  Literatur,  som  de  ikke  en  Gang  vare 
værd.  Du  kan  vel  sige  med  rette,  at  Aanden  nok  næppe 
har  været  meget  levende  hos  mig,  naar  den  kunde  lade  sig 
standse  og  slaa  Begplaster  paa  Munden  af  Per  eller  Povl. 
Med  Guds  Hjælp  har  det  heller  ingen  Nød,  og  naar  jeg  har 
noget  ordentligt  at  sige,  kommer  nok  Eøsten  igjen  og  Lysten 
til  at  bruge  den. 

Olsens  Øjensvaghed  har  tiltaget  meget;  han  kan  næppe 
se  at  læse  og  skrive  det  allernødvendigste;  for  Eesten  har 
han  taalelig  Helbred  og  er  ret  vel  til  Mode. 

Hils   din  Kone   og  Børnene,   saa  vel   som  Jomfru  Jane, 

Glahns  og  Schmidts  paa  det  venligste!  Min  Kone  ønsker 
dig  ogsaa  et  hj ærteligt  Velkommen  hjem.  Lad  os  snart 
enten  se  dig  eller  i  det  mindste  høre  fra  dig! 

Din  inderlig  hengivne  Ven 

Ingemann. 


32. 

Gruudi  rig  til  Iiigemaun. 

Å'ristjanshavn.  28de  Septhr.  1829. 
Kjære  Ingemann! 
Eet  megen  Tak  for  dit  hj  ærtelige  Velkommen,  og  saa 
for  dit  gode  Forsæt  med  Brevet  til  London,  skjønt  jeg  natur- 
Ligvis  heller  havde  erfaret  det  af  Brevet  selv  end  blot  set 
Efterretningen  derom!  Xu,  Gud  ske  Lov!  han  hørte  min 
Bon,  han  saa'  i  Xaade  til  min  hjærtelige  Længsel  og  samlede 
mig  lykkelig  igjen  med  mine  kjære;  og  det  burde  jo  ingen- 
lunde lunkne  min  Taknemmelighed,  at  jeg  udenfor  mit  Hjem 
og  min  lille  Vennekreds  finder  mig  mer  tilovers  i  Danmark 
end  nogen  Sinde  før;  men,  som  vi  ere,  vil  du  dog  ikke  finde 
Bekjendelsen  urimelig.  Allerede  i  London,  hvor  jeg  til- 
fældigvis hørte  Tidende  om  den  fiskalske  Tiltale  mod  den 
ærlige,  Konge  og  Fæderneland  tro  hengivne  Lindberg,  for- 
mindskedes Glæden,  hvoiined  jeg  efter  en  sørgelig  Sommer 
havde  tænkt  at  gjæste  den  kjære  Hjemstavn,  og  hvad  jeg 
mere  har  set  og  spurgt  siden  min  Hjemkomst,  er  des  væn-e 
kun  skikket  til  at  nære  min  Bekymring  og  i  det  mindste  for 
Øjeblikket  afskære  mine  Forhaabninger,  saa  vel  om  en  gavnlig 
Virksomhed  for  mig  her  hjemme,  som  om  en  glædelig  Løsning 
af  den  Haardekuude,  man  synes  at  ville  stramme  til  det  yderste. 
Sandelig,  er  Timen  ikke  kommen,  da  jeg  vil  føle  mig  tvungen 
af  min  Samvittighed  til  at  gjøre  Brug  af  den  Frihed,  Herren 
trods  al  Verden  mægter  og  vedbliver  at  skjænke  sine  Tjenere, 
da  ser  jeg  ikke  andet  Eaad  end  at  berede  mig  paa  Ud- 
vandring;   thi  Stillingen   som  den  er,    og  som  den  tegner  til 

at  maatte  vorde,  kan  jeg  umulig  længe  være  eu  uvirksom 
Tilskuer  af.  Vist  uok  skal  mine  Erfaringer  i  London  hverken 
vække  Lyst  til  at  skifte  Hjemstavn  eller  Haab  om  at  finde 
en  ønskelig  Virkekreds  mellem  de  fremmede;  men  Frihed  til 
med  sit  Hus  at  blive  ved  Herren  ubevægelig  er  allerede  i 
mine  Øjne  et  uskatterligt  Gode,  og  eu  Virkekreds,  ej  aldeles 
unyttig,  hører  derfor  til  de  rimelige  Forventninger,  som 
Herren  sikkerlig,  hvis  jeg  skal  udvandre,  ej  vil  beskæmme. 

Før  vilde  jeg  ventet  alt  andet,  end  at  Kancelliet,  under 
sin  nærværende  Præsident,  skulde  anordne  fiskalsk  Aktjon 
mod  en  Forfatter  som  Lindberg  og  for  et  Skrift,  hvori  den 
skarpsindigste  Fiskal  forgjæves  vilde  søge  en  Linje,  han  uden 
at  rødme  kunde  kalde  Dadel  over  Regeringen;  og  da  dog 
dette  lige  saa  uformodentlige  som  gruelige  har  fundet  Sted, 
maa  ethvert  Haab  om  bedre  Stilling  under  de  nærværende 
Omstændigheder  forekomme  mig  som  et  Svænneri,  jeg  er  for 
gammel  til  at  nære.  At  Herren  gjør  Mirakler,  og  at  han 
ogsaa  ved  et  saadant  kan  og  vil  øjeblikkelig  vende  Blad,  hvis 
det  tækkes  ham,  det  er  min  Tro  og  Trøst;  men  at  det  nu 
vil  ske,  har  jeg  ingen  Grund  til  at  formode,  om  jeg  end 
hemmelig  hvisker  til  mig  selv  om  Muligheden  af,  hvad  jeg 
saa  inderlig  ønsker.  Dette  mellem  os;  thi  føler  jeg  mig  ikke 
tvungen  til  andet,  agter  jeg  i  Vinter  at  hospitere  her  som 
en  blind,  der  ej  kan  se,  og  en  døv,  der  ej  kan  høre,  ene 
sysselsat  med  det  fremmede  Sprog  og  Forberedelserne  til  et 
nyt  Tog  over  Havet,  did,  hvor  jeg  vel  ikke  har  udrettet 
stort,  men  har  dog  ved  underlig  Styrelse  set  Døren  opladt 
til  en  Indgang  ad  Aare,  der  turde  blive  mærkelig  og  bør  i 
alt  Fald  med  største  Omhyggelighed  prøves  og  benyttes. 

Gjærne  kom  jeg  til  Sorø;  men  dels  synes  Lise  med 
rette,  det  ej  er  Tid  at  rejse  nu  igjen,  og  dels  har  jeg  nu 
saa  længe  agtet  danske  Penge  for  ingen  Ting,  at  de  hævne 
sig.  Men  ser  du  ikke  her  ind  i  Efteraaret,  glæder  jeg  mig 
dog  til  i  Juleferierne  baade  at  se  dig  og  tale  ret  meget  med 

dig  om  alt,  hvad  os  ligger  paa  Hjærte  og  trænger  til  venlig 
Meddelelse. 

Sørgeligt  med  Olsen,  skal  hans  Sygelighed  nu  tage  en 
Vending,  der  afskærer  Haabet  om  Bedring  her  neden;  men 
at  han  ikke  selv  forsager  ved  Tanken  derom,  er  allerede  et 
Pant  paa,  at  han,  der  gjør  alle  Ting  vel,  ej  heller  vil  prøve 
ham  over  Evne.  Hils  ham  venligst,  naar  du  ser  ham,  og 
tak  ham  for  Besøget  hos  Lise!  Nu  har  han  dog  set,  hvor  vi 
vandre  og  færdes. 

Tak  diu  Kone  kj ærligst  for  hendes  Velkomst  og  for  alle 
venlige  Ord,  vi  har  skiftet,  og  som  aldrig  bedre  kan  skattes, 
end  naar  man  kommer  fra  et  Sted,  hvor  de  fleste  Mænd 
synes  at  sætte  en  Ære  i  at  være  umælende  og  at  fordre  af 
Kvinden,  at  hun  skal  realisere  det  Ideal,  Forretninger  og 
andre  Forhold  kun  tillade  dem  at  hylde  og  efterstræbe! 

Min  Kone  og  Jane,  som  i  Forbigaaende  finder  „Jomfru" 

—  der  forstaar  sig  af  sig  selv  —  overflødigt,  hilse  venligst; 

og   opsætter  du  end  at  føre  det  i  Pennen,   véd  jeg  nok,    du 

derfor  ikke  glemmer 

Din  Ven 

N.  F.  S.  Grundtvig. 


33. 
Ingemann  til  Grundtrig. 

Sorø.    d.  29de  Avgusi  1830 
Kjære  Grundtvig! 

Først  nu  har  jeg  faaet  din  Adresse^)  fra  Glahn  og  kan 
skrive  dig  til.  Jeg  har  hørt  gode  Tidender  fra  dig.  Stu- 
denterne Ley  og  Laurent,  som  du  vel  kjender,  har  besøgt 
mig  og  fortalt,  at  du  er  kommen  i  interessante  videnskabelige 
Forbindelser  og  har  Haab  om  at  faa  oprettet  et  Selskab  for 
angelsaxisk  Litteratur  i  Ensfland.     Derved  kunde  vistnok  ud- 


')  [Adresse  i  London,  hvor  G.  da  opholdt  sig.] 

rettes  meget.  Kommer  du,  som  man  venter,  tilbage  i  Sep- 
tember, saa  kom  til  Sorø,  hvis  det  er  muligt!  ellers  ses  vi 
nok  ikke  før  Paaske.  Jeg  har  faaet  dit  Portræt;  skjønt  du 
ser  noget  vel  stræng  og  næsten  stenhaard  ud  derpaa,  fornøjer 
det  mig  dog,  og  vi  ere  nu  i  Færd  med  at  hænge  dig  op 
som  Pendant  eller  egentlig  Modbillede  til  Holberg.  Paa  din 
Bryllupsdag  bragte  vi  dig  en  Toast  hos  Olsens,  som  jeg  ven- 
ligst skal  hilse  dig  fra. 

Det  er  i  Aar  nok  18  Aar  siden,  at  vi  første  Gang 
mødtes  og  kjendte  hinanden  hos  Dons.  Det  Møde  husker 
jeg  med  Glæde,  hver  Gang  jeg  tager  din  lille  Verdenskrønnike 
i  Haand  og  ser  dit  kjærlige  Ønske  deri  for  mig  om  Guds 
Velsignelse  til  at  stride  den  gode  Strid  og  fuldkomme  Løbet. 
At  vore  Veje  med  al  deres  og  vores  Forskjellighed  ret  ofte 
og  venlig  A^lde  støde  sammen,  forudsaa  jeg  allerede  den  Gang; 
og  næsten  to  Decenniers  aandelige  Samliv  har  vist  mig,  at 
du  saa  godt  som  var  den  eneste  danske  Digter,  som  jeg  i 
Aand  og  Hjærte  kunde  slutte  mig  broderlig  til. 

At  Øhlenschlæger  saa  aldeles  skulde  fjærne  sig  fra  os 
begge,  har  ofte  gjort  mig  ondt;  han  var  dog  vor  Mærkes- 
mand,  som  du  en  Gang  har  bemærket.  Den  modsatte  Eetning, 
vi  tog,  har  maaske  endogsaa  bragt  ham  til  at  gaa  videre  i 
sin  upoetiske  Oppositjon  mod,  hvad  han  kaldte  Fantasteri  og 
Svænneri,  end  han,  selv  med  sin  goetheske  Lyst  til  at  hævde 
den  gyldne  behagelige  Middelvej,  ellers  vilde  have  gjort; 
nu  har  Tiecks  Angreb  paa  hans  Følelse  som  Sentimentalitet 
dog  bragt  ham  til  at  forsvare  det  poetiske  i  Følelsen,  som 
han  selv  besidder.  I  hans  Selvbiografi  (i  den  tyske  Udgave 
af  hans  Digte)  har  han  med  Velbehag  skildret  sit  poetiske 
(og  en  Del  af  sit  upoetiske)  Liv.  Blandt  sine  Antagonister 
nævner  han  Baggesen  og  dig,  i  hvem  han  dog  erkjender  en 
langt  værdigere  Modstander  end  Baggesen.  Tnderligt  nok, 
at  han  kun  kan  se  Modstanderen  i  dig,  der  dog  stærkest  af 
alle  har  udtalt  hans  poetiske  Samtids  Erkjendelse  af  den 
Poesi,    h^is  første  Repræsentant  blandt  os  han  var  kaldet  til 

[at  være].  Han  erkjender  Steffens'  betydelige  Indflydelse  paa 
hans  poetiske  Opvækkelse,  men  han  glæder  sig  over,  at  han 
i  Tide  og  viselig  vogtede  sig  for  den  nye  tyske  Skoles  For- 
vildelser, ved  hvilken  Lejlighed  han  for  en  Del  bestrider 
Schlegelerne  og  Tieck.  Goethe  alene  bliver  hans  aandelige 
Fader;  han  fortæller  sit  personlige  Forhold  til  ham  ret 
hj  ærtelig. 

Jeg  læser  i  disse  Dage  en  Novelle  af  en  Steffensianer. 
som  kalder  sig  Posgaru  [?] :  „Die  Liebesgeschichten",  hvori  den 
fordærvelige  Livsfilosofi,  der  i  Tysklaud  har  grundet  sig  paa 
den  behagelige  og  magelige  Goetheanisme,  med  Liv  og  Klar- 
hed er  fremstillet  i  træffende  Billeder  og  Karakterer;  det  er 
dog  en  Gang  en  levende  Eøst  mod  Slangen  i  det  poetiske 
Paradis.  Den  kolde,  døde  Objektidtet,  hvoiTed  Digterne  hen- 
give sig  som  blotte  Spejle  for  en  Billedverden  —  ligegyldig, 
om  den  er  himmelsk  eller  djævelsk  —  ser  jeg  ogsaa  med 
Glæde  deri  bestridt.  —  I  vor  egen  Literatur  er  her  Søvn. 
Lindbergs  Pjece  mod  Clausen  er  fridømt  af  Højesteret  og  til- 
lige med  hele  Processen  udkommen;  det  er,  hvad  der  for 
Øjeblikket  gjør  mest  Opsigt.  Den  nyeste  Poesi  har  nu  kul- 
mineret ved  en  virkelig  Kogebog  paa  Vers  til  bekj endte, 
smukke  Melodier. 

Heiberg  har  faaet  et  Kateder  og  kan  nu  udbrede  sin 
Smag  og  sine  Domme  som  Docent  i  dansk  Litteratur  ved  den 
militære  Højskole,  og  hans  Beundrer  G.  Molbech  kan  nu  som 
Teaterdirektør  befæste  haus  Trone  paa  Teatret.  Den  nuværende 
Teaterdirektjon  sammenligner  man  ellers  i  Kjøbenhavn  med 
meget  tynd  Puns,  hvori  Molbech  er  det  sure,  Manthey  det 
søde,  og  Holstein  Vandet;  men  Gejsten  (Spiritus)  mangler. 

Du  véd  maaske,  at  Tauber  har  faaet  Afsked  med  2400 
Edlr.  i  Vartpenge,  og  Estrup  er  bleveu  konstitueret  Direktor; 
Fogtmann  er  bleven  Prof.  theol.  i  Kjøbenhavn,  og  en  vis 
Henrichsen  skal  hemd  i  haus  Sted,  siger  man.  Alle  Bisperne 
i  Jylland  ere  døde  paa  Kofod  nær,  og  Plum,  siger  man,  vil 
resignere.     Liitken   og  Bredsdoii)h   vil   udgive   et   Tidsskrift: 

Blandinger  fra  Sorø;  Lindberg  skal  ville  udgive  et  teologisk 
Oppositjons-Tidsskrift;  han  har  taget  sin  Afsked  som  Adjunkt. 
Wilster  udgiver  et  Bind  Digte  til  Nyaar.  Hauch  her  rejser 
til  den  naturvidenskabelige  Kongres  i  Hamborg.  —  Om  de 
store  politiske  Begivenheder  vil  jeg  intet  skrive;  derom  hører 
du  vel  nok  blandt  dine  Engelskmænd. 

Skulde  du  se  Digteren  Southey,  saa  hils  ham  fra  mig 
og  tak  ham  foreløbig  for  de  nylig  tilsendte  Digte;  naar  jeg 
kan  faa  hans  Adresse  at  vide,  vil  jeg  sende  ham  min  gamle 
Valdemar.  Ser  du  Dr.  Bowring,  vil  jeg  ogsaa  bede  dig  hilse 
ham;  mit  Svar  paa  hans  Brev  tænker  jeg,  han  har  modtaget. 

Og  nu,  kjære  Grundtvig,  lev  vel!  kom  sund  og  glad 
hjem!  Jeg  længes  meget  efter  at  se  dig  og  tale  med  dig. 
Min  Kone  hilser  dig  venligst.  Saa  snart  du  kommer  hjem, 
skulde  du  ligefrem  søge  Kongen  om  et  fiit  Professorat  i  de 
nordiske  Sprog  og  Litteraturer,  uafhængigt  af  Universitetet  og 
alle  Lav.  Blandt  saa  mange  døde  Docenter  kan  en  levende 
højlig  behøves.  Lad  mig  høre  fra  dig,  om  ikke  før,  saa 
naar  du  kommer  hjem!     Gud  velsigne  dig! 

Din  venligst  hengivne 

Ingemann. 


34. 
Grundtvig  til  lugemanii. 

Kristjanshavn.     2.  Oktbr.  18-30. 
Kjære  Ingemann! 

Gud  ske  Lov,  at  jeg  i  min  Families  Skjød  kan  gladelig 
besvare  dit  venlige  Brev,  som  ganske  rigtig  traf  mig  i  London 

og  oplivede  Tanken  om  Fædernelandet 

.3.  Oktbr. 

Videre  kunde  jeg  i  Gaar  ikke  bringe  det  for  Besøg;  og 
for  at  det  ikke  skal  gaa  ligedan  paa  Tirsdag,  vil  jeg  gribe 
de  første  Øjeblikke,  jeg  er  ledig,  til  at  takke  dig  for  din 
kjærlige  Ihukommelse    og  for  det  Broderskab  i  Aanden,    der 

er  mig  saa  usigelig  kjært;  thi,  alt  andet  fraregnet,  maa  det 
nødvendig  være  trøsteligt  for  en  Stridsmand,  naar  der  skraales 
paa  hans  Grusomhed,  og  han  ikke  tør  smigre  sig  med  at 
have  håndteret  saa  vanskelig  en  Ting  som  det  tveæggede 
Sværd  uden  Misgreb  eller  Uforsigtighed,  dog  at  turde  sige 
til  Verden  og  sig  selv:  se,  jeg  er  dog  kjærlig  forbunden  med 
det  fi-edeligste  i  Landet,  til  et  Vidnesbyrd,  at  er  jeg  end 
langt  fra  Fuldkommenhed,  i  Marken  saa  vel  som  i  Borgelejet, 
saa  er  det  dog  ikke,  fordi  jeg  fattes  et  Hjærte,  der  kan  slaa 
i  Samklang  med  andet  end  Trommerne! 

Saa  var  jeg  da  anden  Gang  i  Engelland  og  befandt  mig 
dér  uden  al  Sammenligning  bedre  end  i  Fjor.  I  Alminde- 
lighed traf  jeg  vel  den  samme  Kulde  og  den  samme  Lige- 
gyldighed for  alt,  hvad  der  ikke  lover  Profit  i  klingende 
Mønt  eller  dog  i  legemlige,  haandgribelige  Forhold;  men  jeg 
fandt  dog  Undtagelser  og  sjoites  dog  at  spore  nogle  Frem- 
skridt til  det  Maal:  ligesom  at  aftvinge  Engelland  nogen 
Interesse  for  sin  egen  Oldtid  og  derigjennem  for  Middel- 
alderens Historie.  Af  Bowring  havde  jeg  umiddelbart  ej 
synderlig  Nytte  eller  Glæde,  da  han,  saa  vel  i  det  ene  som 
i  det  andet  af  Aandens  Landskaber,  er  en  Antipode  til  mig 
og  uden  levende  Interesse  for  andet  end  politisk  Kandestøberi ; 
men  middelbart  har  jeg  ham  meget  at  takke,  da  hans  Faders 
Hus  i  Exeter  gjorde  de  tre  Uger,  jeg  opholdt  mig  ved  Exons 
Bredder,  til  en  saadan  idyllisk  Episode,  som  jeg  altid  har 
haft  Længsel  efter  og  følt  mig  særdeles  oplivet  ved.  Naar 
jeg  havde  siddet  mig  træt  i  Kapitelhuset  ved  den  majestætiske 
Domkirke,  ene  med  gamle  Bøger  og  det  endnu  langt  ældre 
Manuskript  fra  Biskop  Leofriks  Dage,  vandrede  jeg  sædvanlig 
ud  af  Byen,  der  ej  er  stor,  til  det  venlige  Landhus  og  bort- 
smilte  Timerne  i  Selskab  med  Bowrings  Søstre,  to  naturlige, 
muntre  Piger  med  en  i  Engelland  sjælden  Dannelse;  og  det 
dejlige  Sommervejr,  vi  den  Gang  havde,  saa  vel  som  Dejlig- 
heden af  Landskabet,  der  ej  uden  Føje  kaldes  Englands 
Have,  gjorde  sit  til  at  hæve  Livsnydelsen.    For  at  alt  kunde 

sammentræffe,  mødte  jeg  ogsaa  i  dette  Hus  en  ung  gejstlig, 
som  havde  hjemme  i  Bristol,  hvor  jeg  agtede  mig  hen  for  at 
se  Mr.  Price,  der  er  saa  godt  som  den  eneste  Angelsaxer  i 
Landet,  og  med  denne  Præstemand,  der  gjorde  mig  alle  de 
Tjenester,  han  kunde,  rejste  jeg  til  Bristol  og  fandt  i  Price 
en  saare  elskværdig  Mand,  der  ikke  blot  havde  opholdt  sig 
længe  i  Tyskland  og  lidt  i  Danmark,  men  havde  aflagt  de 
engelske  videnskabelige  Fordomme  og  gjort  sig  bekjendt  med 
tysk  og  nordisk  Litteratur. 

For  Kesten  synes  mig,  jeg  maatte  se  Engelland  endnu 
en  Gang,  ej  blot  fordi  jeg  endnu  ikke  har  været  i  Cambridge, 
og  kun  i  Oxford  i  den  døde  Ferietid,  og  blev  narret  af  min 
Afskriver  i  det  brittiske  Museum,  saa  jeg  maatte  rejse,  uden 
at  faa  en  Kopi  af  Layemons  lige  saa  poetisk  dejlige  som  vigtige 
brittiske  Eimkrønnike,  —  ikke  blot  derfor,  siger  jeg,  skjønt 
det  vel  kunde  være  Ærende  nok,  men  for  at  drive  mit  Be- 
kjendtskab  med  Folket  og  Sproget  et  Skridt  videre.  Ud- 
sigterne ere  i  denne  Henseende  tvivlsomme;  thi  vel  foreslog 
en  londonsk  Boghandler  mig  ganske  uventet  Udgaven  af  en 
hel  Række  Angelsaxisk,  hvorover  jeg  tænker  en  Prospektus 
trykkes  alt  i  disse  Dage^);  og  lykkedes  det,  skulde  natur- 
ligvis Forlæggeren  betale  et  Sommerophold  i  England,  der 
var  aldeles  nødvendigt;  men  skjønt  han  vil  nøjes  med  100 
Subskribenter,  mente  dog  mange  i  London,  at  det  Antal  ej 
vilde  findes.  Tiden  vil  nu  vise  det,  men  i  alt  Fald  har  jeg 
dog  faaet  Lejlighed  til  i  bemeldte  Prospektus  at  sige  Engel- 
lænderne mine  Tanker  om  deres  unaturlige  Ligegyldighed  for, 
hvad  de  burde  agte,  om  det  end  ikke  var  deres  eget;  og 
kan   jeg    komme    til  England    og  tale   med  mine   Kyndinger 


*)  [„Bibliotheca  Auglosaxonica.  Prospectus  and  Proposals  of  a 
Subscription  for  the  Publication  of  the  Åuglosaxon.  Manuscripts, 
illustrative  of  the  poetry  and  literature  of  o\ir  language,  most  of 
which  has  never  yet  been  printed.  Edited  by  the  Rev.  N.  F.  S. 
Grandtvig  of  Copenhagen".    London  183L] 

om  det,  tror  jeg  virkelig,  Sagen  vil  drives  igjennem.  Alt 
skulde  i  saa  Fald  trykkes  i  Kjøbenhavn,  og  Bjovulf  med  en 
ordret  engelsk  Oversættelse  staa  i  Spidsen. 

Grumme  gjærne  talte  jeg  med  dig,  saa  vel  om,  hvad  jeg 
særdeles  liar  oplevet,  som  om,  hvad  der  paa  en  Maade  er 
sket  for  alles  Øjne  i  denne  vigtige  Sommer;  men  jeg  har  nu 
rejst  saa  meget,  at  jeg  vel  maa  falde  i  Stilhed  for  Vinteren, 
hvorimod  jeg  synes,  du  kunde  have  godt  af  at  lufte  dig  lidt, 
og  det  samme  siger  Lise,  som  slet  ikke  kan  begribe,  at  du 
fandt  det  rimeligt,  jeg  nu  kunde  komme  til  Sor. 

5te  Ohthr. 
Tag  nu  til  Takke,  kjære  Ven,  med  dette  magi-e  og 
klattede  Brev,  som  jeg  ej  kan  overkomme  i  Dag  at  skrive 
om,  og  vil  ej  gjemme  længer  paa !  Kongen  lykkedes  det  mig 
ikke  i  Gaar  at  faa  i  Tale.  Prof.  Clausen  har  udgivet  en 
Pjece  mod  Lindberg,  hvor  jeg,  skjønt  uden  Xavn,  behandles 
uforskammet :  som  den  Sam^^ttigheds-Tyran,  Clausen  paa  sin 
Post  unægtelig  selv  spiller. 

Hils  venligst  din  gode  Kone  fra  min  og  fi"a 
din  Ven 

N.  F.  S.  Grundtvig. 


35. 
iDgemann  til  (iruudtTig. 

Sorø.     cl.  25de  Novhr.  1S30. 
Kjære  Ven! 

Det  er  vel  noget  sildigt  at  ønske  dig  velkommen  hjem 
fra  din  Sommerrejse.  —  Jeg  har  ogsaa  gjort  det  og  ret 
hjærtelig  for  længe  siden,  men  har  kun  ikke  kommuniceret 
dig  det.  —  Tak  for  dit  venlige  Brev !  Det  var  mig  en  kjær 
Stadfæstelse  paa  mit  Brodersamfund  med  dig  i  Aand  og 
Sandhed,  Det  interesserte  mig  ogsaa  meget,  hvad  du  med- 
delte  mig   om   dit  Liv  i  London   og  de  Frugter,   du  ventede 

dig  af  dit  Ophold  dér.  At  du  tredje  Gang  skulde  nødes  til 
at  være  landflygtig,  for  at  bringe  Sagerne  i  Orden  og  Gang 
dér  ovre,  kan  jeg  nok  indse  Grundene  for,  hvor  gjærne  jeg 
end  saa',  det  kunde  undgaas.  Lad  os  nu  først  se,  om  London 
staar  til  Sommer!  dér  bryder  nu  jo  ogsaa  Vulkanerne  ud. 
Den  Prospektus  om  dit  angelsaxiske  Foretagende,  du  talte 
om,  har  jeg  endnu  ingensteds  set.  Tidsaandens  politiske 
cholera  morhus  opsluger  des  værre  alt  aandeligt  Liv,  med 
enhver  anden  og  højere  Interesse,  og  vil  vist  gjøre  ethvert 
betydeligt  videnskabeligt  Foretagende  vanskeligt.  Aaret  1831, 
synes  mig,  nærmer  sig  med  gruelige  Aspekter.  Gud  bevare 
Danmark  og  vor  gode  gamle  Frederik  i  denne  oprørske  og 
forpestede  Tid,  hvis  Herlighed  og  Humanitet  man  blæser  saa 
højt  i  Basuner  for! 

Hvad  mig  selv  angaar,  da  har  jeg  i  det  sidste  Par  Aar 
—  som  du  nok  har  mærket  —  været  temmelig  passiv,  da  det 
næsten  syntes  mig,  at  al  Aktivitet  var  forgjæves.  Den  For- 
nægtelsens og  Selvmodsigelsens  Aand,  som  jeg  indirekte  i 
mit  hele  Liv  har  søgt  at  bestride ,  syntes  mig  nu  næsten  at 
have  forkoglet  den  hele  Verden;  og  den,  der  ikke  kunde  eller 
vilde  træde  direkte  eller  ligefrem  i  Kamp  mod  denne  Dødens 
og  Tilintetgjørelsens  Aand,  maatte  lammes  og  tilbagetrænges 
som  en  Sommerfugl  i  Stoim.  Den  poetiske  Oplivelse  af  vor 
Middelalders  Historie,  som  jeg  havde  trot  mig  kaldet  og 
skikket  til,  syntes  mig  nu  ogsaa  en  næsten  forgjæves  Be- 
stræbelse; jeg  tyede  da  tilbage  til  Hjemmet  i  mit  Inderste 
og  havde  nær  indesluttet  mig  dér  for  bestandig  som  en  saaret 
Snegl  i  sit  Hus;  men  derved  blev  det  mig  klart  —  hvad  du 
for  længe  siden  har  sagt  mig  —  at  det  hos  mig,  som  Verden 
foragtede,  maaske  dog  var  det  bedste,  jeg  ejede,  og  jeg  følte 
ret  Trang  til  at  give  mig  Luft  en  Gang  igjen,  saaledes  som 
det  nu  i  en  fjendtlig  og  forstyrret  Omverden  lod  sig  gjøre. 
I  -Eventyrets  frie  Form  ønskede  jeg  at  fremstille  Idealitetens 
og  Aandens  evige  Kamp  med  en  falsk  og  bedaarende,  hjærte- 
løs   og  aandløs   Realisme   og   med  Tidens   selvmodsigende   O'' 

destruerende  Dæmoner^).  Denne  miu  Stræben  efter  Luft  vil 
du  maaske  faa  at  se  en  Gang  —  naar,  véd  jeg  dog  ikke 
endnu.  Det  vil  sagtens  paadrage  mig  den  lumpneste  Be- 
handling og  et  højrøstet  pereat  af  Tidens  Ordførere;  —  men 
det  maa  ikke  hjælpe:  jeg  er  dog  ingen  aandelig  Skrubtudse, 
der  kan  leve  hele  Aar  uden  Luft  i  en  Sten.  —  Dog  nok 
herom  for  denne  Gang!  —  Til  Kjøbenhavn  kan  jeg  ikke 
komme  før  Paasken.  Glæd  mig  imidlertid,  om  ikke  før,  saa 
med  et  Julebrev!  —  Xaar  du  ser  Kandidat  Ludv.  Muller, 
der  lærer  din  Meta  Latin-),  saa  tak  ham  for  Udtoget  af  den 
islandske  Grammatik  og  Nøglen  til  Knytlinge  -  Saga ,  som 
kommer  min  Magelighed  til  Hjælp  ved  slige  Sager,  som  jeg 
kim  kan  trække  mig  til  ved  Haarene.  Har  du  set  N.  M. 
Petersens  store  Prisskrift  om  det  danske,  norske  og  svenske 
Sprogs  Historie?  Han  gjør  os  da  ogsaa  til  fortyskede  Is- 
lændere, som  har  glemt  deres  Modersmaal  —  hvad  der  des- 
uden ved  Prisopgaven  var  en  forudsat  Trosgrundsætning  af 
Selskabet  for  „druknede  Videnskabsmænds  Eedning".  Der  er 
imidlertid  megen  Lærdom  i  Bogen;  men  den  er  mig  drøj  at 
komme  igjennem.  Øhlenschlægers  Trillinger'*)  har  du  sagtens 
ikke  gjort  Bekjendtskab  med;  de  ere,  uagtet  deres  gode 
Appetit,  saa  spinkle,  at  de  næppe  vil  blive  synlige  blandt 
deres  ældre  Søskende.  —  Dersom  du  ser  Lindberg,  saa  tak 
ham  for  hans  artige  Skrivelse  og  bed  ham  takke  Milo  for  de 
tilsendte  Portrætter!  —  For  nogen  Tid  siden  havde  jeg  Besøg 
af  en  vis  Biilow  fra  Altona,  som  du  nok  kjender;  han  har 
oversat  nogle  af  dine  Skrifter  paa  Engelsk.  Hvordan  hænger 
det  sammen  med  ham?   han  forekom  mig  helt  besynderlig  og 


^)  [o:    ,. Huldre-Gaverne  eller  Ole  Navnløses  Levneds-Æventyr, 
fortalt  af  ham  selv".    Kbhvn.  183L]  =*)  [Daværende  teol.  Kand. 

Ludv.  Kr.  Muller  (siden  Seminarieforstander  i  Snedsted,  f  1851  som 
Sognepræst  i  Starup)  havde  lært  G.'s  lille  Datter  at  sjTige  Integer 
vitæ.  —  Denne  Bemærkning  fornøden,  for  at  afværge  den  Forestilling, 
at  G.  holdt  latmsk  Sproglærer  til  sin  da  3'/a  Aar  gamle  Datter.] 
')  [o:  Trillingbrødrene  fra  Damask.     Lystspil.    Kbhvn.  1830.] 

som  en  Sekterer,  der  ikke  ret  vidste,  hvad  han  vilde;  han 
mener  det  vist  meget  godt,  men  synes  aldeles  at  mangle 
Klarhed  og  Gaver  til  at  gjøre  sig  forklarlig.  Som  jeg  siden 
har  hørt,  rider  han  om  i  Landet  og  uddeler  religjøse  Sekt- 
skrifter hlandt  Almuen;  hos  mig  gav  han  sig  en  hemmelig- 
hedsfuld Mine  og  syntes  at  ville  anvende  Johannes'  Aaben- 
baring  paa  vore  Dages  Politik.  Han  rejste  herfra  til  Hol- 
steinborg. En  anden  underlig  Person,  som  du  ogsaa  kjender, 
har  jeg  undertiden  haft  Besøg  af;  det  er  Seminaristen  Th. 
fra  Als,  der  nu  er  Skolelærer  i  G.  ved  Roskilde.  Sidst, 
han  var  her,  vilde  han  endelig  have  mig  til  at  skaffe  ham 
en  Kone,  som  kunde  bestyre  hans  Hus  og  synge  for  ham; 
den  „uskyldige  Sorøegu"  havde  han  i  denne  Henseende  god 
Tro  til,  og  han  mente,  jeg  maatte  have  særdeles  Kjendskab 
til  de  kvindelige  Karakterer;  han  er  mægtig  enfoldig,  kejtet 
og  kjedelig,  men  med  al  haus  Enfoldighed  tror  jeg  ham  ikke 
fri  for  lidt  Lurendrejeri. 

I  Fogtmanns  Sted  har  vi  faaet  en  vakker  Eeligjonslærer 
her  ud  i  Scharling;  han  er  ogsaa  noget  Historiker:  han  har 
skrevet  et  Kompendium  af  Verdenshistorien  og  arbejder  paa 
en  kort  Danmarkshistorie  for  Ungdommen.  Der  trykkes  nu  i 
Slagelse  paa  det  første  Hæfte  af  Liitkens  og  Bredsdorffs 
Sorøske  Blandinger,  hvortil  Hauch  og  Wilster  nok  har  leveret 
det  meste.  Olsen  har  jeg  ikke  set  for  nylig;  sidst,  jeg  saa' 
ham,  fandt  jeg  ham,  uagtet  hans  Svagelighed,  særdeles  livlig 
og  opvakt.  Har  du  hørt  fra  Henrik  Stampe  siden  hans  Hjem- 
komst? Du  véd  da  vel  den  Sorg,  de  har  haft  udenlands  ved 
at  miste  to  af  deres  Børn.  Min  Kone  har  haft  Gigt  og  Hals- 
syge,  men  er  nu  kommen  sig;  hun  hilser  venligst  dig  og 
dine;  bring  dem  ogsaa  en  hjærtelig  Hilsen  fra  mig!  Kan 
der  ikke  snart  ventes  en  Forandring  i  din  udvortes  Stilling? 
Et  Kateder  vilde  jeg  have,  man  skulde  indrømme  dig. 

Xu  Gud  velsigne  dig!    lev  vel! 

Din  hengivne  Ven 

Ingemann. 


99 


36. 
Cirundtrig  til  lugemaun. 

Kristjanshavn.     26de  Novbr.  1830. 
Kjære  Ingemann! 

Naar  du  en  anden  Gang  byder  skikkelige  Folk  velkommen 
hjem,  kunde  du  nok  være  saa  god  at  lukke  Munden  op,  for 
at  man  kan  sige  ordentlig  Tak;  men  for  Resten  er  jo  den 
Prosit,  som  kom  sent,  meget  bedre  end  aldeles  ingen;  og 
havde  du  ikke  givet  mig  saa  slet  et  Exempel,  at  jeg  maatte 
sætte  en  Ære  i  at  give  dig  et  bedre,  skal  ingen  sige,  hvor 
længe  det  kunde  have  varet  med  Takken. 

Det  er  just  ikke  i  Ead  for  mig,  at  vi  slet  ikke  skal 
ses  hele  Vinteren,  da  der  dog  netop  nu  er  saa  meget  for 
gode  Venner  at  tale  om;  men  i  det,  mindre  som  i  det  større 
maa  man  lade  den  Sten  ligge,  man  ikke  kan  løfte,  og  holde 
hos  sig  selv,  hvad  man  ej  kan  meddele. 

Det  fornøjer  mig,  at  du  saa  vidt  har  overvundet  din 
Modbydelighed  for  de  offentlige  Spaseregange,  at  du  ej  vil 
sky  dem,  skjønt  der  rympes  Næse  og  stundum  peges  Fingre 
ad  skikkelige  Folk;  thi  ligesom  det  en  Svaghed  hos  os  andre, 
at  vi  ej  kan  taale  Ros,  saaledes  turde  det  ogsaa  være  en 
hos  dig,  at  du  ej  godt  taaler  Dadel.  Du,  der  til  min  store 
Forundring  har  kimnet  taale  saa  megen  Ros,  at  Tiende- 
Parten  sikkert  havde  været  nok  til  at  ødelægge  mig,  har  vist 
mangen  Gang  beroliget  dig  med,  at  den  Ros  dog  vel  i 
Gnmden  ikke  havde  stort  at  betyde;  og  jeg,  som  har  nogen 
Erfering  om,  hvad  det  er  at  blive  ordentlig  eller  dog  dygtig 
lastet,  vilde  gjærne  berolige  dig  over  Dadelen,  du  har  fristet, 
med  den  Forsikring,  at  den  har  slet  intet  at  betyde,  naar 
den  blot  ikke  sætter  dig  i  ondt  Humør,  som,  hvad  den  saa 
end  er  møntet  paa,  er  det  eneste,  den  mægter. 

For  nu  et  Øjeblik,  som  du  nok  tillader  Vennen,  at  blive 
staaende  ved  dine  historiske  Romaner,  som  hele  Danmark 
læser  med  Fornøjelse,    hvad  har  da  det  at  betyde,    enten  de 

selvgjorte  Vejere,  Maalere  og  Vragere  skriver  Korset  paa  dem 
med  Kul  eller  med  Kridt!  det  var  jo  ikke  for  dem,  du  skrev, 
og  [du]  kan  altsaa  ingen  retmæssig  Fordring  gjøre  paa  at 
skulle  have  truffet  deres  Smag.  Med  din  store  Valdemar, 
som  maa  bæres  om,  er  det  ærgerligt  nok,  naar  man  stræber 
at  spærre  Vejen;  men  Valdemar  Sejer  og  Erik  Menved,  der 
løb  Landet  rundt,  før  man  kunde  faa  Tid  til  at  slaa  Bommen 
ned,  kan  og  skal  le  ad  den  spildte  Ulejlighed  og  bede  ved- 
kommende ganske  tørt  at  passe  vel  paa  dem,  der  kommer 
efter.  Du  véd,  jeg  har  aabenhjærtig  sagt  dig  —  eller  skulde 
jeg  kun  have  drømt  det,  vil  jeg  sige  det  nu  — ,  at  jeg  ikke 
anser  dine  historiske  Eomaner  for  dygtige  til  at  give  deres 
Forfatter  poetisk  Udødelighed;  men  en  Borgerkrans  klæder 
heller  ingen  Digter  ilde,  og  den  turde  jeg  nok  lovet  dig  for 
dem,  naar  du  smukt  var  bleven  ved  dit  Forsæt  og  [havde]  holdt 
den  Smule  Pine  ud,  som  nok  var  Umagen  værdt;  thi  for  intet 
faar  man  nu  en  Gang  ikke  stort  i  denne  Verden.  Tænk  en 
Gang,  hvor  kjøut  det  havde  været,  om  vi  1830  havde  faaet 
en  Valdemar  Atterdag,  hvor  Danmark  kunde  set  baade  sig 
og  Holsten  i  Spejl  og  lært,  hvad  der  kommer  ud  af  det,  naar 
alle  Lemmer  vil  være  Hoveder! 

Se,  det  var  nu  min  Mening;  og  skal  jeg  sige  min  For- 
modning, hvad  just  ellers  ikke  er,  hvad  man  skal  gjøre  hver 
Dag,  saa  tvivler  jeg  om,  at  dit  Æ ventyr  vil  smage  mig  oven 
paa  de  sorte  Eiddere,  hvor  jeg  tænker,  du  har  gjort  dit 
bedste  til  poetisk  at  fremstille  den  Strid  mellem  sand  og 
falsk  Intelligens,  som  karakteriserer  vor  Tidsalder;  men  for 
Kesten,  i  Guds  Navn,  vi  maa  lade,  hvad  vi  ikke  kan  gjøre, 
og  gjøre,  hvad  vi  ikke  kan  lade;  og  hvad  du  finder  Veder- 
kvægelse i,  vil  sikkert  i  alt  Fald  derfor  være  din  Ven  kjært 
og  interessant,  og  jeg  skal  vist  ikke  blive  vred,  om  du  gjør 
min  Formodning  nu  lige  saa  stor  Skam,  som  du  gjorde  den, 
jeg  godt  kan  huske,  jeg  ytrede  om  Valdemar  den  store,  før 
han  kom  til  Verden. 

De   gode  Venner,    som  har  kjedet  dig  paa  min  Eegning, 

skylder  jeg  ingeu  Tak;  thi  kjedsommelig  kan  man  selv  være,  naar 
man  vil;  og  hvad  jeg  i  øvrigt  véd  om  de  ærede  Herrer,  er  ikke 
engang  saa  meget,  som  jeg  hører  af  dig;  thi  at  Hr.  Billow 
er  en  kold  og  kjedelig  Grillenfænger,  det  har  jeg  vel  for  en 
DelAar  siden  erfaret;  men  uagtet  jeg  dog  ogsaa  i  Aar  havde 
et  Besøg  af  ham,  vidste  jeg  dog  intet  om  haus  engelske 
Oversættelsei;  af  mit,  som  jeg  maa  lade  staa  ved  sit  Værd; 
og  Hr.  Th.  fra  Als,  der  tog  fejl  af  dig  og  Kirsten  Gifteknivs, 
véd  jeg  ikke  at  have  haft  den  Ære  at  se,  skjønt  han  derfor 
nok  kan  være  en  af  de  ikke  saa  faa  halvstuderede  Eøvere 
eller  Seminarister,  der  i  Forbigaaende  har  fortalt  mig,  hvad 
de  vilde  være,  om  de  kunde  blive  det. 

Mens  vi  taler  om  det,  kan  jeg  ikke  uægte,  at  jeg  ogsaa 
nok  vilde  være  en  Slags  Professor,  naar  jeg  kunde  blive  det; 
men  jeg  er  nu  saa  gammel,  at  jeg  vel  snarere  kunde  skaffe 
en  anden  et  Kateder,  end  faa  det  selv;  og  jeg  kan  slet  ikke 
mærke,  at  der  er  andre  end  dig  og  et  Par  gode  Venner  til, 
som  tænker,  det  ikke  var  af  Vejen  at  give  mig  lidt  at  be- 
stille, som  jeg  kunde  have  Lyst  til  og  maaske  gjøre  lidt 
Gavn  med.  —  Jeg  tror  derfor  ikke,  der  forsømtes  stort  andet 
end  mine  Drenges  Undervisning  i  lidt  Pilleri,  om  jeg  gjorde 
en  tredje  Engellandsrejse ,  hvorpaa  jeg  dog  mere  har  Mod, 
end  jeg  øjner  Udsigt  dertil,  da  jeg  slet  intet  har  hørt  fra 
vedkommende  i  London,  og  har  ingen  Grund  til  at  fonnode, 
man  her  hjemme  sætter  nogen  Pris  paa  Tog,  hvoraf  man 
intet  Udbytte  ser. 

Dog,  dette,  som  alt,  ligge  i  Haanden,  der  vejer  bedst 
og  styrer  derefter!  og  for  Resten  tænker  jeg  nok,  at  London 
staar  en  Sommer  endnu,  skjønt  jeg  ikke  vil  assurere  den 
for  ret  mange;  og  naar  vi  sammenligne  Udsigterne  i  Læse- 
verdenen før  og  efter  1814,  da  maa  vi  vel  dømme,  at  i 
det  mindste  den  Slags  Ro  og  Mag,  vi  siden  har  haft,  ikke 
er  Litteraturen  synderlig  tjenlig.  Det  synes  mig  overalt,  at 
Verden  paa  sine  gamle  Dage  slet  ikke  kan  have  Fred,  uden 
at  falde  i  Søvn   og   drømme  om  lutter  Gaaselevere  og  Skild- 

padder  og  Tærskemaskiner   og   polytekniske  Skoler,   hvad  der 
giver  Samtalerne  med  den  en  dræbende  Kjedsommelighed. 

Hils  din  Kone  venligst  fra  min  og  mig,  og  naar  du  ser 
Olsens,  hils  da  ligedan  dér!  og  siden  du  ikke  engang  kan 
overkomme  en  Kørmysse  ^)-Rejse  til  Hovedstaden,  saa  meddel 
mig  lidt  af,  hvad  du  tænker  om  Byens  bedste,  og  hvad  der 
ellers  kan  falde!  Du  ser,  det  tegner  til,  jeg  vil  være  til 
Tjeneste  med  mine  engelske  Staalpeune,  der  ej  behøve  at 
skæres,  og  gaar,  om  end  lidt  paa  Næsen,  saa  dog  i  Slagter- 
trav. 

Din  Ven 

N.  F.  S.  Grundtvig. 

Dine  Hilsener  til  Islænderen  og  Hebræeren  skal  jeg 
bringe ;  det  er  skikkelige  Folk,  der  hver  paa  sin  Vis  baade  vil 
og  kan  gjøre  Gavn.  Liitkens  Fejdebrev  mod  Latinen  har  jeg 
læst  og  syntes  for  saa  vidt  godt  nok  om,  skjønt  hans  Eealisme 
hverken  er  eller  bliver  min;  men  det  er  godt,  de  faa  Skrup, 
som  trænge  dertil,  hvorfra  det  saa  end  kommer.  N.  M.  Pe- 
tersens Islæuderi  har  jeg  ikke  gjort  Bekjendtskab  med,  og 
gjør  det  næppe  i  Hast;  thi  galt  Tysk  i  danske  Bøger  har 
jeg  set  nok  af,  og  véd  bestemt  er  ikke  Dansk,  saa  jeg  kan 
umulig  uden  ved  Kontrasten  lære,  hvad  Dansk  er,  af  hvem 
der  anser  det  for  galt  Tysk. 


37. 
Ingemanu  til  CIrundtrig. 

Sorø.    Lille-Juleaften  1830. 
Kjære  Grundtvig! 

En  venlig  Julehilsen  maa  jeg  dog  sende  dig,  da  jeg  ikke 

kan  bringe  dig  den.     En   glædelig  Jul  og   et   lyksaligt 

Nyaar!  med  hin  rette  Klang  og  Tone,  der  „som  Ordets  Liv 

')  [Sælandsk  Bondeudtale  af  Kyndelmisse.] 

og  Lydens  Kraft  aabeubarer  Aandeu",  og  som  du  saa  sandt 
og  smukt  har  sagt  det  til  din  Menighed  og  os  alle  —  en 
saadan  Julehilsen  sender  jeg  dig  i  Dag  og  beder  dig  udbrede 
den  til  den  hele  Kreds  af  gode  Venner  i  dit  og  Svogrenes 
Hus  (med  de  fire  Falstringinder). 

Dit  livlige  Brev  var  mig  en  sand  Hjærtestyrkniug.  Dea 
Ømskindethed ,  du  saa  kjærlig  vil  kurere  mig  for,  maa  vel 
være  mig  i  Kjødet  eller  i  Sindet  baaret:  jeg  er  unægtelig  paa 
Sjæl  som  paa  Legeme  noget  tilbøjelig  til  Nældesot  i  stærk 
Kulde.  Maaske  stikker  det  i,  at  jeg  er  kommen  noget  for 
tidlig  til  Verden;  derfor  er  jeg  ogsaa  af  Naturen  vaabenløs 
(mine  Negle  ere  virkelig  usædvanlig  tynde  og  gaa  let  i 
Stykker).  Desuagtet  var  jeg  en  ganske  flink  Slagsbroder  i 
min  Barndom,  og  jeg  kan  endnu,  som  du  nok  véd,  under 
visse  Omstændigheder  —  f.  Ex.  naar  jeg  har  hørt  Mad.  Ca- 
talani  —  komme  i  en  for  mine  Fjender  højst  farlig  heroisk 
Stemning.  Imidlertid,  til  en  fredelig  Dont  er  jeg  nok  be- 
stemt; den  har  Grud  ske  Lov  heller  aldrig  faldet  mig  svær; 
og  gaar  jeg  end  ikke  altid  ganske  lige,  var  jeg  dog  vist 
kommen  langt  videre,  naar  jeg  havde  kunnet  være  døv  for 
deres  Snak,  som  imidlertid  laa  stille,  og  jeg  ikke  ved  Teo- 
retikernes Reflexioner  over  min  Gangs  Eigtighed  vel  ofte  var 
bragt  til  at  staa  stille  eller  lægge  mig  til  Eo,  for  at  under- 
søge Gangens  Teori  og,  om  jeg  ogsaa  kunde  gaa  ene.  Det 
er  unægtelig  lige  saa  urimeligt,  som  om  Fuglene  \ilde  ophøre 
at  synge,  for  at  undersøge  Gamborgs  Projekt  om  „Fugle- 
sangens Forbedring  i  de  danske  Skove". 

Hvad  du  mener,  jeg  burde  have  gjort  1830,  kan  jeg 
nu  maaske  begynde  paa  1831.  Det  Æventyr,  jeg  meget  for 
tidlig  har  sladret  om,  er  eller  bliver  kun  et  for  mig  selv 
fast  nødvendigt  Aandedrag,  som  ingen  Fordring  vil  gjøre  paa 
at  gaa  og  gjælde  for  mer,  end  f.  Ex.  Sfinxen,  hvortil  det  er 
et  Slags  Halvbroder.  Min  Mening  var  ikke  heller  at  bebude 
dig  nogen  Produktjon  af  Betydenhed  fra  min  vinterlige  poe- 
tiske Brakmark. 

Har  du  set  cle  nys  udkomue  Gjeuganger-Eimbreve  fra 
Paradis,  som  under  Baggesens  Firma  skal  gjøre  et  Slags 
Opsigt?  Efter  Ayisanmeldelseu  at  slutte,  ere  de  af  det  hei- 
bergske Parti. 

Hvad  siger  du  om  Buscks  Klage  til  Kancelliet  og  Pa- 
rallelen  mellem  Clausen  og  Lornsen  i  Lindbergs  Maaneds- 
skrift?  Jeg  tror,  det  er  skadeligt  at  give  Eeligjonsstriden  en 
slig  borgerlig  Eetning.  Maanedsskriftet  for  Kristendom  og 
Historie  proponerede  jeg  for  noget  siden  til  vor  Læsesal; 
men  det  havde  alle  Stemmer  —  paa  min  nær  —  imod  sig; 
det  er  vistnok  en  temmelig  vidt  dreven  Ensidighed. 

Paa  Avktjouen  efter  Eahbek  agter  Akademiet  her  at  kjøbe 
for  en  400  Edlr.  Yed  samme  Lejlighed  tænke  vi  til  Dels  at 
komplettere,  hvad  vi  har  af  dine  Skrifter.  Det  er  derved 
faldet  mig  ind,  at  det  snart  kunde  være  paa  Tiden,  du  for- 
anstaltede en  Samling  af  dine  ældre  Skrifter,  hvoraf  mange 
ere  udsolgte  og  vanskelige  at  faa  fat  paa.  Din  første  Ver- 
denskrønnike  har  saaledes  længe  været  en  Sjældenhed,  og 
den  vil  bestandig  i  sin  første,  uforandrede  Skikkelse  beholde 
en  særdeles  Interesse  i  Litteraturhistorien.  Din  Mytologi  er 
ligeledes  ude  af  Boghandelen  og,  saa  vidt  jeg  véd,  dine  Op- 
trin af  Nordens  Kæmpeliv.  Mange  af  dine  mindre  Skrifter 
ere  bortfløjne  og  burde  bevares  i  større  Corpora.  Det  var 
noget,  du  nok  kunde  tænke  paa  ved  Lejlighed.  Maaske  var 
den  nærværende  Tid  ikke  ubelejlig,  da  man  nu  begynder  at 
lade  dig  vederfares  Eet,  selv  blandt  Veteranerne  i  de  fjendt- 
lige Legioner.  Men,  uden  Hensyn  paa  aura  popularis  og  den 
øjeblikkelige  Barometerstand  i  Litteraturen,  vil  en  kronologisk 
ordnet  og  saa  vidt  muligt  uforandret  Samling  af  dine  Skrifter 
■  snart  blive  en  Fornødenhed  for  den ,  der  vil  følge  Gangen  i 
de  sidste  20 — 30  Aars  Litteraturhistorie. 

Gud  velsigne  dig,  kjære  Yen!    lev  vel! 

Din  hengivne 

Ingemann. 

38. 
GrundtTig  til  Ingeinann. 

Krlstjanshavn.     1ste  Juledag  1830. 
Kjære  Ingemann! 

Da,  des  værre,  ingen  Jule-Prædiken  forhindrer  mig,  vil 
jeg  strax  se  at  gjeugjælde  dit  Vennebrev,  der  klarlig  viser, 
du  undte  mig  godt  en  glædelig  Fest,  skjønt  du,  efter  din 
egen  Tilstaaelse,  ikke  i  Brevet  kunde  ønske  mig  den.  Gid 
ellers  Folk  her  inde  i  Hovedstaden  og  i  Hjærtelandet  dog  i 
det  mindste  jordisk  maatte  forstaa,  hvilken  glædelig  Fest  det 
dog  er,  der  minder  os  om  Kristi  Fødsel  i  Davids  Stad  under 
Kejser  Avgustus;  thi  det  er  jo  dog  aabenbart,  at  Slavefoged- 
Højsædet,  den  stormægtige  Kejser  forgyldte  til  at  skinne  over 
al  Verden,  var  det  hele  (praktiske)  rene  Udbytte  af  alle  de 
hedenske  Frihedsdrømme  og  Folkeforsamlinger  og  Pøbeloprør; 
medens  aabeubar  al  den  Oplysning,  Folkefrihed  og  Menneske- 
glæde, der  siden  har  været  paa  Jorden,  faldt  ned  fra  Skyerne 
med  Frelseren  i  Davids  Stad;  saa  man  maa  være  stokblind  i 
aandelige  Ting,  for  at  tænke,  som  nu  des  værre  sædvanligt, 
at  Folkefrihed  og  Menneskeheld  skal  udstrømme  herefter  af 
Foragt  for  den  kristne  Tro,  af  Overtro  paa  den  hedenske 
Fornuft,  af  Folkeforsamlinger  og  Pøbeloprør. 

Uagtet  nu  de  umyndige  Skribenter,  til  hvilke  jeg  paa 
mine  gamle  Dage  hører,  hverken  er  dem.  Staterne  kan  vente 
noget  af,  eller  dem,  jeg  vil  anbefale  til  Penneførere,  saa  har 
jeg  dog  efter  modent  Overlæg  fundet,  at  jeg  ikke  alene  med 
god  Føje  kunde,  men  burde  gjøre  mig  selv  til  en  Und- 
tagelse. Vil  man  sige,  det  beviser,  jeg  er  bedre  inde  i 
Tidens  ege nkj ærlige  Tankegang,  end  man  efter  min 
Uartighed  imod  den  skulde  vente,  da  vil  jeg,  for  ikke  at 
spilde  den  kostbare  Tid  paa  unyttig  Tvist,  svare:  ja,  natur- 
ligvis, hvordan  man  end  drejer  og  vender  sig,  er  man  dog 
immer  i  denne  Verden  sig  selv  nærmest,  saa  jeg  rødmer  slet 
ikke  over  mit  Ønske:  selv  at  komme  ud  af  de  umyndige 
Skribenters  Tal   og   faa   en  Del   andre  (dog  naturligvis  ikke 

dig  og  saadanne  gode  Yenuer)  stukket  der  ind  i  Steden  for, 
saa  lidt  som  jeg  heller  vil  nægte,  at,  uden  at  ønske  Ulykke 
over  noget  Land,  saa'  jeg  dog  gjærne,  det  gik  mit  eget 
Fædemeland  vel,  hvordan  det  saa  end  gik  andres.  Men 
det  er  sandt,  over  mig  selv  eller  (som  jeg  vil  haabe,  du  er 
artig  nok  til  at  sige)  over  Fædernelandet  har  jeg  glemt  at 
fortælle,  hvad  jeg  egentlig  taler  om;  og  du  skal  da  vide,  at 
jeg  i  vor  gruelig  politiske  Tid  ogsaa  ej  blot,  som  jeg  var 
nødt  til,  har  anstillet,  men  skrevet  politiske  Betragtninger, 
som  jeg  tænker,  du  snart  skal  læse  paa  Prent  ^).  Vel  kommer 
dette  ikke  an  paa  mig,  men  paa  min  Formynder,  og 
denne  egoistiske  Betragtning  havde  virkelig  nær  forhindret 
mig  fra  at  føre  min  Politik  i  Pennen;  men  saa  tænkte  jeg 
igjen:  du  er  dog  Præst,  ihvad  du  gjør,  altsaa  kaldet  til  at 
gjøre  dit  bedste,  selv  naar  det  er  et  stort.  Spørgsmaal,  om 
det  vil  frugte,  og  kaldet  til  at  foregaa  andre  med  et  godt 
Exempel,  og  da  du  derfor  ønskede  at  skabe  umyndige  Skri- 
benter i  Tusendtal,  burde  du  jo  ogsaa  vise  dem,  at  man  selv 
i  Umyndigheds-Tilstanden,  uvis  paa  Formynderens  Bifald,  kan 
have  Sind  til  at  gjøre  Gavn  med  sin  Pen. 

Komme  nu  virkelig  mine  politiske  Betragtninger  dig  for 
Øje,  da  tør  jeg  vel  ikke  sige,  at  selv  du  vil  være  ganske  enig 
med  mig,  eller  iblandt  andet  finde,  det  har  stort  at  betyde 
med  den  Lempelighed  mod  Rigsdagene,  jeg  lovede  at  be- 
flitte mig  paa;  men  enig  véd  jeg  dog  du  er  med  mig  om 
at  anvende  Shakspears  Ord:  ,,'<  is  the  time' s  plague,  when 
madmen  lead  the  blind'''-  paa  vor  forstyrrede  Tid;  og  var  vi 
kun  først  alle  enige  om  det,  blev  vi  det  vel  ogsaa  med  Tiden 
hartad  om  hele  Resten. 

Da  det  første  imidlertid  er  langt  fra,  kan  du  nok  tænke, 
jeg  venter  snarere  Klaps  end  Klap  for  min  Umage;  og  har, 
som   du  mener.   Veteranerne   i   den  sidste  Tid,    da  jeg  tav 


')  [„Politiske  Betragtninger,   med  Blik  paa  Danmark  og  Hol- 
sten".   Kbhvn.  1831.] 

stille,  fundet,  der  var  dog  noget  klogt  hos  mig,  kan  det 
lettelig  ske,  at  baade"  unge  og  gamle  nu  vil  enes  om,  jeg  er 
rent  gal  og  værre  end  det;  men  det  faar  nu  gaa  som  Gud 
\\\;  jeg  kunde  ikke  for  min  Samvittighed  forsvare  at  tie  længer 
eller  tale  anderledes;  og  skjønt  jeg  daglig  mer  ønsker  at 
holde  saa  vidt  muligt  Fred  med  alle,  er  Samvittigheden  dog 
den  Person,  jeg  nødigst  vil  ligge  i  Strid  med,  og  hvis  Ro- 
lighed jeg  derfor  maa  kjøbe  til  enhver  Pris.  Bliver  det  der- 
for end  rimeligvis  en  af  Følgerne,  at  jeg  ikke,  indtil  videre 
—  hvad  jeg  dog  saa  smaat  havde  tænkt  paa,  og  du  venlig 
opmuntrer  mig  til  —  kan  faa  mine  hæftede  Pjecer  indbundne 
og  mine  adspredte  Skrifter  samlede,  da  maa  jeg  trøste  mig 
med,  at  kan  der  ikke  komme  roligere  Tider  efter  disse,  er 
det  omtrent  det  samme  med  al  vor  Skrift,  der  da  lige  saa 
godt  samlet  som  adspredt,  hæftet  som  indbundet,  maa  gaa  til 
Gnmde  i  det  oprørte  Hav. 

Glæde  mig  skal  det  ret  at  høre,  du  virkelig  lægger 
Haand  paa  en  Valdemar  Atterdag  eller,  hvad  der  er  det 
samme,  om  det  end  fik  et  andet  Navn;  thi  hvad  der  med 
Guds  Hjælp  samlede  Danmark  igjen,  trods  Søndemvelsen,  er 
ikke  saa  levende  i  nogen  af  dets  næn^ærende  Penneførere 
som  i  dig,  og  vi  trænge  lige  saa  vel  nu  som  da  til  at  faa 
Bugt  med  den  holstenske  Grev  Gert,  der  ikke  alene  vil  være 
Hertug  i  Slesvig,  men  raade  for  Danmarks  Krone  og  sætte 
den  paa  et  Bamehoved,  han  selv  holder  Haand  over! 

Du  spørger  om  mine  Tanker  ved  Angivelsen  hist  og 
Sammenligningen  her^);  og  min  første  Tanke  deiTod  har 
ganske  rigtig  været  den,  at  jeg  er  glad  ved,  begge  Dele  er 
sket  baade  uden  min  Tilskyndelse  og  uden  mit  Vidende;  men 
min  anden  Tanke  var  og  er,  at  vi  skal  lære  Klogskab  af 
Verdens  Børn,  og,  medens  de  ikke  et  Øjeblik  tage  i  Be- 
tænkning at  forsvare  eller  dog  undskylde  deres  Venners 
Falskhed,  ingenlunde  af  Agtelse  for  Fjendens  Dom  undlade 


')  [Jfr.  her  foran  S.  104,  L.  .5—8.] 

at  gjøre  det  samme  ved  vore  Venners  Ærlighed,  om  den 
end  liar  ytret  sig  paa  en  Maade,  vi  hverken  vilde  tilraade 
eller  efterligne.  Endelig  er  det  min  tredje  Tanke,  at,  saa- 
ledes  som  Omstændighederne  er:  da  vi  ingen  Religjonsfrihed 
har,  og  Præstelærerens  Strid  med  Kristendommen  altsaa  paa- 
lægger Tusender  af  vore  Medkristne,  som  er  bundne  til  deres 
Sognepræster,  et  lige  saa  utaaleligt  som  ubilligt  Samvittig- 
hedsaag,  —  under  disse  Omstændigheder  er  det  ikke  blot 
tilladeligt  at  anklage  Præstelæreren  i  Kancelliet,  men  det  er, 
hvad  alle  kristne  Præster  i  Laudet  burde  gjøre;  saa 
hvad  jeg  har  lidt  imod,  er  ingenlunde,  at  dog  én  Præst  har 
dybt  følt  denne  sin  Forpligtelse  (thi  det  er  Tilfældet  med 
den  fredelige,  elskelige,  beskedne  Busck),  men  kun,  at  han 
har  udøst  sit  Hjærte  for  Kancelliet  i  Steden  for,  hvad  mig 
synes  bedre,  strængt  og  rolig  at  udvikle  Sagen;  men  naar 
Busck  nu  svarede  mig:  velan!  saa  gjør  du  dit,  som  jeg 
gjorde  mit!  da  vidste  jeg  ikke  andet  Svar  derpaa,  end  at 
gjøre  det,  og  dette  Svar  har  jeg  paa  en  Maade  givet  i  det 
andet  Stykke  om  den  lutherske  Eeformatjons  Fortsættelse  ^), 
som  nu  er  hos  Censoren  og  skal  naturligvis,  hvis  han  nægter 
den  sit  Stempel,  gaa  til  Kancelliet. 

Hvad  nu  dernæst  hin  Sammenligning  eller  Sammen- 
stilling af  Clausen  og  Lornsen  angaar,  da  finder  jeg  den, 
saaledes  henkastet,  ha  ard,  men  i  Grunden  forsvarlig  og 
betimelig,  ikke  med  Hensyn  paa  Embedseden,  men  paa  Grund- 
sætningerne, der  ere  de  samme  i  Kirkens  som  i  Statens  og 
hele  Menneskelivets  Eevolutjou,  hvorfor  jeg  ogsaa  er  vis  paa, 
at  C.  i  Grunden  slet  ikke  finder  sig  vanæret  ved  Sammen- 
stillingen, med  mindre  det  skulde  være  ved  Sammenligning 
mellem  L.'s  Løselighed  og  hans  egen  Grundighed.  Om  ikke 
den  grundærlige  men  haardhændede  Jyde,  selv  naar  vi 
havde  Lov  til  at  gaa  ud  af  Statskirken,  vilde  være  C.  og 
det  hele  Parti  paa  Nakken,  er  vist  nok  et  Spørgsmaal;  men, 


[I  Lindbergs  Maanedsskrift  foi  Kristendom  og  Historie.     I.] 

som  Sagerne  staa,  er  hans  Handlinger  gode;  og  enhver 
naturlig  Fejl  skal  vi  være  overbærende  med,  fordi  hver  har 
sin,  og  den  fødte  Krigsmand  nødvendig  Haardhed  mod 
rj enderne.  Hjærtet  skal  smelte  hos  os  alle,  før  det  kan 
blande  sig  med  Livets  Flod;  men  Kæmperne  méd  smeltet 
Hjærte  er  saa  faa,  at  der  selv  mellem  Apostlene  nok  kiin 
var  én:  Discipelen,  som  Herren  derfor  kaldte  sin  Ven; 
og  da  den  stridende  Kirke  dog  altid  skal  have  Kæmper,  maa 
vi  i  Dage  som  disse  takke  Gud,  naar  vi  se  ærlige,  mand- 
haftige Kæmper,  da  bedre  er  ikke  til  Fals,  og  Verden  ikke 
halv  saa  gode  værd.  Saaledes  tænker  jeg  om  min  egen 
Kæmpefærd,  og  maatte  da  være  meget  enten  indbildsk  eller 
ubillig,  for  at  tænke  anderledes  om  Jyden  end  om  Sælands- 
faren,  ja,  var  som  Historiker  meget  ubillig,  om  jeg  ikke 
fordrede  mere  Nænsomhed  af  denne  end  af  hin. 

Gjenganger- Brevene  har  jeg  ikke  set,  og  synes,  vi  for 
Øjeblikket  har  store  Gjenfærd  nok,  saa  det  er  sært,  de  smaa 
kan  gjøre  Opsigt.  Som  jeg  horer,  er  det  B.^),  der  under 
Korrekturen  af  Baggesens  Værker  har  lært  en  Del  af  hans 
glemte  Vittigheder  udenad,  og  lader  saa  det  ene  B  gjælde 
for  det  andet,  uden  at  Publikum  finder  det  latterligt. 

Din  Hilsen  udbredte  jeg  saa  varm,  som  den  kom,  blandt 
Vennerne,  som  var  her  i  Aftes,  og  ønsker  paa  deres  som  paa 
Husets  egne  Vegne  hj ærtelig  gjærne  din  gode  Kone  og  dig 
en  glædelig  Jul  og  et  lyksaligt  Nyaar! 

Din  Ven 

N.  F.  S.  Grundtvig. 

39. 
Ingemauii  til  Gruudtyig. 

Kjære  Grundtvig!  '^'»•«-    '^-  -^-  '^«"-  ^^•^^• 

I  det  jeg  nu  takker  for  dit  sidste  venlige  Brev,  kan  jeg 
tillige   takke   dig  for  dine   politiske   Betragtninger,    som  jeg 


^)  [o:  C.  J.  Boyo,    en  af  dem,    mau  gættede  paa  som  Forf  til 
Hertz's  Gjengangerbreve  1830.] 

anser  for  et  godt  og  ki-aftigt  Ord  i  rette  Tid,  der  vist  kan 
virke  gavnlig  paa  mange.  Den  Rolighed  og  Moderatjon, 
hvormed  du  har  sagt  din  Mening,  bidrager  ikke  lidet  til  at 
skaffe  den  Indgang,  skjønt  den  er  stik  imod  de  flestes  Syus- 
maade.  I  Hovedsagen  er  jeg  nær  ved  at  være  ganske  enig 
med  dig:  af  den  nye  franske  Revolutjon  venter  jeg  heller 
intet  godt,  hverken  for  Frankerig  eller  Evropa,  skjønt  jeg 
tror,  at  det  Brud  paa  Chartet,  der  foranledigede  dets  rasende 
Omstyrtning,  var  væsentligt  og  vigtigere,  end  du  antager; 
men  tilstrækkelig  Bevæggrund  til,  hvad  der  vistnok  af  en 
dybere  og  fordømmelig  Grund  skete,  anser  jeg  det  heller  ikke 
for.  At  det  for  en  stor  Del  er  Drenge  og  Pøbel,  der,  i  For- 
ening med  Veteranerne  fra  den  gamle  Revolutjons  Jakobin- 
Klubber,  nu  selv  vil  regere  eller  omstyrte  al  Regering,  synes 
mig  nu,  man  hver  Dag  ser  tydeligere;  og  hvor  Majestæten 
ikke  længere  er  af  Guds,  men  af  Folkets  Naade,  maa  den 
vist  skifte  med  Vinden  og  aura  popularis  ^).  Hvad  du  siger 
mod  Rigsdagene,  synes  mig  især  godt  om.  En  velordnet 
Skrivefrihed  ønsker  jeg  os  ogsaa;  men  jeg  tror  ikke,  der  var 
stort  vundet  ved  at  antage  en  litterær  Myndighedsalder  og 
en  særskilt  Skribentstand,  da  de  aandelig  umyndige  findes  i 
enhver  Alder  og  Stand,  og  det  næppe  er  de  Ordførere,  der 
kunne  henregnes  til  Børn  og  Pøbel,  som  mest  ved  Skrifter 
mislede  Læseverdenen,  men  snarere  de  selvgjorte  Formyndere 
selv,  de  voxne  højlærde  og  overmyndige  Mestere  i  de  viden- 
skabelige Lav  og  de  deputerede  i  vore  Aands-,  Fornufts-, 
Smags-  og  Religjons-Direktjoner.  Naar  slige  Talere  paa 
Litteraturens  Rigsdage  (som  Tilfældet  nu  er)  faa  kj ende- 
lige Børne-  og  Pøbel-Stemmer  paa  deres  Parti,  tabe  de 
netop  hos  den  fornuftige  Del  af  Folket  den  Avtoritet,  de  vil 
anmasse   sig;    det  var   derfor  vist  næppe   en  Gang  ønskeligt, 


')  Jeg  har  nylig  læst  en  mærkelig  Ytring  af  Luther  mod  Ret- 
mæssigheden i  Kristjan  den  2dens  Afsættelse  (Pontoppidans  Annaler. 
2.  D.  Pag.  377);  men  jeg  tror,  han  tD  Dels  har  Uret. 

at  den  saakaldte  „offentlige  Stemme",  der  ved  sine  slette 
Organer  har  tabt  al  Agtelse,  ved  et  tilsyneladende  Myndig- 
laedsstempel  skulde  komme  til  Ære  og  Værdighed  igjen;  men 
det  synes  mig,  at  hvor  enhver  myndig  og  umyndig  (som  nu) 
har  Lov  til  at  skrige  med,  maa  den  Eøst,  der  skal  gjælde 
for  en  virkelig  offentlig  Stemme,  fra  en  aandelig  myndig  Ord- 
ffsrer,  ved  sin  egen  og  Sandhedens  Kraft  gjøre  sig  gjældende; 
og  det,  mener  jeg,  er  et  bedre  Vidnesbyrd  end  alle  Attester 
fra  vederhæftige  Litteratorer.  Af  vore  nuværende  slette  og 
forvildende  Ordførere  i  Litteraturen  ere  nok  de  fleste,  om 
ikke  alle,  myndige  nok,  hvad  Alderen  angaar,  ligesom  de  kun 
ere  alt  for  myndige  i  Henseende  til  den  Vigtighed,  de  tiltro 
sig.  Om  ogsaa  nu  og  da  en  enkelt  Skoledreng  opløfter  sin 
Kyllingerøst  i  Bladene,  har  det  næppe  stort  at  betyde  og 
maa  snart  tabe  sig  i  det  almindelige  Kvæk.  Naar  Tilladelse 
til  at  lade  Skrifter  trykke  blev  et  Prærogativ  for  vel  stu- 
derte,  borgerlig  myndige  Mænd,  vilde  vist  ogsaa  den  stu- 
derende Ungdom  hige  derefter  som  et  Karletegn  (ligesom 
nu  efter  Tobakspiben,  hvor  den  er  forbudt  de  smaa),  og  vi 
vilde  maaske  saaledes  faa  en  langt  større  Mængde  umodne 
Skribenter,  der  til  Dels  kun  skrev  for  Karleværdigheden.  Se 
deri  er  det  fornemmelig,  jeg  afviger  fra  din  Mening  om  Ind- 
skrænkning i  Trykkefriheden.  Naar  alt  kun  trykkes  under 
Navn  og  Ansvar,  og  kun  Angreb  paa  Eeligjon,  Moralitet  og 
den  offentlige  Rolighed  var  strafskyldige,  tror  jeg  for  Eesten, 
den  mindste  Indskrænkning  baade  var  klogest  og  ønskeligst. 
Hvad  du  i  Maanedsskriftet  har  sagt  om  Eeformatjonens  Fort- 
sættelse i  Kirken,  synes  mig  aldeles  klart,  og  jeg  længes 
efter  Fortsættelsen  om  dens  Forhold  til  Stat  og  Skole. 

Jeg  har  da  læst  de  berømte  Gjenganger- Breve;  det  er 
en  næsten  skuffende  Efterligning  ikke  alene  af  Baggesens 
Eimbrev-Stil,  men  af  hans  Synsmaade  paa  hans  laveste 
Standpunkt  som  det  18de  Aarhundredes  sidste  Kunstrepræsen- 
tant hos  os,  naar  han  som  Sprogets  Eidder  satte  Formen,  selv 
i  lavest  Betydning,    over  Ideen.     Du   skulde   dog   læse   det. 

Mærkeligt  er  det,  at  hvad  man  her  for  en  Snes  Aar  siden  i 
den  øhlenschlægerske  Kunstrevolutjon  vilde  have  forkastet 
som  gammel  udfejet  Surdej,  det  glider  nu  ned  som  sød  Mælk 
og  Hvedebrød  for  den  „fine  Portjon".  Saa  meget  har  dog 
Heibergs  Legen  med  de  tomme  Former  udrettet,  i  Forening 
med  den  tilsvarende  Tomhed  i  hans  Tumlekreds.  Det  fore- 
kommer mig  i  det  hele,  som  Oppositjonen  mod  det  18de  Aar- 
hundredes  Vildfarelser  og  den  hele  nye  glædelige  Retning,  vort 
Aarhundrede  syntes  at  ville  slaa  ind  i,  nu  fra  alle  Kanter 
bliver  tilbagetrængt  af  hule  Gjenganger- Masker  fra  hin  Tid, 
der,  som  den  onde  Aand  i  Parablen,  nu  kommer  tilbage  med 
syv  andre  og  langt  værre  Kammerater.  Spøgeriet  i  vor 
Litteratur  (fornemmelig  i  dens  Højeste-Ret,  det  ratjonalistiske 
Maanedsskrift)  hænger  vist  nøje  sammen  med  en  saadan  Re- 
aktjon i  Tidsaanden,  og  vi,  som  trode  at  have  fulgt  det  for- 
rige Aarhundredes  Galskab  til  Graven,  risikere  maaske  paa 
vore  gamle  Dage  at  blive  levende  begravne  af  dets  Gjenfærd. 
Dog,  den  Grav,  haaber  jeg,  vi  med  Guds  Hjælp  skal  sprænge, 
og  den  Slægt,  der  kommer  efter  os,  vil  maaske  redde,  hvad 
der  kun  synes  at  gaa  til  Grunde  med  vor  gale  Tid. 

Din  hengivne  Ven 

Ingemann. 

40. 
Gruudtrig  til  Ingemann. 

Eristjanshavn.  22.  Jan.  1831. 
Kjære  Ligemanu! 
Da  dit  kjærkomne  Brev  netop  i  Dag  træffer  mig  saa 
vidt  løs  og  ledig,  at  jeg  i  Gaar  fik  Ende  paa  Stykket  om 
Kirkens  Forhold  til  Skolen  (det  om  Statsforholdet  er  trykt), 
og  Pennen  ikke  var  dyppet  til  andet,  vil  jeg  gribe  Øjeblikket 
til  at  svare,  om  end  Svaret  kommer  til  at  ligge  over;  og  det 
træffer  sig  godt,  da  der  er  adskilligt  i  dit  Brev,  jeg  vel  helst 
gad  talt  med  dig  om,  men  kan  dog  i  manglende  Fald  ej 
uudlade  at  sætte  et  Kryds  ved  paa  Papiret. 

Hvad  uu  de  politiske  Betragtning-er  angaar,  da  glæder 
det  mig  ret  inderlig,  at  netop  du  har  fundet  dem  moderat 
skrevne;  thi  skjønt  det  til  visse  var  min  Bestræbelse  at  gjøre 
saa,  paastaar  man  dog  her  almindelig,  at  det  modsatte  er 
deres  store  Brøst,  saa  jeg  kan  nok  trænge  til  den  moderateste 
danske  Skribents  Trøst  i  den  Henseende.  —  Por  Resten  er 
det  synderligt  nok,  at  naar  vi  to  har  talt  sammen  om  Rigs- 
dage og  Skrivefrihed,  da  har  vor  Enighed,  om  jeg  husker  ret, 
kundgjort  sig  i  omvendt  Forhold;  men  jeg  vil  meget  heller 
være  uenig  med  dig  om  Skrivefriheden  end  om  Rigsdagene, 
blandt  andet  fordi  jeg  er  vis  paa,  at  vor  Uenighed  om  hin 
er  i  Grunden  ikke  stor.  Jeg  indrømmer  nemlig  strax,  at  i 
et  saa  lille  Land  som  Danmark,  hvor  Skrivsammen  kun  kan 
give  faa  selv  endog  kun  Sulteføde,  staar  man  ingen  Fare  for 
at  overlæsses  med  sort  paa  h^^dt  (thi  Aviser  kalder  jeg  sort 
paa  graat),  saa  fra  den  a an  de  lige  Side  kunde  vel  uind- 
skrænket Trykkefrihed  ej  skade  os  stort.  Lad  os  nu  længe 
nok  være  uenige  om  dens  Gavnlighed,  da  du  nok  vil  ind- 
rømme, at  en  saadan  Indskrænkning,  som  jeg  har  foreslaaet, 
ej  kunde  skade  synderlig,  og  maa  indrømme,  at  da  det 
er  den  verdslige  Øvrighed,  der  raader  for,  om  nogen  af  os 
skal  have  Skrivefrihed,  har  Trykkefriheden  og  sammes 
Indskrænkning  ogsaa  en  politisk  Side  at  betragtes  fra,  som 
ej  maa  overses,  og  som  jeg  i  mine  politiske  Betragtninger 
(skrivende  alt  andet  bag  Øret)  udelukkende  stræbte  at  op- 
lyse. Nu  er  der  intet  Spørgsmaal  om,  at  der  for  Borger- 
samfundet i  det  hele  (altsaa  middelbart  ogsaa  for  Menneske- 
aandeu)  allerede  var  meget  vundet,  naar  blot  de  studerte 
(endsige  da  naar  langt  flere  dannede)  havde  Lov  til  at 
skrive  frit  om  Statssager  (hvortil  naturligvis  Statskirken 
og  Statsskolen  hører):  men  naar  Øvrigheden  skal  give  og 
overholde  en  saadan  Skrivefrihed,  da  vil  og  maa  den  ikke 
blot  have  med  navngivne  Personer  at  gjøre,  men  have 
Haand  i  Hanke  med  de  frie  Skribenter,  enten  som  sine  Em- 
bedsmænd, eller  Folk,  der  agte  at  blive  det,  eller  som  dog  har 

enten  nogen  Ære  eller  Formue  at  tabe,  saa  de  for  Overtrædelse 
kan  straffes  med  andet  end  Vand  og  Brød  og  Børnehuset. 
Læg  hertil,  at  saa  snart  man  kan  skrive  frit,  og  enhver  kan 
lade  trykke,  da  vil  der  selv  i  vort  lille  Danmark,  som  Aarene 
89 — 99  viser,  mylre  af  Sludder  om  Statssager,  som  alle  ind- 
bilde sig  at  forstaa,  og  af  personlige  Grovheder,  som  Læse- 
pøbelen altid  finder  Smag  i;  —  og  da  forsoner  du  dig  nok 
med  mit  Forslag,  om  du  end  synes  mindre  godt  om  den 
politiske  Nødvendighed  end  jeg.  —  Jeg  ser  ellers,  du  vilde 
have  Skrive  friheden  mere  indskrænket  end  jeg;  men  du 
kan  tro,  at  naar  Trykkefriheden  indskrænkedes  til  navngivne 
og  ej  ganske  raa  eller  æreløse  Folk,  da  overlades  Keligjon 
og  Sædelighed  bedst  til  Gud  og  sig  selv,  blandt  andet  fordi 
Øvrigheden  ellers,  uden  at  bryde  Loven,  kan  tilintetgjøre  al 
Skrivefrihed  om  aandelige  Ting,  og  den  vil  altid  af  sine 
Præster  og  andre  overhænges  derfor ;  og  sæt  nu ,  at  Stats- 
kirken i  Morgen  blev  lovlig,  hvad  den  nu  er  ulovlig,  da 
kunde  jo  Kristne  ikke  forsvare  deres  Tro,  uden  at  skrive  imod, 
hvad  Loven  kaldte  Ee  ligjon  en. 

Gjengangerbrevene  har  jeg  ogsaa  endelig  faaet  l^st,  og 
derom  ere  vi  saa  aldeles  enige,  at  skulde  jeg  skrive  til 
Baggesens  Aand,  vilde  jeg  bede  samme,  dog  aldrig  mer  at 
sende  Breve  med  saa  slet  en  Lejlighed,  som  en  slet  rejiceret 
Poet  unægtelig  er;  da  det  jo  var  ligefrem:  han  vilde  efter- 
skrive  Haanden,  udvande  det,  han  forstod,  og  udelade  Kesten, 
og  vi  have  den  Ærgrelse  at  se  Kjøbenhavnerne ,  der  aldrig 
savne  Aanden,  bedrive  Afguderi  med  den  døde  Haand,  de,  da 
den  sidst  var  levende,  spyttede  paa. 

Hvad  nu  endelig  vor  levende  Begravelse  [angaar] ,  da 
var  det  vist  nok,  hvad  man  sidst  skulde  ønske,  og  kunde 
snart  fortvivle  over;  men,  skjønt  jeg  selv  har  haft  en  Del 
af  den  stygge  Frygt,  indser  jeg  dog  nu,  det  var  Synd  at 
tænke  saa  ilde,  ikke  om  Kjøbenhavnerne  (thi  de  lod  det 
gjærne  ske,  naar  det  kun  gjordes  graciøst),  men  om  Vor- 
Herre,   der   endnu  mindre  vil   lade  sine,    end  vi  vore,    Børn 

fare  saa  ilde.  —  Vi  maa  naturligvis  gjøre  Eegniug  paa,  at, 
om  man  end  for  et  Øjeblik  af  Nysgjerrighed  gad  talt  og 
spaset  med  os  i  den  store  Verden,  leve  vi  dog  ikke  længe, 
uden  i  en  snæver  Vennekreds ;  men  dér  leve  vi  jo  hegge  helst 
og  bedst;  saa  lad  andre  sørge,  der  kun  leve  i  Verden! 

Din  Ven 
X.  F.  S.  Grundtvig. 


41. 
iDgemauu  til  tirundtrig. 

Sorø.     cl.  24.  Afarts   1831. 

Kjære  Grundtvig. 
I  Steden  for  af  mig,  vil  du  nu  i  Paasken  modtage  et 
Besøg  af  min  Ole  Navnløs,  som  vel  af  de  fleste  vil  anses  for 
et  undveget  Daarekistelem  fra  Sorø  Hospital,  men  i  hvem  jeg 
dog  haaber,  at  du  vil  finde  et  og  andet,  der  røber  lucida 
intervalla  i  Galskaben.  At  jeg  ikke  kommer  selv,  men  sender 
en  halvgal  Æventyrmand  i  mit  Sted,  har  des  væiTe  en  sørge- 
lig Grund  i  den  megen  Sygdom  i  min  Kones  Familie,  der  i 
denne  Tid  holder  os  i  en  bestandig  Vro  og  Spænding.  I  en 
Tid  af  sex  Uger  er  der  død  fire  Mennesker  i  den  galskjøtske 
Familie:  Moderen  og  tre  Døtre,  af  hvilke  den  ene  var  i  Huset 
hos  os,  men  døde  hos  Familien  i  Slagelse;  den  anden  Søster 
var  i  Huset  hos  min  Sngeiiader  og  døde  her  iblandt  os. 
Broderen,  som  er  Kateket  i  Roskilde,  ligger  i  samme  Sygdom 
og  har  næsten  været  opgivet  af  Lægen;  og  i  Slagelse  ligger 
der  endnu  to  Søstre  af  ham  og  to  Søsterbørn  i  samme  Til- 
stand. Under  slige  Omstændigheder  kan  du  nok  vide,  der 
er  hverken  Lyst  eller  Lejlighed  til  en  Fornøjelsesrejse.  Selv 
har  vi  under  alt  dette  dog,  Gud  ske  Lov.  beholdt  Helbred, 
skjønt  det  naturligvis,  især  hos  min  Kone,  har  taget  stærkt 
paa  Kræfterne.  I  Slagelse  har  Sygdommen  været  smitsom, 
men  her  dog  næppe,  siden  ingen  af  os  her  har  faaet  den. 
Vi   har  levet  som  i   et  Slags  Bombardement  med  Døden  for 

Øje,  under  idelige  Sygdoms-  og  Dødsposter.  Nu  begynde  dog 
Lægerne  i  Slagelse  og  Koskilde  at  give  os  lidt  Haab  om  dem, 
der  endnu  ere  i  Live  i  denne  Familie.  En  smukkere  og 
maaske  sandere  Grund,  end  Smitten,  til  denne  store  Familie- 
død, er  den  inderlige  og  stærke  Kjærliglied,  der  altid  har 
sammenknyttet  disse  gode  Mennesker,  der  ikke  synes  at  kunne 
overleve  hverandre.  I  Hanne  Galskjøt,  som  var  hos  os,  har 
vi  tabt  meget. 

Jeg  havde  mange  Ting  at  tale  med  dig  om,  men  det 
miter  ikke  at  begynde  derpaa  skriftlig.  Af,  hvad  der  sker 
i  den  udvortes  Vferden,  er  Polens  fortvivlede  Heltekamp  mig 
mærkeligst,  og  jeg  venter  med  stor  Interesse  paa  Udfaldet; 
for  Resten  ser  jeg  megen  Galskab  alle  Vegne  og  megen  Flov- 
hed her  hjemme;  som  jeg  hører,  har  nu  i  Kjøbenhavns 
Konversatjonsliv  trykte  Kjældermænds- Dumheder  afløst  Gjen- 
ganger-Snakken,  og  den  aandelige  Fattigdom  kulmineret  i  en 
saadau  total  Vittigheds  -  Bankerot,  medens  Maauedsskriftet  for 
Litteratur  som  Aandens  og  Videnskabelighedens  Højesteret  med 
pavelig  Myndighed  bestemmer  Troen  i  Læseverdenen.  En 
politisk  Kandestøber-Litteratur  vil  her  nu  formodentlig  frem- 
staa  og  for  en  Tid  bemægtige  sig  den  Smule  Liv,  her  er 
tilbage.  Dog,  for  Livet  og  Aanden  maa  Vor-Herre  raade.  — 
Hvad  du  har  sagt  om  Eeformatjonen  i  Kirke  og  Stat,  er  nok 
for  det  meste  talt  til  døve  Øren,  ligesom  alt,  hvad  der  ytres 
i  Maauedsskriftet  for  Kristendom  og  Historie;  her  er  jeg 
nok  den  eneste,  som  læser  det.  Lad  mig  nu  i  Paasken  faa 
et  skriftligt  Besøg  af  dig,  og  undskyld  Magerheden  i  dette 
Brev!  Jeg  venter  nu  nyt  Liv  i  flere  Henseender  af  For- 
aaret,  og  haaber,  at  snart  Isen  og  Sneen  skal  smelte  omkring 
mig.     En  sand    glædelig  Opstandelsesfest   ønsker  jeg   dig   og 

dine  med  os  alle. 

Din  hengivne 

Ingemann. 

Dette  Brev,  vil  jeg  tilstaa  dig,  er  et  Par  Postdage 
gammelt;    men  i  Steden  for  at  skrive  et  nyt  og  bedre,    har 

jeg  kun  forynget  det  ved  at  datere  det  fra  i  Morgen.  Min 
Kone  er  imidlertid  kommen  ret  godt  til  Kræfter  igjen,  og 
det  lader  nu  til,  at  hendes  mange  syge  Slægtninger  gaar  det 
igjennem,   skjønt  man  endnu   bestandig  maa  fordølge  dem  de 

mange  Dødsfald.     Gud  velsigne  dig!  lev  vel! 

Din 

I. 
Sorø.    d.  23.  Marts  1831. 


42. 
IngemaDii  til  CiruiidtTig.  ^) 

Sorø.     d.  7de  April  1831. 
Kjære  Grundtvig! 

Af  din  Metas  latinske  Syngelærer,  den  danske  Islænder  2), 
som  med  Halstørklæde  paa  var  bleven  mig  halv  ukjendelig  og 
forleden  var  her  med  Laurent,  paa  Vejen  til  Fenger,  modtog 
jeg  vel  ingen  Hilsen  fra  dig,  da  han  ikke  havde  sagt  dig, 
han  kom  hid;  men  af  ham  og  Laurent  fik  jeg  dog  gode 
Tidender  om  dig  og  dine,  tilligemed  en  Kommentar  til,  hvad 
du  siden  ytrede  i  dit  Brev:  om  de  nye  Tegn  paa  Kirke- 
himlen, som  jeg  vilde  onske  maa  være  mer  end  Meteorer,  skjønt 
man  formodentlig  vil  finde  Sagen  meget  betænkelig.  I  alt 
Fald  haaber  jeg  ogsaa  Ordets  Opstandelse  i  Kirken  og  et  nyt 
Liv  for  den  Sandheds  Aand,  som  ingen  kan  dræbe. 

At  du  af  de  to  Hovedfejl  ved  de  fleste  Bøger  i  vor  Tid 
kun  finder  den  mindste  og  tilgiveligste  ved  „Huldregaverne", 
var  mig  meget  kjært.  De  Ubehageligheder,  du  spaar  mig  af 
Trykfejlene,  kunne  næppe  blive  større,  end  jeg  har  ventet 
mig  dem ;  og  en  Gang  i  mit  Liv  maatte  jeg  dog  lade  Samtid  og 
Fremtid  vide,  at  jeg  ikke  har  billiget,  hvad  jeg  i  tyve  Aar  har 
tiet  til.  Bogens  Mangel  paa  verdslig  Tilværelse  erkjender  jeg 
fuldkommen;  og  at  der  mfia  Søndagsøjne  til  at  opdage  Blom- 


')  [Et  forudgaaende  Brev  ta  Grundtvig  fattes  her.] 
n  [Jfr.  her  foran  S.  97  med  Anm.  2.] 

stertegn  mellem  2«rældenie,  er  vist  nok.  Bogen  hører  unægtelig 
til  de  Digterexpektoratjoner,  der  efter  Goethes  Klassifikation 
mere  høre  til  „Buch  des  Unmuths",  end  til  „Buch  der 
Liebe";  men  jeg  mener  med  ham,  at  naar  denne  har  faaet 
Tilvæxt,  tillader  man  vel  ogsaa  hin  at  nyde  samme  Eet;  og 
om  end  slige  Udbrud  maa  synes  egoistiske  og  derfor  næppe 
engang  kunne  glæde  dem,  der  ere  grebne  af  samme  Følelse, 
bør  man  dog  ikke  altid  tilbageholde  slige  Explosjoner,  især 
naar  de  give  Hjærtet  Luft  over  forhindret  eller  forstyrret 
Virksomhed.  Med  den  tavse  Foragt  kan  man  ikke  altid  væbne 
sig;  den  kan  endogsaa  slaa  ind  og  fordærve  Sindet;  pines 
man  for  stærkt  og  trykkes  for  haardt,  maa  man  føle  Styrke 
til  at  slaa  sig  igjennem  og  tage,  hvad  der  følger  paa.  Til 
min  Undskyldning  for  Fredsbruddet  føjer  jeg,  hvad  Fouqué 
sagde  i  sin  „Liedergruss"  til  Tyskerne  i  Anledning  af  min 
Tassos  Befrielse: 

Liegt's  in  der  Art  auch  edlen  Heldenrossen, 

Dass  oft  ihr  Sinn  vor  schwer  Verletzen  scheut,  — 

Bald  stiirmen  doch  sie  vorwårts,  kiihn  entschlossen, 

Wo  iiber's  Schlachtfeld  Sieg  die  Kranze  streut; 

Und  miissten  alle  Sanger  auch  verbluten  — 

Auf  strebt  ihr  Pfad  durch  heil'ge  Lautrungsgluthen. 

Fra  Olsen  skal  jeg  hilse  dig;  jeg  besøgte  ham  for  et 
Par  Dage  siden;  han  var  stærkt  forkølet  og  frygtede  for  en 
ordentlig  Sygdom.  Imidlertid  har  han  dog  prædiket  i  Hellig- 
dagene og  haaber  at  samle  de  fornødne  Kræfter  til  Konfir- 
matjonsdagen.  Hans  megen  Sygelighed  har  næsten  betaget 
ham  Livslysten,  og  han  ytrede  Længsel  efter  Befrielse  fra 
det  forstyrrede  Legeme,  der  lammer  hans  Aandskraft. 

Dit  Haab  om  et  nyt  Levnedsløb  og  en  ny  poetisk  Til- 
værelse for  Øhlenschlæger  efter  det  „Levned",  han  nu  har 
sluttet  og  meddelt  os,  vilde  jeg  gjærne  dele ;  men  Aspekterne 
savner  jeg,  og  hans  Omsorg  for  at  samle  og  bevare  alle 
Straalerne   i   sin  Glorie   synes   mig  ikke   at  antyde  et  Stand- 

punkt,  hvorfra  en  ny  og  herlig  Flugt  kunde  begyndes.  Af 
hans  sidste  Ytringer  om  dig  ser  jeg,  at  du  atter  har  nænnet 
dig  ham:  men  med  al  hans  formentlige  Stræben  efter  Hu- 
manitet ser  og  erkjeuder  han  dog  ingen  Aand,  hvis  Flugt 
divergerer  fra  hans  og  fra  den  velbehagelige  Livs-Eegion, 
hvor  han  redte  sig  en  Seng  af  sine  Lavrbær. 

Din  hengivne 

Ingemann. 

43. 
(iruudtvig  til  Ingemann. 

Krl'itjanshavn.     0.  Apr.  1831. 

Kjære  Ingemann! 

Jeg  ser  af  dit  Brev,  at  mit  sidste  var  saa  godt  som 
oveiHødigt,  og  det  fornøjer  mig:  thi  naar  du  blot  har  be- 
roliget dig  over,  hvad  Dagen  hør  til,  kan  du  give  alle  dine 
Eecensenter  en  god  Dag  og  medlidende  betragte  deres  Ex- 
pektoratjoner  som  nødvendige  Følger  af  de  kroniske  Syg- 
domme, som  de  selv.  Stakler,  har  værst  af,  og  som  ingen 
Skade  gjør  os,  naar  vi  ikke  just  træfle  til  at  være  dem  lidt 
vel  nær,  saa  det  paa  en  Maade  gaar  ud  over  os,  eller  dog 
rettere  kun  over  vore  Klæder,  som  vi,  naar  de  sad  paa  et 
andet  Sted,  selv  vilde  finde,  var  ikke  bedre  værd. 

Kort  sagt:  mig  er  det  usigelig  kjært,  at  du  med  vel 
beraadt  Hug  har  skilt  dig  lidt  skarpt  fra  det  uensartede,  der 
kun  inkommoderede  dig ;  og  naar  den  æventyrlige  Fonn,  hvor- 
under det  skete,  ej  syntes  mig  den  mest  passende,  da  var 
det  kun  fordi  den  ikke  passede  mig,  og  jeg  derover  for  et 
Øjeblik  glemte,  at  næppe  nogen  anden  polemisk  Form  vilde 
passet  dig.  Vel  har  jeg  Ret  i  helst  at  betragte  „Huldre- 
gaverne" som  trykt  Manuskript  for  Venner,  men  dog  kun. 
fordi  al  polemisk  Skrift,  og  egentlig  al  vor  Skrift,  helst 
skal  betragtes  saaledes,  og  maa  dog,  netop  for  at  gavne  vore 
Venner,  ligge  aaben  for  Verdens  Øjne;  thi  hvad  der  skal 
sætte  Mod  i  Vennerne,    maa   selv   gaa   Fjenden  imder  Øjne. 


120 


Jeg  haaber  derfor  virkelig",  at  du  skal  have  laugt  mere  Glæde 
end  Sorg  af  din  Skjoldmø,  ja,  jeg  formoder  endogsaa,  at  det 
værste,  som  ved  Fødselsveerne,  er  overstaaet  nu,  da  hun  er 
bragt  til  Verden ;  thi,  sandt  at  sige,  tror  jeg  ikke,  der  er  ret 
mange  hos  os,  som  enten  har  Lyst  eller  Mod  til  egentlig  at 
slaas  med  dig:  de  har  kun  tjattet,  under  den  Forudsætning,  at 
du  vilde  være  saa  god  at  tage  det  alt  for  Klap  og  nænte  i  alt 
Fald  slet  ikke  at  slaa  igjen.  Den  Drøm,  tænker  jeg,  ved- 
kommende vil  nu  komme  ud  af  og  være  ret  vel  fornøjede 
med  at  kunne  lade,  som  de  ingen  Ting  mærkede,  hvor  Ole 
Navnløs  leger  Himmelspræt  med  ubenævnte  Størrelser.  Dog, 
det  maa  Tiden  vise,  uden  at  det  bør  gjøre  mindste  Forskjel 
enten  paa  din  eller  min  Betragtning  af  Svanhvides  Apologi 
for  Valdemar  den  store  og  hans  Mænd,  som  taaler  godt  at 
miste  Titelbladet,  da  baade  Venner  og  Fjender  godt  kan  se 
paa  deres  Næse,  hvad  Moders  Sønner  de  er,  og  hvor  de 
vil  hen. 

Hvad  den  gode  Ven  med  og  uden  Halstørklæde  har  for- 
talt dig  om  Tidens  Tegn,  véd  jeg  just  ikke  saa  lige;  men 
det  véd  jeg  nok,  at  han  ikke  har  det  bedste  Syn  for  sligt 
endnu;  og  Grunden,  hvi  jeg  egentlig  intet  sagde  derom,  var 
den  saare  gyldige,  at  jeg  egentlig  slet  intet  véd,  undtagen 
hvad  jeg  sagde:  at  Knuden  øjensynlig  nærmer  sig  sin  Op- 
løsning eller  —  Overhuggelse,  af  hvilket  jeg  beder  til  Gud, 
at  det  maa  titiies,  som  tjener  os  bedst.  Jeg  har  saaledes 
ingen  Mening  om,  enten  man  vil  eller  ikke  vil  tillade  mig  at 
være  Præst  paa  eget  Ansvar  for  hvem  der  vil  have  mig  til 
det;  men  det  glæder  mig,  at  saadant  uden  min  Tilskyndelse 
forsøges;  og  efter  først  nylig  at  have  set  den  ny  Udgave  af 
Alterbogen,  véd  jeg,  at  falder  Svaret  benægtende  ud,  da  skal 
jeg  erklære  mig  udenfor  Statskirken  og  handle  derefter,  som 
jeg  trøster  mig  til  at  forsvare  for  Overhyrden  i  det  høje. 
Dette  naturligvis  mellem  os;  thi  førend  man  gjør  sligt,  skal 
man  se  til  nogenlunde  at  beskikke  sit  Hus  og  berede  sig 
paa  alle  Haande,  for  ikke,  naar  man  har  sagt  A,  at  finde  B 

for  svært  at  udtale  og  blive  til  Latter   for  den  Verden,   som 
hører  intet  hellere. 

Mit  urimelige  Haab  om  Øhlenschlæger,  véd  du  nok,  kom- 
mer ikke  af,  at  jeg  aaudelig  har  nærmet  mig  ham,  og  des 
værre  heller  ikke  af,  at  han  kjendelig  har  nærmet  sig  det 
aandelige;  men  det  hænger  nødvendig  sammen  med  hele  mit 
urimelige  Haab  om  Danmark,  som  jeg  ikke  maa  opgive,  og 
som  jeg  enten  maatte  være  ham,  hvad  jeg  aldrig  var,  hjærte- 
lig  fjendsk,  for  at  udelukke  ham  af,  eller  jeg  maatte  dog 
miskjende  Godmodigheden,  der  stikker  igjennem  hans  oprigtige 
Forfængelighed,  som  gjennem  vore  Landsmænds,  naar  de  barn- 
agtig glæde  sig  til  at  være  blevet  eller  snart  at  blive  Rid- 
dere og  Raader  som  ingen  Ting.  Min  Nærmelse  til  ham, 
som  skiller  Dansk  fra  Tysk  i  hans  Levned,  bestaar  i  øvrigt 
kun  deri,  at  da  vi  efter  min  første  Rejse  stødte  sammen  ved 
Porten  til  Bispegaarden ,  tiltalte  han  mig,  efter  atten  Aars 
Forløb,  første  Gang  igjen,  og  bad  mig  venlig  besøge  sig, 
hvad  jeg  lovede  og  holdt  før  min  anden  Rejse,  og  gjentog  en 
Gang,  paa  hans  Anmodning,  efter  den.  Talen  var  mest  om 
ligegyldige  Ting,  og  om  det  lidet  mer  var  vi  som  før  tvært 
imod  hinanden;  men  jeg  var  ikke  kommen  for  at  trættes  med 
ham,  men  for  at  vise,  jeg  personlig  ej  har  det  mindste  mod 
en  Skjald,  hvis  tidlige  Død  jeg  kun  beklager;  og  derfor  skiltes 
vi  venlig  ad  under  den  Erklæring,  at  han  vilde  besøge  mig, 
som  han  dog  kun  har  gjort  med  Pennen  i  sin  Bog.  Men 
desuagtet  kan  der  ske  mer  end  det,  og  en  Gang  maa  han 
dog  lære,  at  det  baade  klæder  og  tjener  ham  bedre,  hvad  han 
har  skyet,  end  hvad  han  har  søgt! 

Din  Ven 

N.  F.  S.  Grundtvig. 

44. 
Ingemann  til  Grundtvig. 

.Sorø.     d.  11.  April  1831. 

Kjære  Gnmdtvig! 

Det  glæder  njig  af  dit  sidste  Brev  at  se,  at  du  med 
Hensyn  paa  min  Natur  har  forligt  dig  med  Fonnen  i  min 
Polemik  mod  de  „ubenævnte"  og  i  Grunden  negative  Stør- 
relser, og  —  hvad  der  var  mig  endnu  kjærere  —  at  du,  som 
en  gammel  øvet  Stridsmand  og  kyndig  Kampdommer  i  aande- 
lige  Turneringer,  ikke  syntes  at  anse  min  første  Haandtering 
af  de  aandelige  Vaaben  for  en  tom  og  forgjæves  Fægten  i 
Luften.  At  jeg  virkelig  har  ramt  noget,  der  fortjente  at 
rammes,  har  jeg  Grund  til  at  haabe;  og  jo  stærkere  der  vil 
blive  pebet  mod  mig  i  Flokken,  jeg  slog  iblandt,  jo  mere  vil 
dette  mit  Haab  blive  bestyrket. 

Hvad  du  saa  venlig  betror  mig  angaaende  dine  egne 
Sager  og  det  afgjørende  Skridt,  du  tænker  paa,  hvis  det 
bliver  dig  forment  at  forkynde  Ordet  frit,  hvor  man  vil  høre 
det,  har  opvakt  mange  Betænkeligheder  og  Tvivl  hos  mig, 
som  jeg  ikke  kan  opsætte  at  meddele  dig.  Den  nye  Alterbog 
hai  jeg  ikke  set.  men  jeg  trode,  den  i  Hovedsagen  kun  var 
et  Eftertryk  af  den  gamle,  og  at  den  netop  derfor  i  saa  høj 
Grad  mishagede  Eatjonalisterne ;  du  véd,  den  er  skarpt  bleven 
dadlet  af  Clausen  i  Maanedsskriftet  for  Litteratur.  Saa  længe 
Statskirken,  i  hvad  den  erklærer  for  lovlig  gjældeude,  ikke 
stiller  sig  i  aabenbar  Oppositjon  mod  den  rette  evangeliske 
Lære,  og  det  paa  en  Maade,  som  sætter  Afvigelsen  uden  for 
al  Tvivl,  selv  for  Lægmands  eg  Menigheders  Øjne,  vil  en 
bekjendt  og  agtet  kristelig  Lærers  Udtrædelse  deraf  kunne 
frembringe  en  stor  og  sørgelig  Forvirrelse  og  selv  forarge  den 
store  Mængde  Kristne,  der  aldrig  have  drømt  om  nogen  For- 
skjel  paa  Statskirken  og  den  almindelige  hellige  kristelige 
Kirke.  En  saadan  Udtrædelse  vilde  da  lettelig  af  slige  uskyl- 
dige Sjæle  kunne  anses  for  et  Frafald;  og  hvad  deraf  vilde 
følge  for  et  Yilderede   i  mange  Hoveder  og  Hjærter,    er  kun 

alt  for  klart.  At  du  har  betænkt  dette  selv.  t^-ivler  jeg  ikke 
paa;  men  om  du  ogsaa  hos  dig  selv  og  dine.  der  kjende  dig 
helt,  kan  bortrydde  enhver  Tvivl  om  Xødvendigheden  og 
Rigtigheden  af  et  saadant  Skridt ,  vil  der  dog  vist  blive  en 
stor  Mængde  fromme  og  oprigtige  Sjæle  tilbage,  som  aldrig 
ni  kunne  begribe  det,  og  for  hvem  der  paaligger  os  et  stort 
Ansvar.  Vist  nok  maa  alle  slige  Hensyn  bortfalde,  hvor  en 
Samvittigheds -Nødvendighed  indtræder,  - —  og  jeg  meddeler 
dig  kun  disse  Skrupler  i  det  Haab.  at  dette  endnu  ikke  er 
eller  nogen  Sinde  vil  blive  Tilfældet.  Hvorledes  det  store  og 
vigtige  Spørgsmaal  om  kirkelig  Frihed  skal  opløses,  uden  stor 
Forvirring  i  den  kristne  Menighed  og  det  borgerlige  Sam- 
fund, er  en  Gaade,  som  maaske  den  forbannende  Gud  først 
kjærlig  vil  aabenbare  vore  Efterkommere :  hans  usynlige  Kirke 
staar  os,  Gud  ske  Lov,  aaben  i  enhver  Tid,  og  hvad  der  en 
Gang  er  os  aabeubaret,  kan  jo  ingen  fratage  os.  Har  du 
læst  Mynsters  lille  Dogmatik?  han  synes  mig  et  Sted  deri 
at  se  frem  og  ikke  tilbage  efter  Aabenbaringens  sande  Lys, 
og  at  forvente  af  vort  Aarbundredes  Lærdom,  hvad  vore  Fædre 
allerede  trode  at  have  fundet  i  de  ulærde  Apostlers  Vidnes- 
byrd. Mynster  skal  ogsaa  have  skrevet  den  sidste  Recensjon 
over  Gjengangerbrevene  i  Maanedsskriftet,  hvori  vel  indrømmes. 
at  Poemet  er  Prosa,  og  den  rimede  Kritik  i  Hovedsagen  er 
falsk,  i  det  den  sætter  Formen  over  Ideen;  men  Forfatteren 
berømmes  og  takkes  dog  særdeles  derfor,  da  Tidens  Xød 
kræver  Prosaiskhed,  Flovhed  og  fransk  akademisk  Tvang  til 
Modvægt  mod  Overdrivelsen  af  det  poetiske,  og  for  at  hindre 
Sjuskeriet  hos  vore  Døgnpoeter.  Det  er  dog  jammerlig!  med 
den  Svaghed  og  Frygt  for  Ensidighed,  der  siden  Wilhelm 
Meisters  Tid  gjør  alle  den  dannede  Verdens  Heroer  til  Vende- 
kaaber  i  omvendt  Forhold,  saa  snart,  der  i  Vinden  spores 
Aand. 

Det  skulde  glæde  mig,    kimde  Øhlenschlæger  endnu  paa 
sine   gamle  Dage  af  sin  „Humanitet"  bevæges  til   at   nænne 

sig,    hvad   han  trode  at  burde  fjærne  sig  fra  saa  længe;  — 
men  derom  er  mit  Haab  kun  ringe. 

Vor  gode  Ven  Olsen  ligger  syg  og  er  efter  Lægens  Ud- 
sagn ikke  uden  Fare,  —  det  er  en  Svækkelse  i  hele  Konsti- 
tutjonen,  som  følger  af  hans  gamle  Leversyge  og  langvarige 
hæmorroidalske  Sygelighed. 

Din  hengivne 

Ingemann. 

45. 
GruiidtTig  til  Ingemann. 

Kristjanshavn.     19   Apr.  1831. 
Kjære  Ingemann! 

Tak  for  Vennebrevet,  og  saa  for  den  alvorlige  Del,  du 
tager  i  Kirkens  Stilling  og  Krisis;  og  skjønt  det  er  en  Sag, 
jeg  des  værre  maa  skrive  alt  for  meget  om,  maa  jeg  dog,  da 
der  for  det  første  ingen  Udsigt  er  til  Samtale,  betegne  dig 
min  Tankegang. 

I  tyve  Aar  har  jeg  nu  stræbt  at  foranledige  en  Re  for- 
matjon i  Statskirken  selv,  saa  den  igjen  kunde  blive  et  taale- 
ligt  Ophold  for  levende  Kristne;  men  det  er  derved  blevet 
værre  og  ej  bedre;  thi  aldrig  før  har  en  Præstelærer,  som 
nu  Clausen,  offentlig  erklæret  Tros-Enighed  for  bestialsk,  den 
historiske  Kristendom  for  os  uvedkommende,  og  Præste-Eden 
for  intetsigende;  og  aldrig  før  har  et  Sæt  teologiske  Studenter, 
som  nu  de  88,  erklæret  sig  enige  med  dem,  der  nægte  Edens 
Forbindtlighed;  og  aldrig  har  Kancelliet,  som  ved  Buscks 
Klage,  erklæret,  at  Eegeringen  ikke  vil  hævde  Kirkeloven. 

Da  nu  desuagtet  Menighederne  vedblive  at  være  bundne  til 
deres  Sognepræster,  saa  er  det  indlysende,  at  hvor  en  Menig- 
hed faar  en  af  de  vantro,  lovløse  Præster,  som  uden  Sky  aaben- 
lyst  udklækkes,  dér  maa  den  kristne  Almue  enten  taale,  at 
Sakramenterne  forfalskes  og  at  deres  Børn  forføres  fra  den 
Daabspagt,  hvori  de  skulde  beki'æftes,  eller  den  maa  under- 
kaste sig  et  Martyrium  i  Tugthuset;  —  og  det  maa  kristelige 

Præster  ikke  taale;  thi  fra  dem  skal  ilartyiiet  i  det  mindste 
begynde.  Xii  er  det  ikke  blot  kristen  Kjærligbed  til  Fred, 
og  Indsigt  i  Faren  ved  al  Kirke-Deling,  men  ogsaa  Kjød  og 
Blod,  der  raader  os,  saa  længe  muligt  at  lade  det  bero  ved 
skrevne  Protester  mod  Statskirkens  Selvmodsigelse  og  den 
himmelraabende  Samvittighedstvang.  og  vi  gaa  da  sikkert, 
især  i  min  Alder,  ej  videre,  end  vi  nødes  til:  men  er  vi  i 
Sandhed  Kristi  Tjenere,  da  maa  vi  dog  føle,  den  Ting  skal 
have  en  Ende  med  det  første,  og  en  Præst  med  Luthers  Tro 
kan  umulig  tænke  som  Erasmus:  han  kan  overlade  til  Efter- 
slægten, hvad  han  selv  er  kaldet  til. 

Saa  længe  det  ikke  var  blevet  mig  klart,  hvor  Klippen 
fandtes,  hvorpaa  Kristus  bygte  sin  Kirke,  maatte  jeg  vente, 
og  skulde  ventet  til  min  Død  paa  den  Oplysning,  uden  hvil- 
ken ingen  forsvarlig  Skilsmisse  nu  kan  ske.  Men  siden  jeg 
fik  Syn  paa  det,  har  jeg  nu  i  sex  Aar  kæmpet  med  mig  selv, 
altid  opsat  det  afgjørende  Skridt,  fordi  jeg  ønskede,  og  burde 
ønske,  at  undgaa  det;  men  ogsaa  bestandig  følt,  at  naar  én 
af  to  Ting  skete :  enten  at  man  foretog  sig  den  mindste  For- 
andring ved  det  væsentlige  i  Kirken,  eller  mine  forrige 
Tilhørere  krævede  min  Præstetjeneste,  da  maatte  det  briste 
eller  bære,  det  vil  sige:  da  maatte  enten  Statskirken  under- 
kaste sig  en  Eeformatjon,  eller  den  maatte  tilstaa  mig  en 
uafhængig  Præstestilling,  eller  jeg  maatte  højtidelig,  med 
ingen,  faa  eller  mange,  skille  mig  fra  den. 

Xu  er  ikke  blot  én  af  Betingelserne,  men  begge,  ind- 
traadte,  og  min  Beslutning  er  ufravigelig  tagen,  saa  det  gjælder 
kun  om  Længden  af  en  kort  Tidsfrist. 

Forandringerne  i  Alterbogen  kan  vel  synes  mange  ube- 
tydelige; men  i  det  uforanderlige  er  ethvert  Forandrings- 
Forsøg  et  Attentat  paa  Kirkens  Liv;  og  det  er  netop  Tros- 
bekjendelsen  og  Daabsordet,  man  med  Flid  har 
omskrevet,  saa  der  behøvede  ikke  en  Gang  at  være  den 
Hovedforandring:  jeg  tror  paa  ,,den  hellige  Aand"  i  Steden 
for  „den  Hellig -Aand",  for  at  jeg  maatte  sige:  det  Samfund, 

hvor  der  døbes  paa  deu  Tro,  er  ikke  det,  hvori  jeg  er  døbt 
og  vil  evindelig  blive. 

At  min  Udgang,  om  den  skal  ske,  vil  mishage  og  mis- 
billiges af  mange,  som  jeg  nødig  miskjendes  af  indser  jeg 
godt;  men  om  Forargelse  er  ikke  at  tale:  thi  Kristne  maa 
det  forarge  at  se  det  ukristelige  Spil  med  Kristendom  i  Stats- 
kirken, ej  at  se  en  kristen  Præst  frimodig  løfte  Korsbanneret 
og  lide  under  det  til  Besegling  af  sit  Vidnesbyrd ;  og  Verden 
skal  forarges  og  forgaa. 

Jeg  véd  meget  godt,  at  før  det  er  sket,  kan  mangen 
Kristen  se  Sagen  i  et  ganske  andet  Lys  end  Præsten,  der 
skal  handle;  og  jeg  véd  tillige,  at  disse  kolde,  stive,  døde 
Bogstaver  kan  hverken  overbevise  dig  eller  nogen  om  saa- 
danne  Ting;  men  just  derfor  er  det  paa  Tiden,  at  vi  føre 
Aandens  og  Kraftens  Beviser  i  Ord  og  Gjeruing  til  den  Tros 
Forsvar  og  den  Herres  Ære,  vi  have  prædiket;  og  vi  véd, 
at  den  Gjerning,  som  virkelig  begyndes  i  Jesu  Navn,  „god 
Lykke  og  Fremgang  faar,  indtil  den  Maalet  naar". 

„Begi-ebet  om  Dogmatik"  har  jeg  sørget  over,  og  Ee- 
censjoneu  har  jeg  inderlig  harmet  mig  over,  ikke  for  den 
æstetiske  Hoftones  Skyld,  som  kun  er  til  at  le  ad,  men  fordi 
han  ved  Haarene  har  trukket  Navne  (i  mine  Øjne  langt  bedre 
end  hans  eget)  ind  i  sin  Skjønsnak,  blot  for  at  brændemærke 
dem,  og  det  oven  i  Kjøbet  bag  Anonymitetens  Skjænubræt. 
O,  hvilken  human  og  ærekjær  Opførsel,  om  det  end  var 
sandt,  hvad  der  er  Løgn:  at  enten  Lindberg  eller  Busck  har 
forfulgt  Clausen  paa  Ære,  Liv  og  Gods!  Havde  Personen 
turdet,  vilde  naturligvis  mit  Navn  haft  samme  Skæbne,  som 
det  ogsaa  ærlig  fortjente;  thi  for  den  Forfølgelse,  der  er 
sket  mod  Clausen,  staar  jeg  unægtelig  i  Spidsen  og  undslaar 
mig  ikke  for  at  bære,  hvad  der  kastes  paa  Sagen. 

Dog,  saaledes  modner  alt  sig  til  Høsten,  og.  Gud  ske 
Lov!  thi  han  er  Høstens  Herre,  og  hvad  der  høstes  uden 
ham,  gjør  stakket  glad. 

Din  Ven 

N.  F.  S.  Grundtviff. 


127 

46. 

Ingemauii  til  Gruudtvig  ^). 

Sorø.     d.  7de  Septhr.  1831. 
Kjære  Veu! 

Velkommen  hjem  fra  diu  tredje  og  —  som  jeg  nu  dog 
formoder  —  sidste  angelsaxiske  Pilgrimsfart,  og  til  Lykke 
med  dit  Foretagendes  heldige  Fremgang!  At  du  var  vel 
tilfreds  denne  Gang  i  England,  havde  jeg  allerede  hørt  paa 
anden  eller  tredje  Haand;  det  glædede  mig  i  Dag  at  se  det 
bekræftet  af  dig  selv  og  fra  Kristjans-Havn,  som  det  i  denne 
Storm-  og  Kolera-Tid  kunde  være  blevet  dig  vanskeligt  nok 
at  naa.  Det  gjør  mig  ret  ondt,  at  du  ikke  traf  Børnene 
raske  —  Gud  holde  sin  Haand  over  dem  og  os  alle!  Her  i 
Huset  ere  vi  dog  endnu,  Gud  ske  Tak!  ved  Helbred,  paa 
Pigen  nær,  som  har  Koldfeber;  men  i  den  hele  Sorøegn  er 
Sygdommen  og  Dødeligheden  i  stærkt  Tiltagende,  og  her  i 
Byen  selv  skal  der  være  over  70  syge.  Jeg  var  hos  Olsen 
i  Lynge  i  forrige  Uge;  han  og  hans  Kone  vare  friske,  men 
hvert  Øjeblik  kom  der  Budskab  om  Sygdom  eller  Dødsfald  i 
Menigheden.  Fattigdommen  er  tillige  meget  stor,  og  de 
fleste  har  ikke  Eaad  til  at  betale  Apoteker  og  Læge;  inden 
det  kommer  i  Orden  med  det  offentliges  Hjælp  i  denne  Nød, 
bliver  det  for  mange  for  sildig.  Det  er  næsten  allerede,  som 
man  levede  i  Pestens  Tid,  og  den  er  dog  endnu  kun  for 
Døren  hos  os. 

Tak  for  din  Deltagelse  i  min  kjære  gamle  Svigerfaders 
Tab  for  os!  Det  var  en  haard  Sommer,  især  for  min  Kone; 
dog.  Gud  være  lovet!  hun  er  nu  inde  i  Livet  igjen  og 
tænker  paa  sine  Altertavler.  Jeg  har  heller  ingen  Nød: 
Fjenden  i  Litteraturen  har  intet  Banesaar  tilføjet  mig;  nu, 
da  jeg  har  begyndt  at  gaa  oifensivt  til  Værks  og  bruge  de 
Vaaben,  jeg  har,  tager  jeg  mig  den  Ting  langt  lettere  end 
tilforn.     Mit  Svar  til  .,den   lille  Anklager"  i  Maanedsskriftet 


[Et  forudgaaende  Brev  fra  G.  fattes.] 

har  jeg  ikke  sendt  dig,  da  det  er  en  Bagatel  paa  1  Ark; 
det  er  udkommet  hos  Sejdelin  ^).  Jeg  vilde  dog  nok,  du 
skulde  læse  det.  At  Ørsted  har  læst  „Huldregaveme",  som 
Fanden  læser  Bibelen,  vil  da  enhver  deraf  kunne  se.  Til 
han  og  vedkommende  nu  ikke  tage  Skeen  i  en  anden  Haand, 
tager  jeg  den  i  en  anden  og  giver  dem  en  Epilog  til  Huldre- 
gaverne, trykt  som  Manuskript  for  Fjender,  hvorved  jeg 
tænker  at  kunne .  ende  dette  Felttog  med  en  formelig  Af- 
sættelse af  det  usurperede  Oligarki  i  Litteraturen.  Spasen 
har  moret  adskillige  (blandt  andre  vor  gode  Ven  Olsen),  og 
Fjenden  har  alt  drevet  det  saa  vidt,  at  han  ikke  kan  te  sig 
galere,  om  han  end  til  sidst  —  som  vel  fortjent  —  bliver 
udlet.  Det  bedste  Svar  paa  al  Kritik,  som  du  opmuntrer 
mig  til,  tænker  jeg  virkelig  ogsaa  paa  midt  under  disse 
Skjærmydsler.  Dog,  hvad  det  skal  blive  til,  derfor  maa  Tid 
og  Omstændigheder  eller  rettere  Vor-Herre  raade.  Nu,  da  jeg 
ikke  længer  er  den  blot  lidende  Part  i  Krigen  mod  mig,  og 
da  jeg  paa  Skriget  kan  mærke,  at  jeg  ogsaa  kan  ramme, 
føler  jeg  mig  langt  friere  til  Mode;  og  hvor  jeg  ser,  man 
sætter  kun  Flueskarn  paa  mine  Klæder,  kan  jeg  uden  al 
Bitterhed  i  Sindet  blive  ved  mit  Arbejde,  medens  jeg  kun  af 
og  til  jager  Fluerne  fra  Næsen.  —  Jeg  har  i  Yinter  dog 
tolv  Studenter  at  holde  Forelæsninger  for,  det  er  her  et  stort 
Antal  og  giver  strax  lidt  mere  Liv  i  Tingene;  der  er  flinke 
Hoveder  iblandt,  og  jeg  fornøjer  mig  til  dette  Kursus;  dog  — 
vilde  du  tage  min  Plads  paa  Katedret,  satte  jeg  mig  gjærne 
ned  blandt  Studenterne.  Nu,  medens  Jærnet  er  varmt  af  din 
sidste  Rejse  og  dit  vel  optagne  angelsaxiske  Foretagende, 
skulde  og  burde  der  smeddes  dig  en  akademisk  Lærestol. 
Tænkes  der  ikke  derpaa? 

Til  Bevis  paa,  hvor  fredelig  jeg  er  stemt  midt  i 
Krigen,  vil  jeg  afskrive  dig,  hvad  jeg  nylig  har  lært  af  — 
en  Tyrk. 


*)  [„Nogle  Oplysuinger  om  Huldregaverne".    Kbhvn.  1831.] 

Menneskets  Engle  ^). 

(Efter  en  Muhamedaners  mundtlige  Fortælling  til  Lic.  theol.  Fenger 
paa  hans  Eejse  i  Grækenland.) 

To  Engle  smaa 

Os  følge,  hvor  vi  gaa: 
Usynlig  de  paa  vore  Skuldre  hvile. 

Yed  højre  Kind 

Den  ene  titter  ind 
I  Sjæl  og  Øje,  naar  vi  kj ærlig  smile. 

Hver  ærlig  Id 

Han  skriver  op  med  Flid, 
Hver  Tanke  from  og  god  han  tro  bevarei'; 

Hvert  Palmeblad 

Han  strax  forsegler  glad, 
Hver  Midnat  han  til  Allah  med  det  farer. 

Med  strænge  Flid 

Paa  hver  uærlig  Id 
Og  paa  hver  ufrom  Tanke  ser  den  anden; 

Ved  venstre  Kind 

Han  ser  i  Øjet  ind 
Og  læser  Brødens  dunkle  Skrift  paa  Panden. 

Hvad  Ondt  han  saa', 

Han  strax  opskrive  maa; 
Dog  tøver  han  en  Stund  med  Seglets  Gjemme: 

Eaab  til  din  Gud! 

Og  —  Englen  sletter  ud, 
Hvad  angerfuld  du  bad  din  Gud  forglemme. 

Meu  vender  du 
Før  Midnat  ej  din  Hu, 
Og  Angerstaaren  ej  dit  Øje  væder: 


')  [Se  Ingemanus  Saml.  Romaiizer,  Sange  osv.    TI.  118.] 

Dit  Sjudebrev 

Forsegler  han,  der  skrev;  — 
Men  —  Englen  paa  din  højre  Skulder  græder. 

Gud   velsigne   dig!     Lev   vel!     Hils   kjærligst   alle   dine 
fra  min  Kone  og  din  hjærtelig  hengivne  Ven 

Ingemann. 


47. 
(irundtrig  til  lugemaiiii. 

Kristjanshavn.     7de  Jan.  1832. 
Kjære  Ingemann! 

Vel  har  jeg  ogsaa  som  Korrespondent  i  det  gamle  Aar 
saa  daarlig  opfyldt  de  Løfter,  jeg  sagtens  gjorde  ved  dets 
Begyndelse,  at  det  er  bedre  ingen  at  gjøre  i  dette;  men  dog 
har  jeg  ret  tit  og  ej  saa  lidt  længtes  efter  at  tale  med  dig 
om  mange  Haande  Ting,  og  da  især  om,  hvad  der  nu  i  tre 
Maaneder  ivrig  har  beskjæftiget  mig:  Indledningen  nemlig  til 
den  Nordens  Mytologi,  du  vel  har  set,  jeg  er  i  Færd 
med  at  skrive.  Du  smiler  vel  over,  at  jeg  er  bleven  staaende 
i  Døren  saa  længe,  og  huger  kanske  ilde  til  ved  Tanken  om 
den  lange  Snak  i  Forstuen,  hvor  det  trækker,  og  Fødderne 
blive  kolde;  men  skjøut  det  rigtignok  til  sidst  blev  mig  selv 
for  længe,  saa  jeg  af  Medlidenhed  med  Læseren  maatte  give 
mig  til  at  begynde  forfra  igjen,  hvorved  det  hele  blev,  om 
ikke  stort  kortere  for  jer,  saa  dog  dobbelt  saa  langt  for 
mig,  —  desuagtet,  ja,  uagtet  jeg  har  maattet  skrive  fire 
Gange  saa  meget  som  der  bliver  trykt,  har  jeg  dog  fornøjet 
mig  kostelig  og  haaber  altsaa,  Læseren  ikke  vil  være  saa 
uartig  at  sige,  jeg  har  kjedet  ham. 

Ganske  forunderligt,  kan  du  tro,  det  var,  saaledes  efter 
mer  end  tyve  Aars  Forløb  at  komme  tilbage  til  de  Høje, 
hvorpaa  alle  Ungdomsdrømmene  drømtes,  og  Synerne  ud- 
sprang, og  se,  hvorledes  alt  i  den  mattere  Belysning  træder 

klarere  frein,  og  finde  ved  nærmere  Bekjendtskab  med  Aser 
og  Vaner,  at  det  er  af  de  ordentlige,  ægte  Xaturer,  som  man 
maa  tilstaa,  var  al  den  Begejstring,  man  følte  for  dem, 
fuldelig  værd,  og  mere  til. 

Min  Indledning  begriber  i  øvrigt  tre  Stykker  i  sig: 
universalhistorisk  Vidskab,  Myter  og  Mytologier,  og  den 
nordiske  Kæmpeaand,  hvoraf  du  strax  vil  se,  der  er  nok 
baade  at  tænke  paa,  at  tale  og  at  skrive  om,  ja,  egentlig 
for  meget  til  det  sidste,  saa  man  maa  være  nær  ved  at  for- 
tvivle over  saa  klodset  et  Taleredskab,  som  en  Pen,  der 
ikke  kan  give  en  Lyd  fra  sig  til  Læseren,  dog  unægtelig  er. 

Var  den  ikke  det,  vilde  jeg  ogsaa  gjærne  meddele  dig 
noget  af  det  vigtigste,  der  i  denne  Tid  er  gaaet  op  eller 
har  klaret  sig  for  mig;  men  selv  med  gode  Venner  nytter 
det  ikke  stort  at  skrive  om,  hvad  man  ikke  først  har  snakket 
om;  thi  vel  maa  vi  og  vore  Lige  kunne  forstaa  en  halv- 
kvæden Vise,  men  en  ukvæden  er  noget  ganske  andet,  den 
forstaar  ingen  af  os. 

I  øvrigt  har  jeg  i  alle  Maader  travlt;  thi  jeg  gaar  ogsaa 
i  Skole  hos  Fenger,  som  kom  fra  Grækenland,  for  at  lære 
lidt  Nygræsk  i  Steden  for  den  gamle  Latin,  som  jeg  daglig 
slaar  ihjel  af  alle  Kræfter.  Det  har  jeg  just  ikke  bogstavelig 
lært  i  England,  hvor  Klassikerne  er  de  eneste  Folk,  man 
tager  Hatten  af  for;  men  desuagtet  er  jeg  dog  i  Grunden, 
særdeles  siden  mit  sidste  Besøg  i  England  og  Asgaard,  bleven 
saa  utysk  og  ramengelsk,  saa  uhyre  praktisk,  at,  skjønt  du 
vel  kjender  Anlægget  igjeu,  vil  du  dog  vel  forundre  dig. 

Dog,  af  al  den  Snak  bliver  du  lige  fed,  og  derfor  vil 
jeg  ønske  dig  og  din  Kone  et  ret  glædeligt,  lyksaligt  ISTyaar, 
som  jo  ogsaa  var  det,  jeg  greb  Pennen  for,  Hos  os  har  det 
kun  set  daarlig  ud;  men  nu  haaber  jeg,  vi  med  Guds  Hjælp 
skal  være  raske,  og  glæder  mig  til,  at  du  jo  dog  endelig  til 
Paaske  vil  se  her  ind,  skjønt  jeg  finder,  det  er  ordentlig  en 
Skam,  det  da  skal  være  to  Aar  siden,  vi  mødtes,  paa  ikke 
længere  Afstand  end  mellem  Sorø  og  dette, 

9* 

/  a7n  told,  you  are  a  good  hangman;  og  skjønt  det 
just  ikke  er  det  Talent,  man  enten  ventede  hos  dig  eller 
skal  udvikle  for  meget,  saa  er  dog  enhver  Ting  god  til  sit 
Brug,  og  man  trænger  virkelig  til  at  lære,  at  naar  Intole- 
rancen ingen  Grænser  har,  da  maa  Tolerancen  have  en. 

De  falsterske  Søstre,  som  forgjæves  har  sukket  efter  dig 

i  Julen,  hilse  dig  smukt 

ved  din  Ven 

N.  F.  S.  Grundtvig. 

48. 

Ingemanu  til  Grundtvig. 

^.  r.        ^j.  ■    ,  Sorø.    d.  Ude  Jan.  1832. 

Kjære  Grundtvig! 

Tak  for  din  venlige  Nyaarshilsen  og  for  Bogen  ^),  som 
skal  bøde  paa,  hvad  her  mangler  os  af  oplivende  og  op- 
byggelig Tale  i  den  kolde  og  tomme  Kirke!  Jeg  har  alle- 
rede set,  at  en  kristelig  Polemik  mod  Tidens  antikristelige 
Ordførere  til  Dels  gaar  igjennem  hele  Bogen,  og  det  er  vel 
i  sin  Orden.  Gud  give  os  alle  et  bedre  nyt  Aar,  end  det 
gamle  syntes  for  menneskelige  Øjne,  skjønt  det  vel  heller 
ikke  gik  over  os  forgjæves. 

Det  glæder  mig,  at  du  og  dine  kjære  nu  har  Helbred, 
og  at  du  med  saa  meget  Liv  er  inde  i  din  gamle  kjære 
Skov  under  Ygdrasilskrouen,  hvor  du  drak  med  Odin  af  Sagas 
Guldskaaler  og  fandt  Vejen  til  TJrdas  Kilde.  Jeg  længes  nu 
ret  efter  at  se  dit  nye  Landkort  over  hint  gamle  Asaland. 
At  jeg  ogsaa  længes  efter  at  se  dig  og  tale  med  dig,  kan  du 
nok  vide.  Julerejser  kan  min  Kone  ikke  taale.  Jeg  var 
desuden  slemt  forkølet  hele  denne  Jul  og  begynder  nu  først 
at  komme  mig.  Maaske  komme  vi  til  Kjøbenhavn  til  Paasken 
for  en  otte  Dages  Tid.  Nu,  da  jeg  fonnodentlig  har  en  Slump 
Fjender  mere  i  KjøbenhaMi,  tænker  jeg  at  faa  des  mere  Tid 
til  Vennerne.     Den  ravengelske  og  praktiske  Variatjon  af  dit 


^)  [Om  den  clausenske  Injuriesag.    Kbhvn,  1831.] 

gamle  Livstema  er  nær  ved  at  være  mig  en  ukvædet  Vise; 
men  jeg  tænker  vel  at  forliges  dermed,  helst  da  jeg  selv  i 
Grunden  giver  Teorierne  en  god  Dag  og  holder  mig  til,  hvad 
jeg  tror,  hos  mig  er  praktikabelt.  Hvad  „Hangmans"-For- 
retningen  angaar,  da  er  det  vel  ikke  den  Dont,  jeg  har 
mest  Lyst  til,  og  skulde  jeg  have  nogen  Gave  dertil,  lod  jeg 
den  gjærne  ligge  udyrket;  egentlig  har  jeg  heller  ingen 
hængt,  men  derimod  skaaret  en  stakkels  Djævel  ned,  som 
selv  havde  hængt  sig.  Men  saaledes  gaar  det,  naar  man  vil 
hjælpe  de  Godtfolk  til  rette.  Den  gamle  Overtro  er  endnu 
temmelig  almindelig,  at  det  er  en  uærlig  Sag  at  røre  ved 
slige  Personer.  Jeg  har  ikke  sendt  dig  Pjecen,  da  den  kun 
er  en  Nældebuket  til  Pjender,  men  ingen  Jule-  eller  Nyaars- 
gave,  som  jeg  kunde  glædes  ved  at  sende  mine  Venner^). 
Jeg  haaber,  det  bliver  min  sidste  Nyaarsgave  af  det  Slags, 
og  at  man  nu  mærker,  jeg  er  inkurabel  og  honorerer  kun 
med  haard  Mønt. 

Læste  du  Sibberns  Skrivelse  til  mig  i  Anledning  af 
„Huldregaverne"  "P^)  Den  overraskede  mig  glædelig.  Sibbern 
er  dog  for  dybt  og  poetisk  et  Gemyt  til  at  kunne  slutte  sig 
til  den  Aand,  hans  Kolleger  og  Venner  nu  stræbe  at  gjøre 
enegjældende  i  Litteraturen. 

Efter  det  sidste  Aars  polemiske  Episode  i  mit  Liv 
haaber  jeg  med  Munterhed  og  Lyst  at  kunne  fortsætte  dets 
positive  Udvikling.  Jeg  restavrerer  i  denne  Tid  nogle  ældre 
henlagte  Arbejder,  som  jeg  lod  mig  bortdrage  fra  ved  det 
evige  forstemmende  Gnaveri.  Med  mange  Udkast  og  Planer 
til  historiske  Romaner  og  en  episk  Sluttesten  for  den  hele 
Bygning  er  det  gaaet  mig  ligeledes.  Med  Guds  Hjælp  faar 
jeg  vel  rigtig  fat  paa  noget  af  det  igjen,  hvis  jeg  skal  leve. 


^)  [„Opstanden  i  Litteraturstadeii.  Dramatisk  Epilog  til  Ole 
Navnløses  Levneds  -  Æventyr.  Trykt  som  Manuskript  for  Fjender. 
Kbhvn.  1831.]  ^)  [Skrivelse  til  Digteren  Ingemann  i  Anledning 

af  Huldregaverne.     Fra  en  Ven  i  Kjøbenhavn".     Kblivn.  1831.] 

En  Samling  af  Salmer  efter  Aftensangs-Epistlerne  liar  jeg  ogsaa 
begyndt  paa;  men  dertil  beliøves  et  fromt  og  kjærligt  Sind,  som 
ingen  bitter  Tanke  maa  forstyrre,  og  som  jeg  des  værre  ikke  altid 
har  kunnet  bevare  under  al  denne  fjendtlige  Forfølgelse.  Dog 
nu,  da  jeg  bar  sagt  den  Samtid  og  Fremtid,  der  maatte  tage 
Notits  af  mine  Antipoder,  i  hvilket  Lys  jeg  betragter  Grund- 
oppositjonen  mod  min  hele  Virksomhed,  haaber  jeg  ogsaa  at 
kunne  forglemme  alle  skærende  og  fjendtlige  Livstoner,  for 
at  lade  den  evige  Fred  og  Kjærlighed  føre  Ordet  i  min  Sjæl 
og  i  min  Digtning. 

Den  bekjendte  Forfatter  til  de  dramatiske  Scener,  Chr. 
Bredahl,  er  nu,  efter  mange  Aars  Dvale  under  et  svært  ud- 
vortes Tryk,  kommen  til  Live  igjen.  Der  vil  nok  snart  ud- 
komme et  dramatisk  Digt  af  ham,  som  jeg  har  hørt  enkelte 
Scener  af  med  Forbavselse;  jeg  har  kun  hørt  Mage  dertil 
hos  gamle  William.  —  Det  lader  til,  vi  faa  en  ny  Filosof  i 
den  unge  teologiske  Kandidat  Zeuthen,  en  Søstersøn  af  Stef- 
fens, tror  jeg;  jeg  har  set  nogle  smaa  filosofiske  Afhandlinger 
af  ham,  hvori  jeg  finder  gode  Aspekter;  hans  Spekulatjou 
lader  heller  ikke  til  at  ville  føre  ham  fra  Bibel  og  Kri- 
stendom. 

Gjeugangeren  vedbliver,  som  jeg  ser,  at  fornøje  Kjøben- 
havnerne  med  at  udbanke  og  sole  Baggesens  gamle  Garde- 
robe. —  Læs  dog  Baggrunden  til  Andersens  Vignetter,  og 
du  vil  vist  indrømme  mig,  at  der  er  sand  Poesi  i  ham.  — 
Hauchs  Karl  den  5tes  Død  fornøjede  mig  ved  mange  grandiose 
Træk,  skjønt  han  har  opofret  det  mest  poetiske  i  Karls  Liv, 
for  at  gjøre  hans  Død  dramatisk  ved  en  tildigtet  Handling. 

Lad  mig  snart  høre  fra  dig  igjen!  det  er  mig  altid 
en  sand  Hjærtestyrkuing.  Hils  din  kjære  Kone  med  alle  de 
venlige  falsterske  Søstre,  og  tak  dem  ret  smukt,  fordi  de  nok 
vilde  have  set  mig  i  Julen.     Gud  velsigne  dig! 

Din  Ven 

Ingemann. 

49. 
Ingemauii  til  Clrundtrig. 

Sorø.    d.  12te  Febr.  1832. 
Kjære  Gnmdtvig! 

Mit  sidste  Brev  til  dig  flød  mig  nok  af  Pennen  i  en 
forstemt  Time,  hvoraf  jeg,  Gud  ske  Lov,  dog  ikke  har  ret 
mange.  At  Polemikken  ikke  er  den  Sfære,  hvori  jeg  be- 
finder mig  bedst,  er  vist  nok,  og  nu  vilde  jeg  selv  ønske, 
jeg  havde  ladet  det  sidste  Udbrud  af  min  Indignatjon  og 
Harme  over  Eecensentkjævleriet  blusse  op  i  Fidibusser.  Jo 
mindre  heldig  jeg  imidlertid  har  været  i  at  give  ondt  af 
mig,  des  bedre  maaske  for  mig  selv;  thi  des  mindre  fristes 
jeg  til  herefter  at  gjengjælde  ondt  med  ondt.  Xu  kan  da 
baade  Venner  og  Fjender  se,  at  jeg  ikke  er  nær  saa  skikke- 
lig, som  man  har  indbildt  sig;  men  deraf  vil  man  da  ogsaa 
se,  hvor  mislig  den  anvendte  Opdragelsesmetode  har  været. 
For  aldeles  at  udrive  mig  af  dette  Vrøvleri,  har  jeg  gjort  en 
Udenlandsrejse  —  at  sige  i  Stuen  — :  jeg  har  besøgt  Neapel 
igjen;  og  de  Livsbilleder,  jeg  har  medbragt  fra  denne  Re- 
kreatjons-Fart,  haaber  jeg  til  Paasken  skal  forlige  dem  med 
mig,  som  ikke  mene  mig  det  alt  for  ilde.  Hvad  der  saa  maaske 
en  hel  Del  nemmere  vil  smutte  gjennem  „Øresundet",  vil 
jeg  ogsaa  tænke  paa.  Hvad  den  Læseverden  angaar,  som 
hidtil  har  bekymret  sig  om  os  og  vor  Skrift,  da  mener  jeg 
dog  nok,  den  har  lige  saa  godt  kunnet  læse,  som  nogen  til- 
kommende vil  lære  det,  og  nok  saa  godt,  som  den  nær- 
værende forstaar  det,  der  unægtelig  kun  maadelig  véd  at 
skjelne  mellem  Sjælelyd  og  Gjenlyd.  At  Aandens  Sag  langt 
bedre  fremmes  ved  den  positive,  end  ved  den  negative  Op- 
positjon  mod  Aandløsheden,  er  der  vist  ingen  Tvivl  om;  men 
Haar  Tomhedens  Ekkoklang  næsten  overdøver  enhver  anden 
Lyd,  kan  man  vel  fristes  til  —  selv  uden  medfødt  Kriger- 
kald  —  at  hugge  løs  paa  Sækkepiberne  og  Blærerne,  om 
man  saa  staar  Fare  for  at  kvæles  af  den  Luft,  de  indeholde. 
Saaledes   gik   det   nok    mig;    men   nu   er  det   forbi,    og   den 

Luft,  jeg  gav  mig  selv  ved  deuiie  Lejlighed,  var  nødvendig 
for  ikke  at  faa  Astma.  Paa  et  Par  gode  eller  slette  Indfald 
mer  eller  mindre  kommer  det  under  slige  Omstændigheder 
vel  ikke  stort  an. 

Det  glæder  mig,  at  du  nu  selv  er  kommen  til  et  Stand- 
punkt, hvor  du  kan  bygge,  uden  stort  videre  at  behøve  at 
rydde  Grunden.  Din  nye  nordiske  Mytologi  længes  jeg  efter, 
saa  vel  som  Udbyttet  af  dine  engelske  Valfarter.  Aanden 
og  Tonen  i  Sibberns  Skrift  om  Stænder  har  ogsaa  glædet 
mig.  Af  Sagen  selv  haaber  jeg  med  Tiden  det  bedste;  saa- 
ledes  som  denne  Tidsalderens  nødvendige  Frugt  udvikler  sig 
og  modnes  hos  os,  ligesom  af  sig  selv,  vil  den,  i  Forening 
med  den  sande  og  evige  Livskjærne  i  Folkets  dybere  Natur, 
vist  ingen  Askefrugt  blive. 

Din  hjærtelig  hengivne 

Ingemann. 

50. 

(iruudtrig  til  Ingemauii. 

Vinter-Solhverv  1832. 
Kjære  Ingemann! 

Det  er  en  underlig  Tid,  vi  leve  i;  derfor  sender  en 
luthersk  Præst  dig  en  hedensk  Mytologi  i  Jule-Gave,  og  det 
uagtet  I  dér  ude  m  partibus  injiclelium  kunde  højt  behøve  en 
Jule-Præken.  Men  da  nu  ingen  Bøger  kan  holde  Præken, 
fordi  de  har  Men  paa  Mælet,  saa  alle  Bøger  maa  finde  dem 
i,  hvad  deres  Læsere  vil  sige,  kan  det  for  den  Sags  Skyld 
være  det  samme,  hvilken  Bog  Præsten  sender  i  sit  Sted  at 
ønske  gode  Venner  en  glædelig  Fest.  Havde  jeg  ellers  haft 
mer  end  mit  eget  Exemplar  ved  Haanden  af  en  lille  Sam- 
ling Salmer  og  Eim,  der  i  disse  Dage  er  udkommen^),  da 
skulde  jeg  ladt  det  følge  med;  thi  vel  er  jeg  hverken  Samler 


^)  [L.  C.  Hagen,  Historiske  Salmer  og  Rim.     Kbhvu.  1832.] 

eller  Udgiver  deraf,  men  du  vilde  dog  lige  fuldt  deri  set  samlet 
en  Del  gammelt  og  nyt  af  mine  Forsøg  og  en  Prøve  paa, 
hvordan  jeg  mener,  de  kingoske  og  brorsonske  Salmer  burde 
ændres. 

Vi  leve  for  Resten  her  ret  godt,  i  Haab  om  bedre  Tider, 
som  er  alt,  hvad  man  i  korte  Vinterdage  med  Billighed  kan 
forlange.  Du  har  vel  sagtens  spurgt,  vi  er  i  Færd  med  at 
lære  Stiftsprovsten  at  døbe  Børn,  hvad  vel  maa  kaldes  et 
fortvivlet  Arbejde  og  er  i  alt  Fald  en  meget  vanskelig  Sag; 
men  én  Vej  maa  man  dog  ud,  og  enten  maa  dog  sikkert 
baade  Provster  og  Præster  kunne  lære  den  Kunst  at  døbe 
vore  Børn  kristelig,  eller  de  maa  lade  os  døbe  dem  selv;  thi 
det  sidste  kan  de  dog  i  Grunden  ikke  forhindre,  med  mindre 
de  lægge  dem  efter  Jordmoderkunsten  og  faa  privilegiuui  ex- 
clusivum,  og  selv  da  kan  de  ikke  forhindre  os  i  at  døbe  dem 
om,  naar  de  ikke  bogstavelig,  efter  Faraos  Raad,  kvæler  dem 
i  Fødselen. 

Man  vil  nu,  hører  jeg,  til  at  fuske  paa  Liturgien  igjeu; 
men  tror  man,  det  nu  vil  være  nemmere  end  1785  og  1806 
at  faa  alle  Præstehoveder  under  én  Hat,  fordi  vi  ikke  længer 
har  Parykker,  da  har  man  sikkert  gjort  en  gal  Regning,  som 
man  gjorde  vel  i  saa  snart  som  muligt  at  fortryde;  thi  tager 
man  sig  ikke  i  Agt,  kan  det  snart  blive  for  silde.  Jeg 
haaber  imidlertid  det  bedste ;  thi  det  forekommer  mig  virkelig, 
som  vor  Bisp^),  „der  os  skal  lære",  ogsaa  daglig  bliver  mere 
„bekvem  til  at  lære  andre",  som  det  bør  sig  en  Biskop  at 
være,  og  da  vinder  han  vel  Sejer  baade  over  Stiftsprovsten 
og  Hofpræsten-),  af  hvem  det  gjør  mig  ondt  at  maatte  sige, 
den  sidste  synes  at  være  den  farligste. 

Nu,  Gruds  Fred  og  glædelig  Fest  i  dit  Hus  og  alle  deres, 
der  véd  at  sætte  Pris  paa  saadaune  Oldsager! 

Stakkels   Blom^)   har   i  disse  Dage   mistet   sin   Kone   i 


>)  [Peter  Erasmus  Mliller.J         ')  [J.  P.  Mynster.]        ^)  [Davær. 
Kaptejn  Hans  Jørgen  Blom.] 

Barselseng   og  tager  sig  det  uaturligvis  for  Alvor  nær,    men 
dog,  Gud  ske  Lov!  som  en  Mand. 

Naar  du  ser  Olsen,  da  bring  ham  med  min  venligste 
Hilsen  det  Spørgsmaal,  om  jeg  ikke  i  Sommer  skulde  have 
glemt  et  lille  angelsaxisk  Lexikon  der  ude,  og  bed  hans  gode 
Kone,  om  det  skulde  findes,  paa  hans  Vegne  at  sende  det 
her  ind! 

Søstrene  sende  deres  bedste  Hilsen,  og  dermed  haaber 
jeg  din  Frue  ej  vil  forsmaa  en  som  den  bedst  kan  falde 
(skjønt  Ordet  ikke  falder  smukt)  fra 

Din  Ven 
N.  F.  S.  Grundtvig. 


51. 
Iiigemanii  til  Crundtrig. 

Anden  Juledag  1832. 
Kjære  Grundtvig! 

Kan   du   ikke   i  Dag   høre   mit  Ønske   om   en   glædelig 

Jul,    er    det   ene    og   alene   Mundens   og   den   levende   Eøsts 

Skyld,   som   ikke  engang  kan  faa  Bugt  med  10  lumpne  Mil: 

men  Pennen  er  uskyldig:  den  gjør,  hvad  den  kan,  og  bringer 

dig   dog  Ønsket  i  Overmorgen ,    skjønt  jjost  festum    og   dødt. 

som   du   paastaar,    hvorimod  jeg   dog  protesterer.      Hvad   du 

end    siger    om    alle    skrevne    Ords   Livløshed    og    „Mén    paa 

Mælet",  har  dog  din  gjeufødte,  i  mine  Øjne  levende  Mv-tologi 

i  disse  Dage   bragt   mig   en   god  Slump   af  din  Aand  og  dit 

Liv,  og  jeg  har  hørt  din  vel  bekjendte  Køst  saa  grandgivelig 

tale  ud  af  Bogen,  at  det  ret  har  glædet  mig;    skjønt  Bogen 

derved  selv  har  protesteret  imod,   hvad    du   har  nødt  den  til 

at  paastaa.     Mangen  Gang   har  jeg   let  lystig  med  den  over 

Mytograferne   og   Pedanteriet;    af   og    til   har  jeg  vel   ogsaa 

afbrudt    den    med    en    forbavset    Indvending;    men    den    har 

hverken  haft  Mén  paa  Svar  eller  Mæle:    den  gav  mig  tit  en 

drøj  Stikpille   til  Svar   og  lo   mig   dygtig   ud   tilligemed   alle 

dens  audre  Opponenter.  Paa  disse  Godtfolk  og  mig  var  der 
dog  den  Forskjel,  at  jeg  gjærne  vilde  og  for  det  meste 
ogsaa  kunde  forstaa  Talen,  da  vore  Tankeveje,  selv  hvor  de 
synes  mest  divergerende,  dog  i  Grunden  maa  mødes  i  vor 
fælles  Kjærlighed  til  Asalivet,  saaledes  som  det,  efter  dit  Svn 
.  dorpaa,  endnu  Gud  ske  Lov  rører  sig  i  os  og  blandt  os. 
Hj ærtelig  Tak  for  Bogen!  Jeg  stod  ellers  alt  og  læste  den,  da 
jeg  fik  den;  Rirabrevet  maatte  du  helst  have  sat  sidst  i  Bogen, 
som  for  dine  fleste  Læsere  indeholder  Nøglen  dertil.  Indled- 
ningen har  ret  forlystet  mig;  jeg  underskriver  hjærtens  gjærne 
Fejdebrevene  mod  Eomertyranniet  og  det  hele  aandløse  Jætte- 
væsen; dog  —  som  sagt  —  med  al  min  Eespekt  for  Munden 
og  det  levende  Ord,  som  jeg  ønsker  maa  faa  dygtige  Eøster, 
mener  jeg  dog,  du  har  gjort  Pennen  Uret.  Vare  end  alle 
Digtere  og  Tænkere  skaarue  for  Tungebaand  som  du  og 
Steffens  og  —  jeg  véd  ikke  fiere  at  nævne  — ,  vilde  dog 
Livsrøsterne  i  vor  Tid  og  med  vor  hele  kunstige  Verdens- 
Indretning  hverken  naa  langt  eller  tone  længe,  hvis  Aanden 
ikke  kunde  gjøre  Blækket  til  Livsblod  og  Flammeskrift  for 
levende  Sjæle.  Shakspeares  ene  Pen  —  mener  jeg  —  har 
bragt  os  mere  Liv  og  Aand  end  fast  alle  hans  Landsmænds 
Røster  og  Parlamentstaler  tilsammen.  Jeg  undtager  natur- 
ligvis deres  første  kristelige  Missjonærer.  Kirkeordet  maa 
være  umiddelbart  levende,  og  Kristus  var  ikke  Skribent:  men 
saa  sandt  Aanden  kom  over  Apostlene,  kom  der  ogsaa  Liv 
og  Aand  i  deres  Skrifter.  Jeg  uægter  ikke,  at  Folkenes 
poetiske  Liv  rører  sig  herligst  i  den  levende  Traditjon  gjen- 
nem  Folkepoesien;  men  hvad  Liv  vi  har  modtaget  gjennem 
Kunstpoesien  og  den  hele  Videnskabelighed,  maa  vi  jo  dog, 
næst  de  ellers  bortfarne  Aander,  takke  Penne-Ordet  for;  og 
var  det  stendødt,  kunde  det  jo  lige  saa  lidt  vække  Liv,  som 
det  uden  Liv  og  Aand  kan  modtages.  Jeg  maa  formodentlig 
have  misforstaaet  dig,  hvad  denne  Sag  angaar.  Men  hvad 
jeg  ikke  har  misforstaaet,  og  hvad  der  ved  din  Bog  er  en 
herlig   Ting,    er,    at   du  ikke   blot   river   ned,    hvad   der   er 

raaddent  og  hvad  jeg  haaber  er  faldefærdigt,  men  har  lagt 
Grund  til  en  ny  Bygning  og  givet  tilkommende  Bygmestre 
Vink  til  at  fortsætte  Værket.  Dit  as-odinske  Sejershaab  — 
din  Thors  -  Fortrøstning  til  alle  Jætters  og  Uhyrers  Under- 
gang, trods  Ragnaroksmørket ,  har  ret  oplivet  og  styrket  mit 
Haab  til  Xordens  Aand. 

Hvorledes  du  har  faaet  Universalhistorien  til  at  spejle 
sig  i  Mytedybet,  har  ofte  forbavset  mig,  skjønt  jeg  kjender 
din  Maade  at  se  frem  og  tilbage  paa.  Siden  vi  ikke  behøve 
at  laane  noget  Billede  paa  det  evige  Liv  af  Hedenskabet, 
kan  vi  nu  vel  have  Eaad  til  —  hvad  de  gamle  dog  næppe 
havde  —  at  lade  Livsfornyelsen  og  GJenfødelsen  efter  Rag- 
narok betegne  en  aandelig  Sejersperiode  i  Tiden;  derved 
vinder  Billedet  en  opmuntrende  Livlighed  for  alle  Tiders 
Kæmper,  som  de  kan  trænge  til.  Det  var  mig  kjært,  du  fik 
Lejlighed  til  at  ytre  dig  om  de  eddiske  Heltesange  og  hvad 
du  hos  Saxo  regner  til  Myterne;  men  er  du  ikke  gaaet  vel 
vidt  med  at  gjøre  Mytetidens  Heroer  til  universalhistoriske 
Ide -Repræsentanter?  Jeg  kom  i  det  mindste  flere  Gange 
end  du  selv  til  at  tænke  paa  Myten  om  Thorvaldsen  og  Sir 
Hope,   saa  vel  som  den  Myte  om  Napoleon,  du  nok  kjender. 

Dersom  du  ikke  havde  kaldt  Romanerne  „Æblekællinger", 
vilde  jeg  tro ,  det  kunde  interessere  dig  at  vide ,  at  min  nye 
historiske  Roman  „Kong  Erik  og  de  fredløse"  venter  at 
komme  af  Pressen  til  Paasken;  saa  kommer  jeg  nok  selv  med 
den  og  kan  forfægte  dens  Sag  med  „Munden".  —  Jeg  har 
nylig  haft  et  kort  Besøg  af  en  gammel  vidt  berejst  Mand, 
Jerusalems  Skomager;  og  hvor  jødisk  han  vel  er  endnu, 
finder  jeg  dog,  det  er  en  højst  mærkelig  poetisk  Person,  som 
jeg  nok  kunde  ønske  at  faa  Hold  i. 

Din  lille  Bog  om  Daaben  ^)  har  jeg  læst.  Den  Moderatjon, 
man  med  Rette  roser  den  for,  vil  vist  bidrage  til  at  vise  selv 
de  vi-angvilligste  Fordringens  yderlige  Billighed. 


[Om  Daabspagten.     Kbhvn.  1832.] 

Venligst  Hilsen  fra  min  Kone;  hun  kom  ret  til  at  le 
ved  at  tænke  paa  dem  af  dine  Læsere,  som  i  al  Enfoldighed 
vil  tage  Fruen  i  Fortalen  for  din  virkelige  Kone.  Dog  mod 
det  Slags  Læsere  har  du  maaske  vel  betænkt  sat  en  Skild- 
vagt i  Kimbrevet. 

Gud  velsigne  dig!  Et  glædeligt  nyt  Aar  for  dig  og 
Asalivet  her  i  Norden!  Gaar  det  under,  er  det  ikke  din 
Skyld:  du  har  som  en  ærlig  Hejmdal  blæst  i  Gjallarhoniet 
og  slaget  fra  dig  med  „Hovedet".  Tak  de  kjære  falsterske 
Søstre  for  den  venlige  Hilsen,  og  bring  dem  en  lignende! 
Ogsaa  paa  Dannekvindens  Vegne  skal  du  have  Tak:  du  har 
hævdet  hendes  Forsæde  i  den  poetiske  Høresal. 

Din  hj ærtelig  hengivne  Ven 

Ingemann. 

Olsen  skal  jeg  bringe  din  Hilsen,  naar  jeg  ser  ham. 
Lad  mig  ved  Lejlighed  vide  Titelen  paa  den  Salmebog,  du 
taler  om!  jeg  vilde  nok  have  den  fat.  Hils  den  hidtil  saa 
kjække  og  livlige  Blom!     Gud  give  ham  Styrke  i  Sorgen! 


52. 
Griindtrig  til  lugemann. 

Kristjanshavn.     5te  Jan.  1833. 
Kjære  Ingemann! 

Et  lyksaligt  Nyaar  ønskes  dig  med  venligst  Tak  for  det 
gamle,  hvori  alle  Aarene,  vi  har  kjendt  hinanden,  indslutte 
sig;  og  Tak  for  dit  kjærlige  Brev  saa  vel  paa  egne  Vegne 
som  paa  min  lovtalte  Bogs,  der  vel  næppe  har  været  artig 
nok  til  at  takke  selv,  skjønt  det  er  vist,  at  brød  den  ikke 
engang  Tavsheden  ved  denne  Lejlighed,  maa  den  enten  være 
utaknemmelig  i  højeste  Grad  eller,  som  jeg  formoder,  døv- 
stum og  dermed  undskyldt. 

Dog,  Brevet  er  da  ligesaa,  og  kun  forgjæves  vilde  jeg 
da  bede  det  udvikle  dig  Forskj ellen  bedre  end  Bogen  mellem 

Ordet  og-  dets  blotte  Tegn,  men  faar  iudtil  videre  nøjes 
med  den  Triumf,  der  allerede  ligger  i,  at  min  Bog  slet  ikke 
kan  gjøre  dig  og  andre  gode  Venner  den  soleklare  Forskjel 
indlysende;  thi  kunde  Bogstaver  udrette  saa  store  Ting,  da 
havde  jeg  naturligvis  Uret;  men  kan  de  ikke  engang  saa 
lidet,  maa  jeg  nødvendig  have  Eet. 

At  det  kun  er  en  Misforstand,  naai-  Folk  som  du  op- 
ponere mod  det  levende  Ord,  følger  for  Resten  af  sig  selv; 
men  just  derfor  er  det  saa  mærkeligt,  at  Misforstanden  ikke 
med  Bogstaver  lader  sig  hæve,  skjønt  man  dog  ellers,  som 
Poeten  siger,  træffer  overhovedet  let  en  Forening,  naar 
man  i  Grunden  er  af  samme  Mening.  Vel  kan  jeg  godt 
forstaa,  du  kan  føle  paa  din  Samvittighed,  at  Bøger  maa 
kunne  gjøre  G-avn,  naar  de  ellers  duer  noget,  da  det  blandt 
andet  ellers  var  umuligt,  at  Aanden  kunde  drive  nogen  til 
at  føre  Pennen,  som  dog,  Gud  ske  Lov!  tit  er  sket;  men 
hvordan  du  kan  tvivle  om,  at  min  Følelse  er  netop  den 
samme,  falder  ikke  saa  let  at  forstaa,  da  jeg  jo  blot  paa- 
staar,  at  hvad  Liv  vi  under  Boglæsning  spore,  maa  nød- 
vendig være  i  os  selv  og  ej  i  Bogen,  hvis  Dødhed  er 
unægtelig,  saa  Fænomenet  kan  aldrig  falde  os  saa  uforklar- 
ligt, at  vi  maa  stræbe  at  forklare  det  af  en  Umulighed  som 
den,  at  en  stendød  Ting  skulde  være  en  Livskilde. 

Vist  nok  er  det  en  sørgelig  Betragtning  for  os  Silde- 
fødninger af  Odinsætten,  at  vi  for  det  meste  maa  nøjes  med 
Helhesten  til  at  trave  eller  humpe  Landet  om;  men  vore 
Kaar  blive  sandelig  ikke  blidere  og  vor  Virksomhed  ej  kraf- 
tigere, fordi  vi  lukke  Øjnene  og  tage  Pennen  for  en  Slejpner; 
tvært  imod  er  det  ene  Synet  af  Tidens  Pinagtighed,  der  kan 
hjælpe  os  til  at  formindske  Vanheldet;  thi  naar  vi  se,  det 
kommer  dog  i  Grunden  an  paa  Munden,  om  Ordet  skal  faa 
Magt,  da  snakke  vi  for  vor  Æske  (med  Æblerne  i)  det 
bedste  vi  kan  og  opmuntre  gode  Venner  til  at  gjøre  ligesaa, 
hvad  aldrig  vil  være  ganske  forgjæves;  i  Steden  for  at,  saa 
længe   vi   har  Overtroen   paa  vore  Runers  umulige  Trolddom, 

forsømme  vi  det  eneste  Middel,  der  kan  ligesom  trylle  Liv  i 
dem.  Ogsaa  en  anden  Knust  lægge  vi  da  mere  Yiud  paa, 
naar  vi,  som  du  især,  har  godt  Håndelag  til  den;  og  det  er 
at  putte,  hvad  der  huger  os  bedst,  lumsk  i  Munden  paa  dem 
af  vore  gode  Venner  og  Veninder,  som  har  den  smukkeste 
Stemme;  thi  dermed  bygge  Alferne  Skibbladner  til  Frej  af 
saa  fint;  Tømmer,  som  smukke  Fruentimmerlæber  med  Sang 
paa  Enden  unægtelig  er;  og  det  er  utroligt  alt  hvad  det 
lille  Skib  kan  bære,  som  Kæmpevisernes  Historie  ret  kostelig 
lærer.  Medens  det  derfor  ikke  er  af  Vejen  at  udbasune 
gode  Venners  Bøger,  som  jeg,  naar  jeg  fik  Munden  op,  vel 
ikke  for  Øjeblikket  var  den  mindst  skikkede  til,  saa  kunde 
jeg  dog,  naar  du  ej  vilde  bruge  det  flittigere  end  hidindtil, 
misunde  dig  Grebet  paa  Æolsharpen  eller  de  sjungende 
Læber,  som  i  vore  Dage  ej  blot  er  en  stor  Sjældenhed,  und- 
tagen mellem  Flaskerne,  men  er  tillige  det  virksomste  Middel 
til  at  oplive  og  nære  de  døende  Levninger  af  Poesien  i 
Folket.'  Nye  Kæmpeviser,  som  man  bedst  gider  hørt  og 
sunget  dem,  vil  derfor  med  Guds  Hjælp  blive  Frugten  af 
den  Indsigt  hos  dig,  at  det  mundtlige  Ord  er  Sønnen,  og 
Bogstaverne  kun  Trælle  i  Aandeus  Hus;  saa,  med  Forudsæt- 
ning af  en  glædelig  Jul,  som  er  det  ene  nødvendige  for  os 
alle,  kan  jeg  ikke  ønske  dig  nogen  bedre  Nyaarsgave,  end 
Opdagelse  af  det  Kogleri,  hvormed  Dødens  Åand  længe  for- 
blindede os  og  vore  Fædre,  saa  vi  tog  Tegnet  for  Tingen 
og  Skyggen  for  Legemet,  tog  Skrift  for  Ord  og  smurte  hin- 
anden om  Munden  med  Blæk,  for  at  faa  til  at  tie  stille,  hvad 
ene  kan  tale  baade  for  Aandeu  og  alt  dens  Værk.  Sandelig, 
det  er  paa  den  høje  Tid,  det  har  jeg  især  under  Arbejdet 
paa  Mytologien  lært  at  se  med  forskrækkende  Klarhed;  derfor 
vil  du  tilgive  min  Paatrængenhed  med  Pennen,  som  vilde 
være  tvært  imod  min  Grundsætning,  naar  ikke  Erfaring  viste, 
at  poetiske  Læsere  især  af  gode  Bekjendteres  Skrift  kan 
derved  komme  paa  Tanker  og  Spor,  det  var  Synd  at  skylde 
Pennen  for. 

Tak  din  kjære  Hustru  dobbelt  for  Bemærkniiigeu  om 
Fruen  i  Indledningen!  da  den,  som  du  nok  ser,  indeholder 
en  Finte  til  somme  andre,  som  mene,  man  med  Bogstaver 
kan  gjøre  Mirakler  og  kan  dog  ej  engang  dermed  sætte  for- 
svarligt Skjel  mellem  Plutos  og  sin  egen  Kone. 

Hilsen  og  Venskab  fra  os  alle 

ved  din 

K  F.  S.  Grundtvig. 

53. 

Ingemauu  til  Gruodtrig. 

Sorø.     d.  6te  Febr.  1833. 
Kjære  Grundtvig! 

Siden  jeg  nu  dog  ikke  med  noget  levende  Ord  kan  raabe 
dig  op  i  10  Miles  Frastand,  og  jeg  skylder  dig  Tak  og  Svar 
paa  sidste  venlige  Tiltale,  maa  jeg  og  du  nu  dog  tage  til  Takke 
med  Pennetalen,  hvis  Dødhed  jeg  vistnok  maa  indrømme  dig 
langt  mer  eud  jeg  skjøtter  om.  De  personlige  Grunde,  jeg 
har  til  at  holde  paa  Pennen,  der,  i  denune  Afkrog  af  Verden 
og  med  mit  kun  halvt  løsnede  Tungebaand,  næsten  er  mit 
eneste  Organ  til  aandelig  Meddelelse  — ,  véd  jeg  nok,  gjælde 
til  Vandsbæk;  dog  dermed  faar  det  nu  være,  som  det  er. 

Tak  for  den  lille  Salmebog,  som  jeg  ser,  du  har  haft 
en  Finger  i  næsten  helt  igjennem!  Hvor  meget  de  gamle 
Salmer  end  ogsaa  mange'  Steder  har  vundet,  og  hvor  heldig 
du  baade  har  lagt  til  og  taget  fra,  er  jeg  dog  nær  ved  at 
tro,  at  du  heller  maatte  give  os  hele  nve  Salmer,  hvor  For- 
andringen af  de  gamle  gaar  videre  eud  til  enkelte  Ord  og 
Udtryk.  Hvor  nær  beslægtet  eud  din  Aand  er  med  Kingos, 
vil  dog  det  stærkt  ejendommelige  hos  eder  begge  ikke  saa- 
ledes  sammensmelte  for  mig,  at  jeg  ikke  snart  maa  høre 
den  enes  Eøst  og  snart  den  andens,  hvorved  Salmen  klinger 
mig  ikke  tostemmig,  men  som  vexelvis  afbrudt  og  fortsat  af 
dig  og  den  gamle  med  en  kjendelig  Stemmeforskjel,  som  for- 
styiTer   mig,   blot   derved,   at  jeg  mærker  det.     Dog,   det  er 

maaske  kun  Tilfældet  med  mig.  Nogle  af  de  gamle  Salmer 
vilde  jeg  have  endnu  mere  beskaarne,  og  enkelte,  f.  Ex. 
Nr.  24,  helt  bortskaaret.  Den  af  de  gamle,  som  har  glædet 
mig  allermest,  er:  „Den  signede  Dag  med  Fryd  vi  se";  hvem 
kan  den  dog  være  af?  Som  Salmer  finder  jeg  historisk- 
poetiske Skildringer  som  dit  Digt  over  Syndfloden  for  ud- 
førlige; i  det  hele  synes  mig,  at  bibelhistorisk  Fortælling 
næsten  altid  faar  noget  romanceagtigt,  der  ikke  vil  passe  til 
Salmetonen;  jeg  holder  langt  mer  af  rent  lyriske  Salmer  som: 
„Velkommen  igjen.  Guds  Engle  sraaa!"  hvor  der  intet  fortælles, 
det  historiske  Vidunder  forudsættes,  og  den  barnlige  Følelse 
flyver  til  Himmels  med  Jule -Englene.  Saaledes  som  du 
imidlertid  i  „de  hellige  tre  Konger"  har  forblindet  Fortæl- 
lingen med  den  barnlige  Tone,  er  det  unægtelig  dejligt;  men, 
hvad  der  for  mig  er  en  væsentlig  Mangel  ved  de  historiske 
Salmer  —  de  synes  mig  næsten  aldrig  ret  syngelige,  f.  Ex. 
Kingos  om  Jesus  for  Pilatus  (Nr.  30),  jeg  kan  ikke  tænke 
mig  den  sungen  uden  et  forstyrrende  Indtryk. 

Jeg  ser,  at  du  under  din  Syslen  med  det  oldnordiske 
Billedsprog  ogsaa  har  anset  det  for  anvendeligt  i  Salmer, 
naar  du  i  Stokmesteren  i  Filippi  vil  vække  Dagens  Børn  af 
Dellings  Æt;  men  om  ogsaa  Børn  og  Menigmand  forstod 
dit  hedenske  Billedord,  vilde  man  næppe  anse  det  for  saa 
godt  kristnet,  at  det  kunde  komme  i  Kirke.  Selv  i  verdslig 
Skrift  tror  jeg  ikke,  hint  længst  forstummede  Billedsprog 
lader  sig  indføre,  helst  da  næppe  to  Mytologer,  endsige  den 
hele  Læseverden,  nogen  Sinde  vil  blive  fuldkommen  enig 
om  en  bestemt  Betydning  af  mytiske  Billeder,  hvori  de  for- 
skjelligste  individuelle  Anskuelser  af  Livet  og  Menneske- 
naturen kunne  spejle  sig.  Hvad  der  i  din  sidste  Beskuelse  af 
Mytesproget  og  den  gamle  Billedverden  saa  særdeles  har  inter- 
esseret mig,  er  intet  egentlig  objektivt  og  almindelig  gjæl- 
dende,  men  netop  det  aldeles  subjektive  og  originale  i  dit 
individuelle  historisk-poetiske  Syn ;  og  det  skal  slet  ikke  undre 
mig,  om  de,  der  ikke  med  mig  kunne  gaa  ind  i  din  aandelige 

Proprietær-Verden  og  glæde  sig  over  den  Skarpsindighed, 
livonned  du  i  enhver  særegen  Stemning  og  Begejstring  véd 
at  inddrage  den  hele  Aandsverden  i  din  Sfære  —  om  d  e  lige 
saa  lidt  kunne  forstaa  dig  som  enes  med  dig,  allerhelst  naar 
de  vel  kunne  mærke,  at  hverken  de  selv  eller  deres  gode 
Venner,  eller  hvad  de  kalde  deres  Livsideer,  ere  indlemmede 
i  den  Aandsverden,  du  peger  paa. 

Du  opmuntrer  mig  til  at  lægge  skikkelige  Folk  Sangord 
i  Munden;  det  vil  jeg  tænke  paa;  men  du  s^-nes  at  anse  mig 
for  en  doven  Ead  —  det  vil  jeg  tilgive  dig,  naar  du,  som 
jeg  haaber,  ikke  har  ment  mig  med  den  nyeste  Romanskriver, 
der  maner  de  døde  Helte  op  af  Graven,  for  at  slaa  dem  ihjel 
til  Gavns:  du  anser  dog  jo  ikke  mine  historiske  Eomaner  for 
spildt  Arbejde  med  Hensyn  paa  Tid  og  Omstændigheder,  om 
du  end,  som  jeg  vel  kan  forstaa,  heller  vil  have  Heltedigte. 
Hvad  det  19de  Aarhundrede  lovede,  synee  det  ikke  at  ville 
holde;  Tiden  forekommer  mig  bandsat  prosaisk:  hvor  lidt  jeg 
skjøtter  om  at  være  dens  Slave,  har  den  dog  maaske,  uden 
at  jeg  mærkede  det,  tvunget  mig  til  at  kjøre  Landet  om  paa 
Romanens  Pindevogn,  hvor  jeg  heller  gad  redet  paa  „Slejpner 
gjennem  Øresundet",  for  at  tale  i  dit  Sprog.  Dog,  det  Føl, 
jeg  har  af  hin  Ganger,  øver  jeg  endnu  en  Gang  imellem,  for 
at  det  ikke  skal  faa  Krop. 

Din  hengivne 

Ingemann. 

Min  Kone  takker  dig  især  for  Fremstillingen  af  Alfe- 
livet,  som  har  glædet  hende  saa  meget,  og  som  nu  først  er 
gaaet  op  for  hende  —  nej,  dette  benægter  hun:  de  ere 
hendes  gamle  gode  Venner,  men  du  har  givet  dem  en  Klar- 
hed for  hende,  som  de  ikke  før  har  haft.  Fra  Olsen  skal 
jeg  hilse  dig;  det  angelsaxiske  Lexikon,  du  skrev  om,  findes 
ikke  i  hans  Hus. 


147 

54. 
Gruiidtrig  til  Iiigeinaiiii. 

Kristjanshavn.     7de  Febr.  1833. 

Kjære  Ven! 

Før  jeg  atter  roder  mig  ind  i  de  gamle  Folianter,  som  er 
mit  daglige  Tabernakel  indtil  videre,  maa  jeg  skjændes  lidt 
med  dig  skyggevis  om  dit  Brev,  som  jeg  for  Resten  ikke 
vilde  nndvære,  da  Modsigelse  af  gode  Venner  i  Aanden  netop 
er,  hvad  man  i  vore  Dage  trænger  højlig  til  og  maa  dog, 
des  værre,  næsten  altid  savne,  naar  man  ikke  har  Aand  til 
fælles  med  Kjødpølser. 

Med  den  lille  Versebog  er  det  nu  først  gaaet  dig,  som 
det  gaar  saadanne  Sværmere :  at  du  slet  ikke  har  ænset,  hvad 
ordentlige  Læsere  især  lægge  Mærke  til.  Titelbladet  nemlig, 
hvor  der  jo  (paa  en  Trykfejl  nær  i  Frakturen)  staar:  Salmer 
og  Rim  til  Børne-Lærdom,  saa  Bogen  kan  tage  sig  det 
let,  hvad  du  indvender  mod  dens  Indhold.  Alvorlig  talt,  du 
har  sikkert  Ret  i  dine  fleste  Udsættelser  paa  Kirkens  Vegne; 
men  da  det  i  alle  Maader  er  en  Skolebog,  har  jeg  ogsaa 
Ret  til  at  mene,  den  er  efter  Omstændighederne  ret  god  til 
sit  Brug.  Hvad  du  siger  om  den  ny  Vin  i  de  gamle 
Flasker,  tør  jeg  vel  heller  ikke  modsige,  skjønt  jeg  har 
stræbt  at  tappe  af  samme  Tønde;  men  da  Folk  nu  en  Gang 
er  saa  underlige,  at  et  skjævt  Ben  kan  fordærve  dem  det 
dejligste  Ansigt,  og  [de]  derimod  slet  ikke  mærker,  om  Benet 
ved  at  rettes  er  blevet  stift,  saa  bør  det  rettes  til  Skolebrug, 
for  at  de  smaa  kan  faa  Lov  til  at  se  i  Billedbogen,  som 
man  ellers  lukker  for  dem. 

Ubetinget  kan  jeg  derimod  ingenlunde  underskrive  din 
Bandsættelse  af  de  historiske  Salmer,  og  jeg  har  selv  i  min 
Opvæxt  saa  tit  hørt  Kingos  Passjonssalmer  i  Kirken,  at  jeg 
véd,  selv  dem  gaar  det  godt  an  at  synge  sammen,  for  ej  at 
tale  om  Højtidssalmerne.  Det  er  en  egen  genialsk  og 
levende  Maade,  hvorpaa  Kingo  har  udgivet  sin  Messiade, 
og  Kristne   maa  dog  sagtens  lige  saa  godt  kunne  synge  den, 

som  Grækerne  Illaden.  For  Eesten  er  saadanne  Sange 
natiirligvis  ikke  egentlige  Salmer,  men  aandelige  Viser; 
men  de  kan  ogsaa  være  gode  og  nyttige.  —  Dellin  g,  som 
du  i  min  Yise  ej  kan  lide,  stødte  ogsaa  mig,  men  vilde  ikke 
lade  sig  støde  ud,  saa  jeg  maatte  lade  ham  staa;  og  naar 
du  i  den  Anledning  taler  om  de  forskjellige  Betragtninger 
af  Myter,  har  du  aahenbar  Uret,  thi  „Delling"  er  alle  Dage 
Navnet  paa  „Dagens  F  ader",  hvem  man  saa  end  anser  derfor. 

Om  du  derimod  har  Eet  i,  at  min  Betragtning  af  Nor- 
dens Guder  er,  ligesom  den  nyplatoniske  af  Grækenlands,  kun 
en  Tankeleg  omkring  en  fix  Tde,  det  kan  først  Tiden  vise; 
men  i  saa  Fald  gad  jeg  nødig  have  skrevet  en  Bog  derom, 
skjønt  den  altid,  for  Samlingen  af  Myterne  til  let  Oversigt, 
vilde  synes  mig  værd  at  eje.  Har  jeg  imidlertid  Aand  til 
fælles  med  Fædrene,  da  maa  min  Anskuelse  i  det  hele  vinde 
Eealitet  for  alle  mine  Frænder,  og  mer  kan  jeg  ikke  for- 
lange; men  at  den  psykologiske  Maade  at  forklare  sig 
Myt.erne  paa  vil  blive  den  videnskabelig  herskende,  tvivler 
jeg  dog  ingenlunde  paa,  da  det  er  den  eneste,  der  ej  har 
hjemme  i  Luften,  om  den  end  forvilder  sig  der  op. 

At  jeg  ikke  vil  beskylde  mine  gode  Venner  for  at  slaa 
Folk  ihjel,  om  de  end  stundum  manede  en  Skygge  op,  for  at 
have  den  Fornøjelse  at  mane  den  ned  igjen,  kan  du  nok  vide ; 
men  den  saakaldte  „store  ubekjendte"  ^),  der,  historisk-poetisk 
talt,  aldrig,  saa  vidt  jeg  véd,  gjorde  andet,  og  gjorde  det 
uhyre  groft  for  Penge,  ham  mente  jeg  rigtig  nok. 

At  din  Kone,  som  det  var  meget  kjønt  af  at  læse  min 
Bog,  har  fornøjet  sig  over  de  smaa,  er  mig  saa  meget  kjærere, 
som  jeg  næppe  ventede,  nogen  vilde  ænse  dem,  og  havde  dog 
en  Del  Br^'deri  med  dem,  ved  det  jeg  ser  ikke  grandt,  og 
de  smuttede  mig  ud  af  Fingrene  hvert  Øjeblik. 

Dog,  nu  maa  jeg  have  fat  paa  Diodorus  Siculus  etc,  thi 
i  næste  TJge    skal  Trykningen    begynde    af  den  vanskelige 


1)  [o:  Walter  Scott.] 

Bog,  som  jeg  helst  vilde  haft  en  audeu  til  at  skrive,  saa  jeg 
kunde  sluppet  med  at  kritisere  den,  i  Steden  for  at  jeg  nu, 
efter  at  have  plaget  mig  allerlængst  med  at  gjøre  alle  Folk 
til  Pas,  maa  være  beredt  paa  at  høre,  jeg  har  kun  fordærvet 
det  med  alle  Folk.  Dog,  det  er  Verdens  Løb,  som  man 
allermindst  maa  liude  fremmed  imder  Beskrivelsen  deraf. 
Det  var  imidlertid  meget  morsommere  at  ride  et  natgammelt 
Føl  af  de  fuldblodige  til  Vands;  og  siden  du  lige  ved  Søen 
har  dertil  den  bedste  Lejlighed,  man  kan  ønske  sig,  skal  det 
glæde  mig  at  høre,  du  gjør  dig  brav  Motjon,  hvad  ikke  blot 
Føllet,  men  ogsaa  din  Helbred  har  godt  af;  og  siger  man  i 
Sorø,  eller  selv  her  inde  paa  Toldboden,  at  det  er  Hexeri 
saaledes  at  ride  paa  Vandet  uden  at  gaa  til  Bunds,  saa  hvem 
der  ikke  kan  drukne,  skal  efter  den  gamle  Hexeproces  hænges, 
da  bryd  dig  ikke  om  det,  men  rid  videre!  thi  vi  skal  nok 
faa  dem  lært  at  skamme  sig  ved  saadanne  overtroiske  og 
fanatiske  Griller,  som  aabenbare  Levninger  fra  den  mørke 
Middelalder,  de  vel  har  indsuget  med  Modersmælken,  men 
maa  nødvendig,  for  at  blive  oplyste  Folk,  spytte  ud  med 
Patten.  —  At  gjøre  Folk  poetiske,  maa  vi  overlade  til  Vor- 
Herre,  som  ene  kan  blæse  Livsaande  i  Jordklumpen,  saa  den 
bliver  til  en  levende  Sjæl;  men  at  afnøde  vore  Frænder 
Respekt  for  Poesien,  det  har  Vor- Herre  sat  i  vor  Magt,  og 
det  var  Synd  andet  end  her  at  gjøre  sit  bedste  baade  med 
Mund  og  Pen,  som  det  bedst  kan  falde;  thi  er  den  poetiske 
Pen  eud  ingen  Mjølner,  der  baade  kan  hugge  ned  og  vække 
op,  saa  er  den  dog  en  Gungner,  der  stikker  godt  og  kan 
selv  i  Væveriet  af  mange  gode  Slør  og  Tapeter  gjøre  ud- 
mærket Tjeneste.  Vi  er  overalt  gamle  Folk,  der  ej  kan 
undvære  Staven,  saa  det  gj ælder  kun  om,  at  vi  véd,  den  er 
kun  det  tredje  Ben,  vi  bruge,  for  ej  at  faa  Næsen  dertil. 
Venligst  Hilsen  i  Kreds  fra  din 

N.  F.  S.  Grundtvig. 

55. 
logemann  til  (jrundtTig. 

Soro.     d.  25de  April  1833. 
Kjære  Grundtvig! 

Venligst  Tak  for  sidst  baade  til  dig  og  alle  de  kjære 
Sjæle  omkring  dig!  Det  var  mig  ret  en  Forfriskelse  at  se 
de  venlige  Ansigter  igjen  og  modtage  en  Variatjon  af  det 
gamle  Livstema  i  eders  Røster.  Men  jeg  havde  dog  denne 
Gang  kun  halv  Gavn  og  Glæde  af  vort  Møde,  for  din  stærke 
Forkølelses  Skyld  og  det  La-Grippe-Uvæsen,  du  laborerede  af. 
Lad  mig  snart  vide,  at  du  og  I  alle  ere  raske,  og  hvad 
andet  godt  du  kan  have  at  meddele  mig! 

Jeg  var  hos  Olsen  i  Mandags  og  fandt  ham  helt  maade- 
lig;  jeg  frygter  næsten  for,  han  ikke  gaar  denne  Sygdom 
igjennem.  Han  bad  mig  skrive  dig  til  og  spørge  dig,  om 
du  ikke  kunde  give  ham  Anvisning  paa  en  teologisk  Kandi- 
dat, som  han  kunde  være  tjent  med  til  Kapellan,  og  som 
havde  Lyst  og  Lejlighed  til  strax  at  paatage  sig  denne 
Forretning.  Lad  ham  om  muligt  med  første  Post  vide,  om 
du  kjender  nogen,  du  dertil  kan  anbefale,  for  at  han  saa 
snart  som  muligt  kan  bringe  ham  i  Forslag  hos  Bispen! 
I  hans  nærværende  Tilstand  er  en  Medhjælper  ham  højst 
nødvendig.  De  kirkelige  Forretninger  besørges  vel  nu  af 
Egnens  Præster,  men  de  mange  andre  præstelige  Forretninger 
ere  ham  til  stort  Besvær  blot  at  have  Tilsyn  med;  og  skal  der 
være  Haab  om  hans  Helbredelse,  maa  han  have  Hjælp.  Jeg 
har  tænkt  paa  Laurent,  som  nok  i  denne  Tid  tager  Embeds- 
examen;  om  han  virkelig  har  taget  den,  véd  jeg  dog  ikke. 
Denne   Gang  kun  denne   ene   Sag,   næst  venligst   Hilsen   til 

dig  og  dine  fra  min  Kone  og 

din  hengivne 

Ingemann. 


151 

56. 

Ingemaun  til  tirundtrig  M. 

Soro.    d.  Sdje  Kovhr.  1833 
Kjære  Grundtvig! 

Tak  for  Brev  og  Bog!^)  Siden  du  i  Bogen  har  givet 
mig  et  godt  Præstekald  og  en  anstændig  Menighed  (om  den 
endogsaa  kunde  beskyldes  for  Afguderi  fonnedelst  Sognekirkens 
hedenske  Navn),  vil  jeg  ikke  regne  det  saa  nøje  med,  hvad 
du  har  givet  mig  i  Brevet  —  das  war  eine  gewaltige  Salbe! 
Dog,  min  hele  Armé  er  ikke  ruineret  endda;  kan  jeg  ikke 
forsvare  mig,  saa  gaar  det  mig  denne  Gang  om  ikke  just 
som  Lammet,  saa  dog  som  et  andet  fredeligt  Kreatur  i  Proces 
med  den  gevaltige  Løve.  Jeg  vil  imidlertid  vove  et  Forsøg. 
Ejgterues  Sandhed  indrømmes  angaaende  Bisselæderet  i  Skoene 
og  til  Dels  angaaende  Fluerne  i  Hovedet;  dog  det  er  intet 
nyt:  det  har  jeg  jo  altid  haft:  men  det  var  danske  og  ikke 
svenske  Fluer.  Overloberiet  til  Svensken  benægtes,  hvorvel 
jeg  ikke  skal  nægte,  at  jeg  ,,ofantlig"  godt  kunde  lide  det 
venlige,  godmodige  Folk,  som  man  gjør  skammelig  Uret,  naar 
man  kalder  dem  sleske  og  falske;  de  Provinser,  jeg  kom 
igjennem,  fornemmelig  Skaane  og  Halland,  vare  desuden 
næsten  danske  endnu  fra  gammel  Tid  baade  i  Sprog  og  Ge- 
myt. „Kogleriet'-  i  Norge  var  en  ubetydelig  Spas  med  en 
Inskriptjon,  som  jeg  kun  halvt  havde  haft  Del  i,  men  hvori 
der  for  Eesten  ikke  var  løjet;  vedkommende  feterede  Person 
er  virkelig  en  sjælden  begavet  og  talentfuld  Beskytter  af 
Kunst  og  Videnskabelighed  og  forbinder  med  stræng  nordisk 
Alvor  den  sydlige  Naturs  Liv  og  Greb  paa  at  sætte  sig  ind 
i  alle  Livsforhold.  Havde  jeg  —  hvad  jeg  ikke  gjorde  — 
simget  et  Drapa    til    haus   Berømmelse,    vilde  jeg   forsvaret 


')  [Et  forudgaaende  Brev  fra  G.  fattes.]  -)  [Denne  Bog  kan 
ikke  være  nogen  anden  end  „Haandbog  i  Verdenshistorien.  Istc 
Del".  De  folgende  Ord  maa  da  formodentlig  sigte  til  G.'s  ube- 
kjendte  Tilskrift  til  L  foran  i  Bogen.] 

mig  som  Sigvat  Skjald,  da  hau  kom  tilbage  fra  England  og 
havde  set  den  unge  Kong  Knud,  som  han  dog  aldrig  lod  sig 
bestikke  af.  ^) 

De  svære  gravam'ma  angaaeude  Kongen  og  de  fredløse 
liar  det  heller  ingen  Nød  med,  mener  jeg,  naar  man  læser 
Titelbladet  og  anvender  det  rigtig,  saa  „historisk"  an- 
vendes paa  det  faktiske  og  „Kom an"  paa  det  i  Tidsalderens 
og  Begivenhedernes  Karakter  ved  Digtning  supplerede  eller 
fingerede.  Herom  maa  naturligvis  kunne  disputeres  en  Del. 
Morten  Kok  var  en  Gavtyv,  og  hvorledes  det  hang  sammen 
med  hans  Papirer,  er  ikke  godt  at  vide  med  anden  Vished 
end  Komauskriverens;  den,  der  vil  have  mere  Klarhed  i  Sagen, 
kan  jo  efterse  Dokumenterne  augaaende  Grands  Proces  hos 
Langebæk.  Kristoffers  Eau  af  hans  hemmelige  Papirer  i 
Lunde  Sakristikiste  har  det  sin  Rigtighed  med.  Helmer 
Blaas  Spas  med  Kongens  Heste  lod  sig  vist  uden  al  Vanske- 
lighed udføre  saa  tidlig  om  Morgenen,  medens  alle  Folk  sov, 
og  havde  han  behøvet  Pas  for  sig  og  Hestene  ved  Færge- 
stedet (hvilket,  hvad  Bæsterne  angaar,  ikke  engang  fordres  i 
vore  kultiverede  Dage),  saa  havde  det  været  eu  smal  Sag  for 
ham  at  blive  sat  over  Øresundet  fra  et  Fiskerleje.  At  Aage 
Kagge  ved  gode  Venners  Hjælp  uden  fra  kunde  slippe  ud  af 
et  Fængsel,  mente  jeg,  alle  maatte  finde  saa  rimeligt,  at 
ingen  vilde  besværes  med  Fortællingen  derom:  af  vore 
Fængsler  løbe  jo  Gavtyve  ud  hver  anden  Dag;  at  han  den 
Gang  slap  ud  —  NB.  hvis  han  ellers  virkelig  havde  været 
sat  fast,  som  er  noget  uvist  —  kan  vi  jo  desuden  vide  deraf, 
at  han  siden  virkelig  kom  til  Viborg  og  blev  slaaet  ihjel. 
At  Mester  Trond  gjorde  Krudtkunster  for  Kongen,  er  historisk 
vist,  og  at  han  har  hørt  til  den  superkloge  Lollardsekt,  hvortil 
ogsaa  paa  en  Maade  vore  nyere  Natuforskere  høre,  er  højst 
.sandsynligt;  at  han  som  en  Lykkejæger  i  en  bevæget  Tid 
har  taget  Parti   og   holdt   sig   til   den,    han   kunde  faa  mest 


^j  [I.  foretog  i  Sommeren  1838  en  Rejse  i  Sverige  og  Norge.] 

ludflydelse  hos,  udeu  at  generes  af  den  Kristendom,  han  for- 
kastede, det  synes  mig  aldeles  i  sin  Orden;  og  for  denne 
Karakter  havde  jeg  ventet  nogle  Komplimenter  af  dig.  Vor 
l)erømmelige  Søetat  endelig  har  jeg  ingen  Krans  berøvet  ved 
at  lade  Prinsessen  rejse  til  Lands,  som  faldt  mig  bekvemmere; 
at  der  baade  blev  talt  og  „leget  med  dansk  Tunge"  paa 
Slottet  i  Helsingborg,  følger  af  sig  selv  og  er  heller  ikke  af 
mig  fordulgt,  skjout  du  har  Ret  i,  at  jeg  gjærue  kunde  have 
medtaget  det  smukke  Kæmpevisevers  derom.  Dog,  derfor  at 
dømme  mig  fra  Halsen,  var  dog  alt  for  strængt. 

Min  Jerusalems  Skomager  taler  du  intet  Ord  om;  har 
den  ikke  huet  dig?  Jeg  har  selv  en  stor  I'orkjærlighed  for 
den  Karl  og  mener,  han  er  en  af  mine  dygtigste  Svende. 

Om  jeg  nu  kommer  med  flere  Romaner  fra  vor  Middel- 
alder, er  uvist;  jeg  har  vel  en  anlagt,  men  har  ikke  ret  Lyst 
til  at  tage  fat  paa  Udførelsen;  det  er  dog  kun  halvt  Poesi, 
sige  de,  der  vil  forstaa  det,  og  den  Form  er  mig  selv  noget 
for  bred  og  jævn  og  forslidt.  Jeg  fornøjer  mig  nu  til  at 
læse  din  Historie.  Jeg  har  ellers  i  de  sidste  Dage  slaaet 
mig  til  Filosofi  og  taget  fat  paa  Hegels  Encyklopædi;  han 
er  dog  saa  honnet  at  anerkjende  Religjouens  Tilværelse  og 
selv  at  retfærdiggjøre  den,  og  han  forlanger,  den  skal 
have  Indhold  i  et  Credo,  som  Filosofien  kan  befatte  sig  med. 
Det  var  mer  end  jeg  havde  ventet.  Xu  kan  vi  jo  snart 
vente  Mynsters  udførlige  Dogmatik  i  to  Dele.  Schleieimacher 
saa'  du  vel  ikke?  De  bedrev  jo  stærkt  Afguderi  med  ham 
i  Hovedstaden.  Lev  vel!  Venligst  Hilsen  fra  min  Kone 
og  mig  selv  til  dig  og  dine  (alle  de  falsterske  Søsti'e  ibe- 
regnet). 

Din  hjærtelig  hengivne 

Ingemann. 

57.  • 

lugeinauQ  til  (iriindtrig  ^). 

Soro.    d.  6te  Novbr.  1833. 
Kjære  Yen! 

Hjærtelig  Tak  for  din  kjærlige  Vrede  og  for  din  vistnok 
aldeles  ugniudede  Bekymring  over  det  Affald  fra  dansk  Sind 
og  Hjærtelag,  du  tror  at  have  sporet  i  mit  sidste  mer  end 
halv  spøgefulde  Brev!  Det  er  en  Ulykke  med  al  skriftlig 
Spas,  at  den  ikke  kan  medbringe  Miner  og  Toner  og  den 
øjeblikkelige  Kommentar,  naar  fornødent  gjøres.  Din  Spøg 
havde  jeg  aldeles  ikke  misforstaaet ,  og  jeg  mente,  Munter- 
heden i  mit  Forsvar  ogsaa  var  umiskj endelig.  Det  er  saa 
langt  fra,  at  Fjældets  Filosofi  har  gjort  mig  fremmed  for 
Slettens  Poesi,  at  det  netop  var  denne,  der  saa  vel  i  Sverig 
som  i  Norge  skaffede  mig  en  saa  venlig  og  over  al  Forvent- 
ning hjærtelig  Modtagelse.  Hvad  Molbech  og  vore  andre 
saakaldte  Kunstdommere  netop  mest  hudflette  mig  for,  syntes 
man  bedst  at  kunne  lide,  og  selv  fordi  man  fandt  det  dansk: 
Romanerne  nemlig. 

Den  Tvivl,  jeg  desuagtet  har  ytret  om  denne  Form,  saa- 
ledes  som  jeg  kan  behandle  den,  gj ælder  naturligvis  ikke  deus 
Indhold,  for  saa  vidt  den  med  dansk  Jævnhed  og  Simplicitet 
maatte,  hvad  jeg  haaber,  være  historisk-poetisk,  —  men  det 
til  Dels  vilkaarlige  i,  hvad  du  kalder  Frihaandstegningen,  og 
det  ensformige,  maaske  trættende  i  Maneren,  jeg  frygtede  for 
ikke  aldeles  at  have  undgaaet.  Den  Mangel  paa  Lyst,  jeg 
talte  om,  gjaldt  naturligvis  ikke  Poesien  selv  eller  Fremstil- 
lingen af  Fædrelandets  og  det  danske  Folks  Aand,  Liv  og 
Natur,  men  kun  denne  Fremstillingsform:  Eomanen,  som  du 
selv  maaske  mest  af  alle  har  bidraget  til  at  sætte  i  Mis- 
kredit hos  mig,  i  det  du  dog  aldrig  ret  har  kunnet  finde  dig 
i  den  historiske  Roman,  og,  ligesom  jeg  selv,  altid  har  fore- 
trukket   den   mere   koncentrerede   Rimfonn    (som   i   Valdemar 


')  [Et  forudgaaeude  Brev  fra  G.  fattes.] 

den  store).  Se,  berpaa  var  det  kun,  jeg  tænkte,  da  jeg  talte 
om  den  alt  for  brede,  jævne  og  forslidte  Form:  og  hvorledes, 
kjære  Yen!  knnde  du  saaledes  misforstaa  mig,  at  jeg  skulde 
med  taabelig-klog  Fornemhed  slaa  Vrag  paa,  hvad  jeg  ikke 
i  noget  Verdens  Hjøi'ne  kan  undvære? 

Hvad  der  har  forøget  mine  Skrupler  angaaende  Fort- 
sættelsen af  min  historisk -poetiske  Plan  i  Romanformen,  er 
den  fuldkomne  Tavshed,  hvormed  mit  sidste  Forsøg  er  blevet 
modtaget  eller  ikke  modtaget;  thi  saa  længe  man  dog  ned- 
river eller  vil  nedrive,  hvad  jeg  bygger,  kan  jeg  dog  trøste 
mig  med,  at  der  virkelig  raaa  være  noget,  som  er  opbygget. 

Jeg  tør  vel  ikke  sige  mig  fri  for  Lyst  til  virkelige  og 
vel  fortjente  Kranse :  men  jeg  vil  gjærne  nøjes  med  saa  mange 
Blade,  som  behøves  til  at  betegne  mig,  hvorledes  jeg  med 
virkelige  Fremskridt  skal  gaa  videre.  Det  er  altid  min  Plage, 
naar  jeg  har  endt  et  Arbejde  og  vil  tage  fat  paa  et  andet, 
at  jeg  ikke  selv  ret  véd,  om  jeg  skal  blive  ved  paa  samme 
Maade  eller  tage  Skeen  i  en  anden  Haand.  Det  gaar  mig 
da  som  den  kritiske  Filosof,  der  tager  sin- Fornuft  ud  af 
Hovedet  for  at  kritisere  dens  Fonnuenhed,  og  som  en  Fugl, 
der  falder  i  Tanker  over,  hvad  dens  Yinger  duer  til,  medens 
den  spidsborgerlig  bliver  siddende  i  Eeden. 

Se,  nu  tænker  jeg  at  have  klaret  den  Sag.  Det  er  ikke 
dansk  Jævnhed  og  Simplicitet  i  Smag  og  Behag,  jeg  har 
dadlet;  det  er  ikke  den  livlige,  rent  historiske  Fremstillings- 
form, jeg  har  haft  mindste  Tvivl  om :  men  hvad  jeg  selv  ofte 
mod  dig,  Tryde^)  og  andre  forgjæves  har  søgt  at  retfærdig- 
gjøre :  den  nyere  historiske  Eomans  Sammenblanding  af  Sand- 
hed og  Digtning  i  en  fri  og  altid  noget  vilkaarlig  Udmaling 
af  Tider,  Begivenheder  og  Karakterer,  saaledes  som  de  ge- 
stalte sig  og  blive  til  Billeder  i  vore  Drømme  om  Fortiden. 
Bredden   er   mig   ofte  hos  andre  (selv  hos  Walter  Scott)  for 


^)  Nej,  Tryde  finder  nok  al  historisk  Digtning  forkastelig,  fordi 
han  ikke  finder  Livet  og  Historien  poetisk,  uden  hvor  den  spekula- 
tive Ide  fremtræder  klart  os:  anskueliff  for  Forstanden. 

bred;  Jævnliedeu  er  uaturlig  og  uødvendig,  meu  tillader  dog 
hverken  den  lyriske  eller  episke  Flugt;  og  at  Tejeu  af  mig 
selv  maaske  var  noget  udtraadt,  befrygtede  jeg,  fordi  det 
syntes  mig,  at  det  kun  var  mit  første  Forsøg,  der,  som  noget 
nyt  her  til  Lands,  lod  til  at  finde  virkelig  levende  Deltagelse. 
De  omtalte  Skrupler  ere  imidlertid  ikke  større,  end  at  Lysten 
og  Iveren  til  at  tage  fat,  hvor  jeg  slap,  gjærae  uopfordret 
og  uden  noget  ydre  Incitament  kan  komme  tilbage  i  Dag 
eller  i  Morgen. 

Jeg  glemte  i  mit  sidste  Brev  at  hilse  dig  fra  Hersleb, 
Sverdrup  og  Stenersen,    som  alle  ere  dig  hjærtelig  hengivne. 

Din  nye  Verdenshistorie  har  jeg  begyndt  paa;  er  den 
kun  ikke  for  lærd  for  Ungdommen  og  Lægmand?  og  havde 
det  ikke  været  rigtigere,  kun  at  give  Kesultaterne  saa  vel  af 
dit  Kildestudium  som  af  de  kritiske  Undersøgelser  i  Texten, 
men  saa  vel  de  paaberaabte  Steder  selv  som  al  Slags  Bevis- 
førelse i  Noterne  eller  i  et  Tillæg  for  de  lærde?  Hvor  nødig 
man  ogsaa,  selv  uden  at  være  lærd,  vil  undvære  Grunden 
for  Sandheden,- er  det  dog  kun  denne,  der  hører  den  sigtede 
Fortælling  til.  Dette  kan  jeg  vel  vide  er  vanskeligt  i  Sagn- 
tiden og  hvor  der  i  Oldtidens  Historie  er  Dunkelhed  eller 
Fordomme  at  bortrydde,  og  naar  Bogen  ikke  er  bestemt  til 
Skolebog  eller  Hvermands-Læsuing,  gjør  det  intet  til  Sagen. 
Nu  synes  den  mig  at  forudsætte  en  Del  historisk  Kundskab. 
Lev  vel  og  misforstaa  ikke  oftere 

din  bestandig  danske  og  dig  hengime  Ven 

Ingemann. 

58. 
Iiigoinauu  til  dlruudtvig  ^). 

[yovember  18-3-3.] 

Kjære  Grundtvig! 
Tak  for  Vennebrevet!     Jeg   vidste   nok,   alt  vilde  klare 
sig,   saa  snart  du  saa',    hvad  jeg  mente;    den  underlige  Mis- 

')  [Et  forudgaaende  Brev  fra  G.  fattes.  —  Brevet  er  udeu  Da- 
tering, hvonned  skjæmtes  i  det  lier  efter  følgende  Svar.] 

forstaaelse  selv  var  mig  i  Grunden  en  sand  Glæde,  da  den 
gav  mig  et  nyt  højst  elskeligt  Bevis  for  Livet  og  Ilden  i  dit 
danske  Broderhj ærte,  som  strømmer  over  af  Kjærlighed,  selvnaar 
du  tror  at  tale  dine  Venner  for  haardt  til.  Mig  har  aldrig  noget 
Ord  af  dig  saaret,  selv  om  det  klang  mig  lidt  haardt;  thi 
jeg  hørte  altid  den  kjærlige  Grundtone  deri,  der  undertiden 
kun  behøvede  sit  Supplement  for  at  opløse  Dissonancen  i  den 
store  Harmoni,  hvori  Aand  og  Hjærte  mødes  evindelig. 

Det  er  vist  godt  og  betimeligt,  at  vi  en  Gang  imellem  raabe 
til  hinanden:  „Lad  J'uglen  ej  dø!"  De  mange  Filistre  i  den 
store  Juleleg  tage  plumpt  paa  den,  og  Filosofferne  indbilde 
os,  den  er  kun  Papir  og  en  virkelig  Fidibus.  At  Poesien 
ikke  har  bedre  Kaar,  er  intet  Under,  naar  de  vises  Gud  nu 
kun  vegeterer  i  Planten,  lever  bevidstløs  i  Dyret  og  stræber 
efter  Bevidsthed  i  Menneskenaturen.  Med  Goethe  og  Hegel 
er  egentlig,  efter  den  moderne  Filosofi,  Gud  død  i  Fjor,  da 
de  var  Menneskeaandens  o:  Guds  Aands  llepræsentanter,  hos 
hvem  Guddommens  Stræben  efter  Bevidsthed  var  kulmineret. 
Om  hin  døde,  i  sig  selv  tilbagefaldne  Gud  skal  leve  op  igjen, 
beror  efter  samme  Filosofi  paa  Hegelianeme  og  den  dannede 
Verdens  Modtagelighed  for  denne  Lære.  Du  skulde  dog  læse 
Heibergs  lille  Pjece  om  Filosofiens  Betydning,  med  Trydes 
Recensjou  i  Lit.  Tid.  og  Heibergs  Replik  (Lit.  Tid.  Xr.  46h 
jeg  tror,  han  er  en  temmelig  rigtig  Oversætter  af  Hegelianis- 
men,  som  jeg  for  en  Del,  og  næsten  uden  at  vide  det,  har 
skildret  i  Trond  FisilierM.  Mærkeligt  er  det  dog,  hvorledes 
næsten  altid  Spekulatjonen  fører  tilbage  til  Panteisme,  som 
man  nu  jo  ogsaa  kalder  Filosoffernes  Religjon.  De  tro  at 
befinde  sig  meget  vel  ved  egentlig  selv  at  være  deres  Gud, 
og  føle  sig  opløftede  ved  den  store  Resignatjon  paa  individuelt 
Liv  efter  Døden.  Dersom  denne  de  dannedes  Anskuelse  ikke 
ved  filosofiske  Vaaben  kan  bestrides,  \il  den  nu  sikkert  gjøre 
sig  gjældende  i  en  langt  større  Kreds,  end  man  tror. 


M  [En  Person  i  „Kong  Erik  og  de  fredløse";  se  Brevet  Nr.  56.] 

Jeg  har  læst  den  1ste  Del  af  din  Haaudbog  i  Verdens- 
historien helt  igjennem,  og  det  gik  let;  der  er  Liv  og  Aand 
i  Fremstillingen,  og  jeg  tror  i  Særdeleshed  det  er  lykkedes 
dig  at  bringe  Helhed  og  Sammenhæng  i  de  store  Verdens- 
begivenheders Følge  og  Menneskeaandeus  Udvikling  gjennem 
Tiderne,  saa  man  bestandig  ser  og  fastholder  Ariadnetraaden 
i  den  store  Labyrint.  Din  Forkj ærlighed  for  Hebræer  og 
Græker  og  dit  Had  til  Komeraauden  har  i  mine  Tanker  givet 
Fremstillingen  et  Liv,  som  den  ellers  havde  maattet  savne. 
Dog  vil  man  maaske  finde,  selv  om  man  i  Grunden  deler  din 
Anskuelse,  at  du  har  betragtet  Romerlivet  for  meget  fra  én 
Side :  de  faa  virkelig  store  Træk  i  Romerfolkets  Billede  vilde 
jeg  nødig  have  udslettet:  Curtius-  og  Regulus- Sagnene  ere 
mig  lige  mærkelige,  enten  de  grunde  sig  paa  virkelige  Fakta 
eller  ikke ;  har  kun  Folket  tilegnet  sig  dem,  ere  de  jo  Fostre 
af  dets  Aand  og  Liv;  og  jeg  vil  dog  heller  se  den  sidste 
Romer  i  en  Cato  end  i  en  Nero.  Hvad  der  mest  har  for- 
uøjet  mig,  er  din  Skildring  af  Grækerlivet;  her  er  det  Kjær- 
ligheden, der  giver  Skildringen  Livet,  og  andet  kan  jo  i 
Grunden  ikke  fremkalde  det;  paa  den  negative  Vej  kan  det 
naturligvis  ogsaa  ske,  ved  Oppositjon  mod  det  falske  og  døde ; 
men  det  er,  som  al  Krig,  dog  et  nødvendigt  Onde.  - —  Dog, 
Gud  ske  Lov  for  Heltene,  helst  dem  i  Aandens  Verden!  Til 
Romeraandens  Spøgelse  begynder  man  nu  ogsaa  at  stikke  i 
Litteraturens  Borgestuer,  og  det  er  godt:  det  er  dog  Tegn 
til,  man  faar  Øjnene  op;  der  vrævles  vel  en  Del  ved 
samme  Lejlighed,  og  om  mangen  Pennefægter  selv  i  det  rette 
Hjørne  kan  Reformens  Modstandere  vel  ganske  vittig  sige, 
„at  han  har  faaet  ind  at  skrive  paa".  Det  skal  nylig  være 
sagt  om  Ussing  ^),  og  Indfaldet  kunde  ligne  Mynster. 

Naar  jeg  med  faa  Ord  skulde  fortælle  dig  min  svensk- 
norske Rejse,  vilde  det  hedde  alt  for  lakonisk:  Kullen,  Ram- 
løse, Troldhætten,  Frederikshald  og  Sarpen ;  Hersleb,  Sverdrup 


')  [o:  Tage  Algreeu-Ussiug.] 

og  Krogkleven,  Stortinget,  Kolerine  og  Hjemve;  og  til  en 
udførlig  Fortælling  vilde  der  høre  nogle  Arks  Skrift  og  en 
større  Taalmodiglied  hos  dig,  end  jeg  kan  forlange.  Nu 
plages  de  slemt  af  Kolera  der  oppe,  de  Stakler!  og  jeg  har 
i  flere  Uger  forgjæves  ventet  Brev.  —  Hvad  den  norske  Fri- 
hed angaar,  vil  jeg  kun  bemærke,  at  Grundloven  er  dem  et 
Palladium  og  ses  ofte  hos  Præster  og  Bønder  i  G-las  og 
Ramme  paa  Væggen;  men  blandt  Embedsmændene  klagedes 
der  ved  sidste  Storting  almindelig  over  Bonde-Tyranniet,  og  det 
ikke  uden  Grund,  da  Bønderne  og  Spækhøkerne  i  Aar  regerede 
og  sørgede  mere  for  sig  selv  end  for  det  almindelige  Bedste. 
Dersom  dette  Misforhold  tiltager,  kan  det  let  fremkalde  en 
Oppositjon,  der  kan  være  de  svenske  Aristokrater  velkommen 
og  kuldkaste  Konstitutjonen.  Der  er  imidlertid  vakt  en 
IsTatjonalaand ,  som  man  dog  næsten  faar  for  meget  af,  naar 
man  ikke  forstaar  sig  paa  Landets  Husholdning  eller  har  selv 
med  den  at  gjøre.  Stemningen  med  Hensyn  til  Danmark  var 
venlig;  det  wergelandske  Parti  af  Danefjender  og  Ultra- 
patrioter  var  i  almindelig  Eingeagt  blandt  Folk  af  Betyden- 
hed.  —  Fra  Pastor  Fenger  her  i  Ljunge  skal  jeg  hilse. 
Venligst  Hilsen  til  dig  og  Familien  fra  min  Kone  og 

din  hengivne 

Ingemann. 

59. 
(truudtrig  til  Eiigeinanii. 

Krhtjanshavn.     26.  Novhr.  1833. 
Kjære  Ingemann! 

Dit  Brev  var  saa  meget  bedre,  som  det  var  frit  for  alt, 

hvad   der  indskrænker  i  Tid  og  Kum^);    thi   nu  gjælder  det 

til  enhver  Tid   og  hvor  du  flytter  hen,    hvad   netop  behøves, 

naar  gode  Venner   ikke   skal   nødes  til  at  opgive  det  maade- 


[Nemlig  uden  Angivelse  af  Tid  og  Sted.] 

lige,  men  dog  eneste  Surrogat  for  Saratale,  som  Brevvexling 
er;  og  vi  burde  vist  ikke  opgive  det,  men  altid,  saa  godt 
det  vil  lykkes,  oversætte  fra  Papiret  til  Munden,  og  skrive 
det  paa  Overs ættolsens  Eegning,  naar  det  alligevel  ikke  faar 
den  Tone,  som  altid  tiltaler  kjærlige  Brødre,  selv  naar  de 
trættes. 

At  du  har  kunnet  læse  min  Historie  ustokket,  ublokket 
og  unødt,  glæder  mig  særdeles;  thi  vel  tør  jeg  ikke  deraf 
slutte,  at  Drengene  vil,  men  dog,  at  de  for  en  Del  kan 
gjøre  lige  saa,  hvad  her  er  Hovedsagen.  At  Omridset  af  det 
græske  Livsbillede  fortrinlig  har  huet  dig,  er  mig  ogsaa 
meget  kjært;  thi  midt  under  Lovtalerne  i  den  lærde  Verden 
er  det  gaaet  Grækerne  i  Almindelighed  som  Poljb  i  Sær- 
deleshed: at  de  behandledes  som  Fjender  af  Latinerne  som 
af  Romerne. 

At  jeg  ikke  har  indrømmet  disse  et  Haarsbred  mer,  end 
jeg  trode,  de  kunde  afnøde  mig,  følger  af  den  Krigsfod,  livor- 
paa  de  selv  satte  dem  mod  alle  Folks  og  hele  Menneske- 
slægtens Aand;  og  hvis  deres  Oldsagn  viste,  at  de  havde  drømt 
langt  smukkere  i  Barndommen,  end  de  siden  handlede,  da  var 
det  jo  kun,  hvad  de  havde  Skam  af.  Men  hvad  Curtius  og 
Eegulus  angaar,  kan  jeg  ikke  skjønne,  de,  selv  i  Sagnet,  havde 
noget  misundelsesværdigt,  undtagen  den  Herskerkraft,  Ro- 
meiTie  saa  længe  beholdt  og  saa  flittig  misbrugte,  at  vi  i 
deres  vel  afhjemlede  Historie  finde  Lejlighed  nok  til  at  be- 
undre den. 

Hvad  Panteismen  angaar,  da  er  det  ingenlunde  filosofiske 
Vaaben  mod  den,  man  fattes ;  thi  Tænkningens  Grundlov  (Mod- 
sigelsens Grundsætning)  protesterer  soleklart  imod,  at  Sandhed 
og  Løgn,  Ærlighed  og  Falskhed  enten  kan  være  udsprungne 
af  en  fælles  Kilde  eller  i  al  Evighed  sammensmelte ;  men  hvor 
denne  Protest  ikke  besegles  af  en  tilsvarende  levende  Følelse 
i  Hjærtet,  vil  den  altid  findes  magtesløs,  og  i  Skolen  for 
verdslig  Visdom  vil  Panteismen  stedse  være  taaleligere  baade 
end  Ateismen  og  Dualismen;  thi  ligesom  den  første  er  en  raa 

og  fnysende  Protest  mod  alt  aandeligt,  saaledes  vil  Dualismen 
dér  stedse  blive  en  ægyptisk  Fordrejelse,  hvorved  Sandhed  gjøres 
til  Løgn  og  Løgn  til  Sandhed.  Det  er  derfor  Kristendom- 
mens Fordel,  naar  Panteismen  hersker  blandt  de  vantro;  thi 
hvem  der  nægter  det  ondes  Realitet,  kan  dog  ikke  godt  ud- 
raabe  Kristendommen  for  noget  ondt,  og  hvem  der  vil  finde 
Gud  overalt,  kan  ikke  laste,  at  vi  finde  ham  i  Kristus;  ja, 
da  Kristendommen  virkelig  selv  er  en  Panteisme  i  alt  godt, 
og  tilintetgjør  alt,  hvad  Verden  kalder  Individualitet  hos  os, 
opstaar  der  en  tilsyneladende  Harmoni,  som  vel  frister  de 
kristne  boglærde,  men  gjør  dog  ogsaa,  at  vi  kan  have  Skole 
til  fælles  med  Verden. 

^Taar  du  kommer  til  Ljunge,  som  du  dog  vel  gjør  imellem, 
da  hils  venlig  baade  Fenger  og  Madam  Olsen,  til  hvem  jeg 
mod  min  Hensigt  ej  har  faaet  skrevet,    siden  vor  Ven  døde. 

J.  Møller  skal  være  død,  og  jeg  er  ordentlig  nysgjerrig  for 
at  se,  hvorledes  Mynster  vil  sætte  Kronen  paa  det  teologiske 
Fakultet,  han,  sig  til  en  egen  Navnkundighed,  har  skabt. 

Nu,  hjærtelig  Tak  for  dit  kjærlige  Broderskab  i  Aanden, 

som  jeg   takker  Gud  for!     Hils   venligst  din  Kone,    og   vær 

selv  saaledes  hilset  fra  Søstrene  og 

din 

N.  F.  S.  Grundtvig. 

60. 
lugemaun  til  (iniiidtvig. 

Sorø.     d.  10de  Noibr   lSo4. 
Kjære  Ven! 

Jeg  har  længe  ladet  det  blive  ved  Tanken  om  at  skrive 

dig  til,  og  jeg  haaber,  du  har  fundet  det  skammeligt,  at  jeg 

ikke  engang  har  takket  dig  for  sidst  —  tror  jeg.     I  Sommer 

havde  Heden  nær  gjort  Ende  paa  mig.    Med  din  Englænder^) 

har  du  vel   faaet  en  Hilsen   fra  mig?     Det  var   en  ganske 


')  [Richard  Cleasby.] 

vakker  Mand.  Om  han  fandt  noget  af,  hvad  han  søgte  her 
nede,  véd  jeg  ikke.  Blandt  andet  fandt  han  Chr.  Molbech, 
som  var  grov  haade  mod  ham  og  de  fleste  andre  her,  og  da 
ogsaa  mødte  adskillig  Muggeuhed  til  Gjengjæld.  Jeg  undgik 
ham  ^). 

Jeg  har  læst  dine  Prøver  af  din  Behandling  og  Fort- 
sættelse af  Eimkrønniken.  Skal  den  blive  levende  igjen,  er 
den  kommen  i  de  rette  Hænder.  Broder  Niels  har  ingen 
kjærligere  Yen  og  Frænde  i  Danmark,  og  du  kan  give  ham, 
hvad  han  mangler,  for  at  komme  helt  ind  i  Digternes  Lav. 
Om  han  desuagtet  vil  finde  saa  villige  Øren,  som  i  15de  og 
16de  Aarhundrede,  vil  komme  an  paa  et  Forsøg.  Men  det 
var  vel  værdt  at  forsøge.  At  jeg  holder  10,000  Gange  mere 
af  det  19de  end  af  det  15de  Aarhundredes  Broder  Niels, 
skjønt  jeg  ikke  miskjender  den  gamles  naive  Danskhed,  — 
det  maa  du  kjønt  tilgive  mig.  —  Min  Roman  ., Prins  Otto  af 
Danmark  og  haus  Samtid"  kommer  maaske  ud  til  Njaar. 
Det  bliver  min  sidste  Eoman  over  vor  Middelalder  og  maaske 
i  det  hele.  Længere  gik  ikke  min  Plan.  En  Margrete  paa 
Vers  er  jeg  endnu  betænkt  paa.  Dog,  derpaa  er  der  ikke 
begyndt.  1  en  Fortale  til  den  sidste  Eoman  \il  jeg  gjøre 
Rede  for  min  Mening  med  det  hele  Foretagende  og  om  muligt 
forklare  Godtfolk,  hvorfor  jeg  ikke,  trods  hin  „al  Danskheds 
Ven",  har  bundet  dem  mere  paa  Ærmet,  end  jeg  trode,  de 
ingen  Skade  kunde  have  af. 

Siden  jeg  har  set  den  fortrolige  Kakkelovnsflamme  i  min 
Stue,  er  der,  som  der  plejer,  kommet  mere  Liv  i  mig,  end 
selv  naar  Skoven  er  grøn  og  Fuglene  de  sjunge.  Jeg  har 
skrevet  adskilige  mindre  Ting,  som  jeg  tror,  der  er  Liv  i. 
Blandt  andet  har  jeg  tænkt  paa  at  lade  gamle  Holger 
Danske   komme   tilbage   et  Hundrede  Aar   efter,   at   vi   ere 


')  Jeg  kan  nemlig  ikke,  som  du,  kalde  ham  „min"  og  lige  saa 
lidt  „al  Danskheds  Ven",  saaledes  som  han  handler  med,  hvad  du 
dog  hos  mig  kalder  dansk. 

gangne  her  fra,  for  at  lade  ham  se,  hvad  der  kommer  ud  [af] 
denne^  Tidsaands  Tendenser.  Det  er  og  bliver  dog  kun  Frag- 
menter. Jeg  fik  det  Indfald  at  meddele  dem  som  Prøver  i 
en  Recensjon  over  et  uskrevet  Digt  i  36  Sange.  I  en  Over- 
sigt af  Ideen  skulde  Anmeldelsen  supplere  det  manglende,  i 
det  den  tillige  parodierede  Tonen  i  slige  Referater.  Dog, 
saaledes  at  forene  noget  negativt  og  positivt,  tror  jeg  nu  næppe 
lader  sig  gjøre  til  manges  Fornøjelse.  Det  bliver  i  alt  Fald 
saaledes  kun  et  Spøgelse  —  Sjælen  af  et  ihjelslaget  Digt, 
som  enhver  selv  kan  digte  færdigt  efter  Behag  og  lægge  saa 
meget  Liv  i,  han  har  ved  Haanden.  Mere  kommer  der  dog 
ikke  ind  i,  hvad  man  læser,  tænkte  jeg,  og  et  helt  langt 
Digt  paa  Vers  læser  ingen  mer  i  vor  Tid.  Som  et  saadant 
Spøgelse  staar  det  nu  for  mig,  kuriøst  nok  for  en  og  anden 
maaske,  men  dog  kun  et  Spøgelse. 

Hauchs  Vilhelm  Zabern  maa  du  endelig  læse;  jeg  finder 
den  fortræffelig.  Der  er  i  det  hele  taget  en  alvorlig  og  nu 
tillige  kristelig  Stræben  i  Hauchs  Genius,  som  jeg  er  vis 
paa,  du  vilde  agte,  naar  du  kjendte  den.  En  Afhandling  af 
ham  i  Prometevs  om  Menneskets  højere  Opdragelse  har  ogsaa 
meget  interesseret  mig.  Der  er  upaatvivlelig  en  Dybde  i 
ham,  som,  naar  det  rette  Lys  nu  fra  oven  kommer  til,  har 
rigt  Indhold.  Har  du  set,  at  Søtoft  kæmper  i  Bladene  for 
Afskaffelsen  af  Korset  og  dets  Betegnelse?  Han  er  dog  en 
Filister.  Ferd.  Fenger  ser  jeg  undertiden.  Han  efterligner 
dig  vel  meget,  naar  han  præker;  det  har  for  mig,  som  al 
Efterligning,  noget  forstyrrende;  men  Menigheden  er  meget 
glad  ved  ham,  og  han  er  vist  en  fortræffelig  Præst. 

Fortsætter  du  din  Historie,  og  hører  man  snart  noget 
fra  dig?  Hvad  synes  du  om  N.  M.  Petersens  Behandling  af 
Sagnhistorien?  Af  ham  mener  jeg,  vi  kan  love  os  mer  end 
blot  Lærdom  og  Kritik;  han  har  Kjærlighed  og  levende  Syn 
for  de  gamle  Skatte.  Dr.  Francke,  som  er  Konrektor  i 
Flensborg,  har  ogsaa  en  dansk  Sagnhistorie  under  Arbejde; 
han   har  nylig  leveret  nogle   historisk -genealogiske  Tabeller; 

af   uogle  Breve   fra   ham   ser  jeg,    at   han  vil   behandle  den 
danske  Historie   og   er   fuld   af  Liv   og   Begejstring  for  dens 
Herlighed  og  Rigdom.     Se,  det  er  jo  ret  glædeligt  Nyt. 
Venligst  Hilsen  til  dig  og  dine  fra  min  Lucie  og 
din  hjærtelig  hengivne 

B.  S.  Ingemann. 

.Jeg  har  længe  længtes  efter  at  høre  fra  dig,  men  jeg 
har  jo  ikke  hidtil  fortjent  det.  Sank  nu  Gløder  paa  mit 
Hoved  og  skriv  snart!  For  at  bringe  dig  til  at  skrive,  har 
jeg,  som  du  ser,  sat  et  Par  Stikpiller  til,  som  jeg  nær  havde 
glemt.     NB.  hør  ikke  fejl  af  deres  Tone! 


61. 
Gruiidtrig  til  lugemauu. 

Kristjanshavn.     15de  Novbr.  18-34. 
Kjære  Ven! 

Det  fornøjede  ret  baade  Lise  og  mig  at  høre  fra  dig 
selv,  at  Sommerheden  „nær  havde  gjort  Ende  paa  dig";  og 
vel  fornøjede  det  os  især,  fordi  „nær"  skyder  ingen  Hare, 
men  dog  ogsaa  fordi  fælles  Skæbne  er  sød;  mens  det  er 
ærgerligt  at  høre  andre  tale  om  som  noget  rart  eller  ube- 
tydeligt, hvad  man  hartad  undres  over,  man  levende  gjennem- 
gik.  —  For  Resten  er  du  en  Halunk  af  en  Korrespondent  at 
være,  som  man  kunde  fristes  til  at  ønske  paa  Bloksbjærg, 
naar  man  ellers  kunde  haabe,  det  vilde  hjælpe. 

Imidlertid  maa  man  tage  Verden  som  den  er,  og  dog 
ønskede  jeg  dig  i  Grunden  ikke  meget  anderledes,  saa  man 
faar  vel  tage  til  Takke  med,  hvad  man  selv  kalder  en  god 
Undtagelse,  og  hvor  selv  hvad  man  ønskede  lidt  anderledes 
dog  ganske  rigtig  er  „dansk";  og  derved  kommer  jeg  i 
Tanker  om  Molbechs  kjedsommelige  Gnavenhed;  thi  hvor  tysk 
den  end  tit  med  Flid  gjør  sig,  kjender  jeg  den  dog  gjennem 
mange   Aar    for    godt    til   at  lade    mig   bedrage   af  Skinnet. 

Derimod  er  Hauchs  Arrighed,  som  lader  Molbech  have  alle 
Hundens  Egenskaber,  undtagen  Venlighed  mod  gamle  Be- 
kjendtere,  slet  ikke  dansk,  men  snarere  italiensk,  og  den  kan 
jeg  slet  ikke  lide;  thi  at  stikke  Dolken  i  Hjærtet  paa  en 
Mand,  fordi  han  har  foniænnet  Skyggen  af  min  Næse,  — 
maaske  endogsaa  uden  at  vide,  hvem  Xæsen  hørte  til.  og 
med  Eet  til  at  anse  Skyggen  for  Prisgods,  —  det  lader  sig 
„paa  dansk"  næppe  undskylde,  naar  man  er  over  de  tredive, 
endsige  da  de  f}Tretyve.  Molbech  har  fra  sin  Ungdom  følt 
sig  ulykkelig;  og  skjøut  han  vistnok  ej  har  mindste  Eet  til 
at  lade  dem  undgjælde  det,  hvis  Tale  og  Skrift  mishager 
ham,  saa  er  det  dog  menneskeligt,  altsaa,  mellem  Folk  som 
vi  er,  meget  tilgiveligt;  og  det  gjør  mig  virkelig  ondt,  at  du 
derfor  skyr  ham  og,  hvad  end  er  værre,  dømmer  ham  lidt 
ubarmhjærtig.  Vist  nok  har  jeg  kun  læst  lidt  af  hans  Kritikker 
over  dine  Bøger,  men  dog  nok  til  at  vide,  jeg  finder  dem 
forkerte;  og  vel  véd  jeg.  Indtrykket  er  naturlig  stærkest, 
naar  det  gjælder  vort  eget  Skind,  men  jeg  véd  ogsaa,  at 
medens  det  gale,  Molbech  gjør  i  vor  Litteratur,  gjør  ingen 
anden  Skade  end  den,  „de  rene  Blade"  desuden  maatte  finde 
sig  i  —  naar  det  blot  ikke  ærgrer  dig  og  enkelte  andre  — , 
medens  hvad  han  gjør  godt,  saasom  hans  „danske  Ordbog", 
vil  gjøre  meget  Gavn  til  Sprogets  Ende,  og  skaffer  ham  dog, 
selv  for  stor  Flid  og  Taalraodighed,  megen  Ærgrelse.  Derfor 
vilde  jeg  dobbelt  ønske,  du  betraglede  M.  og  hans  Gnavenhed 
omtrent  som  jeg;  thi  da  ærgrede  du  dig  ikke  synderlig  over, 
hvad  der  kan  være  baade  dig  og  mig  som  Skribenter  aldeles 
ligegyldigt,  og  du  bidrog  dit  til,  at  M.'s  Pen  blev  Danmark 
saa  nyttig  som  muligt;  thi  den  træuger  nu  en  Gang  til 
imellem  at  slide  Spidsen  af  sig  paa  et  æstetisk  eller  historisk 
Produkt,  for  taalmodig  at  gjøre  sin  Dont  og  surt  at  fortjene 
sin  Udødelighed.  —  Tilgiv  mig  den  lange  Udskejelse!  jeg 
kunde  ikke  undlade  den:  thi  Polemikken,  som  vel  ingen  af 
os  i  Grunden  har  godt  af,  har  du,  s\Ties  mig,  selv  ondt  af 
blot  at  tænke  paa,  og  jeg  kjender  M.  over  i  25  Aar  under  de 

mest  indviklede  personlige  Forhold,  saa  jeg  véd,  lian  er  inderlig 
utilfreds  og  derfor  til  daglig  Brug  ærgerlig  at  omgaas,  men 
i  Grunden  dog  en  ærlig  Sjæl  og  godmodig  Natur;  og  da  jeg 
nu  tillige  erkjeuder  herlige  Anlæg  hos  ham,  som,  skjønt  de 
ligge  i  Ruiner,  dog  gavne  Fædenielandet  paa  en  Maade,  som 
ingen  andre  vil  og  kan,  saa  maa  jeg  nødvendig  baade  se  og 
omtale  Tingen  anderledes,  end  det  er  sædvanligt. 

V.  Zabern  har  jeg  for  Resten  allerede  efter  Omtalen  tænkt 
paa  at  læse,  og  din  Anbefaling  skatfer  mig  den  vel  snart  i 
Haanden,  men  om  jeg  vil  være  i  Stand  til  at  læse  den  uden 
al  Virkning  af  min  gamle  Fordom  mod  Hauch,  da  jeg  uheldig- 
vis har  set  hans  mig  højst  ubehagelige  Vidnesbyrd  om  sit  For- 
fatterskab, —  [det  er  uvist]. 

Din  „Otto"  glæder  jeg  mig  til;  og  Holger  Danske  mødes 
jeg  gjæme  med,  i  hvad  Aarhundrede  dig  behager,  uden  at 
kunne  finde,  du  skulde  bryde  dig  det  mindste  om,  hvor  mange 
der  nu  læse  lange  Digte;  thi  lærte  Folk  ikke  meget,  de  nu 
ikke  kan,  og  vænnede  sig  af  med  meget,  de  nu  finde  deres 
største  Morskab  i,  da  var  baade  vore  tynde  og  tykke  Bøger 
tilovers.  Desuden  har  du  vel  hørt,  at  de  kjøbenhavnske  Damer 
dette  Efteraar  flokkevis  beflitte  sig  paa  Fædernelandets  Hi- 
storie; og  skjønt  jeg  hverken  kan  indestaa  for,  de  alle  holde 
Vinteren  ud,  eller  at  mange  blive  stive  i  den,  anser  jeg  det 
dog  for  et  ypperligt  Tegn;  thi  Fortælleren,  de  flokkes  om 
(min  ærlige  Ludvig  Miiller),  er  langt  fi'a  at  være  en  Demoste- 
nes, men  kim  saa  komplet  en  „S  ag  am  and",  som  han  vel 
kunde  fødes  med  det  nittende  Aarhundrede.  Ved  denne  Lej- 
lighed kommer  da  blandt  meget  andet  ogsaa  „Valdemar  den 
store  og  hans  Mænd"  for  Dagen  —  skjønt  det  er  ved  Lys  — ; 
thi  vor  Sagamand  har  den  priselige  Skik:  i  Steden  for  al 
mulig  Kritik,  at  fortælle  baade  hvad  der  er  sket  ved  Pennen 
og  ved  Sværdet  til  fælles  bedste;  og  naar  hans  ualmindelige 
Hukommelse  ej  længer  slaar  til,  da  at  tage  Bøgerne  frem, 
som  han  véd  god  Rede  til.  Hvor  Saxo  og  Islænderne  slippe, 
agter  han  at  slaa  sig  igjeunem  med  Kæmpeviser  og  Ingemanns 

i'rihaands-Tegninger,  og-  du  kan  tro,  at  gjør  man  først  den 
Opdagelse,  at  Valdemar  Sejer  etc.  er  et  godt  Surrogat  for  to 
Aarhundreders  Danmarks-Historie,  som  fattes,  da  vil  de  selv 
blandt  Kritikerne  ej  behøve  andet  Forsvar.  Lad  kun  Munden 
komme  paa  Gang  om  noget,  der  er  værdt  at  høre!  saa  skal 
du  se,  vi  kan  le  ad  de  stumme  Recensenter. 

Jeg  staar  nu  i  Middelalderen  op  over  begge  Ørene;  og 
skjønt  jeg  for  Øjeblikket  mellem  Hunner  og  Goter  snart  ligner 
en  lille  mellem  to  Negle ,  er  jeg  dog  ret  fornøjet  med  min 
Stilling ;  thi  Bilag  til  et  anderledes  Syn  for  Middelalderen  end 
det  almindelige  kan  jeg  dog  med  Guds  Hjælp  levere,  og  der 
lukkes  da  vel  en  Mund  op,  der  giver  Synet  Røst,  som  er  alt. 
hvad  det  i  vore  Dage  fattes,  for  [at]  indtage  Øjnene,  medens 
vi  maa  overlade  Hj ærterne,  nu  som  i  Middelalderen,  til  sig 
selv  og  ham,  der  ene  forstaar  at  behandle  dem.  —  Rim- 
krønniken  gjorde  jeg  gjærne  mit  bedste  med,  naar  jeg  havde 
Tid  og  Udsigt  til  at  faa  den  ordentlig  ud,  men  har  for  Øje- 
blikket ingen  af  Delene,  saa  jeg  vil  kun  bemærke,  at  saa 
god  en  Ven  ad  Kæmpeviserne  som  du  ej,  som  Molbech,  maa 
beskylde  Broder  Mels  og  det  femtende  Aarhundrede  for. 
hvad  de  er  aldeles  uskyldige  i:  den  Del  nemlig  af  Krønni- 
keu,  jeg  gider  læst;  thi  den  er  aabenbar,  ligesom  Viserne, 
gjort  imellem  Knud  Lavard  og  Iver  Lykke. 

Hils  venligst  din  kjæreste  fra  Søstrene  og  mig!  og  er 
du  ikke  uforbederlig,  saa  gjør  Bod  med  Brev  til  din 

N.  F.  S.  Grundtvig. 

P.  S.  Glem  ikke  at  hilse  F.  Fenger  venligst,  naar  du 
ser  ham!  Efterligningen  gjør  du  ham  nok  Uret  med;  thi  vil 
man  kalde  Tilegnelsen  af  en  Anskuelse  Efterligning,  da  er  den 
saa  god  eller  slet  som  Anskuelsen;  og  Efterabeise  findes  her 
vist  ikke.  I  det  mindste  glædede  den  eneste  Prædiken,  jeg 
har  hørt  af  F.  (ved  hans  Ordinatjon),  mig  netop  som  den 
eneste  aandfulde  og  ejendommelige,  jeg  har  hørt  af  en  yngre. 

62. 
Iiigeinaiin  til  (iriindtvig. 

Juledags -ÅJten  1834. 
Kjære  Yen! 

Til  en  ret  glædelig  Jul  for  mig  hører  det  ogsaa,  sa;^ 
vidt  muligt  at  være  samlet,  med  mine  bedste  Venner,  og 
derfor  vil  jeg  nu  besøge  dig  en  Times  Tid  med  Pennen  i 
Haanden,  om  det  ogsaa  kun  bliver  fattige  Ord,  der  falde  ud 
af  den  med  Blækket,  og  maaske  intet  af  dem,  der  heller  vil 
gaa  over  Tungen.  Først  Tak  for  sidste  venlige  Brev,  hvor- 
ved det  dog  ikke  lykkedes  dig  at  gjøre  mig  begribeligt,  at 
man  af  Kjærlighed  til  den  danske  Ordbog  taalmodig  bør  finde 
sig  i,  at  Lexikografen  tilsøler  vore  Bøger,  for  at  han  kan 
blive  i  godt  Humør  selv  og  skrive  flittig  paa  Ordbøgerne. 
At  han  skulde  have  Lov  til  at  gjøre  Hauch  Uret,  fordi  hans 
Bog  var  uden  Xavn,  kan  jeg  heller  ikke  være  enig  med  dig 
i;  men  at  du  af  Medlidenhed  med  en  gammel  Ven,  der  lider 
af  Spleen  og  i  denne  Sygdom  skærer  Næsen  af  Folk,  vil 
overtale  os  til  at  antage  de  angrebne  Næser  for  Skygger,  — 
det  kan  jeg  finde  meget  forklarligt  og  smukt;  og  i  min  Sag 
mod  Molbech  paa  egne  og  Poesiens  Vegne  forlanger  jeg  ikke, 
du  skal  være  en  uvillig  Voldgiftsmand,  helst  du  ikke  kjender 
Akterne  i  Sagen.  —  Hvad  jeg  i  mit  forrige  Brev  havde  ytret 
om  vor  gode  Ven,  Landsbyi)ræsten,  var  ingen  væsentlig  Anke, 
men  gjaldt  kun  noget  ydre  og  hvad  man  kalder  Manerer, 
Gestus  og  sligt,  som  bragte  mig  en  anden  Personlighed  ind 
i  Forestillingen,  der  dog  ikke  var  til  Stede,  og  saaledes  en 
Gang  lidt  spøgelseagtig  havde  forstyrret  mig.  Mod  Tilegnel- 
sen af  den  Anskuelse,  jeg  ønsker  enhver  god  Præst,  har  jeg 
naturligvis  intet,  —  og  hin  Lighed  var  mulig  ogsaa  en  Illu- 
sjon. Jeg  har  ikke  set  ham  nylig,  men  véd,  han  lever  vel 
og  virker  med  Iver  og  Held  i  Menigheden.  —  Hvad  du  for- 
tæller om  vor  nye  „Sagamand",  som  vil  laane  Bøgerne  Tunge 
og  aabne  Ørene  paa  Folk,  har  jeg  ogsaa  hørt  af  andre,  og 
det  glæder  mis'. 

At  det  for  Kesteu  er  højst  urimeligl  at  have  stor  llc- 
spekt  for  de  gamle  Fædre,  som  i  Grunden  vare  Børn  mod 
os,  og  som  vi  i  alle  Henseender  overgaa,  —  kan  vi  nu  med 
Menigmand  læse  i  Almanakken,  i  en  populær  Afhandling  af 
H.  C.  Ørsted.  Han  er  dog  med  sit  snilde  Hoved  bleven  en 
prosaisk  Spidsborger,  der  ikke  kan  se,  hvorledes  Folket  vil 
tabe  langt  mer,  end  det  vinder,  naar  det  lærer  at  tage 
Glansen  af  Fortiden,  for  at  stille  sig  selv  i  et  prægtigere 
Lys.  Du  skulde  dog  læse  den  lille  Folketale.  At  vore 
Fædre  hverken  vare  saa  ærlige  eller  saa  gode  Kristne  som 
vor  Tids  kloge  Mænd,  bliver  der  ogsaa  deri  indprentet  Menig- 
mand. Næste  Aar  gaa  de  vel  et  Skridt  videre  og  give  os 
deres  nye  Katekismus  i  Almanakken.  Det  er  et  Kunstgreb, 
hvoiTed  Universitetets  Almanak-Monopol  med  Tiden  kan  blive 
af  større  Betydning,  end  nogen  maaske  drømmer  om,  naar  vi 
betænke,  at  det  er  den  eneste  Bog,  hver  Bonde  læser,  og  den 
har  gammelt  Ord  for,  selv  at  være  klogere  end  Præsten. 
Hvad  der  under  Kundetaarns  Stempel  vil  gaa  uden  for  Sol  og 
Maane  og  Yejr  og  Vind,  kunde  vel  være  en  Drøftelse  værd, 
for  Avtoritetens  Skyld  og  Million-Publikumet,  der  let  tager 
alt  prentet  for  gode  Varer.  Dog,  da  man  skal  stave  sig 
dertil,  har  det  vel  ingen  iSTød,  mener  du;  —  men  ved  Borge- 
stuens indbyrdes  Undervisning  behøver  kun  én  at  have  stavet 
sig  fra  det  4de  Bud,  for  at  bringe  lige  saa  mange  Tunger 
i  Gang  imod  det  som  mod  det  6te  og  [mod]  alt,  hvad  Kjod 
og  Blod  og  Selvklogskab  helst  vil  have  ud  af  den  gamle 
Katekismus. 

Som  jeg  hører,  skal  den  politiske  Stemning  i  Hoved- 
staden i  den  senere  Tid  røbe  en  næsten  vulkansk  Gjæring, 
og  Kandestøber -Koterierne  tage  stærk  Overhaand.  Mmid- 
kurvesystemet  gjør  det  næppe  bedre.  Gjensidig  Aabenhjær- 
tighed  mellem  Hoved  og  Krop  var  nu  vist  ønskeligst.  Gid 
der  kun  ingen  Koldesot  maa  være  kommen  i  Hjærtet!  den 
kan  i  vor  Tid  let  gaa  over  til  en  hidsig  Forraadnelses- 
feber. 

Min  „Prins  Otto"  har  opsat  sit  Besøg  til  efter  Xyaar. 
Din  Beskuelse  af  Middelalderen  længes  jeg  efter;  naar  kan 
den  se  Lyset?  —  Du  tager  vel  ingen  Notits  af  den  teologiske 
Handske,  en  \is  Kand.  Møller  har  kastet  til  dig  angaaende 
din  Paastand  om  det  apostoliske  Symbolum  som  TrosuormV 
Jeg  har  ikke  læst  Pjecen,  men  kun  dens  Anmeldelse  i 
Bladene. 

Gamle  Holger  har  jeg  lagt  hen;  det  er  kun  Fragmenter 
af  et  uskrevet  Digt  i  en  fingeret  Eecensjon  derover,  —  en 
Grille  af  et  egensindigt  Lune,  som  mine  gode  Venner  maa 
sige  mig,  hvad  duer  til,  inden  det  gives  Ejenden  til  Pris. 
Jeg  har  nu  begyndt  paa  en  Margrete;  men  hvad  det  bliver 
til,  véd  jeg  ikke.  Udvortes  forstyrres  jeg  i  denne  Vinter  af 
vedvarende  Sygelighed  i  Familien  og  andre  deraf  følgende 
Misligheder.  Min  Kone  og  jeg  selv  ere  dog.  Gud  ske  Lov, 
friske.  Min  Søstersøn  Spur  har  sagt  mig,  at  du  ikke  be- 
fandt dig  fuldkommen  vel;  jeg  vil  haabe,  det  nu  er  for- 
vundet. Kjærligst  Hilsen  til  dig  og  alle  dine  med  Ønsker 
om  al  Velsignelse  i  det  nye  Aar,  baade  fra  min  Hustru  og 
din  hj ærtelig  hengivne  Ven 

Ingemann. 

Hvad  der  nu  prædikes  med  mest  Liv  i  Tyskland,  er 
Læren  om  et  nyt  Folkeliv,  uafhængigt  af  alt  positivt  og  af 
al  historisk  Udvikling.  Efter  Bornes  og  Heines  Opraab  til 
Menneskeslægtens  Emancipatjon  ved  total  Løsrivelse  fra  alt 
det  forgang-ne,  er  der  nu  fremtraadt  en  vis  Wienbarg  med 
„Aesthetische  Feldziige,  dem  jungen  Deutschlaud  gewidmet", 
der  med  en  besynderlig  Blanding  af  Genialitet  og  Galskab 
erklærer  Historien  for  „en  smagløs  Løgn"  og  vil  bygge  det 
nye  Liv  paa  Foragt  for  alt  det  gamle. 

63. 
Grundtvig  til  lugemauo. 

PauJue- Lørdag  1835. 
Kjære  Ingemann! 

Længe  opsatte  jeg  at  skrive,  fordi  jeg,  under  mit  Slid 
paa  Middelalderens  Historie,  ikke  fandt  Hvile  til  at  læse  din 
„Prins  Otto",  og  dog  ej  til  Tak  for  den  venlige  Meddelelse 
vilde  bekjende  min  Uvidenhed  om  Indholden,  som  Søstrene 
vel  ej  ganske  havde  kunnet  holde  hos  dem  selv.  men  som 
jeg  dog  ikke  vilde  omtale  efter  andres  Mund.  Siden  har  jeg 
slaaet  mig  til  Ko  med  den  glade  FoiTentning,  at  vi  jo  saas 
i  Paasken,  da  vi  meget  bedre  og  mageligere  kunde  tales  ved 
baade  om  dette  og  om  mange  flere  Ting,  som  jeg  gjærne 
vilde  afhandle  med  dig.  Nu  derimod,  da  jeg  ser,  du  bliver 
borte,  kan  jeg  endikke  selv  finde  mig  i  at  lade  Paasken  gaa 
forbi  uden  et  lille  Notabene,  skjønt  jeg  mellem  de  fire  Hellig- 
dage ej  finder  mig  saa  oprømt,  som  jeg  ved  denne  Lejlighed 
kimde  ønske. 

Tak  da  nu  først  saa  vel  for  Prins  Otto  som  for  det  lille 
dejlige  Trekløver^),  hvormed  du  forleden  overraskede  mig  og 
erhvervede  dig  efter  mine  Tanker  udmærket  Krav  paa  den 
danske  Læseverdens  Taknemmelighed!  thi  jeg  har  ikke  nylig 
læst  noget,  der  ved  sin  Lethed,  Dristighed,  Friskhed  og  Na- 
turlighed saa  behagelig  og  saa  højlig  tilfredsstillede  mig,  da 
selv  Indvendingen  mod  det  korte  er  bedre  end  en  lang  Lov- 
tale. —  Dette  være  imidlertid  Prins  Otto  i  alle  Maader  ufor- 
talt; thi  vel  har  den  ikke  i  alle  Maader  mit  Bifald,  men  jeg 
har  lært,  at  man  aldrig  kan  skrive  for  lidt  slet  eller  for 
meget  godt  om  skikkelige  Bøger;  thi  af  det  gode  tror  man 
knap  det  halve,  men  af  det  onde  rigelig  det  dobbelte  ment. 
Derfor:  naar  Enden  er  god,  er  alting  godt,  og  Enden  baade 
med   Niels  Ebbesen,   Prins  Otto   og   Svend  Trøst   holder  jeg 


')  [Varulven,   den  levende  døde  og  Korsikaneren.     Tre  Fortæl- 
linger.    Kbhvn.  1835.] 

meget  af,  og  omKesten  kan  vi  tales  ved,  naar  vi  træffes. — 
Hvad  Dronning  Margrete  angaar,  er  Opgaven  vist  nok  ikke 
let:  at  sætte  hende  en  Bavtasten,  der  efter  sit  Kjøn  kunde 
svare  til  Kong  Valdemars;  men  jeg  anser  det  dog  ingenlunde 
for  umuligt,  og  ønsker  derfor,  du  maatte  faa  Lyst  dertil;  thi 
her  gjælder  det  dohbelt,  at  Lysten  driver  Værket,  da  Historien, 
vi  har  ora  hende,  yder  hartad  hverken  til  eller  fra. 

Hvad  nu  de  „bevægede"  Tider  angaar,  som  man  vil 
sige  det  er,  da  hedde  de  tvært  imod  efter  min  Ordbog  „de 
stædige";  men  Forskjellen  i  LTdtrykket  lader  sig  godt  for- 
klare, da  de  er  begge  Dele,  alt  efter  som  man  betragter 
Kroppen  eller  Aanden  som  den  synderligste  Part  og  som 
Hovedet.  At  nu  Kroppen  maatte  blive  nødt  til  at  holde  sig 
i  Skindet  og  Aanden  faa  Lov  til  at  sejle  sin  egen  Sø,  det 
er  naturligvis  mit  Ønske,  og  da  det,  uagtet  med  nogle 
Varianter  i  Forklaringen,  ogsaa  er  dit  og  .sikkert  alle  ægte 
Dannemænds,  haaber  jeg,  det  vil  med  Guds  Hjælp  i  det 
mindste  ske  hos  os.  Ulykken  er  nemlig,  som  mig  synes, 
kun,  at  man  paa  begge  Sider,  skjønt  ellers  prosaiske  nok, 
netop  fantaserer  paa  den  Punkt,  hvor  man  ej  kan  være  nok- 
som spidsborgerlig  ædru :  i  Henseende  nemlig  til,  hvad  et  Folk 
og  en  Regering  med  Foje  kan  kræve  af  hinanden.  Paa  den 
ene  Side  vil  man  nemlig  have  et  saa  taalmodigt,  lydigt  og 
beskedent  J'olk,  at  selv  Danskhed  maatte  forvandles  enten 
til  Dorskhed  eller  til  fuldmoden  Kri.stelighed ,  for  at  ligne 
Idealet,  og  paa  den  anden  Side  kræver  man  en  Kegering 
med  saa  megen  Visdom ,  Ydmyghed  og  Selvfornægtelse ,  at 
hvem  der  havde  alt  det,  vilde  meget  betakke  sig  for  den 
fattige  Ære  at  være  den  lovgivende  Tones  udøvende  Magt. 

Hvor  man  ikke  })aa  begge  Sider  vil  lade  Sværmeriet 
fare  og  finde  sig  i  Billighed,  gaar  det  nødvendig  galt;  men 
jeg  har  dog  godt  Haab,  og  vilde  blot  ønske,  jeres  Halv- 
skillings-Universitet var  Pokker  i  Vold,  naar  vi  saa  havde  et 
ordentligt  Sorø  Akademi  i  Steden,  hvor  den  Ungdom,  der 
har  Lyst  til  at  handle,    kunde  lære  baade  at  tænke,    at  tale 

og  at  handle  dausk.  Vel  synes  denne  min  gamle  Yndlings- 
tanke kun  at  skulle  være  en  Drøm;  men  imellem  alle  de 
Drømme,  der  i  vore  Dage  gjør  sig  gjældende,  finder  dog 
vel  ogsaa  den  sin  Plads,  naar  Tid  er,  og  da  turde  jeg  spaa 
Danmark  saa  lykkelig  en  Fremtid,  som  den  kan  gives  her 
nede.  Det  onde  gaar  igjen,  men  det  gode  staar  op; 
det  se  vi  paa  Herren,  og  han  hjælper  da  vist  ogsaa  det  gode 
gammeldanske  op  af  Graven. 

Et  godt  Paaskeæg  og  hvad  ellers  er  godt  ønskes  dig  og 
din  elskelige  af  Søstrene  og 

din  gammelagtige 

N.  F.  S.  Grundtvig. 


64. 
lugeniauu  til  Uriiudtrig. 

Soro.     d.  22de  April  1S33. 
Kjære  Grundtvig! 

Skjønt  jeg  nu  haaber  at  se  dig  i  næste  Uge,  kan  jeg 
dog  ikke  lade  dit  venlige  Brev  ligge  ubesvaret  for  mig;  det 
har  allerede  et  Par  Dage  manet  mig,  og  jeg  har  i  lang  Tid 
haft  stor  Lyst  til  en  Konferens  med  dig.  Af  din  lange  Tavs- 
hed var  jeg  nær  ved  at  tro,  at  hverken  min  Otto  eller  de 
tre  Fortællinger  vare  efter  dit  Sind,  og  det  var  naturligvis 
to  Streger  i  min  Regning.  Saa  meget  mere  glædede  det 
mig  ved  dit  sidste  Brev  at  se  de  to  formentlige  Streger 
reducerede  til  omtrent  -/s.  Dermed  vil  jeg  da  indtil  videre 
nøjes,  skjønt  jeg  mener,  du  gjør  Otto  nogen  Uret,  naar  du 
henregner  ham  til  Paafuglenes  Klasse,  som  kun  ved  Halen 
forliger  os  med  hele  Eesten.  Vel  bruger  du  ikke  dette 
Billede,  men  skulde  du  linde  det  passende,  vilde  jeg  gjærne, 
hvis  jeg  ikke  selv  var  Hovedpart  i  Sagen,  dokumentere  dig, 
at  hin  Skabning  dog  paa  en  Maade  hørte  til  Sangfuglenes 
Klasse    og  ikke   blot  havde  sin  Styrke  i  Halen,    skjønt  dens 

Sang  er  noget  skærende,  som  den  sønderrevne  Folkeaands, 
og  skjønt  Hovedet  er  Kristoffer-Lighanens,  og  Klørene  tilhøre 
hans  Søn.  Dog,  derom  vil  vi  fægte  ved  en  fredelig  Pibe 
Tobak.  Har  du  været  lidt  kræsen  med  „Otto",  saa  har  du 
taget  des  bedre  til  Takke  med  det  lille  Trekløver,  og  det 
var  mig  en  Trøst,  da  jeg,  strax  efter  at  have  læst  din  Ytring 
derom,  saa'  sort  paa  hvidt  for  i  „Søndagsbladet",  at  man  vel 
ikke  vilde  forvise  mig  fra  Fædernelandet,  men  at  jeg  med  mine 
Drømmerier  og  Spøgelseskikkelser  hellere  maatte  være  født  i 
Spanien,  end  her,  hvor  man  nu  har  faaet  det  rette  Kjød  paa 
Tand  i  „Hverdagshistorierne".  Jeg  lider  selv  godt  nogle  af 
det  Slags  Historier  (fornemmelig  Mesalliancen),  men  jeg  vilde 
netop  erindre  om,  der  ogsaa  uden  for  Hverdagslivet  findes  et 
Menneskeliv,  der  i  sit  Slags  kan  være  lige  saa  sandt  og 
naturligt.  Det  lykkes  mig  dog  ikke,  undtagen  hvor  slig 
Erindring  er  overflødig,  som  hos  dig  og  dine  Aandsfrænder. 
Mængden  finder  kun  Sandhed  og  Natur,  hvor  den  finder  sig 
selv  med  Hud  og  Haar  og  fremfor  alt  med  Kjød,  og  min 
Karnatjon  kan  aldrig  blive  dem  stærk  nok. 

Jeg  længes  nu  efter  at  høre,  hvor  vidt  du  er  rykket 
frem  i  din  Middelalders-Kejse;  selv  er  jeg  paa  en  Jlaade 
løben  paa  Grund.  Jeg  har  indtil  videre  taget  alle  Sejl  ind 
og  fordybet  mig  i  døde  Verdensomsejleres  Beskrivelser  over 
Tidsoceanet.  Til  at  blive  flot  igjen  synes  mig,  der  hører 
Kæmpekræfter,  saaledes  som  Vind-Strømmen  nu  gaar,  min 
egentlige  Kaas  tvært  imod.  Thi  skjønt  jeg  finder,  at  Strøm- 
men i  Grunden  gaar  sin  naturlige  Gang,  og  at  den  politiske, 
statsøkonomiske  Passatvind  har  sin  Grund  i  Jordens  bevidst- 
løse Kullen  mod  Øst,  hvorfra  det  ydre  Lys  kommer  saa  vel 
som  det  indre,  kan  jeg  dog  ikke  faa  den  Illusjon  ud  af  mit 
Hoved,  at  det  er  en  midlertidig  Krebsgang,  hvorimod  al 
Oppositjon  er  forgjæves,  og  at  bemeldte  kolde  Øst-Passat 
maa  være  Modvind  for  den,  der  ej  vil  baglængs  frem,  men 
vil  vende  Næsen  mod  det  rette  Hjønie. 

Jeg  véd  ej,  om  jeg  har  betegnet  min  Mening  til  fulde; 

men  du  kjender  den  jo  nok. 

Din  hengivne 

Insremann. 


65. 
Ingemann  til  (ilruudtTig. 

Sorø.  d.  I8de  Jan  1836. 
Kjære  Ven! 
Jeg  kommer  sildig  i  Aar  med  min  Jule-  og  Nyaars- 
hilsen;  men  du  vil  maaske  være  tilfreds  dermed,  naar  jeg 
siger  dig,  at  jeg  netop  paa  Grænsen  af  det  ny  og  gamle  Aar 
har  været  hel  og  holden  i  den  gamle  Frues  Tjeneste,  som 
hedder  Margrete  Valdemarsdatter.  Jeg  har  nu  sluttet 
Digtets  10de  og  sidste  Sang,  og  under  Renskrivningen  ser 
jeg  mig  atter  om  til  de  gode  kjære  Venner,  som  jeg.  Gud 
ske  Tak,  kom  til  at  leve  i  Tid  med.  Blandt  dem  hører  du, 
som  du  véd,  til  Heroerne.  Den  Klippefasthed,  hvormed  du 
bliver  staaende  ved  din  Livsbedrift,  uden  at  Samtidens  og 
Øjeblikkets  tusende  Døgnflue  vinger  aftvinger  dig  større  Op- 
mærksomhed, end  den,  der  udfordres  til  at  vifte  med  Fligen 
af  dit  Lommetørklæde,  —  se,  det  er  en  Egenskab,  jeg  mangen 
Gang  har  ønsket  at  kunne  dele  med  dig:  jeg  har  des  værre 
for  megen  Barometer-Natur  i  mig,  og  min  Spiritus  staar 
snart  over,  snart  under  Skala  paa  Nutidsstrømmen ,  naar  jeg 
ikke  rent  kan  løsrive  mig  fra  den  og  dukke  mig  i  det 
store  Tidshav  eller  i  et  Himmelocean.  —  Med  Stjærnehimlen 
har  jeg  haft  en  Del  at  gjøre  i  denne  Vinter,  og  et  Glimt 
har  jeg  dog  faaet  fat  i,  som  jeg  tænker  en  Gang  skal  for- 
nøje dig  og  andre  Aandsfrænder.  Det  er  en  Stjærnebilled- 
Symbolik,  hvori  Livets  Urbilleder  staa  klart  for  mig  med 
Menneskeaandens  Tanke-  og  Anelse  -  Hieroglyfer  i  Stjærne- 
natten.  Men  der  hører  ikke  blot  et  Stjærnekort  til,  for  at 
gjøre  det  anskueligt  for  Publikum;  der  hører,  hvad  der  vel  for 

Øjeblikket  mest  savnes:  Øjne,  der  har  Lyst  til  at  se  paa 
andet  end  Budgettet  og  Pengeposen. 

De  to  første  Hæfter  af  din  Middelalders-Historie  ligge 
paa  mit  Bord,  og  jeg  kan  dog  fortælle  dig,  at  ikke  jeg  alene, 
men  selv,  hvad  du  vel  mindst  venter,  en  latinsk  Magister 
(Elberling)  har  fundet,  det  var  en  fornøjelig  Bog  at  læse. 

I  din  Betragtning  af  Universalhistorien,  efter  den  store 
Synsmaade  af  Menneskeaandens  uvilkaarlige  Manifestatjon  af 
sin  egen  Guddoms-Idé,  vil  upaatvivlelig  den  gamle  Holger 
Danske,  naar  han  en  Gang  faar  Øjnene  helt  op,  med  Glæde 
erkjende  de  mange  genialske  Blik.  I  det  du  fremhæver  de 
verdenshistoriske  Folkebestræbelser  som  Ideens  positive  eller 
negative  Kræfter,  peger  du  vistnok  som  en  Aandens  Magnet 
mod  de  rette  Poler;  men  lad  mig  dog  gjøre  dig  et  Slags 
Indvending!  Har  du  ikke  nogen  Uret  i  hin  skarpe  Adskil- 
lelse —  ikke  af  det  absolut  onde  og  gode,  falske  og  sande  — 
deri  forlanger  jeg  ingen  Amalgamatjon  i  Begrebet  —  men  af 
de  Natjoners  og  Menneskestammers  hele  Natur,  som  i  Bryd- 
ningen af  den  fælles  Menneskenaturs  Kræfter  tilsyneladende 
adskille  sig  som  stridende  Magter?  Gjør  man  ikke  Menneske- 
naturen i  sin  Helhed  nogen  Uret,  naar  man  saaledes  sætter 
Hebræer,  Græker  og  Goter  som  Aandens  positive  Kraft,  og 
Perser,  Eomere,  Hunner  etc.  som  en  blot  negativ  Kraft  eller 
som  Ideens  og  Aandens  absolutte  Fjender?  Kan  man  saaledes 
adskille  Aanden  i  Menneskeslægten,  at  den  alene  bliver  de 
Natjoner  og  Folkestammer  til  Del,  af  hvis  verdenshistoriske 
Liv  den  største  Humanitet  og  den  ædleste  Aaudelighed  er 
udgaaet,  men  aldeles  nægtes  de  Natjoner  og  Folkestammer, 
der  lige  saa  ubevidst  som  hine  have  fornemmelig  (men  dog 
vel  ikke  gjennem  alle  Individer j  virket  i  en  modsat  Retuing? 
Kan  i  det  hele  nogen  universalhistorisk  Virkning  tænkes,  uden 
som  Ytring  af  den  samme  Menneskenatur,  der  i  forskjellige 
Eetninger  vil  aabenbare  sit  Væsen  og  manifestere  sin  Total- 
Idé?  Gaar  det  ikke  her  som  i  enhver  Krig,  blot  politisk 
betragtet:  at  begge  Parter  fra  deres  Synspunkt  maa  synes  at 

have  Ret,  i  det  ingen  af  dem  fuldelig  har  det,  men  den 
højeste  Eet  svæver  over  dem  hegge  og  aabenbarer  sig  ved 
Guddommens  Styrelse  som  Eesultatet  af  Striden  i  Endelig- 
heden, hvor  den  ene  Kraft  kun  tjener  til  den  andens  Ud- 
vikling, ligesom  al  Polaritetsstrid  kun  i  en  tilsyneladende 
gjensidig  Tilintetgj øreise  stræber  til  en  fælles  stor  Enhed? 
Den  Guddomsvilje ,  der  vil  hele  Menneskeslægtens  Udvikling 
til  Eegeneratjon  og  Salighed  ved  en  almindelig  Sandheds- 
Erkjendelse  i  Kjærlighed,  kan  jo  dog  kun  finde  sin  bestemte 
og  dog  magtløse  Antipode  i  en  Djævlenatur;  men  i  Menneske- 
naturen er  hin  totale  Skilsmisse  jo  ikke  indtraadt;  —  og 
selv  i  de  tilsyneladende  Ytiinger  af  en  næsten  dæmonisk 
Aandsforblindelse  og  et  vanvittigt  Ide^endskab  paa  Universal- 
historiens Skueplads  mener  jeg,  vi  maa  søge  og  finde  det 
Humanitetens  Fællesled  i  de  stridende  Kræfters  Kjæde,  der 
sammenknytter  Slægten  til  én  oprindelig  Stamme,  hvoraf 
ingen  Gren  er  helt  løsreven  eller  hjemfalden  til  Dæmonernes 
Verden.  Intet  Folk,  mener  jeg  saaledes,  er  helt  forgaaet  i 
Verden,  selv  om  det  ligger  knust  og  næsten  usynligt,  og 
ingen  Folkeaand  var  helt  forkastelig.  I  den  ved  Kristen- 
dommen regenererede  Eomeraand  udviklede  der  sig  jo  endog 
en  mageløs  Kunststræben ,  hvori  Begejstringen  for  det  ædle 
og  skjønne  har  højt  overfløjet  endog  den  dannede  Græker- 
aands  største  Bedrifter,  saa  vist  som  der  er  mer  Sjæl  og 
Aand  i  en  rafaelsk  Tranfiguratjon  end  i  den  belvederiske 
Apollo. 

Hvor  vidt  jeg  nu  heri  er  af  nogen  virkelig  forskjellig 
Mening  med  dig,  véd  jeg  ikke  ret;  men  i  det  jeg  har  glædet 
inig  over  din  Betragtning  af  Aandens  Kamp  i  3Ienneske- 
slægtens  Historie ,  ere  disse  Betragtninger  faldne  mig  ind, 
som  jeg  henstiller  til  nærmere  Drøftelse,  naar  du  en  Gang 
har  Tid  og  Lejlighed  dertil. 

Din  dig  hj ærtelig  hengivne 

B.  S.  Ingemann. 

66. 
GrHndtrig  til  Ingemann. 

Kristjanshavn.     19de  Jan.  1S36. 

Kjære  Yen! 

Vel  kunde  du  snart  forskrække  mig  med  dine  Barometer- 
Lignelser,  ej  blot  fordi  jeg  er  en  Stymper  i  Naturlæren,  men 
især  fordi  jo  deraf  kunde  følge,  at  man  slet  ikke  vidste,  hvad 
man  havde  i  Sorø,  om  Gud  vil,  vi  lever  til  næste  Aar;  men 
jeg  bliver  dog  ikke  bange,  thi  jeg  bliver  mer  og  mer  Realist 
og  spørger  derfor  ej  nær  saa  meget  efter  mine  Venners  ideale 
Standpunkt  (Barometer-Stand)  som  efter  deres  reelle  Værelser, 
opvarmede  ikke  med  Luft,  men  med  godt  Bøgebrænde,  og  i 
den  Henseende  har  du  det  for  godt,  til  at  lystes  ved  Eor- 
andriug.  Det  faa  vi  formodentlig  ogsaa  at  føle  hos  Sorø- 
Dronningen,  der  slutter  sig  til  det  reelle;  og  enten  saa  den 
ideelle  Betragtning  af  Stjæmebillederne ,  som  jeg  kjender 
meget  lidt  til,  kan  huge  mig  eller  ikke,  saa  er  vi  to  lige 
gode  Venner,  skjønt  ikke  af  den  Grund,  der  sætter  de  fleste 
i  Stand  til  at  bruge  det  Omkvæd. 

Ligeledes  forholder  det  sig  naturligvis  med  min  An- 
skuelse af  Menneskelivets  historiske  Udviklingskamp ,  der  er 
min  ideelle  Side,  som  jeg  har  bedt  alle  Læsere  offentlig  og 
beder  dig  især  skille  saa  godt  du  kan  fra  det  reelle  i  min 
Haandbog,  som  jo  skal  være  det  Billede,  Fortiden  selv  har 
givet  os  af  Livet  paa  den  store  Skueplads,  og  som  maa  staa 
klart  for  os,  før  vi  kan  have  nogen  som  helst  grundet  Me- 
ning om  dets  Forhold  og  Betydning.  Din  Indvending  mod 
min  Anskuelse,  at  den  skarpt  afsondrede  det  guddommelige 
og  det  dæmoniske  som  de  eneste  Faktorer,  rammer  imidlertid 
næppe  min  Fremstilling  i  Haandbogen,  der  netop  skiller  sig 
fra  mine  forrige  historiske  Bøger  deri,  at  den  aabenbar  stiler 
paa  at  lade  alt  menneskeligt,  selv  hos  Mahomed,  ske  Ret, 
og  gjennemfører  kun  Modsætningen  mellem  Aand  og  Aand- 
løshed,  for  saa  vidt  den  spejler  sig  i  Kampen  mellem  Men- 
neske- og  Dyre-Livet  paa  den  store  Skueplads.    Her  kan 

jeg  umulig  gjøre  Individer  Uret,  da  jeg  slet  ikke  indlader 
mig  paa,  hvad  de  var  i  dem  selv,  men  kun,  hvad  de  i 
deres  Forbindelse  stilede  paa;  og  jeg  begriber  slet  ikke,  hvor- 
ledes man  kan  være  en  erklæret  Tilhænger  af  Menneske- 
aanden  og  dens  Udvikling  til  Klarhed  og  Udødelighed,  uden 
at  bryde  Staven  over  enhver  Virksomhed,  der  enten  trodsede 
Aand  eller  stilede  paa  det  modsatte;  skjønt  man  vist  nok  godt 
kan  finde,  at  den  dyriske  Modstand  efter  Omstændighederne 
var  aldeles  nødvendig,  baade  for  at  holde  Aanden  vaagen 
og  fremkalde  den  Udvikling,  der  kun  sker  gjennem  Kamp. 
Naar  jeg  saaledes  fordømmer  den  romerske  Virksomhed  som 
et  Mordanslag  paa  Mennesket  i  alle  Henseender,  da  frakjender 
jeg  jo  derved  lige  saa  lidt  alle  romerske  Enkeltmænd  Menne- 
skelighed, som  jeg,  ved  at  løfte  den  græske  Virksomhed  til 
Skyerne,  nægter,  at  mange  græske  Enkeltmænd  var  Dyr;  og 
er  selv  dette  dunkelt  i  min  Bog,  da  beviser  det  kun,  hvor 
ulykkelig  en  Bog,  som  alt  det  umælende,  er,  naar  den  skal 
tale  for  sig  selv.  —  Af  hvad  Folkefærd  for  Eesten  Rafael 
er,  vil  vi  ikke  tvistes  om;  thi  han  kunde  gjærne  nedstamme 
i  lige  Linje  fra  Mars  og  Venus,  uden  at  det  gjorde  mindste 
Forskjel  paa  min  Anskuelse;  men  hans  Navn  er  rigtig  nok 
ebræisk,  og  det  var  kristelige  og  græske  Ideer,  der 
oplivede  hans  Øje  og  opvarmede  hans  Farver.  —  Hele  det 
næste  Hæfte  vil  optages  af  Korstogene,  som  det  har  inter- 
esseret mig  højlig  at  se  malede  af  Tiden  selv  med  deres 
rette  Farve,  som  det  mageløse. 

Hvorfor  har  I  Sorøanere  ikke  paa  jeres  bare  Knæ  bedt 
Spidsborgerne  i  Eoskilde  om  Livet?  eller  -vil  I  endelig 
endnu  i  hele  to  Aar  ligge  døde  og  magtesløse?  Det  er  et 
Saravittigheds-Spørgsmaal ,  ikke  til  dig,  men,  som  det  lyder, 
til  jer  alle,  som  dog,  saa  vidt  der  er  Liv  i  jer,  maa  føle,  I 
staa  med  begge  Ben  i  Graven  og  præke  for  Ormene,  der 
sikkert  ikke  ved  eders  Besværgelser  enten  kan  eller  vil  skifte 
Natur  og  blive  levende  Mennesker,  men  i  det  højeste  blive  lidt 
ivrigere  til  at  æde  de  åøde!    Havde  I  gjort  et  eneste  Skridt, 

da  er  jeg  vis  paa,  at  der  i  Petitjonen  om  Kealskoler  vilde 
indflydt  en  Bøn  om  at  forvandle  jer  Ormegaard  til  en  Høj- 
skole for  Livet;  og  selv  Udsigten  dertil  vilde  været  frydelig, 
endsige  da  Forvandlingen  selv,  der  næppe  vilde  blevet  fjærn. 
Himmelens  og  Jordens  Skikkelse  véd  I  at  bedømme,  men  livi 
kjende  I  ikke  Tidernes  Tegn!  —  Dog,  Vor-Herre  er  Daarers 
Formynder;  det,  siger  gamle  Heiberg,  er  Danmarks  Trøst, 
og  den  trænger  vi  alle  til,  H.  ikke  mindst,  saa  jeg  for- 
tvivler lige  saa  lidt  om  Sorø,  som  om  noget  af  alt  det 
gode,  der  kan  times  i  denne  onde  Verden;  thi  dei"paa  har 
'Vor-Herre  altid  været  rund  imod  os,  og  han  vil  være  saa 
fremdeles,  det  føler  jeg  med  Glæde,  vist  ikke  for  vor  Dyds, 
men  netop  for  vor  Daarligheds  Skyld,  som  har  det  gode  ved 
sig,  at  vi  ikke  er  for  kloge,  som  gjør  al  Ulykke  i  Verden. 

Søstrene  hilse  dig,  som  du  nok  véd,  ganske  hj ærtelig, 
mens  du  og  din  Kone  ganske  ærlig  tilønskes  et  glædeligt  og 
lyksaligt  Nyaar  af  ham,  der  vel  kun  er  Hælvdeu  Menneske 
og  Hælvden  Bogorm,  men  dog  i  det  hele 

din  gamle  Ven 

N.  F.  S.  Grundtvifir. 


67. 

(jii'Hiidtrig  til  lugemaun. 

Kristjanshavn.     27de  Avg.  1836. 
Kjære  Ingemann! 

Vel  fik  vi  egentlig  kun  begyndt  at  snakke  sammen  om 
gammelt  og  nyt;  men  godt  begyndt  er  halv  fuldendt,  siger 
Ordsproget,  og  i  alt  Fald  var  det  mig  en  sjælden  stor  For- 
nøjelse at  vaagne  til  Solskinsvejr  i  det  venlige  Sor,  der  i 
mine  Øjne  ligner  mest  „det  grønne  Gudhjem",  og  til  en 
munter  Morgenvandring  med  den  af  mine  Venner,  som  ikke 
alene  bedst  forstaar  mig,  og  miskjendte  mig  aldrig,  men  er 
ogsaa  uden  Sammenligning  den  rigeste,  saa  der  mangler  slet 

ingen   af  Betingelserne,    de    gamle    fandt   nødvendige,    naar 
„Venskab  skal  holdes"  ^). 

Næst  denne  Salntems  Hilsen  maa  jeg  bede  dig  ret  som 
du  kan  bedst  at  takke  din  kjære  Lucie,  der  saa  exemplarisk 
mild  og  venlig  bragte  alle  de  Ofre,  der  ved  slige  Lejligheder 
udelukkende  falde  paa  Værtinden,  som  om  vi  ordentlig  gjorde 
hende  selv  en  Fornøjelse  ved  at  bestorme  Huset,  hvad  dog, 
om  det  end  sker  i  den  bedste  Hensigt,  er  et  fortvivlet  Middel, 
der  næppe  kan  undgaa  at  forfejle  sit  Øjemed.  Jeg  fraraadte 
derfor  virkelig  ogsaa  Toget,  men,  for  at  være  oprigtig,  maa 
jeg  tilstaa,  at,  da  det  for  mig  løb  saa  lykkelig  af,  har  jeg, 
trods  al  den  Ulejlighed,  vi  uden  mindste  Vederlag  gjorde  din 
Kone,  ej  Sind  til  at  fortryde  det. 

Dernæst  takker  jeg  dig  ret  for  Indførelsen  til  Hauch, 
ikke  blot  den,  jeg  selv  var  Vidne  til,  men  den,  der  maa  være 
gaaet  forud,  inden  vi  kunde  saaledes  mødes,  saa  enige  om 
Livet  og  dets  Virksomhed,  at  jeg,  ved  at  tænke  efter,  ordentlig 
forbavses  og  spørger  mig  selv,  om  det  er  mer  end  en  be- 
hagelig Drøm,  skjønt  mig  synes,  alt  borger  for  Virkeligheden. 

Endelig  beder  jeg  dig  hilse  Wi Ister,  at  det  var  mig 
ret  kjedeligt,  han  flere  Gange  skulde  søge  mig  forgjæves,  hvor 
jeg  hele  Aaret  om  plejer  til  enhver  Tid  at  træffes  sikkert, 
og  bede  ham,  naar  han  igjen  kommer  til  Byen,  at  regne 
derpaa. 

Saa  meget  i  en  Hast,  efter  i  Aftes  at  være  kommen  til 
Bys  (fra  Sor  naade  vi  Nysø  Kl.  2),  (hiå  ske  Lov!  i  god  Stand 
med  Kone  og  Børn,  som  hilse  og  takke  med  og  ved 

din  Ven 
N.  F.  S.  Grundtvig. 

Naar  du  ser  Rotherne,  da  tak  ogsaa  dem  for  venlig 
Modtagelse ! 


')  [G.  havde  med  Baron  Stampe  fra  Nysø,    hvor  han  da  var  i 
Besøg,  gjort  en  hastig  Udflugt  til  Sorø.] 

68. 
Ingemann  til  Grundtvig. 

Soro.     d   2'.lde  Avgust  1836. 

Det  var  ikke  blot  en  Fornøjelse,  det  var  en  virkelig 
Glæde,  du  og  dine  med  Stampes  gjorde  baade  min  Kone  og 
mig.  Venligst  Hilsen  og  Tak  fra  os  begge!  Undskyld,  hvad 
du  manglede  i  „det  grønne  Gudhjem",  hvor  man  skilte  Mand 
fra  Kone  og  Fader  fra  Børn  en  hel  Nat,  og  hvor  man  havde 
lige  saa  meget  Regnvejr  som  Solskin  til  de  kjære  Gjæster! 
Vor  Sommer  er  kold  og  i  dobbelt  Betydning  i  Sor;  det 
Ord,  du  lod  falde  om,  selv  maaske  en  Gang  at  raade  Bod 
paa  den  Sommerkulde,  der  baade  hos  os  og  vor  Ungdom  er 
misligst,  har  jeg  skrevet  bag  Øret  blandt  andre  smukke  For- 
ventninger om  Livet  i  Sorø. 

At  det  vilde  interessere  dig  at  kjende  Hauch,  var  jeg 
vis  paa;  han  har  længe  ønsket  en  Lejlighed  til  at  træde  dig 
nærmere  i  det  ydre  Liv,  ligesom  den  Retning,  hans  Aand  har 
taget,  for  længe  siden  har  draget  ham  over  i  den  aandelige 
Sfære,  hvor  enhver  ædel  og  dygtig  dansk  Natur  maa  mødes 
med  dig  i  Kjærlighed.  I  Grundideerne  for  Livet  og  dets 
Virksomhed  maa  han,  som  jeg,  saare  let  kunne  enes  med  dig, 
om  end  Modifikatjonerne  ere  mangfoldige,  hvormed  vore  for- 
skjellige  Individualiteter  vil  fordre  dem  anvendte  og  udførte 
i  det  enkelte. 

Man  nævner  nu  Madvig  som  vor  tilkommende  Direktor; 
i  saa  Fald  skulde  vel  Henrichsen  indtage  hans  Plads  ved 
Universitetet,  og  Madvig  her  overtage  den  latinske  Filologi. 
I  dette  Tilfælde  vil  alt  vel  omtrent  blive  ved  det  gamle  eller 
endog  mere  latinsk  med  det  latinske  Hoved.  Dog,  Madvig 
er  for  ung  til  at  være  stivnet  i  de  gamle  Former,  og  han 
skal  besidde  lige  saa  megen  Liberalitet  som  Dygtighed  og 
Lærdom.  Schouw  vil  nu  næppe  kunne  undværes  paa  Stæn- 
dernes Præsidentstol,  og  med  halve  Aars  Fraværelser  vilde 
han  intet  her  kunne  udrette. 

Hvad  min  egen  Virksomhed  augaar,  da  er  den  nær  ved 
at  gaa  i  Staa.  Min  Margretes  forfejlede  Virkning  paa  dig 
var  en  slem  Streg  i  min  Eegniug.  Jeg  vil  haabe,  dit  danske 
Øje  denne  Gang  har  set  fejl,  eller  at  du  kun  har  læst  Bogen 
i  en  uheldig  Stund  uden  behørig  Stemning.  Til  en  fortsat 
Billedrække  af  Hovedkarakterer  og  Hovedscener  i  det  danske 
Folkeliv  fra  Kristjan  d.  1ste  til  det  18de  Aarhundrede  oppe- 
bier jeg  den  rette  Stemning  og  Iver,  hvortil  Følelsen  af  egen 
Kraft  og  levende  Reciprocitet  med  Samtiden  ere  næsten  lige 
nødvendige  Betingelser.  En  dansk  Litteraturhistorie  har  jeg 
ogsaa  tænkt  paa,   og  maaske  gjør  jeg  Alvor  deraf  til  Vinter. 

Jeg  længes  efter  det  næste  Hæfte  af  din  Historie.  Din 
universalhistoriske  Aand  er  det  uden  Tvivl,  der,  næst  den,  hvoraf 
al  god  Aand  og  Kraft  i  Timeligheden  udspringer,  vedlige- 
holder dig  saa  haabrig  og  livsfrisk  paa  dine  halvgamle  Dage. 

Kjærligst  Hilsen  fra  min  Lucie  og  mig  til  dig  og  din 
kjære  Lise  saa  vel  som  Børnene  fra  din  Ven 

B.  S.  Ingemann. 


69. 
Iiigeniaini  til  (aruiidtrig. 

Soro.    d.  8de  Novbr.  1836. 
Kjære  Grundtvig! 

Jeg  gik  da,  som  du  véd,  glip  af  nogle  Timer  hos  dig 
den  sidste  Dag,  jeg  var  i  Kjobenhavn,  og  fik  ikke  sagt  dig 
og  dine  Farvel.  Rejsen  var  halvt  bestemt  til  samme  Dag, 
men  da  Vejret  blev  godt,  tog  vi  dog  først  næste  Morgen  med 
Dagvognen.  Om  Aftenen  var  der  nogle  hos  os,  og  jeg  kunde 
ikke  komme  ud  til  dig  igjeu. 

Dine  Sangværkstoner  klinge  nu  ogsaa  her  i  Egnen,  og 
det  glæder  mig  ret,  at  du  saaledes  er  kommen  i  Aande. 
Fenger  var  her  i  Dag  og  var  henrj^kt  derover.  Sangen  om 
Antiokien  har  især  grebet  mig  og  flere.  Lykke  og  Vel- 
signelse til  Fortsættelsen!     Giv  os  dog  heller  lutter  nye   end 

Variatjouer  paa  de  gamle!  Selv  Forbedringer  synes  mig,  de 
ikke  kan  taale;  selv  „Rosen",  du  har  sat  ved  Siden  af  Bror- 
sons gamle  „Nælde",  staar  mig  ikke  dér  paa  sin  Plads,  og 
Tillægget  til  Davidssalmen  i  Bønnen  til  Jehova  om  „ej  længer 
at  sidde  med  Hænderne  i  Skjødet"  ^),  er  vor  Tid  ikke  barnlig 
naiv  nok  til  ikke  at  støde  sig  over.  Det  gaar  dig  under- 
tiden i  det  Stykke  som  Kingo,  men  det  gaar  dig  i  flere 
Stykker  som  ham,  og  naar  du  svinger  Begejstringens  Fakkel, 
bryder  du  dig  kun  lidt  om  ikke  at  svide  vore  moderne  Pa- 
rykker. Jeg  har  ogsaa  min  Paryk,  og  ved  de  to  omtalte 
Steder  blev  den  sveden.  Din  Sang  om  Luther:  „I  Witten- 
berg i  Saxenland"  blev  sungen  her  i  Kirken  den  første  Fest- 
dag ^j,  men  den  endtes  med  Verset  om  hans  Død,  og  man 
kunde  behøvet  et  Vers  til  om  Livet  i  Kirken;  derpaa  har  nu 
Sangværket  raadet  Bod  ved  mange  andre  Toner. 

Min  „Holger  Danskes  Viser"  fik  jeg  ikke  læst  for  dig. 
Nu  faar  det  bero,  til  du  kan  faa  dem  alle. 

Rygtet  har  sagt,  at  du  paa  Latin  har  opponeret  mod 
Valdemar  Rothe;  hvordan  spændte  det  af?  kunde  I  med  de 
latinske  Knevle  i  Munden  faa  hinanden  ordentlig  i  Tale? 
Du  maa  dog  altsaa  have  fundet  —  hvad  jeg  ogsaa  tror  — 
at  der  er  noget  mer,  end  de  fleste  andre  disputere  om,  i 
Rothes  Ideer,  siden  du  vilde  tage  hin  Knevel  i  Munden  for 
at  tale  derimod.  Man  skal  i  Kjøbenhavnsposten  have  affær- 
diget ham  med  Haau  som  en  Mystiker;  men  det  er  maaske 
gode  Tegn.  Jeg  længes  nu  efter  Bogen  og  tillige  efter  at 
høre  din  Mening  om  den. 

Nu  ret  hjærtelig  Tak  for  sidste  venlige  Møde  og  en 
kjærlig  Hilsen  baade  fra  min  Kone  og  mig  til  dig  og  dine! 
Lad  høre  fra  dig,  naar  du  kan,  og  na'ar  ikke  Sangværket  har 
et  større  og  vigtigere  Krav  paa  dig! 

Din  hjærtelig  hengivne  Ven 

Ingemann. 


1)  [Sangværk  I,  Nr.  10,  V.  9.]        '}  [Reformatjonsfest  1836.] 

70. 
(iruiidt?ig  til  lugeinaiiii. 

Mortensdag  1836. 
Kjærc  lugemann! 

Da  jeg  sidst  saa'  din  Kone  og"  hørte,  hvor  du  var  henne, 
havde  jeg  rigtig  nok  nær  sagt:  ja,  saa  er  han  jo  Pokker  i 
Vold,  men  jeg  slugte  det  dog  og  sagde  nok  kun:  ja,  saa  er 
han  vel  forvaret.  Da  du  imidlertid  blev  rent  borte  med  det 
samme,  var  jeg  nær  ved  at  fortryde  min  Beskedenhed,  til 
jeg  nu  saa'  af  dit  Brev,  at  du  var  dog  flydt  op  igjen  i  Sor, 
saa  man  atter  véd,  hvor  man  kan  træffe  dig.  Er  for  Resten 
din  Holger  Danske  ikke  mer  at  stole  paa  i  en  snæver 
Vending  end  hans  gode  Fader,  da  trænger  han  ubeset  til  at 
kalfatres. 

Det  er  spurgtes  til  Sorø,  at  jeg  har  snakket  Latin,  og 
det  er  vist  nok  Nyt,  som  sjælden  sker,  thi  siden  jeg  tog 
Attestats  1803  er  det  ikke  gaaet  mig  over;  men  deri  be- 
staar  ogsaa  hele  Mærkeligheden,  thi  at  det  var  slet  Latin, 
behøver  jeg  næppe  at  bemærke,  og  det  var  ingenlunde  for 
at  aftrætte  Eotho  hans  fixe  Ideer,  hvad  jeg  længe  har  vidst, 
end  ej  lod  sig  gjøre  paa  ret  godt  Dansk,  men  blot  fordi  jeg 
ved  at  blade  i  Disputatsen  fandt,  han  kaldte  os  ærlig  troende 
,,æquo  justoque  simpUciores'-^  (utilladelig  dumme) ,  hvad  mig 
syntes,  var  dog  i  det  mindste  det  halve  for  meget,  saa  jeg 
fattede  det  fortvivlede  Forsæt,  uden  at  skrive  et  Ord  op,  at 
klamres  med  ham  paa  Latin,  til  han  gav  Kjøb  eller  sank  i 
Knæ.  Saa  snart  jeg  imidlertid  blot  lukkede  Munden  op  paa  det' 
forbistrede  Kragemaal,  sank  det  romerske  Aag,  sagtens  for 
at  hævne  sig,  med  en  saadan  Vægt  paa  mine  Skuldre,  at  jeg, 
af  hvem  Skyhaarene  dog  skulde  være  blæste,  følte  selv,  jeg 
rystede  som  et  Æspeløv;  saa  havde  jeg  ikke  haft  med  en 
Kryster  at  gjøre,  var  jeg  uden  Tvivl  drattet,  før  jeg  fik  mig 
fattet;  men  nu  bragte  jeg  snart  Modstanderen  til  at  vige  og 
skyiidte  mig  da,  langt  fra  at  forfølge  Sejren,  med  Anstand 
at   trække   mig   tilbage,    saa    man   siger   for   første   Gang    i 

Kjøbenhavn ,  jeg  bar  mig  pænt  ad  og  roste  min  Mod- 
stander. 

For  første  Gang,  sagtens  ogsaa  for  sidste,  sad  jeg  frem- 
deles forleden  med  saa  mange,  ja  med  alle  de  andre,  og 
tyggede  og  drak  til  Pæls  i  Kongens  Forgemak,  bvor  jeg  vel 
fandt  det  mindre  kjedsommeligt  end  ellers,  især  da  man  oven 
i  Kjøbet  fik  Penge  for  det^),  men  maatte  dog  gaa  sulten  fra 
Bords,  mens  jeg  saa'  mine  Gjenboer  gotte  sig  dels  med  Østers, 
som  jeg  ikke  gider  haft,  og  dels  med  andre  Eaiiteter,  som  ingen 
bod  mig,  og  som  jeg  ikke  gad  anstrænget  mig  for  at  naa. 

Det  første  Hæfte  af  Sangværket  sender  jeg  ikke  med 
Historien'-),  fordi  jeg  véd,  at  du  helst  vil  have  helt  Brød  i 
din  Pose,  og  ser  desuden,  du  har  kikket,  hvad  du  vilde  indtil 
videre,  hos  din  Sidemand;  men  dine  Udsættelser  skjænker  jeg 
dig  naturligvis  derfor  ikke.  Ingenlunde  vil  jeg  imidlertid 
tvistes  med  dig  om  Smag  og  Behag,  dels  fordi  det  er  om- 
sonst, og  dels  fordi  det  er  med  en  Samling  af  gudelige  Sange 
som  af  andre  Smaadigte:  at  de  ikke  samtlig  kan  være  be- 
regnede paa  nogen  andens  Smag  end  Udgiverens;  saa  det  er 
kun  Sagen,  at  alle  de,  der  bryde  dem  om  Slagset,  kan  finde 
noget,  der  huger  dem;  saa  Goethe  har  unægtelig  Eet  i,  at 
enhver  saadan  Samling  kan  betragtes  som  et  Herremaaltid 
med  mangfoldige  Ketter,  hvorimellem  Gjæsterne  kan  vælge; 
og  naar  de  finde  nok,  der  smager  dem,  skulde  de  nødig  gaa 
i  Rette  med  Værten  om,  hvad  der  kun  smager  ham  og  nogle 
andre  gode  Venner,  som  dog  ogsaa  skulde  have  noget.  Mellem 
Digtere  fremfor  alt  gjælder  Latinernes :  hane  veniam  damns 
petimusque  vicissim.  Kun  da,  fordi  vor  Smag  i  Almindelighed 
stemmer  overens,  er  det  Umagen  værdt  at  tale  om  Uud- 
tagelserne, for  at  opdage,  om  de  komme  af  noget  tilfældigt 
eller  af  en  virkelig  Forskjel;  og  det  første,  synes  mig,  gjælder 
om  dine  Udsættelser   paa  Sangværket.     Vi  er  nemlig  ganske 

M  [Kgl.  Taffel  i  Anledning  af  Eeformatjonsfesteu.  Enhver  af 
Gjæsterne  fik  en  i  den  Anledning  præget  Medalje.]  ^j  [Haandbog 
i  Verdenshistorien.     2den  Del.] 

euige  om,  at  det  er  eu  hel  mislig  Sag  med  alle  Eettelser  og 
Omarbejdelser  af  ældre  Digte  og  Sange,  da  man  med  Føje 
kan  sige,  at  enten  er  de  ikke  Umagen  værd  eller  tage  sig 
bedst  ud  i  deres  egne  Klæder.  Desaarsag  har  jeg  ogsaa 
hidtil  kun  rørt  lidt  ved  vore  gamle  Salmer,  men  gjort  mit 
til,  at  de  igjen  kunde  komme  for  Lyset  i  deres  oprindelige 
Skikkelse,  blive  bekjendte  og  skattede.  —  Med  alt  folke- 
ligt Sangværk,  gudeligt  eller  verdsligt,  er  der  imidlertid 
ogsaa  en  anden  vigtig  Standpunkt  at  betragte  Sagen  fra, 
nemlig  Nyttens,  der  fremfor  alt  i  Kirken  maa  foretrækkes 
[for]  Smagen.  Om  nu  mine  Rettelser  og  Kalfatringer  i  det 
hele  vil  tækkes  Kirkegængerne,  er  vist  nok  et  stort  Spørgs- 
niaal,  men  et  ganske  andet  end  det,  om  de  yil  tækkes  Digtere 
og  smagfulde  Læsere,  og  kan  kun  besvares  af  eu  Erfaring, 
jeg  som  Menighedens  Tjener  skal  hjælpe  den  til  at  gjøre, 
da  det  var  uforsvarligt,  om  gamle  opbyggelige  Salmer  maaske 
gik  af  Brug  for  saadaune  Brøst,  som  jeg  kunde  bøde,  eller 
et  alt  for  gammeldags  Snit,  som  jeg  kunde  ændre.  Menig- 
heden maa  derfor  meget  gjærne  finde  som  du,  at  de  gamle 
Salmer  skal  blive  som  de  er,  naar  den  kun  ikke  lader  dem 
ligge  ubrugte;  men  jeg  har  al  Grund  til  at  tro,  at  mange 
vil  synge  de  gamle  Salmer  i  den  nye  Skikkelse,  som  ellers 
lod  dem  ligge,  og  derfor  tør  jeg  ikke  undslaa  mig  for  det  i 
øvrigt  meget  utaknemmelige  og  bestandig  mislige  Arbejde. 
En  ganske  anden  Sag  er  det  med  Laan  af  Davids-Salmerne 
og  andet  fremmed  Gods,  hvormed  man  paa  eget  Ansvar  har 
fri  Haand,  og  naar  du  i  den  Henseende  gjør  Indsigelse  mod 
„Hænderne  i  Skjødet"  ej  engang  paa  den  poetiske,  men  paa 
den  unaturlige  Smags  Vegne,  da  har  du  aabenbar  LTret. 
Ebræeren  siger  nemlig:  „tag  Haanden  ud  af  din  Barm",  og 
hvem  der  ikke  støder  sig  over  denne  Ebræisme,  maa  heller 
ikke  støde  sig  over  den  tilsvarende  Danisme  „sid  ikke  med 
Hænderne  i  Skjødet",  og  for  hvem  begge  Dele  støde,  efter- 
synge  vi  naturligvis  ikke  Davids -Salmerne.  Den  skarpe 
Grænselinje  mellem  guddommeligt  og  menneskeligt,  som  vore 

Teologer  endnu  sædvanlig  trække,  er  desuden,  efter  min 
fulde  Overbevisning,  kun  kristelig,  hvor  de  ikke  lide  den, 
fordi  den  giver  Gud  alt:  Riget,  Magten  og  Æren,  da 
det  guddommelige  og  menneskelige  for  Resten  aldeles  smelter 
sammen  i  Kristus  og  skal  saa  efterbaanden  i  alle  virkelige 
og  levende,  altsaa  uophørlig  virksomme,  fremskridende 
Kristne.  De  stillestaaende  vil  derfor  nødvendig  finde 
langt  mere  at  udsætte  paa  Sangværket  end  Smagsdommerne, 
og  de  vil  sagtens  finde  mere,  jo  længere  det  rykker  frem; 
men  vi  to  vil  i  det  bele  nok  enes,  naar  du  blot  ikke  glem- 
mer, at  ved  denne  Lejlighed  maa  Præsten  bestandig  føre 
an,  og  Digteren  se  til  at  holde  Skridt  med  ham,  men  heller 
blive  tilbage  end  være  ham  i  Vejen.  Alt,  hvad  jeg  tror, 
Kristne  paa  de  forskjelligste  Trin  kan  have  Gavn  og  Glæde 
af  at  synge  enten  hjemme  eller  i  Kirken,  eller  kun  af  at 
læse  paa  Rim,  det  har  her  sin  rette  Plads,  hvor  mange  Ind- 
vendinger der  end  paa  ethvert  andet  Sted  med  Føje  kunde 
gjøres  derimod.  At  mange  Fejl  ved  denne  Lejlighed  vil  løbe 
med,  er  naturligt,  men  derfor  maa  vi  ikke  sidde  med  Hæn- 
derne i  Skjødet;  og  da  jeg,  for  at  tale  med  Grækerne,  ej 
har  foretaget  mig  Arbejdet  „uden  en  Guddom",  tør  jeg  haabe, 
det  i  det  hele  vil  lykkes. 

Nu,   lev  vel  med  dine,  kjærlig  hilset  fra  os!    og  lad  os 
vexle,  hvad  Skjæmt  og  Alvor  vi  i  Skikkelighed  kan! 

Din  Ven 
N.  F.  S.  Grundtvig. 


71. 
iDgemaiiii  til  GruiidtTig. 

Sorø.     d.  1.5de  Xovbr.  1836. 

Kjære  Grundtvig! 
Har   du   ikke  mærket  mig  den  List  af,    at  naar  jeg  vil 
have  et  noget  udførligt  Brev  fra  dig  og  ikke  bryder  mig  om, 
at   der   er  nogle   Skjænd  iblandt,    gjør   jeg   som   Helge   ved 

Stærkodder  og  hugger  dig  lidt  i  Panden,  at  sige  i  Frastand 
og  med  nogle  Bogstaver,  som  jeg  djog  véd,  er  dig  næsten 
mindre  end  ingen  Ting.  At  sligt  ikke  vil  betragtes  som  en 
utaknemmelig  Gaaen  i  Eette  med  den  aandelige  Vært,  der 
trakterer  mig,  mener  jeg,  forstaar  sig  af  sig  selv,  og  Smaa- 
DifFerenser  i  Synsmaader,  hvor  man  kun  stemmer  i  det  hele, 
har  jeg  selv  intet  imod  hos  mine  kjæreste  Læsere.  Om  én 
af  hine  Smaating  kun  et  Ord  endnu:  hin  danske  Talemaade, 
jeg  protesterede  imod,  synes  mig  bestemtere  end  den  til- 
svarende hebræiske  at  indeholde  Beskyldning  for  Uvirksomhed 
og  Ladhed,  og  vilde  derfor  ikke  naturlig  k\mne  falde  mig  i 
Talen  til  min  jordiske  Fader;  derfor  maa  du  ikke  kalde  det 
en  unaturlig  Smag,  naar  jeg  ikke  vilde  have  den  brugt  i 
Taleu  til  den  himmelske.  At  vor  Billedtale  om  det  gud- 
dommelige netop  ved  sin  Menneskelighed  bliver  sand  og 
naturlig,  er  jeg  for  Resten  fuldkommen  enig  med  dig  i,  og 
jeg  glæder  mig  paa  egne  og  Menighedens  Vegne  over  Sang- 
værket og  dets  Fortsættelse. 

Venligst  Tak  for  Bøgerne,  du  sendte  mig!  Det  sidste 
Afsnit  af  Middelaldershistorien  har,  som  hele  dette  Skrift,  ikke 
lidet  bidraget  til  at  lede  mig  paa  Sporet  efter  den  røde  Traad 
i  Tidens  knudrede  Tovværk;  men  dermed  slipper  du  ikke;  har 
du  sagt  A  og  B,  maa  du  kjønt  sige  C  med,  og  en  Oversigt  af 
den  nyere  Tids  Menneskeliv  med  hele  Forstandstidens  Stræben 
maa  du  en  Gang  føje  til  som  Hovedet  og  Kronen  paa  Værket. 
Din  Bog  er  mere  for  mig  en  Betragtning  over  Historien  end 
en  Historie  selv;  men  det  er  netop  ved  en  slig  Betragtning, 
at  der  kan  komme  Enhed  i  Beskuelsen.  Et  vigtigt  Fænomen  i 
Menneskeslægtens  Udviklingshistorie  tror  jeg  dog,  du  miskjender 
eller  undervurderer;  det  er  den  bildende  Knnst  med  Aanden 
og  Livet  i  dens  Værker  (p.  622  og  667).  De  blotte  Bog- 
stavers Død  maa  jeg  naturligvis  indrømme  dig;  men  naar  du 
hævder  det  levende  Ords  Vigtighed  og  Værd,  ser  det  under- 
tiden ogsaa  ud,  som  du  ingen  Aand  og  intet  Liv  erkjendte 
i  Litteratuten.     Vi  har  talt  derom  før;   men  paa  dette  Punkt 

kommer  jeg  altid  i  Vilderede  med  dine  Synsmaader,  og  det 
synes  mig,  du  raader  Skribenterne  fra  at  skrive  og  Læserne  fra 
at  læse,  i  det  du  dog  selv  baade  læser,  skriver  og  vil  læses. 
At  jeg  kun  ikke  paa  slige  Steder  har  læst  og  forstaaet  dig 
rigtig,  begriber  jeg  vel,  men  —  er  det  ene  min  Skyld?  eller 
er  det  de  syndige  Bogstavers  Skyld,  som  vil  hævne  sig? 

Havde  du  med  mig  staaet  i  Florens  og  Rom,  vilde  den 
Aand  og  det  Liv,  den  dybe  Religjøsitet  og  Begejstring,  der 
udstrømmer  fra  den  florentinske  og  romerske  Kunstskoles 
Værker,  ogsaa  fra  Medicæeraes  Tid,  have  slaaet  dig  med 
Beundring,  og  du  vilde  næppe  nogen  Sinde  have  fordømt 
slige  Mindesmærker  om  Menneskeaandens  højeste  Flugt  til 
det  historiske  Helvede.  I  dette  Stykke  maa  du  billig  lade 
mig  som  Øjenvidne,  og  netop  fordi  jeg  ikke  saa'  med  Kunst- 
dommerbriller, men  med  ligefrem  aabne  Menneskeøjne ,  have 
en  Stemme  med.  Til  Bod  for,  hvad  du  har  sagt  om  den 
italienske  Kunst,  burde  du  gjøre  en  Pilegrimsrejse  til  Rom, 
og  jeg  er  vis  paa,  du  sang  endnu  paa  dine  gamle  Dage  en 
begejstret  Romervise  om  Aanden,  Livet  og  Hjærtet  i  hine 
Billeder,  som  alene  Aand,  Liv  og  Kjærlighed  med  kristelig 
Fromhed  og  Begejstring  har  kunnet  gjøre  udødelige.  —  Jeg 
ser  med  dig  i  det  store  Korstog  Middelalderens  og  Kristen- 
hedens Heltedigt;  jeg  vilde  gjærne,  at  du  med  mig  i  den 
italienske  Billedverden  fra  det  14de,  15de  og  16de  Aar- 
hundrede  skulde  se  dens  Engle-  og  Straale- Glorie.  Dog 
derom  giver  Kobbere  kun  en  svag  Forestilling,  og  andres 
Forsikringer  en  endnu  svagere  Overtydelse. 

Gud  velsigne  dig  og  dine!  optag  denne  min  Expektora- 
tjon  som  sædvanlig  i  Kjærlighed!  og  kan  jeg  ingen  Proselyt 
gjøre  af  dig  i  min  Beundring  for  italiensk  Kunst,  saa  kan 
det  undværes,  vor  fælles  Tro  i  øvrigt  og  ærligt  dansk  Venskab 
ubeskaaret. 

Din 

B.  S.  Ingemann. 

72. 
lugemanu  til  GruDdtTig. 

Soro.     d.  iOde  Jan    i 837. 
Kjære  Grundt\ig! 

Hilsen  og  Yenskab  i  det  nje  Aar!  Paa  mit  sidste  Brev 
ser  jeg  nok,  du  ikke  vil  give  mig  andet  Svar,  end  hvad  jeg 
nu  kan  læse  i  mange  af  dine  for  Aanden  og  Livet  be- 
gejstrede Sange  i  2det  Hæfte  af  dit  Sangværk.  Du  vil  vel 
ikke  spilde  flere  Ord  paa  min  Vantro  angaaende  den  totale 
Død  og  Aandløshed  i  al  menneskelig  Skrift  og  i  alt  Billed- 
værk, —  en  Paastand,  der  synes  mig  maa  følge  af  den  ude- 
lukkende Antagelse  af  alt  Liv  og  al  Aand  i  Eøsten  og  Læbe- 
ordet. Bliv  ikke  kjed  af  mine  Indvendinger,  men  lad  os  dog 
ogsaa  i  dette  Stykke  forstaa  hinanden  ret!  Sans  og  Lemmer 
ere  og  blive  jo  dog  kun  Sans  og  Lemmer  og  ere  jo  alle  til- 
sammen kun  Organer  for  Livets  og  Aandens  Eørelser  i  os; 
hvad  skal  vi  med  den  skarpt  adskillende  Eangorden  mellem 
disse  Aandens  og  Livets  Tjenere?  Øjet  og  Haanden  kunne 
jo  endogsaa  gjennem  Tider  og  Slægter  være  virksommere  Or- 
ganer for  Aanden  og  Livet,  end  Kjødtungen  og  Bruskørct. 
saa  sandt  den  aandelige  Eøst  og  Hørelse  har  hjemme  i  Sjælen 
og  ikke  i  Legemet,  hvis  Organer  tilsammen  kun  ere  Aandens 
og  Livets  temporære  Tjenere.  Alle  Eafaelers  mundtlige  Vel- 
talenhed skulde  kun  hjulpet  os  lidet,  naar  ikke  Aanden  og 
Livet  hos  de  Godtfolk  havde  fundet  Udgang  gjennem  Finger- 
endeiTie.  Hvert  mundtligt  Ord  fra  Saxos  og  Shakspeares 
Tunge  er  jo  som  dødt  og  usagt  for  os,  medens  det  Liv  og 
den  Aand,  der  har  rørt  sig  i  dem,  endnu  taler  levende  til 
os  fra  hvert  Blad  i  deres  Bøger. 

Jeg  kan  ikke  forstaa,  at  vi  herom  virkelig  kunne  være 
af  nogen  forskjellig  Mening.  Udtrykker  jeg  mig  maaske 
tydeligere  i  Vers,  saa  sig  mig  kun  —  uden  Hensyn  paa,  om 
du  finder  Fremstillingen  poetisk  eller  ej  —  om  du  er  enig 
med  mig  i  Meningen  af  de  to  Strofer  paa  næste  Side! 

Lad    mig    dog    kjønt    høre    fra  dig   og   sig   mig,    hvad 

du  lever  i  og  arbejder  paa!  Har  du  ikke  taget  fat  paa 
et  universalhistorisk  Billede  af  „Nyaarstiden"  eller  paa  en 
Litteraturhistorie?  det  var  et  Værk,  som  jeg  vilde  give 
meget  til,  du  en  Gang  tog  dig  paa. 

Jeg  har  sendt  min  „Holger  Danske"  ind  til  Pressen, 
og  jeg  tænker,  han  om  et  Par  Maaneder  skal  gjøre  dig  sin 
Opvartning.     Kjærligst  Hilsen   til  dig  og  dine  baade  fra  min 

din  hjærteligst  hengivne 

Ingemann. 

Rygtet  giver  us  nu  Waage  til  Direktor.  Jeg  skal  fore- 
løbig have  været  i  Forslag  som  akademisk  Direktor,  og  Hen- 
richsen som  Skolerektor;  men  Kongen  vilde  ingen  Forandring 
gjøre  i  Statuterne,  Jeg  for  min  Del  var  ret  glad  ved,  at 
det  Forslag  faldt  igjennem,  da  jeg  hører,  at  Bestyrelsen  af 
Opdragelsesanstalten  skulde  have  været  forenet  med  det  aka- 
demiske Direktorat. 

Tegn  og  Billed. 
For  Aanden  har  Aander  udødelig  Røst, 

De  gjennem  Aartusender  sjunge. 
End  Ordet  har  Liv  fra  Profeternes  Bryst 

Og  fra  Patriarkernes  Tunge. 
Dog  Brystet  af  Ben  og  Tungen  af  Kjød 

Ej  Livsflammen  ene  bevarer; 
Men  Sjælenes  Tanker,  fra  Verden  blev  fød. 

Hvert  Aandernes  Tegn  aabenbarer. 

Hvert  Bogstav  er  dødt;  men  hvert  Ord  har  dog  Liv, 

Naar  Aanden  kan  Sifrene  stave. 
En  Verden  af  Sjæle  opstaar  ved  dens  Bliv 

Fra  Skjaldes  og  Kunstneres  Grave. 
Er  Kjødøret  døvt  og  Kjødtungeu  stum, 

Dog  Livets  Apostler  ej  døde: 
Hvor  Sjælen  har  Øre  og  Aanden  har  Rum, 

De  flammende  Tunger  end  gløde. 

73. 
(jrundtTig  til  Ingemann. 

Kristjanshavn.     12.  Jan    iSS7. 
Kjære  lugemanu! 

At  jeg  af  mit  Hjærte  bar  ønsket  dig  en  glædelig  Fest, 
skjønt  jeg  ikke  skrev,  tvivler  du  vist  lige  saa  lidt  paa, 
som  at  jeg  nu,  som  skrevet  staar,  ønsker  dig  og  dine  et 
lyksaligt  Nyaar;  og  Grunden,  hvi  jeg  ikke  besvarede  dit 
forrige  Brev,  var  naturligvis  kun  den  Overbevisning,  at,  kan 
man  endikke  mundtlig  komme  til  Klarbed  eller  Enigbed  om 
en  Sag,  da  kan  man  det  langt  mindre  skriftlig,  men  staar 
Fare  for  ved  bvert  Forsøg  at  indvikle  den  mere  og  gjøre 
Uenigbeden  eller  Misforstanden  rent  fortvivlet.  Uagtet  du 
derfor  maner  mig  baade  i  løs  og  bunden  Stil  for  et  bestemt 
Svar,  skulde  jeg  maaske  belst  enten  sige  rent  ud  nej,  eller 
slaa  det  hen  i  balv  Spas;  men  da  jeg  ser,  du  ganske  alvorlig 
ærgrer  dig  over,  at  vi  skulde  være  uenige  om  Grundloven 
for  Aandens  Virksombed,  eller  dog  ganske  misforstaa  bin- 
anden,  og  jeg  tror,  vi  er  dog  i  Grunden  saa  gode  Venner, 
følgelig  saa  grundenige,  at  det  ikke  siger  stort  med  lidt  mer 
eller  mindre  Misforstand,  synes  mig  dog,  jeg  maa  føje  dig. 

Mit  Forbold  til  Historien  i  det  hele  og  til  Bibelen  især 
maa  jo  borge  for,  jeg  ingenlunde  tvivler  om,  endsige  nægter, 
at  Skrift  i  Aandens  Tjeneste  er  et  stort  og  uundværligt  Middel 
til  at  forbinde  Aandens  Virkninger  i  Tidens  Løb,  og  at 
Aandeu,  bvor  den  findes,  med  stor  Fornøjelse  gjenkjender  og 
vedkjender  sig  sine  forrige  Virkninger,  saa  derom  er  vi  aldeles 
enige.  At  nu  ogsaa  Aand  lader  sig  spore  i  Haandens 
Kunstværker,  indrømmer  jeg  gjærne,  selv  i  bøjere  Grad 
og  videre  Udstrækning,  end  mit  Øje  er  skabt  og  skikket  til 
at  opdage;  men  her  begynder  dog  allerede  vore  Synsmaader 
kjendelig  at  adskille  sig,  da  du  lægger  langt  mere  Vægt, 
end  jeg  kan  billige,  paa  Aandens  Spor  i  Bygninger,  Malerier 
og  Billedstøtter. 

Dog,  bvad  der  egentlig  støder  dig,  er  min  Paastand  om 

det  mundtlige  Ord  som  det  eneste  levende  og  virk- 
somme Udtryk  af  Aanden;  og  det  egentlige  Spørgsmaal 
mellem  os  er  nu,  om  du  misforstaar  min  Mening  eller  ikke; 
thi  forstaar  du  den,  men  kan  ikke  udstaa  den,  da  er  derved, 
i  det  mindste  skriftlig,  intet  at  gjøre. 

Er  det  derimod  en  Misforstand,  da  falder  det  vel  ikke 
rimeligt,  at  den  Tydelighed,  du  savnede  i  min  Mund,  skulde 
møde  dig  i  min  Pen;  men  det  var  dog  muligt,  at  jeg,  som 
Eremitter  pleje,  havde  glemt,  hvad  jeg  maatte  forudsætte  som 
bekjendt,  og  derved  givet  en  Anledning  til  Misforstand,  Pennen 
mulig  kunde  hæve. 

Altsaa,  naar  jeg  taler  om  Aandens  Virksomhed  og  For- 
planteise, da  forstaar  jeg  ved  Aand:  Kraftytringen  af  en 
højere  Synsmaade  for  Livet,  det  timelige  og  haandgribelige, 
og  skjelner  derfor  skarpt  imellem  Spor  af  Aand  eller  Tegn 
dertil  og  det  levende  Udtryk  deraf,  paastaaende  der- 
hos, at  det  eneste  under  Solen,  hvori  denne  højere  Betragt- 
ning af  Verden  og  Livet  kan  levende  udtrykke,  for- 
plante og  meddele  sig,  er  det  mundtlige,  lydelige 
Ord.  Dette  paastaar  jeg  nu  dels  som  en  Erfarings-Sandhed, 
og  dels  som  en  Naturlov,  saa  det  er  mig  umuligt  at  tænke 
anderledes;  men  da  alle  vore  Begreber  kun  efterhaanden 
klare  sig  .og  blive  aldrig  fuldklare  her  neden,  kan  min  Ud- 
vikling af  Paastanden  gjærne  endnu  være  andre  for  dunkel, 
skjønt  den,  fordi  jeg  har  kjendt  den  langt  duuklere,  nu 
synes  mig  soleklar;  saa  jeg  forlanger  ikke  andet  af  mine 
Læsere  eller  mine  Venner,  end  at  de  skal  indrømme  mig 
samme  Frihed,  som  jeg  indrømmer  dem:  Lov  nemlig  til  at 
beholde,  udtrykke  og  forsvare  min  Overbevisning,  som  jeg 
gjærne  vil  dele  med  alle,  men  ingen  paanøde. 

Hvad  nu  først  Erfaringen  augaar,  da  viser  hele  Uni- 
versalhistorien, saa  vidt  jeg  kjender  den,  at  en  begejstret 
Eøst  var  aldrig  magtesløs,  men  at  alle  Kunstværker  og  selv 
de  saakaldte  aand  fuldeste  Bøger  bestandig  var  det,  saa 
der  herskede  det  største  Barbari  og  den  grueligste  Aandløshed 

med  de  ypperste  Kunstværker  for  Øje  og  de  aandrigste  Bøger 
mellem  Hænderne;  ja,  Historien  viser,  at  naar  Aanden  ej 
mer  havde  levende  Køster  til  sin  Tjeneste,  da  blev  Hvidingen 
af  Kunstværker  til  Afguderi  med  det  haandgribelige,  og  Be- 
undringen af  de  skriftlige  Mesterværker  det  mest  aands- 
fortærende  Bogstavvæsen,  hvad  især  Jøders  og  Grækers  Hi- 
storie ret  forbavsende  oplyser. 

Dette  kan  man  nu  vel  kalde  tilfældigt,  da  det  er 
umuligt  at  bevise.  Solen  vil  staa  op  i  Morgen,  fordi  den 
gjorde  det  hidtil  hver  Morgen;  men  det  er  dog  højst  rime- 
ligt, at  hvad  Aanden  ej  i  sin  kraftige  Ungdom  har  kunnet 
gjøre  til  levende,  virkelige  Organer,  kan  den  i  sin  Alderdom 
endnu  mindre. 

Hertil  kommer,  at  naar  vi  tænke  os  om,  maa  vi  finde, 
at  Ordet  paa  vore  Læber  er  det  eneste  usynlige,  som 
med  Liv  kan  udtrykke  Tanker  og  Følelser,  altsaa  det 
eneste  levende  og  sanselige  paa  Jorden,  hvori  den  usynlige 
Aand  virkelig  selv  kan  være,  hvoraf  synes  nødvendig  at 
følge,  at  det  lydelige  Ord  ogsaa  er  det  eneste,  hvorigjennem 
Aand  kan  virke  levende.  —  At  baade  Tungen  og  Læberne 
er  af  Kjød,  kan  her  ikke  komme  i  mindste  Betragtning;  thi 
Hænderne,  hvormed  baade  Bogstaver  og  Billeder  dannes, 
er  jo  lige  saa  lidt  af  Aand;  men  den  store  og  vigtige  Forskjel 
er,  at  Hænderne  ej  kan  frembringe  noget  usynligt,  som 
falder  sammen  med  Aanden,  saa,  hvor  megen  Aand  end 
Haandens  Værker  kan  forudsætte,  besidde  de  dog  ingen,  men 
er  kun  Tegn  og  Billeder,  som,  naar  de  tages  for  Aanden 
selv,  forudsætte  og  nære  Aandløshed;  medens  det  ene  er 
Tungen  og  Læberne  givet:  i  Aandens  Tjeneste  at  frembringe 
et  usynligt  Storværk  i  „det  vingede  Ord",  der  sammen- 
smelter med  Aanden  selv  og  kan  aldrig  stjæle,  men  kun  ud- 
brede, befæste  og  oplyse  Aandens  Hylding.  Lige  saa  lidt 
som  derfor  hvad  vi  kalde  et  Folkesprogs  Aand  kan  virke 
uden  et  tilsvarende  Ord  i  Folkemunden,  hvormed  den  er 
uadskillelig  forenet,    lige   saa  lidt  kan  nogen  Aand  forplante 

13* 


196 


sig  eller  gjøre  sig  gjældende  paa  Jorden  uden  et  tilsvarende 
mundtligt  Ord,  hvormed  den  oprinder  og  forsvinder,  uden  at 
selv  saadanne  Aandsfostre  som  den  hellige  Skrift  formaa  at 
gjenføde  den. 

Om  nu  dette  kan  bidrage  til  at  jævne  vore  Synsmaader, 
finder  jeg  meget  tvivlsomt;  men  tydeligere  kan  jeg  ikke 
skriftlig  betegne,  hvad  jeg  mener,  da  al  Skrift  i  Følge  sin 
Natur  er  en  Hieroglyf,  der  slet  ikke  kan  lette  Læseren  sin 
Forklaring,  men  venter  alt  af  ham. 

Over  Direktorv'alget  synes  hele  Hovedstaden  at  forundre 
sig,  og  jeg  finder  det  selv  ret  egentlig  pudsigt,  men  haaber, 
at  det  vil  føre  til  lige  saa  uventede  Eesultater,  som  det  selv 
var  uformodentligt. 

Du  spørger,  om  jeg  ikke  tænker  paa  historiske  Arbejder, 
og  dertil  maa  jeg  svare:  nej,  for  det  første  slet  ikke,  dels 
fordi  jeg  er  træt  af  det  Slags  Arbejde,  dels  fordi  jeg  ikke 
gider  tigget  mere  saadant  ud,  og  endelig  fordi  jeg,  som  du 
nok  ser,  er  saa  hjærtelig  inde  i  den  kirkelige  Sang,  at,  saa 
længe  Gud  vil,  jeg  kan  have  saa  megen  daglig  Glæde,  som 
den  giver  mig,  og  glæde  en  Del  Jævnkristne  med  det  samme, 
gaar  jeg  ikke  lettelig  der  fra.  Af  alt,  hvad  vi  i  Aandens 
Tjeneste  kan  skrive  op,  er  Sangen  unægtelig  Munden,  og  jeg 
tør  tro  tillige  Hjærtet,  nærmest;  og  kunde  Aanden  først 
igjen  vinde  sit  tabte  Herredømme  over  Folkehj ærtet  og  Folke- 
munden, da  vilde  alle  Haande  folke-lige  Bøger  baade  blive 
langt  lettere  at  skrive  og  udgive  og  langt  nyttigere;  saa  med 
dem  har  det  ingen  Hast:  de  er  enten  oveiliødige  eller  komme 
af  dem  selv. 

Nu  god  Nat!  og  gid  alle  Nyaar  befæste  vort  gamle  Ven- 
skab og  forny  vore  bedste  Forhaabninger,  til  de  opfyldes  I 

N.  F.  S.  Grundtvig. 

74. 
Ingemauii  til  Gruudtvig. 

Sorø.     cl.  9de  Septbr.  1837. 
Kjære  Grundtvig! 

Med  disse  Smaasange  ^)  maa  jeg  dog  gjøre  dig  en  Visit 
paa  Gaasefjer-Benet,  med  venligst  Tak  for  sidst  og  Spørgen 
til,  hvad  Liv  du  i  Sommer  har  haft  fat  i,  foruden  det,  jeg  i 
Sangværket  har  set  Spor  af.  Jeg  véd,  du  har  haft  en 
Somraervilla  til  din  og  dines  Forfriskelse;  og  da  jeg  hørte, 
du  var  helt  ude  paa  Landet,  ventede  jeg  dig  halvt  om  halvt 
i  Sorø.  Naar  du  saaledes  flyver  ud  en  anden  Gang,  saa  lad, 
om  muligt,  ikke  Sorø  ligge  uhesøgt!  Tager  du  endnu  i  Efter- 
aaret  til  Nysø  —  som  Stampe  venter  —  saa  glæder  du  os 
vel  endnu  med  et  Besøg? 

Jeg  har,  med  Skam  at  melde,  i  Sommer  været  doven; 
det  dejlige  Sommerliv  udenfor  trak  mig  ganske  til  sig,  og 
nu,  jeg  er  kommen  ind  fra  Skoven  og  Søen,  begynder  Efter- 
aaret  ogsaa  at  trække  mig  ud  fra  Stuen  og  Bøgerne  og 
Pulten. 

Om  det  ydre  Liv  er  her  intet  at  fortælle,  og  hvad  der 
saaledes  i  Stilhed  passerer  inden  i  os,  véd  man  ikke  ret 
selv,  før  man  sér  det  i  dets  livshistoriske  Følger. 

Din  Ven 
B.  S.  Insremann. 


75. 
itruudtvig  til  lugemauu. 

22.  Septbr.  1837. 
Kjære  Ingemann! 

Tak  for  Brevet  og  for  Morgensangene,  hvoraf  især  Vaar- 

sangen  behager   mig!     Endelig   har  jeg   faaet   1ste   Bind   af 

Sangværket  saa  vidt,  at  jeg  kan  sende  dig  et  Exemplar,  som 


[Morgensange  for  Børn.    Kbhvu.  18o7.] 

jeg  er  vis  paa,  du,  med  al  den  Forskjel,  der  i  det  enkelte  er 
paa  vore  Meninger,  vil  i  det  hele  modtage  og  betragte  venlig. 
Hvad  der  især  glæder  mig  ved  det,  er  den  Sammensmeltning 
af  Toner  fra  alle  Hovedgangene  i  den  almindelige  Kirke,  som 
under  Udarbejdelsen  naade  mit  Øre  og  rørte  mit  Hjærte;  og 
skjønt  jeg  nok  kan  vide,  at  de  forskjellige  Toner  ved  at  gaa 
igjennem  mig  har  tabt  meget  af  deres  Ejendommelighed,  tør 
jeg  dog  haabe,  der  er  Spor  tilbage,  der  vil  fryde  troende 
Sjæle  som  Forbud  paa  den  ny  Sang,  hvormed  alle  Stammer 
og  Tungemaal  prise  ham,  af  og  ved  og  til  hvem  alle  Ting  ere ! 

Min  Hensigt  var  nu  i  Vinter  at  give  en  Eække  af  bibel- 
historiske  Sange,  til  at  oplive  Betragtningen  af  Guds  under- 
lige Gjerninger  i  begge  Pagters  Dage  og  da  især  af  Frelserens 
jordiske  Levnedsløb;  men  om  det  lader  sig  gjøre,  er  et  andet 
Spørgsmaal,  da  jeg  har  saa  meget  af  den  græske  Tvilling- 
natur i  mig,  at  jeg  næsten  altid  efter  et  Besøg  i  de  levendes 
Land  maa  opholde  mig  en  Stund  i  de  dødes  Eige;  saa  jeg 
føler  mig  virkelig  dragen  til  Nyaarstidens  Historie,  som  be- 
skriver Slægtens  Nedfart  til  Helvede  baade  i  kirkelig, 
borgerlig  og  videnskabelig  Forstand.  Vist  nok  er  det  ikke 
Helvede,  som  frister  mig,  men  jeg  lokkes  af  den  græske 
Paaskesang  „I  Dag  sukker  Helved  og  klager"  til  at  se  og 
vise,  hvorledes  Afgrunden  igjen  har  forslugt  og  fon-egnet  sig, 
og  vil  nødes  til,  med  Kristendommen,  at  give  Slip  paa  alt  det 
menneskelige,  der  vel  havde  forskyldt  Døden,  men  trøstede 
sig  dog  ikke  forgjæves  ved  „Naaden  og  Sandheden'-,  som  op- 
vækker døde  og  gjør  levende  hvem  han  vil.  Alle  vore  Dages 
Oprør  og  Opstande  staa  nemlig  for  mine  Øjne  som  lige  saa 
mange  Forbud  paa  Opstandelsen  af  alt  det  folkelige  og  men- 
neskelige, som  nrkelig  har  været  paa  Jorden,  og  med  den 
Tro  kan  vi  sidde  rolig  og  betragte  Jordskjælvet,  om  end 
Bjergene  rave  og  smelte  i  Bølgerne. 

Jeg  sender  dig  et  Par  Blade,  som  du  vel  ikke  har  set, 
da  Kancelliet  kun  vilde  tillade  Forhandlingen  under  haanlige 

Vilkaar  ^),  og  nogeu  Eftertanke  om  en  folkelig  Højskoles  Nød- 
vendighed har  de  dog  vakt  i  Norge,  hvad  saa  end  Følgen 
deraf  kan  blive.  Jeg  agter  nu  ogsaa  at  udgive  et  Par  Bind 
Smaadigte  i  Norge  ^),  dels  fordi  jeg  dér  uden  al  Vanskelighed 
har  fundet  en  Forlægger,  og  dels  fordi  jeg  tror.  Nordmændene 
kan  have  godt  af,  der  kommer  lidt  saadant  ud  hos  dem  selv, 
da  det  sandsynligvis  derved  baade  bliver  dem  mere  bekjendt 
og  mere  velkomment. 

Onde  Tunger  vil  for  Eesten  sige,  jeg  i  denne  Sommer, 
der  efter  et  behageligt  Ophold  synes  at  ville  tage  ret  kjærlig 
Afsked,  har  „ligget  i  Grøften"^);  men  du  kan  tro  mig  paa 
mit  Ord,  at  den  uskyldige  Anledning  til  det  Vanrygte  kun 
er,  at  jeg  —  ligesom  man  jo  gjør  i  Sor  —  har  ligget  lidt 
paa  den  lade  Side  og  battet  mig  i  Solen,  —  Nu  tænker  jeg 
ogsaa  stærkt  paa  at  trække  i  Vinterkvarter  og  tage  ordentlig 
fat,  hvad  jeg  haaber,  man  ogsaa  i  Sor  enten  har  eller  faar 
dog  i  Sinde,  saa  man  kan  spørge  Tidende  derfra  om  Axels 
og  andre  smukke  Folks  Opstandelse,  hvis  Grave  I  slet  ingen 
Ære  har  af  at  sætte  latinske  Indskrifter  paa,  hvormed  I  kun 
bestandig  mane  Aanden  dybere  ned. 

Nu  far  vel  og  lev  vel  med  din  Kone  og  med  din  Muse,  som 

jeg  véd  bor  venlig  sammen  og  gjendrive  den  gamle  Snak,  at 

man  med  to  Kjærester,  naar  de  due  noget,  ikke  skulde  kunne 

have  Fred  i  Huset. 

Din 

N.  F,  S.  Grundtvi2'. 


*)  [o:  „Til  Nordmænd  om  en  norsk  Højskole".  Ki-istiania  1837. 
Da  G.  var  under  Censur,  og  dette  Skrift  ikke  var  censureret  og 
havde  faaet  PoLLtipaategningen ,  saa  forbød  Kancelliet  vel  ikke  dets 
Indførelse  i  Landet,  men  dog  dets  Avertering.]  ^)  [Det  blev  dog 
ved  ét  Bind  „Nordiske  Smaadigte  af  N.  F.  S.  G.".  Kristiania  1838.] 
^)  [G.  havde  i  dette  Aar  Sommerbolig  paa  Østerbro,  Nr.  28.  som 
ligger  lavere  end  Gaden,  hvoraf  det  skjæmtende  Udtryk.] 

76. 
Iiigemauii  til  Gruudtvig. 

Soro.     d.  Ute  Oktbr.  1837. 
Kjære  Grandtvig! 

Hjærteligst  Tak  for  Vennebrevet  og  det  første  Bind  af 
dit  „Sangværk"!  Jeg  havde  allerede  læst  det  efterhaandeu 
som  det  udkom  i  Hæfterne,  men  med  Glæde  modtog  jeg  det 
im  som  en  stor  Bog  samlet  fra  din  Haaud.  Tonerigdommen  er 
stor  og  mangfoldig,  og  foruden  det  meget,  jeg  kjeuder,  har 
jeg  her  fundet  næsten  endnu  mere  af  høj  poetisk  og  kirkelig 
Interesse  fra  den  græske,  augelsaxiske  og  engelske  Kirke, 
som  jeg  ikke  kj endte  tilforn.  Ogsaa  af  de  latinske  Kirke- 
sange er  der  mange  fortræffelige,  og  skjønt  en  stor  Del  af 
disse  kristelige  Digte  vel  ikke  ere  skikkede  til  Kirkebrug  i 
vor  Tid  eller  egentlig  syugelige,  saa  ville  de  nu  vist  læses 
af  mange  med  stor  Deltagelse  og  indgribende  Virkning.  Blandt 
saadanne  regner  jeg  det  kraftig  skjønne  Maleri  af  Kristus  i 
Hades.  Mod  nogle  af  dine  Forandringer  i  vore  egne  Salmer 
har  jeg,  som  du  véd,  et  og  andet  at  indvende;  men  derom 
kan  vi  bedst  konferere  en  Gang  mundtlig.  At  du  har  kunnet 
bruge  nogle  af  mine  Salmer,  har  naturligvis  været  mig  kjært; 
men  at  jeg  bedst  lider  dem  uden  Forandringer,  maa  du  til- 
give mig.  Det  ser  jeg  ogsaa,  du  har  gjort  ved  de  sidst  op- 
tagne (jeg  mener:  fundet  dig  i  dem  som  de  varj. 

Du  vil  nu  snart  faa  at  se  en  kongelig  Resolutjon  for  en 
Kealskoles  Forbindelse  med  Sorø-Skole  og  selv  paa  en  Maade 
med  Akademiet;  det  sidste  vil  finde  megen  Modstand,  især  af 
H.  C.  Ørsted,  som  med  Eealskole-Kommissjonen  har  gjort 
stærk  Indsigelse  mod  nogen  Indretning  af  denne  Art  i  Sorø, 
formodentlig  for  at  det  poMekniske  Institut  intet  Afbræk 
skal  lide.  Hvad  Frugt  vi  tør  vente  os  deraf,  er  vistnok 
meget  uvist.  At  Latinen  ogsaa  for  de  ustuderede  ikke  rent 
er  afskaffet,  vil  du  vel  ikke  synes  om.  Hvad  jeg  helst  vilde 
have  i  Flor,  kommer  maaske  næppe  i  vor  Livstid  til  noget 
virkeligt  Liv,  jeg  mener  et  saadant  folkeligt  Akademi  som  det, 

du  nu  ogsaa  har  talt  til  Nordmændene  om.  (Tak  for  den 
lille  Bog!  Vilde  Kancelliet  have  sat  „maa  sælges"  i  Steden 
for  „maa  trykkes"?)  Men  stod  her  ogsaa  i  Morgen  et  saa- 
dant  Akademi,  hvor  stor  mener  du,  Frekvensen  blev,  naar 
den  almindelige  Dannelse,  der  tilbødes,  ikke  medførte  Rettig- 
heder til  Embeder  og  anden  Forsørgelse?  Tore  tilkommende 
Godsejere,  som  man  vel  mest  maatte  gjøre  Regning  paa, 
forlange  kun  juridisk  Kundskab  for  at  kunue  være  deres  egne 
Prokuratorer. 

Jeg  vilde  gjærue  en  Gang  se  din  Anskuelse  af  den 
nyere  Tids  Historie  i  Sammenhæng,  og  har  du  faaet  Lyst  til 
Arbejdet,  saa  haaber  jeg,  du  griber  det  med  saa  gevaltigt  et 
Greb,  at  Haanden  ikke  kan  slippe  det,  før  Bogen  er  færdig. 
Vilde  du  saa  derhos  give  os  en  særskilt  Beskuelse  af  Littera- 
turhistorien, vilde  det  være  mig  dobbelt  kjært;  eller  har  du 
maaske  i  Sinde  at  lade  Livet  i  Skriftverdenen  følges  med 
det  udenfor  Papiret? 

Og  nu  lev  vel,  kjære  Ven!  Min  Lucie  sender  en  venlig 
Hilsen.  Hils  de  falsterske  Søstre  og  alle  dine  venligst,  og  lad 
det  ikke  vare  alt  for  længe,  inden  jeg  hører  fra  dig! 

Din  hengivne 
B.  S.  Ingemann. 


77. 
Grundtvig  til  lugemanu, 

Kristjanshavn.     7de  Oktbr.  1837. 
Kjære  Ingemann! 

Sidst  glemte  jeg  vist  at  hilse  dig  fra  vor  gamle  Dons, 

hvem  jeg  efter  mange  Aars  Forløb  i  Sommer,   da  jeg  var  hos 

Busck,  med  Vemod  saa'  igjen.     Dig  var  han  lidt  vred  paa, 

fordi  jeg  tror,  du  slet  ikke  besøgte  ham  paa  Nordruplund; 

og  det  er  besynderligt  at  se  saa  megen  levende  Deltagelse  i 

det  forbigangne    forbundet  med  saa  megen  Ligegyldighed  for 

det  nærværende   og   tilkommende,    som    der   aabenbar  er  hos 

ham,  der  vel  maa  kaldes  sin  egen  Historie.  Hans  Kone  for- 
sikrede mig.  han  levede  meget  ordentlig,  men  jeg  kan  ikke 
rigtig  tro  det,  da  enkelte  Glimt  syntes  at  vise,  han  dog  ogsaa 
kunde  tage  Del  i  det  næi-værende,  naar  han  ligesom  vaagnede 
af  sin  Døs.  Saaledes  fortalte  han  mig  en  Dag  aldeles  i  sin 
gamle  fornøjelige  Stil,  hvorledes  han  havde  raabt  til  min 
Svend,  som  red  forbi,  uden  at  have  det  bedste  Rygte  for 
Sadelfasthed:  fald  ikke  af!  og  til  sit  store  Morskab  faaet  det 
Svar  af  den  forvovne  Krabat:  Aa,  det  er  jeg  saa  vant  til! 

Angaaende  Sangværket,  da  har  jeg  vitterlig  indlemmet 
meget  deri,  som  næppe  vil  blive  sunget  af  enkelte,  endsige 
af  mange;  men  syngeligt  skulde  jeg  dog  mene,  det  meste 
er;  og  naar  der  efter  Sognebaandets  Løsning  danner  sig 
frie  Menigheder,  vil  ogsaa  meget  blive  sunget  med  Fryd,  som 
under  det  nærværende  Kaos  er  i  Kirken  aldeles  ubrugeligt. 
De  Forandringer,  jeg  gjorde  i  din  Advents-  og  Jule -Sang, 
har  jeg  ikke  blot,  som  Følgen  viser,  misbilliget,  men  vilde, 
hvis  Bogen  havde  faaet  en  Fortale,  staaet  aabenbar  Skrifte 
for.  Dette  er  nu  vel  ikke  saaledes  at  forstaa,  som  om  Ee- 
censenten  ikke  ogsaa  syntes  bedst  om  sit  eget;  men  da  jeg 
ikke  ønsker,  nogen,  mens  jeg  lever,  skal  klæde  mig  efter 
deres  Smag,  maa  jeg  heller  ikke  gjøre  det  ved  nogen.  Denne 
Følelse  er  i  Grunden  gammel  hos  mig,  og  derfor  vilde  jeg 
slet  ikke  optaget  andre  levendes  Sange  end  mine  egne;  men 
dine  Højtidssange  vare  mig  dog  alt  for  kjære  og  mærkværdige 
til,  at  jeg  kunde  udelade  dem,  og  da  jeg  ikke  i  en  Hast 
kunde  besinde  mig  paa  den  Udvej,  jeg  siden  faldt  paa, 
kvaklede  jeg,  skjønt  under  megen  Strid  med  mig  selv,  paa 
et  Par  af  dine  Sange,  hvad  jeg  strax  vilde  bedt  om  For- 
ladelse for,  naar  jeg  ikke  havde  vidst,  det  var  forladt  i 
samme  Øjeblik,  du  af  Følgen  saa',  det  var  fortrudt. 

Hvad  man  har  i  Sinde  med  Sor,  er  jo  vist  nok  hverken 
helt  eller  halvt;  men  dog  glæder  det  mig,  at  man  vil  gjøre 
noget,  da  det  dog  viser  en  Indrømmelse  af  Trangen  til  noget 
andet,    og    naar    vi    kun    hverken    tabe   Modet    eller    opgive 

Haabet,  skal  vi  sikkert  opleve  Begyndelsen  til  et  nyt  Lev- 
nedsløb. Kan  ogsaa  blot  den  nye  Realskole  blive  forbimden 
med  Akademiet,  da  tænker  jeg,  dette  snart  opsluger  den, 
saa,  kan  du  gjøre  noget  dertil,  da  spar  ingen  Ulejlighed, 
men  brug  din  Mund!  Havde  vi  kun  Akademiet,  frj'gter  jeg 
ikke  for  Savn  af  Elever,  da  vi  har  faaet  et  Sted  (i  Roskilde 
og  Viborg),  hvor  de  ustuderede  i  det  mindste  maa  føle  deres 
Trang  til  en  ulatinsk  og  ægte  dansk  Dannelse,  saa  du  kan 
tro,  det  gj ælder  nu  kun  om  Aabningen  af  en  virkelig 
Skole  for  Livet;  og  følte  Fjenden  ikke  det,  vilde  han  heller 
ikke  saa  haardnakket  sætte  sig  imod,  hvad  for  Øjeblikket 
synes  ubetydeligt.  Derfor  skulde  ogsaa  vi  koncentrere  vore 
Bestræbelser  for  at  faa  det  første  Skridt  gjort,  hvor  lidet  det 
saa  end  lovede. 

Hilsen  og  Venskab  fra  os  alle  ved 

din 

N.  F.  S.  Grundtvig. 


78. 
Ingemann  til  Gruudt?ig. 

Sorø.     d.  23.  Okthr.  1837. 
Kjære  Grundtvig! 

Her  sender  jeg  dig  sort  paa  hvidt  for,  at  den  saakaldte 

Real-Skole-I'ndervisning  her  skal  være  forbundet  med  Akademiet. 

Nogen   udførligere  Angivelse   af  Planen  vil  der  nok  komme  i 

Kollegialtidendeu;   men   hvis   ikke  det  Par  understregede  Ord 

til   al  Lykke   stod   i   den   kongelige  Eesolutjon  ^),    vilde   man 

vist  gjærne  slaa  Streg  over,  hvad  baade  du  og  jeg  anser  for 

det  bedste  ved  den  hele  Forandring.     En  stor  Oppositjou  vil 


^)  [af  19.  Septbr.,  hvori  bestemmes,  „at  der  ogsaa  for  saadanne 
Elever,  der  attraa  at  undervises  i  de  saakaldte  Real -Videnskaber, 
maa  tilstedes  Adgang  til  Sorø  Skole  og  Akademi  til  Unden-isniiig 
i  Forening  med  de  studerende  Elever".] 

dette  Punkt  uu  vistnok  møde  fra  Realskole-Kommissjonen,  og 
man  •vil  sagtens  søge  at  kvæle  Ideen  i  Fødselen  ved  paa  sædvanlig 
Maade  at  sætte  Sorøs  og  al  vor  Virksomhed  her  i  Skygge  hos 
Publikum,  inden  Frugterne  af  den  nye  Plantning  kan  faa  Tid  til 
at  udfolde  sig.  Indflydelsen  og  Mængden  af  gjældende  Stemmer 
er  paa  deres  Side,  som  intet  vil  have  af  Sorø,  uden  Raadig- 
hed  over  Stiftelsens  Midler.  Af  skjæve  og  skelende  Øjne  og 
af  spidse  fornemme  Tunger  og  Penne  er  der  fuldt  op.  Vor 
Stilling  her  i  Landet,  saa  nær  ved  Hovedstaden  og  Universi- 
tetet, er  fra  denne  Side  saa  klemt  og  trykket,  at  kun  en 
virkelig  folkelig  Deltagelse  kan  holde  Livet  i  os.  Kommer 
den  ikke  nu,  bliver  der  intet  af  Sorø  i  vor  Tid;  men  hvad 
nytter  alle  Indretninger,  selv  om  de  vare  de  allerbedste,  naar 
Fordommene  mod  Stedet  og  det  hele  har  alle  Toneangivernes 
Piøst  i  sin  Sold!  Betalingens  Nedsættelse  vil  maaske  for  Øje- 
blikket være  en  Anbefaling,  hvor  Pungen  har  den  største 
Mund;  men  dette  vil  sagtens  af  Antisoranerne  fremhæves  som 
et  lidet  anbefalende  Kunstgreb  for  at  kjøbe  Liv  til,  hvad 
der  skal  og  maa  dø.  Til  at  gjøre  det  nye  Skridt  med  Kraft 
har  man  heller  ikke  Mod ;  det  maa  ikke  lade,  som  Forandringen 
er  af  nogen  Betydenhed.  At  Akademiet  virkelig  er  aabnet 
for  Ikke-Latinere,  efter  enhvers  Frihed  og  Lyst,  leder  man 
ængstelig  om  Ord  for  at  sætte  saaledes  frem,  at  det  ser  ud, 
som  det  ikke  rigtig  var  ment.  Man  frygter  for  at  prostituere 
sig  eller  brække  Halsen  ved  at  vedkjende  sig  et  wkelig  nyt 
Forsøg,  som  maaske  vil  mislykkes,  og  det  hele  skal  se  ud 
som  en  blot  Forbedring  ved  den  lærde  Skole,  hvorved  det 
nye  kan  komme  med  eller  udeblive,  uden  at  man  derfor  op- 
ofrer noget.  Om  man  ved  denne  Politik  faar  Fred  til  i  Stil- 
hed og  næsten  ubemærket  at  lægge  Grunden  til  en  ny  og 
for  Fremtiden  vigtig  Højskole  for  Livet,  kommer  det  nu  an 
paa.  Opsigt  vil  man  ikke  gjøre,  for  ikke  totalt  at  omstyrte, 
hvad  her  allerede  er  beg3mdt,  ved  en  i  Øjne  faldende  Til- 
bygning, der  som  Mørøst[?J  kunde  blive  en  kostbar  Ruin. 
Maaske    er    denne    Forsigtighed    nødvendig;    men    hvis    ikke 

Akademiets  Aabning  for  ikke-studerende ,  uden  at  man  be- 
høver at  kalde  det  et  Eeal  -  Akademi ,  bliver  bemærket  og 
vinder  folkelig  Deltagelse,  trods  alle  Indvendinger  og  Be- 
tænkeligheder, har  vi  ved  disse  Forandringer  ikke  vundet 
andet  end  en  unægtelig  bedre  Indretning  ved  vor  Latinskole. 
Lad  mig  ved  Lejlighed  vide  din  Mening  om  den  nye 
Indretning  og  om  de  efter  Omstændighederne  hensigtsmæssigste 
Midler  til  virkelig  at  iværksætte,  hvad  nu  Kongen  dog  har 
givet  os  baade  Eet  og  Forpligtelse  til! 

Din  hengivne  Yen 

Insremann. 


79. 
Grundtvig  til  Ingemann. 

Kristjanshavn.     Slte  Oktbr.  1S37. 
Kjære  Ingemann! 

Vel  sendte  jeg  dig  i  Gaar  en  Hilsen  med  et  levende 
Menneske,  da  Prof.  Hauch  var  saa  god  at  se  op  til  mig; 
men  dog  maa  jeg  i  det  mindste  kvittere  for  rigtig  Annam- 
melse  af  den  nj-e  kortvillige  Fundats  for  Skolen  i  Sor,  lige- 
som jeg  naturligvis  gjærne  vilde  trøste  dig  med,  at  Kort- 
heden just  er  Dyden  ved  denne  som  ved  alle  vore  Skole- 
Forskrifter  herefter,  da  det  betyder,  man  har  fundet,  det 
var  splittergalt  at  ville  hovmesterere  Skolemestere,  som,  hvis 
de  ikke  selv  bedst  vide  at  ramme  Skolens  Tarv,  helst  skulde 
gives  Løbepas,  og  oplæres  i  alt  Fald  ikke  bedre  af  Folk,  der 
hverken  har  holdt  Skole  eller  gaaet  i  Skole.  Ovennævnte 
Trøst  maatte  der  nu  vel  en  ganske  anden  Pen  end  min  til 
at  give;  men  der  ligger  dog  allerede  for  mine  Øjne  en  stor 
Trøst  i  den  Oplysning,  at  en  maadelig  Pen  i  en  skikkelig 
Haand  kan  give  os  al  den  Trøst,  vi  behøve,  og  det  i  et  Øje- 
blik, blot  ved  at  slaa  Streg  over  det,  der  piner  os.  Og 
saaledes  er  det  dog  virkelig  med  al  vor  Skole  sorg,  naar 
vi  har  opdaget,  at  dens  Blomstring  ingenlunde  beror  paa.  at 

alt  gaar  efter  vort  Hoved,  men  tvært  imod  dei-paa,  at  enhver, 
baade  Mester  og  Dreng,  faar  Lov  til  at  følge  sit,  som  er  det 
eneste,  han  han  bruge,  og  som  han  dog  nødvendig  mister,  naar 
han  bytter  det  bort  med  et  andet,  uden  at  al  Verdens  Skolemestere 
kan  faa  det  andet  til  at  passe  paa  hans  Skuldre.  At  gjøre  denne 
store  Opdagelse  af,  hvad  der  ligger  lige  for  vor  Næse,  har  desuden 
kostet  mig  saa  mange  Aar  og  saa  meget  baade  Hovedbrud 
og  Ærgrelse,  at  jeg  for  min  egen  Æres  Skyld  ej  kan  tænke, 
den  falder  alle  andre  let;  saa,  skjønt  Pligterne  mod  mig  selv 
derved  komme  i  en  slem  Kollisjon,  maa  jeg  dog  tvinge  mig 
til  at  synes  taalmodig  med  dem,  der  endnu  bestandig  tro,  at 
alle  andre  ikke  blot  kan  og  bør  nøjes  med  Skyggen  af 
deres  Hoved,  men  vinde  usigelig  ved  for  den  at  opofre  deres 
eget  raa  Stof,  som  det  reelle  for  Idealet.  Kun  ved  selv  at 
savne  Friheden  til  aandelig  at  virke  efter  vort  eget  Hoved, 
har  vi  endelig  lært  at  skatte  dens  Værd  og  opgive  den  skole- 
mesterlige Herskesyge,  hvormed  den  umulig  kan  bestaa.  Og 
nu  er  det  vel  Ulykken,  at  de  herskende  ikke  savne  Fri- 
heden; men  til  Lykke  vil  de  snart  savne  Hoveder,  som 
er  mer  end  Skygger  af  deres,  og  da  lettelig  gjøre  den  Op- 
dagelse, at  de  kun  findes,  hvor  de  har  Lov  til  at  sidde  paa 
deres  eget  og  vise,  hvad  de  er.  Saaledes  vil  den  i  Staten 
herskende  Selvraadighed  paa  en  Omvej  skaffe  os  den  Skole- 
Frihed,  vore  ydmyge  Bønner  (til  andre  end  Vor-Herre)  aldrig 
vilde  erhverve  os;  og  derfor  skal  vi  ogsaa  være  overbærende 
med  det  gale  og  dumme  Frihedsskrig,  der,  som  en  Modvægt 
til  Politimester-  og  Skolemesterskabet  i  det  uendelige,  er  et 
for  vore  Synders  Skyld  nødvendigt  Onde.  —  Det  synes  jo  ikke 
stort  bevendt  med  den  Frihed,  Ulatineu  har  faaet  til  at 
besøge  baade  eders  lave  og  høje  Skole,  saa  længe  ingen  maa 
komme  til  den  høje,  før  han  har  været  i  den  lave  og  uden  at 
høre  til  den  faste  Stok,  saa  for  en  LTdvidelse  maa  vi  gjøre 
alt,  hvad  vi  kan;  men  det  første  Skridt,  som  ene  koster, 
er  dog  gjort,  og  naar  I  gjøre  jert  bedste,  maa  de  følgende 
komme  af  sig  selv,  ligesom  det  godt  kan  træffe,  at  den  første 

Ulatiner,  I  faa  til  Akademiet,  vil  være  i  Stand  til  at  drive 
Latinen  til  Krebshuset^),  hvor  den  har  hjemme,  og  flytte 
Bommen  i  Filosofgangen  dér  op,  saa  den  ingen  andre  er  i 
Vejen.  Hvorledes  nu  de  af  jer,  som  vil  hjælpe  til,  bedst 
skal  bære  jer  ad,  det  er  vist  nok  et  stort  Spørgsmaal,  men 
som  I  kmi  selv  kan  besvare  ved  i  Guds  Navn  at  gjøre  jert 
bedste;  thi  her  nytter  ingen  anden  Teori  end  den  simple, 
os  er  givet:  at  kun  ved  Modersmaalet  kan  der  virkes  levende 
i  Fædernelandet,  og  at  uindskrænket  Frihed  i  det  aandelige 
tjener  os  alle  bedst;  men  enhver  Ungersvend,  vi  levende  kan 
meddele  denne  Teori,  har  vi  derved  alt  vundet  for  Livet, 
som  er  store  Ting,  saa  forgjæves  kan  vor  Virksomhed  i  denne 
Retning  aldrig  være,  og  for  Resten  kan  vi  frit  regne  paa 
Guds  Velsignelse,  som  gjør  alt. 
Hilsen  og  Venskab  fra 

K  F.  S.  Grundtvig. 


80. 
iDgemanu  tii  Gruudtrig. 

Soro.     d.  17.  Jan.  1838. 
Kjære  Grundtvig! 

Hilsen  og  Venskab,  medens  Aaret  endnu  er  nyt!  Det 
har  fornøjet  mig  at  se  af  Bladene,  at  man  endelig  har  løst 
dig  af  Censurbaandet;  det  kunde  dog  vist  være  sket  før, 
naar  du  havde  søgt  det.  At  se  din  Frihedskj ærlighed  be- 
rømmet i  Kjøbenhavnsposten,  hvor  Frihedsflaget  har  en  ganske 
anden  Farve  end  paa  dit  Orlogsskib,  var  en  overraskende 
Nyhed,  og  kan  maaske  være  et  godt  Tegn  for  det  unge 
haabefulde  Aars  Tendenser.  Forandringen  med  vort  Akademi, 
formodentlig  mest  den  økonomiske,  fylder  os  nu  snart  alle 
ledige  Pladser;    der  har  ogsaa  meldt  sig  adskillige  Realister. 


^)  [For  at  forstaa  dette  Ordspil,  maa  man  vide,  at  „Krebshuset" 
er  Navnet  paa  en  Kro  nær  ved  Sorø.] 

Jeg  har  skrevet  et  dramatisk  Digt  „Renegaten",  hvori 
jeg  har  stillet  vor  Tids  huleste  Livsanskuelse  i  Parallel,  ikke 
med  den  kristelige,  men  med  det  blot  menneskelige  i  en 
mulig  sandhedskjærlig  Tyrks  Aandsretning,  for  at  vise  hin 
Hulheds  Jammerlighed  selv  mod  Halvmaanens  laante  Glans, 
og  for  at  aabne  det  „unge  Tyskland"  med  en  Renegat  i 
Spidsen  den  Scene  og  den  Tumleplads,  hvoi-paa  den  i  en  Hast 
kunde  vise,  hvad  den  stræber  til.  Uagtet  denne  alvorlige 
Mening,  blev  det  dog  et  Skuespil,  som  lettelig  med  nogen 
Forkortning  kunde  gjøre  Teaterlykke;  men  jeg  har  lige  saa 
stor  Kjærlighed  til  Molbechs  Censur  som  du  til  Politiets,  og 
der  skulde  en  Højesteretsdom  til,  at  jeg  skulde  underkaste 
mig  den.     Stykket  vil  nok  udkomme  til  Paasken. 

Sibbern  holder  Forelæsninger  over  Hegelianismen ;  det 
er  da  vel  en  Oppositjon? 

Har  du  taget  fat  paa  den  nyere  Universalhistorie  ?  eller 
kan  vi  forinden  vente  noget  andet  Arbejde  fra  dig? 

Kunde  du  ikke  en  Gang  have  Lyst  til  at  udgive  dine 
samlede  Skrifter?  Mange  af  dine  ældre  Værker  ere  ude  af 
Boghandelen,  og  meget  af,  hvad  den  yngre  Slægt  nu  ikke 
kjender,  vilde  blive  kjendt  af  disse  Godtfolk  og  læst  paa  ny 
af  de  ældre.  Det  gaar  ligeledes  med  mine  ældre  Sager,  og 
jeg  har  flere  Gange  tænkt  paa  en  Samling,  men  jeg  har  altid 
haft  en  vis  Ulyst  dertil  og  har  helst  villet  hindres  ved 
noget  nyt. 

Jeg  haaber  nu  snart  at  se  Fenger  og  høre  fra  dig  ved 
ham.  Han  har  megen  Glæde  af  sin  præstelige  Virksomhed.  — 
Lad  det  ikke  vare  for  længe,  inden  jeg  hører  fra  dig,  uagtet 
dette  Brev  er  temmelig  magert  paa  Indhold!  Det  er  kun  en 
Visit,  men  med  venligst  Sind  og  kjærlig  Hilsen  til  dig  og 
dine  baade  fra  min  Lucie  og  din  hengivne  Ven 

Ingemann. 

81. 
(iriiiidtvig  til  lugemaiin. 

Kriatjanshavn.     23de   Febr.  l8o8. 

Kjære  Ingemann! 
Ved  at  efterse  Datum  paa  dit  seneste  Vennebrev  med 
Lykønskning  til  min  Frihed  for  „Politiets  specielle  Opsyn", 
opdager  jeg  mig  at  være  en  langt  større  Synder,  end  jeg 
havde  tænkt;  saaledes  er  Tiden  løben  for  mig  i  det  nye  Aar, 
under  Opvartninger  til  Hove  og  Bryderi  med  Eomernes  uægte 
Børn,  der  vel  er  taaleligere  end  de  ægte  vilde  være,  men  er 
dog  altid  nærige  og  kjedsommelige  nok.  Af  vedlagte  lille 
Bogunge  ^)  har  du  vel  allerede  erfaret ,  eller  vil  dog  erfare, 
at  jeg  ingenlunde,  som  andre  i  Højhed  og  Strid,  har  glemt 
gode  Venner  i  den  idylliske  Stilhed,  men  paa  en  Maade  op- 
slaaet  min  Bopæl  i  S  or.  Anledningen  dertil  var  først  Kol- 
legialtidenden, hvor  jeg  med  Forskrækkelse  saa',  at  I  var 
selv  bange  for  Dansken,  med  mindre  den  først  blev  paa 
latinsk,  hvad  man  i  Vinsproget  kalder  „forskaaret",  og  der- 
næst en  meget  behagelig  Overraskelse,  da  jeg  Dagen  efter 
min  Afløsning  i  Statsraadet  fik  et  egenhændigt  Brev  fra 
Prins  Kristjan  derom  i  de  naadigste  Udtryk.  Deraf  fulgte 
nemlig  en  lang  og  særdeles  levende  Samtale  med  Prinsen  om 
Dansk  og  Latin,  og  af  Samtalen  Bogen,  som  hans  kongelige 
Højhed  krævede  af  mig,  og  jeg  heller  end  gjærne  udredte. 
Hvorvidt  nu  Omstændighederne  vil  tillade  en  videre  Ud- 
vikling for  Øjeblikket,  maa  Tiden  vise;  men  jeg  er  inderlig 
glad  ved,  at  jeg  dog  omsider,  vel  i  en  snæver  Kreds,  men 
som  har  Kraft  og  Kald  til  Udvidelse,  tik  Munden  op  om 
vor  Tarv  og  Trang;  og  for  Resten  trøster  jeg  mig  ved  at 
have  ikke  blot  Naturen  og  Modersmaalet ,  men  ogsaa  deres 
Skaber,  paa  min  Side,  saa  Sagen  maa  vindes.  Et  saare 
uventet  Besøg  fik  jeg,  saa  snart  Bogen  kom  ud,  af  Gehejme- 


')  [„Skolen  for  Livet  og  Akademiet  i  Sor".     Kbhvu.  I808.J 

raad  Eothe^);  og  vel  har  jeg  eudnu  ikke  udgrundet,  hvad 
der  kunde  bevæge  ham  til  saa  ubehageligt  et  Skridt;  men 
da  det,  som  han  selv  sagde,  ej  kunde  være  Haabet  om  at 
omvende  mig,  og  sikkert  heller  ikke  var  Lyst  til  Omvendelse, 
maa  det  dog  vel  have  været  af  højere  Grunde,  hvad  ej 
spaar  ilde.  Gjaldt  det  kun  om  at  faa  den  Sten  væltet  fra,  I 
selv  skal  have  væltet  for,  det  lod  sig  nok  gjøre  i  en  Haande- 
vending;  thi  dermed  var  Gehejmeraaden  aabenbar  lidt  i  Lejer- 
vold; men  om  Sor  kan  jeg  ikke  tinge:  dér  maa  ikke  blive 
hvad  man  kalder  „et  levende  Øje"  af  Latin  tilbage,  naar 
jeg  skal  have  dermed  at  gjøre;  thi  det  er  med  det  Skab 
som  med  Granatæblet  i  Tusend  og  én  Nat,  hvor  Trolden  kan 
skjule  sig  i  det  mindste  Grand. 

Ved  denne  Lejlighed  indførte  Prinsen  mig  ogsaa  til  sin 
Gemalinde,  som  jeg  fandt  vidt  at  overgaa  sitEygte  eller  dog 
den  Tro,  jeg  havde  fæstet  dertil. 

Du  smiler  vist  ved,  at  det  gaar  mig  som  alle  „nykomne" 
til  Hove,  at  de  er  fulde  af  den  nye  Vin;  men  det  var  jo 
unaturligt,  om  det  ikke  til  Dels  gik  mig,  som  det  gaar  alle 
andre,  og  det  unaturlige  har  jeg  lært  at  hade  langt  mer  end  alle 
Naturfejl,  uden  derfor  at  blive  mindre  opmærksom  paa  disse. 

Din  Fremstilling  eller  vel  rettere  Udstilling  af  „Eene- 
gaterne"  længes  jeg  efter  at  se,  skjønt  jeg  naturligvis  vilde 
ønsket,  du  havde  taget  den  ædle  Menneskenatur  hos  Nord- 
boen og  den  med  Kunst  fordærvede  hos  Mahomedanerne 
og  vore  Eenegater,  som,  selv  uden  at  vide  det,  ere  Islam- 
ismens Bekjendere. 

Hvad  de  samlede  Værker  angaar,  da  tænker  jeg  som  du: 
vi  skal  ønske,  aldrig  at  faa  enten  Trang  eller  Stunder  til  at 
befatte  os  med  dem,  men  hellere,  naar  det  vil  flaske  sig, 
lade  et  og  andet  af  vore  ældre  Ting  trykke  op,  da  det  som 
enkelt,  løst  og  ledigt,  kommer  videre  omkring. 


^ )  [Å.  B.  Eothe ,    Præses  i  Direktjoneu  for  Universitetet  og  de 
lærde  Skoler.] 


211 


Deu  tredje  Del  af  Haandbogen  tænker  jeg  vel  paa  og 
studerer  til  paa  min  Vis  ved  at  læse  Kilde-  og  Kjæmeskrifter; 
men  der  vil  blandt  andet  en  ny  Subskriptjon  til,  naar  jeg  i 
min  nærværende  Stilling  skal  kunne  anvende  den  fornødne 
Tid  til  rdarbejdelsen. 

Barfod,  som  du  nok  kjender  lidt  til,  vil  udgive  et 
nordisk  Fjerdingaarsskrift,  hvor  enhver  af  os  kan 
skrive  om  hvad  han  vil  og  beholde  sin  Eetskrivning ,  hvor 
gal  den  saa  er;  og  kan  min  Anbefaling  eller  selv  min  slemme 
Mund  udrette  noget,  da  faar  dette  Tidsskrift  rigelig  Under- 
støttelse fra  S  or,  og  især  fra  den  kjære  Ingemann,  som  du 
endelig  maa  lægge  denne  Sag  paa  Hjærte;  thi  jeg  har,  især 
siden  min  Løsladelse,  ret  ønsket  et  saadant,  der  vel  i  og  for 
sig  selv  ingen  levende  Virkning  kan  have,  men  dog  mægtig 
^inderstøtte  en  saadan.  Tal  ogsaa  smukt  med  Hauch  derom, 
og  hvor  du  ellers  har  godt  Haab!  Hils  venligst  din  kjæreste, 
skriv  snart,  vred  eller  blid!  og  vær  hilset  fra  os  ved 

din 
Grundtvig. 


82. 
Ingemann  til  (iruudtvig. 

So-ro.     d.  26de  Febr.  1S38. 

Kjære  Grundtvig! 

Dagen  før  jeg  modtog  dit  sidste  venlige  Brev,  tillige  med 
din  lille  Bog  om  Sorø,  havde  jeg  givet  Fenger  i  Kommissjou 
at  skjænde  lidt  paa  dig  for  din  lange  Tavshed;  nu,  da  jeg 
har  faaet  saa  god  og  rig  Erstatning,  kan  jeg  ikke  opsætte 
at  takke  dig  venligst,  saa  vel  for  Bog  som  for  Brev. 

Hvad  du  vilde  gjøre  Sorø  til,  hvis  alle  gode  Tanker  vare 
praktikable,  vidste  jeg  vel  omtrent,  og  er,  som  du  véd,  enig 
med  dig  i  Hovedsagen.  At  Gravstenen  {=  Badens  Gramma- 
tik) blev  væltet  tilbage  til  sit  gamle  Leje,  var  hverken  min 
eller  Hauchs  eller  Liitkens  Skyld;  men  tiere  Hænder  kan  jeg 

uæppe  vaske  ved  deiiiie  Lejlighed,  og  vort  Skoleraad  er  nu 
over  20  Mand  stærkt.  At  den  latinske  Bom  nu  ogsaa  holder 
Døreu  lukket  for  en  og  anden,  der  ellers  nok  vilde  ind.  har 
vi  ogsaa  allerede  mærket.  Prins  Kristjans  Interesse  for  Sagen 
giver  dog  noget  Haab  for  Fremtiden,  og  ved  den  nye  lud- 
retning har  det  danske  dog  vundet  en  Del  ved  liere  Timer  i 
de  lavere  Klasser.  Et  Par  uve  Adjunkter,  Hagen  og  Paludan- 
Mtiller^)  tager  sig  ogsaa  med  Iver  og  Kjærlighed  deraf. 
Uagtet  Waage  holder  paa  Latinen,  har  han  dog  meget  Hjærte 
for  Dansken;  men  saa  længe  Akademiet  skal  være  Universi- 
tetets Hale  og  som  Hovedfag  levere  Kekrutter  til  Kjøbenhavns 
Embedsmandsfabrik .  ere  alle  Reformer  kun  Modifikatjoner  af 
det  gamle. 

At  det  er  en  forandret  Hof  vind,  der  har  drevet  vor 
gamle-)  til  dig,  er  der  vel  ingen  Tvivl  om;  men  de  Smaa- 
forandringer  i  Luften  giver  næppe  vor  Skude  nogen  anden 
Hovedretning,  saa  længe  Strømmen  gaar  i  Latinernes  Kjøl- 
vand  og  har  en  Hval  med  sig,  som  er  mere  end  —  Bisp^j, 

Det  morede  mig  ret  at  tænke  mig  din  højrøstede  Mund 
aabnet  i  de  pæne  Højeloftssale;  og  at  den  nye  Klang  ikke 
mishagede,  var  mig  et  kjært  og  godt  Tegn. 

Hvad  Barfods  Foretagende  augaar,  saa  maatte  man  derom 
vide  noget  nærmere  [om]  Plan  og  Tendens,  for  at  kunne  se, 
hvorvidt  her  fra  vor  Side  lod  sig  medvirke.  Xu,  da  den 
periodiske  Litteratur  spiller  Hovedrollen  og  næsten  Enerollen 
paa  Skribent -Skuepladsen,  kimde  vi  vist  højlig  træuge  til 
Organer  for  en  dybere  Aandsretning  end  den  herskende,  og 
til  en  kraftig  Oppositjon  baade  mod  Vildmændene  uden  Skjæg 
og  de  aristokratiske  Parykker;  men  hvad  jeg  duer  til,  er 
næppe  af  den  Kaliber,  der  paa  den  negative  Vej  kan  føre  til 
noget  positivt;  dertil  er  du  Manden.  Dog,  i  denne  Ketning 
har  selv  maaske  du  allerede  udrettet  det  meste  af,  hvad  der 


*)  [L.  C.  Hagen  og  Jens  Paludau-Miiller.]  ^)  [o:  Gehejme- 

raad  Kothe.]  ^)  [J.  P.  Mynster.] 

paa  den  Vej  kunde  ventes:  ved  indirekte  Oppositjon  mod  det 
falske  og  slette;  i  dine  positive  Frembringelser  har  du  upaa- 
tvivlelig  dog  udrettet  langt  mere.  Paa  direkte  Polemik  er 
det  vel  heller  ikke,  Barfod  vil  indlade  sig,  skjønt  jeg  ikke 
ret  kan  tænke  mig  et  Tidsskrift  med  nogen  betydelig  Virk- 
somhed, uden  at  det  i  Grunden  dog  maa  blive  polemisk;  og 
hvad  skal  da  en  stakkels  Svale  blandt  Fugle  med  skarpe 
Næb  og  Klør?  —  Hvorledes  mener  du,  at  et  Tidsskrift, 
hvoraf  é\i  i  og  for  sig  ingen  levende  Virkning  venter  dig, 
skal  kunne  understøtte  en  saadan?  Derom  har  jeg  ingen  ret 
Forestilling.  Haab  om  en  levende  Virkning  maatte  der  være, 
hvor  der  skulde  virkes  med  nogen  Iver  og  Lyst,  og  ved  For- 
ening af  samstemmende  Kræfter  maatte  man  vel  ogsaa  kunne 
nære  et  saadant  Haab.  Hvad  der  i  vor  nærværende  praktisk- 
travle Tid  blot  skulde  ænses,  maatte  vel  fremfor  alting  være 
ret  pikant;  og  den,  der  skxilde  staa  i  Spidsen  for  et  Tids- 
skrift, der  virkelig  skulde  indvirke  paa  Tidsaanden,  maatte  vel 
i  det  mindste  besidde  mere  Lethed  og  Vid,  end  alle  Kjøben- 
havnspost- Skribenterne  tilsammen.  Uden  denne  i  sig  selv 
underordnede  Egenskab,  tvivler  jeg  paa,  at  selv  et  helt  Sara- 
fund af  dygtige  Litteratorer  nu  vil  kunne  udrette  noget  mod 
den  periodiske  Presse.  Kunde  man  nu  faa  Baggesen  tilbage 
med,  hvad  jeg  haaber  han  har  vundet  i  Alvor  og  Dybde, 
eller  salig  Holberg  med  en  lignende  Omkalfatring,  vilde  jeg 
ikke  tvivle  paa  en  levende  Virkning  af  et  nordisk  Tidsskrift. 
Jeg  vilde  uden  Betænkning  opfordre  dig  selv  til  at  træde  i 
Spidsen  for  hint  Foretagende,  hvis  dette  ikke  vilde  afdrage 
dig  fra  det,  der  var  bedre. 

Lev  vel!     Venligst  Hilsen  fra  min  Lucie  og  din 

B.  S.  Ingemann. 

83. 

Griiudtvig  til  Ingemann. 

Kristjanshavn.     .5te  Marts  183H. 
Kjære  Ingemauu! 

At  Dauskeus  tro  Yeimer  var  overkomplette  i  jert  20-Eaad, 
maatte  man  jo  nok  slutte  af  Udfaldet;  men  dog  anser  jeg 
dette  mere  for  Frugten  af  en  sær  Forblindelse  hos  Latinens 
Yaabendragere ,  der  vil  komme  den  dyrt  at  staa;  thi  havde 
man  virkelig  indrømmet  Dansken  sin  beskedne  Konkurrens, 
havde  den  maaske  en  Stund  nøjedes  dermed;  men  nu  vil  det 
nok  gaa  Dansken  med  Latinen,  som  det  i  Krigens  Tid  gik 
Jj-deu  med  Franskmanden,  hvem  han  havde  skaffet  Vin  og 
Hvedebrød,  saa  længe  han  kunde;  thi  da  han  saa'  Sablen 
over  Hovedet,  greb  og  brækkede  han  den  med  de  Ord:  „næ, 
ska  a  do  som  en  Best  allivaller,  so  ska  du  dov  ske  en  Ulykke", 
og  puttede  saa  Franskmanden  firdobbelt  ned  i  en  Tønde. 

I  er  ellers  nogen  forunderlige  Folk:  du  tror.  Skrift  kan 
udrette  meget  mer  end  jeg,  og  mener  dog,  at  Skrift  i  en 
nordisk  Retning  slet  ingen  Ting  kan  udrette  i  Norden,  med 
mindre  man  ved  en  umulig  Proces  kunde  mane  de  døde  op, 
hvad,  i  Forbigaaende  sagt,  for  at  overgaa  Smaatøjet  i  Vit- 
tighed, var  saare  unødvendigt.  Mig  sjues  dog,  I  skulde 
ogsaa  i  en  god  Retning,  som  oven  i  Kjøbet  er  folkelig,  tiltro 
Skrift  lige  saa  megen  Virkning,  som  jeg,  der  nægter  den 
Magt  til  at  foi^plante  et  Liv,  den  selv  af  Naturen  fattes,  men 
tilskriver  den,  i  Medhold  baade  af  Erfaring  og  Menneske- 
naturens Love,  Bekvemhed  til  lige  saa  vel  at  tjene  Livet 
som  Døden  til  Billedbog  og  Pegepind.  Ved  at  st^Tes  af 
en  levende  Haand  og  føres  til  Livets  Tjeneste,  vil  Pennen 
da  ganske  sikkert,  hvor  der  er  mindste  Liv  i  Læserne,  ej 
blot  overvinde  Dødbiderne  paa  Fjendens  Side,  men  lukke 
Munden  op,  til  selv  at  indtale  sine  Rettigheder.  Men  om  det 
[end]  ikke  var  saa,  skulde  dog  vi,  som  har  Livet  kjært  og 
Pennen  til  Tjeneste,  gjøre  vort  yderste,  og  naar  ^^  se,  at 
den    periodiske   Litteratur    har    mest   Indflydelse    paa    vor 

Læseverden,  inderlig  ønske  os  et  Organ  i  den,  især  naar  det 
kan  faas,  uden  at  vi  selv  skal  have  Ulejlighed  med  det. 
Barfods  Forslag  var  mig  derfor  som  en  budeii  Helligdag  og. 
mig  sj'nes,  burde  være  os  alle  saa,  da  vi  intet  forpligtes  til. 
men  faa  Lejlighed  til  alt;  og  jo  bedre  vi  indse,  at  der  ved 
den  rene  Polemik  intet  vindes  i  Aandens  Verden,  des  villigere 
skulde  vi  findes  til  at  bidrage  vort  til  en  naturlig,  livlig  og 
folkelig  Synsmaades  Udbredelse  i  Læseverdenen.  Den  nød- 
vendige Antipati  mellem  Liv  og  Død  fritager  os  fra  al  direkte 
Kamp,  undtagen  naar  Livet  angribes  med  nogen  Kraft,  og  da 
har  vor  Pen  med  Livet  i  Baghaanden  aabenbar  samme  Fordel 
i  de  dødes  Eige,  som  Herkules  og  Odyssevs,  der  kun  behøvede 
at  lade  Sværdet  blinke,  for  at  forfærde  Skygger  i  Tusendtal. 
De  Smæk  over  Fingrene,  der  imellem  kan  behøves,  skal  det 
da,  vil  Gud,  jeg  beholder  mit  Haaudelag,  ej  mankere  paa: 
men  til  at  gjøre  Tidsskriftet  ej  blot  læ.seværdigt,  men  i  det 
hele  muntert  og  morsomt,  hører  Sammennrkning  af  flere  og 
forskjellige  Penne;  og  vil  derfor  I  godt  Folk  i  Sorø  ej  gjøre 
Gavn,  da  anser  jeg  alt  forud  Foretagendet  som  mislykket, 
men  kun  ved  jeres  Skyld.  For  al  mulig  Frihed  og  vidt 
Spillerum  fik  jeg  Held  til  at  sørge,  og  skal  ærlig,  som  jeg 
har  lovet,  gjøre  hvad  jeg  kan;  men  lige  saa  lidt  som  jeg  vil 
paatage  mig  Eedaktjonen,  kan  jeg  holde  det  ved  lige.  Det 
nytter  vist  nok  ikke,  at  I  love  Medvirkning,  naar  I  ikke  har 
Lyst,  men  jeg  kan  slet  ikke  forstaa,  hvorledes  den  i  Grunden 
skulde  fattes,  og  kun  derfor  pirrer  jeg  til. 

Nyt  hører  jeg  intet  af,  undtagen  Fredslutniugeu  paa  Is 
mellem  Sæland  og  Skaane;  men  ogsaa  den  fornøjer  mig:  thi 
den  er  en  aldeles  naturlig  Følge  af  koldsindig  Eftertanke, 
som  viser,  vi  kan  intet  vinde  ved  at  slaas,  men  meget  ved 
at  forliges;  og  et  nordisk  Tidsskrift,  trykt  med  latinske  Bog- 
staver, aabnet  for  svenske  Bidrag  og  halvsvensk  af  Udseende, 
hvor  Easkianerne  skrive,  kan  ogsaa  med  rette  anses  som 
en  aandelig  Isbro  over  Sundet,  hvor  Studenterne  venlig 
mødes. 

Nu  glæder  jeg  mig  til,  at  Paasken  nærmer  sig,  da  jeg 
liaaber,  du  ikke  sviger  os,  men  bereder  dig  paa  en  ordentlig 
Passiar,  som  den  kan  falde  paa  Amager,  hvor  Landet  vel  er 
plat,  men  Udsigten  dog  ganske  kjøu. 

Hils  venligst  din  Kone  fra  os  alle!  og  for  Resten  Hauch, 
Hagen  og  hvem  der  ellers  imellem  husker  paa  mig,  fra 

din 
N.  F.  S.  Grundtvig. 


84. 
Iiigemaiiii  til  Griindtrig. 

Soro.     d.  1ste  April  1838 

Kjære  Gnindtvig! 
Dit  livlige  Brev  med  Fenger  skal  du  have  Tak  for.  Hin 
Mening  om  Sagen  har  jeg  skrevet  til  Barfod  om.  Hvad  jeg 
fornemmelig  tror,  vilde  sætte  Liv  i  et  saadant  Foretagende, 
og  dermed  ogsaa  fremkalde  levende  Virkning,  er  personligt 
Samliv  og  gjensidig  mundtlige  Meddelelser  mellem  Medarbej- 
derne, hvis  forskjellige  Samfund  igjen  kunde  sammenknj'ttes 
ved  Korrespondens.  Uden  saadanne  gjensidig  oplivende  Sam- 
menkomster venter  jeg  mig  ikke  meget  deraf,  i  alt  Fald  kun 
ot  Repertorium  for  alle  Haande,  uden  anden  Forbindelse  end 
Bindets.  Uagtet  den  periodiske  Skribentpen  egentlig  aldrig 
har  passet  til  mine  Fingre,  vilde  jeg  dog  ingenlunde  savne 
L^st  til  at  tage  Del  i  en  saadan  Virksomhed,  naar  f.  Ex.  en 
soransk  Afdeling  af  Skriftets  Medarbejdere,  hvori  Hauch, 
Fenger  og  maaske  Oldenburg,  undertiden  kom  sammen,  og 
man  gjensidig  meddelte  hinanden,  hvad  man  trode  at  kunne 
fremme  Foretagendet  med.  Ltitkens  Sygelighed  -^ilde  vel  for- 
byde ham  at  tage  Del  deri ;  og  Wilsters  Lyst  til  at  satirisere 
over  alting  vilde  forstyn-e.  Naar  Bredsdorff  kun  skrev 
lidt  morsommere,  kunde  han  i  visse  3Iaader  være  brav  at 
have  med. 

En  af  Dagene  vil  uu  vel  min  „Renegat"  (der  rigtignok 
er  temmelig  sl^uigelagtig)  gjøre  dig  sin  Opvartning,  og  saa 
kommer  det  an  paa,  om  du  er  tolerant  nok  til  at  lade  en 
gal  despotisk  Liberal  introducere  en  liberal  Tyrk  og  Despot 
i  dit  kristelige  Hus  uden  Forargelse.  Førend  en  Gang  sidst 
i  April  kan  jeg  ikke  selv  indfinde  mig;  og  kan  du  for- 
inden lade  mig  vide,  at  bemeldte  Slyngel  med  sit  bedre 
Følgeskab  (efter  hvad  de  ere  og  skulde  være)  ikke  har  mis- 
haget dig  at  gjøre  Bekjendtskab  med,  vil  det  naturligvis  være 
mig  meget  kjært,  da  man  med  Hensyn  paa  Indtrykket  selv 
paa  sine  bedste  Venner  dog  næsten  altid  digter  i  Blinde. 
Hvad  der  levende  har  bevæget  mig  selv,  plejer  som  oftest 
ogsaa  at  bevæge  andre,  om  end  i  forskjellig  Grad;  men  jeg 
er  dog  aldrig  sikker  derpaa,  før  jeg  tilfældigvis  erfarer,  hvad 
man  ikke  en  Gang  kan  spørge  sig  selv  om  under  Arbejdet 
og  siden  ikke  gider  spurgt  andre  om  end  de  allerfortroligste 
Venner.  —  De  saakaldte  Lavrbærkranse  spidser  jeg  ikke 
min  Næse  paa,  hverken  for  dette  eller  for  noget  andet  Ar- 
bejde. Siden  min  Huldregave-Fejde  er  jeg  vant  til  fornem 
Tavshed  eller  smaa  Sidehug  og  Stikpiller  ved  Lejlighed:  har 
jeg  maaske  uu  pirret  lidt  op  i  en  Bremserede,  kan  jeg  maaske 
dog  have  den  Ære  at  faa  Pas  til  Tyrkiet,  ligesom  jeg  for 
de  tre  Fortællinger,  du  og  Fenger  kunde  lide,  fik  Pas  til 
Spanien. 

At  Molbech  havde  modvirket  den  paatænkte  Folkeudgave 
af  Valdemar  Sejer,  formodede  jeg;  nu  véd  jeg  det.  Havde 
han  givet  Folket  en  virkelig  Historie  i  Haanden  gjennem 
Trykkefrihedsselskabet,  vilde  jeg  tilgive  ham  den  ensidige 
Antipati  mod,  hvad  du  kalder  mine  Frihaandstegninger,  som 
vi  dog  se,  giver  Godtfolk  Lyst  til  at  se  Tingene  efter  i 
den  virkelige  Historie.  Hvor  meget  man  trænger  til  selv  ved 
poetiske  Udmalinger  at  faa  Liv  i  vore  lærde  og  Kjærligheden 
opfrisket  til  det  Billede  af  Folket,  der  spejler  sig  i  de  for- 
gangne Tiders  Strøm,  saa'  jeg  netop  nylig  af  en  Ytring  af  en 
dansk  Historiker  og  god  Ven,  hvis  kritiske  Syslen  og  PiiTen 

med  de  døde  Mindesmærker  har  bragt  ham  til  den  For- 
mening: at  „det  Danmark,  som  har  været,  aldrig  vil  faa 
nogen  Historieskriver  i  dette  Ords  rette  Betydning",  fordi 
dets  Historie,  selv  de  Epoker,  jeg  med  størst  poetisk  Interesse 
har  behandlet,  er  „saa  fuld  af  Jammerligheder,  at  den  maa 
forstemme  enhver  virkelig  historisk  Aand  og  fordærve  Pennen". 
Jeg  vil  haabe,  den  gode  Mand  har  højlig  Uret,  og  at  Frem- 
tiden levende,  historisk  vil  godtgjøre,  at  vor  poetiske  Inter- 
esse for  det  danske  Folkeliv  var  mer  end  en  Drøm. 

Din  hengivne 

Ingemann. 


85. 
(iruiidtrig  til  liigeinaiiii. 

Kristjanshavn.     27de  Juli  183f<. 

Kjære  Ingemann! 
Den  seneste  Hilsen  fra  dig  fik  jeg  nok  med  den  engelske 
Præst  i  Helsingør^),  som  besøgte  dig,  og  i  hvem  jeg  for- 
moder du  ogsaa  fandt  en  sjælden  ligefrem,  hjærtelig  Engelsk- 
mand. Vel  har  jeg  tænkt  paa  selv  at  aflægge  et  Besøg  hos 
jer;  men  det  gaar  uden  Tvivl  som  med  Besøget,  jeg  ogsaa 
havde  tiltænkt  Norge,  saa  der  for  denne  Gang  bliver  intet 
af.  Her  som  altid  er  sagtens  Hovedgrunden  til,  at  man 
ingen  Vej  kommer,  den,  at  man  bliver,  hvor  man  er;  men 
hertil  er  dog  forskjellige  Grunde,  og  naar  jeg  ellers  benytter 
Ferien  godt,  har  jeg  en  meget  gyldig  Grund  til  Kværsæde  i 
de  historiske  Forelæsninger,  du  nok  har  hørt,  jeg  sent  fik 
Lov  til  at  holde  og  begyndte  hovedkulds  ved  sidste  Solhverv. 
Da  det  nemlig  blev  Alvor,  fandt  jeg  det  baade  for  den 
historiske  Vankundigheds  og  for  det  borgerlige  Selskabs  Skyld 


')  [Kev.  Nugent  Wade,  maugeaarig  Ven  af  G.,  nu  Sogne- 
præst i  London.  Jfr.  „Aabent  Vennebrev  til  en  engelsk  Præst". 
Kbhvn.  1839.] 

nødvendigt  at  begynde  med  den  n^^este  Historie  eller  med  hvad 
der  er  sket  i  Mands  Minde  ^);  og  denne  Del  af  Historien  har 
jeg  overhovedet  forsømt  og  i  Grimden  ringeagtet,  saa  jeg, 
for  at  gjøre  Nytte  med  den,  maatte  fra  Roden  af,  saa  vidt 
muligt,  optage  især  den  franske  Revolutjons  i  det  enkelte 
højst  ubehagelige  og  i  det  hele  kun  daarlig  behandlede  Hi- 
storie. Den  sidder  jeg  nu  midt  i,  og  medens  jeg  paa  den 
ene  Side  godt  kunde  behøve  lidt  Opmuntring,  trænger  jeg 
paa  den  anden  til  al  den  Tid,  jeg  kan  faa,  for  at  være  i 
Forhaanden  ved  Feriens  Udløb,  da  jeg  —  mellem  os  sagt  — 
var  nær  ved  at  fortvivle,  inden  jeg  naade  den,  dels  fordi 
der  var  saa  meget  at  læse,  og  dels  fordi  min  Hukommelse 
ikke  vil  staa  mig  nær  saa  godt  bi  som  i  Ungdommen, 
hvad  der  ved  historiske  Foredrag,  som  ej  maa  være  Oplæs- 
ninger og  skal  dog  være  ordentlige  Fortællinger,  er  en  stor 
Forlegenhed.  Da  jeg  imidlertid  selv  under  disse  ugunstige 
Omstændigheder  fandt  en  Del  frie  Tilhørere,  haaber  jeg  natur- 
ligvis at  overvinde  Vanskelighederne  og  indlede  en  levende 
historisk  Vexelvirkning  mellem  de  ældre  og  yngre,  som 
aabenbar  er,  hvad  vi  fattes  og  kan  dog  ikke  undvære.  Da 
jeg  har  forbeholdt  mig  at  lade  stort  og  smaat  følges  ad,  saa 
Danmarks  lille  og  min  egen  langt  mindre  Historie  ogsaa 
værdiges  en  Opmærksomhed,  selv  den  billigste  Tysker  maatte 
fortvivle  over,  tænker  jeg  ogsaa  dermed  at  kunne  holde  min 
Deltagelse  ved  lige  og  prøver  i  alt  Fald  mine  Tilhøreres,  der 
til  en  vis  Grad  maa  interessere  sig  baade  for  Fæderuelandet 
og  for  mig,  hvis  Forsøget  skal  lykkes.  —  At  der  i  Sor  slet 
intet  Forsøg  synes  at  skulle  gjøres,  uden  det  lige  saa  grue- 
lige som  fortvivlede:  at  ofre  en  romersk  Griseso  paa  Dansk- 
hedens Alter,  slagtet  oven  i  Kjøbet  paa  Absalons  Kappe  og 
fedet  med  Holbergs  Komedier,  det  er  naturligvis  min  daglige 
Sorg;    men   den   kan  Blæk   umulig   slukke,    saa   ogsaa  i  den 


')  [Se  „Mauds-Minde,  Foredrag  holdte  1838".     Kblivn.  1877.] 

Henseende   er  mine  Forelæsninger  det  svage  Rør,    jeg  under 

Skibbruddet  maa  holde  mig  ved. 

Mine  gamle  Vers,  ret  godt  optrykte,  men  slet  korrigerede 

i  Norge  ^),  vil  du  venligst  laane  Hus  og  med  din  gode  Kone 

ligesaa  erindre  os  gamle  paa  Amager! 

Din 

N.  P.  S.  Grundtvig. 


86. 

higemniin  til  OriiiidtTig. 

Soro.     d   2deii  Avgust  18-3S. 
Kjære  Grundtvig! 

Først  nu,  efter  at  jeg  har  faaet  Examensstilene  og  vore 
langvarige  Skoleraad  fra  Halsen,  kan  jeg  have  Eolighed  til 
at  takke  dig  for  dine  „Nordiske  Smaadigte"  og  det  med- 
følgende Vennebrev.  Med  de  gamle  gode  Venner  i  Digt- 
samlingen har  jeg  fornyet  Bekjendtskabet,  og  jeg  beklager 
kun,  at  ikke  Samlingen  efter  den  første  Bestemmelse  blev  i 
to  Bind,  med  Tilføjelse  af  dit  senere  Livs  „Kæmpevise",  hvis 
„Omkvæd"  du  kun  i  Fortalen  nævner.  At  Bogen  kommer 
fra  en  norsk  Presse,  huer  mig  godt,  som  det  første  Forsøg 
paa  at  kuldkaste  Skrankerne  mellem  de  skandinaviske  Bog- 
markeder. Lad  mig  endnu  en  Gang  paa  egne  og  gamle 
Moders  Vegne  takke  dig  for  det  venlige  „Kjærmindeblad",  som 
kom  med  i  Urtekosten.  Gid  hun  nu,  som  du  lader  til  at 
antage,  maa  være  vaagnet,  den  kjære  gamle,  som  ingen  af 
os  gjærne  vilde  overleve  eller  forlade  i  Letargi!  Nu  raabes 
der  rigtignok  højt  paa,  at  hun  aldrig  før  har  været  saa 
vaagen,  men  jeg  er  dog  bange,  det  er  en  Illusjon,  og  at  hun 
kun  gaar  i  Søvne  og  rasler  med  Nøglerne  til  det  tomme 
Pengeskrin.  Hvor  vidt  dog  Folket  i  Opfattelsen  af  sin  Poesi 
er  kommet  efter  vore  yngste  Digteres  Mening,  ser  jeg  i  Gaar 


')  [„Nordiske  Smaadigte".     Kristiauia  1838.] 

i  cu  Kecensjou  over  de  danske  poetiske  Njaarsgaver  af  Hertz 
i  Maanedsskrift  for  Litteratur,  hvor  det  hedder,  at  „Folket 
ikke  vil  give  slip  paa  sine  ældre  Digtere  og  tror  at  tilfreds- 
stilles af  dem,  men  mærker  ikke,  at  det  er  voxet  fra  dem". 

Stiftsprovst  Trjde,  som  nu  snart  kommer  ind  til  eder 
og  i  Gaar  sagde  os  Farvel,  fandt  denne  Ytring  baade  sand 
og  glædelig.  Var  den  sand,  burde  den  vel  ogsaa  glæde  os, 
NB.  saaledes  som  du  har  haabet  hin  Folkets  aandelige  Yæxt 
i  Fortalen  til  dine  Prøver  af  den  nye  Rimkrønnike  ^) ;  men 
det  stærke  aandelige  Skud  i  Folkevæxten,  vor  gode  Ven  Trjde 
glæder  sig  over,  kan  jeg  ikke  med  ham  finde  i  Hegelianismen 
og  Heibergs  „Fata  Morgana".  Martensen  har  dog  ikke  ganske 
forgjæves  blæst  i  Basunen  for  den  nye  Æra,  der  nu  skal 
aabnes  med  filosofisk  Poesi  blandt  os  danske. 

Det  har  ret  glædet  mig,  at  du  endelig  har  faaet  Plads 
paa  et  Kateder,  og  jeg  vilde  gjærne  sidde  paa  Bænken  blandt 
dine  Tilhørere.  Naar  dit  Kursus  er  sluttet,  haaber  jeg,  du 
meddeler  os  Hovedsummen  deraf  i  en  Bog. 

Med  Ofringen  her  i  Sor  af  den  „romerske  Griseso  paa 
Danskhedens  Alter",  som  du  gruer  saa  meget  for,  haaber  jeg 
dog,  det  ikke  skal  have  saa  megen  Nød,  som  du  befrygter. 
Jeg  har  nylig  været  med  at  hindre  en  Forøgelse  af  de 
latinske  {pi^o  formå)  Timer  med  Kealister. 

Er  det  ikke  muligt,  at  du  i  denne  vor  fælles  Ferietid 
kunde  løsrive  dig  fra  de  støvede  Bøger  og  glæde  os  her 
Ansigt  til  Ansigt?  Det  vilde  for  mig  være  en  inderlig  kjær 
Oplivelse,  og  min  Kone,  hvis  venligste  Hilsen  jeg  sender  dig, 
beder  dig  med  mig  ret  hjærtelig  derom. 

Lad    mig    ret    snart    høre    fra    dig    igjen    og   allerhelst 

mundtlig ! 

Din  hengivneste 

B.  S.  Ingemann. 

')  [„Prøver  af  den  gammeldanske  Rimkrønnike  i  en  uy  Skik- 
kelse". Nord.  Kirketidende  1884,  Nr.  33— .35,  og  i  Særtryk  32™o 
1834.] 


222 

87. 
(irundtrig  til  Ingemann. 

Kristjanshavn.     27de  Novbr.  1838. 
Kjære  Ingemann! 

Det  historiske  Foredrag  har  hele  Sommeren  holdt  mig 
saa  varm,  at  jeg  knap  har  haft  Stunder  til  at  spytte  i 
Haanden;  men  i  Aftes  sluttede  jeg  for  denne  Gang  og  kan 
altsaa  i  Dag  magelig  skrive  til  Sor,  hvortil  jeg  føler  saa 
meget  mere  Drift,  som  jeg  i  Aftes  satte  dig  i  Stikken,  for 
selv  at  slippe  helskindet.  At  angre  det,  vilde  nu  være  for 
silde,  og  dertil  føler  jeg  heller  slet  intet  Kald;  men  vide 
det  skulde  du  dog,  om  muligt,  ikke  først  paa  anden  Haand. 
Bliv  for  Eesten  ikke  bange !  thi  jeg  har  ikke  pantsat  dig  for 
mer,  end  jeg  er  vis  paa,  du  godt  kan  udrede,  og  gjør  ogsaa 
for  gammelt  Venskabs  Skyld  paa  Timen,  naar  du  hører,  det 
gaar  ikke  videre.  ^). 

Til  Slutning  prækede  jeg  nemlig  lidt  over  mit  gamle 
Omkvæd:  „Norden  i  det  hele  og  Danmark  fremfor  alt",  og 
efter  kortelig  at  have  anmærket,  hvad  Eomeren,  Tyskeren  og 
Nordbaggen  syntes  om  det,  dvælede  jeg  ved  den  norske 
Stemme  og  det  dermed  nøje  sammenhængende  Spørgsmaal: 
hvad  Danmark  selv  syntes  om  dette  mit  Omkvæd.  Med  at 
gjendrive  Nordbaggens  Snak  om  Slettens  Plathed  gik  det 
naturligvis  fejende,  da  jeg  blot  behøvede  at  oplyse,  at  Havet 
baade  naturlig  og  historisk  talt  hørte  til  den  „danske  Slette" 
og  gjør  saa  endnu,  saa  det  er  kun  Bagtalelse,  naar  man 
siger,  den  har  ingen  Bjærge,  blot  fordi  den  ikke  forstener 
sine  Bjærge,  men  har  dem  inden  i  sig  og  skyder  dem  kun 
op  en  Gang  imellem,  ved  hvilken  Lejlighed  jeg  naturligvis 
benyttede  din  Danmarks  Beskrivelse,  som  den  gyldigste  for 
nærværende  Tid,  og  blandt  andet  det  Blad,  du  lod  flyve 
hjem  over  Middelhavet. 


1)  [Jfr.  „Mands  Minde",    S.  495—504.     Sidste  Foredrag  d.  26. 
Novbr.]. 

Da  jeg  derimod  skulde  til  at  forsvare  Danmark  mod  mig 
selv,  kom  jeg  naturligvis  i  Knibe,  ikke  blot  ved  „Pligternes 
KoUisjou"  men  ogsaa  ved  den  megen  Sandsynlighed,  den 
Paastand  havde:  at  i  alt  Fald  foretrak  Danmark  dog,  hvad 
det  skulde  være  for,  hvad  jeg  kaldte  nordisk  og  dansk. 
Det  kunde  jeg  imidlertid  ikke  lade  sidde  paa  Danmark,  da 
det  syntes  mig  soleklart,  at  hvad  jeg  kalder  nordisk  og 
dansk,  i  det  hele  virkelig  er  det,  og  at  sætte  dig  som  Hav- 
fruens Gehejmesekretær  i  Stikken  for  det  hele,  syntes  mig 
dog  vel  groft;  derfor  skar  jeg  det  tværs  over  og  pantsatte 
mine  Tilhørere  for  det  halve,  hvad  de  ogsaa  lod  dem  gefalde, 
og  dig  for  Resten.  Min  Tankegang  var  nemlig  den,  at  siden 
mine  Tilhørere  ikke  blot  i  det  hele  havde  været  meget 
stadige  og  efter  Husets  Lejlighed  talrige,  og  aabenbar  baade 
flest  og  fornøjeligst,  uaar  jeg  talte  om  Norden  og  Danmark, 
saa  var  det  Bevis  nok  paa,  at  Danmark  i  Grunden  huede  mit 
Omkvæd  meget  godt.  Hvad  derimod  min  Stridbarhed 
angik,  da  regnede  jeg  naturligvis  den  Del  fra,  som  jeg, 
baade  for  at  tækkes  Fruen  og  for  Fredens  egne  Dyders 
Skyld,  havde  aflagt,  saa  Talen  var  kun  om,  hvorvidt  min 
Stridbarhed  imod  dem,  jeg  kaldte  Fruens  og  Fredens  Fjender, 
altsaa  især  „Romeren",  ikke  vilde  afbryde  den  gode  For- 
staaelse  mellem  Danmark  og  mig;  og  det  pantsatte  jeg  nu 
dig  for,  havde  ingen  Nød,  men  anmærkede  dog  udtrykkelig: 
det  var  langt  fra,  jeg  enten  vilde  eller  turde  forlange,  at  du 
skulde  synge  hele  min  „Romervise"  med  sit  formastelige 
Omkvæd,  men  at  jeg  blot  var  sikker  paa,  min  Krig  med 
Rom  vilde  ingenlunde  afbryde  det  Venskab,  der  havde  be- 
staaet  langt  haardere  Prøver,  men  at  baade  du  og  Danmark, 
skjønt  I  raadte  til  Fred,  dog,  naar  Sværdet  skal  dømme, 
hellere  ønske  mig  end  Romeren  afgjørende  Sejer. 

Og  nu,  min  Ven!  jeg  véd,  du  glæder  dig  med  mig,  at 
Prøve -Forelæsningen  løb  saa  lykkelig,  over  al  Forventning 
lykkelig,  af,  at  de  gamle,  den  begyndte  med,  til  Slutning 
aldeles  forsvandt  i  Flokken  af  de  unge  og  de  yngste;  saa  nu 

er  det  soleklart  bevist,  at  det  er  blot  et  frit  og  levende, 
Dogenluude  naturligt  og  hjærteligt  Ord,  den  danske  Ungdom, 
selv  efter  at  liave  været  i  den  sorte  Skole,  trænger  til  for 
at  vaagne  i  Nordens  Aand  ved  Danmarks  Hjærte.  Hvad 
vilde  der  da  ej  kunne  udrettes  i  Sor  med  den  uforskruede 
og  forholdsvis  ufordærvede,  naturlige  Ungdom! 

For  det  første  maa  jeg  nu  puste,  men  agter  saa  at  tage 
de  kjøbenhavnske  Damer  lidt  i  Skole  med  et  Foredrag  over 
Verdenshistorien,  ej  som  sædvanlig  fra  Sværd-Siden  men  fra 
Spinde-Siden ;  og  skjønt  det  er  et  Vovestykke,  har  det  kun  der- 
for des  mere  tillokkende  for  mig.  —  Jeg  tænkte,  vi  skulde  set 
dig  i  Anledning  af  Thorvaldsen ;  men  vedkommende  har  maaske 
ladt,  som  de  glemte  dig;  eller  var  du  grot  saa  fast,  at  du  ej 
lod  dig  rokke?  Kjærligst  Hilsen  til  din  Lucie  fra  os  alle  og 
ej  mindst  fra 

Din  Ven 

N.  F.  S.  Grruudtvig. 


88. 

lugeuiaiiu  til  Grundtvig. 

-Sorø.     d.  29de  Novbr.  183S. 
Kjære  Grundtvig. 

Hvorvel  vi  nu  ikke  længe  har  skiftet  noget  Ord  sammen, 
har  jeg  dog  af  og  til  i  mit  klosterstille  Liv  hørt  en  Gjenljd 
af  din  levende  Eøst  i  din  Stue  og  paa  Katedret  i  vor  store 
Stad,  hvor  du  dog  endelig,  som  jeg  saa  længe  havde  ønsket, 
tik  Tungen  løst.  Paa  sin  Hjemrejse  fra  Kjøbenhavn  besøgte 
Ferd.  Fenger  os  forleden  Aften  og  fortalte  mig  som  Øren- 
vidne de  kjærlige  Ytringer  om  min  Virksomhed,  du,  ved  at 
omtale  Litteraturen  i  Danmark  fra  vor  Ungdomstid,  lod  fijve 
ud  blandt  en  Generatjon,  for  hvem  hin  Tid  med  dens  Liv  og 
Poesi  nok  er  temmelig  fremmed. 

Medens  én  Tidsaand  forjager  en  anden,  sørger  Nordens 
Aand  dog  for  levende  Repræsentanter  paa  Overgangspunkterne, 

der  kan  forplante  det  Liv,  den  en  Gang  har  tilegnet  sig,  fra 
Slægt  til  Slægt.  At  du  blev  en  saadan  Aandeus  Præst  paa 
Skillevejen  mellem  vort  Aarhundredes  to  første  Generatjoner, 
maa  naturligvis  i  høj  Grad  glæde  mig  og  enhver,  der  har 
været  delagtig  i  den  sidste  Menneskealders  Liv  og  Bestræbelser 
i  Danmark. 

Dit  venlige  Brev  fra  i  Forgaars  har  jeg  nu  for  mig. 
Jeg  deler  din  Glæde  over,  at  dit  historiske  Foredrag  fandt 
aabne  Øren  og  livlig  Modtagelse,  ikke  blot  blandt  de  gamle 
Aandsfrænder,  men  ogsaa  blandt  det  unge  Danmarks  Sønner, 
som  jeg  frj'gtede  for,  kun  havde  Sans  for  det  nærværende  og 
vare  helt  druknede  i  Nutidens  politiske  og  statsøkonomiske 
Møllestrøm.  At  vi  trængte  til  en  borgerlig  Opvækkelse,  er 
der  vel  ingen  Tvivl  om,  og  at  der  er  kommet  Liv  i  Tingene, 
er  øjensynligt;  men  den  „Almenaand",  man  har  jublet  over, 
var  vakt,  synes  mig  dog  mere,  at  høre  til  Tingenes  end  til 
Aandernes  Sfære.  De  Livstegn  i  en  dybere  Eetning,  du  tror  at 
have  bemærket  og  har  faaet  Lejlighed  til  at  fremkalde,  oplive 
ogsaa  mit  Haab  om  en  Tid  efter  denne,  som  det  kunde  være 
lysteligt  at  leve  i  for  danske  Poeter;  thi  selv  det  mest 
poetiske  Eremitliv  i  en  helt  prosaisk  Tid  vilde  dog  nok  i 
Længden  synes  enhver  af  os  lidt  kjedsommeligt. 

At  jeg,  med  al  Respekt  for  Humaniteten  i  god  Be- 
mærkelse, dog  med  vor  Tids  Realister  under  dig  Sejren  i  din 
Eomerkrig,  skjønt  jeg  ikke  kan  synge  din  Romervise  helt  ud, 
derom  maa  „Ole  Navnløse"  vidne  for  mig.  At  Afguderiet 
med  Eomerørnen  er  i  stærkt  Aftagende,  synes  mig  klart. 
Den  Fugl  staar  for  mig  som  den  store  Grif  blandt  Stjærne- 
billederne,  hvor  den,  som  Dragen  og  Slangerne,  hævder  sin 
historiske  Plads  i  Tiden  og  Rummet.  Men  ligesom  hin  Grif 
bærer  Stjærnelyren  i  sin  Klo,  saaledes  bærer  den  til  Fan- 
tasiens Grif  forvandlede  Tidsørn  mig  ogsaa  en  Eimmellyre: 
den  store  Billed-  og  Farve-Poesi  i  den  italienske  Kunstskoles 
rene  Idealitet.  Kun  i  Vurderingen  af  dette  store  Aandens 
Fænomen  divergere  vi.     Dog,   den  samme  Ret,  du  har  ladet 

Nordens  nye  Vavlundur  vederfares,  vil  du  maaske  ogsaa  en 
Gang  indrømme  hans  Mestere  ^).  —  Festen  for  Thorvaldsen 
maa  have  været  herlig  og  værd  at  tage  Del  i.  Ingen  uden- 
bys er  nok  bleven  opfordret  til  at  deltage  eller  underrettet 
om  Planen;  havde  jeg  kunnet,  var  jeg  dog  kommen  med 
uden  Opfordring. 

Jeg  priser  dit  Forsæt  at  holde  Forelæsninger  for  vore 
Idunner  over  Verdenshistorien  ..fra  Spindesiden",  og  jeg  stoler 
paa  din  gode,  gamle  Vane:  at  sætte  igjennem,  hvad  du  med 
Liv  og  Begejstring  tager  fat  paa. 

Fenger  har  maaske  fortalt  dig  noget  om  min  Behandling 
af  Højsangen  og  min  Plan  med  Traditjonerne  om  Salomons 
King.  Derpaa  tænker  jeg  i  denne  Tid.  En  Samling  af 
mine  dramatiske  Arbejder  i  5  Bind  har  jeg  foreløbig  tænkt 
paa;  men  en  Subskriptjon  .skal  først  vise  mig  Publikums  Inter- 
esse derfor.  Naar  Fenger  besøger  dig  igjen,  maa  han  paa 
mine  Vegne  synge  dig  og  dine  mine  „Aftensange",  som  jeg 
med  virkelig  Sang  ønsker  meddelte;  jeg  har  nemlig  ingen 
anden  Text  ladet  trykke,  end  den,  der  følger  med  Weyses 
Musik,  der  nok  i  disse  Dage  udkommer  hos  Lohse. 

Din 
B.  S.  Ingemann. 


89. 
Ingemann  til  Grundtyig. 


[Maj  1839.] 


Kjære  Grundtvig! 
Venligst  Tak  for  sidst  til  dig  og  dine!     Jeg  haaber,  du 
har  skaffet  mig  Pardon  hos  Landsmandinderne  i  dit  Hus,  fordi 
jeg  sidsto  Afteu  ikke  kom  videre  med  mit  Afskedsbesøg  end  til 


^)  [Jfr.  Brevene  Xr.  65  og  71  her  forau.  —  Ved  Festen  for 
Thorvaldsen  i  Hotel  d"Ångleterre  d.  7.  Oktbr.  1838  fremsagde  G.  sit 
Digt  til  Th.:  „Ving-Tors  Hammer'.] 

Børsen  og  mellem  11  og  12.  Denne  Gang  saas  vi  dog  ordent- 
lig og  fik  talt  en  Del  sammen.  Af  en  saadan  Kjøbenliavns- 
rejse  kan  jeg  have  godt  et  helt  Aar.  Visen,  du  bad  mig  tænke 
paa,  har  jeg  virkelig  ogsaa  tænkt  paa  og  begyndt  paa,  men 
derved  blev  det.  En  bedre  Sang,  end  den,  jeg  over  samme 
Æmne  skrev  ved  Stænderforsamlingens  Aabning,  og  som  her 
godt  kunde  bruges,  vilde  slet  ikke  falde  mig  i  Pennen;  og 
at  levere  en  mindre  god  Sang,  blot  for  at  levere  en  ny.  kan 
jeg  ikke  bekvemme  mig  til,  helst  da  jeg,  som  du  véd,  ikke 
kan  udstaa  den  Modesyge,  der  vil  have  nye  Viser  ligesom 
nye  Kager  til  hvert  Gilde,  og  hvert  Aar  vil  have  den  samme 
Idé  omstøbt  i  en  ny  Form,  uden  Hens}Ti  paa,  om  den  er 
bedre  eller  slettere. 

Jeg  haaber  nu  snart  at  faa  Vished  om  din  Ansættelse 
ved  Vartov,  som  man  ogsaa  her  omtaler  som  temmelig  vis. 
Mynster  skal  hverken  have  stemmet  for  eller  imod  det. 

Lad  mig  vide,  hvorledes  det  gaar  med  det  nye  Selskab 
for  det  folkelige  Livs  Udbredelse  (eller  hvad  det  har  kaldt 
sig)  ^).  Din  lille  livlige  Tale  og  Rørdams  Sang  glædede  mig 
ret  hin  Aften,  men  om  Selskabet  selv  kunde  jeg  som  fi-emmed 
Gjæst  ingen  ret  Forestilling  danne  mig;  paa  dig  og  de  3 — 4 
Formænd  nær,  saa'  og  hørte  og  kjendte  jeg  ingen. 

Jeg  fortalte  dig  nok,  hvor  mislig  det  ser  ud  med  min 
paatænkte  Udgave  af  mine  samlede  Skrifter.  Jeg  slipper  nu 
maaske  for  et  Arbejde,  jeg  ingen  stor  Lyst  har  til,  og  for 
saa  vidt  har  jeg  intet  derimod;  men  det  bidrager  intet  til 
at  oplive  mit  Haab  om  en  vedvarende  og  livlig  Virksomhed 
for  Fremtiden.  Dog,  derfor  vil  jeg  rolig  lade  Vor-Herre  og 
Folkeaanden  raade,  medens  jeg  fremdeles  gjør,  hvad  jeg  kan, 
for  ikke  at  leve  forgjæves. 

Med  al  Respekt  for  dit  mundtlige  Ord,  kan  det  kun  lidt 
hjælpe  mig  i  10  Miles  Frastand,  og  alle  de  andre,  der  ikke 
høre   det,    lige   saa   lidt.      Af  den   Grund   kunde   du   gjærne 


[„Danske  Samfund".] 

15* 


228 


tænke  paa  at  lade  noget  prente  af,  hvad  du  fortæller  til 
Piinsessen  og  nogle  Godtfolk  i  Kjøbenhavn  ^).  Hvad  jeg 
selv  her  kan  udrette  med  det  mundtlige  Ord  for  en  10 — 12 
Studenterøren,  kan  jeg  des  væiTO  ikke  vente  mig  meget  af. 
Da  jeg  desuden  ikke  er  skaaren  saa  godt  for  Tungebaand, 
som  jeg  vel  kunde  ønske,  har  jeg  en  vægtig  personlig  Grund 
til  min  Partiskhed  for  det  skrevne  Ord.  Lad  mig  ogsaa 
derfor  snart  se  Brev  fra  dig! 

Indlagte  Pakke  Noder  til  Eørdam  vil  jeg  bede  dig  levere 
ham  fra  min  Kone ,  naar  du  ser  ham.  „Tinterfuglen"  maa 
han  beholde,  det  øvrige  bedes  tilbagesendt  ved  Lejlighed. 

Din  Yen 

Ingemann. 

90. 
Gruodtrig  til  Ingemann. 

Kristjamhavn.     1ste  Juni  1839. 
Kjære  Ingemann! 

Tak  for  dit  venlige  Brev,  som  Søstrene  dog  ikke  tog 
for  Fyldest,  saa  meget  mindre  som  jeg.  Sandheden  tro,  maatte 
bekjende,  at  du  lidt  forræderisk  skilte  dem  ved  den  Fornøjelse 
at  se  baade  dig  og  Thorvaldsen  lige  i  Øjnene. 

Nu,  til  Præst  ved  Vartov  er  jeg  da  kaldet,  skjønt  det 
ogsaa  med  denne  „Plads  i  Vartov"  skal  have  haft  sine  store 
Vanskeligheder;  og,  da  de  ere  overvundne,  glæder  det  mig 
saa  meget  des  mere,  da  jeg  slet  ikke  tvivler  om,  det  jo  i 
Grunden  er  Vor-HeiTe,  der  har  bortr^-ddet  dem.  —  Personlig 
bliver  min  Stilling  vist  nok  hverken  saa  fri  eller  saa  rolig 
som  i  de  sidste  syv,  mig  i  mange  Henseender  dyrebare  Aar; 
men  da  Sakramenternes  Fon'altning  ej  paa  nogen  anden 
fredelig  Maade  var   at   vinde,   og  vi   skal   saa  vidt  muligt 


^)  [Historiske  Foredrag,  holdte  paa  Amalienborg  for  daværende 
Prinsesse  Karoline  Amalie.] 

holde  Fred  med  alle  Mennesker,  saa  er  jeg  vis  paa,  miu  Be- 
slutning er  i  Herrens  Aand,  og  hvor  Herrens  Aand  er,  dér 
er  dog  altid  baade  Fred  og  Frihed  i  Grunden. 

Derfor  følger  jeg  med  godt  Mod  Herrens  Vink  og  venter 
paa  hans  Velsignelse. 

Der  kunde  vel  være  en  Del,  jeg  havde  Lyst  til  at  under- 
holde mig  med  dig  om;  men  i  Dag  er  dertil  ikke  Lejlighed, 
saa  jeg  vil  opsætte  det,  til  Eenderiet,  som  nu  følger,  er  ovre. 

Din 
N.  F.  S.  Grundtvig. 


91. 
lugemaiin  til  drundtvig. 

Sorø.    d.  16de  Juni  1839. 
Kjære  Grundtvig! 

Lykke  og  Velsignelse  til  Pladsen  paa  Prædikestolen  i 
Tyge  Brahes  gamle  Gaard!  Det  er  mig  ret  i  sin  Orden,  at 
en  aandelig  Stjærnekiger  af  din  Kaliber  nu  dér  skal  føre 
Ordet,  og  jeg  haaber,  du  ikke  dér  skal  savne  de  syv  frie  og 
rolige  Aar  i  Frihavns-Kirken,  da  der  dog  næppe  i  hele  Landet 
og  Staden  gives  en  friere  Præstestilliug  end  den.  du  nu 
har  faaet. 

Vi  har  haft  et  lille  Besøg  her  af  Thorvaldsen.  Han 
kom  til  os  med  Stampes  i  Ondags  og  blev  her  til  Fredag 
Morgen.  Til  nogen  ordentlig  Akademifest  for  ham  var  der 
hverken-  Tid  eller  Lejlighed,  medens  man  havde  travlt  med 
Forberedelser  til  Prins  Kristjans  og  Prinsessens  Modtagelse 
her  i  Morgen.  Jeg  havde  imidlertid  faaet  en  lille  Sang  om 
Thorvaldsen  trykt,  som  blev  sungen  for  ham  af  vor  Ungdom 
under  de  gamle  grønne  Træer  uden  for  Klosterporten,  hvor 
hele  Byen  saa'  ham  i  Torsdags  Aftes  i  Harders  Vindue  over 
Klosterporten.  Sangen  blev  ham  højtidelig  overrakt  af  Di- 
rektor,  og  det  levende  Hurra,  der  her  offentlig  bragtes  ham, 
glædede  os  alle  og  bevægede  ham  inderlig.     Sangen,  som  var 

i  Folkevisens  simple  Karakter,  sender  jeg  i  Dag  til  Easks 
Folkeblad,  hvori  du  vil  faa  den  at  se^).  Hauch  og  jeg  har 
i  Sinde  at  besøge  ham  næste  Fredag  Aften  og  Løverdag  paa 
Nysø,  hvor  der  vil  blive  sunget  en  smuk  Sang  til  ham  af 
Hauch.  Jeg  tør  vel  næppe  vente  at  træffe  dig  dér  samme  Dagy 
Man  fortæller  her,  at  da  Kongen  forleden  gik  om  Bord 
fra  Kjøbenhavn,  brast  pludselig  det  gamle  Kongeflag,  der  var 
hejset,  og  man  maatte  hejse  et  nyt.  Den  Ængstelse,  hvor- 
med Almuen  skal  have  optaget  dette  formentlige  Varsel, 
synes  mig  et  smukt  Tegn  baade  paa  den  poetiske  Følelse  og 
den  Kjærlighed  til  Kongen,  hor  findes  blandt  Folket.  Fik 
du  talt  med  ham  i  Anledning  af  din  Ansættelse,  inden  han 
rejste?  Vore  høje  Gjæster  her  i  3Iorgen  agte  vi  at  hilse 
med  et  Par  Strofer  i  en  „Skærsommersang",  der  for  Eesten 
drejer  sig  om  Land  og  Folk  og  Konge. 

Din  hengivne  Ven 

Ingemann. 

92. 
GruudtTig  til  Ingemann. 

Kristjanskavn.     3dje  Avg.  183'J. 
Kjære  Ingemann! 

Det  var  i  Dag  otte  Dage,  din  alt  for  gode  Kone  stod 
op  til  Kl.  5  for  min  Galoperings  Skyld;  og  det  første,  jeg  da 
maa  bede  dig  om,  er  at  takke  hende  ret  hjærtelig,  ikke  blot 
derfor,  men  for  al  den  Omhu,  hun  havde  for  mig  i  min  sluk- 
ørede Forfatning.  Rejsen  her  ind  gik  for  Resten '  ganske 
rask  og  i  Hverdagsstil  fornøjelig;  men  jeg  duede  ikke  for  en 
Pibe  Tobak:  Maven  var  rebelsk,  og  havde  jeg  ikke  saa  tit 
erfaret,  at  naar  man  blot  kan  slæbe  sig  til  Kirke,  kan  man 
ogsaa  til  Nød  forrette  sit  Embede,  var  jeg  bleven  liggende 
for  Anker  om  Søndagen;  men  nu  maatte  jeg  til  Lykke  herop, 
thi   dermed  var   det   omtrent  overstaaet,    saa  jeg  slap  naadig 


^)  [„Morskabslæsning  for  den  danske  Almue'",  I,  255.] 

deu  Gang,  men  lovede  dog  ved  mig  selv,  aldrig  mere  at  lade 
mig  saaledes  bortføre,  endikke  til  S  or. 

Det  er  mig  naturligvis  kun  som  en  Drøm,  at  jeg  netop 
havde  faaet  min  Pibe  tændt  og  var  kommen  til  Sæde,  for  at 
tale  om  mange  Haande  Ting  med  dig,  da  det  brød  løs  paa  ny, 
og  Hurlumhejen  førte  os  frem  og  tilbage  over  Søen,  uden  at 
vi  en  Gang  ret  saa',  om  vi  kjørte  eller  sejlede;  og  saadanne 
Drømme  er  i  Grunden  lidt  kjedsommelige ;  men  paa  deu  anden 
Side  kunde  det  jo  dog  more  os  at  se  fraværende  Venner  og 
bekj endte  spasere  os  forbi  livagtig  som  de  staa  og  gaa  i 
denne  Verden,  more  os,  naar  det  gaar  til  uden  Fandens 
Kunster;  og  her  gik  det  vel  lidt  foiTin-et,  men  dog  naturlig 
til,  hvorfor  jeg  ogsaa  beder  dig  hilse  Hauch,  Waage,  Hagen 
o.  s.  V,,  som  om  jeg  virkelig  havde  talt  med  dem  og  de 
med  mig. 

Tak  for  mit  tredje  Øje !  det  kom  flyvende  her  ind,  just 
som  jeg  sad  og  betænkte  mig  paa,  hvor  jeg  skulde  faa  mig 
et  Surrogat;  thi  da  jeg  tydelig  kunde  huske,  det  laa  hos  dig, 
opgav  jeg  ingenlunde  det,  som  jeg  opgav  min  Stok,  der  blev 
staaende  i  Nysø -Vognen.  Glarøjet  synes  ret  at  være  mig 
tro;  thi  jeg  glemte  det  ogsaa  1830  i  Exeter,  men  det  kom 
flyvende  efter  mig  til  London. 

Nyt  véd  jeg  intet  af,  thi  selv  har  jeg,  saa  vidt  muligt, 
ingen-  Ting  bestilt,  siden  jeg  kom  ind,  og  alle  de,  jeg  plejer 
at  tale  med  om  Stats-  og  lærde  Sager,  er  endnu  paa  Farten 
alle  vide  Vegne;  men  jeg  formoder,  vi  spørger  snart  Nyt 
haade  i  Sor  og  paa  Kristjanshavn ;  thi  Tyrken  vil  sikkert 
ende  med  at  sætte  Kristenheden  i  Brand  ved  sin  Baare  som 
ved  sin  Vugge;  og  da  den  Fred,  man  har,  er  falsk,  skal  jeg 
ikke  sørge  over  det,  naar  Vor-Herre  blot  vil  lade  os  slippe 
taalelig  om  ikke  fra.  saa  dog  igjennem  det. 

Nu,  lev  vel!  for  det  nytter  dog  ikke,  jeg  maler  Papiret 
fuldt,  naar  jeg  intet  har  at  melde.  Venligst  Hilsen  fra 
Søstrene  og  din 

N.  F.  S.  Grundtvig. 

93. 
Ingemann  til  Grundtvig;. 

Sorø.     d.  7de  Avg.  1839. 
Kjære  Grundtvig! 

Tak,  fordi  du  lod  os  vide,  hvorledes  du  havde  det  efter 
Rejsen  med  tilhørende  Jagen  og  Dyppelse!  Vi  vare  bange 
for,  det  skulde  bekommet  dig  ilde.  Det  kunde  være  blevet 
galt  nok,  ser  jeg;  Gud  ske  Lov,  du  kom  op  om  Søndagen 
og  fik  prædiket  dig  rask!  Din  og  de  to  andre  berømmelige 
Mænds  Nærværelse  her  var  rigtig  nok  ligesom  tre  citerede 
Aanders,  og  det  hele  var  mere  et  Syn  end  et  Besøg.  Aften- 
sejladsen paa  den  taagede  Sø  til  den  regnvaade  Skov  var 
ogsaa  vel  stille  og  gjenfærdagtig;  de  Glimt,  vi  saa'  af  dig, 
vare  os  dog  hjærtelig  kjære;  men  naar  du  besøger  Sor  igjen, 
maa  det  ikke  være  flyvende. 

At  jeg  og  de  andre  Faddere  (uavnlig  V.  Eothe,  Wilster 
og  Waage)  formaade  dig  til  at  døbe  Barnet,  har  stødt  vor 
Præst,  som  desuden  ikke  var  indbuden  af  Hauchs  og  vel  alle- 
rede var  stødt  over,  at  Vilh.  Eothe  havde  forlangt  at  døbe 
Barnet;  Rothes  Overdragelse  af  Forretningen  til  dig  var  først 
i  Kirken  bleven  bestemt,  og  paa  Præstens  Samtykke  dertil 
havde  ingen  tænkt.  Saa  snart  jeg  mærkede,  der  var  Vrøvleri 
derom,  fik  jeg  Vilh.  Rothe  til  at  gjøre  Sommer  en  Visit,  og 
dermed  er  nu  den  Ulykke  forbi.  Den  Formalitetsfejl ,  her 
kunde  være  Tale  om,  var  jeg  egentlig  Skyld  i,  som  paa  dit 
Spørgsraaal  erklærede,  at  der  intet  var  i  Vejen;  som  Gesandt 
for  to  Præster  og  en  gammel  Jurist  maatte  jeg  nemlig  tro, 
at  den  hellige  Grav  var  vel  forvaret. 

Jeg  havde  forleden  Dag  et  interessant  Besøg  af  Birke- 
dal fra  Ringkjøbing;  han  var  her  med  Barfod  et  Par  Timer, 
og  det  glædede  mig  at  gjøre  Bekjendtskab  med  den  vakre, 
livlige  Præstemand.  Han  bragte  mig  en  Hilsen  fra  dig,  og 
af  ham  fik  jeg  alt  at  vide,  at  du  havde  prædiket  Dagen  efter 
din  Hjemkomst.  Angrebet  paa  ham  i  Petersens  Tidsskrift  har 
han  i  Sinde  at  besvare.     Agter  du  at  svare  paa  Anmeldelsen 

af  dit  Brev  til  den  engelske  Præst?  Jeg  har  endnu  ikke  set 
den.  —  At  det  nye  Eitual  i  sin  Tid,  naar  det  har  gjennem- 
gaaet  sin  Drøftelse  og  er  blevet  approberet,  lige  frem  vil 
blive  befalet,  er  der  vist  ingen  Tvivl  om.  Man  maa  derfor 
ret  ønske,  det  maa  kunne  blive  tilfredsstillende  i  det  væsent- 
lige for  alle  Partier  i  Kirken,  dersom  dette  ikke  er  en  Umu- 
lighed. I  alt  Fald  blive  de  forandrede  Former  dog  vel  ikke 
snævrere,  end  at  den  kristelige  Aand  uhindret  kan  røre  sig 
deri;  derfor  maa  dog  Mynster  og  Waage  kunne  sørge,  og  af 
deres  Besindighed  maa  man  kunne  vente  sig  et  nøjagtigt 
Hensyn  paa  enhver  billig  Indvending,  der  kommer  i  Tide. 
At  Forslaget  ikke  er  kommet  i  Boghandelen  og  følgelig  ikke 
blevet  fuldkomment  tilgængeligt  for  alle,  er  vist  en  Fejl;  det 
er  imidlertid  sket  imod  Mynsters  Ønske,  efter  hvad  han  selv 
har  ytret  for  mig  derom. 

Gud   give,    denne  vigtige  Sag   maa  blive   afgjort  i  Fred 
og  Kjærlighed! 

Og  nu  lev  vel,  kjære  Ven! 

Din  hengivne 

B.  S.  Ingemann. 


94. 
GruudtTig  til  liigemaDU. 

Kristjanshacn.     12.  Jan.  1840. 
Kjære  Ingemann! 

Tak  for  sidst,  kort  og  godt!    Længe  har  jeg  villet  sende 

dig  mit  „Frisprog"^)  og  vedlagte  Smaating;    men   saa  travlt 

har  man  i  Hovedstaden ,    at  mig  synes ,   det  endog  kan  tjene 

til  Undskyldning   for   mig,    som   dog   kun   meget  i  det   smaa 

kan  siges  at  have  min  Del  deraf.     Ja,  du  smiler  sagtens  ad 

en,    som  det  synes,  saa  haartrukken  Undskyldning;    men  det 


M  [„Frisprog  imod  Biskop  Mynsters  Forslag  til  en  ny  forordnet 
Alterbog".    Kbhvn.  1839.] 

urimelige  kan  dog  ogsaa  være  sandt,  og  er  det  ej  saa  sjælden 
hos  Folk,  som  vi  og  vore  Lige,  der  ej  kan  lade,  paa  vor 
Maner  at  tage  levende  Del  i,  hvad  hele  Verden  tror  klart  at 
kimne  beWse,  kommer  os  slet  ikke  ved.  Jeg  kan  saaledes 
i  denne  Tid  slet  ikke  have  Ko  paa  mig  til  at  gjøre  andet, 
end  hvad  Dagen  nødvendig  kræver,  fordi  jeg  bestandig  er 
sysselsat  med  Tanken  om,  hvad  der  vil  og  hvad  der,  efter  mine 
Tanker,  kunde  og  burde  ske  i  den  nye  Konges  Tid.  I  Mandags 
stod  jeg  da  omsider  for  hans  Ansigt,  da  han,  efter  at  have 
set  min  „Hylding"^),  lod  mig  sige  gjennem  Dronningen,  at 
han  gjærne  vilde  se  mig.  Det  var  en  lang  Standret  i  For- 
stuen, og  Samtalen  var  —  forholdsvis  —  hverken  død  eller 
kort;  men  hvad  Majestæten  kan  bestemme  sig  til  i  de  Ting. 
der  borgerlig  især  ligge  mig  paa  Hjærte:  kirkelig  og  i  det 
hele  aandelig  Frihed,  det  véd  jeg  ej  stort  mere  om  end  før. 
skjønt  Majestæten  selv  med  Flid  førte  Sognebaandets  Løsning 
paa  Tale  og  taalte  meget  naadig  mit  Forsvar  derfor,  der  dog 
aldrig  har  været  saa  kjækt  og  dristigt  som  da.  Da  det,  saa 
at  sige,  var  et  Vilkaar  for  min  Indladelse,  at  jeg  skulde  være 
skikkelig,  betjente  jeg  mig  end  ikke  af  Kongens  hele  Lang- 
modighed; men  jeg  ser,  man  vil  lægge  alle  de  Hindringer, 
man  kan,  i  Vejen  for  den  kirkelige  Frihed;  saa  naar  vor 
„Løser"  ikke  var  saa  stærk,  som  jeg  véd,  han  er,  blev  den 
vist  ikke  vunden  ved  alt,  hvad  jeg  kunde  sige. 

Baade  Kongen  og  Dronningen  har  jeg  imidlertid  fundet 
paa  Tronen  som  nær  [ved]  og  langt  der  fra,  og  det  har  inderlig 
glædet  mig;  for,  hvem  Vor-Herre  frier  fra  at  svimle  i  Højden, 
vil  han  vist  ogsaa  oplyse  til  at  benytte  den  \1de  Udsigt,  det 
ophøjede  Stade  aabner  for  dem. 

At  Bønderne  dog  komme  til  at  bære  Kong  Frederiks 
Lig  i  samme  Retning  som  Frodes,  véd  jeg,  vil  ikke  mindre 
fornøje  dig  end  mig;  skjønt  jeg,  ved  at  skrive  Vise  om  det 
forud,  vovede  min  Trøje,  som  nu  bliver  helskindet. 


')   [„Koug    Kristjau- Frederiks    Hylding    i    Danske    Samfund". 
Kbhvn.  1839.f 

Om  Sorø  fik  jeg  ikke  sagt  et  Ord  til  Kongen  denne 
G-ang,  uden  hvad  der  ligger  i  „Hyldingen"  og  i  Begrebet  af 
den  „Folkelighed",  jeg  ivrig  fremhævede,  tillige  med  den 
aandelige  Frihed,  som  Betingelserne  for  en  Regering,  mageløs 
siden  Valdemarernes  Dage,  i  det  jeg  lykønskede  Kongen  med 
Danmark,  ligesom  jeg  havde  lykønsket  Danmark  med  Kongen. 

Nu  Guds  Fred  og  FaiTel  til  vi  ses!  Et  stort  Haab 
har  jeg  sat  til  Guds  Gjerning  i  dette  Aar,  imens  endnu  vor 
gamle  Konge  levede,  og  jeg  kan  slet  ikke  tænke  paa,  det 
skulde  beskæmmes  imder  den  nye;  men  Tiden  vil  vise  det, 
og  naar  vi  véd,  det  gaar  alt  som  Vor-Herre  vil,  da  véd  vi 
ogsaa,  hvad  vi  kjønt  skal  nøjes  med:  at  det  vil  gaa  saa  godt 
som  muligt. 

Hils  venligst  din  Kone  og  dig  selv  fra  os  alle !  og  tænk 
med  gammelt  Venskab  ogsaa  i  det  nye  Aar  paa  den  gammel- 
dags Frænde,   der   holder   strængt   over  Hilsenen   fra   fordum 

Tid:  glædelig  Fest  og  lyksaligt  Nyaar! 

Din 

N.  F.  S.  Grundtvig. 

Mange  Tak  for  din  liflige  Julevise!  den  har  glædet  os 
alle,  og  i  Gaar  lærte  Børnene  den  levende  i  Dronningens  Asyl. 


95. 
Ingemanu  til  Grundtvig. 

Soro.    d.  19.  Jan.  1840. 
Kjære  Grundtvig! 

Med  min  Tak  for  sidste  venlige  Møde,  nu  ogsaa  min  Tak 

for  Vennebrevet  og  de  tilsendte  prentede  Ord !    Det  er  gaaet 

mig   som   dig  i   denne  sidste  mærkelige  Tid:    den  har  idelig 

beskjæftiget  mig  med  Tanken  om,  hvad  den  nye  Tidsalder,  vi 

næsten   paa  vore   gamle  Dage  ere  traadte  ind  i,    vel   fører  i 

sit  Skjold  for  Danmarks  Fremtid.     Store  og  vigtige  Reformer 

maa  der  sagtens  forestaa;  men  saa  vel  hvad  der  rimeligst  vil 

ske,   som  hvad  der  ønskeligst  kunde  ske,    stirrer  jeg  endnu 

paa  som  gjeiinem  en  Taage.  Af  det  nye  Eegimentes  Klog- 
skab og  gode  Vilje  kan  vi,  Gud  ske  Lov,  haabe  saare  meget. 
Paa  Ritualsagen  vil  man  nu  vel  sunde  sig  med  tilbørlig  For- 
sigtighed. Med  Waage  havde  jeg  allerede  paa  Hjemrejsen 
fra  Kjøbenhavu  en  temmelig  stærk  Disput,  hvoraf  jeg  kun 
saa',  at  han  med  urokkelig  Stivhed  forudsatte  Aandens  og 
Sandhedens  uimodsigelige  Overvægt  hos  enhver  „af  Gud"  gjen- 
uem  den  verdslige  Øvrighed  beskikket  Lovkommissjon  i  aandelige 
Sager,  og  at  følgelig  Tvangen  mod  de  gjeustridige  (som  mod 
afsindige  eller  ugudelige)  var  fornuftig,  retmæssig  og  en  stor 
Yelgjerning.  Imod  denne  Overtro  hjælper  intet  historisk  Er- 
faringsbevis  for  dem,  der  selv  have  faaet  Sæde  og  Stemme  i 
en  saadan  mirakuløs  bekræftet  aandelig  Lovkommissjon. 

Din  Protest  mod  en  ny  forordnet  Alterbog  vilde  maaske 
have  været  endnu  virksommere,  hvis  du  havde  kunnet  undgaa 
den  polemiske  Tone  og  alt,  hvad  der  minder  om  dit  nær- 
værende personlige  Forhold  til  Mynster.  Din  Anskuelse  af 
Søndagen  som  den  eneste  rette  Helligdag  og  Ønskeligheden 
af  alle  Kirkefesters  Henlæggelse  til  denne  Dag,  saa  vel  som 
din  Mening  om  Syndsbekjendelse  som  Absolutjonens  Betingelse, 
er  jeg  ikke  enig  med  dig  i;  men  Hovedsagen  i  din  Protest: 
aandelig  Frihed,  er  mig  ogsaa  en  Hovedsag.  At  forlige  de 
stridende  Partier  i  vor  Statskirke,  er  en  Umulighed.  Skal  en 
Statskirke  fremdeles  bestaa,  hvor  den  allerede  synes  opløst  i 
sin  Grund,  er  den  gyldne  Middelvej,  du  foreslaar,  i  mine 
Tanker  det  bedste  SuiTOgat  for  aandelig  og  kristelig  Frihed 
uden  Statskirke. 

Det  glædede  mig,  at  Bønderne  kom  til  at  bære  Frede- 
rik VI. "s  Lig,  og  at  du  blev  en  rigtig  Spaamand  i  din  Folke- 
sang. Bønderne  skal  ved  hele  Sørgefesten  have  tet  sig  aller- 
vakrest,  medens  mange  med  Hofmandskjoler  skal  have  kon- 
verseret og  opført  sig  i  Kirken  som  ved  en  sædvanlig  Koncert. 
Ved  vor  Sørgefest  i  Kirken,  som  var  tør  og  kold  for  Resten, 
fik  vi  dog  ved  Fenger  dine  Sange,  af  hvilke  den  første  gjorde 
mest  Virkning. 

I  Gaar  fulgte  jeg  Wilster  til  Graven;  haus  Oversættelse 
af  E\Tipides  er  uuder  Pressen  og  skal  være  fortrinlig. 

Gud  styrke  og  velsigne  dig  og  os  alle  til  den  nye  Tids 
nye  eller  gamle  Gjerning! 

Din  gamle,  hengivne  Ven 

B.  S.  Ino-emann. 


96. 
Ingemaon  til  GrundtTig. 

Soro.     d.  6te  Oktbr.  1840. 
Kjære  Grundtvig! 

Den  Pavse  var  for  lang.  —  Uden  at  regne  efter,  hvor 
lang  den  var,  eller  hvem  af  os  der  har  været  mest  doven  i 
dette  Stykke,  vil  jeg  nu  i  Dag  tage  Initiativet  og  bede  dig 
smukt  huske  paa,  at  et  skrevet  Ord  dog  er  bedre  end  slet 
intet.  Ved  Fenger  og  andre  gode  Venner  har  jeg  i  Sommer 
af  og  til  hørt,  at  der  som  sædvanligt  var  raskt  og  kjækt  Liv 
i  dig,  og  af  mangen  livlig  Sang  fra  „Danske  Samfund"  har 
jeg  set  det  friske  Fremtidshaab,  du  fremdeles  lever  i. 

Af,  hvad  du  har  set  fra  mig,  har  du  vel  sluttet,  at  jeg  har 
ligget  paa  den  lade  Side  og  kun  set  paa  Skyer  og  Stjærner  den 
lange  Sommerdag  —  og  Natten  ligeledes  ^).  Af  mine  Sommer- 
bedrifter skal  jeg  rigtig  nok  ikke  rose  mig-,  dog,  Vinteren  er 
min  sædvanlige  Arbejdstid,  og  kan  jeg  nu  finde  Former  for, 
hvad  jeg  i  Sommer  kun  har  tænkt  paa,  vil  jeg  dog  ikke  anse 
Sommeren  for  spildt.  Hvad  der  i  det  sidste  Halvaar  næsten 
(for  at  tale  moderne)  har  „paralyseret"  mig,  er  den  evige 
Møllehjulbrusen  og  Hamren  af  vort  indenlandsk-politiske  Damp- 
Kandestøberi,  som  jeg  intet  Kald  føler  til  at  tage  Del  i,  og  dog 
heller  ikke  kan  være  ligegyldig  ved.  At  der  ei^noget  væsent- 
ligt i  Ulave  i  Statsmaskineriet,  synes  den  foruroligende  Klapren 


')  [„Stjærnebillederues  Symbolik".     Kjøbenhavu  1840.  —  „SLt- 
himlen  .  .  .  som  Billedform  for  Natiirpoesien".     Kbhvii.  1840.] 

vistnok  at  bebude;  men  hvad  der  næimest  vil  være  at  gjøre, 
for  at  bringe  den  i  Lave,  synes  selv  vore  sidste  Folkerepræ- 
sentanter kun  med  liden  Sikkerhed  at  vide.  Uden  en  Hoved- 
reparatjon  frygter  jeg,  et  Hovedhjul  kan  gaa  i  Stykker;  men 
ved  alle  slige  Operatjoner  kan  man  let  komme  til  at  sande, 
hvad  de  franske  baade  har  sagt  og  følt:  „Le  mieux  est  Vennemi 
du  bien''''. 

Hvad  der  en  Del  har  forknyttet  mig  i  Sommer,  er  min 
kjære  Lucies  Helbredstilstand,  som  endnu  staar  paa  en  be- 
tænkelig Fod.  Med  Guds  Hjælp  haaber  jeg  dog,  hun  med 
Tid  og  Taalmodighed  vil  blive  saa  rask  igjen,  at  hun  til 
Foraaret  kan  følge  mig  til  Kjøbenhavn.  I  Sommer  har  hun 
ikke  kunnet  gaa  til  Enden  af  vor  Have,  og  jeg  har  ikke 
uden  Ængstelighed  kunnet  rejse  fra  hende  nogen  hel  Dag 
over.  Jeg  var  dog  forleden  med  Waage  ved  Karrebæk,  da 
Kongen  og  Dronningen  steg  i  Land,  og  det  glædede  mig  at 
gjeuse  dem  paa  sælandsk  Grund  saa  raske  og  tilfredse.  3Iaatte 
nu  kun  de  kjøbenhavnske  Politikere  ikke  alt  for  meget  for- 
trædige dem  i  deres  Hjem! 

Nu  skal  da  Kitualkommissærei'ne  samles,  den  26de  Oktober 
skal  det  første  Møde  være,  og  til  Nyaar  ventes  deres  Arbejde 
endt.  Saa  længe  faar  jeg  travlt  med  at  være  Vice-Direktor. 
Om  Sorø  skal  en  stænderdeputeret  have  villet  vædde,  at 
inden  et  Aar  skulde  enten  Akademiet  være  opløst  og  dets 
Docenter  forflyttede  til  Kjøbenhavn  —  eller  hele  Artium  og 
2den  Examen  med  alle  danske  Studenter  være  henlagt  til 
Sorø.  At  her  maa  ske  en  Hovedreform  med  Akademiet,  kan 
jeg  naturligvis  ikke  andet  end  ønske;  men  hvor  gjærne  jeg 
drog  til  Kjøbenhavn,  skulde  jeg  dog  sørge  inderlig  over  at 
se  Ideen  om  et  ret  akademisk  Liv  i  Sorø  opgivet;  og  fik  vi 
alle  Eusser  her,  blev  Sorø  vel  en  Kopi  af  de  tyske  Universi- 
tetsstæder, uden  videre  Vinding  for  den  af  Latinismen  uaf- 
hængige, natjonale  Udvikling. 

Vort  nye  Skoleaar  er  begyndt  med  en  Forøgelse  af  det 
latinske  Timeantal  i  de  nederste  Klasser,  hvilket  formodentlig 

vil  endnu  mere,  end  hvad  tilforn  er  sket,  undergrave  vor 
saakaldte  Realskole.  Mod  Filologernes  Overvægt  og  vor  Di- 
rektors  Vilje  hjælper  mit  og  et  Par  andres  dissentierende 
Votum  i  Deliberatjons-Protokollen  kun  lidet.  Paa  en  Reform 
af  Universitets-Direktjonen  vente  vi  spændt.  Engelstofts  fore- 
løbige Ansættelse  anses  som  et  Forbud  derpaa. 

En  hjærtelig  Hilsen  fra  min  Lucie!  Lev  fremdeles  i 
fi-ejdigt  Haab  om  Danmarks  lykkelige  Fremtid  og  hvad  du 
kalder  vort  „Gyldenaar"!  Meddel  mig  ret  snart  nogle  nye  Lys- 
glimt af  dit  „Skjaldeblik  paa  Danmarks  Stjærue"!  Dem,  du 
har  samlet  i  den  lille  Bog,  har  jeg  alt  set.  Gud  velsigne 
dig!     Kjærlig  Hilsen  til  dig  og  alle  dine! 

Din  hengivneste 

B.  S.  Ingemann. 


97. 
(irundtvig  til  Ingemann. 

Kjobenhavn.    Sde  OJdbr.  1840. 
Kjære  Ingemann! 

Det  er  dog  kjønt  af  dig,  at  du  ikke  har  fæstet  Tro  til 
det  Rygte,  der  gaar  i  Sor,  at  jeg  over  Vartovs-Madamerne 
skulde  rent  have  glemt  gamle  Venner;  thi  at  jeg  ogsaa  her 
har  Skinnet  imod  mig,  kan  jeg  se  med  et  halvt  Øje,  som 
efter  de  norske  Filosoffers  Paastand  skal  være  alt  det  Setøj, 
jeg  har. 

Hvad  nu  for  Resten  det  i  Øjne  faldende  angaar,  da  ser 
jeg  til  at  holde  Ørene  stive,  saa  længe  jeg  kan;  men  naar 
jeg  paa  én  Gang  ser,  at  det,  som  man  trode,  døde  og  be- 
gravne nye  Ritual  staar  op  eller  gaar  dog  igjen,  at  Universi- 
tets-Direktjonen flinkes  op  med  sine  egne  aflagte  Klæder,  og 
at  „Latinen"  gjør  saa  mærkelig  en  Fremgang  i  Sor,  som 
dit  Brev  ikke  blot  melder,  men  viser,  da  er  jeg  rigtig  nok 
nær  ved  at  hænge  med  Næsen,  saa  Stjærnerne  tindre  for- 
gjæves.     Imidlertid   er   dog   de  gode  Varsler  saa  mangfoldige 

og  har  saa  stærkt  et  Vidnesbyrd,  hver  Gang  Aanden  kommer 
over  mig,  at  jeg  ej  kan  tvivle  om,  Skinnet  jo  ogsaa  her  be- 
drager, og  dit  Brev  bestyrker  ganske  mærkelig  den  Slutning: 
thi  naar  jeg  tæller  de  latinske  Ord,  du  dér  har  brugt, 
synes  det  jo,  som  du  kun  paa  Skrømt  havde  givet  et  „dis- 
sentierende  Votum  i  Deliberatjons-Protokollen",  og  dog  er  jeg 
ganske  vis  paa,  du  ønskede  med  mig,  at  Latinen  i  vort  Dansk 
sad  paa  Bloksbjærg.  —  Men,  kjære  Ven!  hvorfor  siger  du 
ikke  høje  vedkommende  et  Ord  om  Latinens  Vederstyggelig- 
hed netop  hos  jer  og  unaturlige,  i  Grunden  ulovlige  Ud- 
bredelse? Saa  længe  det  kun  høres  fra  mig,  er  det  næsten 
umuligt,  det  kan  faa  Magt,  og  dog  maa  det  være  vor  Skyld, 
om  Dansken  ikke  i  vore  Dage  tilbagevinder  sin  Dronningstol 
i  Fædernelandet ;  thi  paa  en  Tid,  da  alt  gaar  som  et  Lagen, 
er  det  aldeles  umuligt,  at  Latinskolen  skulde  være  urokkelig: 
den  maa  tvært  imod  falde  ved  det  første  Stød  med  forenede 
Kræfter,  vi  give  den.  Hvor  løst  den  staar,  saa'  jeg  atter  ved 
Bogtrykkerfesten,  hvor  jeg  med  et  Par  Ord  foreslog  Gotfred 
af  Ghemens  Skaal,  med  særdeles  Hensyn  paa,  at  det  ikke  var 
en  latinsk  Avtor,  men  den  „danske  Kimkrønnike  fra  S  or", 
han  aabnede  sin  Virksomhed  med;  thi  det,  saa  vel  som  den 
tilsvarende  Vise,  satte  øjensynlig  Liv  i  Selskabet,  Petersen^) 
tav  bomstille,  og  Brøndsted  turde  ikke  nægte,  at  „Dansk 
var  ældre  end  Latin  i  Danmark".  Derfor  lad  os  arbejde, 
medens  det  er  Dag!  Varslerne  er  gode,  har  vi  Mod,  saa 
vinde  vi  Sejer  over  Døden.  Denne  Lystanke  drev  mig  da 
ogsaa  til  at  udgive  og  tilegne  Majestæten  det  Kvad  om 
„Fuglen  Fenix",  som  hermed  følger,  og  som  jeg  dog  ikke 
tænker.  Hi'.  Milo  har  sendt  ud  i  Landet,  før  jeg  kunde  faa 
det  til  Majestæten,  skjønt  jeg  af  dit  Brev  ser,  det  har  været 
Tilfældet  med  den  lille  Bog  til  Dronningen^). 


')  [Professor  F.  C.  Petersen.]  *)  [„Skjaldeblik  paa  Danmarks 
Stjærne  i  Sølvbryllups-  og  Kroniugsaaret".  Kbhni.  1840.  Dronning 
Karoline  Amalie  tilegnet.] 

At  jeg  un  i  saa  laugsommelig  Tid  ej  mundtlig  har 
kunnet  tale  et  Ord  med  dig,  vilde  under  alle  Omstændig- 
heder gjøre  mig  ondt,  da  det  selv  i  Hovedstaden  er  rart  at 
møde  rette  Frænder,  og  selv  de  endnu  for  det  meste  spille 
paa  Overfladen  eller  gaa  kun  dybere  ved  en  enkelt  Side, 
medens  dog  Livet  er  et  helt  og  maa  saaledes  betragtes  og 
tages  til  Bunds,  naar  det  skal  vinde  og  vare.  Dobbelt  ondt 
gjør  det  mig,  at  G-runden  til  vor  lange  Skilsmisse  ligger  i  din 
kjære  Kones  vedvarende  Upasselighed;  men  dobbelt  vil  det  da 
ogsaa  glæde  mig,  naar  der,  med  Guds  Hjælp,  snart  raades 
Bod  paa  begge  Dele. 

Med    dette   oprigtige  Ønske,    med   kjærlig  Hilsen   fra  os 

alle,    og  med  et  Haandtrjk  for  dit,  gjennem  saa  mange  Aar 

og   under  saa  afvexlende,    tit   saare   ugunstige,    Omstændig- 

hedei-,  uforanderlige  Venskab. 

Din 

N.  F.  S.  Grundtvig. 

98. 
Ingemanii  til  Gruudtrig. 

Soro.     cl.  IS.  Oktbr.  1S40. 
Kjære  Grundtvig! 

Venligst  Tak  for  Brevduen,  med  dine  livlige  Sange  og 
det  dejlige  Fønix-Digt  under  sin  Vinge!  Det  har  ret  glædet 
mig,  i  din  smukke  Behandling  at  gjøre  Bekjendtskab  med 
Angelsaxernes  Opfattelse  af  hin  store,  skjønne  Myte.  Den 
angelsaxiske  Fønix-Unge,  som,  med  Livet  og  Aanden  i  Men- 
neskenaturen og  i  Verden,  i  sin  Overgangsperiode  til  sin  nye 
Sangtid  nærer  sig  af  „Morgendug",  har  vist  ogsaa  kvidret  for 
Eddasangernes  Øren.  Jeg  synes  at  høre  en  Gjenklang  af  deus 
Fornyelses-  og  Gjenfødelseskvad  i  Vaftrudnersmaal,  Strofe 
44 — 45  i  Myten  om  Lif  og  Lifjirasir,  som  efter  Kagnarok- 
Tiden  og  Ygdrasilsbranden  skjule  sig  i  „Kredsjættens  Skov"  og 
„nære  sig  af  Morgendug",  til  af  dem  det  nye  Menneskeliv 
udvikler  sig,  naar  den  nye  dejlige  Jord  opdukker  herlig  grøn 

af  Urdavældet  (der  for  mig  er  Ideernes  evige  Hav).  Billedet 
af  Ormeskikkelsen  minder  mig  om  det  gamle  Udødeligheds- 
billede  i  Sommerfuglens  Forvandlingsproces  og  om  den  hele 
Psyche-Mjte,  hvormed  Fønix-Myten  mulig  er  beslægtet. 

Dette  hindrer  mig  ingenlunde  i  med  dig  at  lade  hele 
det  historiske  Menneskeliv  afspejle  sig  deri  og  at  more  mig 
over  din  frejdige  Bogorm-Lignelse.  Dersom  Ørnen  paa  Ygdra- 
sils  Top  havde  Sangrøst,  som  den  har  „Ord"  (se  Grimners- 
maal  Str.  32),  vilde  vi  maaske  i  den  gjeukjende  Yerdenslivets 
Fønix.  Dog,  finde  vi  ikke  dens  hele  Billede  i  vore  egne 
Oldtidsmyter :  Glansen  af  deus  Fjedre  se  ri  dog  i  Iduns- 
æblerne,  og  dens  Sang  har  vi  hel  og  holden  paa  Brages 
Tunge.  Jeg  har  ikk«  sammenholdt  din  Behandling  af  Digtet 
med  den  latinske  Oversættelse,  som  vel  er  ordret  (med  Origi- 
nalen lader  jeg  det  være  af  visse  Aarsager),  men  jeg  har  en 
stærk  Mistanke  om,  at  denne  Fønix's  smukkeste  Fjedre  ere 
fra  din  Haand.  Findes  den  latinske  Oversættelse  i  det  Haand- 
skrift  af  Exeter-Bogen,  du  har  afskrevet?  Kan  Kædmon  anses 
for  Digtets  Forfatter? 

Jeg  vilde  ønske,  jeg  kunde  dele  din  Anskuelse  af  Fønix- 
livets  Gjenfødelse  i  den  Tid,  som  nærmest  kommer;  i  de  politisk 
buldrende  Tider  og  paa  Overgangsstadierne  i  det  statsborger- 
lige Liv  er  det  vel  snarere  Fønixfuglens  Alderdom  end  Ung- 
dom, der  nærmest  er  for  Haanden,  —  Dog,  det  siger  i 
Grunden  ikke  stort,  naar  den  kun  lykkelig  udki-yber  af  sit 
Gjem  og  flyver  som  Fugl  igjen  til  Paradiset  med  Faderens 
Aske.  —  Lige  saa  gjærne  som  jeg  vilde  dele  dit  altid  friske 
Haab  om  den  Herlighed,  der  skal  komme  i  denne  danske 
Timelighed,  lige  saa  gjærne  gav  jeg  alt  det  Liv,  jeg  har  til- 
bage, til  Morgendug-Xæring  for  hin  Fønixorm,  hvis  den  ikke  saa' 
mig  saa  lindormsagtig  ud  gjennem  Tidsaands-Mikroskopet ,  at 
den  truer  med  at  opsluge  al  Poesi,  for  i  sin  næinneste  Forvand- 
ling at  blive  til  en  uhyre  Filister -Oxe  med  nordamerikanske 
Horn,  i  sin  lige  saa  nødvendige  som  lidet  poetiske  Over- 
gangsform.    Hvor  vanskabt  Bæstet  saa  bliver,  inden  det  bliver 

Fugl  igjen,  er  enhver  Kraft  dog  vist  spildt,  der  vil  forhindre, 
hvad  der  kun  kan  forsinkes,  og  derved  maaske  endog  gjøre 
Pinen  længer  og  værre. 

Og  nu  lev  vel  for  denne  Gang!  —  Endnu  en  Gang  Tak 
for  hin  Fønix!  —  Men  det  er  vel  en  Misforstaaelse,  naar  du 
synes  at  regne  Tyskerne  blandt  upoetiske  Folk  (Pag.  15)? 

Din 
B.  S.  Ingemann. 

99. 
Iiigemanu  til  (irundtrig. 

Sorø.     d.  20de  April  1841. 
Kjære  Grundtvig! 

Kommer  jeg  nu  ogsaa  igjen  og  forstyrrer  dig  i  dit 
Studium  af  den  Ærkeskjælm  Machiavel,  véd  jeg  dog,  du 
finder  dig  kjønt  deri  for  gammelt  Venskabs  Skyld,  om  det, 
jeg  har  at  fortælle,  end  ikke  har  stort  at  betyde  og  langt 
fra  er  saa  snildt  som  din  vælske  Kontubernals  gode  Raad  til 
Tyi'anner.  At  jeg  overraskede  dig  i  den  Karls  Selskab,  var 
mig  ellers  meget  kjært,  siden  han  dog  næppe  med  alle  sine 
Djævelskunster  vil  forføre  dig,  medens  jeg  nu  véd,  du  vil 
bruge  ham,  som  de  gamle  kloge  Præster  tit  fortælles  at  have 
brugt  en  vis  Mand,  nemlig  til  Hjul  for  Vognen  —  her  den, 
der  skal  samle  dig  Bygningsmaterialier  til  „Nyaarstidens" 
historiske  —  „Tempel"  vil  jeg  just  ikke  sige  —  men  et 
Kolosseum  kunde  det  vel  blive  —  og  paa  det  romerske  Kolos- 
seum  har  jeg  set,  at  selv  dets  hedenske  Euin  midt  i  Pave- 
staden maatte  dog  blive  til  et  Slags  Kirke  i  Grunden. 

Hjærteligst  Tak  for  sidst  baade  til  dig  og  alle  dine! 
•Jeg  føler  mig  ret  oplivet  af  den  Paaskerejse,  ligesom  mit 
Ønske  om  at  lande  i  Axels  og  hans  Frænders  „Havn"  endnu 
derved  blev  mere  levende.  Min  Lucie  traf  jeg,  Gud  ske  Lov! 
vel  saa  rask,  som  jeg  forlod  hende,  og  jeg  har  nu  godt  Haab 
om  hendes  Helbredelse.  —  For  Øjeblikket  sidder  jeg  nu  selv 

midt  i  Direktor- Pølen  for  en  14  Dage  eller  3  L'ger;  „ma 
tutte  finisce'',  siger  dine  Machiaveller,  og  den  Trøst  kan  være 
god  nok  til  slige  Sorger;  for  Resten  skal  jeg  frabede  mig 
den.  Hvad  jeg  mindst  vil  have  Ende  paa  af  alt,  hvad  der 
hører  denne  Verden  til,  er  Haabet  om  et  nyt  dansk  Folkeliv 
i  Danmark;  og  skjønt  jeg  er  langt  fra  at  finde  det,  som  jeg 
ønsker  det,  i  vort  nuværende  statsøkonomiske  Røre,  mener 
jeg  dog,  der  maa  være  en  nødvendig  Sammenhæng  i  disse 
Rørelser  med  det  Liv,  jeg  tænker  mig  gamle  Holger  som  Re- 
præsentant for.  Kun  naar  man  tror,  —  som  man  i  en  Afkrog 
som  min  let  fristes  til,  —  at  der  ingen  andre  og  højere  Inter- 
esser findes  hos  den  nærværende  Generatjon,  end  de,  den 
periodiske  Presse  er  Organ  for,  taber  man  Haabet  om  en 
poetisk  Fremtid  og  sin  Ungdoms  Begejstringer,  som  en  stækket 
Pegasus  i  Filisteriets  og  Kandestøberiets  Aag,  pisket  af  Sa- 
tirens og  det  kolde  Vids  Svøbe  og  kapsunet  af  Hegelianismens 
og  den  frostige  Dialektiks  Begrebsformer. 

Her  slog  min  Pen  et  Par  store  Klatter  som  Punktum 
finale  for  sin  haabløse  Betragtning,  som  jeg  dog  for  en  Del 
fik  talt  mig  ud  af  blandt  de  gamle  poetiske  Venner  i  Kjøben- 
havn.  Selv  med  Indrømmelsen  af  det  Livs  prosaiske  Tendens, 
som  nu  er  det  mest  højrøstede,  er  der  dog  ingen,  som  holder 
modigere  fast  paa  Haabet  om  Danmarks  Fremtid  end  du. 
Øhlenschlæger  kom  jeg  ikke  til;  —  han  syntes  mig  mut  og 
tvær,  da  jeg  traf  ham  i  Parkettet,  og  jeg  opgav  det  ham 
tiltænkte  Besøg.  Hvad  jeg  ønskede  at  finde  hos  ham,  vil  jeg 
nu  søge  i  hans  Behandling  af  Ørvarods-Sagaen ,  hvor  han  jo 
er  traadt  ind  paa  sin  gamle  Poesis  Enemærker.  Mon  han 
ikke  endnu  skulde  være  skikket  til  paa  sine  gamle  Dage  at 
omskrive  Sagalitteraturen  og  gjenindføre  den  i  Læseverdenen? 

Og  nu  god  Lykke  til  Fuldendelsen  af  Nytidsbilledet ! 
Lad  mig  snart  høre  ft-a  dig!  Hils  hjærteligst  hele  dit  Hus, 
samt  Dr.  Kierkegaard  og  Rørdam!    Min  Lucie  hilser  venligst. 

Din  hengivne 

Ingemann. 

100. 
Grundtvig  til  lugemniiii. 

Kjobenhavn.     1ste  Maj  1S4L 
Kjære  Ingemann! 

Da  jeg  fik  dit  Brev,  sad  jeg  saamænd  —  urost  —  og 
var  falden  i  Tanker  over  den  Sætning:  at  man  kun  nødig 
skal  skrive  til  sine  Fjender,  og  da  saa  kort  som  muligt, 
men  des  flittigere,  og  uden  at  spare  paa  Papiret,  til  sine 
fraværende  Venner;  men,  dersom  du  ikke  havde  handlet  lige 
saa  smukt,  som  jeg  tænkte,  vilde  alle  mine  smukke  Tanker 
næppe  oveiTundet  min  Dovenskab  til  at  skrive  Breve  og  min 
Gjerrighed  paa  Papiret,  som  du  kan  se  paa  de  tætte  Linjer, 
Pennen  endnu  maa  kæmpe  med.  Derfor  skal  du  i  Dag  have 
dobhelt  Tak,  baade  for  din  gode  Gjerning  i  sig  selv  og  for 
det  smukke  Exempel,  jeg  maatte  se  deri  og  selv  for  Skams 
Skyld  dog  paa  en  Maade  følge! 

Skjønt  det  nu  just  ikke  er  behageligt  at  overraskes  af 
sine  Venner  i  slet  Selskab,  saa  er  det  dog  meget  bedre,  end 
om  det  var  af  sine  Fjender;  og  selv  med  Voltaire  maatte 
du  gjærne  overraske  mig,  naar  du  kom  saa  venlig,  og  kunde 
oven  i  Kjøbet  fornøje  dig  ved  at  tænke  paa  det.  —  Det  glædede 
ogsaa  Dronningen,  da  jeg  i  Onsdags  fortalte  hende,  at  du 
havde  moret  dig  godt  her  inde,  og  halv  forligt  dig  med  Løm- 
lerne for  Livets  Skyld,  der  enten  stak  i  dem  eller  havde  dog 
paa  en  Maade  udidækket  dem,  —  ligesom  vi  dog  heller  vil  taale 
Skræpper  og  Burrer,  end  undvære  Vaarsolen  og  Majduggen, 
der  nu  en  Gang  ikke  kan  opamme  Blomst  og  Korn,  uden 
ogsaa  at  fremlokke  og  vederkvæge  meget  Ukrudt:  kan  ikke 
fryde  Guder  og  Mennesker,  uden  at  de  underjordiske  ogsaa 
paa  deres  Vis  gjør  sig  lystige. 

Ja,  du  kan  tro,  min  Ven!  Vor-Herre  har  meget  godt  i 
Sinde  med  os,  og  hvordan  han  saa  bærer  sig  ad,  faar  han 
dog  sikkert  sin  Vilje  herefter  som  hidtil;  og,  skjønt  vi  natur- 
ligvis har  megen  Lyst  til  at  kige  ind  i  Stats  -  Hemmelig- 
hederne, saa  har  det  dog  for  Folk  af  vort  Slags  ogsaa  noget 

grumme  rart:  med  barnlig  Tillid  at  vente  paa  Øjeblikket,  da 
vi  skal  overraskes  med,  hvad  der  forberedtes  i  det  skjulte 
til  vor  Glæde,  og  overgaar  saa  langt  vor  Forventning,  at  vi 
knap  tør  tro  vore  egne  Øjne.  Tit  bliver  vel  ogsaa  jeg  lidt 
utaalmodig,  baade  ved  at  se  op  og  ned  og  se  tilbage  paa 
de  efter  vor  lille  Tabel  mangfoldige  Aar,  jeg  har  ventet  paa 
bedre  Tider;  men  naar  jeg  da  i  næste  Øjeblik  enten  støder 
paa  et  vel  lille,  men  ikke  mindre  virkeligt.  Livstegn,  eller 
føler  mig  selv  oplivet  til  med  dobbelt  Glæde  mundtlig  eller 
skriftlig  at  forkynde  Gyldenaaret,  da  maa  jeg  skamme  mig 
ved  Utaalmodigheden  og  føle,  at  Haabet,  ved  at  løbe  gjennem 
Skærsilden  ligesom  paa  Tæerne,  blev  virkelig  en  Tomme 
højere. 

Saaledes  kom  min  yngste  Søn  forleden  Aften  og  spurgte 
mig,  om  jeg  havde  noget  imod,  han  blev  Ingeniørofficer,  da 
han  jo  ikke  maatte  blive  Student  som  de  andre,  og  det  var 
ham  alt  for  haardt,  ingen  Ting  at  være.  Det  var  mig  en 
haard  Nød  at  knække;  thi  sandt  er  det  jo,  at  jeg  ikke  har 
beregnet  mine  Sønners  Dannelse  paa  det  nærværende  Øje- 
blik, men  paa  den  ny  Tid,  jeg  venter;  saa  mit  Afslag,  skjønt 
med  gode  Grunde,  forekom  mig  selv,  maatte  være  ham  meget 
utilfredsstillende;  men,  førend  jeg  endnu  kunde  besinde  mig 
paa,  hvordan  jeg  skulde  gjøre  ham  min  Tankegang  indlysende, 
følte  han  selv  Trang  til  Oplysning  og  indledte  en  Samtale 
med  mig,  som  endte  med,  at  nu  saa'  han  det  først,  han 
havde  hidtil  ikke  forstaaet  mig,  og  blev  derfor  bange  for, 
hvad  „man  sagde" ;  og  nu  sidder  han  igjen  rolig  og  lidt 
dybere  i  Iliaden,  i  de  danske  og  engelske  Kæmpeviser  og  i 
sine  adelige  Slægtregistre,  hvor  han  med  Guds  Hjælp  nok 
skal  trives  til  at  tage  ordentlig  fat  paa  et  Dagværk,  naar 
Timen  kommer. 

Se,  det  var  nu  et  husligt  Optrin,  som  du  i  alt  Fald 
ikke  nægter  et  Blik  for  Faderøjets  Skyld,  men  som  dog  i 
mine  Tanker  ogsaa  viser,  at  den  ny  Tid  spirer  i  Ungdommen, 
skjønt  Øjeblikkets  Vinde  er  Udspringet  imod. 


247 


Nu,  det  var  kun  et  daarligt  Gjengjæld  for  dit  varme  og 
vederkvægende  Brev;  men  Viljen  kjendes  paa  lidt,  siger  Ord- 
sproget, og  Hilsenen  til  dig  og  din  Kone  vil  lyde  lige  kjærlig 

i  din  Mund  fra  os  alle  ved 

din  Ven 

Grundtvig. 


101. 
Ingemann  til  Grundtrig. 

-Sorø.     d.  4de  Jan.  1842. 
Kjære  Grundtvig! 

Medens  det  nye  Aar  endnu  er  i  sin  Barndom,  maa  jeg 
dog,  af  Mangel  paa  bedre  Sammenkomst,  gjøre  dig  et  skrift- 
ligt Besøg  fra  min  Havestue,  hvor  Døren  til  Haven  nu  er 
tilklinet,  og  man  ved  Kakkelovnen  maa  nøjes  med  det  Liv, 
man  har  inden  Døre.  Tak  for  dit  Venskab  i  det  gamle  og 
saa  mange  foregaaende  Aar!  Om  det  nye  skal  bringe  os 
nærmere  sammen  i  Rummet,  er  nok  meget  uvist;  i  alt  Fald 
glæder  jeg  mig  ved,  at  vi  ofte  venlig  vil  mødes  i  Aand  og 
Tanke. 

Hvor  vidt  er  du  kommen  med  den  sidste  Del  af  din 
Historie?  kan  den  snart  ventes  fra  Pressen?  Den  har  sagtens 
givet  dig  fuldt  op  at  sysle  med;  har  du  imidlertid  dog  ikke 
haft  andre  Jærn  i  Ilden?  —  Den  sære  Maade,  Ley  har  be- 
handlet Rimkrønniken  paa,  vil  næppe  svare  til  Hensigten. 
Kunde  du  ikke  foimaa  ham  til  at  udgive  de  gamle  Bøger  i 
det  gængse  og  forstaaelige  Skriftsprog? 

I  Sommer  laa  min  Mark  saa  godt  som  brak.  I  Vinter 
har  jeg  gjort  en  lille  Rejse  til  Grønland,  hvorom  maasko  til 
Paaske  en  Meddelelse  vil  udkomme  i  Form  af  en  grønlandsk 
Roman  eller  Fortælling.  Det  har  været  mig  en  Veder- 
kvægelse at  tumle  mig  blandt  hint  uciviliserede  Naturfolk 
midt  under  vor  statsøkonomiske  Larm  her  hjemme.  En  lille 
Digtsamling  med  nogle  Forsøg    paa  folkelige  Danseviser  til 

Bryllupsskikkene  paa  Landet  vil  gaa  forud.  Ved  Ferd.  Fenger 
og  slige  livlige  Karle,  der  baade  kan  tale  og  synge  med  den 
virkelige  Tunge  for  Folkehjærtet,  vilde  jeg  gjærne  have  bragt 
Folkesangen  saaledes  i  Gang,  at  den  efterhaanden  greb  ind  i 
hele  Folkelivet  og  gjenindførte  Ordet  med  de  gamle  Toner  i 
dens  Fester,  Lege  og  Danse.  At  det  ikke  egentlig  kan  ind- 
føres, men  maa  efterhaanden  indføre  sig  selv,  hvor  det  folke- 
lige Liv  er  til  Stede,  er  naturligvis  min  Mening,  og  ved 
mine  Grildeviser  vil  jeg  kun  kvidre  Præludiet  dertil.  Med 
Sommer-i-By-Festeu  kunde  der  vist  udrettes  meget  smukt  og 
godt,  naar  den  fik  Lov  —  NB  ogsaa  af  Landpolitiet  og  dets 
ængstelige  Love  — ■  til  at  forynge  sig  frit  og  folkelig  poetisk. 
Den  er  jo  vor  natjonale  Vaarfest  og  kunde  maaske  falde  sammen 
med  den  nye  Majfest,  de  13  ikke  i  Aar  vilde  tænke  paa. 

Apropos:  du  har  vel  set  Opfordringen  til  et  Sammen- 
skud til  en  valgberettigende  Grundejendom  for  Schouw.  Jeg 
hører,  han  selv  skal  have  frabedet  sig  det.  Hans  Optræden 
blandt  de  13  var  sandsynligvis  Grunden  til,  at  Kongen  ikke 
valgte  ham  som  Universitetets  Eepræseutant.  Paa  Subskrip- 
tjonen  har  her  endnu  kun  P.  Hjort  tegnet  sig. 

Du  har  vel  set,  hvorledes  Wexels  har  kalfatret  vore 
Salmer  og  rettet  vor  Stil  i  sin  Salmesamling.  Han  bereder 
nu  en  ny  Udgave  deraf,  men  jeg  har  bedet  ham  lade 
ubenyttet,  hvad  han  af  mig  ikke  kan  bruge,  som  det  er, 
eller  ved  Forandringen  tage  mig  paa  Kaad  med.  Hvorledes 
en  Digter  af  første  Skuffe  kan  forgribe  sig  ved  slig  Om- 
kalfatring, har  Øhlenschlæger  nylig  vist  os  ved  sin  Om- 
arbejdelse af  Kæmpeviserne.  Til  hans  Undskyldning  kan  man 
kun  sige,  at  han  har  handlet  med  dem  som  med  sig  selv  i 
lignende  Tilfælde. 

Min  Kone  lider  meget  af  Tandpine.  Hun  hilser  dig  og 
dine  venligst.  Bring  dem  min  hjærteligste  Hilsen  og  Lyk- 
ønskning til  det  nye  Aar! 

Din  hengivne  Ven 

B.  S.  Ingemann. 

Hvad  mon  det  bliver  til  med  Ritualsagen  og  med  det 
nye  Kollegium  for  Undervisuingsvæsenet  og  med  en  mulig 
Reform  af  Sorø  Akademi?  Brøchners  oprigtige  Bekjendelse 
angaaende  Hegelianismens  antikristelige  Virkning  paa  ham 
forekommer  mig  ganske  mærkelig.  Du  har  vel  bemærket, 
hvorledes  gamle  Schelling  nu  er  optraadt  som  en  opstanden 
fra  de  dødes  Rige,  med  Vidnesbyrd  om,  hvad  der  Gud  ske 
Lov  ingen  Filosof  behøver  at  gaa  igjen  for  at  sige  os.  — 
Nu,  da  de  fleste  af  vore  unge  Teologer  vel  ere  Hegelianere, 
kunde  maaske  en  Reaktjon  i  Spekulatjonens  Verden  være  ret 
betimelig.  Endnu  har  jeg  ingen  Bevægelse  mærket  her  i 
den  Anledning.     Man  venter  et  Signal  fra  Generalissimus. 

Strausses  berømte  og  berygtede  Bog  har  jeg  ikke  læst; 
den  er  maaske  dog  ikke  saa  flad  og  aandløs,  som  man  skulde 
tro,  og  har  næppe  endnu  fremkaldt  sin  tilstrækkelige  Opposi- 
tjon  i  den  teologisk-filosofiske  Litteratur.  Det  kunde  maaske 
være  et  hensigtsmæssigt  Æmne  til  Behandling  i  Dr.  Kierke- 
gaards teologiske  Tidsskrift.  Hils  ham  venlig  og  tak  ham 
for  hans  Brev,  som  jeg  skal  besvare,  saa  snart  jeg  har 
noget  Bidrag  at  sende  ham! 

2det  Hæfte  af  Bindesbølls  „Meddelelser"  har  jeg  læst 
med  megen  Interesse.  Det  maa  du  endelig  læse,  hvis  du 
ikke  kjender  det. 


102. 

CiruudtTig  tit  lugemanu. 

Kjøbenhavn.     13de  Jan.  1842. 
Kjære  Ven! 

Tak   for  dit   Nyaarsønske,    som    jeg   aldrig   kan   skynde 

mig   saa  meget  med  at  gjengjælde,    at  du  jo  kom  først;    og 

da  det  var  smukt  af  dig,  maa  jeg  ordentlig  rose  dig  for  det, 

skjønt  det  holder  lidt  haardt  med,    hvad  man  selv  har  Skam 

af.     Gid   vi   nu   ogsaa   maatte   se,    vi   har  faaet  et  nyt  Aar, 

som   duer   noget!     thi  hidtil  er  det  kun  i  Krogene,    vi  spore 

det  ny,  som  er  netop  det  gamle,  der  har  Erfaiingens  Vidnes- 
byrd for  at  kunne  fornøje  Folk  og  vare.  En  saadan  god 
Krog  er  imidlertid  Mærn  blevet  (mellem  Præstø  og  Vording- 
borg), siden  Kørdam  kom  der  ud;  thi  ogsaa  dér  stadfæster 
det  sig,  at  han  har  et  mageløst  Held  til  at  tækkes  Folk  og, 
som  Mundheldet  lyder,  gaa  ind  og  ud  af  dem  med  Træsko 
paa.  Naar  det  saaledes  falder  ham  ind  paa  Prækestolen, 
siger  han:  jeg  synes,  det  kunde  være  rart  at  synge  „Et 
Barn  er  født  i  Betlehem"  (eller  hvad  det  kan  være),  nu  vil 
jeg  sige  jer  det  første  Vers,  syng  saa  med!  —  og  hele 
Kirken  synger  med.  Selv  da  de  var  samlede  for  at  vælge 
Sogneraad,  snakkede  han  saaledes  for  Bønderne,  at  han  fik 
dem  til  med  stor  Fornøjelse  at  synge  en  Vise  eller  to  om 
Frederik  den  sjette.  Saadan  var  det,  det  skulde  gaa;  men 
R.  er  des  værre  endnu  den  eneste,  som  baade  kan  og  vil 
tale  og  synge  lige  ud  af  Folkets  Hjærte,  uden  at  gruble 
over,  hvad  det  kan  nytte,  eller  hvortil  det  fører,  at  mindes, 
man  er  levende  Mennesker,  og  arte  sig  derefter.  Jeg  ønsker 
tit  mellem  mine  Konfirmander,  at  jeg  ogsaa  kunde  tone  en 
Salme  og  en  Vise,  det  vilde  bringe  mer  Livlighed,  end  jeg 
med  al  min  Tale  kan  fremkalde. 

Du  spørger  om  Nyaartidens  Beskrivelse,  som  jeg  har 
døbt  med  det  smukke  Navn,  i  Haab  om,  at  den  vil  arte  sig 
derefter;  og  det  er  vist,  den  har  givet  mig  meget  at  bestille 
og  maa  give  meget  mer,  før  den  bliver  færdig;  men  hvad 
jeg  har  overkommet,  fortryder  mig  dog  ingenlunde,  og  dig 
tror  jeg,  det  første  Hæfte,  som  snart  skal  løbe  af  Stabelen, 
vil  tiltale,  da  jeg,  ved  at  benytte  livligere  Kilder,  især  om 
de  store  Opdagelser  i  Øst  og  Vest,  har  kunnet  indføre  Læseren 
i  Nyaarstideu  med  fornøjeligere  Syner,  end  man  plejer  at  se 
i  Slutningen  af  det  femtende  Aarhundrede. 

Bindesbølls  andet  Hæfte  slumpede  jeg  ganske  rigtig 
til  at  læse,  skjønt  jeg  havde  sendt  det  første  ubeset  tilbage 
og  havde  agtet  at  behandle  det  andet  ligedan,  og  det  for- 
bavsede   mig    ordentlig    at    opdage,    at   jeg    havde    med    et 

virkeligt  Menneske  at  gjøre  og  ej  med  en  „Per  Vegeuer", 
saa  jeg  ordrede  dot  første  Hæfte  tilbage,  uden  dog  at  finde 
synderligt  deri,  saa  det  synes,  som  Forfatteren  kun  liar  sine 
lyse  Øjeblikke;  men  —  det  er  da  værst  for  ham  selv,  og 
„Lyset  er  godt",  ihvor  kort  det  skinner.  Hans  Oplysning 
er  vist  nok  tarvelig;  men  at  han  baade  turde  og  kunde  se 
med  sine  egne  Øjne,  mens  Vor-Herre  havde  gjort  ham  blind 
for  Bøgerne,  det  er  dog  fornøjeligt  og  nærer  Haabet  om,  at 
baade  han  og  mange  andre  vil  se  noget  nyt,  naar  de  faar 
Øjnene  op. 

Ved  at  nævne  Per  Vegener,  kom  jeg  til  at  tænke  paa 
Karsten  Hauch,  som  Baggesen  forundrede  sig  over  var  et 
virkeligt  Menneske;  og  naar  du  ser  ham,  vil  du  da  foreløbig 
takke  ham  for  Brev  og  Bog,  som  jeg  gjærne  paa  det  ven- 
ligste vilde  svare  til,  naar  jeg  vidste,  at  han  kunde  taale  at 
høre,  at  hans  Svend  Grate  er  ikke  fra  den  danske 
Middelalder  og  næppe  et  Aar  ældre  end  han  selv.  Herom 
kunde  du  nok  undervise  mig  ved  Lejlighed;  thi  jeg  vil  ikke 
gjøre  en  skikkelig  og  dygtig  Mand  vTed  for  saa  lidt  og  kan 
dog,  naar  jeg  skriver,  hverken  lade,  som  jeg  ikke  har  læst 
Bogen,  eller  sige,  jeg  ser  i  den,  hvad  der  i  mine  Øjne  er 
ikke  Spor  af.  Hvorfor  har  han  ikke  kaldt  den  „Palucini" 
eller  saadant  noget,  da  tog  man  det  smukke,  som  det  var, 
og  lod  det  passe,  hvor  det  kunde;  det  kan  vel  andre  endnu, 
men  en  gammel  Student  af  Danmarks  Historie  umulig. 

At  du  har  gjort  en  Tur  til  Grønland,  fornøjer  mig;  det 
hører  dog  nu  en  Gang  aandelig  til  Danmark,  og  Missjonærerae 
er  næsten  alle  som  den  Fin,  der  udspejdede  Island  for  Harald 
Blaatand  og  kunde  ingensteds  komme  i  Land. 

Endnu  mere  venter  jeg  imidlertid  af  dine  danske  Bryllups- 
sange.  Dit  Hurra  og  din  ny  Holgervise  hjalp  Ferd.  Fenger 
os  paa  forleden  i  Danske  Samfund,  da  vi  har  faaet  dem  trykt 
i  vort  4de  Hæfte;  og  det  er  fra  alle  Sider  klart,  at  skal  der 
komme  Liv  i  vore  Folk,  maa  det  ske  med  Glæden  og  med 
Sangen,     saa    om   Hovedhængeriet    end    for   andre   Folk   var 

himmelsk,    er  det  dog  Helvede  for  os.  —  Naturligvis  skulde 

Majfesten  ride  Sommer  ad  By  med  Majgreve  og  Majgrevinde, 

og  i  Mæru  fonnoder  jeg,  det  sker  i  Aar,  enten  Justitsraaden 

i  Præstø  ser  sødt  eller  surt, 

Kjærligst  Hilsen   fra  os  alle!    gid  Tandpinen  faa  Skam! 

det  ler  Tungen  ad. 

Din  gamle 

N.  F.  S.  Grundtvig. 


103. 
iDgemaiin  til  Grundtvig. 

-Sorø.     d.  19de  Jan.  1842. 
Kjære  Ven! 

Jeg  skynder  mig  med  at  besvare  dit  kjære  venlige  Brev, 
jeg  fik  med  Ferd.  Fenger  —  om  det  ogsaa  bliver  noget 
flygtig  — ,  for  at  du  ikke  længer  skal  opsætte  den  paa- 
tænkte Skrivelse  til  Hauch.  1  hans  Svend  Grate  savner  jeg 
ligesom  du  vor  Middelalders  Lokalfarve;  at  Skyggepartiet  er 
kommet  i  Forgrund  og  Lyspartiet  i  Baggrund,  er  mig  heller 
ikke  til  Pas,  hverken  Valdemar  eller  Absalon  er  her  sket 
deres  Ret;  —  men  Opfattelsen  af  Svends  Karakter  fra  den 
almindelige  menneskelige  Side  er  mig  filosofisk  interessant. 
Det  vil  vist  glæde  ham  at  høre  fra  dig  i  denne  Anledning, 
og  hvad  du  som  dansk  Historiker  kan  indvende,  kan  han 
vist  ingenlunde  tage  forti-ydeUg  op,  dertil  er  hans  Karakter 
for  retsindig;  men  uaar  han  aldeles  intet  hørte  fra  dig,  vilde 
det  vist  gjøre  ham  ondt.  Jeg  skal  nu  foreløbig  bringe  ham 
din  Hilsen. 

Det  er  fornøjeligt  med  Rørdam,  som  saa  godt  kan  tale 
og  synge  til  Folkehjærtet;  men  naar  du  i  dette  Stykke  holder 
ham  for  den  eneste,  glemmer  du  Ferd.  Fenger,  som  næppe 
Rørdam  eller  nogen  endnu  deri  kan  overgaa;  og  saa  vidt  jeg 
har  mærket,  er  han  med  sin  glade  Livlighed  langt  fra  at 
gruble    over,    hvad    det    kan   nytte   at   vække   Menneskelivet 

omkring  sig.  Jeg  var  til  Stede  ved  en  Sangfest,  han  holdt 
med  Bønderne  i  Sommer,  og  det  var  i  høj  Grad  glædeligt 
at  se  og  høre,  hvad  han  ved  sin  Personlighed  har  kunnet 
udrette.  —  Det  vil  fornøje  dig  at  høre,  at  mit  Foretagende 
med  Udgaven  af  „Valdemar  Sejr"  som  Folkehog  synes  at 
lykkes.  Eeitzel  har  nu  anmodet  mig  om  en  lignende  Udgave 
af  de  tre  andre  historiske  Romaner,  som  nok  ogsaa  snart  vil 
blive  begyndt  paa.  De  første  1000  Exemplarer  (og  for- 
modentlig noget  mere)  af  Vald.  S.  har  han  allerede  afsat, 
og  at  den  gaar  glat  i  vore  Bønder,  har  jeg  mærket. 

Jeg  længes  nu  efter  din  Nyaars  -  Historie  og  dernæst 
efter  at  se  dig  og  tale  med  dig,  som  næppe  sker,  før  —  om 
Gud  vil  —  til  Paasken.  Gid  jeg  kun  havde  min  Lucie  rigtig 
rask!  Venligst  Hilsen  fra  hende  og  mig  selv  til  dig  og  din 
hele  kjære  Familie. 

Din  hengivne  Ven 

Ingemann. 


104. 
Grundtvig  til  lugemaiiu. 

Kjohenhavn.     30te  Juli  1842. 
Kjære  Ingemann! 

Vil  Gud,  saa  rejser  vi  paa  Mandag,  1ste  Avgust,  ud  til 
Busck;  og  da  jeg  véd  fra  ham,  at  du  har  lovet  at  mødes 
med  os  dér,  saa  takker  jeg  dig  venligst  for  det,  i  den  For- 
modning, at  du  baade  holder  Ord  og  tager  det  ikke  efter 
Bogstaven,  men  efter  Aanden,  som  er,  at  vi  saa  vidt  muligt 
skulde  være  sammen  i  Bjærgby.  I  Kjøbenhavn  høre  Sam- 
talerne, som  du  véd,  til  de  løbende  Forretninger,  og  det  gjør 
dem  hverken  mere  flydende  eller  frugtbare,  saa  vi  kunde  nok 
trænge  til  at  snakke  lidt  sammen  i  Eolighed.  Kom  derfor 
nu  smukt  til  Bjærgby  saa  snart,  og  bliv  der  saa  længe,  du 
kan!  Af  Himmelbjærgsrejsen  blev  der  da  intet  for  os,  skjønt 
jeg  virkelig  havde  Lyst  til  at  se  Jydernes  By  en  Gang  igjen; 

men  dels  gad  jeg  nødig  søge  om  Tilladelse  og  endnu  nødigere 
gaa  om  Bord  i  Morgen  tidlig  i  Steden  for  at  gaa  i  Kirke, 
og  endelig  var  St.  Blichers  Program  i  Aviserne  langt  fra  at 
synes  mig  indbydende.  —  Det  faar  da  bie  til  en  anden  Gang. 

Er  her  noget  Nyt,  da  véd  jeg  det  ikke;  thi  hos  os  er 
Gud  ske  Lov!  alt  ved  det  gamle,  derfor  ogsaa  Hjærtet  hos 
de  gamle  Venner;  men  vi  spørge  dog  vist  snart  Nyt,  om  det 
end  ikke  bliver  bedre  end  det  om  Hertugen  af  Orleans;  thi 
det  Slags  Ulykker  kommer  sjælden  alene,  skjønt  Dronningen 
af  Frankrig  sagde  til  Vor-Herre,  det  var  nok.  Man  skulde 
dog  ikke  spille  Komedie  med  ham;  thi  han  kan  slet  ikke 
lide  det.  Lagde  du  Mærke  til  hendes  bon  mot:  min  Gud! 
det  er  ikke  for  meget,  men  det  er  meget? 

Har  du  set,  at  S  or  dog  endelig  er  kommet  paa  Hovedet 
ind  i  Folkeraadet,  skjønt  kun  trukket  der  ind  ved  Haarene, 
for  at  give  „Plov -Grød"!  Det  er  dog  nogen  Sild,  og  Orla 
Lehmann  ikke  undtagen;  men  det  er  en  stor  Hemmelighed, 
derfor  ti  endelig  stille  med  det! 

Med   kjærligst  Hilsen   til   din  Kone,    og   til  Fenger   ved 

Lejlighed, 

din 

N.  F.  S.  Grundtvig. 


105. 
IngemaDU  til  (iruudtrtg. 

Julemorgen  1842. 

En    glad   og   velsignet   Julefest   ønsker  jeg  dig   og  alle 

dine  —  — 

Den  lOde  Jan.  1843. 

Videre  kom  jeg   ikke   i   Fjor  med   mit  Julebrev  til  dig, 

formedelst  idelige   Direktor- Afbrydelser.      At  jeg   har   tænkt 

paa  dig  og  dine,  kan  du  dog  deraf  se;  dog,  deri  behøver  du 

nok   ikke  Syn  til  Tro.     I   det  jeg  nu  tilføjer  mit  Ønske  om 

et  glædeligt  nyt  Aar,    indbefatter  jeg  deri,    hvad  jeg   véd, 

ligger  dig  med  alle  rette  Danske  paa  Hjærtet  —  en  lykkelig 
Opløsning  af  vor  Natjonalitets  Mareknude.  Skulde  jeg  svare 
de  slesvigske  Stænder,  blev  Meningen,  at  begge  Sprog  maatte 
have  lige  Rettigheder,  enhver  deputeret  kunde  tale  sit  Moders- 
maal,  men  maatte  forstaa  sine  Kolleger,  og  Forhandlingerne 
protokolleres  i  begge  Sprog.  Den  naturligste  Udvej  var  vel 
sagtens  en  Adskillelse  af  Stænderforsamlingen  efter  Sprog- 
kortets Grænser;  naar  man  ikke  kan  eller  vil  enes  og  unde 
hverandre  lige  Ret.  Dog,  det  lader  sig  vel  ikke  gjøre.  Gud 
give,  Kongen  maa  træffe  det  rette  og  føre  det  igjennem! 
Man  siger,  Stemann  i  denne  Sag  skal  lade  Danskheden  veder- 
fares sin  fulde  Ret. 

Jeg  venter  nu  daglig  paa  Afløsning  fra  Direktoratet; 
Konstitutjon  i  Embedet  frabad  jeg  mig  strax  ved  Indberet- 
ningen om  Waages  Død.  Skolen  og  Opdragelsesanstalten  vil 
jeg  under  ingen  Betingelser  paatage  mig  Bestvrelsen  af. 
Vikariatet,  som  nu  atter  har  varet  en  3  til  4  Maaneder,  er 
allerede  nær  ved  at  lægge  mig  øde  og  gjøre  mig  til  en 
komplet  Filister.  Til  den  længe  paatænkte  Refonn.  synes 
mig  ellers,  nu  Øjeblikket  var  for  Haanden.  Skolens  Adskillelse 
fi'a  Akademiet  skal  der  være  tænkt  paa,  og  det  var  vist 
meget  ønskeligt;  men  Frekvens  og  aabne  Døre  for  Højskolen 
maatte  nødvendig  følge  dermed.  Har  du  ingen  Lejlighed 
haft  til  at  tale  et  Ord  med  i  Sagen?  Din  Mening  kjender 
man  vel,  men  nu  gjælder  det  om  at  faa  den  bedste  Mening 
realiseret.  Hvad  der  mest  er  at  befrygte,  er  —  hvad  Uni- 
versitetet helst  ønsker  —  Akademiets  Opløsning  og  ]\Iidlernes 
Inddragelse  i  det  almindelige  Universitets-  og  Skole -Fond, 
hvorved  Muligheden  af  en  folkelig  Højskole  vilde  gaa  i  Lyset. 
Som  jeg  hører,  har  dette  ørstedske  Projekt  dog  en  kraftig 
Modstander  i  Kongen  selv. 

I  denne  Maaned  udkommer  Folkeudgaven  af  min  sidste 
historiske  Roman  og  af  Højmesse -Salmerne  med  et  Tillæg. 
Af  Fenger  har  du  maaske  hørt  min  Plan  med  natjonal- 
historiske  Kjøbstadsviser.      De  sælandske  —  paa  Kjøbenhavn 

nær  —  var  jeg  bleven  færdig  med,  da  jeg  atter  som  Poet 
blev  suspenderet  for  at  fungere  som  Direktor.  En  morsom 
Affære  har  jeg  dog  haft  ved  at  tilbagevise  den  pudserlige 
Inkvisitjon  angaaende  formentlige  politisclie  Umtriebe  paa  vor 
uskyldige  Læsesal. 

Kan  vi  snart  vente  Fortsættelsen  af  din  „Nvaarstid"? 
Hils  min  Gudsøn  Svend  og  sig  ham  Tak  for  Behandlingen 
af  de  skotske  og  engelske  Folkesange!  Det  er  et  smukt  og 
priseligt  Foretagende.  Første  Hæfte  har  jeg  og  ønsker  mig 
tegnet  som  Subskribent  paa  Fortsættelsen.  Subskriptjons- 
planen  har  man  ikke  set  her. 

Hjærtelig  Hilsen  til  dig  og  hele  Familien  fra  min  Lucie 
(som  i  Yinter  befinder  sig  i  god  Bedring)  og 

din  hengivneste 

Inffemann. 


106. 
Grundtrig  til  Iiigemanu. 

Kjøbenfiain.     28.  Jan.  184-3. 
Kjære  Ingemann! 

Tak  for  dit  gode  Xyaarsønske,  som  jeg  vel  i  Tankerne 
har  gjengjældt,  men  ved  Døden  i  Gladsaxe  ^)  og  meget  andet 
er  blevet  hindret  fra  at  give  Sort  paa  Hvidt  for!  At  vi  nu 
ogsaa  begge  har  et  Nyaarsønske  for  Akademiet  i  Sor,  for 
Modersmaalet  og  Danskheden,  det  véd  jeg;  men  om  du  har 
ytret  det  nogensteds,  hvor  det  mulig  kunde  gavne  og  selv 
bidrage  til  sin  Opfyldelse,  det  véd  jeg  ikke,  og  det  vilde  jeg 
gjæme  lægge  dig  paa  Hjærte,  at  Modersmaalet  og  Dansk- 
heden kræver  af  dig,  og  venter  saa  meget  sikrere,  som  din 
Stilling  i  Yakansen  unægtelig  baade  opfordrer  dertil  og  kan, 
med  Guds   Hjælp,    have    en   Yægt,    som    mit    f  Ex.   fattes. 


*)  [G.'s  Broder  Otto  Grundtvig,   Præst  i  Gladsaxe,    f  14.  Jan. 
1843.] 


257 


Hvordan  du  bedst  kan  ytre  dit  Øuske:  euten  offentlig  eller 
ved  Betænkning  til  Direktjonen  eller  privat  Brev  til  Kongen, 
eller  der  endnu  er  et  §'erde,  det  véd  ingen  uden  du  selv; 
men  vi  véd  begge,  at  hvad  der  i  saa  Henseende  falder  os 
naturligst,  er  vort  bedste;  og  medens  jeg  godt  kan  forstaa, 
at  din  øjeblikkelige  Stilling  er  dig  til  Byrde,  skulde  du  dog 
ikke  arbejde  saa  stærkt  paa  at  skyde  den  fra  dig,  at  du  for- 
sømte at  benytte  den  til  maaske  at  skabe  en  anderledes  god 
og  fornøjelig  baade  for  dig  og  andre,  som  elske  gamle  Dan- 
mark. Det  er  sikkert  ikke  blot  paa  den  høje  Tid,  men  paa  den 
yderste  Time,  siden  jeg  føler  mig  dreven  til  [at  udtale],  hvad 
du  véd,  jeg  ellers  tier  med:  hvad  jeg  tror,  mine  Venner  kunde 
og  burde  gjøre.  Men  det  er  da  ogsaa  en  Sag,  der  slet  ikke 
kan  kaldes  min,  uden  for  saa  vidt  jeg  er  dansk;  og  trængte 
de  danske  til  en  skarpere  Spore  for  at  sætte  sig  paa  Bag- 
benene end  de  siesvig  -  holstenske  Eyttere  nu  har  sat  os  i 
Livet,  da  maatte  de  vel  ogsaa  have  opgivet  Aanden. 

Kjære  Ven!  tag  dog  det  i  Betænkning,  og  gjør  hvad 
du  kan  for  vor  søde  Moder,  hendes  Maal  og  Børneflok!  hun 
har  jo  lønnet  os  forud,  hvis  Hjærte  hun  sødt  bevægede,  og 
hvis  Øren  hendes  liflige  Toner  fortryllede;  og  opfyldes  kun 
nogenhmde  vort  Ønske,  da  lønnes  vi  dobbelt. 

Dine  Kjøbstedviser  huer  mig  godt,  og  blandt  dem,  jeg 
har  hørt,  den  til  Kjøge  fortrinlig;  men  de,  saa  vel  som  alt, 
hvad  \i  foler  og  gjør  i  folkelig  Retning,  kræver,  for  at  bære 
Frugt  hos  Folket  i  det  hele,  aabenbar  den  Middelpunkt  og 
Brændpunkt  for  Ungdommens  danske  Dannelse,  som  vi  aldeles 
fattes;  saa,  opgive  vi  den  som  en  Umulighed,  da  opgive  vi 
denned  vort  levende  Eftermæle  og  nøjes  med  det  døde, 
knap  tilmaalt  under  Deling  med  Virgil,  Horats,  Ovid  etc.  Det 
forbyde  Gud!  ikke  blot  for  vores,  men  for  Danmarks,  for 
Hj ærtelighedens,  for  Menneskelighedens  Skyld!  Saa  gjør  i 
Guds  jSTavn,  hvad  du  kan,  enten  du  saa  tænker,  det  kan 
nytte  eller  ikke!  thi  hvad  der  tusende  Gange  synes  slet 
ikke  at  nytte,    synes   at  gjøre  Mirakler,    naar  Guds  Time  er 

kommen;  og  den  er  i  Løn  forberedt  ved  alt,  hvad  der  virke- 
lig higede  og  længtes  efter  den. 

Der  var  vel  mere,  jeg  kunde  have  Tanker  om  at  skrive; 
men  den  store  Tanke  om  Danskhedens  folkelige  Gjenfødelse 
fylder  mig  Barmen,  saa  den  for  Øjeblikket  ej  finder  Rum  til 
andet,  og  jeg  ønsker  inderlig,  Gud  \il  lade  det  være  saa  nu 
med  alle  Danmarks  Yenner  og  ægte  Børn!  thi  da  vil  det 
utrolige  ske,  og  hvad  der  kaldtes  umuligt,  blive  virkeligt. 

Venligst  Hilsen  fra  os  alle  til  dig  og  din  kjære  Lucie 
ved  din  gamle  Yen 

N.  F.  S.  Grundtvig. 

Paa  Svends  Yegne  maa  jeg  dog  takke  dig  for  Opmærk- 
somheden; hans  andet  Hæfte,  som  længe  har  været  trykt, 
men  søles  med,  indeholder  adskilligt,  der,  som  nyt  og  dog 
beslægtet  fra  Storøen,  vist  vil  være  dig  baade  kjært  og 
mærkeligt. 


107. 

(jrundtrig  til  Ingeinaiiii. 

Kjohenhavn.     Ode  Maj  1843. 
Kjære  Ingemann! 

Hvorfor  har  jeg  ikke  hørt  et  Ord  fra  dig  siden  sidst? 
Jeg  har  dog  hørt  uden  om,  at  I  skal  have  givet  jeres  Ind- 
stilling om  Akademiets  Opladelse,  og  du  véd,  den  Sag  ligger 
mig  meget  paa  Hjærte,  uden  at  det  jo  dog,  især  mellem  os, 
kan  være  noget,  der  hemniehg  bør  holdes. 

Nu,  du  har  maaske  ogsaa  alt  hørt  uden  om,  nt  jeg 
agter  mig  til  England  i  Sommer;  men  allenfals  har  jeg  ikke 
vidst  noget  derom  førend  i  Fredags,  da  jeg  overraskedes 
af  et  Brev  fra  Dronningen  med  Tilbud  om  en  saadan  Eejse 
paa  hendes  Bekostning;  og  da  det  stemmede  godt  nok  med 
mine  Ønsker  og  min  Betragtning  af  vort  Forhold  til  Engel- 
land, sagde  jeg  naturligvis  strax  mango  og  atter  mange  Tak, 

og,    vil  Gud,    giver  jeg  mig   nu  paa  Vej  med  Svend  strax 
efter  Pinse,  tænkende  ej  paa  Hjemkomsten  før  til  Mikkelsdag. 

Skjønt  dette  naturligvis  giver  mig  en  Del  at  tænke  paa, 
er  min  Tanke  dog  ikke  des  mindre  tit  i  Sorø,  som  jeg  for 
Danmark  anser  af  den  største  Vigtighed,  saa  derom  maa  du 
endelig  sige  mig,  hvad  du  véd,  baade  for  at  jeg  kan  tage 
det  med  mig  over  Ha,vet,  og  for  at  jeg  ved  mit  Farvel  til 
Majestæten  maaske  kunde  give  Sagen  et  Skub.  Husk  nu 
paa,  at  du  er  den  eneste,  der  bar  nogen  Varme  for  den, 
hvor  den  behandles!  og  hold  dog  endelig  ikke  paa  det  be- 
drøvelige Studentmageri,  men  skyd  heller  efter  med  begge 
Hænder,  om  du  kan  blive  det  kvit!  thi  slog  det  andet  virkelig 
fejl,  da  véd  du  jo,  dette  vilde  ingen  af  os  trøste,  og  ved  at 
beholdes,  vil  det  fordoble  Vanskeligheden,  det  folkelige  har 
ved  at  l3'kkes,  en  Vanskelighed,  der  dog  visselig  i  sig  selv 
er  stor  nok.  Jeg  skal  nu  gjøre  mit  bedste  i  Engelland  med 
at  puste  til  alt,  hvad  der  mulig  kan  blusse  op  for  den 
historiske  Opl3'sning  og  folkelige  Dannelse,  som  jeg  endnu 
tror,  er  ikke  lidet;  og  kan  den  Sag  først  gjøre  et  Kæmpe- 
skridt dér  ovre,  tør  vi  vel  haabe,  man  hos  os  faar  Mod  til 
en  Efterligning  i  det  smaa. 

Kjærligst  Hilsen  i  Hast  fra  os  alle,  baade  til  dig  med 
dine  og  til  Fengers,  naar  du  ser  dem! 

Din  Ven 
N.  F.  S.  Grundtvig. 


108. 
Itigeniaiiii  til  (iriindtrig. 

Soro.     d.  il.  Maj  1843. 
Kjære  Grundtvig ! 

Aarsagen  til   min  Tavshed,    siden  vi  sidst  saas,    ligger 

til  Dels   i   min   stille  Forventning   om   at   kunne  meddele  dig 

noget  glædeligt  om  Sorø;  endnu  er  det  imidlertid  ikke  kommet 

videre   end  til   et  Forslag   om   frit  aabnede  Høresale  her  for 

studerende  og  ikke-studerende ,  for  de  sidste  med  Tilladelse, 
men  uden  Forpligtelse,  til  at  underkaste  sig  Examina,  — 
eller  et  frit  folkeligt  Akademi  uden  Opgivelse  af  det  be- 
staaende,  som  jeg  mener,  nødvendig  maa  holdes  fast  paa, 
til  det  viser  sig,  at  det  nye  frie  og  folkelige  bliver  virkelig 
til  og  kan  staa  paa  sine  egne  Ben.  Herom  véd  jeg  nok,  vi 
ikke  ere  ganske  enige;  men  du  maa  tro:  anderledes  gaar  det 
slet  ikke  an  i  de  første  50  Aar;  dertil  er  Interessen  for, 
hvad  der  er  os  vigtigst,  endnu  alt  for  ringe  saa  vel  hos  store 
som  hos^maa;  og  som  et  for  tidhg  født  Foster  kommer  Ideen 
til  at  gaa  i  sin  Moder  igjen,  hvis  man  ikke  lader  det  gamle 
Skur  staa  som  Stillads  for  den  nye  Bygning,  som  vi  kan  lægge 
Grund  til  og  maaske  faa  en  enkelt  Fløj  opført  af,  men  som 
der  skal  en  hel  vaagen  folkelig  Aand  til  at  fuldføre.  Yar 
vi  først  kun  saa  vidt,  at  Hovedsagen:  Udvidelsen  og  den  fri 
Adgang  ogsaa  for  ikke-studerende,  var  indstillet  og  af  Kongen 
approberet!  —  Men  nu  har  vi  faaet  Forslaget  om  disse 
Grundbestemmelser  tilbage  igjen,  for  dertil  at  knytte  Ud- 
arbejdelsen af  et  fuldstændigt  akademisk  Eeglement  i  alle 
dets  Enkeltheder,  hvilket  naturligvis  tager  en  Del  Tid  og, 
hvis  det  saa  atter  skal  modificeres  og  omarbejdes,  vil  skubbe 
Sagen  langt  ud  over  dette  Kursus.  Med  Skolen  er  der  gjort 
et  godt  Forslag  om  en  fælles  Realundervisning  i  de  første  2 
eller  3  Klasser  uden  Latin.  Det  gaar  vel  igjennem,  og 
derved  mener  jeg,  ikke  lidet  er  vundet.  Aabne  Døre  faa  vi 
vel  ogsaa  til  Akademiet;  men  vil  man  strax  bedømme  Yirk- 
ningen  efter  Frekvensen,  vil  Meningen  næppe  blive  gunstig 
for  Muligheden  af,  hvad  der  dog  endnu  kun  staar  med  Be- 
tydenhed  og  friske  Forhaabninger  i  enkelte  Hoveder  og  danske 
Hj ærter.  Yi  vil  dog  i  Guds  Xavn  gjøre,  hvad  vi  kan,  og 
haabe  det  bedste. 

Yenligst  Tak  for  sidst!  Lykke  og  Velsignelse  ved  din 
Metas  Bekræftelse  af  Daabspagten!  bring  hende  de  hjærte- 
ligste  Ønsker  for  hendes  Fremtid  baade  fra  min  Kone  og 
mig!     Af  Spur   havde  jeg  hørt  Bestemmelsen  angaaende  din 

Sommerrejse  til  Eugland  med  Svend  Folkesanger.  God  Lykke 
til  den  Fart!  gid  du  saaledes  kan  faa  pustet  til  de  gamle 
gode  Gløder  der  ovre,  at  det  kan  lysne  tilbage  til  Arnen,  de 
kom  fra!  Ser  du  Dr.  Bowring,  saa  bring  ham  en  venskabelig 
Hilsen!  Har  du  eller  din  Søn  Lyst  til  Bekjendtskab  med  en 
vakker  engelsk  Dame,  som  liar  megen  Interesse  for  dansk 
Historie  og  Poesi,  saa  bring  Miss  Cliapman  en  Hilsen  fra 
mig!  bun  bor  nu  i  London  og  kan  opsøges  hos  John  Chapmau 
Esqu.,  2  Leadenhall  Street.  Jeg  havde  Brev  fra  hende  i 
Gaar;  det  er  hende,  der  har  oversat  „Valdemar  Sejer";  hendes 
Oversættelse  af  „Kong  Erik  og  de  fredløse"  udkommer  sidst 
i  denne  Maaned  med  det  Tillæg  i  Titelen,  beregnet  paa  Nu- 
tidens Interesse:  „The  Throne,  the  Church,  and  the  People", 
som  jeg  naturligvis  intet  kan  have  imod,  naar  det  kan  trække 
Læsere,  og  det  maa  nok  „the  publishors"  forstaa,  Mr.  Long- 
man  &  Co.,  der  skal  være  en  af  de  største  Boghandlere  og 
have  megen  Intetesse  for  dansk  Literatur,  af  hvilken  Aarsag 
jeg  nævner  dig  ham.  Maaske  det  kunde  være  i  din  Missjons 
Tjeneste  at  opsøge  ham,  i  hvilket  Tilfælde  du  da  kunde 
komplimentere  ham  paa  mine  Yegne. 

Nu  lykkelig  Eejse,  Gud  velsigne  dig!  kom  sund  og  glad 
tilbage  og  besøg  os  saa  i  Sorø!  Hjærteligst  Hilsen  til  dig 
og  alle  dine  fra  Lucie  og 

din  hengivneste 

Ingemann. 

Fra  Ferd.  Fenger  skal  jeg  hilse;  jeg  saa'  ham  i  Gaar 
med  Nordmanden  Hauge,  der,  som  du  maaske  véd,  skal  være 
Medbestyrer  af  en  Skole  for  ikke  -  studerende  i  Trondhjem  til 
Dels  efter  din  Idé.  Der  skal  ingen  andre  Sprog  læres  end 
Modersmaalet  med  Islandsk  og  Svensk,  samt  Engelsk  og 
Tysk. 

109. 

(arundtrig  til  lugeniaiiu. 

Kjolenhavn.     30   Sept.  184-3. 
Kjære  Ingemann! 

Du  har  samlet  gloende  Kul  paa  mit  Hoved,  for  jeg 
havde  allerede  en  ond  Samvittighed  lige  siden  8de  Sept./)  og 
da  man  nu  kom  med  din  Sang  den  28de-),  fandt  jeg  mit 
Langdrag  med  at  skrive  til  saa  synderlig  god  en  Yen  saa 
utilgiveligt,  som  man  sjælden  finder  sin  egen  Synd  og  kun 
alt  for  let  andres.  Lidt  skammer  jeg  mig  derfor  virkelig 
ved  i  Dag  først  at  melde  dig  min  Hjemkomst  til  Fæderne- 
landet  og  paa  én  Gang  takke  baade  for  dit  venlige  Farvel 
og  dit  overmaade  venlige  Velkommen;  men  man  har  jo  godt 
af  at  skamme  sig  lidt,  naar  man  har  forskyldt  det,  og  til 
Lykke  kan  jeg  paa  Lises  Vegne  uden  al  Skam  takke  dig  ret 
hjærtelig  for  Kransen  til  Sølvbrylluppet  og  ønske,  at  hendes 
slemme  Mand  kunde  gjøre  Gjengjæld! 

Nu,  min  Ven!  saa  var  jeg  da  atter  i  England,  og  for 
første  Gang  egentlig  i  Oxford,  ganske  for  første  og  vist  lige- 
ledes for  sidste  Gang  i  Birmingham,  i  Cumberland  og  Edin- 
burgh, og  saa'  og  hørte  saa  meget  i  saa  kort  en  Tid,  at 
Indtrykkene  næsten  fortrængte  hinanden  og  er  for  Øjeblikket 
alle  sammen  matte,  saa  jeg  fristes  ikke  til  det  utaknemme- 
lige Arbejde  at  beskrive  noget  af  dem;  men  efter  den  gamle 
Eegel,  at  hvad  der  er  godt,  kommer  nok  igjen,  tænker  jeg 
dog,  der  er  en  Del,  der  efterhaanden  vil  dukke  op  og  bi- 
drage baade  til  at  oplyse  alle  Haande  og  oplive  Samtalen 
med  gode  Venner;  thi  jeg  kan  ikke  sige  andet,  end  at  Eejsen 
i  det  rige  Engellaud  denne  Gang  var  temmelig  rig,  ikke  blot 
paa  glimrende  Udsigter,  som  fra  Bjærget  i  Edinburgh,  men 
ogsaa  paa  mærkelige  Møder,  som  i  Oxfords  Kollegier.  Hvad 
jeg  imidlertid   hverken   saa'  eller  hørte,    var  levende  Eed- 


^)  [Et  Brev  fra  I.  til  G.'s  Fødselsdag  den  8de  Septbr.  maa  her 
fattes.]  ')  [Sølvbryllupssang,  særsk.  trykt,  samt  optagen  i  L's 
Saml.  Komaucer,  Sange  og  Æveutyrdigte,  ^^II,  229.] 

skaber  for  den  Kæmpeaaiid,  der  ingensteds  har  paatrykt  det 
dode  saa  umiskjendelige  Præg'  og  gjør  endnu  daglig  incognito 
forbavsende  Mesterstykker.  Ogsaa  i  en  Del  af  de  ny  Angli- 
kaneres Skrifter  sporer  man  vel  tydelig  hans  Indflydelse,  men 
selv  er  de  dog  alle  sammen,  saa  vidt  jeg  kunde  mærke,  aand- 
løse,  fordi  de  enten  vil  være  selvstændige  over  Skrævet, 
eller  Eedskaber  for  den  gamle  Paveaand,  som  nu  kun  er  et 
Gjenfærd,  der  vel  kan  kyse  Livet  af  Kvinder  og  Børn,  kyse 
Suk  af  gamle  Syndere  og  Guld  af  Gniere,  men  ikke  engang 
gjøre  Pluer,  mindre  Folk,  levende.  Uagtet  de  derfor  med 
Flid  lægger  an  paa  at  fange  Folket,  er  det  dog  kun  med  gamle 
Buer  og  malede  Yinduer,  smuk  Musik,  et  helt  Læs  Aflad  og 
i  det  højeste  en  ny  Vise  og  en  gammeldags  Roman,  der  løber 
ud  paa  det  samme.  Det  højere  og  dybere  i  Folkelivet  véd 
de  ej  engang  at  skatte,  langt  mindre  at  raade  med,  og  selv 
Modersmaalet  hindrer  deres  Overtro  paa  den  latinske  Muse 
og  Grammatik  dem  fra  at  føre  sig  ordentlig  til  Nytte. 

Skjønt  vi  ikke  er  kommet  vidt  med  nogen  Ting  og  har 
ej  en  Gang  kunnet  drive  Latinen  fra  Sor  til  Krebshuset,  saa 
er  vi  dog  i  Henseende  til  Bekjendtskab  med  Aanden  mange 
Mile  forud;  men  det  forstaar  sig,  at  kommer  de  først  i  Be- 
vægelse i  den  Eetning,  da  maa  vi  tage  os  i  Agt  paa  Jæru- 
banen,  at  de  ikke  kjører  os  i  Kvas,  og  være  glade,  naar  vi 
ser,  de  damper  os  forbi;  thi  at  kjore  om  Kap  med  de  Karle, 
er  rent  umuligt,  og  det  er  ubarmhjærtige  Kroppe,  der  sige 
lige  saa  rolig:  far  til  Helvede!    som:  følg  med  til  Paradis! 

Imidlertid,  kjære  Ven!  det  Forspring,  man  har  faaet, 
er  man  vis;  men  det  er  meget  uvist,  om  Engelskmanden  vil 
vise  os  anden  Vej  end  den  gamle  ad  Helvede  til,  kun  belagt 
med  nye  Skinner  til  i  en  Fart  at  uaa  Maalet;  og  faar  vi 
ikke  Tid  til  at  gnide  vore  Øjne,  følger  vi  dem  vist  i  Blinde, 
som  vi  plejer;  saa  det  er  paa  den  høje  Tid,  vi  faar  en  folkelig 
Højskole;  og  kan  der  endelig  ingen  blive  af  i  Sor,  maa  vi 
se  til  at  faa  en  sønden  for  Kongeaaen.  Men  hvorfor  kan  vi 
dog  ikke  faa  den  i  Sor,  hvor  alt  er  beredt,  som  det  sig  bør 

i  Hjærtet  af  Sælaud?  Er  I  da  rent  forhexede  dér  nede  alle 
sammen  og  kan  ikke  afse  alma  mater,  den  fordømte  latinske 
Grammatik,  Giftblanderske  fra  Barnsben! 

Dog,  hver  ærlig  Mand  ufortalt,  hvordan  staar  Sagen 
med  Akademiet?  Jeg  har  endnu  ikke  hørt  et  Ord  om  det 
og  har  ingen  Lyst  til  at  tale  med  Kongen  derom,  førend  jeg 
véd,  hvad  der  er  paa  Stabelen.  Da  vilde  jeg  derimod  gjærne 
gjøre  mit  jderste,  saa  det  bar  eller  brast;  thi  halve  Forholds- 
regler duede  aldrig  stort,  men  var  mod  Eom  altid  den  bitre 
Død,  og  er  saa  mod  Latinen,  saa  længe  den  er  til.  Xu,  da 
alting  farer  og  flyver,  er  det  desuden  ikke  Tid  til  at  krybe 
og  kravle,  naar  man  ikke  vil  trædes  paa  Nakken  og  udles 
oven  i  Kjøbet,  saa  nu  har  jeg  besluttet  at  slaa  mig  løs  og 
lade  alt  komme  an  paa  en  Prøve. 

Nu,  kjære  Ven!  lev  vel  og  tænk  ikke,  jeg  er  rent 
splittergal,  skjønt  Pennen  løber  af  med  Blækket! 

Du   og   din   kjære  Lucie   hilses  venligst  fra  os  alle;    og 

skjønt  jeg  ikke  har  fortjent  det,    haaber  jeg  dog,    du  skriver 

snart  og  ej  for  kort  til 

din  Ven 

N.  F.  S.  Grundtvig. 


110. 
lugemanu  til  GruudtTig. 

Soro.     d.  1ste  Ohtbr.  184S. 
Kjære  Grundtvig! 

Det  glædede  mig  at  kunne  sige  dig  mit  Velkommen 
hjem  i  Forening  med  dine  andre  Venners  og  min  egen  Lyk- 
ønskning til  dit  og  din  kjære  Elises  Sølvbryllup,  som  vi  paa 
den  rette  Dag  i  al  Stilhed  havde  erindret  i  Pedersborg^). 
Jeg  havde  nu  gjærne  været  personlig  til  Stede,  men  det  lod 


' )  [Dr.  P.  C.  Kierkegaard  var  da  Præst  i  Pedersborg.    Den  rette 
Dag  var  den  12te  Åvgust,  da  G.  eudnu  var  i  England.] 

sig  ikke  gjøre.  Kand.  Egede  Glahn  liar  i  Dag  givet  mig  en 
Beskrivelse  af  Festen,  som  har  glædet  mig  og  hjærtelig  be- 
væget mig.  I  hans  smukke  Hilsen  til  dig  ser  jeg  en  Be- 
kræftelse af  den  yngre  Slægt  paa,  hvad  dine  samtidige  Venner 
med  trofast  Kjærlighed  og  Taknemmelighed  erkjende.  Gud 
velsigne  fremdeles  dig  og  din  Idræt  og  alle  dine  kjære! 

Om  din  sidste  engelske  Valfart  længes  jeg  efter  at  tale 
mundtlig  med  dig;  Tak  imidlertid  for,  hvad  du  foreløbig 
meddeler!  Naar  Angelsaxeren  en  Gang  rigtig  vaagner  og 
rejser  sig,  haaber  jeg,  han  med  gamle  Holger  skal  vise  sig 
som  en  tro  og  dygtig  Kæmpe  for,  hvad  Nordens  Aand  gjennem 
Aarhundreder  har  gjemt,  men  aldrig  glemt. 

Hvad  nu  Sorø  og  dets  Reform  i  en  folkeHgere  Eetning 
angaar,  saa  er  jeg  nu  nær  ved  at  tro,  at  der  sker  et  Skridt 
dertil,  og  naar  kun  et  saadant  bestemt  og  virkelig  sker,  maa 
vi  være  glade  ved  en  Begyndelse  paa,  hvad  der  skal  Tid  og 
Lykke  til  at  fuldføre.  Vilde  man  af  Frygt  for  saakaldte 
halve  Forholdsregler  standse  eller  forsinke,  hvad  der  allerede 
kan  ske,  vilde  man  vist  derved  uddrage  Muligheden  af,  hvad 
man  helst  maatte  ønske,  til  langt  ud  over  vor  Levetid.  Hvad 
der  sker,  bliver  i  alt  Fald  kun  provisorisk,  og  aII  du  ytre 
dig  hos  Majestæten  om  Sagen,  vil  jeg  tro  det  belejligst  og 
bedst  for  den,  om  det  først  skete,  naar  Sagen  alt  ved  et 
provisorisk  Skridt  var  sat  i  Gang.  Er  der  først  kommet  Liv 
og  Bevægelse  i  Tingen,  kan  den  dog  gaa  og  muligen  tage 
en  langt  heldigere  Retning,  end  alle  foreløbige  Planer  endnu 
kunne  antyde ;  men  opdynges  Betænkelighederne  ved  det  første 
Skridt,  og  medføre  disse  aarlange  Betænkninger  fra  alle  mu- 
lige Avtoriteter,  er  jeg  vis  paa,  der  sker  intet  i  vor  Levetid. 
Til  en  radikal  Reform,  hvorved  hvad  der  hidtil  gjælder  for 
klassiske  Grundpiller  strax  og  aldeles  omkastes,  tør  jeg  ikke 
raade  endnu.  Lad  staa,  hvad  man  endnu  tror  nødvendigt, 
men  giv  kun  det  nye  og  bedre  Frihed  til  at  komme  med! 
og  hvor  Kraften  og  Livet  virkelig  viser  sig  at  være  til  Stede, 
vil  det  ogsaa  efterhaanden  gjøre  sig  gjældende  og  sejre. 

Lucie  har  bedet  mig  gjøre  diu  Søn  Svend  opmærksom 
paa  den  engelske  Digter  Chatterton  og  haus  Digt  „Btvttle 
of  Hastings",  som  hun  har  faaet  Interesse  for  ved  at  læse 
Alfred  de  Yignys  Drama  „Chatterton"  og  haus  meddelte 
Fragmenter  af  hint  Digt. 

Med  P.  Hjort  er  det  udbrudt  til  eu  formelig  Krig  her, 
fordi  mau  har  sagt  ham  nogen  Sandhed.  I  ham  har  jeg  som 
fungerende  Direktor  arvet  en  20aarig  Plageaand,  der  hindrer 
al  samdrægtig  Virksomhed.  Han  har  imidlertid  fast  alle  som 
én  imod  sig.  Hvad  han  oprindelig  raser  for,  er,  at  mau  ikke 
har  villet  lade  det  blive  ved  det  gamle  med  Sorø  Akademi, 
og  at  mau  har  adskilt  Skolen  fra  Akademiet  imod  haus  Vilje. 

Jeg  holdt  Tale  her  paa  Kongens  Fødselsdag  om  „Viden- 
skabelighedens Forhold  til  Folkelivet",  med  nærmest  Hensyn 
paa  den  forhaabede  Eeform  i  folkelig  Eetuiug. 

Direktor-Forretuingerue  og  de  mange  Forhandlinger,  den 
begyndte  Eeform  medfører,  har  nu  siden  Waages  Død  næsten 
aldeles  hindret  mig  i  al  andeu  Virksomhed.  Kunde  der  nu 
dog  komme  noget  ud  deraf,  der  opvejede  alle  Bryderier  og 
Vrøvlerier ! 

Og  nu,  lev  vel  for  denne  Sinde!  Om  ikke  før,  kommer 
jeg  vel  ind  og  taler  med  dig  til  Paasken;  inden  den  Tid 
maa  ,vel  meget  have  klaret  sig  af,  hvad  der  endnu  staar 
taaget  og  ubestemt  angaaende  Sorøs  fremtidige  Liv  eller  Død. 
Jeg  haaber  dog  paa  Livet  og  stoler  paa  Kongens  Klogskab  og 
oprigtige  Interesse  for  Sagen.  Folkets  Deltagelse  kommer  det 
dog  lige  saa  meget  an  paa,  og  før  den  er  levende  vakt,  vil 
selv  de  heldigste  Foranstaltninger  lidet  frugte.  Dog,  vi  vil 
gjøre,  hvad  vi  kan,  og  lade  Vor-Herre  sørge  for  Eesteu. 

Hjærteligst  Hilseu   og  Venskab   til   dig  og  alle  dine  fra 

Lucie  og  din 

hengivneste  Ven 

B.  S.  Ingemann. 

111. 
Iiigeinauii  til  Gruadtvig. 

d.  8de  Oktbr.  1843. 
Kjære  Grundtvig! 

Kun  et  Par  Ord  i  Dag  angaaende  Forslaget  om  Sorø, 
der,  som  det  er  indstillet,  ikke  er  udgaaet  fra  mig  alene, 
men  fra  samtlige  Docenter  ved  Akademiet,  og  er  mit  Forslag 
med  de  Modifikatjoner  af  den  akademiske  Lærerforsamling, 
hvorved  det  er  blevet  antaget  som  et  fælles  Andragende. 

Det  gaar  ud  paa  et  Akademi  for  almindelig  bøjere  Dan- 
nelse uden  Hensyn  paa  Embedsstudier,  ved  Siden  af  det  hidtil 
bestaaende,  med  større  Frihed  og  Frekvens. 

Paa  begge  Dele  vil  Direktjonen,  saa  vidt  jeg  véd,  gaa 
ind,  og  jeg  har  aldeles  ingen  Grund. til  at  befrygte,  at  det, 
jeg  anser  for  Hovedsagen,  skal  blive  nægtet  eller  tilsidesat. 
Sagen  synes  mig  saaledes  efter  Omstændighederne  i  den 
bedste  Gang.  Hvad  Universitetet  og  andre  kan  være  spurgt 
om  Betænkning  om,  kan  kun  angaa  den  friere  Adgang  til 
Akademiet  som  lærd  Institut  og  saaledes  ingen  Hindring  med- 
føre i,  hvad  her  er  foreslaaet  som  nyt  i  folkelig  Retning  i 
Medhold  med  Frederik  den  sjettes  Statuter. 

Efter  hvad  jeg  saaledes  har  Grund  til  at  formode,  er 
her  ingen  Fare  paa  Færde,  og  jeg  venter  som  sagt  det  bedste 
af,  hvad  der  for  Øjeblikket  tænkes  paa,  hvis  Planen  om,  hvad 
man  kalder  et  Eeal-Akademi  her,  finder  Kongens  og  Na- 
tjonens Bifald.  Hvad  jeg  herom  har  ytret,  bliver  for  Resten 
mellem  os. 

Hilsen   og  Venskab! 

Din  heugivneste 

Ingemann. 

112. 
Iiigeinauu  til  Gruudtvig. 

Soro.     d.  6te  Jan    1S44. 
Kjære  Grundtvig! 

Hilsen  og  Venskab  i  det  nye  Aar  og  Tak  for  alle  de 
gamle ! 

Det  har  ret  glædet  mig  at  høre,  at  du  i  Yinter  fore- 
drager nordisk  og  græsk  Mytologi  baade  for  Damer  og  Herrer, 
og  at  du  af  begge  Slags  Tilhørere  —  hvad  man  maatte 
vente  —  høres  med  Liv  og  Glæde.  En  saadan  Horesal  har 
jeg  netop  for  mange  Aar  siden  ønsket  dig,  med  en  saadan 
Blanding  af  den  ældre  og  yngre  Slægt,  at  derved  noget  bedre 
Sammenhæng  kunde  komme  mellem  de  Provinser  i  Aandens 
Rige,  vi  fik  Grænsevagt  paa.  Du  har  mangent  Aar  staaet 
dér  som  Eremit,  men  næsten  altid  med  godt  Haab  og  med 
det  Mod,  ingen  giver  sig  selv;  nu,  tænker  jeg,  kommer 
Høsten,  du  ventede  i  de  kolde  Dage.  Hvad  min  Dannevirke- 
Bastion  angaar,  saa  staar  jeg  nu  dér  og  præsenterer  Pennen, 
der  næsten  i  et  helt  Aar  intet  andet  Blæk  har  været  i  end 
Kontorblæk  og  Korrektur -ditto,  medens  jeg  forgjæves  har 
ventet  paa  det  Ord,  der  skulde  bringe  nyt  Liv  til  Veje  paa 
den  gamle  soranske  Eidderskanse.  Da  det  fremdeles  ude- 
bliver, er  min  Udsigt  i  denne  Retning  saa  taaget  som  muligt. 
Maaske  tøver  dog  kun  han,  det  kommer  an  paa,  til  der  kan 
komme  noget  bedre  ud  af  det,  end  alt  hvad  de  sammenlagte 
Hoveder  have  været  i  Blød  for.  Saa  vidt  jeg  véd,  staar 
denne  Sag  nu  ved  øverste  Instans,  som  enten  —  eller  - — 
eller  —  hvoraf  der  kan  blive,  hvad  det  skal  være. 

For  øvrigt  bliver  jeg  gammel,  men  venter  dog  endnu  et 
Stykke  levende  Liv  i  denne  Verden,  helst  paa  mit  eget  Luft- 
skib, som  jeg  dog  ikke  selv  kan  styre,  men  dog  ogsaa  — 
hvis  det  kunde  lykkes  —  som  et  Slags  Lods  paa  Absalons 
strandede  Langskib,  der  nu  længe  nok  har  ligget  paa  Grund 
her  ved  Flommen. 

Hjærtelig  Hilsen   og   gode  l!fyaarsønsker  til   dig   og  alle 
dine  saa  vel  fra  min  Lucie  som  fra 

din  hengivne  Yen 

Ingemann, 


113. 
Clruiidtrig  til  liigeuuiun. 

Kjolenhavn.     9de  Jan.  1S44. 
Kjære  Ingemann! 

Tak,  fordi  du  husker  paa  mig  i  det  nye  Aar,  som  for 
dit  trofaste  Venskab  i  de  mange  Nyaar,  som  blev  gamle!  og 
Tak,  fordi  du  saa  venlig  tager  dig  af  de  gamle  Viser  og 
deres  unge  Udgiver!  Det  er  jo  dog  ogsaa  et  godt  Varsel,  at 
det  gamle  begjmder  at  komme  igjeu  ved  de  unge,  som  der 
staar  skrevet:  Jeg  vil  sætte  dine  Sønner  i  dine  Fædres  Sted! 

Ja,  jeg  er  rigtig  nok  kommen  paa  Stolen  for  Damer  og 
Herrer  med  græske  og  nordiske  Myter;  og  da  der  gjærne 
hver  Gang  er  sprunget  noget  nyt  fi'em  for  mig  selv,  er  det 
blevet  ret  livligt  efter  fattig  Lejlighed;  men  at  vi  er  fat- 
tige paa  Liv,  har  jeg  rigtig  nok  ved  denne  Lejlighed  ret  faaet 
at  mærke;  thi  jeg  har  rystet  som  en  Kryster,  naar  jeg  skulde 
der  op  og  være  rask  og  være  morsom!  Til  Dels  kommer  det 
nu  vel  af,  at  jeg  véd,  jeg  spiller  paa  min  Hals  ved  at  gjøre 
alle  Døgnets  Afgudsbilleder  latterlige  for  Damerne  og  for 
Ungdommen,  og  da  først  og  sidst  Minervas  Uglebillede, 
som  jeg  i  Aftes  ret  egentlig  udstillede  ved  Siden  af  den 
levende  Pallas  Athene ;  —  men  det  samme  vidste  vore  Kæmpe- 
fædre, hver  Gang  de  gik  i  Kreds  eller  rykkede  i  Marken,  og 
de  rystede  dog  ikke;  saa  Fattigdom  er  og  bliver  det,  hvordan 
vi  vende  os;  men  er  selv  vi,  som  synes  rige,  fattige,  hvor 
trængende  maa  da  ikke  Folket  være  til  al  den  Understøttelse, 
Livet  kan  modtage!  Det  gjør  mig  derfor  des  mere  ondt,  at 
du  ser  dig  skuffet  i  din  Forventning  omSor;  men,  kjære  Ven! 

hvi  var  du  ogsaa  saa  tryg?  du  raaa  jo  dog  have  lært,  hvor 
lidt  de  fleste  Folks  Ord  er  at  lide  paa,  især  naar  der  skal 
sejles  mod  Strømmen! 

Men  kan  og  vil  du  da  ikke  komme  ind  og  drive  paa, 
hvor  Afgjørelsen  skal  komme  fra,  og  hvor  Ubestemthed  er  en 
daglig  Gjæst?  For  Øjeblikket  kan  jeg  næppe  gjøre  noget 
for  Sagen;  thi  man  anser  mig  hel  eller  halv  for  en  Apostat 
for  min  Tale  i  det  skandinaviske  Selskab  —  og  Fortalen! 
Men  kom  du,  og  erindrede  blandt  andet  om,  hvad  jeg  før 
har  slaaet  paa  —  og  fandt,  slaar  au  — :  at  Sagen  i  Slesvig 
viser,  dér  vil  blive  en  folkelig  Højskole,  uvist  i  hvis  Hænder, 
da  tror  jeg  vist,  vi  vandt  Sejer.  Læg  det  dog  paa  Hjærte, 
gode  Ven!  Øjeblikket  er  i  alle  Maader  kostbart!  Vi  ser 
nemlig  paa  én  Gang  baade,  at  det  er  den  høje  Tid,  og  at 
det  dog  er  Tid  endnu  til  at  vække  og  oplive  en  Del  — 
ingen  véd  hvor  meget  — ;  og  mens  vi  patriotiske  Digtere 
paa  anden  Omgang  leve,  kastes  aabenbart  Tærningen  for 
Folkelivet,  og  der  kommer  en  Nat,  da  ingen  kan  arbejde! 
Hvor  dejligt  dog  endnu  alt  kan  gestalte  sig,  har  jeg  ret  følt 
i  denne  Tid,  da  jeg  første  Gang  lod,  saa  vidt  muligt,  Græ- 
kenland og  Norden  levende  mødes  hos  mig  og  i  det  vingede 
Ord,  mødes  overalt  som  Kvinde  og  Mand,  Natur  og  Historie, 
til  at  fortsætte  og  fuldende  det  fuldstændige  Menneskeliv;  og 
naar  vi  kun  fatte  Mod  til  at  gjøre  vort  bedste,  hvor  lidt  det 
er,  da  vil  Guds  Forsyn  og  Velsignelse  gjøre,  baade  hvad  der 
er  os  umuligt  og  hvad  der  synes  umuligt  for  vore  Øjne! 

Nu,  et  lyksaligt  Nyaar  —  saa  lyksaligt  som  det  kan 
blive  paa  Jorden  ved  de  smilende  Udsigter  til  Himlen  — 
være  dig  og  dine,  den  folkelige  Højskole,  Danmark,  Norden 
og  hele  Menneskeheden  tilønsket  i  Jesu  Navn!  Baade 
Jule-  og  Nyaars-Aften  har  Barnet  i  Betlehem  tilsmilet  mig 
saa  sødt  i  Forsamlingen,  at  jeg  maa  have  godt  Haab,  ikke 
blot  for  mig  selv,  men  for  den  hele  Slægt;  thi  det  er  jo  en 
Glæde,  som  skal  vederfares  alt  Folket!     Vi  ældes  vel,  men 

Vor-Herre  vil   gjøre   os  unge  igjen  som  Ørnen,    uaar  vi  skal 

røgte  hans  Ærende! 

Alle  hilses  ved  din  Yen 

Grundtvig. 


114. 
Ingeinaini  til  Grundtvig. 

Sorø.     d  SOte  Jan.  ISH. 
Kjære  Grundtvig! 

I  det  jeg  paa  Embeds  Vegne  sender  dig  dette  Program 
—  jwst  festum,  der  altsaa  skulde  være  et  Epigram,  hvis  det 
ikke  dertil  var  noget  for  langt  —  griber  jeg  Lejligheden  til 
en  lille  privat  Penne-Underholdning  med  dig. 

Tak  for  dit  sidte  venlige  Brev!  —  At  jeg  ikke  —  selv 
uden  din  Opfordring  —  rejser  til  Kongestaden  og  personlig 
søger  at  understøtte  vort  o:  Akademiets  —  for  saa  vidt  det 
er  indstillet  —  Forslag,  saaledes  som  det  maatte  blive,  naar 
det  skulde  udgaa  med  Stemme -Pluralitet  fra  vort  Eaad,  har 
til  Dels  sin  Grund  deri,  at  hvad  mange  skal  være  enige  i, 
kan  hver  enkelt  sjælden  være  helt  enig  i.  For  ikke  at  om- 
styrte det  hele,  har  jeg  selv  trot  det  nødvendigt  at  holde 
paa  noget  halvt;  —  og  hvor  vidt  det  halve  og  selv  det  hele 
ved  Udførelsen  kan  lykkes  og  vinde  nogen  levende  Deltagelse 
hos  Folket  og  dem,  der  skal  give  Ideen  Virkelighed  i  Tingenes 
ydre  Verden,  —  se,  det  er  det,  jeg  maatte  være  ganske  ander- 
ledes sikker  paa,  end  jeg  er,  for  at  kunne  staa  frem  og  sige: 
saaledes  vil  jeg  staa  inde  for,  det  ikke  blot  kan  gaa,  men 
efter  al  Sandsynlighed  vil  lykkes.  Saa  længe  jeg  ikke  selv 
med  større  Bestemthed  og  Sikkerhed  kan  paapege  ikke  blot 
hvad,  men  hvorledes,  maa  jeg  nøjes  med  efter  Evne  og 
Omstændighederne  at  have  rørt  op  i  Sagen  og  bragt  en  Plan 
med  folkelig  Eetning  i  Forslag,  saaledes  som  jeg,  uden  at 
.staa  ene,  kunde  bringe  den  i  Forbindelse  med  den  Opgave, 
den  maatte  støtte  sig  til,  og  hvoiTed  der  dog  kom  mange  flere 

Hoveder  under  én  dansk  Hat  (vist  nok  med  latinsk  Skygge), 
end  man  skulde  have  anset  for  muligt,  —  medens  jeg  maa 
overlade  det  hele  til  Dels  ydre  Maskineri  med  et  fuldstændigt 
Real-Akademi  med  alle  dets  Enkeltheder  til  den  eller  dem, 
der  bedre  forstaa  det;  —  og  i  vor  Maskintid  er  det  mere 
smukt  og  poetisk  end  praktisk  udførligt,  at  ville  opføre  en 
Bygning,  som  den,  vi  tænke  paa,  uden  en  nøjagtig  detailleret 
Plan  og  et  Apparat  af  Stilladser  og  Maskinerier,  som  hverken 
du  eller  jeg  kan  eller  vil  have  med  at  gjøre.  Jeg  har  saa- 
ledes,  efter  at  have  afleveret  Eesultatet  af  alle  vore  Over- 
vejelser, besluttet  mig  til  taalmodig  at  forvente  de  Ting,  som 
skulle  komme,  medens  jeg  søger  at  bringe  saa  meget  som 
muligt  ud  af  det  interimistisk  her  bestaaende. 

Yil  du  sige  til  Svend,  at  de  fire  Sange,  Fru  Bredsdorff 
har  meddelt,  har  hun  hørt  i  Laaland,  dog  ikke  af  Almuen, 
men  af  sin  Svoger,  Kjøbmand  Sidenius  i  Maribo.  Den  femte: 
„Om  alle  disse  Bjærge"  har  Bredsdorff  hørt  i  Fyn;  af  hvem, 
vides  ikke.  Til  Jomfru  Galskjøtt  har  jeg  ski-evet  angaaende 
de  forlangte  Oplysninger  og  Visebøger,  men  endnu  ikke  faaet 
Svar.  Jeg  har  flere  Garn  ude,  og  hvad  jeg  fanger,  skal  han 
faa.  Ferd.  Fenger  har  nylig  kapret  nogle  ret  interessante 
Varianter  til  gamle  Viser  hos  en  Bondepige,  blandt  andet 
det  mærkelige  Omkvæd  til  Visen  om  Lindormen  og  Jomfruen : 
„Saa  vælde  de  Ord  over  Volde!"  Det  glæder  mig  ret,  at 
Svend  har  arvet  baade  sin  Faders  og  mange  Mødres  og  derhos 
sin  Gudfaders  Kjærlighed  til  den  folkelige  Poesi  og  de  gamle 
Minder.  Det  er  dog  en  Trøst,  naar  man  ser  paa  de  Haar, 
der  nu  blive  graa,  at  der  i  den  Slægt,  der  nu  skal  have 
Ordet,  er  eu  og  anden,  der  har  Sans  for  andet  end  Politik 
og  Statsøkonomi;  for  Resten  indrømmer  jeg  gjærne  vore  unge 
Statsmænd,  at  det  paaligger  den  nye  Tid  at  opdyrke  mangen 
Brakmark  fra  de  forrige  Dage,  som  man  vel  ensidig  overlod 
til  Kvæget. 

Det  Foredrag,  du  holder  for  Damer  og  Herrer  i  Hoved- 
staden, vilde  jeg  gjærne  have  en  Gjenklang  af  ved  Lejlighed 

gjennem  Pressen;  thi  det  er,  med  al  Eespekt  for  det  levende 
Ord,  dog  en  Indskrænkning  ved  det,  at  det  ikke  kan  liores 
uden  for  de  fire  Mure. 

Din  hengivneste  Ven 

B.  S.  Ino'emauu. 


115. 
Ingeiiiaiiii  til  (ai-uiidtrig. 

d.  Ode  Ohtbr.  18-U. 
(afsendt  d.  12te.) 
Kjære  gamle  Yen! 

Med  Hilsen  fra  Sorø,  som  du  her  ser  et  Stykke  af  i  det 
smaa^),  og  med  hjærtelig  Tak  for  sidst  paa  lille  Tuborg  og 
i  Axelstad,  —  ogsaa  min  Tak  for  allersidst,  nemlig  i  Gaar 
og  i  Dag,  da  jeg  saa  godt  som  uden  Afbrydelse  har  haft  dig 
lyslevende  hos  mig  og  —  trods  al  din  Protest  —  virkelig  i 
et  Par  Dage  har  hørt  hvert  Ord,  du  i  et  halvt  Aars  Ons- 
dage fra  Lærestolen  har  sagt  til  Damer  og  Herrer  forrige 
Vinter,  at  sige  for  saa  vidt  du  har  betroet  det  til  den  tro 
Pen,  du  saa  tidt  utaknemmelig  har  skamfilet-).  Den  kan  i 
det  mindste  for  mig  ikke  alene  tale  meget  tydelig  og  vel- 
klingende Dansk,  men  endogsaa  efterligne  din  Stemme  mester- 
lig og  dertil  give  mig  et  nøjagtigt  Daguerreotypbillede  af 
enhver  Forandring  i  dit  Ansigt  og  ethvert  Smil  paa  din  Læbe. 
At  Pennen  som  Odins  Eunepren  er  en  mægtig  Tryllestav,  er 
der  jo  ingen  Tvivl  om;  men  jeg  har  et  Slags  Mistanke  om, 
at  den  listige  Loke,  du  traf  i  Englaud  og  vilde  tale  et  godt 
Ord  for  her  hjemme,  har  koglet  sig  ind  i  en  af  dine  engelske 
Staalpenne  og  af  og  til  paa  egne  og  Pennens  Vegne  har 
villet  spille  dig  et  lille  Puds,  til  Tak  for  din  Fordragelighed 
mod   den   valhalliske   Mefistofeles   og   din  Nedsættelse   af  den 


^)  [i  Brevets  Vignet.]        -)  [„Brage-Snak  om  græske  og  nordiske 
Myter  og  Oldsagn  for  Damer  og  Herrer".     Kbhvu.  184-1.] 

gamle  Eunemesters  Tryllestav.  Saaledes  var  det  vel  hiu 
Skjælm,  der  fik  dine  Fingre  til  at  give  dine  Brageord  Titel 
af  „Snak"  og  til  at  røbe  for  hele  Læseverdenen  de  smukke 
Ting,  du  har  sagt  Damerne  paa  Borchs  Kollegium  og  lægge 
dig  ud  med  den  skinsyge  Ungdom,  der  vil  have  Eneret  til 
at  gjøre  Kur  til  de  smukke.  —  Jeg  har  imidlertid  som  sæd- 
vanlig med  Fornøjelse  opsøgt  den  Plads  blandt  Damerne, 
hvortil  du  har  givet  mig  Fribillet,  og  meget  godt  fundet  mig 
i,  at  du  tog  Luven  fra  mig  i  at  være  deres  Paladin  og  Be- 
rømmer. I  Følge  min  Del  af  den  kvindelige  Natur,  vi  vel 
alle  har  noget  af,  er  det  rigtignok  af  og  til  gaaet  mig,  som 
du  selv  tror,  det  er  gaaet  dine  Kollegiedamer :  at  din  special- 
historiske  eller  geografiske  eller  etymologiske  Myteforklaring 
og  Ordfortolkning  har  været  mig  noget  for  vilkaarlig  og  lune- 
fuld; men  det  har  ikke  hindret  mig  i  at  se,  i  alt  Fald  indtil 
videre,  hvad  du  pegede  paa  i  det  Lys  og  fra  det  Stade, 
Øjeblikkets  Mimer,  Alf  eller  selv  Loke  anviste  dig,  og  more 
mig  over  de  ejendommelige  Spring,  hvormed  din  Genius  altid 
véd  at  finde  Billedet  for  sin  Ide  i  alt,  hvad  den  med  levende 
Interesse  beskuer.  I  Myteverdeneu,  som  i  Naturen  og  i 
Æventyi'et,  ser  jeg,  som  du,  gjærne  en  stor  Symbolik,  hvori 
Menneskelivet  og  Meuneskeaandeu  med  de  højeste  og  skjøu- 
neste  Ideer  afspejler  sig;  og  ligesom  man  i  forskjellige  Stem- 
ninger selv  kan  læse  yderst  forskjellig  i  sine  Billedbøger, 
saaledes  maa  man  kunne  forstaa  og  glæde  sig  ved  enhver 
poetisk  Fortolkning  af  det  store  Billedsprog;  dog,  jo  mindre 
Beskuelsen  begrænser  sig  i  enkelt  Begreb,  ydre  Moment  og 
Fænomen,  jo  mere  tiltaler  den  mig,  —  jo  mindre  allegorisk 
og  jo  mere  symbolisk  Billedsproget  fortolkes,  jo  mere  sym- 
patiserer jeg  med  Billedtolken. 

Naar  du  i  din  Kamp  mod  „Latinskolen"  (som  jeg  nu 
for  Kosten  snart  maa  anse  for  udkæmpet  fi-a  din  Side)  ser 
Romeraandens  Ulveamme  i  Fenrisulven,  og  i  din  Fejde  mod 
den  døde  Stivstikkerpen  ser  Filisternes  Blækhorn  i  de  sorteste 
mytiske  Dyb,  —  saa  kan  det  vel  altid  more  dine  Venner  som  en 

skai"psindig  polemisk  Vittighed ;  men  saa  springer  du  ud  med 
os  af  Symbolismens  Ideverden  og  ned  i  Allegoriens  og  For- 
standsfantasiens  Pulterkammer  og  lader  din  Protegé  fra  Eng- 
land rumstere  med  alle  Tiders  Skramlerier  som  en  „Polter- 
gejst".  Dog,  derfor  gaar  jeg  ikke  i  Eette  med  dig  i  din  frie 
Tankefantasering,  som  jeg  ogsaa  til  sine  Tider  vil  have  Lov 
til.  Hvad  der  altid  holder  mig  i  Aande  derved,  er  den  dybe, 
levende  Aand,  der  altid  leger  Skjul  bag  dit  Talegitter,  — 
hvad  enten  det  er  som  Tavsens  i  Viborg  eller  det  er  Fønix- 
Fugleburets,  eller  det  er  et  Pindegitter -Blændværk  af  hin 
Øjeblikkets  Loke,  og  som  du  selv  kan  laane  Pinde  til  af  de 
Etymologer,  du  rider  til  Vands.  Men  hvad  der  altid  maa 
gjøre  mig  til  en  god  Ven  af  din  Staalpen  —  enten  den 
stikker  eller  sprutter,  og  hvor  mange  Systemer,  Hensyn  og 
Hjærnespinds verdener  den  slaar  Klat  over,  —  er  den  Grund- 
Sympati  i  Livsanskuelsen  og  den  Gjensidighed  i  vor  gode 
aandelige  Forstaaelse,  som  jeg  saa  ofte  føler,  ser  og  hører 
baade  i  din  Tale  og  i  din  Skrift. 

Hjærteligst  Tak  da  for  Aanden  og  Livet  og  det  uudslukke- 
lige Fremtidshaab  for  Xorden  i,  hvad  du  kun  har  kaldet  Snak 
af  gamle  Brage! 

Hvad  man  ogsaa  vil  regne  fi'a,  som  Entusiastens  sub- 
jektive Privatejendom,  bliver  der  dog  altid  saa  meget  af  en 
ren  objektiv  Natur  tilbage,  at  man  deraf  i  vor  ..plutoniske 
Jæmalder"  kan  faa  et  G-limt  af  din  Fønix-Orm  at  se  i  Asken 
og  derved  smække  Laaget  til  for  Utysket,  der  spiller  paa 
Kanden  af  Pandoras -Æsken,  og  hvis  rette  Navn  du  nok  har 
opdaget.  Dette  siger  jeg  baade  med  Hensyn  paa  vort  bor- 
gerlige og  aandelige  Natjonalliv  —  og  paa  vore  nuværende 
Forhaabninger  om  et  nyt  Liv  i  Sorø.  —  Alt,  hvad  vi  fornemme 
dertil,  er  nu  Tavshed  for  oven  —  og  Ormegnaven  for  neden. 

Venligst  Hilsen   til   dig   og   alle   dine   fra  min  Lucie  og 

din  hengivne 

B.  S.  Ingemann. 

116. 
lugemanu  til  (jriiudtvig. 

Soro.     d.  22de  Marts  1S45. 
Kjære  Grundtvig! 

Glædeligt  Nyaar!  og  glædelig  Paaske!  Vi  har  enduu 
ikke  haft  et  Ord  fra  hverandre  i  dette  nye  Aar,  og  ^li  af 
det  er  dog  næsten  forløbet.  Det  kan  dog  nok  være  min  Skyld, 
uagtet  jeg  skrev  sidst:  thi  jeg  kunde  jo  derfor  gjærae  have 
skrevet  igjen.  Eller  —  hvad  værre  var  end  Dovenskab  — 
jeg  kunde  jo  maaske  netop  ved  mit  sidste  Brev  —  rigtignok 
mod  Sædvane  —  have  gjort  dig  lidt  gnaven  —  vred  vil  jeg 
ikke  sige,  for  saa  haaber  jeg,  du  ikke  havde  holdt  Tand  for 
Tunge;  men  jeg  husker  nok,  der  faldt  mig  nogle  Spasord  af 
Pennen  i  Anledning  af  din  „Bragesuak",  af  det  Slags,  som 
du  aldrig  optager  vrangt,  uaar  det  kommer  lige  ud  af  Munden, 
men  som  maaske  kan  have  klinget  dig  fortrædelig  gjennem 
Pennen.  Hvorom  alting  er,  jeg  længes  efter  at  høre  et  ven- 
ligt Ord  fra  dig,  og  da  jeg  ikke  kommer  ind  til  Kjøbenhavn  i 
denne  Paaskeferie,  men  først  til  det  bliver  rigtig  Eoraar,  — 
vil  jeg  ikke  opsætte  at  faa  den  lange  Tavshed  brudt. 

Hvad  siger  du  om  Eesolutjonen  om  Salmebogsageu?  Den 
kan  maaske  forhale  en  ny  Salmebogs  frie  Benyttelse  noget;  men 
har  Folket  Lyst  til  den,  kommer  den  nok  i  Brug,  naar  vi  først 
har  den.  Gaar  det  rask  frem  med  Arbejdet?  Prøvehæftet  syntes 
jeg  i  det  hele  taget  godt  om.  Hvad  mine  egne  Salmer  angaar, 
var  der  kun  én,  som  jeg  ikke  kunde  finde  mig  i  Forandringerne 
med  eller  rigtig  se  Grunden  dertil  (neml.  „Der  er  et  helligt 
Værge").  Naar  de  levende  Forfattere  vidste,  hvilke  Salmer 
man  \\\  optage  og  hvilke  Forandringer  man  ønsker,  var  det 
vel  rigtigst,  at  de  gjorde  det  selv.  Om  hvad  der  er  Smags- 
sag, er  det  vel  vanskeligt  at  blive  fuldkommen  enig  med  en  hel 
Komité;  men  hvad  der  er  en  bibelsk,  teologisk  eller  kirkelig 
Grund  for,  maatte  man  let  kunne  blive  enig  om. 

Hvorledes  staar  det  med  Baptistsagen  og  navnlig  med 
Kierkegaards    Sag    i    den   Anledning?      Han    blev    syg    paa 

Prædikestolen  Skærtorsdag,  og  jeg  er  ikke  uden  Uro  for  ham: 
Spændingen,  han  gaar  i,  angriber  ham  og  kan  let  have  Ind- 
flydelse paa  Sygdommen.  Sagen  selv  er  af  ingen  ringe  kir- 
kelig Betydning,  og  jeg  vil  haabe,  Kongen  finder  en  Udvej. 
—  Om  Sorø  har  han  endnu  ikke  villet  udtale  et  offentligt 
bestemt  Livsord,  —  og  for  Undergangen  arbejdes  der  vel  saa 
jævnlig.  —  Over  de  tyske  Historier  faa  vi  nok  alle  graa 
Haar,  naar  vi  ikke  alt  har  dem.  Det  forekommer  mig  dog 
alt  for  ynkeligt,  naar  „Fædrelandet"  jamrer  over  en  enkelt 
Tyskers  (Arndts)  Skjælden  paa  Dansken.  —  Din  Ordsprogs- 
samling  har  jeg  endnu  ikke  set,  men  jeg  fornøjer  mig  til  den. 

Jeg  har  faaet  mere,  end  jeg  ventede,  at  bestille  med  at 
gjennemse  og  ordne  den  sidste  Afdeling  af  mine  saralede 
Skrifter,  men  gjøres  skulde  det  dog  en  Gang.  Jeg  var  til 
Freds,  du  vilde  paatage  dig  at  ordne  en  Samling  af  dine 
Skrifter;  —  jo  længer  man  opsætter  det,  jo  vanskeligere  bliver 
det,  og  skal  en  anden  gjøre  det  efter  os,  bliver  det  næppe 
efter  vort  Sind. 

Steffens  fik  dog  nok  sluttet  sit  „Was  ich  erlebte";  det 
sidste  Bind  har  jeg  ikke  set.  Mon  han  selv  kjendte  Be- 
tydningen af  hans  Irapuls  paa  vor  Litteratur?  i  de  sidste  30 
Aar  var  den  hara  vel  temmlig  fremmed. 

Naar  kan  vi  vente  Slutningen  af  din  Verdenshistorie? 
Nu  gjør  vel  Salmerne  Standsning  deri.  Jeg  ser,  du  staar  nu 
smukt  ved  Siden  af  Clausen,  blandt  Heroerne  for  den  skandi- 
naviske Idé.  Hvad  vor  Ungdom  vil  med  den ,  var  imidlertid 
næppe  din  Mening,  eller  hvad  vort  Aarhundrede  uden  en 
virkelig  Ulj'kke  kunde  realisere.  Det  oldnordiske  Kostume, 
man  nu  vil  give  disse  Sympatier,  ser  mig  ogsaa  noget  for 
raaskeradeagtig  ud,  til  at  jeg  tør  tro  paa  Sandheden  i  dette 
Fænomen.  Paa  den  Maade  er  det  vist  ikke,  at  Nordens  Aand 
skal  blive  levende  i  den  nye  Tid;  det  er  mig,  som  naar 
Tyskerne  vil  kalde  Herraanstiden  tilbage  ved  Skjæg  og  Yild- 
)nandskøller.  Det  er  derfor  heldigt,  at  Ungdommen  tager  nogle 
Graahaars- Skandinaver  med  i  Lavet.  —  Har  Skandinavismen 

slaaet  „Danske  Samfund"  ihjel,  eller  sover  det  kun?  jeg  har 
ikke  længe  hørt  nogen  Lyd  fra  det.  De  smaa  Visebøger  vare 
dog  et  nemt  og  heldigt  Middel  til  at  udbrede  folkelig  Sang; 
i  Forbindelse  med  Sangforeninger  kunde  Samfundet  maaske 
udrette  en  Del  i  denne  Eetning.  Svends  Kæmpevise-Samling 
vil  jeg  bede  dig  purre  ham  for,  og  bringe  ham  Tak  for  Fort- 
sættelsen af  de  skotske  og  engelske  Viser. 

Kjærlig  Hilsen  til  dig  og  alle  dine,  saa  vel  fra  Lucie  — 
hun  holder  sig,  Gud  ske  Lov,  ret  brav  i  Vinter;  hun  har  nu 
faaet  en  Altertavle  færdig:  Kristus,  som  fremviser  et  Barn 
for  Disciplene,  da  de  spørge  om  Eangen  i  Guds  Eige,  —  som 
fra  din 

hjæiielig  hengivne 

B.  S.  Ingemann. 

Af  nyt  kan  jeg  tilføje,  at  Hauch  har  en  ny  Eoman  under 
Pressen,  som  skal  til  Dels  være  stilet  mod  Hegelianismen. 


117. 
Gruudtvig  til  Iiigeniaun. 

Tredje  Paaskedag  1845, 
Kjære  Ven! 

At  det  ikke  er  godt  at  have  en  ond  Samvittighed,  hører 
vel  til  Børnelærdommen,  og  er  saa  yderst  fatteligt,  at  man 
ikke  skulde  tænke,  nogen  paa  sine  gamle  Dage  kunde  trænge 
til  at  mindes  derom;  men  da  jeg  saa'  dit  Brev  fra  Faaske- 
løverdag,  følte  jeg.  dog,  det  havde  været  godt,  om  den  gamle 
fattelige  Sandhed  var  bleven  mig  indskærpet,  mens  det  endnu 
var  Tid  at  svare  paa  Brevet  fra  i  Fjor;  thi  nu  lod  jeg  vir- 
kelig dit  Brev  ligge  et  Par  Timer  ubrudt,  som  om  jeg  var 
bange  for  at  brænde  mig  paa  det.  Du  har  for  Eesten  natur- 
turligvis  gættet  ret:  at  jeg  ved  dit  Brev  om  Bragesnakken 
var  bleven  lidt  gnaven;  men  skjønt  jeg  for  længe  siden  har 
glemt,  hvorover,  husker  jeg  dog  godt,  det  var  ikke  over  nogen 

Spas,  men  over  nogle  alvorlige  Ord,  som  det  den  Gang  syntes 
mig  sagde,  jeg  burde  i  visse  Maader  ikke  ytre  mig  som  jeg 
var,  eller  udsige  frit,  hvad  jeg  saa'  og  tænkte,  —  hvad  jeg 
slet  ikke  kan  taale,  at  nogen  vil  aftrætte  mig  Eet  til,  natur- 
ligvis paa  eget  Ansvar,  da  det  er  en  Ret,  jeg  indrømmer  alle 
andre.  —  Dog,  hvad  det  end  var,  fandt  jeg,  det  nyttede  ikke 
at  skrive  om,  og  naar  jeg  først  opsætter  at  skrive  et  Brev. 
da  er  der  næsten  intet  Eaad  uden  det,  du  venskabelig  har 
brugt,  og  som  jeg  tror,  altid  vil  hjælpe.  Tak  da  venligst  for 
Mindelsen  og  for  godt  gammelt  Broderskab  i  alle  Maader! 

Vinteren,  der  nær  var  bleven  mig  for  lang,  har  jeg 
slidt,  som  jeg  kunde,  og  i  det  hele,  Gud  ske  Lov!  med  skik- 
kelig Helsen  og  godt  Haab,  medens  Salme  sag  en  er,  hvad 
der  især  har  beskæftiget  mig  og  sagtens  sat  mig  en  Del 
flere  graa  Haar  i  Hovedet;  thi  det  er  i  vore  Dage  næsten 
umuligt  at  gjøre  noget,  der  er  værd  at  nævne,  i  Fællesskab; 
saa  jeg  har  tit  været  nær  ved  at  fortvivle  om  Sagen  og  er 
endnu  langt  fra  at  turde  forudsige  et  lykkeligt  Udfald.  At 
nu  Forandringerne,  der  til  Prøve  er  foretagne  med  dine  og 
andres  Sange,  sædvanlig  heller  ikke  vilde  hue  vedkommende, 
har  jeg  naturligvis  forudset  og  derfor  drevet  paa,  at  det  ud- 
trykkelig blev  sat  i  Fortalen,  baade  at  de  levende  Digtere 
skulde  selv  raade  for,  om  de  vilde  have  deres  Sange  saaledes 
forandrede  i  Samlingen,  og  at  vi  gjærue  saa',  de  selv  prøvede 
paa  at  foretage  den  Forandring,  vi  havde  fundet  nødvendig, 
enten  for  Øjemedets  Skyld  eller  for  at  komme  til  Enighed. 
Hvad  nu  den  nævnte  Sang:  „Der  er  et  helligt  Værge",  an- 
gaar,  da  er  det  rigtig  nok  min  Skyld,  at  den  er  kommen  i 
Prøverne,  fordi  jeg  gjærne  vilde  have  noget  af  dig  med  i 
Sangene  om  Døden;  men  naar  den  skulde  staa  dér,  var  vi 
alle  enige  om,  den  maatte  forandres,  da  den  jo  var  skreven 
i  et  noget  andet  Øjemed;  saa  naar  du  finder,  den  ikke  trængte 
til  Forandring,  maa  det  vist  være,  fordi  du  betragter  den  paa 
det  Sted  i  Højmessesalmerne,  du  har  givet  den;  men  at  For- 
andringerne selv  mishage  dig,   det  kan  jeg  godt  forstaa,  saa 


280 


meget  mere,  som  adskillige  Ting,  der  komme  i  Betragtning 
ved  en  Kirke  salme,  umulig  kan  staa  saa  klart  for  dig  som 
for  en  gammel  Præst.  Kun  Nænsomheden  er  jeg  mig  be- 
vidst, hvor  det  gjaldt  dig;  og  naar  man  en  Gang  sammen- 
ligner, hvad  nu  hedder  mit  i  Prøverne,  med  dets  Original  i 
Sangværket,  vil  man  se,  jeg  er  heller  ingenlunde  kommen 
igjennem  Skærsilden  ubrændt. 

Med  den  skandinaviske  Idés  Hær  og  Heroer,  lige  til 
ham,  der  sætter  Skandinavismens  Stempel  paa  de  spirituøse 
Drikke,  skal  du  for  mig  have  fri  Spas,  som  jeg  selv  for- 
beholder mig;  og  Ungdommen  staar  mig  saa  nær  i  mine 
egne  unge  Herrer,  at  jeg  nok  véd,  dens  Sværmeri  er  ikke 
mit;  men  vi  gamle  maa  være  taknemmelige,  om  ikke  just 
mod  Ungdommen,  saa  dog  mod  Vor -Herre,  som  har  maget 
det  saa,  at  os  er  aabnet  en  Virkekreds  baade  for  Moders- 
maalet  og  Nordens  Aand,  som  før  enten  var  os  spærret 
eller  dog  for  vanskelig  at  naa  til  daglig  Brug;  Resten  maa 
A anden  og  Maalet  selv  gjøre,  om  de  kan;  og  kunde  de 
ikke,  da  havde  vi  d3Tket  dem  forgjæves  eller  dog  i  det 
mindste  rost  dem  for  tidlig. 

Danske  Samfund  har  jeg  vel  overladt  Efterslægten  at 
øve  sig  paa,  men  holder  dog  Øje  med  det  i  sin  uafbrudte, 
vel  meget  stille,  men  derfor  vist  ikke  ubetydelige.  Virksomhed, 
netop  i  en  Kreds,  der  ellers  alle  Vegne  foragtes  og  forsømmes, 
—  indtil  den  ved  Lejlighed  bliver  frygtelig  og  findes  uforbederlig. 

Hvad  Moritz  Arndt  angaar,  da  har  det  meget  at  be- 
tyde, naar  man  véd,  at  han  (selv  af  svensk  Herkomst)  er  den 
af  alle  tyske  Skribenter,  som  kjender  mest  til  Norden  og  har 
mest  nordisk  Tankegang;  thi  naar  selv  han  ej  vil  nøjes  med 
mindre  end  hele  Nørrejylland,  da  véd  vi,  hvad  Klokken 
er  slaaet,  og  maa  vist  nok  ikke  klynke  som  Kællinger,  men 
være  belavede  paa  baade  aandelig  og  legemlig  at  prøve 
Styrke  med  Tyskerne  endnu  en  Gang  om  Danemarks  rette 
Grænser.  —  Du  vil  jo  sønder  ud  til  Sommer,  har  jeg  hørt; 
sna   skal   du   nok   mærke,    hvor   stokdøve   Tyskerne   lige    fra 

Elben  til  Donav  og  Eliin  er  blevet  paa  det  Øre,  hvormed  de 
skulde  høre  Saudhed  om  Danmark:  som  slet  ingen  Del  af 
den  nedersaxiske  Kreds  med  det  plattyske  Maal.  —  Du  læser 
vel  Dannevirke;  dér  vil  du  i  Artikelen  om  den  danske,  i 
Grunden  tyske  Flaade  faa  en  Mundsmag  af  de  nye  Eetter: 
og  at  intet  tysk  Blad  optager  noget  Svar  fra  dansk  Side  ]iaa 
saadanne  nye  Opdagelser,  følger  af  sig  selv, 

Saa'  du  i  sin  Tid  Udkastet  til  den  ny  Trykkelov? 
Traadte  det  i  Kraft,  da  kunde  al  Verden  række  Tungen  ud 
ad  os,  og  vi  maatte  dog  holde  gode  Miner,  ja,  da  kiinde  vi 
bruge  vore  Penne  til  Tandstikkere.  Dog,  Yor-Herre  bevare 
os!  og  det  har  han  gjort  saa  tit  og  saa  godt,  at  vi  skal  tro 
ham  det  til. 

Nu,  kjærligst  Hilsen  fra  os  alle  til  din  gode  Kone  og 
dig  selv!  Gid  det  stod  malet  for  alles  Øjne,  hvem  Herren 
kalder  den  største,  og  saa  de  mindste  ikke  drømte  sig  meget 
klogere  paa  Storhed  end  han! 

Din  Ven 
N.  F.  S.  Grundtvig. 


118. 

fiigemann  til  Griiiidtn'g. 

Soro      d.  20de  Septbr.  [184.5]. 
Kjære  Grundtvig! 

Henned  Hauchs  Program,  som  jeg  tænker,  vil  interessere 

dig.     Vil    du   bringe   din   Meta   og   hendes    Forlovede   en   ret 

hjærtelig  Lykønskning  —  som  jeg  vel  for  længe  siden  kunde 

have  sendt,  men  som  ingen  Skade  har  taget  ved  at  gjemmes. 

Ogsaa   dig   og   din   kjære  Kone   ønsker  jeg  ret  megen  Glæde 

af  denne   Hjærtepagt,    uagtet   den   naturligvis   tager   dig   en 

Skat  ud  af  Huset.  —  At  man  nu  ogsaa  paa  en  ganske  anden 

Maade   søger  Skatte   hos   dig  (ligesom  hos  mig,   da  jeg  sidst 

var  i  Kjøbenhavn),  har  jeg  hørt  og  har  saa  vidt  fornøjet  mig 

over,  som  du  og  dine  slap  personlig  vel  derfra  og  uden  stort 

Tab  —  (jeg-  har  endnu  af  og  til  noget  ondt  i  min  Haand, 
men  det  har  dog  mestendels  fortaget  sig).  ^) 

Hvad  det  soranske  Hovedspørgsmaal  angaar,  saa  er  ^-i 
nu  saa  vidt,  at  Tilværelsen  er  os  bekjendt  af  et  kongeligt 
Keskript  til  Direktjonen,  hvori  den  beordres  til  at  indkomme 
med  Plan  til  Akademiets  Udvidelse,  i  folkelig  Ketning  til  Dels 
(som  Kealakademi)  og  dels  som  kameralistisk  Institut.  Ke- 
skriptet  er  os  imidlertid  ikke  meddelt,  og  enhver  Reform, 
man  nødes  til  at  fremme,  betragter  man  forud  som  et  Er- 
faringsbevis  mere  for  Eigtigheden  i  at  opløse  Akademiet  og 
lade  Latinskolen  med  Opdragelsesanstalten  vedblive  alene. 

Selraers  Plan  til  et  Universitet  i  Viborg,  til  Dels  ved 
soranske  Midler  og  i  Forbindelse  med  den  af  Stænderne  fore- 
slaaede  jjske  Daarekiste,  —  har  du  vel  set?  Det  er  Skæb- 
nens Ironi  med  hin  Daarekiste;  for  et  Akademi  i  Jylland, 
navnlig  i  Kolding,  er  der  ellers  meget,  der  taler,  og  med 
Hensyn  paa  de  slesvigske  Forhold  kunde  det  nu  blive  af 
dobbelt  Betydning.  —  Dog,  derpaa  forstaar  jeg  mig  ikke 
tilstrækkelig.  Lad  mig  ved  Lejlighed  vide,  hvad  du  tænker 
herom,  saa  vel  som,  hvad  du  for  Øjeblikket  aandelig  lever  i! 
Jeg  er  i  den  sidste  Tid  næsten  bleven  et  Apparat  til  Bog- 
trykkerpressen; men  om  nogle  Maaneder  haaber  jeg  i  denne 
Henseende  at  blive  fri. 

Fra  Ferd.  Fenger  kan  jeg  hilse;  han  er  i  Laaland  i 
denne  Tid.  Dr.  Kierkegaard  har  jeg  nylig  set;  efter  det  over- 
standne  Bispebesøg  i  Sommer  synes  han  nu  ikke  at  vente 
flere  Fortrædeligheder  med  Baptistsagen. 

Hvad  bliver  det  til  med  Salmebogen  og  dens  Redaktjon? 
Du  er  dog  vel  ikke  bleven  træt  og  kjed  af  at  virke  derfor? 
Kimde   du   ikke   i   alt  Fald   paa   egen  Haand  —  som  Kingo 


^)  [En  udbrudt  Slave  gjorde  i  denne  Sommer  natligt  ludbrud 
paa  GI.  Bakkehus,  hvor  G.  da  opholdt  sig.  —  Om  I.'s  Æventyr  se 
Galskjøts  Efterskrift  til  I.'s  „THbageblik"  (Fortale  til  Saml.  Sk-rifter), 
S.  105-6.] 

før  —  og  uden  alle  Komiteer  og  Medarbejdere  —  gjøre  den 
Sag  klar,  og  saa  lade  Nutid  og  Fremtid  benytte  Arbejdet, 
som  den  havde  Aand  og  Forstand  til? 

De  hjærteligste  Hilsener  til  dig  og  dine  fra  min  Lucie  og 
din  hengivneste  Ven 

B.  S.  Ingemann. 


119. 
Ingemaiiii  tii  (iruiidtvig. 

Sorø.     d.  30.  Decbr.  1845. 
Kjære  Grundtvig! 

Kun  et  Par  Ord  i  Dag  til  glædeligt  Nyaar  og  til  An- 
befaling for  en  lille  Bog,  som  jeg  selv  i  denne  Juletid  vilde 
have  bragt  dig,  men  som  jeg  nu  maa  bede  dig  modtage  fra 
mig  ved  Reitzel.  Kun  dens  halve  Indhold  er  nyt  og  ind- 
befatter blandt  andet  mine  sælandske  Kjøbstedssange.  Der- 
som det  kunde  lykkes  mig  paa  denne  Maade  at  faa  lidt 
historisk  Liv  sunget  op  af  Dvale  i  vore  Byer,  kunde  jeg  nu 
have  Lyst  til  paa  en  lignende  Maade  at  tage  fat  paa  Jylland 
og  Smaaøerne.  De  prosaiske  Anmærkninger,  tror  jeg,  ere 
nødvendige,  da  man  ikke  tør  forudsætte,  at  Læserne  véd  eller 
erindrer,  hvad  der  i  saa  sammentrængt  en  Form  kun  kan 
hentydes  til.  Dog ,  faa  slige  Sange  kuu  Læsere ,  men  ikke 
Sangere,  kunde  jeg  have  ladet  dem  være  utrykte.  Tak  for 
din  smukke  Julesang  i  Kirketidenden! 

iSTu  er  jeg  spændt  paa  Direktjonens  Plan  med  Sorø,  som 
jeg  dog  maa  antage,  man  tillader  os  her  at  ytre  os  om.  Vil 
man  afskære  Roden  og  plante  Toppen  paa  det  gamle  Træ,  — 
gaar  i  alt  Fald  Toppen  ud. 

Lykke  og  Velsignelse  i  det  nye  Aar  med  kjærlig  Hilsen 
til  dig  og  alle  dine  og  Tak  for  alle  de  gamle  Aar! 
Din  hjærteligst  hengivne 

B.  S.  Ingemann. 

120. 

Ingemaiiii  til  Griindtrig. 

D  22de  Olthr.  1846. 
Kjære  Grundtvig! 

Medfølgende  Skrift  af  Wegener,  der  ndkoraraer  som  Pro- 
gram fra  Sorø,  sendes  dig  fra  Forfatteren  selv;  ban  har  fore- 
slaaet  mig  at  lade  et  Brev  fra  mig  ledsage  det.  Han  tror 
ikke  at  være  dig  noksom  ])ersoulig  bekjendt  til  selv  at  skrive. 
Jeg  formoder,  den  Bog  om  gamle  Vedel  vil  blive  velkommen 
for  vore  Historikere.  Dersom  den  huer  dig,  vil  det  vist 
meget  fornøje  Forfatteren;  han  har  med  stor  Kjærlighed  og 
Flid  sammenstykket  den  af  meget  tarvelige  Materialier. 

Tak  for  sidste  venlige  Møde  med  dig  og  dine  i  Paasken! 
Kn  hel  Sommer  ligger  nu  mellem  de  Ord,  vi  da  talte  sammen, 
og  disse  Penneord.  At  den  Sommer  var  smuk  og  hed,  er 
næsten  alt,  hvad  jeg  har  beholdt  af  den.  Til  dig  saa'  jeg 
intet,  og  stort  fik  jeg  ikke  bestilt.  Efteraaret,  mener  jeg,  har 
været  mærkeligt  i  vor  Historie  ved  Kongens  faste  Stilling  i 
Holsten.  Nu  tænker  jeg  ellers,  man  vil  mærke  i  Evropa,  at 
Danskere  og  T3-skere  ere  to  virkelig  forskjellige  Folk.  Det 
skader  vel  ikke;  men  det  Brud  paa  vor  lille  sammenflikkede 
Statsmaskine,  den  Opdagelse  medfører,  skal  Statskunsten  have 
ondt  med  at  hele.  Kan  ikke  Yenskabet  med  det  halve  Slægt- 
skab holde  Prøven  ud,  vil  dog  vel  til  sidst  den  aandelige 
Adskillelse  medføre  Separatjon  eller  et  Liv  som  mellem  Hund 
og  Kat  i  én  Gaard.  Det  værste,  synes  mig,  er  Overgangs-, 
Sprog-  og  Folkesinds-Maskepiet  i  Slesvig,  hvor  man  paa  slet 
Dansk  skal  kalde  sig  tyske.  Dog,  jeg  vil  haabe,  at  Miigge, 
hvis  Strejftog  i  Slesvig-Holsten  jeg  nylig  har  ærgret  mig  over, 
har  hørt  og  set  med  den  tyske  Fantasis  Sanser.  Hauchs 
Breve  fra  Kiel  skildre  Stemningen  dér  som  bestemt  fjendtlig 
mod  alt  Samfund  med  Danmark ;  hans  Stilling  dér  vilde  være 
mig  uudholdelig.  Han  er  i  Grunden  Kosmopolit,  men  føler 
sig  dog  med  mange  Baand  knyttet  til  Norden,  medens  han 
raaa  holde  sig  paa  en  videnskabelig  Isolerskammel,  for  hverken 

at  henvejres  eller  omstødes  af  den  elektriserede  Masse.  — 
Hjort  er  nylig  kommen  hjem  fra  Sprogforskernes  Møde  i 
Frankfurt.  Han  maatte  dér  høre  paa  en  lang  Eække  slesvig- 
holstenske Taler,  men  blev  af  Præsidenten  nægtet  Ordet,  da 
han  tilbød  sig  at  meddele  Forsamliugen  Oplysninger  i  en 
modsat  Retning.  Han  blev  der  dog  uden  at  protestere  mod 
denne  Uretfærdighed.  Han  fandt  Raseriet  mod  Danskens  for- 
mentlige Undertrykkelse  af  Hertugdømmerne  almindelig  ud- 
bredt blandt  lærde  og  Statsmænd,  og  han  hørte  Skvadronader 
om  100,000  Frivillige,  som  skulde  redde  Tyskheden  og  op- 
sluge os.  Han  kom  dog  uopslugt  gjennem  de  store  Ords 
Land;  men  iugensteds  vilde  man  høre  noget  Ord  om  For- 
holdenes sande  Beskaffenhed.  Han  lod  Tieck  hilse  og  sige, 
at  han  var  Skyld  i  vor  Ulykke;  thi  Romantikken,  han  havde 
indført  i  Tyskland,  var  nu  endog  gaaet  over  i  Politikken. 

Af  Mugges  Bog  saa'  jeg,  at  dine  Ord  om  Tysken  paa 
Skamlingsbanken  vare  blevne  til  en  Brand  til  at  opflamme 
Hadet  mod  Danskheden.  Det  er  dog  kuriøst,  at  vi  fredelige 
Danske  nu  skal  gjælde  for  et  farligt,  erobresygt  Folk.  —  At 
det  danske  Blod  dog  er  tykkere  end  Vand,  selv  hvor  det  er 
spæget  med  den  største  videnskabelige  Udjævning,  saa'  du 
maaske  af  H.  C.  Ørsteds  Svar  i  Kiel  paa  den  tyske  Hilsen 
til  Kjøbenhavns  Universitet. 

Med  Reformen  af  Sorø  Akademi  er  vi  endnu  ikke  videre, 
end  da  vi  saas.  A.  Rothe  liar  —  som  du  maaske  har  set  i 
Berlingereu  —  anbefalet  et  Slags  Overhofmester  som  vor 
eneste  Redning;  han  holder  imidlertid  af  alle  Kræfter  paa 
vort  gamle  Studentervæsen.  Endnu  i  dette  Efteraar  venter 
jeg  dog  et  Slags  Afgjørelse,  naar  der  kan  blive  Tid  dertil  for 
de  vigtige  politisko  Sager. 

Kunde  du  faa  Lyst  og  Tid  til  at  lade  mig  høre  lidt  fra 
dig,  vilde  det  glæde  mig.  Hvad  du  nu  fornemmelig  lever 
og  rører  dig  i,  —  og  hvorledes  du  betragter  vort  nuværende 
historiske  Standpunkt,  gad  jeg  gjærne  talt  med  dig  om.    Nu, 

da  Hauch  er  borte,  savner  jeg  mer  end  nogen  Sinde  et  levende 

Ord  fra  dig  en  Gang  imellem. 

Hjærteligst  Hilsen  til  dig  og  alle  dine  fra  Lucie  og  din 

hengivneste 

B.  S.  Ingemann. 

Jeg  vedlægger  en  Kantate,  som  jeg  skrev  til  Festen  her 
paa  Kongens  Fødselsdag. 

Kierkegaards  har  vi  nylig  hørt  fra.     De  har  det  godt. 


121. 
Ingemanu  til  GrundtTig. 

Sorø.    d.  -ide  Jan.  1847. 
Kjære  Grundtvig! 

Juleaften  har  du  tænkt  venlig  paa  mig  og  sendt  mig 
din  nye  Mytologi  ^).  Hjærteligst  Tak  saa  vel  for  dette  som 
for  ethvert  Tegn  paa  dit  gamle  trofaste  Venskab! 

Det  har  nu  fornøjet  mig  i  denne  Juletid  paa  ny  at  under- 
holde mig  med  dine  mytiske  Spejlbilleder  af  Menneskeaauden 
i  Folkelivet  og  Verdenshistorien.  Meget  kjendte  jeg  naturligvis 
igjen  fra  dine  Forelæsninger  over  Myterne;  og  din  sammen- 
trængte Fremstilling  i  Haandbogen  har  nu  givet  mig  Lyst 
til  at  læse  „Bragesnak"  om  igjen.  Af  det  mundtlige  Fore- 
drags Liv  har  hin  Bog  et  rigeligt  Udstyi-.  Med  din  nye 
Haaudbog  for  mig  er  det  mig  imidlertid  ogsaa  tit,  ligesom  vi 
talte  sammen.  Dit  særegne  Blik  for  at  finde  Sammenlignings- 
punkter  mellem  Mytebilledeme  og  de  psykologiske  eller  histo- 
riske Livsbilleder  har  altid  højlig  interesseret  mig,  hvor  over- 
raskende det  end  ofte  har  været,  hvad  enten  jeg  fandt,  at 
det  var  noget  slaaende  almengyldigt  eller  noget  genialsk 
individuelt,  der  tiltalte  mig. 

At   du  har  set   Freja   med   et   ordentligt   Spand   Bjørne 

^)  [„Græsk  og  nordisk  Mytologi  for  Ungdommen".   Kbhvn.  1847.] 

for  sin  Vogn,  i  Steden  for  det  fatale  Kattespand,  var  mig  en 
ny  og  kjær  Opdagelse.  Hvad  jeg  for  længe  siden  i  Bjo^^^lfs 
Drape  har  lagt  Mærke  til:  at  den  værste  danske  Landeplage 
fra  Arilds  Tid  er  betegnet  som  en  forhexet  Søvn,  har  det 
interesseret  mig  nu  ogsaa  at  lægge  Mærke  til  i  Grottesangeu. 
Din  Udtydning  af  den  ødelæggende  Saltmaling  i  samme 
Grottesang,  i  Analogi  med  Hj  arnes  Saltsyder-Maske,  da  han  i 
Fortvivlelse  gik  paa  gale  Veje,  —  slog  mig  og  bragte  mig 
til  at  tænke  paa  Saltsyderiet  i  vor  Litteratur,  fra  Baggesen 
og  Ludvig  Heiberg  til  Køkkensaltsyderiet  i  Korsaren,  og  den 
Fortrængelse  af  Sandhed,  Begejstring  og  Alvor,  alt  det  Syderi 
har  været  Organ  for.  —  Sig  mig  ved  Lejlighed,  hvorfor  du 
i  din  nye  Mytologi  ikke  som  tilforn  har  stillet  Alfader  (eller 
Fimbultyr)  ved  Nornernes  Side  i  Spidsen  for  hele  den  old- 
nordiske Livsbetragtning,  som  Menueske-  og  Halvgude-Verdeneus 
Bærer  og  inderste  Grund?  Det  har  du  jo,  trods  Dunkelheden 
i  Eddaerne,  tilforn  tydelig  af  den  indre  Sammenhæng  paavist. 

Det  har  glædet  mig  at  se  Holger  Danske  optagen  i 
din  nordisk  -  mytiske  Heltekreds,  og  at  vi  saa  ganske  ere 
mødtes  i  Beskuelsen  af  dette  Folkenatur-Billede.  At  Folket 
nu  virkelig  tilegner  sig  ham  i  hans  klare  aabenbare  Betyd- 
ning, har  vi  jo  selv  set  Beviser  for  i  Stændersalen.  Vor 
fortræffelige  Dronnings  Kjærlighed  for  Holger  lader  mig  haabe, 
at  Barbarossa  dog  aldrig  for  Broderskabets  Skyld  skal  stikke 
ham  ud  af  hendes  Hjærte. 

Hvad  nu  den  vordende  soranske  Højskole  angaar,  vilde 
jeg  gjærne  kunne  meddele  dig  en  lys  Udsigt  med  det  nye 
Aars  Begyndelse;  men  des  værre  staar  dens  Fremtid  lige 
\xvis  og  omtaaget  for  os.  Den  siesvig -holstenske  Mosedam 
giver  sagtens  ham  nok  at  tage  vare,  som  alene  skal  slaa 
Hovedet  paa  Sømmet. 

Nu,  Lykke  og  Velsignelse  til  al  god  Gjerning  i  det  nye 
Aar!     Kjærlig  Hilsen  til  dig  og  alle  dine  fra  min  Lucie  og 

din  hengivne  Ven 

B.  S.  Ingemann. 

Hauch  skriver  fra  Kiel,  at  Holstenerne  nu  synes  at  tage 
„Svøftet^'  ind  og  ytre,  at  i  deres  Forhold  til  Danmark  er  det 
ikke  „Trennung",  men  kun  „Trennbarkeit",  de  vil.  Han  har 
dog  nu  faaet  ti  Studenter  at  læse  for  over  dansk  Sprog  og 
Litteratur,  hvilket  dér  anses  for  et  stort  Særsyn. 


122. 
OruiidtTig  til  lugeinanu. 

Kbhvn.  1847.     Jan.  8. 
Kjære  Ingemann! 

Da  jeg  skottede  til  dit  helt  uventede  og  endnu  mere 
uforskyldte  Brev  af  det  nye  Aars  Førstegrøde,  da  havde  jeg 
en  lille  Forsmag  af  Kjeltring-Følelsen  ved  glimrende  Beviser 
paa  Ædelmodighed :  det  fule  Xag,  som  giver  Skam  til  Takke ; 
thi  jeg  havde  alt  næsten  et  helt  Fjerdingaar  baaret  paa  en 
ond  Samvittighed  for  dit  Vennebrev  af  Oktober  forrige  Aar, 
med  Wegeners  rare  Mindesmærke  om  Anders  Vedel,  og 
havde  nys  ved  Hjælp  af  H.  E.  Glahn  snot  mig  fra  Gjeu- 
gjældet  med  den  lille  Mytologi,  saa  mig  syntes,  det  var  alt 
for  .cloeude  Kul,  du  paa  Timen  rystede  paa  mit  Hoved.  Dog, 
Kjeltring  følte  jeg  ingen  Lyst  til  at  være,  thi  Forsmagen  var 
mig  allerede  vederstyggelig,  og  jeg  besluttede  da  angergiven 
at  benytte  de  første  nogenlunde  bekvemme  Øjeblikke  til  at 
rose  i  det  mindste  den  Ædelmodighed,  jeg  ikke  var  i  Stand 
til  at  efterligne.  Det  gjorde  jeg  da  ogsaa  mundtlig,  da  F. 
Fenger  forleden  Aften  bragte  mig  din  Hilsen,  og  giver  nu 
sort  paa  hvidt  for  Kesten. 

Altsaa,  mange  Tak  for  begge  dine  rare,  aldeles  ufor- 
skyldte Vennebreve,  og  dermed  for  dit  sjældne,  uforanderlige 
Venskab,  der  vel  nu,  lige  gammelt  med  de  „sorte  Riddere", 
har  tilbagelagt,  hvad  vi  kalde  en  hel  Menneskealder!  Tak 
da  ogsaa  for  det  gode  Øje,  hvormed  du  har  læst  og  betragtet 
min  lille  Mytologi,  der  vel  ikke  er  bleven  nær  saa  morsom, 
som  jeg   ønskede,    men   er   dog  Frugten  af  langt  mere  Flid, 

end  jeg  havde  trot  endnu  at  kunne  anvende  paa  denne  Gjen- 
stand,  og'  har  skjænket  mig  selv  langt  mere  Nydelse,  end  jeg 
ventede.  En  Gang  vil  man  vel  .ogsaa  skjønne  paa,  dog  endelig 
at  have  faaet  en  Udsigt  over  Grækernes  Myter,  som  i  Kort- 
hed giver  omtrent  alt,  hvad  os  er  levnet  fra  første  Haand. 
—  Har  du  lagt  Mærke  til  Sønnen  af  Musernes  Amme,  den 
plumpe  Krotos?  jeg  véd  ikke  længe,  jeg  har  faaet  saa 
hjærtelig  en  Latter,  som  da  jeg  først  fik  Syn  paa  den 
Krabat. 

Naar  jeg  imidlertid,  som  i  denne  Vinter,  i  Grunden  gaar 
og  skranter,  og  mindes  levende  om,  hvor  nær  den  Aften  vel 
er,  da  man  ikke  kan  arbejde,  da  er  jeg  tilbøjelig  til  at  for- 
tryde baade  den  Tid,  der  er  anvendt  paa  denne  Bog  og  meget 
mere,  da  en  Kirkehistorie  og  en  Nordens  Historie  dog  egentlig 
længe  burde  haft  Krav  paa  al  den  Tid,  jeg  kunde  spare  til 
Pennen,  og  Joh.  Mullers  Breve,  som  jeg  ret  har  læst  i 
denne  Tid,  har  ikke  blot  stemt  mig  vemodig  over  alt,  hvad 
der  dér  og  med  ham  gik  tabt,  men  ogsaa  over,  hvad  der 
synes  at  skulle  gaa  tabt  her  og  med  mig.  Vist  nok  er  det 
for  en  stor  Del  kun  Skin,  da  Bøger  dog  i  Grunden  hverken 
nytter  Tiden  eller  Folket,  naar  Aanden  ej  paa  ny  kan  faa 
dem  sat  i  Bevægelse;  men  naar  man  ret  havde  kjøbt  den 
belejlige  Tid  i  de  onde  Dage,  vilde  ogsaa  i  denne  Henseende 
dog  vist  en  Del  ladet  sig  udrette,  før  Køsten  i  Møllen  blev 
lav  og  Vinduerne  dumme.  Paa  Onsdag  har  jeg  lovet  at  tale 
ved  Studenterfesten  om  Nordens  historiske  Minder;  og 
det  kunde  gjøres  hart  behov,  naar  det  kunde  hjælpe;  men 
saa  skranten  som  jeg  er,  tør  jeg  knap  tænke  paa  det. 

Dog,  Klynken  nytter  ikke,  har  heller  aldrig  været  min 
Sag,  og  skal  med  Guds  Hjælp  heller  ikke  blive  det  i  mine 
sidste  Dage,  uden  naar  Naturen  gaar  over  Optugtelsen  i  et 
Suk  over  det  forhexede  Land,  hvor  den  splittergale  Optugtelse 
endnu  underkuer  og  truer  med  i  Bund  og  Grund  at  ødelægge 
den  herlige  nordiske  Natur,  som  aabenbar  af  Skaberen  var 
bestemt  og  af  Gjenløseren  kunde  benyttes  til  store  og  glæde- 

lige  Ting.  Da  Tor-Herre  nemlig  er  baade  meget  klogere  og 
meget  bedre  end  nogen  af  os,  saa  sker  upaatvivlelig  baade 
det  bedste  og  det  viseste,  hvad  saa  end  Verden  vil  eller 
gjør,  saa  vor  eneste  Sorg  skal  være  over  os  selv  og  vore 
Børn;  men  den  kan  ogsaa  være  stor  nok,  naar  den  falder 
over  os. 

Det  er  et  daarligt  Nyaarsbrev,  men  det  kunde  i  Dag 
ikke  blive  bedre,  og  jeg  vilde  dog  ikke  som  sædvanlig  fore- 
trække ingen  Ting. 

Et  langt  lyksaligere  Nyaar,  end  det  for  Øjeblikket  tegner 
til,  være  da,  ej  uden  Haab,  dig  med  alt  dit  og  Norden  med 
08  alle  tilonsket  fra  ham,  som  er  god  og  hvis  Miskundhed 
varer  evindelig! 

Kj  ærligst  Hilsen  fra  os  alle  ved 

din  Ven 
N.  r.  S.  Grundtvig. 


123. 
Ingeinami  til  (Irundtrig. 

Soro.    d.  Sdje  Marts  1847. 
Kjære  Grundtvig! 

Jeg  har  i   Dag   et   dobbelt  Ærende  til   dig,    først   som 

Gesandt  fra  „Kongedatteren",  Kristjan  den  fjerdes  endnu  levende 

Barn,  med  Hilsen  og  hjærtelig  Tak  for  det  smukke  Udbrud  af 

din  Kjærlighed  til  hende,  din  inderlige  Deltagelse  for  hendes 

fattige    Kaar   midt  i   hendes  Eigdom   gjennem  Aarhundreder, 

og   dit   dog  i  Grunden   altid   friske  Haab   om   hendes  Liv   og 

Lykke  i  en  gylden  Fremtid   for  hende  og  for  Danmark.     Dit 

varme,   kjærlige  Ord^),   mener  jeg,   kom  netop  i  et  belejligt 

Øjeblik,  medens  Spørgsmaalet  om  „at  være  eller  ikke  være" 

foredrages  for  Kongen   og  Statsraadet.     Molbechs   lille  Skrift 


^)  [„Den  danske  Kongedatter".    Digt  om  Højskolen  i  Sorø,    i 
„Berl.  Tid."     1847.     Nr.  49.] 

kom  vist  ogsaa  belejligt.  Skjønt  du  vist  nok  er  langt  fra 
med  ham  at  kæmpe  for  det  bestaaende  her  i  dets  Lighed 
med  den  Del  af  Universitetet,  man  nu  vil  have  henlagt  til 
de  udvidede  Latinskoler,  vil  du  dog  vist  have  glædet  dig  over 
den  Vanne  og  den  historiske  Interesse,  hvormed  han  har  paa- 
talt den  særegne  Stiftelses  Ret  baade  til  at  existere  og  til 
at  virke  med  fornyet  Liv  og  udvidet  Frihed,  i  hvad  Eetning 
det  bedst  kan  ske.  Var  en  saadan  Deltagelse  for  Stedets 
historiske  Betydning  og  Stiftelsens  Eet  til  fri  og  selvstændig 
Udvikling  almindelig  eller  dog  ikke  en  stor  Sjældenhed  nu 
til  Dags,  vilde  der  nu  være  meget  at  vente  og  haabe.  Som 
Sagerne  staa  —  med  den  vægtige  Oppositjon  af  Overbestyi-elsen 
og  af  næsten  hele  Kjøbenhavns  Universitet  og  selv  af  den 
saakaldte  almindelige  Mening  —  er  det  nu  vist  store  Ting, 
om  Kongedatteren  slipper  for  at  skæres  midt  over,  og  med 
sit  gamle  Snørliv  faar  Lov  til  at  aande  lidt  friere  og  lukke 
sin  Dør  op  for  den  friske  Foraarsluft  og  frie  Besøg  af  den 
danske  Ungdom;  —  men  om  ogsaa  dette  kun  sker  for  Øje- 
blikket, vindes  derved  dog  Udsigt  til  et  Liv,  der  selv  maa 
vide  at  afsondre  det  hæmmende  og  tilegne  sig  alt,  hvad  der 
i  folkelig  Aand  vil  slutte  sig  dertil.  Jeg  vil  nu  haabe  det 
sidste,  fornemmelig  af  Kongens  Pietet  for  Forfædrenes  Idé  og 
Kristjan  IV.'s  Hensigt.  Hvad  det  i  den  første  Generatjon 
skal  blive  til,  og  hvor  vidt  jeg  selv  vil  faa  Frugterne  deraf 
at  se  og  faa  Lejlighed  til  at  virke  noget  derfor,  —  det  maa 
Gud  vide  og  raade  for.  Men  paa  „Kongedatterens"  Vegne 
glæder  jeg  mig  ved  ethvert  kraftigt  og  betimeligt  Ord  fra 
hendes  Venner. 

Mit  andet  Ærende  til  dig  i  Dag  er  at  sige  dig  hjærtelig 
Tak  for  dit  sidste  kjærlige  Brev.  Din  Samvittighedsfuldhed  i  — 
om  ikke  just  punktlig  at  besvare  mine  Breve,  saa  dog  i  at 
ville  det  og  bebrejde  dig  selv,  at  du  ikke  altid  gjør  det  — 
havde  nær  forledet  mig  til  ikke  at  skrive  nu,  "imedens  jeg 
til  Paaske  haaber  at  se  dig ;  men  da  jeg  læste  din  begejstrede 
Sang   om  „Kongedatteren",    maatte  jeg   skrive    og  række  dig 

Haand   i   Frastand.      Gud   velsigne    dig!      Hjærteligst   Hilsen 
baade  fra  Lucie  og  mig  til  dig  og  dine! 

Tel  maa  man  le  med  dig,  naar  man  med  dig  ser  Pans 
kluntede  Søn  anstrænge  sig  lige  saa  meget  for  at  beklappe 
Silens  og  Momuses  Sølerier  og  Kjældermænd,  som  for  at 
hylde  Apols  og  Musernes  Sange;  men  man  trænger  dog  mere 
til  den  Klodrian,  end  man  vil  være  bekjendt,  —  og  skal  der 
komme  rigtigt  Liv  i  vor  „Kongedatter",  maa  Krotos  ogsaa 
bruge  sine  Næver. 

Med  dit  Skranteri,  haaber  jeg  nu,  det  er  forbi,  og  jeg 
vil  glæde  mig  til,  at  baade  din  Kirkehistorie  og  din 
Xordens  Historie  vil  komme  for  Dagen.  Siden  jeg  sidste 
A'iuter  var  i  Kjøbenhavn,  har  jeg  hildet  mig  ind,  jeg  havde 
nogen  Svindsot  (!)  men  uu  tror  jeg  dog,  det  fordeler  sig  til 
en  Eække  af  lange  Forkølelser,  der  tage  af,  siden  jeg  har  be- 
gjTidt  at  drikke  Kaffe  af  ærligt  dansk  Byg,  som  jeg  i  lignende 
Tilfælde  anbefaler.  Jeg  har  ikke  skrevet  synderlig  andet  i 
Yinter,  end  nogle  smaa  „Kakkelovnskrogs -Historier",  som 
maaske  til  næste  Vinter  kan  voxe  til  et  Bind.  Nu  skal  jeg 
til  at  læse  over  Sagnene  og  Eddasangene  for  de  sex  Akade- 
mister,  vi  beholde  i  Sommer  og  næste  Vinter;  fire  har  \i 
dimitteret  i  disse  Dage  (tre  med  Laud.  og  én  med  Haud.), 
vakre  Fyre,  som  ikke  har  været  her  forgjæves.  Kunde  vi  uu 
til  Efteraaret  faa  nyt  Liv  i  „Prinsessen",  \ålde  dog  maaske 
vort  100  Aars  Jubilæum  fra  Frederik  den  femtes  Fundatjon 
af  1747  og  vort  25  Aars  Lektor- Jubilæum  fra  1822  — 
analogt  med  de  gamle  Løjtnantsjubilæer  —  ikke  blive  en 
udelukkende  Pudserlighed  i  Korsarmaner. 

Og  nu  tusend  Levvel  og  de  Igærligste  Hilsener! 
Din  hengivneste  Ven 

B.  S.  Ingemann. 

124. 
lugemaiiu  til  Griiudtrig. 

Soro.     d.  2den  Juli  1S47. 
Kjære  Ven! 

Nu,  efter  at  jeg  andeu  Gang  har  læst  din  Lykønskning 
til  Danmark  baade  med  det  saakaldte  „Dummerhoved"  og 
med  „den  danske  Højskole",  du  liaaber,  skal  blive  virkelig 
til,  og  sætter  saa  store  Forhaabninger  til,  kan  jeg  ikke 
længer  opsætte  at  takke  dig  hjærteligst  for  den  Kjærlig- 
lied  og  —  trods  alle  Modbestræbelser  —  lige  varme  Be- 
gejstring, hvormed  du  kæmper  for  en  højere  folkelig  Dan- 
nelse og  betragter  Axels  gamle  Klosterstiftelse  som  et 
væsentligt  Udgangspunkt  derfor.  Siden  vi  sidst  taltes  ved, 
synes  vi  at  være  komne  et  Skridt  frem,  skjønt  vel  ikke 
ganske  i  den  Retning,  som  du  bifalder.  Men  skal  det  ikke 
lykkes  den  nærværende  Overbestyrelse  —  trods  den  bestemt 
udtalte  kongelige  Vilje  —  efterhaandeu  at  gjenuemføre  sin 
Plan:  Akademiets  Eeduktjon  til  en  almindelig  lærd  Skole, — 
maa  Skolen  og  Opdragelsesanstalten,  saa  længe  den  skal  be- 
staa,  og  enten  den  er  lærd  eller  ikke,  nødvendig  hænge  sam- 
men med  Højskolen,  og  Akademiets  Helhed  bevares.  Skal  en 
folkelig  Dannelse  blive  gjennemgribende,  maa  den  folkelig 
dannede  Højskole -Ungdom  ikke  derved  udelukkes  fra  Em- 
bedsstanden (at  du  er  af  samme  Mening,  ser  jeg  ogsaa  med 
Glæde  S.  58 — 59  i  dit  Skrift).  Lad  da  Akademiet  beholde 
sin  lærde  Skole,  men  stræbe  at  give  dens  Studenter  en  dansk 
folkelig  Eetning;  og  lad  den  uden  for  den  lærde  Skole  til- 
kommende Eeal-Højskole-Ungdom,  uden  at  spilde  Tiden  med 
latinsk  Stil ,  dog  —  naar  den  ønsker  det  —  faa  Lejlighed 
til  at  tilegne  sig  saa  meget  af  de  saakaldte  Humaniora,  at 
de  med  Overvægt  af,  hvad  vi  kalde  Dansk  og  hvad  andre 
kalde  Eealia,  —  kunne  være  lige  saa  berettigede  og  lige  saa 
duelige  til  at  gaa  Embedsvejen,  naar  de  vil,  som  de  paa 
den  gamle  Maade  fra  alle  Landets  lærde  Skoler  udgaaede 
Studenter!     Kun  naar  denne  Frihed  tilstedes,  vilde  Højskolen 


294 


være  sikker  paa  Besøg  og  danue  ved  et  uyt  Slags  Studenter 
en  betydende  Modvægt  mod  det  gamle  vedblivende  Skole- 
sjstems  Anmasselse  som  eneberettiget  Behersker  af  Folket 
gjeunem  Embedsstanden. 

Skal  et  saa  afsides  og  næringsløst  Sted  som  Sorø  drage 
„Kjærnen  af  den  danske  Ungdom  i  alle  Stillinger  og  fra  alle 
Sider  til  sig"  (som  du  ytrer  Side  36),  saa  behøves  her  ikke  alene 
de  lyslevende,  dansksindede  Ledere  og  Lærere,  som  du  fordrer, 
men  tillige  Frihed  til  og  Haab  om  her  at  kunne  danne  sig 
til  hvilken  som  helst  Stand  og  Stilling  i  Landet,  og  i  det 
mindste  samme  Eet,  som  andre  højere  Undervisningsanstalter 
give,  til  —  med  samme  endelige  Prøve  som  andre  —  at 
træde  i  Kongens  og  Fædrelandets  Tjeneste. 

Herom  har  jeg  indgivet  et  Forslag  til  Kongen,  og  han 
har  sendt  det  til  Direktjonen,  med  Befaling  til  at  paaagte 
det  blandt  andre  indkomne  Forslag  om  Eeformeu,  samt  at 
tilkalde  mig  til  Konferens  derom  og  om  Højskolens  Organisa- 
tjon,  inden  dens  Plan  forelægges  til  Aprobatjon.  En  lokal 
Overbestyrelse  har  han  ogsaa  erklæret  nødvendig,  og  Grev 
Knuth,  vor  nye  Amtmand,  som  man  skal  kunne  vente  meget 
godt  af,  skal  være  udset  til  Overdirektør  for  alle  Akademiets 
forskjellige  L'ndervisningsanstalter,  som  saaledes  samles  i  en 
Helhed. 

Se,  hertil  knytter  sig  nu  vort  fornyede  Haab  om  Sorø. 
Dog,  skal  Knuth  udrette  noget,  maa  han  have  frie  Hænder, 
og  skal  Akademiet  med  den  vordende  Højskole  ikke  overbestyres 
neden  om  hjem  {ad  undas),  maa  det  ikke  have  et  Hoved  i 
Kjøbenhavn,  som  vil  opsluge  det. 

Yor-Herre  lægge  nu  sin  Velsignelse  til !  saa  kan  det  dog 
endnu  blive  til  noget,  om  ikke  just  i  vor  Levetid,  saa  dog  i 
dette  Aarhundrede;  og  naar  det  bliver  til  noget  ret  folkeligt 
og  dansk,  kan  Folket,  næst  Yor-Herre  og  Kongen,  takke  den 
grunddanske  Aand  derfor,  som  har  fremkaldt  Ideen. 

Jeg  bivaanede  med  Lucie  en  smuk  Folkefest  i  Suserup 
Skov  den  28de  Juni,    hvor  blandt  andre  Birkedal  talte  livlig 


295 


om  det  rette  dauske  Forhold  mellem  Konge  og  Folk  og  om 
den  Kjærlighed,  som  skal  bringe  begge  Velsignelse  og  Lykke. 
Mange  af  dine  Sange  klang  smukt  og  levende  baade  fra 
Bondens  og  Præstens  Mund  og  Hjærte. 

Og  nu  en  glad  og  lykkelig  Sommer!  De  venligste  Hil- 
sener til  dig  og  alle  dine  fra  min  Lucie  og 

din  hjærteligst  hengivne 

B.  S.  Ingemann. 

Hav  den  Godhed  at  levere  din  Søn  Svend  vedlagte  Ma- 
terialier  til  hans  Yisesamling !  Der  er  meget  forkasteligt  der- 
iblandt; men  jeg  sender,  hvad  man  har  sendt  mig,  til  hans 
Eftersyn  og  Drøftning. 

S.  T.    Hr.  Pastor  Grundtvig,  Ptidder  af  Danebrog. 


125. 

Gruudtrig  til  Iiigeinanu. 

Bakkehuset.     5te  Juli  1847. 
Kjære  Yen! 

Naturligvis  er  jeg  paa  en  Maade  mer  i  Sorø  end  paa 
Bakkehuset  i  denne  Tid,  saa  intet  kan  hos  mig  høre  mere 
til  Søgnedagens  Orden,  end  at  tale  med  dig  om  Sorø;  men 
nykken  er,  at  Sagen  staar  stille;  thi  den  maatte  efter  mine 
Tanker  heller,  naar  galt  skulde  være,  gaa  galt,  naar  kun 
Vejen  var  aabeu,  saa  den  ogsaa  kunde  gaa  ret. 

Uagtet  jeg  derfor  er  vis  nok  paa,  det  duer  slet  ikkt- 
med  al  den  saakaldte  Dannelse,  som  man  ikke  attraar  for  sin 
egen  og  sine  naturlige  Virkningers,  men  for  et  vist  Levebrøds 
Skyld,  og  er  lige  saa  vis  paa,  at  naar  kun  en  saadan  ægte 
dansk  Dannelse,  som  jeg  mener,  var  at  finde  i  Sorø,  skulde 
der  ikke  fattes  danske  Ungersvende,  som  vilde  lede  den  op, 
allermest  paa  en  Tid,  da  den  sælandske  Jærnbane  jo  snart 
maa  bringe  Sorø  Hovedstaden  meget  nærmere,  end  Koskilde 
hidtil  har  været,  —  saa  skal  jeg  endda  være  fornøjet,  naar  blot 

Højskolen  aabues  for  alle  uden  Examen,  og  naar  det  maa 
tillades  mig  personlig  at  komme  der,  naar  jeg  kan,  og  gjøre  — 
andre  ufornærmet  —  hvad  jeg  vil,  saa  det  kan  komme  for  en 
Dag,  hvad  vor  Ungdom  egentlig  har  Lyst  og  Hoved  til.  Saa  meget 
er  nemlig  vist,  at  alt,  hvad  man  betænker  og  indretter  uden 
Hensyn  herpaa,  er  Famlen  i  Blinde  og  maa  blive  saa  meget 
mere  uhensigtsmæssigt  og  ufrugtbart,  som  det  herskende  Be- 
greb om  Dannelse  er  blot  formelt  og  fører  derfor  nødvendig 
til  en  Skolemesterleg  eller  til  slet  ingen  Ting  enten  i  aandelig 
eller  verdslig  Henseende,  uden  Dovenskab,  Indbildning  og 
Kjedsommelighed. 

At  Meningen  med  Knuths  Ansættelse  var,  at  han  skulde 
være  Overhofmester,  tænkte  jeg  strax,  og  det  glædede  mig, 
fordi  der  dog  mulig  kan  være  Udkomme  med  ham,  hvad  der 
i  denne  Henseende  umulig  kan  være  med  Direktjonen;  og  saa 
længe  Kongen  lader  Sagen  ligge  i  dens  Haaud,  er  den  lagt 
paa  Hylden  eller  under  Bordet. 

Min  lille  Bog  har  Kongen,  efter  et  stærkt  Udtryk  ved 
Siden  af  ham,  „slugt";  men,  skjønt  det  naturligvis  glæder 
mig,  den  har  smagt,  saa  er  jeg  dog  for  gammel  til  at  være 
fornøjet  med  andet,  end  hvad  der  frugter. 

Tak,  fordi  du  har  læst  den  lille  Bog  to  Gange!  thi  det 
er  det  store  Skriver- Kors,  at  hvad  man  har  pløjet  mange 
Gange,  sædvanlig  fares  over  med  en  løs  Harve! 

Tak  ogsaa  for  Sendingen  til  Svend!  han  har  allerede 
fundet  en  „Mo'er  Ellen"  paa  Sevedø,  som  der  er  noget  ved, 
og  det  kalder  jeg  store  Ting;  men  hvem  der  er  i  Nærheden, 
skulde  sørge  for,  at  hun  ikke  tog  sine  gamle  Viser  i  Graven 
med  sig;  og  det  vilde  der  være  sørget  for,  naar  man  puttede 
Kæmpeviserne  i  Munden  paa  Børnene  i  næste  Skole,  —  et 
nemt  Husraad,  som  det  er  besynderligt,  man  endnu  saa  sjælden 
anvender.     Du  kjender  jo  Fiedler,  mind  ham  om  det! 

Tak  endelig  for  dit  gode  Sommerønske!  da  jeg  véd,  det 
kommer  fra  det  rette  Sted.  Jeg  er  i  Aar  kommen  „oven 
paa  det",    nemlig   paa  Bakkehuset,    og   det  huer  mig  godt, 

med  Haven  og  Kallebodstrand  og  deu  uu  befolkede  Jærnbaue 
lige  for  Øjnene;  men  i  Grunden  kjeder  jeg  mig  dog  lidt;  thi 
indvendig  gaar  det  ikke  længer  saa  fejende,  og  udvortes 
slæber  alting  saa  jammerlig  af,  selv  tit  paa  en  Jærnbane,  at, 
skjønt  man  ingen  Lyst  har  til  at  lægge  sig  til  at  dø,  siger 
Fornuften  dog,  det  var  det  klogeste,  man  kunde  gjøre. 

Det  bæres  mig  for  Eesten  for,  at  vi  dog  nok  skal  ses 
i  Sommerens  Løb,  og  sker  det  i  Sorø,  faar  jeg  vel  nok  at 
bestille  med  at  værge  mit  „Dummerhoved";  men  det  skader 
ikke,  da  jeg  dog  véd,  I  nænner  ikke  at  rive  det  af  mig. 

Hils  venligst  din  Lucie  fra  os  alle,  og  saa  dig  selv,  og 
naar  du  ser  Søster  Glahn  og  hendes,  da  i  lige  Maade  fra 

din  Ven 
N.  F.  S.  Grundtvig. 
P.  S. 

„S,  T.  Hr.  Pastor  Grundtvig,  Eidder  af  Danebrog", 
beder  undskyldt,  at  han,  dels  for  Papirets  Stumpethed  og 
dels  for  Hr.  Etatsraadens  Titels  Længde,  ej  kan  kappes  i 
Artighed. 


126. 
Grundtvig  til  lugenianii. 

Bakkehuset.     '2(lde  Juli  1847. 
Kjære  Ligemann! 

Det  var  min  Betænkning    at   have   gj æstet   dig   i   denne 

Uge  og  Ansigt  til  Ansigt  bragt  dig  og  din  kjære  Lucie  min 

broderlig   venlige   Lykønskning  til   eders   anden   Bryllupsdag, 

som  vist  nok    for   faa  Ægtepar  opliver  saa  mange  uafbrudte, 

dyrebare  Minder   fra   et  sjælden   lykkeligt  Ægteskabs   mange 

henrundne  Aar;    men  da  jeg  nu  ser,  Omstændighederne  ikke 

vil   tillade   mig   at   søge   denne    Glæde,    som  jeg   véd,   vilde 

ogsaa  været  eders,    saa  lad  mig  dog  i  det  mindste  i  Aaudeu 

se  eders  glade  Ansigter  og  trykke  eders  Hænder  med  en  mild 

Taare  i  Øjet  ved  Tanken   om  Sorrig   og  Glæde,    som  vandre 

til  Hobe  her  uedeu,  men  ogsaa  med  den  glade  Følelse,  som 
vi  dele :  at  Herren  er  god  og  hans  Miskundhed  varer  e\'inde- 
lig!  Han  skjænke  eder  endnu  mange  glade  Dage  og  Aar, 
med  Øje  paa  den  fuldkomne  Glæde,  hvortil  han  faderlig  kaldte 
os  med  sin  enbaarne! 

Endelig  har  jeg  da  en  Gang  igjen  talt  med  Majestæten 
om  Sorø  i  en  Privatavdiens  hos  Dronningen;  og  skjønt  jeg 
er  for  gammel  til  at  spinde  store  Drømme  ud  af  et  Gran 
Virkelighed,  tror  jeg  dog,  det  var  et  lille  Skridt  fremad,  da 
han  baade  lovede  at  tale  med  mig  under  Sagens  videre  Ud- 
vikling og  fandt  selv,  at  den  ikke  for  Øjeblikket  var  i  de 
bedste  Hænder,  samt  at  jeg  vel  tiu"de  have  Ret  i,  at  min 
personlige  Medvirkning  ved  Udførelsen  ej  vilde  være  over- 
flødig. Han  slog  ved  denne  Lejlighed  paa,  om  jeg  vilde  for- 
flyttes til  Sorø  som  Præst;  og,  skjønt  jeg  forklarede,  at  det 
just  ikke  kunde  være  mit  Ønske,  saa  føler  jeg  dog,  at  naar 
jeg  ikke  paa  anden  Maade  kunde  komme  til  at  gjøre  mit 
bedste  i  den  store  Folkesag,  der  ligger  mig  saa  inderlig  paa 
Hjærte,  da  maatte  og  vilde  jeg  ogsaa  finde  mig  deri.  Jeg 
har  desuden  betænkt,  at  naar  Meta,  om  Gud  vil,  i  Aarets 
Løb  bliver  gift,  da  paa  en  Maade  at  skille  mig  ved  alle 
mine  Børn  og  en  hel  Del  af  mine  Bøger,  saa  jeg  kan  være 
lettere  til  Flytning,  baade  kort  og  langt;  og  hvad  jeg  især 
føler,  fattes  til  Fuldendelse  af  mit  Dagværk,  er  dog  ingen- 
lunde de  nye  Bøger,  jeg  kunde  have  Lyst  til  at  skrive,  men 
den  nye  Retning  i  Folkelivet  og  dets  Oplysning,  jeg  længe 
har  følt  mig  kaldet  til  af  alle  Kræfter  at  arbejde  paa.  Dog, 
han,  i  hvis  Haand  jeg  har  stræbt  at  lægge  Sagen,  —  mere 
uindskrænket,  jo  bedre  jeg  lærte,  hvor  langt  jeg  selv  var  fra 
at  være  den  voxen,  —  han  vil  sikkert  udføre  den  paa  bedste 
Maade. 

Lev  nu  vel  og  skjænk  mig  paa  Fredag  en  venlig  Tanke, 
som  aandelig  og  hjærtelig  nærværende  hos  eder  med  uskrømtet 
Glæde  og  inderlig  Lykønskning  fra  os  alle,  og,  som  du  nok 
kan  vide,    ej   mindst   fra   de   falsterske  Søstre,    som  vel   har 

været   for  godlij ærtede   til  at   misunde   diu   Lucie,    men   des 
varmere  til  at  lykønske  hende  med  sin  Perle  af  en  Mand. 

Eders  gamle  Yen 

N.  F.  S.  Grundtvig;. 


127. 
Ingemauu  til  Gruudtrig. 

Soro.     d.  31te  Juli  1847. 
Kjære  trofaste  Ven! 

Brevet  med  din  kjærlige  Lykønskning  til  mit  og  Lucies 
andet  Bryllup  betog  os  vel  det  Haab,  som  en  Fugl  havde 
foresunget  os,  om  den  Dag  at  se  dig  her  Ansigt  til  Ansigt, 
og  jeg  savnede  dig  tit  den  Dag  i  Skoven,  hvor  vi  næsten 
tilbragte  hele  den  smukke,  uforglemmelige  Dag;  men  at  du 
aandelig  og  kjærlig  var  til  Stede  blandt  os,  hørte  vi  allerede 
i  den  stille,  herlige  Sommermorgen,  da  din  lige  saa  poetisk 
dejlige  som  inderlige  Sølvbryllupssang  tonede  ud  over  Søen 
fra  Vejen  ved  vor  Have.  Lucie  var  netop  bleven  paaklædt, 
saa  at  hun  kunde  komme  ned  i  Haven  med  mig  og  lij  ærtelig 
bevæges  med  mig  ved  den  Kjærlighed,  der  saaledes  paa  den 
skjønneste  Maade  klang  os  i  Møde.  Ingen  kjærere  eller  kjær- 
ligere  Ven  kunde  givet  den  Ord,  og  mange  venlige  og  smukke 
Stemmer  gav  den  Vinger.  Om  Aftenen  bleve  vi  overraskede 
ved  et  Fakkeltog,  der  udgik  fra  vor  Studenterbolig  og  hvori 
baade  Akademiets  og  Byens,  jeg  tør  næsten  sige,  hele  Be- 
folkning deltog. 

Hvad  der  især  glædede  mig  i  en  smuk  Sang  af  Præsten 
Paludan-Milller,  var,  hvad  han  deri  sagde  om  Lucie,  og  — 
hvad  mig  selv  angaar  —  om  den  Lykke,  jeg  mest  takker 
Gud  for:    som  Visemand  for  Børn  og  Bønder. 

Din  Samtale  med  Kongen  om  Sorø  vidner  om,  at  han 
under  os  det  bedste.  Som  Præst  vilde  du  dog  næppe  her 
blive  tilfreds  og  vel  ofte  komme  til  at  tænke  paa  Præstelivet 
i  Præstø;  dog  nej,  Kirken  skaffede  du  vel  nok  fuld,  —  men 

skal  lier  blive  fulde  Avditoiier  for  Folk,  der  ikke  her  har 
hjemme,  maa  ikke  blot  den  sælaiidske  Jærnbane  gaa  her 
igjennem,  men  Jærnbane  gaa  her  fra  til  enhver  Virksomhed 
af  Betydenhed  —  Kongens  Tjeneste  og  Laudets  som  Stat  ikke 
udelukket.  Kongens  Idé  med  Sorø  er  baade  folkelig  og 
statsklog:  vilde  han  sætte  den  i  Værk  uden  at  spørge  de 
saakaldte  „rette  vedkommende"  —  og  allermindst  Universi- 
tetet —  til  Eaads,  kom  din  Højskole  snart  i  Stand  og  fik 
en  Støtte,  der  stod  fast  og  hængte  sammen  med  Statslivet 
som  med  Folkelivet.  Men  faar  de  Lov  til  at  raade,  som  kun 
vil  dele  og  adsplitte  her  og  samle  alle  Kræfter  i  Hovedstaden, 
—  bliver  Sorø  kun  til  et  Herlufsholm  Xr.  2  inden  ti  Aar. 

Dog,  i  Dag  vil  jeg  ikke  tænke  paa,  hvad  der  tit  gjør 
os  Livet  surt,  hvor  det  kunde  og  burde  være  smukt  og  lifligt. 
Kunde  jeg  kun  bidrage  noget  til,  at  der  en  Gang  kunde  blive 
noget  varig  betydende  af  Absalons  og  Holbergs  Arv,  vilde 
jeg  gjærne  nøjes  med  den  lille  Del  i  Værket  og  for  Resten 
passe  min  egen  og  oprindelige  Dont,  saa  godt  som  man  efter 
sit  Sølvbryllup  —  ogsaa  med  sin  Muse  —  fonnaar  det. 

Og  nu  lev  vel  for  denne  Gang  I  Endnu  en  Gang  min 
og  Lucies  hjærteligste  Tak  for  din  kjærlige  Deltagelse  i  vor 
Lykke!  Bring  alle  dine,  navnlig  de  kjære  Landsmandinder 
fra  Falster,  inderligst  Tak,  fordi  de  ogsaa  ved  denne  Lejlig- 
hed saa  venlig  har  erindret  mig! 

Din  gamle  tro  Ven 

B.  S.  Ingemann. 


128. 
lugeinauii  til  Urundtrig. 

Soro.     d.  1ste  Jan.  18i(>. 

Kjære  gamle  Ven! 
Den  første,   jeg  sætter  Pen   paa  Papiret  til   i   det  nye 
Aar,    skal   være    dig.     Hjærteligst  Tak   for   de    mange  Aars 
trofaste  Venskab!     Gud  velsigne  dig  og  dine  fremdeles! 

Det  var  et  stort  Prøvelsens  Aar,  som  gik  forbi,  baade 
opvækkende  og  ydmygende  for  os  danske.  Udbyttet  af  alle 
vore  Anstrængelser  var  dog  Oprørets  foreløbige  Sejr,  med  de 
to  store  hel-  og  balvtyske  Statslemmers  Affald  —  og  Ind- 
ledningen til  en  Allemands -Enevoldsmagt,  som  dog  nok  i 
Grunden  er  Galskab.  At  du  ikke  sørger  over,  at  de  tyske 
Lemmer  falde  af  os  i  denne  Eadesygetid,  véd  jeg  nok;  bar 
du  noget  Haab  om  at  redde,  hvad  dansk  der  er  deri,  saa 
del  det  med  mig!  udeu  et  alvorligt  Sværdslag  haaber  jeg  da 
ikke,  vi  lade  os  diplomatisere  til  at  lade  os  lemlæste. 

Hvad  den  Valglov,  Kasinoministeriet  gav  os,  duer  til, 
mener  jeg,  vi  tilstrækkelig  bar  erfaret  ved  første  Prøve;  kan 
Eigsforsamlingen  ikke  raade  Bod  derpaa,  vare  nok  vi  gamle 
danske,  der  ikke  have  langt  tilbage  i  denne  Verden,  de 
lykkeligste,  naar  ikke  just  Haabet  om  Folkets  og  Eigets 
Fremtid  hørte  først  og  væsentligst  til  vor  Lykke.  Dog,  mis- 
modig vil  jeg  ikke  være;  hidtil  har  Vor-Herre  hjulpet.  — 
Det  maa  være  drøjt  nok  at  sidde  i  Eigsforsamlingen  og  høre 
alle  de  Taler:  jeg  holdt  det  ikke  ud.  Xaar  du  af  og  til 
river  dem  ud  af  de  gamle  Folder,  kommer  der  dog  noget  Liv 
iblandt  dem;  men  uden  Snørlivet,  som  jeg  vel  kunde  ønske 
dig  fi'i  for,  men  som  holder  megen  OveiHødighed  tilbage  — 
blev  Eigsdagen  til  et  Par  Eigs-Evigheder.  —  Udeu  værnepligtig 
Krigshær  —  i  alt  Fald  som  en  af  Staten  lønnet  frit  valgt 
Krigsstand  ■ —  mener  jeg  ogsaa,  vi  maatte  opgive  at  føre 
Krig,  saaledes  som  Verden  endnu  er  indrettet. 

Tak,  fordi  du  endnu  vilde  holde  paa  et  tilkommende  Liv 
i  Sorø!  Svaret  blev,  som  jeg  ventede  det.  Jeg  har  nu 
ventet  min  og  mine  Kollegers  Afsked  til  Nyaarsgave.  Den 
er  dog  ikke  kominen  endnu,  men  udebliver  næppe  ret  længe. 
Om  to  Maaneder  ere  xi  færdige  her.  Jeg  mener  for  Eesten 
med  Flor,  at  tiere  smaa  Eøddinger  ere  de  bedste  højere 
Folkeskoler.  Hvad  jeg  ventede  mest  af  ved  Kristjan  "\in.'s 
Højskole,  var  den  nj'e,  frie  Vej,  den  skulde  aabne  uden  om 
vort   lærde  Skolevæsen  til  en  mere  dansk  og  naturlig  dannet 

Embedsstand.  Nu  kommer  vor  studerende  Ungdom  atter  i 
det  gamle  Snørliv.  Saa  længe  man  ikke  faar  Lov  til  at 
drage  Kapitalerne  fra  Sorø,  vil  der  dog  endnu  være  Haab 
om,  at  lier  rejser  sig  en  Højskole  en  Gang.  Men  i  vor  Tid 
sker  det  næppe.  Du  ser,  at  det  saaledes  ser  noget  tyndt 
nd  med  mit  Haab  om  det  nye  Aar  for  Danmark  i  det  hele 
og  for  Sorø.  Har  du,  som  du  plejer,  endnu  Overflødighed  af 
ungdomsfrisk  Haab,  saa  lad  mig  ved  Lejlighed  faa  lidt  deraf! 

Sommeren  gik  hen  i  en  Feber-Spænding,  hvori  jeg  duede 
til  ingen  Ting;  Vaabenstilstanden  slog  mig  et  Kar  koldt  Vand 
over  Hovedet,  som  gjorde  den  aandelige  Feber  galdeagtig. 
Først  i  de  sidste  Maaneder  er  det  lykkedes  mig  at  befri  mig 
lidt  i  et  —  Æventyr^).  Det  har  jeg  nu  sendt  til  Pressen. 
Har  du  faaet  Ro  til  noget  andet  Arbejde  end  „Danskeren"  og 
Rigsdagssagerne ?  —  Det  har  undret  mig,  i  det  jeg  tænker 
paa  Rigsdagen,  at  "Wegener  har  været  aldeles  stum.  Hans 
lille  Skrift  om  Slesvigs  uadskillige  Forbindelse  med  Danmark 
synes  mig  i  sit  Slags  af  Betydenhed. 

Hvad  jeg  sidst  har  undret  mig  over,  er  den  Mængde 
poetiske  Frembringelser,  der  er  udkommet  til  denne  Jul.  Jeg 
har  endnu  ikke  faaet  læst  Halvdelen.  Det  er  dog  Tegn  til, 
at  her  er  en  Del  Liv  tilbage.  —  Hvad  synes  dine  Sønner 
om  at  ligge  i  Felten?  Du  har  jo  set  dem  i  Julen.  Hils 
dem,  naar  du  skriver  dem  til ! 

Og  nu,  tag  til  Takke  med  dette  lidet  sammenhængende 
Nyaarsbrev!  Plager  det  dig  at  skrive,  saa  opsæt  det,  til  det 
gaar  dig  som  mig  nu,  og  du  ikke  kan  lade  det  være! 

De  kjærligste  Hilsener  til  dig  og  dine  fra  os  begge  her. 
Din  bestandig  hengivne  Yen 

B.  S.  Ingemann, 


[„De  fire  Rubiner".    Kbhvn.  1849.] 

129. 
iDgemaun  til  GriiiidtTig. 

Sorø.     d.  12te  Septbr.  1849. 
Gamle  trofaste  Ven! 

Siden  Sorø  Akademi,  med  Grundvolden  til  den  n^-e  danske 
Højskole,  faldt  ned  over  Hovedet  paa  mig-,  har  jeg  ligget  her 
ligesom  lammet  under  Ruinerne  og  summet  mig  paa,  om  jeg 
nu  ikke  var  for  gammel  til  at  krybe  ud  af  Gruset  og  om 
muligt  faa  lidt  fat  i  Livet  igjen  paa  denne  Side  den  store 
Haddings-Mur,  En  Danebroge- Splint  fra  Eckernførde  havde 
ogsaa  ramt  mig,  —  men  den  glemte  jeg  næsten  over  det  danske 
Hurra  fra  Frederits.  I  disse  Dage  har  jeg  haft  megen  Glæde 
af  at  se  og  tale  med  vore  tapre  Landsoldater  paa  deres  Gang 
mod  Hjemmet.  Gjærne  havde  jeg  set  dine  Sønner,  mine  to 
kjække  Gudsønner,  iblandt  dem  og  hilset  dem  med  Visen,  jeg 
her  sender  dig  til  dem.  —  I  Dag  har  „Danskeren"  bragt  mig 
dine  Krønnikerim^),  og  jeg  kryber  uu  helt  op  af  de  aka- 
demiske Euiner,  for  at  sige  dig  et  hj ærteligt  Tak  for  den 
nye  Svegder-Vise  og  for  al  den  Kjærlighed,  du  har  veder- 
kvæget mig  med.  I  den  senere  Tid  har  det  imdertiden  fore- 
kommet mig,  at  jeg  intet  Fremtidsliv  havde  at  se  hen  efter 
i  denne  Verden,  medens  jeg  ingen  levende  Udsending  har  til 
Livets  Fortsættelse  i  næste  Slægt.  Om  Papir-Børn  skal  blive 
til  andet  end  Fidibusser,  vil  jo  komme  an  paa  den  Hd  og 
Aande,  de  komme  i  Berørelse  med.  Dog,  denne  Tid  raaa 
have  lært  os,  at  Familien,  Gud  ske  Lov,  er  stor  i  Danmark 
af  den  Rod  og  Stamme,  vi  regne  os  til;  og  har  du  ladet 
mig  arve  Svegders  Liv  og  Lykke,  vil  jeg  ogsaa  vente  lykke- 
lige Arvinger,  uden  Hensyn  paa  den  lige  Linie  i  Slægtskabet. 

Har  du  set,  hvor  smukt  og  kjærlig  Frederikke  Bremer 
har  set  det  nye  Liv  i  Norden  alene  fra  Lyssiden?     Hun  var 


^)  [G.'s  „Danskeren"  f.  8.  Septbr.  1849  slutter  en  Række  saa- 
kaldte  „Krønnikerim"  med  et  Digt  om  „Bernhard  Ingemann",  der 
begynder:    „Og  det  var  ungen  Svegder".] 

en  forten  Dage  her  hos  os  og  satte  megen  Pris  paa  den 
stille  Ynde  her  ved  Skov  og  Sø.  Vi  talte  ofte  om  dig;  hun 
er  dig  med  Liv  og  Sjæl  hengiven. 

Martensens  Dogmatik  og  Kudelbachs  Bog  om  Kirke- 
forfatningen og  Eeligjonsfriheden  synes  mig  af  megen  Be- 
ty denhed.  Sibberns  Skrift  om  Forholdet  mellem  Sjæl  og 
Legeme  vilde  jeg  ogsaa  nok  læse;  men  det  gaar  noget 
langsomt. 

Du  skal  vel  sagtens  være  Kigsdagsmand  igjen.  Nu,  da 
Grunden  er  lagt,  maatte  du  dog  heller  beholde  din  Tid  til, 
hvad  du  ene  raader  for  og  ikke  behøver  Majoritet  til  at 
drive  igjennem. 

Freden  tror  du  vel  lige  saa  lidt  paa  som  jeg?  Hvor- 
ledes Danskheden  i  Slesvig  skal  kunne  bevares  og  forenes 
med  et  selvstændigt  Slesvig,  er  mig  en  G-aade. 

Hjærteligst  Hilsen  fra  os  begge  her  til  dig  og  alle  dine 
fra  din  inderlig  hengivne  Yen 

B.  S.  Ingemann. 


130. 
Grundtrig  til  Ingemaua. 

Kjobenhavn.  2ode  Septbr  1S49. 
Kjære  Yen! 
Du  sanker  jo  gloende  Kul  paa  mit  Hoved,  i  det  du  ikke 
blot  imellem  skriver  mig  til,  men  endog  lægger  Mærke  til,  hvad 
der  staar  i  „Danskeren",  medens  jeg  næsten  bogstavelig  kun 
læser  Aviser  og  skriver  Danskere.  Tak,  ogsaa  fordi  du  tænkte 
paa  Sønnerne!  jeg  skal  hilse  dig  fra  dem  begge;  thi  forleden 
Morgen,  da  jeg  kom  op  fra  Gaarden,  saa'  jeg  inde  i  Bog- 
kammeret,  som  har  været  deres  Ammestue,  en  staa  og  hælde 
sig  over  nogle  Pakker  Tryk  i  raa  Materie,  og  ved  at  se  efter, 
hvem  det  kunde  være,  opdagede  jeg  da  Hr.  Svend,  nys  an- 
kommen med  sin  Broder  paa  Jærnbanen,  for  at  se  til  Hjemmet 
en  tre  Ugers  Tid.     Det  er  jo  nst  nok   en    kold  Trøst  til  de 

barnløse,  der  ligger  i  Ordsproget:  har  du  ingen  Glæde  af 
dine  Børn,  saa  har  du  heller  ingen  Sorg  af  dem;  men  det  er 
dog  lige  vist,  at  kjødelige  Børn  nytter  ikke  os,  og  de 
aaudelige  finder  vi,  vel  ikke  i  Bogladerne,  men  dog  snarest, 
hvor  vi  mindst  ventede  dem;  det  har  du  sikkert  erfaret,  saa 
vel  som  jeg. 

Sorø  Akademi  opgiver  jeg  endnu  ikke,  thi  da  to  Kultus- 
ministre ikke  med  deres  bedste  Vilje  har  kunnet  faa  det 
ordentlig  nedlagt,  venter  jeg  paa  en  tredje,  som  med  en 
bedre  Vilje  kan  faa  det  oprettet. 

Du  mener,  jeg  kunde  nok  gjøre  en  Afstikker  ved  næste 
Eigsdag,  og  det  har  jeg  selv  tænkt  paa,  men  fundet,  det  gik 
ikke  an,  dels  fordi,  hvor  der  .skal  tages  Beslutninger  om 
Danmarks  indvortes  og  udvortes  Livs-  og  Døds -Forhold. 
maa  der  ikke  fattes  en  Stemme  paa  Livets  Side,  og  min 
egen  Stemme  er  den  eneste,  jeg  raader  for,  og  dels  fordi  det 
ene  er  som  Eigsdagsmaud,  jeg  i  denne  usikre  Tid  kan  haabe 
nogenlunde  at  beholde  mit  Frisprog  med  Mund  og  Pen. 
Jeg  stiller  mig  derfor,  vil  Gud,  atter  i  Præstø  og  har  al 
Udsigt  til  at  blive  valgt.  Boglig  Kunst  kan  jeg  i  alt  Fald 
ikke  have  Eo  til  at  øve,  saa  længe  Danmark  svæver  i  Dødsfare. 

Nu  Guds  Fred!    med   kjærlig  Hilsen   fra   os   alle  til  dig 

og  din  Kjæreste 

ved  din  Ven 

K  F.  S.  Grundtvig. 

13L 
lugemaim  til  Gruudtrig. 

Soro.     Nyaarsaften  ISå'J. 

Kjære  gamle  Ven! 
Jeg  kan  ikke  lade  det  gamle  Aar  49  løbe  ud,  uden  at 
se  ind  til  dig  og  sige  dig  et  hjærteligt  „Tak"  for  det  som 
for  saa,  mange  foregaaende.  Gud  véd,  om  vi  med  vore  Graa- 
hoveder  rot  ofte  endnu  skal  kunne  sende  Nyaarshilsener  til 
hinanden.    At  jeg  har  gjennemlevet  dette  Aar  og  hørt  Klangen 

af  Holgers  Skræp  ved  Froderits,  er  jeg  glad  over.  En  Gang 
om  Ugen  fornøjer  det  mig  ret  at  faa  mig  en  Pibe  med  dig 
i  min  Vinterhavestue ;  jeg  tier  bomstille  og  lader  dig  føre 
Ordet  i  „Danskeren".  Der  var  vel  meget,  jeg  (paa  „Pludder- 
vælsk")  vilde  „interpellere"  dig  om,  navnlig  om,  hvorledes 
vi  skulde  garve  eller  klappe  Halvdelen  af  den  Bjørns  Skind, 
vi  meget  rigtig  maa  have  skudt,  før  det  hjælper  stort  at 
tale  derom.  —  Give  slip  paa  det,  kan  \i  ikke,  og  hvorledes 
der  saa  tages  paa  det,  vil  det  brænde  som  Nældebladet. 
Dog,  det  maa  nu  du  med  Eigsdagen  og  Miuisterraadet  bryde 
eders  Pander  med.  Det  fornøjede  mig,  at  vor  Kierkegaard 
kom  med  i  Landstinget,  og  at  I  blev  fri  for  vor  tvetydige, 
alt  forvirrende  Peer  ^).  Han  har  ikke  forsmaaet  noget  Middel 
til  at  komme  med;  men  han  drev  det  kun  til  at  blive  Valg- 
mand her  tillige  med  vor  jævne  skikkelige  Gartner;  og  der  blev 
sagt,  at  det  Valg  var  meget  heldigt  og  alsidigt:  „den  ene 
var  en  lærd  Mand,  og  den  anden  en  ærlig  Mand".  Hvem 
den  Ondskab  kom  fra,  siger  jeg  ikke. 

Jeg  sidder  nu  her  med  Hænderne  i  Skjødet  og  tænker 
paa  nogle  fredelige  Smaahistorier,  eller  hvad  jeg  endnu  kan 
due  til  at  bringe  paa  Papiret.  Nogle  større  Planer  har  jeg 
vel  ogsaa,  men  de  synes  mig  Halsbrækker-Spring  for  en  60 
Aars  Krabat  (siger  Dovenskaben). 

I  Teologien  kan  vi  nu  vente  en  lille  Krig  om  Tro  og 
Viden.  Slaar  du  ikke  et  Slag  med  i  den  Kamp?  Meget  i 
Martensens  Forsøg  paa  at  klare  Mysterierne  fra  deres  eget 
Midtpunkt  synes  jeg  meget  godt  om.  Bornemanns  Indlæg  i 
Sagen  syntes  mig  noget  uklart. 

Den  smukke  Fest  for  gamle  Adam  maatte  jeg  af  flere 
Grunde  blive  fra.  Det  var  smukt  og  kjærligt  af  dig,  at  du 
dog  paa  en  Maade  lod  mig  komme  med  til  Gildet;  men  jeg 
tør  ikke  tro,  at  jeg  dér  var  alle  Gjæsterne  velkommen.-) 


^)  [Peder  Hjort.]        ^)  [G.'s  Skaaltale  for  Ingemaiiu,  se  „Adam 
Øhlenschlæger,  et  Mindeskrift  om  Festen  d.  14.  Nov.  1849",  S.  30—31.] 

Gud  give  nu  os  og  gamle  Danmark  den  Lj'kke  —  eller 

noget  af  den  —  i  det  nye  Aar,  som  du  med  dit  altid  friske 

Haab   og   dit  ofte   træffende  profetiske  Blik  har  lovet  os  saa 

længe!     Gud  velsigne   dig   og   dine!     Hjærteligst   Hilsen  fra 

min  Lucie  og 

din  inderlig  bengivne 

B.  S.  Ingemann. 

132. 
Iiigemaim  til  Grundtrig. 

Soro.     d.  1ste  Juli  1850. 
Kjære  Grundtvig! 

Hvorvel  jeg  ikke  gjør  Regning  paa,  at  du  skulde  faa 
Tid  til  nu  just  at  læse  den  lille  Bog,  jeg  ber  sender  dig,  ^) 
beder  jeg  dig  dog  give  den  Plads  paa  din  Hylde!  jSTu  faar 
du  vel  snart  lidt  Pusterum  efter  Rigsdags -Forhandlingerne 
og  kan  blive  Menueske  igjen,  —  jeg  mener  paa  din  gamle 
Maade  med  ilund  og  Pen  i  Kirkens  og  Skriftrigets  Tjeneste, 
uden  daglige  praktiske  Afbrydelser  som  Med-Generalprokurør. 
De  eneste  Dage,  jeg  kunde  have  Lyst  til  at  være  med,  er, 
naar  I  bar  hemmelige  Møder  —  og  Minister -Interpellatjoner 
(undskyld  Pluddervælsken!).  Sidste  Gang  er  det  jo  gaaet 
saa  lystig  til  med  Bravoraab  og  ungdommelig  Glæde.  Deraf 
har  jeg  uddraget  det  Haab,  at  vore  Sager  staa  godt,  og  at 
vi  snart  kan  se  en  lykkelig  Ende  paa  Holsterkrigen,  der  jo 
ellers  begynder  i  Sejbed  at  ligne  dens  Forgænger  i  Erik 
Pomrers  Dage. 

Det  var  mig  personlig  kjært,  at  vi  beholdt  Kierkegaard 
i  vor  Xærhed;  men  jeg  er  dog  bange,  han  ^il  fortryde  det. 
Ferd.  Fenger  bliver  maaske  Amagerpræst.     Ham  vil  vi  savne. 

Det  er  drøje  Ting,  vi  uheldige  Pensjonister  maa  høre  fra 
Rigsdagens  Venstre,  —  man  er  jo  nær  ved  at  henvise  os  til 


^)  [Enten  „Fire  nye  Fortællinger"  eller  „Den  stumme  Frøken" 
begge  udkomne  1850.] 

Fattigvæsenet  om  det  saakaldte  „Naadsensbrød".  Til  sidst 
tænker  jeg-,  man  vil  foreslaa,  at  slige  afl^rugte  og  opslidte 
Statsmaskinedyr  skal  skydes  paa  Statens  Bekostning.  Skal 
den  nu  saa  forhadte  Embedsstand  i  Kaar  og  Stilling  sættes 
i  Lighed  med  Tjeneste  tyende  og  Daglejere,  saa  vil  den  nu- 
værende Seminarist -Dannelse  om  100  Aar  være  den  højeste 
her  i  Landet.  I  det  Kapitel  er  du  nok  af  en  ganske  anden 
Mening;  men  saa  demokratisk  har  jeg  endnu  ikke  kunnet 
holde  Skridt  med  Tiden.  Jeg  tilstaar  imidlertid,  at  jeg  aldeles 
ikke  forstaar  mig  paa  de  Statssager,  og  haaber,  at  vort  nye 
Frihedstræ  vil  bære  bedre  Frugter,  end  jeg  af  dets  Blomster 
kan  skjønne.  —  Nu  haaber  jeg  da,  det  gaar  med  Kæmpevise- 
Sagen,  hvor  vred  saa  Lenn  og  formodentlig  Molbech  er  der- 
over. Hils  Svend!  han  er  en  dygtig  Kæmper  og  Arbejder 
for  Bevarelsen  af  vor  folkelig -poetiske  Middelalders  Ait.  — 
De   hjærteligste   Hilsener    til    dig    og    hele   Familien    fra    os 

begge  her! 

Din  venligst  hengivne 

B.  S.  Ingemann. 

133. 
Iiigeiiiaiiii  til  (iii'iindtvig. 

Sorø.     d.  15de  Jan.  1851. 
Kjære  gamle  Yen! 

Jeg  har  i  den  sidste  Tid  ofte  tænkt  paa  dig  og  paa  det 

stille  Hus  med  Sygelejet,  din  kjære  Kone  laa  paa  —  jeg  har 

sendt  hende  mangen  Hilsen  med  Søsteren;    nu  véd  jeg,   hun 

er  dér,  hvor  vi  om  føje  Tid,  med  Guds  Hjælp,  skal  være  med 

hende  hos  Herren  i  Fred.    Det  milde,  venlige  Ansigt,  hvonned 

hun  altid  modtog  mig,  ser  jeg  nu  i  den  Glans  og  Herlighed, 

hvormed   det   en   Gang  vil  modtage   de   gamle  Venner.     Gud 

styrke  dig  til  at  bære  Sorgen  og  Savnet!    Naar  du  kan  det, 

saa   giv   Hj ærtet  Luft  og   Lettelse   ved   et  Billede   af  hende 

med  Aandens   og   Ordets   Farver!  —  Hun    fik   dog  med   dig 

den  Glæde   at  opleve   sine   Sønners  Lykke   som  Medkæmpere 

og  Medsejrere  for  gamle  Dammark  og  som  tro  Vogtere  ved 
Leddet;  Johan  saa'  hun  jo  paa  sit  sidste  Sygeleje.  Hils  dem 
begge  hjærtelig  fra  mig!  Deres  Lykke  og  Hæder  har  ogsaa 
glædet  mig,  og  den  Sorg,  de  nu  føle,  deler  jeg.  Hils  ogsaa 
din  kjærlige  Meta  og  den  kjære  Jane  og  Povline.  Gud  vel- 
signe dig  og  dem  alle!  Min  Kone  sender  ogsaa  dig  og  dine 
den  lijærteligste  Hilsen,  hun  tænker  ogsaa  paa  dig  og  dine 
med  inderlig  Deltagelse. 

Der  var  meget,  vi  skulde  tale  sammen  om;  men  om  de 
Ting,  der  høre  Verden  til,  taler  man  med  rette  kun  lidt  og 
sagte  i  Sørgehuset;  dere.<^  Forgængelighed  træder  os  ogsaa 
dér  saa  nær,  at  deres  Betydenhed  synes  ringere;  —  og  den 
Klarhed  i  alt,  som  vi  attraa  ved  at  vexle  Tanker,  synes  saa 
nær,  naar  vi  tænke  paa  dem,  der  gik  forud  til  den  rette 
Klarhed. 

Gud  hevare  dig! 

Din  inderlig  hengivne 

B.  S.  Ingemann. 

134. 

Elisabet  Hristiue  Margrete  Grundtvig^ 

født  Blicher, 

hendes  kjære  Efterladte  tilegnet^), 

(Februar  1S51.) 

Tit  gamle  Seer 
Bøjer  sit  Hoved  tavs: 
Ak!  hun  er  borte  — 
Hun,  som  ham  elsked  mest; 
Ej  mer  han  hører 
Ordet  med  Kjærligheds 
Lifligste  Hjærterøst 
Fra  Livets  Sommer. 


')  [Danskeren  1851,  S.  129.    l.'s  Saml.  Komanzer  etc.   IX,  143.] 

Ej  mer  liau  skuer 
Øjet,  som  minded  ham 
Om  Xordens  dybe 
Herlige  Himmelspejl: 
Den  Sjæl,  som  stille 
Lytted  til  Skjaldens  Flugt, 
Flyver  nu  over  ham 
Paa  Himmelstraaler. 

Men  graanet  Seer 
Løfter  sit  Tankeblik: 
Hans  Aand  fornemmer 
Straalen  fra  Livets  Hjem; 
Fra  Aaudens  store, 
Evige  Fædreland 
Hvisker  hans  Ungdomsbrud: 
Guds  Fred!  du  kjære! 

Og  atter  ser  han 
Øjet,  som  minded  ham 
Om  Markens  Kornblomst 
Og  om  det  dybe  Hav; 
Han  atter  horer 
Eøsten  med  Skovduens 
Yndigste  Hj  ærteklang 
Fra  Livets  Sommer. 

Til  djærve  Sønner 
Flyve  Velsignelser 
Med  Dannekvindens 
Fryd  i  foijættet  Land; 
Til  Hjærtets  Datter 
Aander  hun  Himmelfred 
Og  til  hin  Sjæleblomst 

Guds  Fred  hun  aander 

Ud  fra  sit  Paradis 

Til  dem,  hun  elsked, 

Og  —  dem,  hun  aldrig  saa'. 

Dybt  Skjalden  føler 

Paradis-Luftningen, 

Ser  i  Gruds  Rige  ind 

Med  stille  Lovsang. 

B.  S.  Ingemann. 

00. 

UruiidtTig;  til  Ingemann. 

Kjobenhavn.     IS.  Febr.  1851. 
Kjære  Ligemann! 

Skjønt  Rigsdagsklokken  slaar  i  dette  Minut,  maa  jeg 
dog  gribe  Pennen,  før  Haanden  bliver  valen  paa  ny,  dels 
fordi  jeg  virkelig  skammer  mig  lidt  over  min  tilsyneladende 
haardnakkede  Tavshed,  og  især  fordi  jeg  kan  se  paa  den 
tomme  Konvolut,  at  er  du  end  ikke  bleven  vred  over  min 
Uskriftmæssighed,  saa  er  du  dog  bleven  kjed  af  den.  ^) 

Nu  da  først  og  fremmest:  inderlig  Tak  til  dig  og  din 
Lucie  for  eders  kjærlige  Deltagelse,  som  jeg  vel  gjorde  sikker 
Regning  paa,  men  saa'  derfor  just  gjærne  Forsikringen  om! 
og  naar  jeg  derfor  ej  siden  skriftlig  har  ladt  høre  fra  mig 
(mundtlig  har  du  vist  hørt  ved  Algreeu,  som  jeg  udtrykkelig 
bad  derom),  da  er  det  ikke  engang  blot  fordi  jeg  er  kommen 
ud  af  Yane  med  at  skrive  til  dig  og  har  Hænderne  fulde, 
men  især  fordi  jeg  i  den  første  Tid  kun  meget  ugjærne  talte, 
selv  med  Venner,  om  min  Lises  Lidelse  og  Død.  Hun  led 
nemlig  meget  og  meget  længe,  og  jeg  led  ikke  lidet,  saa  da 
Glid  .,for  Kristi  Blod  gjorde  Afskedstimen  god",  da  takkede 
jeg  ham  af  mit  inderste  Hjæiie   baade  paa  hendes  og  mine 


' )  [Det  her  forud  gaaende  Digt  sendtes  i  Konvolut  uden  Brev.] 

Vegne,  og  kunde  intet  Øjeblik  ønske  hende  tilbage  med  en  efter 
Lægernes  enige  Udsagn  ulsegelig  Sygdom  og  et,  saa  vidt  jeg 
kunde  skjønne,  til  Døden  utrøsteligt  Hjærte.  Da  jeg  nu  ora 
alvorlige  Ting  aldrig  siger  andet,  end  hvad  jeg  mener,  saa  trode 
jeg  ikke  at  burde  skrive  til  Lises  og  mine  gamle  Venner, 
som  har  set,  hvad  hun  var  for  mig  gjennem  en  hel  Menneske- 
alder, og  kunde  ikke  se,  hvad  der  laa  under  de  kolde,  døde 
Bogstaver,  saa  jeg  let  i  deres  Øjne  kunde  faa  Skin  af  en 
Ukjærlighed  eller  Følesløshed,  som  jeg,  hvor  lidt  jeg  end 
ellers  ænser  Skinnet,  kun  saare  nødig  vilde  og  maatte  ville 
have.  Nu  derimod,  da  du  maner  mig  langt  anderledes  med 
det  kjærlige  Blik  paa  de  henrundne,  virkelig  idylliske  Dage 
og  det  hvide  Papir,  end  om  du  havde  læst  mig  Texten,  —  nu 
maa  jeg  i  Guds  Navn  baade  sige  og  skrive,  hvad  sandt  er, 
uden  ængstelig  at  spørge,  hvordan  det  vil  se  ud,  —  og  det 
er  sandt:  jeg  kunde  ikke  længer  trøste  og  opmuntre  den  ædle 
Sjæl  med  det  tunge  Sind,  og  hun  kunde  da  heller  ingenlunde 
trøste  og  opmuntre  mig,  som  dog  ogsaa  trænger  langt  mere 
til  begge  Dele,  end  Verden  véd  eller  med  Guds  Hjælp  skal 
faa  at  vide.  Derfor  sørgede  jeg  vel  inderlig  ved  hendes 
Dødsseng,  men  ikke  ved  hendes  Grav,  hvor  jeg  sagde  af 
mit  inderste  Hjærte:  Herren  gav.  Herren  tog,  Herrens 
Navn  være  lovet! 

Se  saa!  nu  har  jeg  skriftet.  Dit  venlige  Kvad  antager 
jeg  naturligvis  for  sendt  til  „Danskeren",  da  der  intet  staar 
i  Konvolutten,  og  hvis  du  ikke  siger  til  i  Tide,  maa  du  siden 
tie,  naar  du  ser  det  dér  paa  Lørdag  otte  Dage. 

Nu,  kjære,  gode,  gamle  Ven  og  Stalbroder!  Gud  vel- 
signe dig,  ogsaa  for  det  trofaste  Venskab  til  mig  og  mit  Hus, 
som  ingen  Omskiftelse  i  den  ydre  eller  indre  Verden  har 
kunnet  skade !  S  v  e  n  d  er  nu  hos  mig,  og  jeg  véd,  han  vilde, 
hvis  han  var  hjemme,  bede  mig  indslutte  hans  Hilsen  i  den 
kjærlige  Hilsen  fra  Jane  og  os  alle  til  din  Lucie  og  dig 

ved  din 
N.  F.  S.  Grundtvig. 


136. 
Iiigeittanu  til  ilruiidtTig. 

Soro.     d.  19de  Fehr.  1851. 
Kjære  Grundtvig! 

Dit  kjærlige,  oprigtige  Vennebrev  har  glædet  baade  mig 
og  min  Lucie,  og  vi  tro  nu  ret  klart  at  se  ind  i  dit  kjær- 
lige Hjærte  og  forstaa  Dybden  i  dets  Bevægelser,  baade  naar 
du  led  og  tav,  og  naar  du  ved  din  elskede  Lises  Grav  med 
Job  takkede  Herren,  som  gav  og  tog,  og  havde  givet  den 
skjønne  Sjæl  Frihed  og  Fred,  der  her  laa  lammet  med  tungt 
Sind  under  Korset.  Da  jeg  sendte  dig  Mindebladet  om  Skov- 
due-Køsten og  Kornblomst-Øjet  fra  din  TJngdom,  tilføjede  jeg 
intet  Ord,  dels  for  ikke  i  samme  Aandedræt  at  tale  i  to 
Sprog,  dels  maaske  ogsaa,  for  at  du  alene  skulde  læse  min 
Mening  ud  af  Digtet,  om  ogsaa  dets  Form  mishagede  dig. 
Det  forekom  mig  nemlig,  som  du  vilde  mene,  om  ikke  sige: 
„det  er  jo  latinsk-tysk  Lapidarstil".  Det  traf  sig  nemlig,  at 
Tonerne  til  Klopstocks  Opstandelsessang  — ■  saaledes  som  jeg 
for  32  Aar  siden  hørte  dem  af  gamle  Fr.  Schmidt  ved  Klop- 
stocks Grav  i  Ottenseu  —  klang  mig  smukt  vemodig  i  Ørene, 
medens  jeg  nedskrev  hine  Ord,  og  de  maatte  føje  sig  efter 
de  lidt  fremmede  Toner.  Jeg  har  ikke  meddelt  det  til  noget 
af  de  Blade,  hvori  det  offentlige  Liv  har  udelukkende  Krav 
paa  Deltagelse;  men  i  „Danskeren",  som  mest  læses  af  dine 
og  derfor  til  Dels  ogsaa  af  mine  Venner,  ser  jeg  det  gjærne. 

Det  har  i  denne  Tid  været  mig  en  sand  og  stor  Op- 
livelse at  se  og  hilse  vore  brave  Krigsmænd  efter  det  sidste, 
evindelig  mærkværdige  Sejersaar.  Siden  jeg  var  en  Dreng 
(1801),  har  jeg  ikke  fornummet  denne  opløftende  Følelse  af 
et  Liv  og  en  Begejstring,  der  gaar  helt  igjennem  Folket  og 
knytter  vort  Liv  til  den  Heltetid,  vi  i  et  halvt  Aarhundrede 
har  drømt  og  sjunget  om. 

Maatte  den  Fred,  der  nu  arbejdes  paa,  nogenlunde  svare 
til  det  herlige  Liv  og  dyre  Blod,  den  har  kostet!  For  Øje- 
blikket  glæder  jeg  mig   kun  over,   hvad  der  er  vist,  —  og 

det  er  det  store  Tegn,  der  er  givet  for,  at  Gud  er  med  Folket 
og  dets  Aand  til  alle  Tider. 

Det  store  Haab  til  Danmarks  Fremtid  og  vidunderlige 
Lykke,  som  saa  ofte  ligesom  profetisk  er  strømmet  ud  af  din 
Mund  og  din  Pen,  har  disse  tre  Aars  Bedrifter  nu  tordnet 
ind  i  mange  Sjæle.  Hvad  der  i  de  sidste  40  Aar  har  fundet 
Indgang  i  Folkesindet  af  de  gamle  Tiders  Aand  og  Liv,  har 
heller  ikke  været  frugtesløst.  Vi,  som  har  oplevet  Ydmygel- 
serne Anno  7  og  14,  maa  takke  Gud  for  ogsaa  at  have  op- 
levet Oprejsningen  i  Fjor. 

Rigsdags-Bedrifterne  har  jeg  haft  mindre  Deltagelse  for. 
—  Spandets  Trosfriheds-Forslag  havde  ogsaa  for  mig  noget 
forargeligt.  Om  det  end  er  blevet  misforstaaet  af  Folket  og 
er  udsprunget  af  den  reneste  Kjærlighed  til  Kirken  og  Folket 
og  den  aaudelige  Frihed,  mener  jeg  dog,  den  Opfattelse,  det 
har  mødt  i  Folkesindet,  noksom  har  tilbagevist  det,  som 
stridende  mod  de  givne  Forhold  og  den  Grad  af  kirkelig 
Frihed,  man  i  vor  Tid  uden  Fare  kan  ønske.  Dog,  herom, 
naar  vi  tales  ved.  Nu,  Gud  velsigne  dig,  kjære  Ven!  De 
hjærteligste  Hilsener  til  dig  og  dine  fra  min  Lucie  og 

din 
B.  S.  Ingemann. 


o/. 

Ingemann  til  (irundtTig. 

Sorø.    d.  5te  Novbr.   1851. 
Kjære  Grundtvig! 

At    jeg    har    ønsket    dig    Lykke    i    din    nye    huslige 

Stilling,  uagtet  du  ikke  har  hørt  fra  mig,   kan  du  nok  vide; 

men   det  er  gaaet  mig   som  dine  fleste  andre  Venner:  hvad 

du  havde  faaet  i  Hjærtet,    kunde  vi  ikke  ret  faa  i  Hovedet. 

Det   vilde  ikke   føje   sig   efter  vore   gamle   Forestillinger   om 

Tid.      Men  siden  det  ikke  var  efter  vore,    men  efter  dine 

Forestillinger,    det   fornemmelig   maatte   føje   sig,    maatte  de 

gode  Venuer  heller  tie  stille  end  snakke  med  om,  hvad  der 
sagtens  var  Snak  nok  om  i  „Konversatjons"-Verdenen.  Hvad 
der  imidlertid  bedst  raader  Bod  paa  Tidens  smaa  eller  store 
Knuder,  er  Tiden  selv.  Nu,  da  du  selv  er  hjemme  i  det 
nye  Forhold,  og  jeg  ikke  en  Gang  er  halv  fremmed  i  Huset, 
kan  jeg  ikke  længer  opsætte  at  besøge  dig  med  de  venligste 
Ønsker  for  dig  og  alle  dine. 

Tak  for  det  aabne,  djærve  Ord  i  Rigsdagen  angaaende 
vort  nærværende  pinlige  Forhold  til  den  „evropæiske"  Diplo- 
matik! Adressen  til  Eigsdagen  desangaaende  har  jeg  under- 
skrevet. Naar  jeg  raadede,  skulde  vi  ikke  lade  os  kyse  af 
„Noter",  men  nu,  vi  har  Slesvig  i  vor  Magt  „oktrojere"  om 
man  vil,  eller  uden  videre  indføre  dér  vor  Forfatning,  hvilket 
Kaad  saa  deres  Halv-  eller  Heltyskere  faa  flest  Stemmer  for. 

Det  har  glædet  mig  at  se  i  „Danskeren",  at  du  nu  vil 
tage  fat  paa  en  dansk  Kulturhistorie  og  en  Kirkehistorie. 
En  enkelt  „Dansker"  kan  du  jo  lige  fuldt  af  og  til  sende 
ud,  naar  du  tror,  det  særdeles  behøves.  Man  maa  vexle 
Strænge,  naar  man  vil  høres.  Jeg  har  ingen  nye  Strænge 
at  vexle  med  og  maa  være  glad  ved,  at  man  endnu  ikke  er 
bleven  kjed  af,  hvad  der  kom  fra  de  gamle.  I  det  sidste 
Aar  har  jeg  puslet  med  mange  Ting,  begyndt  paa  meget  og 
ladet  det  ligge.  Jeg  er  nok  bleven  for  gammel  til  at  holde 
Skridt  med  Tiden,  og  den  løber  fra  mig.  Saa  længe  jeg 
kan  holde  Krop  og  Sjæl  sammen,  følger  jeg  imidlertid,  saa 
godt  jeg  kan,  baade  Venners  og  Fjenders  Bevægelser  med 
aabent  Sind  og  Øje,  og  har  jævnlig  Pennen  dyppet  for  at 
lystre  Ordre,  hvis  jeg  skulde  faa  sikkert  Bud  om,  at  jeg 
endnu  havde  noget  at  meddele,  som  man  vilde  have  Glæde 
eller  Gavn  af  at  modtage. 

Mit  Stade  her  ved  Euinerne  af  Sorø  Akademi  har  med 
al  Stilheden  og  Yndigheden  dog  vel  meget  af  Eremittens  og 
de  afdødes.  Til  en  ydre  Flytning  har  jeg  hverken  Eaad 
eller  Lyst.  Sorøs  Opstandelse  faar  vore  Øjne  næppe  at 
se;    det    glæder    mig    dog,    at   Landstinget  ikke    har  tilladt 

Kultusministeriet  at  plyndre  Liget.  I  siu  G-ravskat  har  Kristjan 
den  4des  Datter  dog"  endnu  Trylleringen,  som  \ast  atter  en 
Gang  skal  trolove  hende  med  Livet  og  Folket. 

Gud   velsigne    dig    og   dine!     Venligst  Hilsen   fra    min 

Lucie  og 

din  bestandig  og  lij  ærtelig  hengivne 

B.  S.  Ingemann. 


138. 
(friindtrig  tii  Ingemann. 

Kjøbenhnvn.     ISde  Septhr.  1853. 
Kjære  Ingemann! 

Det  vilde  jo  været  mange  med  mig  en  stor  Glæde  at 
se  dig  paa  GI.  Kjøgegaard  d.  8de  Septbr.  sidst,  da  mine 
danske  Venner  ret  egentlig  overraskede  mig  med  Udsigten 
til,  hvad  jeg  længe  forgjæves  stirrede  efter,  men  især  i  denne 
for  mig  i  alle  Maader  bedrøvelige  Sommer  hartad  havde  vendt 
Ryggen ;  ^)  men  dels  kunde  vi  jo  aldrig  ønske  din  legemlige 
Nærværelse,  uaar  den  skulde  udsat  din  Sundhed  for  nogen 
Fare,  og  dels  maatte  jeg  nødvendig  føle,  at  hvad  Legemet 
augaar,  lige  ud  til  Finge renderne,  har  jeg  gjort  mig 
skyldig  i  saa  mange  og  saa  store  Forsømmelser,  at  jeg  helst 
maatte  ønske  ethvert  Spørgsmaal  derom  neddysset. 

Inderlig  Tak  da  for  din  aandelige  og  hj ærtelige  Nær- 
værelse, for  din  venlige  Hilsen  med  Dr.  Kierkegaard  og  for 
din  mer  end  venlige  Sang,  som  bidrog  uberegnelig  til  at 
gjøre  mig  og  mange  Dagen  saare  glædelig !  -) 

Ja,  det  var  en  sand  Vederkvægelse  for  min  trætte  Sjæl ; 
og  kan  noget  med  Guds  Hjælp  hjælpe  mig  paa  Benene  igjen, 
maa  det  være  Udsigten  og  Forberedelsen  til  en  Vintersæd, 
som  kan  bringe  Frugt  i  et  kommende  Aar.  Lige  saa  giftig 
en  Taage,  som  har  udvortes  ruget  over  Hovedstaden  i  denne 


^)  [Sammenskud  til  Oprettelse  af  Grundtvigs  Højskole  paa  Marie- 
lyst.]     ^)  [Sang  ved  G. "s  70de  Aarsdag  i  Saml.  Romanzer  etc.  IX,  160.] 

Sommer,  liar  indvortes  ruget  over  min  Sjæl  og  mit  Hjærte, 
saa  jeg  har  egentlig  været  mig  selv  og  alle  mine  til  Byrde, 
og  jeg  maa  endnu,  skjønt  det,  Gud  ske  Lov!  er  taaleligere, 
kalde  det  et  stort  Vidunder,  om  jeg  med  fornyet  Livslyst  og 
Livskraft  oprejses  til  mandige  Skridt  ved  Løbets  Ende;  men 
da  det  dog  i  Grunden  ej  er  et  større  Vidunder,  end  jeg 
oftere  hos  mig  selv  har  været  Vidne  til,  begynder  jeg  dog 
at  nære  Haabet  om  den  store  Lykke,  som  jeg  plejer  at  kalde 
den  gyldne  Aftenrøde,  og  saa  tit  og  dybt  bevæget  har  med 
Skjaldeøjet  stiiTot  paa. 

Dette  Haab  nærede  ogsaa  din  Sang,  gamle,  trofaste  Ven! 
og  vort  fælles  Haab  om  bedre  Dage  for  gamle  Danmark  og  alt, 
hvad  dér  aauder  Sandhed  og  Kjærlighed,  vil  jo  Sandhedens 
Gud  og  den  almægtige  Kjærlighed  selv  ej  lade  beskæmmes. 

Med  kjærlig  Hilsen  til  dig  og  din  fra  min  Kone  og  mig, 

din  Ven 
K  F.  S.  Grundtvig. 


139. 
Ingeiiianii  til  CirundtTig. 

tSoro.    d.  15de  Septbr.  1S5-3. 
Kjære  Grundtvig! 

Siden  min  langvarige  Børnesygdom  (Kighosten)  forbød 
mig  at  se  dig  Aasyn  til  Aasyn  paa  din  Gammelmands-Hæders- 
fest  d.  8de,  glædede  jeg  mig  dog  ved  at  faa  min  Vennehilsen 
kraftig  og  hjærtelig  tilsjunget  dig  af  Ferdinand  Fenger  og 
saa  mange  andre  baade  af  mine  og  dine  Venner:  og  at  de 
har  givet  de  skrevne  Ord  den  rette  Livets  og  Hjærtets  Klang, 
der  kan  trænge  til  Hjærtet,  ser  jeg  med  Glæde  af  dit  kjær- 
lige Brev.  Denne  Sommer  har  med  al  sin  Dejlighed  da  ogsaa 
været  dig  en  sjæletrykkende  Fimbul-Sommer,  —  den  har  syntes 
mig  saa  lang  som  uhyggelig,  —  og  jeg  har  tit  tænkt  paa 
Valas  Syn:  den  skumle  Drage,  der  kommer  flyvende  som 
en    spraglet   Slange    fra   Mørkets   Huler   og   slæber  Lig   over 

Sletten  med  sine  Vinger.  Men  „nu  skal  lian  synke!" 
hedder  det  jo  til  sidst  —  og,  med  Guds  Hjælp,  er  det  Be- 
frielsens Xu  kommet,  —  og  til  dig,  som  os  alle,  skal  Livs- 
lysten og  Livskraften  komme  fornyet  tilbage.  Du  er  nu 
traadt  ind  i  den  smukke  Bolig,  hvor  Salens  Sølvtag  bæres  af 
gyldne  Støtter,  og  hvor  han  bor,  der  jævner  alle  Trætter;  — 
gid  du  dér  maa  se  den  smukke  Sommer  komme  over  Danmark, 
som  vi  jo  alt  har  set  Forbud  paa,  og  som  du  aldrig  har 
tvivlet  paa  kom  med  Guds  Hjælp  og  hvad  du  kaldte  vor 
..urimelige  Lykke"! 

Jeg  har  ingen  Ting  duet  til  i  Sommer,  men  det  er  mig 
intet  nyt  —  jeg  plejer  kun  at  bestille  noget  i  Stuen,  naar 
det  lysner  i  Kakkelovnen  og  sner  paa  Enderne  —  ellers  er 
her  alt  for  kjønt  til  at  sidde  inde.  Xu  vil  dog  Sorø  snart 
tabe  sin  idylliske,  klosterstille  Karakter.  Her  er  alt  slaaet 
en  bred  Alfarvej  over  Enden  af  Søen,  og  naar  nu  Jærnbanen 
bliver  færdig,  vil  jeg  daglig  kunne  se  Dampen  og  høre  den 
stygge  Piben,  hvonned  det  travle  Dagliv  bruser  gjennem 
Verden.  Det  er  jo  i  sin  Orden  og  hører  til  vor  Holden- 
Skridt  med  Tiden,  men  det  er  ikke  efter  min  Smag.  Aka- 
demiet og  min  Bolig,  med  de  andre  paa  dets  Grund,  kommer 
dog  til  at  ligge  som  en  lille  afskaaren  0  mellem  Kloster- 
porten og  Søen,  som  den  store  Verdensstrøm  bruser  rundt 
og  tæt  om.  Af  og  til  vil  den  da  bringe  os  gode  Venner. 
Det  vil  jeg  glæde  mig  til.  Men  vil  du  se  det  gamle,  rolige 
Sorø,  maa  du  komme  i  Aar  eller  ad  Aare.  Til  Foraaret 
haaber  jeg  at  besøge  dig  og  dine.  Kjærlig  Hilsen  til  dem 
og  dig  fra  os  begge  her! 

Din  hj  ærtelig  hengivne  Ven 

B.  S.  Ingemann. 

140. 
Gruudtrig  til  logemauu. 

KJobenhavn.     16de  Maj  1S54. 

Kjære  Ingemanu! 

Just  da  jeg-  ventede  at  have  set  dig"  og  din  kjære  Kone 
lier  inde  efter  Sædvane,  fik  jeg  gjennem  Fru  Stenersen  den 
sørgelige  Tidende,  at  du  havde  været  paa  halsbrækkende  Yeje; 
men  jeg  har,  Gud  ske  Lov!  dog  siden  hørt,  hvad  jeg  haaber 
er  lige  saa  sikkert,  at  du  er  sluppen  temmelig  godt  derfra. 

Mig  har  Yor-Herre  gjort  den  forunderlig  store  Glæde,  at 
der  i  Aftes  blev  mig  født  et  stort  velskabt  Drengebarn  med 
en  vældig  Stemme  efter  sin  Alder,  saa  der  kan,  med  Guds 
Hjælp,  blive  en  god  Raaber  af  ham,  naar  han  faar  Stunder 
at  voxe  og  faar  noget  at  sige,  som  er  værdt  at  høre.  Med 
ham  kan  jeg  da,  om  Gud  vil,  naa  et  godt  Stykke  ind  i  næste 
Aarh undrede,  og  dersom  da  Danmarks  Historie  i  dette  Aar- 
hundrede  kan  blive  værd  at  beskrive,  tænker  jeg,  han  gjør 
sit  bedste  denued  i  det  næste;  det  er  i  det  mindste  blandt 
andet  vor  Betænkning  ved  paa  en  Maade  at  kalde  ham  op 
efter  Sase  Lange,  hvem  vi  naturligvis  regner  til  Langerne 
med  de  tre  Eoser.  Drengen  skal  nemlig,  om  Gud  vil,  hedde 
Frederik  efter  mig  og  Lange  efter  hans  Moder  og  efter  Saxe. 

Bliver  du  snart  saa  rask,  at  I  kan  komme  her  ind. 
haaber  jeg,  vi  ser  dig  strax  i  Huset,  hvor  Fortid  og  Fremtid 
saa  naturlig  mødes,  og  hvor  du  finder  en  god  Veninde  ved 
Siden  af 

din  gamle  Ven 
K  F.  S.  Grundtvig. 

Da  jeg  ogsaa  altid  har  fundet  en  god  Veninde  ved  Siden 
af  dig,  saa  vil  hun  ikke  tro,  hun  var  umindet,  skjønt  hun 
blev  unævnt  i  den  hovedkulds  Slutning;  selv  meget  }Tigre 
Mænd  bliver  let  lidt  øre  i  Hovedet  ved  saadaime  Begiven- 
heder i  deres  nærmeste  Kreds. 

141. 
Ingemann  til  (irundt?ig. 

Soro.     d.   iSde  Maj  1854. 
Kjære  Grundtvig! 

Lykke  og  Velsignelse  med  den  lille  Frederik  Lange! 
Vor-Herre  give  ham  Magt  til  at  gjøre  Fyldest  for  Navnet! 
I  hvilken  Ketniug  han  tager  Fart,  vil  jeg  ønske  ham  Faderens 
og  gamle  Saxos  grunddanske  Aand  og  den  snilde,  elskværdige 
Moders  Hjærte  for  den  Aand,  ogsaa  hvor  den  svæver  over 
graauet  Isse.  At  din  Kone  bærer  Lange  -  Navnet ,  vidste  jeg 
ikke,  og  „de  tre  Roser"  A^éd  jeg  ingen  Besked  om;  men  jeg 
tænker,  der  staar  noget  derom  i  dine  Eoskilde-Eim  eller 
Roskilde -Saga,  som  jeg  skal  eftersøge. 

At  jeg  ikke  dette  Foraar  fik  de  gode  Venner  i  Kjøben- 
havn  at  se,  var  en  Streg  i  min  Regning;  maaske  drive  vi 
det  [saa  vidt]  til  Efteraaret.  Det  vil  vist  vare  en  Tid,  inden 
jeg  faar  Armen  i  Stand;  den  plager  mig  især  om  Natten, 
medens  det  er  et  rent  Kunststykke  at  faa  den  lagt  i  en 
Stilling,  der  tillader  Hvile  og  Søvn.  Jeg  er,  Gud  ske  Lov, 
ellers  hj ærtefrisk,  og  er  glad  ved,  at  jeg  kom  fra  det  med 
helt  Hoved  og  uden  at  bryde  noget  Lem. 

Hils  min  „gode  Veninde  ved  Siden  af  dig"  ret  hjærtelig! 
ligesom  du  med  hende  paa  det  venligste  hilses  fra  min  Lucie 
og  mig. 

Jeg  vil  snart  gjennem  Reitzel  sende  dig  en  ganske  lille 
Bog^),  som  jeg  gjærne  vilde  have  givet  noget  mere  af  Folke- 
tonen, end  hvad  der  maaske  kun  hist  og  her  lykkedes  mig. 
Det  er  min  Opfattelse  af  vor  Børnelærdom  i  Luthers  lille 
Katekismus.  Det  er  i  alt  Fald  min  egen  oprigtige  Tros- 
bekjendelse  og  min  frie  Udtalelse  af,  hvad  Bønnen  og  Sakra- 
menterne er  for  mig  selv.  Meget  Kjætteri,  haaber  jeg,  du 
ikke  skal  finde  deri;  men  kun  naar  Læseren  kan  og  vil  læse 


^)  [„Kontirmatjons-Gave.     Følgeblade  til  Luthers  lille  Katekis- 
mus".   KbhATi.  1854.] 

sin  egen  Tro  og  Bøn  ud  af  Bogen,  vil  jeg  være  tilfreds  med 
den.  Den  udkommer  som  et  Forsøg  i  denne  Udgave  og  kan 
siden,  hvis  den  finder  Indgang  i  Folket,  blive  lige  saa  lille 
som  Børnebogen,  hvortil  den  skulde  være  „Følgeblade". 

Nu  Gud  velsigne  dig  og  alle  dine  kjære !  Jeg  haaber, 
din  snilde  Frue  vil  komme  sig  hastigere  efter  sin  iSTedkomst, 
end  jeg  kommer  mig  efter  min  —  jeg  mener  den  ned  ad 
Trappen  —  ligesom  Udbyttet  ogsaa  blev  en  levende  Sjæl  og 
i  visse  Maader  et  ..Underbarn". 

Din  gamle,  trofaste  Ven 

B.  S.  Ingemann. 


142. 

IiigeinAiiii  til  Grundtvig. 

Sorø.     d.  17de  Juli  1854. 
Kjære,  haardt  prøvede  Yen! 

Du  vil  jo  nok  se  et  kjærligt  Ord  fra  mig  paa  det  døde 
Papir,  siden  jeg  ikke  i  disse  Sorgens  Dage  kan  være  hos  dig 
med  levende  Ord  og  Vennehaand.  Efterretningen  kom  mig 
som  et  Lyn  ved  klar  Himmel.  Her  var  saa  meget  frisk  Liv 
og  nu  saa  ny  en  Livsglæde,  at  vor  Tanke  var  langt  fra, 
hvad  der  dog  var  Guds  Vilje.  Han,  som  gav  dig  Kæmpe- 
kraft saa  længe,  vil  heller  ikke  nu  nægte  dig  Styrke  til  at 
bære  dette  Hjærtesorgens  store  Kors  som  hans  gamle,  tro- 
faste Discipel,  hvem  han  tidlig  lærte  Ordet:  ske  ikke  min, 
men  din  Vilje! 

Ingen  har  vist  set  og  kjendt  din  kjære,  kjærlige  Ven- 
inde og  din  Lykke  i  det  nye  Liv,  hun  skabte  om  dig,  uden 
nu  ret  inderlig  at  tage  Del  i  den  Sorg  og  det  Savn,  der  blev 
dig  tilskikket.  Saa  vel  min  Lucie  som  mig  maatte  hun  strax 
blive  kjær  ved  den  Aand  og  det  Liv,  ved  den  Aabenhed  og 
Elskværdighed,  hvormed  hun  kom  os  i  Møde.  Gud  glæde 
hendes  Sjæl  evindelig,  ogsaa  for  den  Glæde,  hun  hav  udbredt 

21 

om  sig,    og  den  Kjæilighcd,    hvormed  liun  lieiidrogps  til  det 
Aandeiis  evige  Eige,  hun  nu  helt  tilhører! 

Hun  har  givet  dig  Billedet  af  et  nvt  Ungdomsliv  med 
paa  den  Vej,  du  har  tilbage  til  Uforkrænkeligheden  og  den 
Glæde,  ingen  skal  tage  fra  os.  Gud  styrke  og  velsigne  dig 
og  give  dine  brave,  dygtige  Sønner  og  din  elskværdige 
Meta  Velsignelse  til  at  bringe  Liv  og  Glæde  tilbage  i  dit 
Sind  og  i  dit  Hus!  —  om  end  Savnet  aldrig  her  kan  og  vil 
ophøre. 

Min  Lucie  sender  dig  og  alle  dine  den  hjærteligste 
Hilsen,  saa  vel  som 

din  gamle  inderlig  hengivne  Ven 

B.  S.  Ingemann. 


143. 
(jiriiudtrig  til  Iiigcinauii. 

llonnehæhsliolm.     21    Juli  1854. 

Tak,  kjære  gamle  Ven!  for  Vidnesbyrdet  om  din  hjærte- 
lige  Deltagelse  i  min  dybe  Sorg!  thi  vel  var  et  saadant 
Vidnesbyrd  i  Verdens  Sprog  overflødigt;  men  hvor  Deltagelsen 
findes,  flyder  den  jo  dog  kun  over  i  Vidnesbyrdet  og  kan 
aldrig  være  for  rig.  —  Ja,  kjære  Venner!  I  saa'  jo  kun 
lidt  til  vort  Samliv  her,  hun  var  saa  rig  paa  alt  menneske- 
ligt, og  hendes  Kjærlighed  var  saa  yndig  gavmild,  at  man 
strax  raaatte  se,  det  var  en  Lykke  at  elskes  af  hende,  og 
en  usigelig  stor  Lykke  at  elskes  af  hende,  som  hun  elskede 
sin  gamle  Mand. 

Dog,  hun  hørte  Gud  til  i  alle  Maader;  han  gav  og  han 
tog,  og,  trods  alle  de  Indvendinger,  Verden  og  Egenkjærlig- 
heden  gjør  derimod,  maa  den  troende  Sjæl  dog  lægge  til: 
„han  være  lovet!"  Han  gav  saa  rigelig,  at  det  overgik  de 
dristigste  Forventninger,  og  han  tog  saa  faderlig,  at  ogsaa 
det  var  over  al  Forveiitniug,  da  han  først  gav  os  i  den  lille 

velsignede  Dreng  et  levende  Jlinde  og  et  levende  Haab,  i 
hvem,  med  haus  Velsignelse,  vort  kjærlige,  kristelige  Samliv 
ej  blot  vil  spejle  sig,  men  er  gjenfødt  til  en  yndig  Væxt. 

At  hans  Veje  er  usporlige  og  haus  Eaad  uransagelige 
for  os,  det  har  han  selv  givet  os  den  gyldige  G-rund  for:  at 
de  er  nødvendig  saa  højt  over  vores,  som  Himlen  er  over 
Jorden,  saa  at  glemte  vi  det,  er  Fejlen  ene  paa  vor  Side. 
Og  naar  jeg  uu  bag  efter  overskuer  det  vidunderlig  rige  og 
gavmilde  Hjærte,  Gud  aabnede  mig  som  en  gjemt  Hjælpekilde 
for  mit  Alderdoms-Liv,  da  maa  jeg  sige:  ja,  der  skulde  vist 
ogsaa  stærkere  Ben  end  mine  til  ret  længe  at  bære  saa  gode 
Dage;  thi  var  jeg  ikke  allerede  bleven  uretfærdig  mod  alt  i 
denne  Verden,  der  ikke  var  som  hun,  og  treven  til  alt,  hvad 
der  ikke  var  for  hende!  og  det  uagtet  hun  med  hele  sin  Kjær- 
ligheds Kraft  drev  mig  til  levende  Deltagelse  og  indgribende 
Virksomhed  overalt,  hvor  en  Dør  stod  aaben  for,  hvad  ædelt  er 
i  Himlen  eller  paa  Jorden,  og  var  mig  en  vidunderlig  Med- 
hjælp i  alle  Retninger,  med  Øje  for  alt,  hvad  der  er  værdt 
at  se,  og  Hjærte  for  alt,  hvad  der  er  værdt  at  elske!  Ja, 
jeg  har,  Gud  ske  Lov!  altid  ophøjet  Kvinden  som  „de  levendes 
Moder",  det  hele  Menneskelivs  Kildespring;  men  at  Kvinden 
kunde  og  vilde  være  alt,  hvad  hun  var,  endogsaa  for  saa 
gammel  en  Mand,  det  overgik  dog  langt  min  Formodning, 
derfor  vel  ogsaa  min  Evne  til  ret  at  skatte  og  benytte  det. 

Nu,  kjære  Ven!  du  véd,  at  det  eneste,  man  i  Sor- 
gens Dage  kan  tale  levende  om,  er,  hvad  man  savner  og 
sørger  over;  derfor  slutter  jeg,  uden  at  tale  om  andet,  med 
kjærlig  Hilsen  til  din  Lucie,  som  det  glæder  mig,  ogsaa  fandt 
sig  tiltalt  af  min  elskværdige  Marie,  og  Tak  endnu  en  Gang, 
fordi  du  ikke  opsatte  at  lindre  min  Sorg  med  kjærlig  Tiltale 
og  Eos  over  min  Alderdoms  Trøst  og  Støtte,  som,  given  af 
Gud,  er  hos  Gud,  og  vilde  end  ikke  her  høre  det  mindste  om, 
at  hun  kunde  være  noget  uden  Gud,  som  er  den  ene  gode! 

Din  Ven 
N.  F.  S.  Grundtvig. 
21* 

144. 
Iiigemaiin  til  ClriiiidtTig. 

Soro.     cl.  9de  Jaii.  1S.55. 
Kjære,  gamle  Ven! 

Inden  det  nve  Aar  faar  Dun  paa  Hagen  og  selv  viser 
os,  hvad  det  bærer  i  sit  Skjold,  er  det  ]m  blevet  Trang  for 
mig  at  sende  dig  en  venlig  Nyaarsliilsen  med  hj ærtelig  Tak 
for  dit  trofaste  Venuesind  i  saa  mange  Aar  og  med  mine 
inderligste  ønsker  om  Guds  Velsignelse  over  dig  og  dit 
Alderdomsliv,  som  vist  ikke  forgjæves  blev  bevaret  og  saa 
rigelig  udrustet,  saa  vel  med  Bære-  som  med  Virkekraft,  i 
mange  og  svære  Prøvelser,  Af  et  Brev  fra  din  frejdige 
Danefæ  -  Samler  Svend  har  jeg  faaet  Bekræftelse  paa,  hvad 
jeg  ogsaa  af  andre  havde  hørt,  om  den  Aandskraft,  hvormed 
du  atter  forkynder  Ordet  og  arbejder,  medens  det  endnu 
er  Dag. 

Hvad  jeg  i  den  sidste  Tid  meget  har  tænkt  paa  og 
gjærne  en  Gang  vilde  tale  til  Bunds  med  dig  om  —  er  den 
vist  nok  store,  men  dog  vist  ogsaa  uendelig  herlige  Nat,  som 
nærmest  venter  os,  naar  denne  Verdens  Daglys  udslukkes, 
medens  vi  med  alle  de  forudgangne  Menneskeaander  skulle 
forvente  den  allersidste  og  yderste  Dags  Morgen.  Denne  vor 
allernærmeste  saakaldte  Evighed ,  men  som  dog  jo  maa  være 
Tid,  medens  den  skal  ende  med  en  sidste  Dag,  s}Ties  mig 
nu  langt  betydningsfuldere  og  vigtigere,  end  de  3 — 4  Snese 
Aar,  vi  her  kan  leve,  —  og  hvad  Præstor  og  Teologer  siger 
os  derom,  er  mig  saa  taaget  og  ubestemt.  Dog  herom,  naar 
vi  tales  ved!  Salmebogs -Revisjonen  i  Sommer  bragte  mig 
fornemmelig  paa  Tanken  herom  —  og  paa  adskilligt  andet 
dogmatisk,  hvori  vor  Kirkes  Opfattelse  saa  vel  af  det  apo- 
statiske  Symbolum  som  af  Skriften  ikke  fuldelig  tilfredsstiller 
den  aandelige  Trang.  —  I  min  Konfirmatjonsgave  har  jeg 
udsagt,  hvorledes  jeg  læser  og  forstaar  Børnelærdommen  i 
Katekismen;  den  lille  Trosbekjendelse  fra  mig  har  du  intet 
Ord   talt   til   mig   om,  —  enten  den  nu  ikke  har  tiltalt  dig, 

eller  du  ikke  har  haft  Lejlighed  til  at  læse  den.  —  Derom 
ogsaa,  naar  vi  ses,  maaske  mundtlig. 

I  Brevskrivning  er  jeg  bleven  doven.  Tidens  Bevægelser 
tager  jeg  min  Del  i,  uden  at  de  dog  gjøre  noget  Krav  paa 
min  Virksomhed.  Anderledes  med  dig.  I^u  er  du  igjen  i 
Eigsdagen.  Jeg  véd  dog  forud,  at  hvor  enige  man  nu 
maaske  end  bliver  med  det  nye  Ministerium,  bliver  du  det 
næppe.  Vor-Herre  lægge  nu  sin  Haand  imellem  og  gjøre, 
hvad  der  kan  gjøres  af  vor  Helstat! 

De  hjærteligste  Hilsener  fra  Lucie,  der  med  mig  til- 
ønsker dig  al  Velsignelse  med  det  lille  Alderdomsbarn.    Hils 

de  store! 

Din 

B,  S.  Ingemann. 

145. 
Ingemann  til  Grundtvig. 

Sorø.  d.  6te  Juni  1859. 
Kjære  gamle  trofaste  Ven! 
Du,  som  nu  med  broderlig  Kjærlighed  har  fulgt  mig 
siden  hin  Dag,  da  du  rakte  mig  din  lille  Verdenskrønnike, 
med  det  gode  Haab  og  med  de  hjærtelige  Ønsker  om  „Vel- 
signelse til  at  fuldkomme  Løbet",  ^)  —  du,  som  ved  min  baade 
aandelige  og  legemlige  Hjemkomst  1819  rakte  mig  din  Saxo, 
med  den  kjærlige  Opfordring  til  at  „ride  Sommer  i  Bv"  med 
hans  og  Danmarks  Helte,  som  jeg  kunde  bedst !  ^)  —  du  skulde 
da  ogsaa  i  Spidsen  for  „den  danske  Ungdom",  levende  og 
aandelig  til  Stede  i  Aand  og  Digtning,  glæde  mig  paa  min 
Gammelmands-Jubeldag  med  din  Sang  om  det  prægtige  Guld- 
horns Betjdning.  Gud  ske  Lov !  siger  jeg  med  dig.  Han 
har  lagt  sin  mægtige  Velsignelse  til,  hvad  vi  begge,  hver 
paa   sin  Vis    og   efter   sin   særegne  Evne,    i   hans   Navn   har 

stræbt  at  virke  i  Eetniiig  af  Gudsriget,  saa  vel  i  dets  Aaben- 
barelse  her,  som  med  Bliliket  mod  det  evige  Fædreland. 

Tær  takket  og  velsignet  for  al  din  Kjærlighed  i  al  den 
Tid,  baade  hvor  vore  Yeje  løb  sammen  og  hvor  de,  efter  vort 
særegne,  uvæsentlige  Yæsen,  maatte  afvige  fra  hinanden  paa 
Sraaastier!  Med  Guds  og  den  evige  Frelsers  Hjælp  skal  vi 
fuldende  Løbet  sammen  som  to  kjærlige  Brødre,  der  fandt 
hinanden  paa  Vejen  til  Betlehems-Krybben  og  til  Golgata! 

Kjærlig  Hilsen  til  dig  og  alle  dine  fra  min  Lucie  og 
din  inderlig  hengivne  Ven 

B.  S.  Ingemann. 

146. 
Uriiiidtvig  til  lugeinaun. 

Gladhjem.     7de  Juni  1859. 
Kjære  Ingemann! 

Om  jeg,  h^^s  det  ikke  havde  været  Løverdag,  og  hvis 
jeg  ikke  i  den  sidste  Tid  var  bleven  lidt  bange  for  at  rejse, 
havde  givet  efter  for  mit  Ønske  at  være  med  og  for  min 
lille  Kones  Opmuntringer,  det  kan  jeg  ikke  vide,  da  Spørgs- 
maalet  ikke  kunde  komme  paa  Dagsordenen.  Jeg  haaber,  at 
de  ulejede  Stillingsmænd  og  Stillingskvinder  har,  ved  at  følge 
deres  Hjærte,  gjort  deres  Skyldighed  til  din  Fornøjelse. 

Mange  Tak  for  dit  Brev  og  for  dit  venlige  Minde  af 
længst  henfarne  Dage  i  venlig  Omgang!  og  havde  jeg  glemt 
noget  deraf,  saa  husker  jeg  dog  ogsaa  grandt,  at  da  du  mod 
venlig  Hu  havde  foræret  mig  dine  „sorte  Riddere",  og  jeg  — 
endnu  lidt  tvivlraadig  om,  hvorvidt  din  kjønne  Musik  var  til 
mer  end  at  danse  efter  —  sad  og  læste  Bogen  ovre  i  Pile- 
haven ved  Torkildstrup  Præstegaard,  som  du  nok  husker,^) 
da  gik  det  op  for  mig,  at  diu  ilusik  var  i  samme  Toneart 
som  Kæmpevisens,  som  jo  Færingerne  endnu  danser  efter,  men 

som  man  dog-  ogsaa  godt  kan  baade  synge  og  slaas  og  tænke 
og  elske  efter;  og,  Gud  ske  Lov!  vi  er  nu  hegge  blevet  gamle, 
uden  at  blive  tunghøre  for  den  Slags  Musik,  eller  saa  stær- 
blinde for  Aandens  Eige,  som  saa  mange  gamle  Skjalde,  der 
knap  engang  kunde  se,  hvad  der  dog  paa  en  Maade  smuttede 
imellem  deres  egne  Fingre. 

Her  vilde  jeg  helst  sluttet;  for  du  véd  nok,  at  jo  ældre 
jeg  er  bleven,  des  mindre  paatrængende  er  jeg  bleven  baade 
mellem  Venner  og  Fjender  med  min  Kristendom,  og  des  mindre 
tænker  jeg  at  kunne  flytte  et  hjærteligt  Halmstraa,  endsige 
da  Bjærge,  med  min  Pen;  men  da  du  udtrykkelig  minder  om 
vort  Forhold  til  „Krybben  og  Korset"  som  noget,  vi  i 
Grunden  er  enige  om,  skjønt  hver  gaar  sine  Veje,  saa  maa 
jeg  svare  venlig,  at  det  vel  skulde  være  mig  ret  inderlig 
kjært,  og  at  jeg  længe  har  tænkt  det  samme,  og  indrømmer  jo 
daglig  bestemtere  langt  mere  Frihed  paa  kristelig  Grund, 
end  man  siden  Apostlenes  Dage  har  drømt  om;  men,  siden  du 
ikke  blot  har  ytret  Tvivl  om  et  Led  af  den  uforanderlige  og 
urokkelige  kristne  Grundlov,  men  vist,  som  mig  synes,  en 
vis  Modb3'delighed  for  „Kj ødets  Opstandelse",  saa  er  vi, 
trods  al  anden  Enighed  om  kristelige  Anskuelser  og  Lærdomme, 
grunduenige  om  den  kristne  Ti'o,  der  hel  og  holden  er  en 
Fælles-Tro  og  Menighedens  Tro,  som  ingen  enkelt 
Kristen  kan  enten  tage  det  mindste  fra,  lægge  det  mindste 
til,  eller  forandre  det  mindste  i.  ^) 

Vist  nok  har  jeg  det  Haab,  at  der  ligger  en  uvitterlig 
Misforstaaelse  til  Grund  for  dit  Anstød,  som  der  jo  maa,  naar 
du  dog  vil  tro  paa  den  i  Kjødet  komne  og  med  „Kjød  og 
Ben"  opstandne  Jesus  Kristus,  der,  trods  alle  Lidvendin- 
ger, vil  give  os  sit  Kjød  at  æde,  for  at  vi  kan  leve  ved 
ham,  ligesom  han  lever  ved  Faderen;  men  saa  længe  du 
lige    saa    vel    protesterer    mod    „Kjødet"    i    Troens    Ord, 


')  [Jfi-.  l.'a  Breve  Nr.  55  og  (33  i  .,Bre\Texling  mellem  I.  og 
Fru  Rosenørn."] 


328 


som  mod  Kjødet  i  vore  egne  Bøger  og  Salmer  (som  der  ikke 
blot  altid  var  en  Kjertel,  men  tit  meget  værre  Ting  ved), 
saa  længe  gaar  vi  ikke  paa  den  samme  „Livets  Vej",  der 
jo  kun  er  snæver,  fordi  den  kun  er  gjort  til  „Barnet  i 
Betlehem". 

Tag  mig  det  nu,  i  alt  Fald  ikke  ret  længe,  ilde  op,  at 
jeg  ved  given  Lejlighed  skrev  til  min  gamle  Ven,  hvad  jeg 
som  Ordets  Tjener  maa  sige  alle  mine  Tilhørere!  og  hils  din 
Kone  fra  min  og  os  alle! 

Overskriften  „Gladhjem"  betyder  naturligvis  kun,  hvad 
Stedet  paa  GL  Kongevej  er  og,  med  Guds  Hjælp,  skal  blive 
ved  at  være  for  os,  ikke  hvad  Postbudene  kalder  det,  mon 
de  har  allerede  fundet  her  ud  af  dem  selv  til 

din  gamle 

G  r  u  n  d  t  V  i  g. 


-v^^:*^^ 

